
PREFACE 


This is the first Evangelical commentary in the Lithuanian 
language. The material has been gathered mainly from 
English and German sources. This work is not a Biblical 
critigue, but a positive exposition of the Holy Seriptures. It 
also includes relevant historical, geographic, and anthro- 
pological material. 


šVENTOJO RAšTO KOMENTARAI — 
AIšKINIMAI 


Biblija, arba Šventasis Raštas, yra Dievo įkvėptas Žodis. 
Kiekvienas Jos rašytojas — autorius rašė taip, kaip jis per- 
gyveno įkvėpimą. Biblija nėra įstatymų kodeksas, arba 
dogmų rinkinys, bet Dievo apsireiškimas žmogui. Geriausias 
Biblijos aiškinimas yra pati Biblija, susiieškant kitas Biblijos 
vietas, kurios kalba ta pačia tema, arba tuo pačiu reikalu. 
Taip galvojant, galima susidaryti išvadą, kad Biblijos aiški- 
nimas yra nereikalingas. Jei taip, tai ir visi pamokslai būtų 
nereikalingi, juk jie visi yra tam tikras Biblijos aiškinimas. 

Kartą vienas žmogus man pasakojo, kaip jis pradėjo dirbti 
cukraus fabrike. Jis labai išvargo ir matė, kad negalės dirbti, 
jei jam niekas nepaaiškins, kaip dirbti. Jis prašė vieno darbi- 
ninko jam paaiškinti. Tas atsakė: “Juk matai, kaip mes dir- 
bame, taip dirbk ir tu". Jis atsakė: “Nors aš ir matau, bet 
daug ko negaliu pastebėti". Kai jam paaiškino, kaip dirbti, 
tada jam darbas sekėsi lengvai ir gerai. Jei jau darbe neįma- 
noma pastebėti visko, tai ką kalbėti apie mintis. Skaitydami 
Bibliją daug ko nepastebime. Bet jei kas mums primena ir 
pasako ką, tada viskas tampa daug aiškiau. Be to, yra daug 
istorinių, geografinių ir kitų dalykų, kurie būtini paaiški- 
nimo. 

Paaiškinimų — komentarų yra įvairių. Vieni aiškintojai 
siekia tam tikras savo dogmas įpiršti, kiti siekia Biblijos 
aiškumo ir Jos supratimo. Vieni aiškina labai moksliškai ir 
sausai, kad eilinis skaitytojas nieko nesupranta ir dvasinio 
peno negauna, kiti — labai paprastai ir suprantamai. Taigi, 
aiškinimų gali būti ir yra įvairių. 

Anglų ir vokiečių kalboje yra labai daug ir įvairių Biblijos 
aiškinimų. Jų yra ir kai kuriose kitose kalbose, nors ir ne tiek 
daug. Lietuvių kalba katalikų Biblijos vertimai turi paaiški- 
nimų; toks yra arkivyskupo Skvirecko ir naujasis vertimas, 
išleistas okupuotoje Lietuvoje 1972 metais. Tie paaiškinimai 
yra trumpi. Jų yra daug gerų, bet kai kurie.yra vienašališki 
ir nori įpiršti Romos katalikų bažnyčios dogmas. Lietuvių 
evangelikų Biblijos vertimai spausdinami be paaiškinimų. 
Kiek žinau, iš vokiečių kalbos į lietuvių kalbą buvo išverstas 

tik kun. Rambako paaiškinimas apie Kristaus kentėjimus. Jis 
buvo geras ir bešališkas. į 

Šie Biblijos komentarai — aiškinimai lietuvių kalba yra 
pirmi. Pradžia visada yra sunki. Gerai suprantu, kad bus 
daug trūkumų. Už patarimus ir kritiką būsiu labai dėkingas. 
Šie aiškinimai yra labai suglausti, trumpi. Plačiau rašant 
būtų įmanoma daug dalykų tiksliau paaiškinti, deja, tam ne- 
turiu laiko nei galimybių. 

Aš pats, skaitydamas trumpus Biblijos paaiškinimus, daug 
geriau Bibliją supratau, ir Ji man tapo artesnė, supranta- 
mesnė, vertingesnė. Šio darbo imtis mane ragina vidujinis 
jausmas. Suprantu savo menką pasiruošimą šiam darbui ir 
nujaučiu, numatau trūkumus, bet tikiu, kad ir šiais paaiški- 
nimais bus kai kam patarnauta. 

Aiškinimuose savo minčių labai mažai pridėsiu. Daugiausia 
imsiu iš kitų komentarų; vokiečių ir anglų kalbų. ; 

Pažymiu, kad Šventąjį Raštą laikau Dievo įkvėptu Žodžiu 
ir tikiu Dievą. Kuris netiki Dievą ir ieškos tik mokslinių 
žinių, kai kuo bus nepatenkintas. Bet kuris tiki Dievą ir ieško 
dvasinio peno, tikiu, ras šiuose paaiškinimuose daug naudos. 

Pabrėžiu tikinčio ir netikinčio Dievą, mano supratimu. 
Visų sričių mokslininkų buvo ir yra tikinčių ir netikinčių. 
Man atrodo, kad tikinčių mokslininkų veikalai, tyrinėjimai ir 
darbai yra nuosaikesni, negu netikinčių. Tikinčiu suprantu 
tą, kuris tikėdamas Dievą, vykdo gyvenime Šventojo Rašto 
reikalavimus. Jis nevartoja svaigalų ir tabako. Nenaudojant 
šių nuodų, jo mintys yra daug aiškesnės. Jis deda pastangas 
nemeluoti ir neapgaudinėti, taip jis gyvenime išvengia daug 
įvairių nemalonumų ir yra ramesnis už netikintį. Jis sugeba 
savo mintis reikšti ir darbus atlikti tiksliau. Kuris tiki Dievą 
ir gyvenime nededa pastangų siekti Šventojo Rašto reikala- 
vimų, tas yra netikįs, veidmainys. Netikįs Dievą, nors ir labai 
doras ir išmintingas žmogus, tiki, kad tvėrimas ir visa dąbar- 
tinė visatos eiga rieda pagal tam tikrus gamtos dėsnius, 
mums žinomus ir dar nežinomus. Tikįs Dievą, laiko Jį viso 
priežastimi — Tvėrėju ir Išlaikytoju, kuris viską valdo ir 
tvarko Jo duotos gamtos dėsniais. Gamtos dėsniai yra Jo 
duoti nuostatai. Bet Jis kartais apsireiškia ir asmeniškai 

ums nežinomais dėsniais. Netikįs laiko tikintį naiviu, nesie- 
kiančių ir nededančiu pastangų viską išsiaiškinti. Jis, tikėda- 
mas Dievą, neturi savarankiškumo, rimtai neišvysto 
pastangų, sumenksta, dažnai tampa veidmainiu. Mano su- 

pratimu, remiantis Šventuoju Raštu, tik tas tiki Dievą, kuris 
atgimsta, pergyvena Dievo apsireiškimą, turi su Juo asme- 
nišką patirtį. Ta patirtis įgalina jį rimtai siekti ir laikytis 
Šventojo Rašto reikalavimų. 


BIBLIJA 


Pradedant rašyti aiškinimus, tenka pasakyti kelis žodžius 
apie Bibliją. 

VARDAS. Biblija dažnai vadinama Šventuoju Raštu: 
Biblijos pirminė reikšmė graikų kalba buvo: knygos — raštai. 
Ta pati reikšmė yra ir lotynų kalba. Tik žymiai vėliau pra- 
dėta vartoti vienaskaitoje — Biblija. Taip Ji yra suprantama 
ir mūsų laikais. 


SENASIS TESTAMENTAS HEBRAJŲ KALBA. Senasis 
Testamentas hebrajų kalba sutvarkytas kitokia eile, negu 
mūsų dabartinė Biblija. Joje yra mažiau knygų negu mūsų 
ST. Bet visa ST apimtis, savo turiniu, yra ta pati. Hebrajai 
sujungia kai kurias knygas į vieną knygą. Pav. Samuelio, 
Karalių, Ezro, Nehemijo knygos yra sujungtos į vieną knygą. 


RANKRAŠčČIAI. Biblijos rankraščiai buvo rašomi papyre 
(tam tikrų augalų lapai), pergamente arba odoje. 13 šimtme- 
tyje pradėta vartoti popierius. Senojo Testamento seniausi 
rankraščiai yra išlikę iš 9 šimtmečio mūsų eros, Naujojo 
Testamento — siekia 4 šimtmetį. Atrodo keistai, kad Naujojo 
Testamento rankraščiai yra žymiai senesni už Senojo Testa- 
mento rankraščius, net 500 metų. Tą galima paaiškinti tuo, 
kad ST žydai ir krikščionys labai gerbė ir senų, susidėvėju- 
sių; net nenaudotinų rankraščių nenumesdavo, bet juos su- 
rinkdavo ir sudėdavo sinagogoje. Kai jų surinkdavo dides- 
nius kiekius, juos palaidodavo kapinėse arba sudegindavo, 
sunaikindavo. Priešingai NT rankraščiai; pirmaisiais amžiais 
nebuvo tiek vertinami, kiek ST, todėl nebenaudojamus nesu- 
naikindavo, Taip jų daug kur išsilaikė. 

ST seniausias, vienintelis priešmasoretinis, tekstas yra 
išlikęs iš 1 ar 2 šimtmečio. Jame, yra s rai 10 stneiės 
2 M 20,2-17ir 5 M 6, 455. Šis papyras ai a Nash Carhbri i 

1947 metais surasta daug ST ir kitų raštų rankraščių prie 

Mirties jūros. Jie yra iš maždaug 225 metų prieš Kr. — 60 
metų po Kr. Mošės ben Ašero Kodeksas yra Kaire iš 895 m. 

Jame yra pranašų knygos. Arono ben Mošės ben Ašero 

kodeksas Aleppe yra iš 10 šimtmečio. Jame yra visa Biblija. 
“Kiti rankraščiai yra vėlesnių laikų. NT rankraščiai yra iš 4 

šimtmečio, kai kurios dalys — iš 2 šimtmečio. 

Tki spaudos išradimo visos knygos buvo perrašomos ranka, 
taip ir Biblija. Kyla klausimas: ar Biblija buvo visą laiką tiks- 
liai perrašyta ir, ar mes Ją tebeturime tokią, kokia Ji buvo 
pradžioje? Į tą galima atsakyti, kad Ją turime tokią, be esmi- 
nių pakeitimų. Vertingas knygas, tarp jų ir Bibliją, perrašy- 
davo profesionalai. Buvo daroma taip: tam tikrame kamba- 
ryje sėdėdavo būrys raštininkų, vienas diktuodavo, o visi kiti 
rašydavo. Tokios tada buvo "spaustuvės". Taip perrašytos 
Biblijos būdavo tikrinamos ir, jei rasdavo nors vieną klaidą, 
Jų nepriimdavo į sinagogą, Jas galėdavo skaityti tik priva- 
čiai, namuose. 


ŠVENTOJO RAŠTO PADALINIMAS. Senieji rankraščiai 
yra rašyti be jokio padalinimo: be skyrių, skirsnelių, be ski- 
riamųjų ženklų. Kiek žinoma, skyriais padalinimą įvedė arki- 
vyskupas Steponas Langtonas, miręs 1228 metais. Eilučių 
numeraciją pradėjo Paryžiaus spaustuvininkas Robertas 
Etiene 1551 metais. 


KALBA. ST rašytas hebrajų kalba, dalis yra rašyta vadi: 
namąja aramėjų kalba, tai Ezro 4, 6-8. 18; 7, 12-16; Dan 92, 
4b - 7.28. NT rašytas graikų kalba. 


LAIKAS. Biblija rašyta nuo Mozės iki apaštalų laikų, maž- 
daug 13 šimtmečių: apytikriai nuo 1200 m. prieš Kr. iki 100 
po Kr. Pradžioje Bibliją sudarė tik 5 Mozės knygos. Iki mūsų 
laikų Ją tokią tebeturi samariečiai. Vėlesnė Biblija yra iš 
dabartinio Senojo Testamento. Ją tokią pripažįsta žydai. Mes 
krikščionys turime tokią, kokia Ji yra, * Senąjį i ir Naująjį Tes- 
tamentą. ST yra 39 knygos, NT 27 knygos, viso — 66 knygos. 
Jos yra sudėtos į vieną knygą — Bibliją. Visos bažnyčios yra | 
priėmusios ir pripažinusios Bibliją, kaip Dievo apreikštą ir 
neklystantį Žodį. Biblijos Raštai yra įkvėpti ir parašyti per 
Šventąją Dvasią, todėl Jos autorius yra Dievas. 

KANONIZAVIMAS. Biblijos ST kanonizavimas vyko pa- 
laipsniui. Dėl atskirų knygų vyko ilgi pasitarimai. Jamnijos 
suvažiavime 100 po Kr. visos knygos buvo patikrintos ir pri- 
imtos. Nuo to laiko ST kanonizavimas yra užbaigtas. NT 
buvo daug vadinamų apaštalų ir bažnyčios tėvų raštų. 4 
šimtmečio pradžioje jie visi buvo peržiūrėti ir atrinkti; pri- 
imti — kanonizuoti. Kai kuriuose Biblijos vertimuose dar yra 
vadinamų apokrifų. Apokrifas — reiškia paslėptas, neaiškus; 
gal dėl ginčijamos dieviškos kilmės, gal dėl jų nežinomų 
autorių? Šių knygų, kaip šventų, Dievo įkvėptų, lygių su 
kitomis Biblijos knygomis, niekada nepripažino nei žydai, nei 
krikščionys. Žydai ir krikščionys laiko jas geromis, naudin- 
gomis knygomis, bet ne Biblijos kanonizuotomis knygomis. 
Tiktai Romos katalikų bažnyčia savo visuotiniame suvažia- 
vime 1545 - 1563 m. Trente, apokrifų knygas pripažino Dievo 
įkvėptomis ir priėmė jas į Bibliją. Iki minėto laiko nei Romos 
katalikų bažnyčia, nei žydai, nei kiti krikščionys nebuvo jų 
pripažinę Biblijos knygomis, ir dabar jų niekas tokiomis ne- 
pripažįsta, išskyrus Romos katalikų bažnyčios. 


VERTIMAI. Paskutiniais šimtmečiais prieš Kristų žydai 
kalbėjo vadinamąja aramėjų kalba. Todėl sinagogose Biblijos 
skaitomas tekstas buvo verčiamas iš hebrajų kalbos į aramė- 
jų kalbą; aiškinimai bei pamokslai taip pat buvo sakomi ta 
kalba. Žydai išsisklaidę po graikų pasaulį, daug kur pradėjo 
kalbėti graikiškai. Todėl buvo reikalingas Biblijos vertimas 
graikų kalba. Toks vertimas buvo padarytas apie 300 metų 
prieš Kr. Jis vadinamas Septuaginta. Šį vertimą naudojo 
krikščionys. Tas žydams nepatiko. Jie 2-me šimtmetyje po 
Kr. pasigamino naują vertimą. Krikščionys išvertė Bibliją į 
sirų, lotynų, koptų ir kitas kalbas. Labai pagarsėjo lotynų 
vePtimas — Volgata. Jį atliko Jeronimas. Tai puikus verti- 
mas. Romos katalikų bažnyčia laikė jį pagrindiniu ŠR ver- 
timu iki mūsų laikų. Tik iš jo darydavo vertimus į kitas kal- 
bas. Paskutiniais metais katalikai pradėjo daryti vertimus iš - 
hebrajų ir graikų kalbų. Vakarų Europos kalbomis buvo pa- 
daryta apie 14 vertimų prieš Liuterio vertimą. Liuterio ver- 
timas yra vienas svarbiausių vokiečių vertimų. Jis buvo at- 
liktas 1522 - 1534 m. 


BIBLIJOS VERTIMAI LIETUVIŲ KALBA. Skelbiant 
krikščionybę mūsų tautai, dauguma Lietuvos katalikų ku- 
nigų nekalbėjo lietuviškai ir nomokė Žmonių lietuvių kalbos. 

Kaip žinome, krikščionybė lietuvių tautai buvo primesta 
kardu ir ugnimi, o ne liudijimu. Taipgi nedėta pastangų tautą 
štipažindinti su Šventuoju Raštu. Katalikų lenkiški kunigai 
niėkino lietuvių kalbą, kaip pagonišką ir netinkamą pamal- 
«doms laikyti. Tik po reformacijos, pradėjus veikti Lietuvoje 
evangelikams, ir katalikai buvo priversti kiek susirūpinti 
lietuvių kalba: 

Yra žinoma. kad katalikų kunigas Mikalojus Daukša iš- 
vertė dalį Biblijos. Juozapas A. Giedraitis išvertė Naująjį 
Testamentą. Jis buvo atspausdintas 1816 m. Visos Biblijos 
vertimą padarė arkivyskupas Juozas Skvireckas. Nuo 
1901 m. iki 1949 m. buvo išleista visa Biblija atskirais tomais. 
Tai yra pirmoji Biblija katalikų išleista lietuvių kalba. Jos 
vertimas buvo daromas iš Vulgatos, lotynų vertimo, savaime 
suprantama, jis negali būti tikslus, nes vertimas darytas iš 
vertimo. 1972 metais katalikai išleido NT okupuotoje Lietu- 
voje ir jį perspausdino JAV. Vertį mas yra geras, paprasta, 
sklandi kalba. Vertimas darytas iš graikų kalbos. 

Evangelikai dėjo pastangas supažindinti lietuvių tautą su 
Biblija. Kiek žinoma, pirmi lietuvių evangelikų nepilni Bibli- 
jos vertimai siekia 1545 metus. 1579 m. buvo išspausdintos 
Baltramiejaus Vilento evangelijos. Visą Bibliją išvertė Jonas 
Bretkūnas apie 1590 m. Šis vertimas nebuvo atspausdintas. 
Šio vertimo foto kopija buvo Vytauto Didžiojo Universiteto 
Bibliotekoje iki 2-jo Pasaulinio karo.-Reformatas Boguslavas 
Chylinskis išvertė visą Bibliją 1659 m. Jos tik dalis buvo at- 
spausdinta. Samuelis Bitneris išvertė ir paruošė spaudai NT. 
Jis buvo atspausdintas 1701 metais. Visa Biblija atspausdinta 
1735 metais Karaliaučiuje. Prie Jos vertimo dirbo 17 kunigų. 
Šiai laidai išsisėmus, naują vertimą darė teol. prof. dr. 
Ludvikas G. Rėza. Jam padėjo šį darbą atlikti 5 kunigai. Šis 
Biblijos vertimas buvo atspausdintas Karaliaučiuje 1816 
metais. Jis buvo; kelis kartus taisytas ir pakartotinai at- 
spausdintas. 1898 metais visą Biblijos vertimą pagrindinai 
peržiūrėjo kun. Jonas Pipiras ir mokytojas Adolfas Eynaras. 
Šis peržiūrėtas vertimas buvo atspausdintas: 1900, 1908, 
1946, 1960 metais. 

Paskutiniu laiku lietuvių kalba pergyveno didelį pasikei- 
timą. 1900 metų kalba labai atsilikus. Lietuvos Nepriklauso- 
mybės metu nesuspėta padaryti naujo Biblijos vertimo. Tuo 
reikalu buvo kai kas daroma, tariamasi. Kun. prof. dr. P. 
Jakubėnas išvertė evangelijas ir jos buvo atspausdintos. 

Kun. J. Inkenas išvertė Petro laiškus, jie buvo išleisti. 
Tremtyje lietuviai evangelikai išleido NT 1961 metais, ir dar 
teberuošia ST vertimą. 

Biblija buvo rašyta įvairiausiose aplinkybėse. Vieni Ją rašė 
rūmuose, kiti kalėjimuose, dykumose, urvuose, dar kiti ant 
upės kranto, jūrų pakraščiuose, tremtyje, savo namų židi- 
nyje, pralaimėjime ir laimėjime, kada kurį Dievas pašaukė. 
Tą knygą rašė Šventosios Dvasios įkvėpti žmonės: mergai- 
tės, moterys, karaliai, kaimiečiai, kunigai, žvejai, kariškiai, 
avių kerdžiai, muitininkai, daktarai, valdoxai, mokslininkai. 

Biblijoje yra beveik visos žinomos literatūrinės formos: 
proza, poezija, dialogas, įstatymas, dekretas, palyginimai, 
alegorijos, satyros, pamokslai, laiškai, pranašystės. Ji apima 
visa tai, kas liečia žmogų: pasaulio tvėrimą, gyvybės pradžią, 
nuodėmę, mirtį, dangų, pragarą, tautas ir jų valdžias, žmo- 
gaus elgesį šeimyniniame ir socialiniame gyvenime, higienos 
principus, astronomiją, geografiją, istoriją, zoologiją, bota- 
niką ir kitką. 

Nežiūrint Biblijos vertingumo, nė viena kita knyga nebuvo 

taip puolama, kaip Ji. Tūkstančiai Jos egzempliorių buvo 
sudeginti. Daug buvo kankinių dėl Jos rašymo ir vertimo, 
spausdinimo ir platinimo. Nesuskaitomai daug kritikos ir 
paniekos Ji susilaukė iš barbarų ir skeptikų mokslininkų. 
Nežiūrint to, Ji lieka garbinga ir naudinga. 
Biblija nepretenduoja būti moksliška knyga, tačiau Ji daug 
kur yra tiksli. Biblija mini daug senovės tautų, istorikai apie 
jas mažai ką arba visai nieko nežino, tačiau archeologiniai 
tyrinėjimai patvirtina Biblijos pasakojimus. 

Biblija, kaip dieviškos kilmės knyga, dieviškai ir kalba į 
žmones. Dievas visais laikais apsireiškė ir apsireiškia Bibli- 
joje ir per Bibliją. Tai yra, skaitant Bibliją arba klausantis 
Jos aiškinimų, pamokslų, žmonių širdys tampa paveiktos 
dieviškosios galios, jos sušildomos, atgimdomos. Milijonus ir 
milijonus žmonių Biblija atgimdė ir atgimdo naujam, dvasi- 
niam gyvenimui. Ji tampa gyva: kai Ji dieviška galia apsi- 
reiškia žmogaus širdyje ir žmogų atnaujina, tada žmogus 
randa Joje dvasinį peną. Ų 

Biblija yra pamatas krikščioniškoms bažnyčioms. Jei ne- 
būtų Biblijos, nebūtų ir krikščioniškų bažnyčių. Nė jokia kita 
knyga nepaveikė žmonijos jos istorijos bėgyje taip teigiamai, 
kaip Biblija; ir galima tvirtinti, kad Ji ir toliau taip darys, nes 
Biblija pasiekia visą žmogų: protą ir jausmus, kūną, sielą ir 
dvasią. 

Senajame Testamentė svarbiausias dalykas yra Dievo 
pažadai žmogui jį išgelbėti. Jie susieina Mesijo pažadėjime. 
NT pažadėtasis Mesijas yra Jėzus iš Nazareto. Apie Jį kalba 
evangelijos i ir moko apaštalų laiškai. Jėzuje yra išpildyti pra- 
našavimai ir įstatymas. Per Jį atidarytas kelias į Tėvą. 

Apie Jėzų, Išgelbėtoją, liudijo apaštalai žodžiu. Plintant 
krikščionybei, jie nebegalėjo visur nuvykti liudyti. Be to, 
apaštalai vienas po kito mirė. Radosi reikalas Jėzaus darbus 
užrašyti. NT visi raštai yra baigti rašyti iki pirmojo šimtme- 
čio pabaigos. NT pirmosios knygos yra evangelijos. Jos vadi- 
namos evangelija pagal — Kodėl pagal? Viena: evangelija 
(džiugi naujiena) yra tik viena, Jėzaus Kristaus evangelija. 
Ją rašė atskiri žmonės ir pagal jų vardus ji pavadinta — 
evangelija pagal... Antra: evangelijas parašė atskiri žmonės 
skirtingai. Surinkimuose jos buvo skaitomos. Surinkimo 
žmonės žinojo apie rašytojus ir pradėjo evangelijas vadinti 
pagal jų vardus. Šis terminas įsigyveno ir yra mūsų priimtas. 

Pirmoji ir ketvirtoji evangelija rašyta Jėzaus mokinių, 
apaštalų. Pirmoji — Mato, ketvirtoji — Jono. Antroji ir tre- . 
čioji rašyta apaštalų palydovų, Morkaus ir Luko. 

Pirmosios trys evangelijos vadinamos sinoptinėmis 
(sinopse — apžvalga), tai yra dėl jų didelio panašumo. Visų 
trijų evangelijų daug pasakojimų žodis žodin atitinka. Tik 
viena trečioji viso turinio yra skirtinga. 

Evangelijose aprašytas Jėzaus asmuo ir Jo darbai. Po 
evangelijų seka apaštalų darbai. Čia aprašomi kai kurie 
apaštalų darbai ir veiksmai. Toliau eina apaštalų laiškai. 
Juose apaštalai moko surinkimus ir atskirus žmones, juos 
guodžia, duoda patarimų. NT baigiamas apreiškimu Jonui. 
Tai yra pranašystės knyga. 


SUTRUMPINIMŲ SARAŠAS 
šR — Šventasis Raštas 
ST — Senasis Testamentas 
NT  — Naujasis Testamentas 


šD  — Šventoji Dvasia 


13 
SENOJO TESTAMENTO KNYGOS 


1M  — Pirmoji Mozės knyga 
2M  — Antroji Mozės knyga 
3M  — Trečioji Mozės knyga 
4M  — Ketvirtoji Mozės knyga 
5M  — Penktoji Mozės knyga 
Joz | — Jozuvo knyga 

Teis — Teisėjų knyga 

Rt — Rūtos knyga 


1Sam — Pirmoji Samuelio knyga 
28am — Antroji Samuelio knyga 
14Kar — Pirmoji karalių knyga 
2Kar — Antroji karalių knyga 
1Ch  — Pirmoji chronikų knyga 
2Ch  — Antroji chronikų knyga 


Ezr  — Ezro knyga 

Neh  — Nehemijo knyga 

Est: — Esterės knyga 

Job  — Jobo knyga 

Ps — Psalmių knyga 

Pat - — Patarlių knyga 

Pam  — Pamokslininko knyga 
Gies — Giesmių knyga 

1z — Izaijo knyga 

Jer <: — Jeremijo knyga 

Jer R. — Jeremijo raudų knyga 
Ez — Ezakielio knyga 

Dan  — Danieliaus knyga 

0z — Ozėjo knyga 

Joel — Joelio knyga 

Am  — Amoso knyga 

Obd  — Obadjo knyga 

Jon — Jonos knyga 

Mik  — Miko knyga 


Naum — Naumo knyga 
Abak — Abakuko knyga 


Sof = — Sofanjo knyga 
Ag  — Agėjo knyga 
Zak  — Zakarijo knyga 


Mal — Malachijo knyga 

NAUJOJO TESTAMENTO KNYGOS 


Mt  — Evangelija pagal Matą 
Mk  — Evangelija pagal Morkų 
Lk — Evangelija pagal Luką 
Jn — Evangelija pagal Joną 
Apd  — Apaštalų darbai 
Rom  — Laiškas Romiečiams į 
“1 Kor — Pirmasis laiškas Korintiečiams 
2Kor — Antrasis laiškas Korintiečiams 
Gal  — Laiškas Galatams 
Ef — Laiškas Efeziečiams 
Fil — Laiškas Filipiečiams 
Kol  — Laiškas Kolosiečiams 
1Tes — Pirmasis laiškas Tesalonikiečiams 
2Tes — Antrasis laiškas Tesalonikiečiams 
1Tim — Pirmasis laiškas Timotiejui 
2Tim — Antrasis laiškas Timotiejui 
Tit — Laiškas Titui 
Fm — Laiškas Filemonui 
Žyd  — Laiškas Žydams 
Jok — Jokūbo laiškas 
1Pt  — Pirmasis Petro laiškas 
2Pt  — Antrasis Petro laiškas 
1Jnh  — Pirmasis Jono laiškas 
2Jn  — Antrasis Jono laiškas 
83Jn  — Trečiasis Jono laiškas 
Jud  — Judo laiškas 
Apr  — Apreiškimas Jonui 


KOMENTARŲ LEIDIMO REIKALU 


Tremtyje lietuvių kalba knygų ir bendrai spaudos leidimas 
yra nuostolingas. Daugiausia spaudos darbuotojai dirba tik iš 
pasišventimo, be jokio materialinio atlyginimo. Parduotu- 
vėse savininkai sako, kad iš knygų pardavimo jie nieko neuž- | 
dirba. Jei taip yra bendrai su literatūra, tai ką bekalbėti apie 
tikybinę spaudą ir dar evangelišką. Ji išsilaiko tik remiama 
įvairių draugijų bei-pavienių asmenų. į 

Komentarus rašyti ir leisti esu pasiryžęs raginamas vidu- 
jinio balso. Naujojo Testamento komentarų knygų, dydžio 
kaip ši, bus apie šešis tomus. Senojo Testamento jų bus 
žymiai daugiau. Šitokios knygos, dviejų tūkstančių egzemp- 
liorių, spausdinimas, įrišimas ir išsiuntinėjimas kainuoja apie 
šešis tūkstančius dolerių. Patirtis rodo, kad pavieniai asme- 
nys pirkdami ir remdami tokių knygų leidimą, sudeda apie 
tris tūkstančius dolerių; taigi apie pusę išlaidų. Kas tokią 
spaudą mylite ir norite ją platinti, malonėkite ją paremti. Gal 
kas norėtų ir galėtų vienos knygos išlaidas padengti? 

Jei didesnių rėmėjų neatsiras, knygos vis viena bus lei- 
džiamos. Tada turėsiu jas leisti paprastesniu, pigesniu būdu. 

Šioje knygoje yra įdėtas vokas. Malonėkite jį grąžinti. 
Būtų labai malonu gauti nors ir visai trumpą laiškutį. Kam 
rašyti yra sunku, grąžinkite tuščią voką. Ant voko užrašykite 
savo adresą. Kas voko negrąžins, neatsiradus pakankamų 
piniginių išteklių, knygos nebus siuntinėjamos. 

EVANGELIJA PAGAL MATA 


in tas buvo muitininkas. Jėzus pavadino jį, Mi 9, 9; Mk 
2, 14, Lk 5, 27. Jis, būdamas muitininku, buvo vadinamas 
Levi. Jam tapus Jėzaus sekėju, jo vardas buvo pakeistas į 
Matą panašiai, kaip Simono — į Petrą, Mt 16, 17-18. 

Bažnyčios rašytojai suteikia žinių, tarp jų ir vyskupas 
Euzebius, miręs 389, kad Matas parašęs Jėzaus kalbas 
(penkias) aramėjų kalba. Ta kalba Jėzaus laikais kalbėjo 
Palestinos gyventojai. Kiek vėliau Matas, tas “kalbas" pra- 
plėtęs, parašęs evangeliją pagal Matą — graikų kalba. Evan- 
gelija (pagal Matą) rašyta apie 50-60 m. po Kr. 

Šios Jėzaus kalbos skatina žmones siekti šventumo; ir 
Matas šioje evangelijoje rodo Jėzų esantį Mesiją. Jis dažnai 
kartoja: “Tai įvyko, kad Raštas išsipildytų“. Ši evangelija 
pirmoje eilėje buvo skirta žydams ir krikščionims, kilusiems 
iš žydų. 


UŽRAšAS, Mt 1,1 
1 Jėzaus Kristaus, Dovydo Sūnaus, Abraomo Sūnaus, 
kilmės knyga, Lk 3, 23-38; 12, 3; 18, 18; 22, 18. 


Viso NT tema yra — Jėzus. Senasis Testamentas pradeda- 
mas pasaulio tvėrimu, Naujasis Testamentas pradedamas 
pačiu Tvėrėju, per kurį buvo viskas sutverta, Jn 1, 3. ST 
pasakoja apie Adomą, NT — apie antrąjį Adomą. Viešpats 
Jėzus yra Sūnus Dovydo ir Abraomo, iš kurio turėjo gimti 
pranašautasis Mesijas. Abraomas ir Dovydas yra tos dvi 
garsenybės — įžymybės. Abraomui duotas pažadas, 1 M 
12, 3; 22, 18, ir Dovydui, 2 Sam 7, 12; Ps 89, 3; 132, 11. Kris- 
tus buvo vadinamas Dovydo Sūnumi. To laiko žmonės Jį taip 
vadino. Evangelistas Jį vadina ne tik Dovydo Sūnumi, bet ir 
Dovydo Sūnumi, ant kurio pečių visa valdžia. Jis yra ir 
Abraomo Sūnus, kuriam pažadas duotas tapti tautų tėvu. 

Per Dovydo ir. Abraomo Sūnų yra įvykdyti visi pažadai. 
Seni pažadai neužmiršti, jie dabar išpildomi. Kai žydų tauta 
buvo pavergta romėnų, Dovydo giminė buvo užmiršta; Kris- 
tus iškyla, lyg atžala iš sausos žemės, Iz 58, 2. Jėzus, kaip 

Abraomo Sūnus, primena pažadą, palaimos visoms tautoms, 
1 M 22, 18. Šis išsireiškimas “Abraomo Sūnus“, yra vieninte- 
lis tik šioje Biblijos vietoje. 


JĖZAUS KILMĖ, Mt 1,2-17 

2 Abraomui gimė Izaokas, Izaokui gimė Jokūbas, Jokūbui 
gimė Judas ir jo broliai, 1 M 21, 3, 12; Rom 9, 6-8; 1 M 25, 26; 
29, 35; 49, 8. 3 Judui gimė Faresas ir Zaras iš Tamaros, Fare- 
sui gimė Esromas, Esromui gimė Aramas, 1 M 38, 29-30; 
38, 6; 1 Ch 2, 4-9; Rt 4, 19. 4 Aramui gimė Aminadabas, 
Aminadabui gimė Naasonas, Naasonui gimė Salmonas, Rt 4, 
19-20; 2 M 6, 28; 1 Ch 2,11. 5 Salmonui gimė Boozas iš Racha- 
bos, Boozui gimė Jobedas iš Rūtos, Jobedui gimė Jesė, Rt 4, 
14-22; Joz 2, 1; 6, 17; Jok 2, 25; Žyd 11, 31; Iz 11, 1. 6 Jesei 
gimė karalius Dovydas. Dovydui gimė Saliamonas iš Urijo 
žmonos, Rt 4, 22; 2 Sam 12, 24. T Saliamonui gimė Roboamas, 
Roboamui gimė Abijas, Abijui gimė Asas, 1 Kar 11, 48; Ch 
3, 10; 2 Ch 14, 1. 8 Asui gimė Juozapatas, Juozapatui gimė 
Joramas, Joramui gimė Ozijas, 1 Kar 15, 24; 22, 51; 1 Ch 3, 
10-12. 9 Ozijui gimė Joatamas, Joatamui gimė Achazas, 
Achazui gimė Ezekijas, 2 Kar 15, 7; 16, 20; 1 Ch 3, 13. 10 Eze- 
kijui gimė Manasas, Manasui-gimė Amonas, Amonui gimė 
Jozijas, 2 Kar 20, 21; 1 Ch 3, 13; 8, 14; 2 Kar 21, 18; 21, 24. 
11 Jozijui gimė Jechonijas ir jo broliai, ištrėmimo į Babilio- 
niją laikais, 1 Ch 8, 15-16; Jer 37, 12. 12 Po ištrėmimo į Babi- 
lioniją, Jechonijui gimė Salatietis, Salatiečiui gimė Zoroba- 
belis, 1 Ch 3, 19; Ezr 3, 2; Ag 1, 1. 13 Zorobabeliui gimė 
Abijudas, Abijudui gimė Eliakimas, Eliakimui gimė Azoras, 
1 Ch 3, 19. 14 Azorui gimė Sadokas, Sadokui gimė Achimas, 
Achimui gimė Elijudas. 15 Elijudui gimė Eleazaras, Eleaza- 
rui gimė Matanas, Matanui "gimė Jokūbas. 16 Jokūbui gimė 
Juozapas, Marijos vyras, iš kurios gimė Jėzus, vadinamas 
Kristumi — Mesiju, Lk 1, 27, 35; 3, 28. 17 Taigi nuo Abraomo 
iki Dovydo iš viso keturiolika kartų, nuo Dovydo iki ištrė- 
mimo į Babilioniją — keturiolika kartų ir nuo ištrėmimo į 
Babilioniją iki Kristaus — keturiolika kartų. 


Žydai labai gerbė pirmagimius, jie gaudavo dvigubai di- 
„desnę turto dalį už kitus vaikus. Tėvui mirus, pirmagimis 

perimdavo tėvo teises. Jėzaus chronologijoje yra daug ne 
pirmagimių. Abraomas nebuvo pirmagimis, taipogi: Jokū- 
bas, Judas, Dovydas, Natanas, Rezas ir kiti. Dievas nekrei- 
pia dėmesio į prigimtą pirmenybę, bet į išrinkimą. Jis išrenka. 
ir išaukština tą, kuris priima Jo malonę. Pirmagimiai Ismae- 
lis ir Ezavas visai nepaminėti. 

Dovydas vadinamas karaliumi. Jėzaus kilmės giminėje 
buvo daug karalių, bet tik Dovydas minimas. Priežastis: jis 
buvo pirmasis karalius, gavęs pažadą karalystės ir Mesijo. 

Luko evangelijoje, Jėzaus kilmės eilėje žmonių vardai yra 
kiti, negu Mato. Jie skiriasi nuo Dovydo sūnų, Saliamono ir 
Natano, 2 Sam 5, 14. Dėl to yra įvairių nuomonių. Greičiausia 
tai yra dėl to, kad Marija irgi buvo iš Dovydo giminės. Čia 
yra Marijos giminės kilmės sąrašas. Mums kilmės sąrašas 
mažai reikšmės teturi, bet žydams jis buvo ir yra svarbus. 
savo kilmės iš Arono giminės. 

Labai nuostabu, kad minimos keturios Ras Žydai 
bendrai moterų nemini. Jos minimos tik tuo atveju, jei neturi 
brolių ir paveldi tėvų palikimą, 4 M 27, 8. Čia minimos mote- 
rys nieko bendro neturi su paveldėjimu. Jos nėra žymios, 
kaip Sara ar Rebeka. Jos yra ne tik nežymios, bet ir daug 
papiktinimo davusios žydams ir krikščionims. 

Tamara nusikalto su savo uošviu Judu, 1 M 38. Daug kas 
norėtų, kad to skyriaus visai nebūtų Šventajame Rašte. 
Daug kam gėda jį skaityti. 

Rachaba buvo pagonė ir prostitutė, Joz 2, 9. NT ji minima 
ir iškeliama dėl jos tikėjimo, Žyd 11, 81; Jok 2, 25, 

Rūta dora moteris, mylinti savo uošvę, darbšti, bet pa- 
gonė, ir jos tautos kilmė labai negarbinga, 1 M 19. 

Batsebą. Jos vardas neminimas, bet aišku apie ką kalbama, 
2 Sam 11, 26. Kodėl Matas šias moteris mini? Juk užtenka jų 
sūnų vardų. Aišku, Matas turi tikslą: jis parodo, kad Jėzaus 
kilmėje buvo pasibaisėtinų žmonių. Žmonės savo ir kitų gar- 
bingųjų blogybes slepia, bet Šventasis Raštas iškelia. Čia ne 
dorybė svarbu, bet Dievo malonė. Te piktinas "dorieji" iš to, 
ir netikintieji terašo "Šventojo Rašto paslaptis", bet Dievas 
kviečia visus ateitį pas Jį ir patirti, kad Jėzus yra Išgelbėto- 
jas nusidėjėlių, o ne: teisiųjų. 

Prisimenu vieną jaunuolį, pabudintą evangelijos žodžių. 

Kartą jis klausė manęs, kodėl jo tėvo ir tėvo brolio pavardės 
yra skirtingos. Jam į tai nieko neatsakiau, bet jaučiau, kad tą 
pačią akimirką jis suprato. Jis tapo labai neramus ir nusi- 
minė. Įstatymas jį pasmerkė, 5 M 23, 1-2, bet Jėzus yra Iš- 
gelbėtojas. Jėzaus kilmė taip aprašyta; Jis pašvenčia pagonis 
ir visus nusikaltėlius, pas Jį gali ateiti visi. 

Pagal įstatymą, pats Jėzus gali būti, “gerųjų žmonių", 
pasmerktas, atmestas. Jis buvo apšąuktas nusidėjėlių ir 
kekšininkų draugu, net pačiu velniu ir velnių vyriausiuoju. 

Pagal išrinkimą Jis yra Mesijas, Pateptasis, Dievo Sūnus. 
Kas Jį tiki, tiems Jis suteikia galią Dievo vaikais tapti. Jis 
išlaisvina iš nuodėmės galios, suteikia atleidimą, duoda ra- 
mybę, papildo dangišku džiaugsmu kiekvieną, kuris ateina 
pas Jį. 

Sekant kai kurių čia aprašytųjų gyvenimą, matoma, kad 
blogam karaliui Roboamui gimė blogas sūnus Abijas, šiam 
gimė geras — Asas, Asui gimė geras Juozapatas, o geram 
Juozapatui gimė blogas Joramas. Ne garbingos giminės 
kraujas išsaugo ir apvalo žmogų, bet Jėzaus Kristaus, Me- 
sijo, kraujas. 

Kilmės knygoje nėra suminėti visų eilės vardai, o tik svar- 
biausieji, įrodymui kilmės. Pav. (8 eil.) tarp'Joramo ir Ozijo 
yra išleisti Achazjas, Joasas ir Amazjas, 1 Ch 3, 10-12. 

„17 eilutėje suminėta tris kart po keturiolika kartų. Bibli- 
joje turi didelės reikšmės septyni. Čia minėta tris kart po 
dvigubus septynis. Pirmasis keturiolika iki Dovydo — įstei- 
gimas karalystės. Antrasis keturiolika — karalių laikai. Tre- 
tysis — suvargimas. Iš karalių giminės lieka paprastas dai-. 
lidė Juozapas ir paprasta Nazareto mergaitė Marija. Bet iš jų 
iškyla Jėzus Kristus — Mesijas, Izraelio garbė ir visų tautų 
viltis. | 

JĖZAUS GIMIMAS, Mt 1, 18 - 25 . 

18 Jėzaus Kristaus gimimas buvo toksai. Jo motina Marija 
buvo susižadėjusi su Juozapu; dar nepradėjus jiems kartu 
gyventi, Šventajai Dvasiai veikiant, ji tapo nėščia, Lk 1, 
26-27; 1, 31-35. 19 Jos vyras Juozapas, būdamas teisus ir ne- 
norėdamas daryti jai nešlovės, sumanė tylomis ją atleisti, 
Lk 1,35; 2, 1; 4 M 5, 14, 18, 30; Mt 5, 31; 5 M 24, 1; 22, 20. 20 
Karjis nusprendė taip padaryti, sapne pasirodė jam Viešpa- 

ties angelas i ir tarė: “Juozapai, Dovydo sūnau, nebijok parsi- 
vesti į namus savo žmonos Marijos, nes kas joje prasidėjo, 
yra iš Šventosios Dvasios, Lk 2, 4; 1, 35; Mt 2, 13, 20; 1, 18. 
21 Ji pagimdys sūnų, kuriam tu duosi vardą Jėzus, nes Jis 
išgelbės savo tautą iš nuodėmių", Lk 1, 31; Ps 130, 8; Jn 1, 29; 
Apd 4, 12, 43; Tit 2, 14; Lk 2,80; Zak 13, 1: Teis 5, 23. 22 Visa 
tai įvyko, kad išsipildytų Viešpaties žodžiai, pasakyti per 
pranašą: Iz T, 14; 9, 6; 8, 10; 11, 1-2. 23 “Štai mergelė pastos, 
pagimdys sūnų, ir Jį pavadins Emanueliu", tai reiškia: “Die- 
vas su mumis". 24 Atsikėlęs J uozapas padarė taip, kaip Vieš- 
paties angelas įsakė, parsivedė ž žmoną pas save, Lk 2,7; 2, 21. 
25 Jis negyveno su ja kaip vyras, kol ji pagimdė pirmagimį 
Sūnų, kurį jis pavadino Jėzumi. 


Jėzaus gimimas iš Šventosios Dvasios. Kas netiki Dievą, 
tas netiki į Jėzaus gimimą iš Šventosios Dvasios. Kas tiki 
Dievą ir pasaulio tvėrimą, tas taip pat tikės ir Jėzaus gi- 
'mimą. Iki šiol nėra pilnai išaiškintas kiekvienas kūniškas 
gimimas, tuo mažiau dvasinis; taipgi ir Jėzaus kūniškas gi- 
mimas, veikiant Šventajai Dvasiai. Kai kurie žmonės nori 
patenkinti proto žingeidumą, remdamiesi jiems žinomais 
gamtos įstatymais, bet pats įstatymo veikimas lieka visvien 
paslaptis. 

Žydams pasižadėjimas buvo daugiau negi mums. Susižie- 
davimas buvo beveik lygus sutuoktuvėms. Sutuoktuvės buvo 
tik žmonos parsivedimas į jaunojo namus. Sužieduotuves 
"sulaužyti buvo nusikaltimas, buvo baudžiama kaip už san- 
tuokos sulaužymą, 5 M 22, 23-24. 

Marijos nekaltumas. Marija, palaiminta motina Viešpaties 
Jėzaus, kai kurių skelbimu, negyveno su Juozapu kaip žmona 
ir neturėjo daugiau vaikų. Todėl sakoma, kad Juozapas 
buvęs našlys, ir 18, 55 minimi Marijos vaikai buvę Juozapo 
pirmosios žmonos. Taip galima manyti, bet taip nėra para- 
šyta evangelijoje. Daryti tokias išvadas ir tuo kurti dogmas 
neleistina, nes tam nėra pagrindo Šventajame Rašte. Kad 
Juozapas buvęs našlys nėra minima ŠR. Žiūrint bendrai į ST, 
„į Žydų papročius, niekur nėra duota pirmenybės nekaltoms, 
netekėkusioms mergaitėms, prieš ištekėjusias moteris. Ne- 
turėti moteriškei vaikų buvo skaitoma didele nešlove. San- 
tuoka yra duota Dievo, ji yra šventa. Todėl ir Marija yra taip 

pat šventa, turėjusi daugiau vaikų, kaip būtų turėdama tik 
vieną Jėzų. Juozapas buvo šventas vyras ir Marija garbinga 
moteris, nors juodu turėjo vaikų. 

Marija žinojo, kad ji pastojo veikiant Šventajai Dvasiai, 
bet ar ji galėjo tai įrodyti. Ji to negalėjo įrodyti net savo 
mylimajam Juozapui. Ji tylėjo, laikėsi ramiai. Bet „žmogiškai 
galvojant, ji kentėjo ir Juozapui nieko nesakė. Jei ji ir būtų 
sakiusi, ar jis būtų galėjęs jai tikėti? Juozapas pastebėjo jos 
nėštumą. Jis žinojo Marijos ištikimybę ir pasitikėjo ja, bet ką 
jis galėjo atsakyti į matomą faktą? Jie abu kentėjo. 

Sužieduotuves sulaužant, reikėjo pravesti tą pačią proce- 
dūra, kaip ir sutuoktuves suardant. Marijos atveju, pagal ST- 
buvo mirties bausmė, akmenimis užmušant. Bet Jėzaus 
laiku, valdant romėnams, buvo neleistina bausti mirtimi, 
Skyrybos buvo viešos ir neviešos, Pirmu atveju, mergaitė 
buvo išstatoma viešai pajuokai. Antru atveju, juodu susitar- 
davo, ir jaunasis įteikdavo jaunajai skyrybų raštą neviešai. 
Tuo viskas ir baigdavosi. Juozapas, būdamas teisus ir pasi- 
gailįs vyras, pasirinko antrąjį atvejį. 

Teisieji ir tikintieji kartais gyveno verčiami spręsti daly- 
kus, kurie yra labai surikūs. Tą pergyveno Juozapas. Padėka 
Dievui, kad Jis siuntė savo angelą. Angelai yra Dievo tar- 
naujančios dvasios. Pas Juozapą angelas atėjo sapne. Pir- 
miausia angelas priminė Juozapui, paprastam dailidei, jo 
didybę: “Juozapai, Dovydo sūnau". Taip jam buvo priminta 
jo giminės karališka garbė. Taipgi ir Marijos kilnumas: “Ne- 
bijok parsivesti savo žmonos Marijos". Juozapas bijojo per- 
žengti įstatymą. Jei jis būtų ėmęs Mariją, nusidėjėlę, jis būtų 
nusikaltęs. 

Marija pastojo veikiant Šventajai Dvasiai. Taip buvo su- 
kurtas Jėzaus kūnas, bet Jis, Jo Dvasia yra amžina. Jis yra 
amžinasis Žodis ir per Jį viskas padaryta, Jn 1, 3. Marija pati 
negalėjo pranešti Juozapui, jis nebūtų tikėjęs. Angelas tai 
padarė. Dievas davė išeitį. 

„Jo vardas Jėzus — Pagalba, Išganytojas, Išgelbėjimas. Jis 
yra tikrasis kunigas ir tarpininkas. Įstatymas negalėjo išgel- 
bėti, jis buvo per silpnas. Jėzus yra tikrasis Ligai kito 
vardo nėra, kuriame būtų išgelbėjimas. 

Jam duosi vardą, tuo pripažinsi Jį savo sūnumi. Tuo Jis 
turės juridinę teisę, kaip Juozapo sūnus. Jis tokiu ir buvo 

laikomas žmonių, Mt 13, 55. 

Jis išgelbės savo tautą iš nuodėmių. Prieš Kristų, fariziejai 
Mesijo išgelbėjimą suprato ir mokė taip: Mesijas sunaikins 
piktuosius, bloguosius, pagonis ir izraelitus. Tada prasidės 
rojaus atsteigimas ir šventas gyvenimas. Bus išgelbėti tik 
teisieji, tai yra fariziejai. Mesijas juos apsaugos nuo nusikal- 
timų. ST nusakyta Mesijo auka dėl suderinimo jiems buvo 
svetimas, nežinomas dalykas. Jėzaus auka ant kryžiaus jiems 
buvo visai nesuprantama. Todėl kryžius jiems buvo papikti- 
nimas. NT moko ne nusikaltėlių sunaikinimą, bet jų išgelbė- 
jimą nuodėmes atleidžiant ir išganant per Jėzaus auką ant 
kryžiaus. NT daug kalbama apie išganymą, Išganytoją, iš- 
gelbėjimą. 25 kartus panaudotas žodis Išganytojas, 45 išga- 
nymas,. 101 išganyti, išgelbėti. 

Evangelistas matė išsipildymą Iz 7, 14. Mesijo garbė ne- 
pasireiškė didybe, karalių rūmuose, bet švariu, šventu, ne- 
kaltu gyvenimu. Jis gimė iš nepaliestos mergelės, iš tokios, 
kokia Marija buvo. Ji buvo iš karališkos giminės, bet užmirš- 
ta, paprasta, gyvenanti užkampyje, Nazarete. Nors Jis gimė 
tvarte, bet Jis yra Dievo Sūnus, vienintelis tarpininkas tarp 
Dievo ir žmogaus, Imanuelis — Dievas su mumis. Jo vardas 
nuostabus. Dievas įsikūnijo tarp mūsų, žmonių, atnešė ra- 
mybę, suderinimą per save patį. Žydams Dievas buvo šven- 
tovėje, tamsoje, uždengtas kerubų. Čia Žodis tapo kūnu, 
Dievas su mumis, mūsų prigimtyje, mūsų lygyje, mūsų nau- 
dai. Jis mus sutaikė su Dievu, davė džiaugsmą, įgalino turėti 
draugystę su Dievu, atlikti mūsų pareigą Jam, Jį mylėti, Jam 
gyventi. 

Juozapas pakluso Dievui. Atsikėlęs įvykdė angelo įsaky- 
mą. Dievas vis dar apreiškia savo valią žmonėms suprantamu 
būdu: per pasikalbėjimus, pasitarimus, per draugus, sąžinę, 
per savo rašytą ir mums paliktą Žodį. 

Sakyta: “Jis negyveno su ja kaip vyras, kol ji pagimdė 
sūnų". Žodžio “pirmagimį" kai kuriuose graikų tekstuose 
nėra. Kas nori įrodyti, kad Juozapas negyveno su Marija, 
kaip vyras su Žmona, negali Šventuoju Raštu remtis, tam 
įrodyti šaltinių reikia ieškoti kur nors kitur, pagonijoje, su- 
kurtose dogmose. 

IšMINČIAI Iš RYTŲ, Mt 2, 1-12 
Savųjų persekiojamas, svetimųjų pagerbiamas 


1 Jėzui gimus Judėjos Betliejuje karaliaus Erodo dienomis, 
štai atkeliavo į Jeruzalę išminčiai iš Rytų šalies ir klausinėjo: 
1 M 35, 19; Jer 39, 3; Dan 2, 48; 5, 11; Mik 5, 1; Lk 2, 1-7. 2 
“Kur yra gimęs žydų karalius? Mes matėme Jo žvaigždę Ry- 
tuose ir atvykome pagarbinti Jį', 1 M 49, 10; 4 M 24, 17; Mt 
27, 11. 3 Tai išgirdęs, karalius Erodas apstulbo, o su juo ir 
visa Jeruzalė, 1 M 49, 10. 4 Jis susikvietė visus tautos aukš- 
tuosius kunigus bei Rašto aiškintojus ir teiravosi, kur turėjęs 
gimti Mesijas. 5 Tie atsakė jam: “Judėjos Betliejuje, nes taip 
pranašo parašyta: 2 Sam 7, 12; Jn 7, 42; Mik 5, 1. 6 “Ir tu 
Judo žemės Betliejau, anaiptol nesi menkiausias tarp gar- 
siųjų Judo valdovų, nes iš tavęs išeis vadas, kuris ganys 
mano tautą “ Izraelį", 1 M 49, 10; 2 Sam 5, 2; 1 Ch 11, 2; Ps 
23; Ez 34, 21; Mik 5, 3. 

7 Tada Erodas, slapčia pasikvietė išminčius, tiksliai juos 
išklausinėjo apie žvaigždės pasirodymo metą ir, 8 siųsdamas į 
Betliejų, tarė: “Keliaukite ir: viską tiksliai teiraukitės apie 
kūdikį. Radę praneškite man, kad ir aš nuvykęs Jį pagarbin- 
čiau". 9 Išklausę karaliaus, išminčiai leidosi kelionėn. Ir štai 
žvaigždė, kurią jie matė Rytuose, traukė pirma, kol sustojo 
ties ta vieta, kur buvo kūdikis. 10 Išvydę žvaigždę, jie labai 
džiaugėsi. 11 Įžengę į namus, rado kūdikį su motina Marija ir, 
parpuolę ant žemės, Jį pagarbino. Jie atidarė savo lobius ir 
davė Jam dovanų: aukso, smilkalų ir miros, Ps 72, 10, 15; Iz 
60, 6; Jn 19, 39. 12 Sapne įspėti nebegrįžti pas Erodą, kitu 
keliu pasuko į savo kraštą, Mt 1, 20; 2, 13, 19, 


Karalius Erodas Didysis karaliavo nuo 37 metų prieš Kr. 
iki 4 metų po Kr. Skaitoma, kzd mūsų Viešpats Jėzus Kristus 
gimė apie 6 metus prieš mūsų erą. Erodas buvo edomitas. Jį 
paskyrė žydų karaliumi Romos imperatorius Augustas. 
Erodas pasižymėjo dideliu žiaurumu ir žudynėmis. Jis išžudė 
visą Makabiejų giminę. Vienu kartu nužudė 45 aukščiausios 
tarybos narius. Kartą Augustas pasakęs: “Geriau yra būti 
Erodo kiaule, negu jo sūnumi". Prieš savo mirtį jis leido 

suimti didesnį skaičių kilniųjų žydų ir įsakė juos nužudyti jo 
mirties dieną. Tuo jis norėjo pasiekti, kad jo mirties dieną 
būtų raudona, o-ne džiaugiamasi. Šis jo įsakymas nebuvo 
įvykdytas. Jis, norėdamas įtikti žydams, puikiai išpuošė 
Jeruzalės šventovę. Jis statė pagonių šventyklas ir jas da- 
bino jų dievų ir valdovų garbei. 

Išminčiai. Magai buvo Babilonijos kunigai ir mokslininkai. 
Jie studijavo ne tik pagonių teologiją, bet ir gamtą, ypač 
astrologiją. Jie buvo karalių patarėjai, aukščiausi valdinin- | 
kai. Kadaise pranašas Danielius buvo jų viršininkas. Iš jo 
greičiausiai ir užsiliko pranašystė apie žydų būsimąjį kara- 
lių — Mesiją, Dan 2, 48; 5, 11. Danielius ten gyveno prieš 600 
metų, tarp Tigrio ir Eufrato upių. 

Šie pagoniški išminčiai tapo tikrais išminčiais, ieškančiais 
Jėzaus, Dievo Sūnaus, pasaulio Šviesos. Žydai nesiteiravo 
apie Kristų, tik pagonys. Kartais toliausiai esantys priartėja 
ir atvirkščiai. Paskutinieji tampa pirmaisiais ir pirmieji — 
žvaigždė. Astronomai sako, kad tuo metu buvę suartėję dvi 
planetos, kurios atrodžiusios lyg viena žvaigždė. Dievas kal- 
bėjo į kerdžius per angelus, į mokslininkus — per žvaigždę 
taip, kad kiekvienas suprato Jo kalbą. Rytiečiai garbindavo 
žvaigždes, laikė jas dievais. Ta ypatinga žvaigždė paskatino 
išminčius ieškoti tikrosios žvaigždės iš Jokūbo, 4 M 24, 17. 
Jie atvyko iš tolimo Rytų krašto į Jeruzalę. Jie buvo tikri, 
kad Jeruzalėje Jis yra gimęs ir čia visi Jį žino ir garbina. Jie 
ieškojo, klausė karaliaus. Rytiečiai ieškojo karaliaus, romė- 
nai rašė: “Žydų karalius". Mesiją, Gelbėtoją žinojo tik žydai. 

Jie nustebę žiūrėjo į Jeruzalės gyventojus. Jeruzaliečiai 
nieko nežinojo apie Jį. Vietoj džiaugtis, jie išsigando. Kartais 
tie, kurie turėtų parodyti kelią į Kristų, patys nieko nežino 
apie Jį. Jeruzaliečiai klausė išminčių, ką jie bendro turi su 
Jeruzalėje gimusiu karaliumi? Šie atsakė: “Atvykome pa- 
garbinti Jo“. Išminčių atvykimas pasiekė Erodo ausis. 
Erodas apstulbo, išgirdęs apie gimusį Mesiją. Aišku Erodas 
buvo girdėjęs apie pažadėtą ir žydų laukiamą Mesiją. Nors jis 
jau buvo senas, ir tik ką gimęs Mesijas nieko negalėjo jam 
pakenkti, bet jis norėjo nužudyti Mesiją. Jeruzaliečiai išsi- 
gando, nes jie žinojo Erodo žiaurumą, buvo galima laukti 
naujų žudynių. 

Aukštieji kunigai ir Rašto aiškintojai. Tai vyriausioji žydų 
taryba. Ją sudarė 71 narys. Ji buvo sudaryta iš trijų grupių: 
1 aukštųjų (vyriausiųjų) kunigų. 2 Rašto aiškintojų ir 3 tau- 
tos vyresniųjų. Taryba ėjo ir aukščiausiojo teismo pareigas. 
Ji sprendė tikėjimo, kulto ir teisės reikalus. 

Jeruzalės gyventojai nežinojo kur yra žydų karalius — 
Mesijas. Buvo žinoma, kad Mesijas kils iš Betliejaus. Erodas 
klausė, kur Mesijas turįs gimti. Jis norėjo išgirsti iš atsakin- 
gųjų vyrų. Tarybos nariai nestatė jokių klausimų ir visi vie- 
ningai atsakė: "Betliejuje". (Betliejus — duonos namai) Mesi- 
jas yra — tikroji dangaus duona. Vyriausieji žinojo Raštą, bet 
nepažino ir neieškojo Jėzaus. Ar taip dažnai nėra krikščio- 
niškose bažnyčiose? 

Erodas sužinojo Mesijo gimimo vietą iš vyriausiosios tary- 
bos. Jis pasikvietė išminčius slaptai, gal nakties metu? Jis 
' klausinėjo apie laiką, kada jie pamatė žvaigždę. Jis įtikino 
juos, kad ir jis nori pagarbinti gimusį karalių. Kurie neturi 
blogų minčių ir siekių, dažnai patiki ir veidmainiams. 

Išminčiai sužinojo vietą iš Erodo ir tuojau tęsė kelionę. 
Betliejus yra nuo Jeruzalės apie 8 kilometrai. Pradėję ke- 
lionę, jie pamatė Rytuose matytą žvaigždę. Gal tai buvo 
panaši šviesa, kuri lydėjo izraelitus tyruose, išvykus iš 
Egipto? Erodas buvo tikras, kad išminčiai sugrįš ir viską j jam 
išpasakos. Todėl jis nesiuntė šnipų drauge su jais. Iš jeruza- 
liečių nė vienas jų nelydėjo, nesidomėjo gimusiu karaliumi. 
Išminčiai vyko vieni. 

Jei ir tu turi vykti vienas, vyk, kaip krikščionies kelionės 
autorius Bunjonas. Dievas lydės, Jo šviesa švies, turėsi 
džiaugsmą, kaip išminčiai vėl pasirodžiusia žvaigžde. Kai iš- 
minčiai pasitikėjo žmonėmis ir jų klausinėjo, jie nematė 
žvaigždės. Kai žmonių patarimai pasibaigė, jiems vėl švietė 
žvaigždė, 2 Pt 1, 19. Išminčiai darė kelionę ne veltui, jie rado 
Mesiją. Kurie tikrai ieško Jėzaus, tiems Jis duoda jėgos tapti 
Dievo vaikais, juos aplanko džiaugsmu ir asmeniškais apsi- 
reiškimais. 

Nuo Jėzaus gimimo buvo praėję apie du metai, kol išmin- 
čiai pasiekė Betliejų. Juozapas su Marija buvo susiradę ba- 
kūžėlę ir gyveno joje. Išminčiai tikėjosi rasti Karalių rū- 
muose, bet jie Jį rado bakūžėje. Visgi jie, lyg per kokią už- 
dangą, matė ir pažino "karalių". Jo paprastumas neatstūmė 

jų. Pirmiausia jie patys prisistatė Jam; parpuolę ant žemės, 
pagarbino Jį. Jie matė Jo didybę. Pagarbinę Jį, jie įteikė Jam 
dovanas. Kas pats pasiduoda Kristui, tas atidaro ir šavo 
dovanas Jam: gabumus, turtus. Jie davė Jam aukso. Jis buvo 
reikalingas kelionei į Egiptą ir priminė Jo karališką, dieviš- 
ką, kilmę. Jie pateikė Jam smilkalų, tuo priminė Jo auką, 
suderinimą. Jie atnešė Jam miros (sakai iš tam tikrų medžių, 
kurie naudojami brangiems, tepalams daryti), tas priminė Jo 
mirtį. 

Išminčiai pasiekė savo tikslą, Jie rado Jėzų, matė ir pagar- 
bino Jį. Ko daug karalių ir pranašų geidė matyti ir girdėti, jie 
matė. Jie galėjo sakyti, kaip Simonas, Lk 2, 30: “Mūsų akys 
matė Išganytoją". Jie turėjo dar vieną pareigą: sugrįžti į 
Jeruzalę ir pranešti Erodui. Jie tai būtų įvykdę, nes jie tikė- 
jo, kad Erodas ir pasaulis turi gerų norų. Tik vienas Dievas 
tikrai žino, kad pasaulį valdo piktybė. Dievas įspėjo juos 
nebegrįžti pas Erodą. Jie paklausė Dievo įspėjimo. Dievo 
reikia daugiau klausyti, negu žmonių. Žmonės, kartais ir 
karaliai, atsakingas pareigas einą, ieško savo naudos ir daro 
daug pikto. 


BĖGIMAS Į EGIPTA, Mt 2, 13-15 


13 Išminčiams iškeliavus, štai pasirodė Juozapui sapne 
Viešpaties angelas ir sakė: “Kelkis, imk Kūdikį, Jo motiną ir 
bėk į Egiptą. Pasilik ten, kol tau pasakysiu, nes Erodas 
ieškos kūdikio, norėdamas Jį nužudyti, 1 Kar 11, 40; Jer 26, 
21; Apr 12, 6. 14 Atsikėlęs nakčia, Juozapas ėmė kūdikį, Jo 
motiną ir pasitraukė į Egiptą. 15 Ten jis prabuvo iki Erodo 
mirties. Tuo būdų išsipildė Viešpaties žodžiai, pasakyti per 
. pranašą: “Iš Egipto pašaukiau savo Sūnų", 2 M4, 22; 4 M 23, 
22; 24, 8; Ps 80, 8; Oz 11, 1. | 


Juozapui buvo duotas įsakymas pasitraukti į Egiptą, kad 
išvengtų Jėzaus mirties. Juozapas nenujautė pavojaus, 
ramiai miegojo ir nieko apie tai nežinojo. Angelas pranešė 
jam apie pavojų ir kaip išvengti jo. Dievas žino visus žmonių 
žiaurumus ir jų piktus planus. Daug tikinčiųjų kenčia, bet 
kūdikystėje niekas jų neliečia. Jėzus ir kūdikystėje jau buvo 

persekiojamas, Jam vos gimus ir kentėjimai prasidėjo. Ką 
Jėzus vėliau mokė, tą Jis pats patyrė jau kūdikystėje: “Jei 
jus persekios viename mieste, bėkite į kitą". Savo paties 
apsaugos įstatymą Dievas įdėjo ir į gamtą. 

Kodėl į Egiptą? Egiptiečiai buvo žinomi, kaip stabų gar- 
bintojai ir Dievo žmonių priešai. Kartais Dievas panaudoja 
blogiausias vietas savo tikslui siekti. Ar negalėjo Dievas 
vietoje apsaugoti savo Sūnaus nuo pikto žmogaus, kuris yra 
tik kirmėlė ir dulkė, nors jis būtų ir karalius? Kodėl reikalin- 
gas šis negarbingas pasitraukimas? ST yra pasakyta, kad šis 
vaikelis bus Izraelio garbė! Ir Jis turi pasitraukti iš Izraelio 
žemės jau kūdikystėje. Dievas aprūpino viskuo: pranešė per 
angelą pavojų, suteikė aukso per išminčius, įsakė likti Egipte 
iki bus duotas pranešimas. Jėzui nebuvo vietos Betliejuje 
gimus, nebuvo vietos Judėjoje ir kūdikystės dienose. 

Įdomus Juozapo paklusnumas dangiškam pranešimui. Eiti 
į nežinią buvo pavojinga kelionė. Apie Juozapą evangelijose 
mažai sakyta, bet kas buvo sakyta, jis tuojau vykdė. Gal tą 
"pačią naktį, kai išminčiai išvyko, išvyko ir Juozapas su 

kūdikėliu ir Marija? “Kelkis ir vyk!" Tai tremtis. Vargiai ar 
kas gėriau supranta šią ŠR vietą, kaip tremtiniai antrojo 
Pasaulinio karo, kai ginkluota gauja pažadindavo miegančius 
žmones ir įsakydavo per 30 minučių palikti namus ir vykti į 
nežinią. Evangelija nieko nepasakoja apie kelionę ir jos pa- 
vojus. Ji tikrai buvo sunki ir pavojinga. Šventasis Raštas 
daug smulkmenų nutyli. | ' 

“Tai įvyko, kad Raštas išsipildytų“. Dievo Sūnui ir, 
bendrai, tikintiesiems nėra svetima būti "Egipte" ir kentėti, 
vargti. Jie nepaliekami "Egipte", jie vadinami ir išvedami iš 
jo. Šventasis Raštas išsipildo kasdien. 

Žmonės gali planuoti, kaip Erodas darė, bet įvyksta ne 
žmogaus valia, o Dievo. Visos pasaulinės ir šventosios istori- 
jos eiga yra Dievo rankose. ; 


KŪDIKIŲ ŽUDYNĖS, Mt 2, 16-18 
16 Erodas, pamatęs, kad jį išminčia: pgavo, baisiai niršo ir 
įsakė išžudyti Betliejuje ir jo Apylinkės visus berniukus, 
dviejų metų ir jaunesnius, pagal laiką, kurį buvo tiksliai 
patyręs iš išminčių. 17 Tada išsipildė pranašo Jeremijo žo- 
džiai: Jer 31, 15; 1 M 35, 18-19; 1 Kar 15, 17; Jer 31, 16-17; 

40, 1. 18 "Pasigirdo šauksmas Ramoje, garsios dejonės ir 
aimanos: tai Rachelė rauda savo vaikų; ir niekas jos nepa- 
guos, nes jų nebėra". 


Tironai apgauti visada niršta, jie mano, kad jiems visi pri- 
valo padėti vykdyti didžiausias niekšybes ir žudynes. Jie 
randa niekšų, kurie j jiems padeda i ir 20 amžiuje! Tironai mato 
ir ten pavojų, kur jo jiems nėra. Erodas apie 70 metų amžiaus 
bijo 2 metų kūdikio! Piktieji neturi ramybės. Erodas taip 
pasižymėjo žudynėmis, kad šios vaikų žudynės liko kai kurių 
istorikų nepastebėtos. 

Tuo laiku Betliejaus miestelis buvo visai mažas. Manoma, 
kad berniukų buvo išžudyta 10-15. Bet motina, kurios vaikas 
buvo nužudytas, buvo taip baisiai paliesta, kad jai skirtumo 
nesudarė skaičius, ji kentėjo. Rama yra nuo Jeruzalės į 
šiaurę apie 8 km. Čia Matas nesako, kad "Raštas" išsipildytų, 
bet tik, kad — "išsipildė", pasikartojo toks skausmingas per- 
gyvenimas, koks buvo Jeremijo laiku. Tokie išsipildymai 
kartojasi ir mūsų laikais. Žinau Lietuvoje įvykį karo metu: 
kūdikius sumetė į sunkvežimį, iki juos nuvežė į žudynių 
vietą, jie susitepė. Žudikai nenorėjo teptis, jie metė tuos 
kūdikius į duobę mėšlo mėžiamomis šakėmis;, užmetė ant jų 
porą rankinių granatų ir užkasė. Tie kūdikiai buvo motinų 
vaikai. Tironai buvo ir yra žiaurūs. Tokie įvykiai kartosis iki 
Jis padarys piktybei galą savo burnos kvapu, Iz 11, 4. Tironai 
gali nužudyti kūną, bet dvasia lieka gyva, ir Jo akivaizdoje 
bus susitikimas. Ten verksmo daugiau nebebus. 


SUGRĮŽIMAS Iš EGIPTO, Mt 2,19-23 


19 Erodui mirus, štai Viešpaties angelas pasirodė sapne 
Juozapui Egipte ir tarė: 2 M 4, 19; Ps 63, 9. 20 “Kelkis, imk 
kūdikį su Jo motina ir keliauk į Izraelio kraštą, nes jau mirė 
tie, kurie troško kūdikio gyvybės". 21 Jis atsikėlė, ėmė kūdi- 
ki, Jo motiną ir pargrįžo į Izraelio žemę. 22 Išgirdęs, jog 
Archelajus, Erodo sūnus, valdo Judėją, pabūgo ten vykti. 
Gavęs sapne nurodymą, pasitraukė į Galilėjos sritį, Iz 11, 1; 
53, 2; Zak 6, 12; Lk 1, 26; 2, 39; Jn 1, 46; 7, 41; 19, 19; Apd 
24, 5, 23 ir apsigyveno Nazareto mieste. Taip išsipildė pra- 
našų žodžiai: “Jį vadins Nazariečiu". 

Tremties gyvenimas Egipte nesitęsė ilgai. Kai kurie mano, 
kad tik kelis mėnesius. Jėzus grįžo į Izraelį, kur Jis buvo 
siųstas, — pas Izraelio prapuolusias avis. Greit po vaikučių 
žudynių Betliejuje, Erodas mirė didelėse kančiose, manoma, 
vidurių vėžiu. Žmonės laikė tai Dievo bausme Erodui už jo 
žiaurumus. 

Juozapas gavo įsakymą grįžti į Izraelio kraštą. Gera žinoti 
Dievo valią. Dievas siunčia savo angelus visur, jiems nėra 
valstybinių sienų. Angelas aplanko , Juozapą Egipte, 
Ezekelį — Babilone, Joną — Patmos saloje. Kurie tykojo 
vaikelio, tie jau mirę. Dažnai persekiojamieji pragyvena savo 
persekiotojus. Pasakyta labai bendrai, grįžti į Izraelį. Juo- 
zapo mintis buvo grįžti į Betliejų, kur Jėzus gimė. Ten jie 
buvo kiek įsigyvenę. Dievas dažnai apreiškia savo planus 
palaipsniui. Dažnai tremtiniai nebeturi galimybės grįžti į tas 
pačias vietas, kur anksčiau gyveno. Taip buvo ir „Jėzaus 
gyvenime. Dievo vedimai yra nuostabūs. Jis leidžia vienam 
gyventi ramiai, kitą — veda per vandenį ir ugnį. Bet Jis veda. 
Didžiausi vargai ir pavojai dažnai duoda didžiausią palaimą. 

Po Erodo mirties žmonės laukė pagerėjimo, ramaus laiko.: 
Deja, taip nebuvo. Erodas paliko testamentą ir savo 
karalystę paskirstė trims sūnums. Testamentą patvirtino 
Romos imperatorius Augustas. Archelajui teko Judėja, 
Idumėja ir Samarija. Jis buvo labai žiaurus, toks, kaip jo 
tėvas. Istorikai pasakoja, kad pradžioje savo valdymo, jis 
pasiuntęs raitelius ir tie kardais išžudę 3000 pilgrimų, einan- 
čių į Jeruzalę, Jis valdė nuo 4 metų prieš Kr. iki 6 metų po. 
Kr. 6 metais po Kr., Augustas ištrėmė Archelajų į Rodę dėl 
jo žiaurumų ir paskyrė Romos vietininką Poncijų Pilotą. 
Antipui, kuris NT vadinamas Erodu, teko Galilėja ir pietinė 
Jordanija, o trečiajam sūnui — Pilypui — rytinė Jordanija. 

Matas, pagal žydų paprotį, vengė sakyti "Dievo", todėl jis 
rašė ne "Dievo", bet “Dangaus karalystė". Nazarietis. Taip 
Jėzus buvo vadinamas, dėl miesto vardo, kuriame Jis gy- 
veno. Bet labai panašiai skamba ir nesar — atžala. Tas pri- 
E Jesės giminę, Jėzaus kilmę, lyg atžalą iš sausos žemės, 

z 58, 2. 

JONO KRIKšTYTOJO KIETAS ŽODIS, Mt 3,1-12 

1 Anomis dienomis pasirodė Jonas Krikštytojas, skelbda- 
mas Judėjos dykumoje: Lk 3, 2; 1, 13. 2 “Atsiverskite, nes 
priartėjo dangaus karalystė", Mt 4, 17; 10, 7; Lt 10, 9.3 O jis 
buvo tas, apie kurį pranašas Izaijas sakė: “Dykumoje šau- 
kiančio balsas: taisykite Viešpačiui kelią! Ištiesinkite Jam 
takus!" Iz 40, 3-5; Mt 11, 18; Jn 1, 23. 

4 Jonas vilkėjo kupranugario plaukų apdaru, o strėnas 
buvo susijuosęs odiniu diržu. Jo maistas buvo žiogai ir lauki- 
nis medus, 3 M 11,12; 2 Kar 1,8; Mt 11, 7, 18. 5 Pas jį rinkosi 
Jeruzalės gyventojai, visa Judėja ir Pajordanė. 6 Jie išpažino 
savo nuodėmes ir buvo jo krikštijami Jordano upėje, Ez 36, 
25. 7 Pamatęs daug fariziejų ir sadukiejų, einančių krikštytis, 
jis tarė jiems: “Angių išperos, kas jus pamokė išbėgti nuo 
besiartinančios rūstybės? 1 M 3, 14; Iz 59, 5; Mt 12, 34; Rom 
1, 18; Ef 5, 6; Kol 3, 6; Žyd 2, 3. 8 Parodykite tikrų atsiver- 
timo vaisių! Apd 26, 20; Gal 5, 2..9 Ir nebandykite ramintis: 
“Mūsų tėvas — Abraomas'. Aš jums sakau, kad Dievas gali' 
pažadinti Abraomui vaikų iš šitų akmenų, Jn 6, 33, 37, 39; 
Rom 4, 12; 9, 7-8; Gal 3, 7. 10 Štai kirvis jau prie medžio 
šaknų, ir kiekvienas medis, kuris neduoda gerų vaisių, bus 
nukirstas ir įmestas į ugnį, Mt 7, 19; 13, 40; Lk 13, 7-9; Jn 
15, 6; Iz 10, 33. 11 Aš jus krikštiju vandeniu atsivertimui, bet 
po manęs ateis galingesnis už mane, — aš nevertas Jam nė 
kurpių nešioti. Jis krikštys jus Šventąja Dvasia ir ugnimi, Mt 
11, 3; 21, 9; 23, 39; Mk 3, 15-17; Jn 1, 24-33; 3, 31; 6, 14; 11, 27; 
Apd 1,5; 13, 24; 19, 4; Žyd 10, 87. 12 Jo rankoje vėtyklė, ir 
Jis išvalys pagrindinai savo kluoną. Kviečius sugabens į 
klėtį, o pelus sudegins neužgesinama ugnimi", Ps 1, 4; Lk 
3, 17; Mk 9, 43-44, 


Jonas Krikštytojas iškrenta, lyg iš debesų. Matas buvo 
tikras, kad dar visi gerai prisimena Joną, todėl nieko nerašė 
apie jį. Daugiausia Lukas pasakoja mums apie Joną. Apie 
Joną pranašavo jau ST pranašai, kaip Jėzaus pirmtaką. Jo 
tėvui angelas davė didingą pranešimą. Jo tėvas buvo kunigas ' 
iš Arono giminės. Kadangi kunigystė buvo tuo laiku pavel- 
dima, tai Jonas galėjo būti kunigu Jeruzalės šventovėje. Jis 
gimė tėvams pasenus. Nieko nežinome apie tėvų mirtį, Jono 


31 Mt 3,1 


gyvenimą iki subrendimo ir jo pradžią veiklos. Tiek žinome, 
kad jis, bent paskutiniu laiku, gyveno Judėjos tyruose labai 
kukliai, dėvėjo paprasčiausius rūbus, kupranugarių plaukų ir 
valgė tik tyruose randamą maistą — laukinį medų ir žiogus 
(skėrus), 3 M 11, 22. Jis čia pradėjo ir savo veiklą. Judėjos 
tyrai nebuvo tikra dykuma, bet tik rečiau gyvenama vieta. 
šioje dykumoje minimi 6 miestai ir kaimai, Teis 1, 16; Joz 
15, 61. 

Jonas pradėjo skelbti atsivertimą dykumos gyventojams. 
Ir kukliausiai, ir ramiausiai gyvenantiems reikalingas atsi- 
vertimas. Nėra nė vieno gero. Jo skelbimas buvo toks garsus 
ir patrauklus, kad ir Jeruzalės didmiesčio gyventojai ir visa 
Pajordanė rinkosi jo pamokslų klausytis. | 

Jo skelbimo pagrindinė tema buvo: “Atsiverskitę". NT 
atsivertimas yra centrinė sąvoka. Graikų literatūroje šio 
žodžio pirminė reikšmė yra: pakeisti į ką nors pažiūrą, daryti 
kitas išvadas, negu iki šiol. NT šio žodžio prasmė yra žymiai 
gilesnė. Atsiversti yra ne tik pakeisti pažiūras, bet visiškai 
persiorientuoti, pagrindinai pakeisti galvojimą, elgseną, sie- 
kimą, tikslą ir valią — tapti nauju žmogumi. Iš žmogaus 
pusės yra: visu rimtumu ir valia siekti Dievo valios 
vykdymo. Iš Dievo pusės — tai dovana. Žmogaus norėjimas 
ir pastangos nieko nepadeda, tik Dievo malonė. Praktišką, 
gyvenimišką palyginimą galėtume imti: skęstančiam žmogui 
metama gelbėjimosi priemonė. Be tos priemonės žmogus nu- 
skęstų, negalėtų išsigelbėti. Bet jei jis ta priemone nepasi- 
naudotų, jis irgi prigertų. Žmogui pasiūloma priemonė — 
Jėzus, bet jis privalo Jį priimti, pasisavinti. Graikai naudojo 
šiam terminui net tris žodžius: metanoein, strefein ir 
epistrefein. Šis terminas NT randamas 78 kartus. Jis varto- 
jamas: netikintį atversti į tikėjimą ir sugrąžinti atpuolusį. 
Atsivertimas yra reikalingas ir skubus, nes dangaus kara- 
lystė priartėjo. Dangaus karalystė, suprantama ne vieta, bet 
valdžia, galia. Dieviškoji valdžia pasireiškia, siekiant jos visa 
širdimi, jausmais, ryžtinga valia. Visoje pilnumoje ši valdžia, 
dangaus karalystė, pasireikš tik naujoje žemėje. Jei kuris 
visu rimtumu šios dieviškosios valdžios nesiekia, tas pareiš- 
kia, kad jam tikėjimas Dievą nėra svarbus. 

Žydai tikybinėse apeigose naudojo įvairius apsiplovimus ir 
krikštus, bet jie turėjo ir pagrindinį, generalinį krikštą. Jis 


Mt3,1 32 


buvo reikalingas tik pagonims, kurie visai atsisakė pagoniško 
gyvenimo ir perėjo į žydų tikėjimą, pradėdami visai naują 
gyvenimą. Šitą prasmę turėjo Jono krikštas. Jonas atliko 
šias apeigas Jordano upėje, visai panardinant krikštijamąjį. 
To Jonas reikalavo ne tik iš pagonių, bet ir iš žydų. Tuo jis 
statė žydus lygiais pagonims. Jono krikštas buvo naujas, 
radikalus, jis žydams buvo visai svetimas, lyg balsas tyruose. 
Nuostabu, kad jie jį išgirdo ir priėmė. Tuo buvo parengiamas 
kelias Mesijui; nulyginami kalneliai ir ištiesinami takai, pa- 
šalinamas žmonių pasididžiavimas i ir ištiesinamas gyvenimas, 
elgesys. Šėtonas gundo žmogų pasididžiuoti, tapti lygiu Die- 
vui, o nuodėmė visai iškraipo žmonių gyvenimo kelią. 

Nuostabu, kad fariziejai ir sadukiejai atėjo. FARIZIEJAI 
buvo žmonės, kurie rimtai praktikavo įstatymą. Jie-pasireiš- 
kė po Babelės tremties, grįžę į tėvynę. Jų tikslas buvo kelti 
tautoje tautinį ir religinį susipratimą. Jie reikalavo radikaliai 
išpildyti Mozės įstatymą ir “senuolių" padavimus. Jie ypač 
kreipė dėmesį į pasninkus, plovimus, maldas, aukų davimą, 
dešimtinės mokėjimą, sabatos šventimą. Jie mokė, kad visą 
įstatymą, nuo pradžios iki galo, įmanoma išpildyti. Įstatymo 
laikymas pagreitins Mesijo atėjimą. Jų tikslai ir siekimai 
. buvo geri. Bet kadangi nė vienas žmogus negali įstatymo iš- 
pildyti, ilgainiui fariziejų veikla pasireiškė veidmaininga, 
pasididžiuojančia, neigiama prasme. 

„SADUKIEJAI turėjo vardą iš jų mokytojo Saduko. Jie 
buvo liberalai — "laisvieji". Jie netikėjo į: angelus, sielos 
(dvasios) nemirtingumą, prisikėlimą iš mirties, Dievo teismą, 
Dievo veikimą žmogaus" gyvenime. Jie atmetė "“senuolių" 
padavimus ir pripažino tik Mozės įstatymą, kaip reikalingą 
žmonių gyvenimui tvarkyti. Jų mėgiamas šūkis buvo: “Val- 
gykime ir gerkime, rytoj mirsime!" |Daug sadukiejų buvo 
levitų ir kunigų. Jėzaus ir apaštalų laiku visi vyriausi kunigai 
(vyskupai) -buvo sadukiejai. Fariziejai buvo veidmainiai, 
sadukiejai — netikintys. Jie bendrai veikė prieš Jėzų ir 
evangeliją. 

Jie atėjo pas Joną ir norėjo būti krikštijami. Koks buvo jų 
tikslas? Nenustoti įtakos tautoje. Fariziejai labai veikė eili- 
nius žmonės, o sadukiejai užėmė vadovaujamas vietas. Jie 
manė, tą įtaką galėsią išlaikyti, jei jie ateis į Jono krikštą 
drauge su visa tauta. Jei jie iš tikros širdies būtų ėję krikšty- 

tis, Jonas būtų juos nuoširdžiai sutikęs. Jonas žinojo, matė jų 
veidmainystę. Todėl jis vadino juos angių išperomis. Kitais 
žodžiais “velnio vaikais“. Čia primenama pirmoji angis, gy- 
vatė, kuri Adomą ir Ievą gundė, Jn 8, 44. Kaip fariziejai ir 
sadukiejai reagavo į tai, nesakyta, bet apie vėlesnę jų veiklą 
prieš Joną ir Jėzų žinome. Jonas ir Jėzus sakė tiesą, už tai jie 
susilaukė mirties: Jonas kalėjime, Jėzus ant kryžiaus. Jei 
Jonas tuos veidmainius būtų pakrikštijęs, būtų neatlikęs 
savo pareigos. Jonas ištikimai ėjo savo pareigas. Jis perspėjo 
atsiversti ir nesiraminti tuo, kad jie yra žydai, išrinktoji 
tauta, Abraomo vaikai. Be atsivertimo — jie yra tik medžiai 
be vaisių. Jis jiems priminė pirmąją psalmę, medžius, kurie | 
nešė vaisių. Jei atsivertimo vaisių neneša, jie bus iškirsti 
greitu laiku. Kirvis jau yra prie šaknies. Be atsivertimo, nėra 
naujo gyvenimo, gyvenimo Kristuje. Tai yra labai kietas 
žodis. Jis Jonui ir Jėzui kainavo gyvybę. Bet ar ne ta pati 
tiesa galioja ir mūsų laikais? Kas šiais laikais išdrįsta šią tiesą 
pasakyti? Dievo žmonės, tikintieji žino ir pažįsta neatsiver- 
tusiųjų padėtį. Bet kas drįsta ją pasakyti, dar daugiau, pats 
ją įgyvendinti? Daug kas sako: “Mano bažnyčia yra seniau- 
sia, didžiausia, vieningiausia, geriausiai tvarkoma, remiasi 
apaštalais, ji yra tikriausia". Visa tai yra gerai, gražu. Bet 
-kur atsivertimo, tikėjimo vaisiai? Atsivertimo nebereikalau- 
jama ne tik iš parapijiečių, bet ir iš kunigų. 

Senieji tautiečiai dar atsimena, kai Lietuvoje vėtydavo 
grūdus. Grūdai ir pelai būdavo drauge, vėtijant jie būdavo 
atskiriami. Jėzus atskiria evangelijos žodžiu. Kiekvienas, kas 
nori žinoti, žino, ar jis turi Šventosios Dvasios liudijimą, kad 
jis yra Dievo vaikas, Rom 8,16. 

Jėzus sakė, kad Jonas yra didžiausias iš žmonių, Mt 11,11. 
Bet Jonas pats apie save sakė, kad jis yra tik menkiausias 
vergas, kuris net nėra vertas kurpes, sandalus šeimininkui 
paduoti arba paimti ir nunešti į jiems skirtą vietą. Kartą 
lankiau pamaldas, kurias laikė garsus evangelistas. Maniau 
išgirsti ką nors ypatingo. Jam pradėjus kalbėti, išgirdau ko 
visai nelaukiau. Jis meldė Dievo atleidimo, kad jis nesugeba 
tinkamai Jo pagarbinti ir Jam tarnauti. 

Jonas žinojo, kad jis yra tik balsas. Jis atlieka savo pa- 
reigą, skelbia ir krikštija. Jis laukė galingesnio, kuris 
krikštys Šventąja Dvasia ir ugnimi. Taip tikrai yra. Kalbė- 

tojas gali labai gražiai, gerai kalbėti, reikšti gilias ir naudin- 
gas mintis, iškelti Šventojo Rašto tiesas, bet jei Galingesnis, 
Jėzus, nepaveiks klausytojo per Šventąją Dvasią ir jo neat- 
gimdys, liks viskas, kaip buvo. Galią daryti visa nauja ir 
mūsų dienomis turi tik Jėzus. Tik Jis turi visą galią ant že- 
mės ir danguje, Mt 28, 18. Jėzus turėjo galią ir iš akmenų 
prikelti tikėjimą, Abraomo vaikus. Jis prikėlė iš Mato muiti- 
ninko — evangelistą; iš fariziejo Sauliaus — apaštalą Povilą. 
Jis daro tą patį ir dabar. Jo ugnis dar šildo ir daro gyvais. 


JĖZAUS KRIKŠTAS, Mt 3, 13-17 

13 Tada Jėzus iš Galilėjos atėjo prie Jordano pas Joną 
krikštytis, Mk 1, 9-11; Lk 3, 21-22; Jn 1, 31-34; Mt 2, 22; Lk 
12, 50. 14 Jonas Jį atkalbinėjo: “Aš turėčiau būti tavo pa- 
krikštytas, o Tu ateini pas mane!" 15 Bet Jėzus jam atsakė: 
“Šį kartą paklausyk! Taip mudviem dera atlikti visa, kas rei- 
kalinga teisumui", Mt 5, 17; Lk 7, 30. 16 Tada Jonas sutiko. 
Pakrikštytas Jėzus tuoj išbrido iš vandens. Staiga atsivėrė 
dangus, ir jis pamatė Dievo Dvasią, tarsi balandį atlekiančią 
ir nusileidžiančią ant Jo, Iz 11, 2; Jn 1, 32; 1 Pt 4, 14. 17 O 
balsas iš dangaus prabilo: “Šitas yra mano mylimasis Sūnus, 
kuriuo Aš gėriuosi", 5 M4, 12; Ps 2, 7; Iz 42, 1; Mt 17, 2; Jn 
12, 28; 2 Pt 1, 17; Žyd 1, 1; 11, 5. 


Apie Mesiją — Jėzų ST daug pranašauta. Jo gimimą pa- 
skelbė angelai, tą žinią išgarsino kerdžiai Betliejuje, Simonas 
ir Ana (Ona) Jeruzalėje. Tą pamiršus, gal po metų pasirodė 
išminčiai. Apie juos kalbėjo visa Jeruzalė. Po to Jėzus apsi- 
gyveno Nazarete, ramiame kampelyje, iš kurio nieko gero, 
nieko garsaus neiškilo. Jėzui esant 12 metų, lyg šviesa blyks- 
telėjo Jo išmintis Jeruzalėje. Nieko evangelijos nesako apie 
Jo gyvenimą iki subrendimo. Evangelijos tik pamini, kad Jis 
Nazarete buvo žinomas, kaip Juozapo dailidės sūnus, arba 
dailidė, Mt 13, 55; Mt 6, 3. Jonas Krikštytojas pradėjo viešą 
veiklą ir ją labai greitai ir plačiai išvystė. Jis paveikė visą 
Judėją, Pajordanį ir net Jeruzalės didmiesčio gyventojus. 
Tuo laiku atėjo pas jį Jėzus įš Nazareto. Atrodo, kad Jonas 
Jo anksčiau nepažino, Jn 1, 33-34. Dabar Jonas Jį atpažino 
kaip Mesiją ir norėjo būti Jo pakrikštytas. Jėzus prašė Jono 

Jį pakrikštyti. Jonas nusileido, sutiko ir išpildė Jėzaus pra- 
šymą. 

Kai kas maišo šį krikštą su dabartiniu, krikščionišku 
krikštu, Apd 19, 1-5. Krikščionišką krikštą įstatė Jėzus, Mk 
16, 16, o pats Jėzus, buvo pakrikštytas tik Jono krikštu. 

Jėzus sakė: “Mums dera atlikti, kas reikalinga teisumui": 
jiems abiems, Jėzui ir Jonui. Kai kurie ŠR aiškintojai klausia: 
“Kodėl Jėzui buvo reikalingas Jono krikštas, jei Jis neturėjo 
nuodėmės?" Ir: “Kokiame laipsnyje Jėzus gavo Dievo Dva- 
sią, ar Jis iki šiol Jos neturėjo?" Šie klausimai yra susiję su 
Jėzaus gimimu. Jėzus buvo Dievo vienagimis Sūnus. Jis jau 
buvo prieš mūsų žemės amžių. Per Jį viskas atsirado, buvo 
sutverta, Jn 1, 3. Kodėl tokiam reikėjo gimti, įsikūnyti? Jis 
tai darė dėl mūsų, kad mus išgelbėtų. Jis neprivalėjo atsi- 
vertimo krikšto. Jis nebuvo padaręs nusikaltimo. Jis išpildė 
visą teisumą dėl mūsų. Jis mūsų kaltes prisiėmė, nekaltas 
kaltu tapo. 

Kaip vienagimis Dievo Sūnus, Jis buvo Dievo esybės, 
turėjo Dievo Dvasią. Šiuo susitikimu su Jonu Jėzus pradėjo 
viešą veiklą. Jonas, Jo kelio prirengėjas, pristatė Jį žmo- 
nėms, įvedė į pareigas. Jonas perdavė Jam visą veiklą. “Jis 
turi augti, o aš mažėti", Jn 3, 30. Šis Jėzaus susitikimas su 
Jonu buvo vienkartinis. Didesnių asmenybių susitikimo ne- 
buvo ant šios žemės. Šį didingą susitikimą nė vienas 
neįstengs tinkamai aprašyti. Jonas gerai žinojo, kad Jėzus 
yra didesnis už jį. Jėzus Viešpats, Jonas — tik vergas. Jonas 
krikštija Jėzų. Nusižeminimas, savo vertės supratimas, ne- 
atleidžia mūsų nuo pareigų. Čia pasireiškė visas didingumas 
tos akimirkos: atsivėrė dangus, nusileido Dievo Dvasia, 
pasigirdo Dievo balsas. 


Jėzus pakrikštytas tuojau išbrido iš vandens. Jis neturėjo 
nusikaltimų, Jam nereikėjo nuodėmių išpažinti. Atsivėrė 
dangus. Kokiu būdu atsivėrė dangus? Kas tą supras ir išpa- 
sakos? Kai Steponui atsivėrė dangus, jis matė dangaus šlovę 
ir Jėzų stovintį Dievo dešinėje, Apd 7,55. Kokia buvo ta 
vizija, evangelija nesako. Tai kaip galima ją aprašyti? Kas 
mus liečia, viena yra aišku: dangus atsivėrė nusidėjėliams. 
Jėzus atidarė kelią į Tėvą, atnešė suderinimą ir išgelbėjimą. 

Kas trokšta, teateinie pas mane ir tegerie". Viskas yra 
pilnai prirengta ir atdara. 

Dvasia nusileido ant Jo. Pasaulį sutvėrus Dievo Dvasia 
veikė. Dabar prasidėjus naujam dvasiniam gyvenimui, Dievo 
Dvasia nusileido ant Jo, Iz 11,2; 6,1. Jis buvo daugiau negu 
pranašas. Visi pranašai patyrė Dvasios veikimą. Dievo Dva- 
sios matomas pasireiškimas apaštalų minimas ugnies lieps- 
nelėmis; Kristaus krikšto metu — balandžio pavidale. Dievo 
didingosios šlovės negali matyti nė vienas žmogus. Žmogaus 
kūnas tam yra per silpnas. Jei jis pamatytų Dievą — mirtų. 
Taikai, auderinimui balandis tinka. Jis nedaro žalos ir nėra 
plėšrus. Ir žiaurieji, netikintieji žmonės iki mūsų dienų nau- 
doja balandį, kaip taikos simbolį. 

Dvasia pasirodė balandžio pavidale, ir Tėvas kalbėjo gir- 
dimu balsu: “Šis yra mano mylimasis Sūnus, kuriuo Aš gė- 
riuosi". Jis yra tikrasis Jo Sūnus ir mūsų Išgelbėtojas. Die- 
vas Jį padavė kentėjimams. Jei Jis savo mielojo Sūnaus 
nesigailėjo, ar Jis tad ne viską atiduos už mus? Rom 8,32. 
Dievo teisumas yra žmogui sunaikinanti ugnis, nes nė vienas 
jo neivykdo. Bet Jėzus nusidėjėliui — mielasis ir brangusis 
Išganytojas. 1 

Kai kas įžiūri čia Trejybės pradžią. Trejybės šaknys siekia 
daug toliau. Jau žmogų sutveriant sakyta: “Padarykime", 1 
M 1,26. Izraelio laiminimas kartojamas tris kartus, 4 M 
6,24-26. Pranašas Izaijas kartojo “šventas" tris kartus, Iz 6,3. 
Apreiškime Jonui Dievo būtybės taip pat šaukia tris kartus, 
Apr 4,8. 


JĖZAUS GUNDYMAS,Mt4,1-11 

1 Tada Jėzus buvo Dvasios nuvestas į dykumą, kad būtų 
velnio gundomas, Mk 1,12; Lk 4,1-18;-Mt: 12,28; Žyd 4,15. 2 
Išpasninkavęs keturiasdešimt dienų ir keturiasdešimt naktų, 
Jis labai išalko, 2 M 34,28; 1 Kar 19,8. 3 Prie Jo prisiartino 
gundytojas ir tarė: “Jei Tu esi Dievo Sūnus, liepk, kad šie 
"akmenys pavirstų duona", 1 M 3,17; Ps 2,7; Mt 3,17; 
27,40.43; 2 Kor 11,14. 4 Bet Jėzus atsakė: “Parašyta: 'Žmo- 
gūs gyvena ne vien duona, bet kiekvienu žodžiu, kuris išeina 
iš Dievo burnos", 5 M 8,3;Jn < 4,84.-5 Tada velnias ėmė Jį į 
šventąjį miestą, pastatė ant šventovės viršaus ir sakė: Mt 
27,53; Apr 11,2: 21,2; 22,19. 6 “Jei Tu Dievo Sūnus, pulk 
žemyn, nes parašyta: "Jis lieps savo angelams globeti tave, ir 
jie nešios tave ant rankų, kad neužsigautum kojos į akmenį", 


37 Mt4,1 


Ps 91,11-12. 7 Jėzus jam atsakė: “Taipogi parašyta: 'Negun- 
dyk Viešpaties, savo Dievo' ", 5 M 6,16; 1 Kor 10,9. 8 Velnias 
vėl paėmė Jį į labai aukštą kalną, rodydamas viso pasaulio 
karalystes bei jų didingumą, 9 tarė: “Visa tai Tau duosiu, jei 
perpuolęs pagarbinsi mane“, Mt 16,26; 28,18; Jn 18,36; Pat 
13,4; Ef 6,12; Apr 11,15. 10 Tada Jėzus atsakė: “Eik šalin, 
šėtone! Nes parašyta: Viešpatį, savo Dievą, tegarbink ir 
Jam vienam tetarnauk! ", 5 M 5,9; 6,13; 10,20; Lk 4,13; In 
14,30; Jok 4,7; Apr 11,15. 11 Tada velnias nuo Jo atsitraukė: 
štai angelai prisiartino ir Jam tarnavo, 1 Kar 19,5; Mt 26,52; 
Jn 1,51; Ef 6,10-13.17: Jok 4,7; Žyd 1,6.14; 2,7; 4,15, 


Vienas geriausių krikščionių, kurį man teko pažinti, saky- 
davo: “Kai aš pergyvenu Dievo artybę, ypatingus gaivinimus 
ir tikėjimo pastiprinimus, žinau iš patyrimo, kad seks gundy- 
mai, — sunkūs pergyvenimai". Panašiai buvo ir su Jėzumi, 
mūsų Viešpačiu. Jis pergyveno ypatingą Dievo apsireiškimą. 
Po to Dvasia vedė Jį į tyrus, arti prie Jericho. To pergyve- 
nimo liudininkų nebuvo, čia buvo vienas Jėzus. Kiek Jis pa- 
pasakojo apaštalams, tiek jie užrašė. Iš aprašymo atrodo, kad 
gundymas vyko po 40 parų pasninko, paskutinės dienos 
metu. Galima manyti, kad pradžioje, Jėzus vienas būdamas 
tyruose, turėjo artimą draugystę su savo Tėvu. Taipgi per- 
mąstė savo darbo veiklos pradžią. Visame tame Jis buvo taip 
"paskendęs", kad ir valgyt užmiršo. Tyruose Jis nieko ne- 
turėjo ir niekuo nesirūpino. Izraelitai, bendrai, pasninkau- 
davo tik tam tikrais atvejais, kai jie Dievo ko ypatingo mels- 
davo. Jie pasninkaudavo tik dienos metu, vakarui atėjus, 
valgė. Jėzus pasninkavo ir naktį. Yra įrodymų, kad žmogaus 
kūnas išlaiko badaudamas iki dviejų mėnesių ir ilgiau. 

ŠR sako, kad velnias turi priėjimą prie Dievo, Job 1,6. Jis. 
rado progos ir tyruose prieiti prie Jėzaus ir Jį gundyti. Jis 
gundo žmones visai vienus esančius, net už storiausių ir 
aukščiausių mūrų. Jis gundo tikinčiuosius. 

Jėzus buvo priėmęs žmogišką kūną. Jis ir jautė kaip žmo- 
gus: nuovargį, alkį. Jėzaus gundymas buvo to paties pobū- 
džio, kaip pirmųjų žmonių — fizinis. Jėzus buvo be nuodė- 
mės, todėl neturėjo palinkimo į nusikaltimus. Su mumis, 
įmonėmis, yra kitaip. Mes visi linkę į blogą, gundomi įvairių 
geismų, kaip Jokūbas sako, Jok 1,14. 

Jėzaus gundymai buvo trijų pobūdžių: 1 pagelbėti pats 
sau, 2 pasirodyti, kad Dievo siunčiamas Mesijas, 3 daryti 
kompromisus su pasauliu. 

1 Gundytojas priėjo prie Jėzaus, kaip geriausias draugas, 
patarėjas. Draugiški gundymai yra daug pavojingesni, negu 
aiškūs, pikti. Jėzus, išpasninkavęs keturiasdešimt parų, labai 
išalko. Dykumoje gulėjo akmenys, lyg kokie duonos kepalai. 
Gundytojas siūlė Jam paversti juos duona ir taip pašalinti 
alkį. Atsimink tik tą didingą pergyvenimą krikšto metu, visi 
ten buvusieji girdėjo, kad esi Dievo Sūnus, mylimasis. Jei 
Dievas duoda geriems ir piktiems maisto, kaipgi neduos daug 
daugiau savo Sūnui? Tu turi galią, pasinaudok ja. Jėzus at- 
sakė, kad žmogus ne vien duona minta. Jo tikras valgis 
buvo — daryti Tėvo valią, net iki mirties, mirties ant kry- 
žiaus. Jis duotą Jam galią panaudojo tik ten, kur buvo aiški 
Tėvo valia. Šiaip Jis buvo žmogus ir elgėsi kaip žmogus: 
vargo, kentėjo, mirė. 

2 Gundytojas ėmė Jį į šventąjį miestą ir užvedė ant šven- 
tovės viršaus, aukščiausios vietos, kur visi galėjo Jį matyti. 
Gundytojas pasiūlė Jam pasinaudoti Dievo pažadais. Tu visai 
pasitiki Dievu, pasinaudok Jo pažadais. Esi siųstas būti 
Mesiju, kaip toks atkreipk žmonių dėmesį. Stebint žmonių 
minioms, nusileisk nuo šventovės viršaus, pasirodyk, kad 
žmonės matytų ir tikėtų ateinantį Dievo siųstąjį į šventovę, 
Mal 3,1. Šventajame mieste, šventovėje ir Dievo Žodžiu 
gundo! Taip būtų labai gražu ir lengva priversti žmones 
tikėti. Bet tai būtų prievarta, o ne laisvas apsisprendimas. 
Dievas nevartoja prievartos žmones įtikinti. Jis daro visai 
žmogiškai, Jis leidžia Jėzų tapti žmogumi ir žmogiškai kal- 
bėti į žmones. Todėl negundyk Dievo, nenorėk padaryti ge- 
riau, negu Dievas daro. 

3. Gundytojas užvedė Jėzų ant labai aukšto kalno ir parodė 
Jam visas valstybes ir jų šlovę. Šiuo laiku mes gerai žinome, 
kad buvo galima parodyti visą pasaulį. Kokia daugybė žmo- 
nių! Tu esi Mesijas. Tavo pareiga juos visus įtikinti, išgelbėti. 
Kaip Tu juos pasieksi? Daryk kompromisą, tapk politiku, aš 
esu pasaulio viešpats, Jn 12,31. Nusilenk man! Kaip puiku 
būtų pasiekti visą pasaulį evangelijos žodžiu. Juk tai buvo 
Jėzaus tikslas ir dar dabar yra tikinčiųjų siekimas įvykdyti 
Viešpaties paliepimą. Bet ar tai pasiekiama kompromisais? 

Šėtonas rodė ir rodo, kad galima, bet Jėzus jam atsakė: 
“Atstok šėtone!" 

Kadaise šėtonas buvo šviesybės angelas. Jis yra išmintin- 
gesnis už visus psichologus. Jis yra išmintingesnis ir už visus 
kunigus ir teologijos profesorius. Jis siūlė Jėzui naudoti 
psichologiją ir iškreipti Dievo žodį, taip Jis galėsiąs pasiekti 
mases ir išgelbėti žmoniją. Jėzus suprato apgaulę ir atmetė 
jo patarimus. Šėtonas savo patarimus ir paslaugą siūlo ir 
mums. Ar jo patarimais nesinaudoja daugelis? Tikrybėje iš- 
ganymas įgyjamas tik per tikėjimą, priimant Jėzų, kaip savo 
Išgelbėtoją. Šėtonas buvo ir liks šėtonu — klastotoju. Jis 
siūlė ir siūlys savo paslaugą, kaip tam Simonui, Apd 8,21-23. 

Kalbėti apie Jėzaus gundymus, apie žmonių nesilaikymą 
ŠR Jėzaus laikais, galima ir niekas tuo nesipiktina. Bet pa- 
bandyk priminti šių dienų šėtono gundymus? Kartą vienam 
priminiau šių laikų krikščionybės nukrypimą nuo evangeli- 
jos. Man atsakė: “Kas davė tamstai teisę kitus teisti?" Atsa- 
kiau: “Taip Jėzūs kalbėjo". Man atsakė: “Jėzus turėjo teisę 
taip kalbėti, bet kas tamsta esi?" Taip, aš esu niekas ir kiek- 
vienas žmogus yra niekas. Bet Dievo Žodis lieka Dievo Žo- 
džiu. Jonas Krikštytojas, pradėdamas savo veiklą, skelbė: 
“Atsiverskite". Jėzus taip pat, tais pačiais žodžiais pradėjo: 
“Atsiverskite", Mt 4,17. Jėzus dar aiškiau pasakė Jono 3,3: 
“Kas neatgims, neregės dangaus karalystės". Atsivertimas 
ir atgimimas ŠR reiškia tą patį. Krikštytojas ir Jėzus reika- 
lavo atsivertimo ir iš fariziejų. Fariziejai tą darė, ėjo krikšty- 
tis. Jie tai suprato apeigų atlikimu. Krikštytojas tą atmetė, 
išvadino juos gyvačių išperomis ir klausė, kas juos pamokė 
išvengti ateinančios rūstybės. Mūsų dienomis kai kurios baž- 
nyčios kalba apie atgimimą apeigų atlikimu, krikštu. Evan- 
gelija reikalauja ne vien tik apeigų, bet viso Žmogaus atnau- 
jinimo: proto, jausmų ir valios. 


JĖZUS GALILĖJOJE, Mt 4,12-17 
12 Išgirdęs, kad Jonas suimtas, Jėzus pasitraukė į Galilėją, 
Mt 14,3; Mk 1,14; Lk 3,19-20; Jn 4,3.43; 7,52. 13 Jis paliko 
Nazaretą ir apsigyveno Kapernaume, prie jūros, kur susieina 
Žabulono ir Neftalio sritys, Iz 9,1-2; Mt 14,13; Lk 4,14; Jn 
4,43. 14 Išsipildė pranašo Izaijo žodžiai: 15 Zabolono ir Nefta- 
lio žemė! Pajūrio juosta, žemė už Jordano, pagonių Galilėja! 

Iz 8,23; 9,1: Jn 7,52. 16 Tamsybėje sėdinti tauta išvydo skais- 
čią šviesą, gyvenantiems ūksmingoje mirties šalyje užtekėjo 
šviesybė, Iz 60,2; Lk 1,78-79; Jn 1,9. 17 Nuo to laiko Jėzus 
pradėjo skelbti: “Atsiverskite, nes dangaus karalystė pri- 
artėjo!" Mt 3,2; 10,7. 


Evangelistas Jonas plačiai pasakoja apie Krikštytojo liki- 
mą ir Jėzaus veiklos pradžią, Jn 1,43- 4,54. Matas aprašo tai 
labai suglaustai. Jis tik pasako, kad Joną suėmė. Jėzus, tai 
išgirdęs, pasitraukė į į Galilėją ir apsigyveno Kapernaume. Jis 
tą darė ne iš baimės, bet, kad išsipildytų Raštas, Iz 9,1-2. 

Jėzus pradėjo savo misijos veiklą ne visoje Galilėjoje, bet 
tik Galilėjos pasienyje, kur pagonys gyveno. Todėl ir vadi- 
nama “pagonių Galilėja". Graikų kalboje etnos — reiškia 
pagonys arba tautos. 

Jėzus neskelbė evangelijos šalia Jono. Kai Jono veiklos 
laikas užsibaigė, Jėzus tęsė toliau pradėtąjį darbą. Kai naktis 
praeina ir saulė užteka, žvaigždžių ir mėnulio šviesa išblėsta, 
nebepastebima. Taip ir Kristui pasirodžius, Jono veikla buvo 
užbaigta. - 

Kapernaumas pajūryje. Izraelitai vadino Tiberiados — 
Galilėjos ežerą — jūrą, kaip ir mirties jūrą. Tikrybėje tai — 
ežerai. Kapernaumas buvo keturi kilometrai nuo Galilėjos 
ežero į šiaurvakarius, prie Jordano žiočių. 

Kurie sėdėjo tamsoje. Tikroji šviesa yra Kristus. Pago- 
nystėje, tamsoje, naktyje esantiems ūžtekėjo o saulė — Kris- 
tus. Jie neieškojo šviesos, bet tik sėdėdami laukė. Kristus 
atėjo ir ieškojo apšviesti tuos, kurie Jį priėmė. Bet tiems, 
kurie Jį atmetė, Jis nešvietė. Akli ir dienoje nemato šviesos. 

Jėzus naudojo Jono žodžius: “Atsiverskite". Jie naudotini 
ir mūsų laikais. Jie nepaseno. Atsivertimas reikalingas kiek- 
vienam. 


JĖZUS PAšŠAUKIA KETURIS ŽVEJUS, Mt 4 18 - 22 
18 Vaikščiodamas palei Galilėjos jūrą, Jėzus pamatė du 
broliu. — Simoną, vadinamą Petru, ir jo brolį Andriejų — 
metančius tinklus į jūrą, nes jie buvo žvejai, Mt 6,18; Jn 
1,40.44. 19 Jis tarė: “Sekite mane! Aš padarysiu jus Žmonių 
žvejais", 20 Jiedu tuojau paliko tinklus ir sekė Jį, Jer 16,16; 

Mt 13,47; 19,27; Mk 1,17; Lk 5,11. 21 Paėjėjęs toliau, Jis 
pamatė kitus du brolius — Zabediejaus sūnų Jokūba ir jo 
brolį Joną. Jiedu su savo tėvu .Zebetiejum valtyje taisė 
tinklus. Jis ir juos pašaukė. 22 Jie, tučtuojau, palikę valtį ir 
tėvą, sekė Jį. 


Jėzus pradėjo skelbti evangeliją ir pašaukė mokinius. 
Jonas buvo juos tam parengęs, Jn 1,37. Jie buvo žvejai ir tuo 
vertėsi. Jėzus juos pašaukė, reikalavo labai daug, bet ir daug 
pažadėjo. Tai buvo dvi brolių poros: Simonas ir Andriejus 
buvo kilę iš Betsaidos, rytinės Pajordanės. Jokūbas ir Jonas, 
jų tėvas Zebediejus, motina Saliomė, Mk 15,40. Šie keturi 
mokiniai buvo išrinkti apaštalais. Jie sudarė Jėzaus patiki- 
mųjų, artimųjų mokinių vienetą. Kaip miela, kai Jėzus kelis 
iš vienos šeimos pavadina. Kokia palaima, jei visa šeima Jį 
seka. 

Jėzus skelbė evangeliją visiems, bet mokinius Jis pašaukė 
atskirai. Pirmieji mokiniai buvo ne iš Jeruzalės, bet iš už- 
kampio — Galilėjos, iš kur žmonės nieko gero nelaukė, Jn 
1,46. Jėzus pasirinko tuos, kuriuos Jam Tėvas davė. Jie buvo 
neturtingi žvejai. Žvejai buvo pratę daug vargti, laukti, 
kovoti su bangomis; jie buvo užsigrūdinę, ištvermingi, 
kantrūs, drąsūs. 

Jėzus juos pašaukė būti žmonių žvejais. Jų pareiga buvo 
atvesti žmones į kitą padėtį. Kaip žuvį ištraukia iš vandens į 
atmosferą (orą), taip jie nurodė žmones į Jėzų, į naują gyve- 
nimą. Kad tinkamai išmoktų atlikti pareigas, jie patys priva- 
lėjo sekti Jėzų, mokytis iš Jo. Jie tuojau pakluso Jėzaus šau- 
kiami. 


JĖZUS MOKO IR GYDO, Mt 4, 23-25 

23 Jėzus vaikščiojo po vis; Galilėją, mokydamas sinago- 
gose, skelbdamas karalystės evangeliją ir gydydamas viso- 
kias žmonių ligas bei negalias. 24 Ir visoje Sirijoje pasklido 
garsas apie Jį. Žmonės nešė pas Jį visus sergančius, įvairiau- 
sių ligų bei kentėjimų suimtus — demonų apsėstus, lunatikus 
bei paralyžiuotus, - o Jis išgydė juos, Mt 9,35; 10,1; Mk 1,39; 
Lk 4,15.44; Apd 10,36-38. 25 Jį sekė dideli pulkai žmonių iš 
Galilėjos, Dekapolio, Jeruzalės, Judėjos ir Užjordanės, Mt 
19,1; Mt 3,7-8; 5,20; Lk 6,17-19. 

Čia yra trumpai suglaustas įvadas Jėzaus veiklos. Jėzus 
pašaukė kelis mokinius ir pradėjo didelę veiklą visoje Gali- 
lėjoje. Jis mokė sinagogose, skelbė evangeliją atvirame ore, 
paežerėje, ant kalnų, namuose, iš laivo ir kitose vietose. Jis 
troško pasiekti visus. Tai tikras misijos darbas. Jis nelaukė, 
kad žmonės ateitų pas Jį. Jis ėjo pats ir ieškojo. Jo tikslas 
buvo ieškoti ir gelbėti prapuolusius. Jis keliaudamas mokė, 
skelbė, gydė. 

Mokyti ST nereiškė suteikti tik protinių (intelektualių) 
žinių, pamokyti. Tai reiškė paveikti visą žmogų, pasiekti jo 
valią apsisprendimui. Tik vėliau, kai pranašai nebekilo, mo- 
kymas išsivystė į įstatymo aiškinimą. Jėzus savo mokymu 
daugiau veikė žmonių valią apsispręsti, negu davė protinį 
mokymą. Todėl Matas ir sakė: “Jis mokė ne kaip Rašto aiš- 
kintojai, bet kaip turįs galią", Mt 7,29. 

Skelbti ST reiškia, pranešti Dievo valią, paliepimą, įsaky-- 
mą. Pranašai skelbė, pranešė Dievo valią, o ne savo išgal- 
votą, kaip tai netikri pranašai darė, kurie kalbėjo, norėdami 
žmonėms įtikti, juos patraukti savo naudai. Pranašai skelbė 
Dievo pranešimą visa savo esybe, nes jie buvo Dievo pa- 
šaukti, Jam atsidavę. 

Jėzus skelbė priartėjusią Dievo karalystę panašiai, kaip 
Jonas Krikštytojas. Tas skelbimas palietė žmonių valią apsi- 
spręsti Dievui, evangelijai. Tą darbą labai pagyvino, pa- 
stiprino, gydymai. 

Dieviškasis gydymas į jau pasireiškė ST. Visas Jėzaus skel- 
bimas buvo susijęs su gydymu ir kitais stebuklais. Jėzus 
įsakė savo pasekėjams skelbti evangeliją ir gydyti. Žmogus 
neturi galios gydyti, bet skelbiant evangeliją ir jai tikint, 
Dievo Dvasia veikia, žmonės tampa išganyti ir išgydyti. 
Mūsų dienomis, kur evangelija aiškinama tik pamokančiai, 
protiniai, ten nepasireiškia atgimimai ir gydymai. Bet kur 
evangelija skelbiama su galia ir giliu tikėjimu, čia vyksta 
atgimimai ir kūno ligų išgydymai. Jėzus keliavo, mokė, skel- 
bė, gydė. Ta Jis liepė daryti ir saviesiems, Mk 16,15-20. 

Nenuostabu, kad Jėzui veikiant tokia galia, garsas apie Jį 
pasiekė net pagonių kraštus — Siriją, Dekapolį. Žmonės 
gabeno pas Jį ligonis, ir didelės žmonių minios sekė Jį. Jėzus 
yra Viešpats viso: ligų, piktų dvasių, gamtos. Jis gydė visas 
ligas, Jam nebuvo neišgydomų. Tarp įvairių ligų minimi ken- 

tėjimai, skausmai, demonų apsėdimas, gal mes sakytume — 
"psichiniai ligonys, lunatikai — tam tikra rūšis nuomaro ir 
paralyžiaus. Jėzus yra Išgelbėtojas iš nuodėmės ir ligų. 


“"KONSTITUCIJA" JĖZAUS MOKINIAMS, Mt 5, 1-12 

Pamokslas ant kalno. Daugelis krikščionių mano, kad pa- 
mokslas nuo kalno yra skirtas Jėzaus mokiniams, Jo sekė- 
jams. Kas čia mokoma netinka pasaulio žmonėms, nes jie 
negali tai įvykdyti. Jei taikinti šiuos Jėzaus mokymus vi- 
siems žmonėms ir reikalauti jų vykdymo, būtų atsiekiama — 
veidmainystė. Dvasiniam žmogui, kas čia mokoma, nėra 
svetima, nesuprantama. Kai kurie kelia klausimą, kam šitą 
pamokslą Jėzus sakė? Pradžioje pasakyta, kad Jo mokiniai 
priėjo prie Jo, ir Jis pradėjo sakyti pamokslą. Bet pabaigoje 
pamokslo pasakyta, kad minios nustebo, girdėdamos Jo pa- 
mokslą. Atrodo buvo taip: Jėzus sakė pamokslą savo moki- 
niams, bet ir minia klausėsi Jo. Pamokslas buvo taikomas 
Jėzaus sekėjams. 

Kai kurie mano, kad šiame pamoksle yra santrauka Jėzaus 
pamokslų, kuriuos Jis sakė keliaudamas Galilėjoje, nes tokio 
pamokslo eiliniam žmogui neįmanoma pasakyti. Jame yra 
perdaug gilių minčių ir gražbilystės. Bet jei Jėzus kalbėjo, 
kaip nė vienas žmogus nekalba, tą net Jo priešai pripažino, 
Jn 7,46, tai kodėl Jis negalėjo tokių pamokslų sakyti? | 

Toks pamokslas būtų tikęs sakyti Jeruzalės šventovėje. 
Jėzui ten nebuvo vietos. Jis sakė jį ant kalno: Mums žinoma, 
kad įstatymas buvo duotas ant kalno. Dievas ten kalbėjo. 
Niekas neturėjo teisės prie kalno priartėti. Koks skirtumas 
čia? Jo mokiniai susirinko prie Jo, ir minia turėjo laisvą pri- 
ėjimą. ; 

Daug kartų geriausi kalbėtojai ir garsieji evangelistai kal- 
bėjo lauke, .nes jiems vietos nebuvo garsiose katedrose. Gar- 
susis Bunjonas turėjo kalbėti miškuose ir kalėjime. Veslys 
prie tėvo kapo, Booth gatvėse ir šokių salėse. 

Pamokslas ant kalno yra svarbiausioji Jėzaus kalba, kuri 
mums yra užrašyta ir palikta. Ją neįmanoma pilnai apibū- 
dinti. Todėl bandysiu paaiškinimus dėti po kiekvieno skirs- 
nėlio. Tai yra labai menkas bandymas. Kas šio pamokslo 
gilybę aprašys? 

1 Matydamas minias, Jėzus užkopė į kalną ir atsisėdo. Prie 
Jo priėjo mokiniai. 2 Jis prabilo (atvėręs burną) ir mokė, Mt 
4,17.25; 11,28; 15,29. 


“Atvėręs burną" — yra hebrajų išsireiškimas, kuris nieko 
daugiau nesako, kaip pradėjo kalbėti. Kalno pamokslas yra 
skirtas Jėzaus mokiniams. Platesne prasme jis skirtas — 
surinkimui. Pamoksle yra pasakyti principai, kurie nesikei- 
čia, jie formuoja tikinčiųjų naują gyvenimą. Kadangi čia yra 
tikinčiųjų tikėjimo principai, jie negali būti taikomi bendrai 
visiems. Neatgimusiam j jie yra neįvykdomi. Taipgi ir atgimęs 
Kristaus sekėjas negali jų įvykdyti pats iš savęs. Čia susidu- 
riame su tikrove, kurią Jėzus įsako vykdyti, bet Jo sekėjas 
nepajėgia jos įgyvendinti. Tai yra centrinis evangelijos 
pagrindas. Visos pasaulinio masto tikybos deda pastangas iš- 
leisti tokius nuostatus, kuriuos žmogus įstengia įgyvendinti. 
Jėzus ir, bendrai, NT reikalauja iš žmogaus to, ko jis nepajė- 
gia įvykdyti. Kodėl Viešpats tai daro? Tikslas yra; parodyti 
mūsų niekingumą — nepajėgumą. Kalno pamokslas nėra vien 
tik įsakymas ir reikalavimas. Jis yra daug daugiau — dovana 
ir davimas. Pasireiškiančios ateinančio pasaulio jėgos yra 
nuolat teikiamos, dovanojamos tam, kuris iš savęs nieko ne- 
gali. 


3 Palaiminti, kurie jaučia savo dvasinį neturtą, nes jų yra 
dangaus karalystė, Lk 6,20-26; Iz 57,15; 1 Kor 1,27; Jok 2,5. 


Jėzus atėjo duoti pasauliui palaimą. Pasaulis skaito pa- 
laima — visko pilnai turėti: valgio, gėrimo, turtų, garbės, 
įtakos. Jėzus sako savo mokiniams: “Palaiminti esate, jei 
jaučiate dvasinį trūkumą". Kuklumą, pasižeminimą, laikymą 
save mažiausiu, pasaulis nelaiko palaima. Didžiūnai ir pasau- 
lio garbė praeina, dangaus karalystė ateina ir lieka amžinąj. 

Jėzus iškelia 8 palaiminimus, bet Jis taip pat iškelia ir 8 
“vargus", Mt 23. Pradžioje savo pamokslo — kalba apie pa- 
laiminimus, o pabaigoje savo kalbų primena Izraelio dvasiš- 
kijos vadams — vargą. Kadangi fariziejiški vadai Jėzaus 
palaiminimų nepriėmė, juos seks vargas. Tas liečia ne tik 
izraelitus, bet ir mus. Jėzus nevadina palaimintais turtuolių, 
fariziejų, bet žinančius savo trūkumus. 

Jėzus savo palaiminimais pasisakė priešingai fariziejiš- 
kiems Rašto aiškintojams. Fariziejai mokė, kad tas, kuris 
visiškai tiksliai įvykdo įstatymą, yra turtingas, Dievo palai- 
mintas. Kas laiko senuolių tradicijas ir vykdo Mozės įsta- 
tymą, tas yra labai turtingas Dievo akivaizdoje. Jėzus išsi- 
reiškė visai priešingai. Jis sakė, kad vienintelis kelias pa- 
siekti dangaus karalystę yra per Dvasios neturtą, vidinį “su- 
lūžimą", atsivertimą. Taip, kaip Jonas Krikštytojas šaukė 
atsiversti, Jėzus tam pritarė ir savo palaiminimais tą pa- 
rėmė. Vienas iš geriausių pavyzdžių yra prapuolusis sūnus. 
Jis tik tada grįžo ir gavo tėvo palaiminimą, kai tikrai išsipa- 
žino: “Aš nusidėjau prieš dangų ir tave", Lk 15,21. Pirmasis 
Šventosios Dvasios veikimas yra — kaltinimas, Jn 16,8. Nėra 
jokio tikro atsivertimo, be nuodėmių išpažinimo ir pasiže- 
minimo. 


4 Palaiminti, kurie liūdi; jie bus paguosti, Ps 126,5-6; Iz 
61,2; Apr 7,16-17. 


Pasaulio žmonės laiko laimingais linksmuosius, pasitenki- 
nančiuosius. Jėzus laiko palaimintais liūdinčius, tuos, kurie 
suprato nuodėmės veikimą ir visišką savo sugedimą. Jų liū- 
desys kyla iš supratimo, išsigandimo nuodėmės galios, kuri 
yra visai užnuodijus kiekvieną žmogų. Nė vienas žmogus 
negali išsigelbėti iš šitos beviltiškos padėties. Pagalbą su- 
teikti ir išgelbėti gali tik Jėzus. Jis yra vienintelė viltis. To 
neatgimęs žmogus negali suprasti. Vienoje dirbtuvėje dirbo 
dvi moterys. Viena pasaulietė, kita Jėzaus išgelbėta. Ta 
krikščionė liudijo netikinčiai apie išgelbėjimą per Kristų. Po 
kiek laiko ta netikinčioji įtikėjo. Tuo laiku, tos tikinčios ne- 
buvo dirbtuvėje. Įtikėjusi dirbdama verkė ir juokėsi. Kitos 
darbininkės klausė jos, kas yra su ja? Ji atsakė: “Jūs manęs 
nesuprasite, tik ta mane supras, kurios šiandien nėra". Ti- 
kinčiųjų palaima ir džiaugsmas yra surišta su liūdesiu. Man 
neteko pažinti nė vieno atgimusio, kuris atgimimą būtų per- 
gyvenęs be ašarų ir liūdesio. Palaiminti liūdintieji, sako 
Jėzus. į 


5 Palaiminti romieji; jie paveldės žemę, Ps 37,11; Iz 60,21; 
Mt 11,29; Rom 4,13. 

“Romieji" graikų žodis reiškia priešingybę pykčiui. Romus 
yra tas, kuris ne dėl kartumo yra ramus. Palaiminti yra tie, 
kurie be kartumo, krimtimosi gali nešti jiems gyvenimo ir 
aplinkybių uždėtas nemalonias naštas. Kur reikia daugiau 
jėgos, ištvermės: parodyti pyktį ir pakelti balsą, ar susival- 
dyti be kartelio ir likti prie tikrovės? Kuris sugeba viską 
ramiai imti, tas turi geresnę sveikatą, geriau išlaiko turtą, 
lieka prie tikrovės. Romieji, turintieji kantrumo, daro įtakos 
kitiems ir paveikia juos gerąja prasme. Jie jau čia savo laiky- 
sena skelbia dangaus karalystę. 

Romieji matomą netiesą nelaiko tiesa. Netiesa lieka ne- 
tiesa. Romusis gali kiek palaukti, bet jo pareiga, radus gali- 
mybės, draugiškai įspėti prasižengėlį. Kai nusikaltėlis at- 
meta įspėjimą, romusis neužsidega neapykanta ir kerštu, bet 
paveda visa tikrai teisiančiajam. 


6 Palaiminti, kurie alksta ir trokšta teisybės, jie bus paso- 
tinti, Am 8,11; Lk 18,9-14; Jn 6,35; Apr. 7,16; 21,6. 


Alkti ir trokšti teisybės yra tas pats, kaip siekti pašventi- 
nimo (šventumo), be kurio nė vienas neregės Viešpaties. Tik 
alkstant, trokštant ir išsiilgstant visame daryti Viešpaties 
valią mintimis, žodžiais ir darbais įgyjamas Jėzaus atgaivini- 
mas, pasotinimas. Jo teisybė yra dovana. Ją neįmanoma įsi- 
gyti darbais, ji gaunama, kaip dovana iš Viešpaties. Farizie- 
jai siekė dieviškos teisybės darbais — tapo veidmainiais. 
Jėzaus sekėjai siekia jos išsiilgimu ir prašymu, ir gauna ją, 
kaip dovaną, atgaivą. 


T Palaiminti gailestingieji: jie susilauks gailestingumo, Ps 
41,1-8; Pat 19,17; Mt 18,33; Jok 2,13. 


Tas, kuris patyrė Dievo gailestingumą, kai jam Dievas 
atleido, jo pasigailėjo, jį priėmė ir padarė savo vaiku, negali 
kitaip elgtis, kaip būti ir kitam, savo artimui gailestingas. 
Kas gailestingumo neparodo kitam, tas tikrybėje nepažįsta 
Dievo, Jn 6,15-15; Kol 3,12. 


8 Palaiminti tyraširdžiai: jie regės Dievą, Ps 24,4; 51,10; 
73,1;1 Tim 1,5; Tit 1,15; 1 Jn 1,7; 3,3; Apr 22,4. 

Tyrą širdį gali padaryti tik Dievas. Nė vienas žmogus ne- 
gali pats savo širdies apšvarinti. Tai yra Dievo dovana. Kuris 
šią Dievo dovaną priima, tas gauna tyrą širdį. Širdis yra su- 
prantama visas Žmogus: mąstysena, jausmas, valia. Kuris šią 
dovaną turi, iš to širdies neišeina piktos mintys, žodžiai ir 
darbai, kaip Jėzus sakė, — nesutepa žmogaus. Tik naują 
širdį, atgimimą gavusieji, regi, ragauja Dievą jau čia gyve- 
nime: Pilnybėje jie Dievo veidą matys amžinybėje, 1 Jn 3,2. 


9 Palaiminti taikadariai: jie bus vadinami Dievo vaikais, 
Rom 12,18; 15,33; 16,20; Ef 2,15; 1 Jn 3,1-2; Žyd 12,14; Jok 
3,18. 


Graikų tekste yra ne vaikai, bet sūnūs. Žydai labai mažai 
apie moteris kalbėjo, tikėjimo reikalais. Tikėjimo apeigas 
atliko beveik tik vyrai. Kadangi išganymas Kristaus atneštas 
visiems lygiai, vyrams ir moterims, todėl verčiame į lietuvių 
kalbą bendrai; vaikai, ne sūnūs. 

Tikrasis taikadarys yra Jėzus. Tik Jėzaus mokiniai, tikin- 
tieji, gali būti taikadariai. Jis daro. taiką tarp žmonių. Tarp 
tautų ir valstybių yra labai svarbu taika. Taiką daryti, ją iš- 
laikyti, čia manyta tarp Žmonių, su kuriais susitinkame, 
drauge dirbame ir gyvename. Žmonių santykius labai ga- 
dina: barniai, nepasitikėjimas, opumas, įžeidimas, pavydas, 
neapykanta ir t.t. Tame visame reikalingas tarpininkas, 
taikadarys. Jėzaus sekėjo pareiga pirmoje eilėje yra pačiam 
susitaikyti ir kitus taikyti. Jis, taikos (ramybės) Dievas pa- 
siūlė taiką tarp savęs ir žmogaus. Kokia palaima, per Dievo 
malonę, nešti taiką! Bandyk taiką įgyvendinti. Žmonės jos 
laukia išsiilgę. Kiekvienas trokšta taikos. 


10 Palaiminti, kurie persekiojami dėl teisybės: jų yra dan- 
gaus karalystė, Jn 15,18-20; 16,1-3; 1 Pt 8,14; Jok 1,2. 11 Pa- 
laiminti jūs, kai dėl manęs jus niekina ir persekioja bei me- 
luodami visaip šmeižia, Iz 51,7; Mt 10,22; Jn 16,2; Apd 5,41; 
1 Pt 4,14. 12 Džiaukitės ir džiūgaukite, nes jūsų atpildas 
gausus danguje. Juk lygiai taip kadaise persekiojo ir prana- 
šus, 1 M 15,1; Mt 23,34; Žyd 11, 33-38; Jok 5,10. 

Nuostabus išsireiškimas! Žmogaus prigimčiai nesupranta- 
mas; persekiojamas ir šmeižiamas — džiaukis! Bet taip yra, 
daug tikinčiųjų džiaugėsi persekiojami visais laikais. Jėzus 
duoda palaimą vidujiniu būdu. Persekiojimus įmanoma ne tik 
pakelti, net jaučiama garbė, turint galimybės kentėti dėl 
Jėzaus, Apd 5,41. Jo artybė yra vertingesnė už visus vargus 
dėl Jo. Psalmėje skaitome: “Kai mano kūnas ir širdis su- 
nyksta, mano uola ir dalis yra amžinasis Dievas“. Tai yra 
paslėptas širdies džiaugsmas, kurį tikintysis gauna iš Dievo. 
Pagonys, netikintieji, sumušė Povilą ir Silą ir įmetė juos į 
kalėjimą. Jie buvo linksmi, giedojo ir meldėsi. 

“Atpildas danguje". Kai kas primeta, kad čia yra fariziejiš- 
kas tikėjimas, laukimas atpildo. Tas yra netiesa. Jėzaus se- 

"kėjai to nelaukia. Be to, “dangaus karalystė" pirmoje vietoje 
suprantama jau čia. Tai palaima, kurią jie turi iš Dievo 
savyje ir vienas su antru. Dievas duos amžiną, visuotiną 
dangaus karalystę amžinybėje ne dėl jų persekiojimų, bet dėl 
tikėjimo, Jo dovanos, Jėzaus aukos, priėmimo. Tikintiesiems, 
dėl tikėjimo į Jėzų Kristų, yra primetami visokiausi šmeižtai 
ir vykdomi žiauriausi kankinimai iki mūsų laikų. Pranašus 
"persekiojo ir žudė dėl jų skelbiamos tiesos. Panašiai buvo ir 
yra persekiojami NT tikintieji. Taip.pasaulio žmonės darė ir 
daro. 


JĖZAUS SURINKIMO PAREIGA, 5, 13-16 

13 “Jūs — žemės druska. Jei druska netenka sūrumo, kuo 
gi ją reikėtų pasūdyti? Ji niekam netinka, ir belieka ją išberti 
žmonėms sumindžioti, 3 M 2,13; Mk 9,50; Lk 14,34-35; Kol 
4,6. 14 Jūs — pasaulio šviesa. Neįmanoma nuslėpti miesto, 
kuris pastatytas ant kalno, Jn 8,12; Ef 5,8; Fil 2,15, 15 Ir nie- 
kas nevožia ryku degančio žiburio, bet jį stato į žibintuvą, 
kad šviestų visiems, kas yra namuose, Mk 4,21; EL 5,8; Jn 
8,12; Fil 2,15. 16 Taip tešviečia jūsų šviesa žmonių akivaiz- 
doje, kad jie matytų jūsų gerūs darbus ir šlovintų jūsų Tėvą 
danguje", 5 M 4,6; Mt 6,1; Jn 15,8; Ef 5,8-9; Fil 1,11; 2,15; 1 
„Pt 2,9. 


Druskos savybė yra ištirpti ir tuo paskaninti valgį, ir 
antra, jos didesnis kiekis sulaiko nuo gedimo. Jėzus sako, kad 

tas pareigas turi Jo sekėjai: apaštalai — surinkimas: evange- 
lijos žodžiu ir liudijimu paveikti pasaulį. Jei krikščionis arba 
krikščionys gyvena tik sau, pasaulis evangelijos atnaujinan- 
čios jėgos nepastebi, tikintieji neatlieka savo pareigų, lieka 
nepastebimi — suminti. Jėzus sako: “Aš esu pasaulio šviesa", 
Jn 8,12. Čia Jis sako, kad Jo sekėjai yra pasaulio šviesa. Jis 
savo šviesą duoda savo sekėjams, kad jie ją toliau skleistų. 
Jo mokiniai gauna tik iš Jo šviesą ir gali ją toliau perduoti. 
Jie yra kaip miestas pastatytas ant kalno. Visi keliautojai jį 
pastebi. Taip yra stebimi ir Jėzaus sekėjai. Jie privalo būti 
atsargūs ir sąmoningi, kad stebėtojai pastebėtų jų gerąsias, o 
neblogąsias savybes. Iš jų pasaulis laukia mokymo ir gyve- 
nimo pavyzdžių. Jo mokiniai yra šviesa "namuose", prie 
savųjų, savo apylinkėje. Kiekvieno krikščionio pareiga yra 
šviesti, o ne apdengtam sudegti. Čia iš Jėzaus sekėjo reika- 
laujama aukos, sudegimo. Tik Jėzus tikroji šviesa (saulė) 
neišsieikvoja degdama. Šiaip krikščionis, lyg kokia žvakė, 
žibalas, elektra išsieikvoja, sudega. | 


JĖZUS ĮSTATYMO ĮVYKDYTOJAS, Mt 5,17-19 

17 “Nemanykite, jog atėjau Ipanaikinti įstatymo ar pra- 
našų. Ne panaikinti jų atėjau, bet įvykdyti, Jer 31, 33; Mt 
3,15; Lk 4,21; Rom 2,23; 3,31; 8,4; 10,4; Žyd 10, 16. 18 Iš tiesų 
sakau jums: kol dangus ir žemė bus, nei viena raidė ir nei 
vienas brūkšnelis neišnyks iš įstatymo, viskas išsipildys, Mt 
24,34-35; Lk 16,17; 21,32-33. 19 Todėl, kas pažeistų bent 
vieną iš mažiausių įsakymų ir taip elgtis mokytų žmones, tas 
bus vadinamas mažiausiu dangaus karalystėje. O kas juos 
vykdys ir jų mokys, bus vadinamas didžiu dangaus karalys- 
tėje", Mt 28,20; Jok 2,10. 


Nė vienas žmogus nėra pilnai įstatymą laikęs ir įvykdęs, 
Gal 2,16. Senasis Testamentas buvo Jėzaus Biblija. Jis tą 
įstatymą visur pripažino ir laikė, juo rėmėsi. Jėzus sakė, kad 
įstatymas nebus panaikintas iki naujos žemės santvarkos. Iki 
šiol ne visi prar. ašų pranašavimai yra išsipildę i ir įstatymo nė 
vienas žmogus nėra įvykdęs. Jėzus įvykdė juos abu. Įvykdy- 
mas nebuvo raidinis, kaip fariziejai aiškino, bet meilės. Meilė 
yra įstatymo įvykdymas. Tą Jėzus atnešė, nes Jis iš meilės. 
savo gyvybę davė — aukojo. ; 

„Dangaus karalystėje yra laipsnių, “didesnių" ir “mažes- 
nių“. Neužtenka įstatymo mokyti, jį privalo vykdyti ir tas, 
kuris moko. 


JĖZAUS MOKINIŲ IR FARIZIEJŲ 
TEISUMAS, Mt 5, 20 
20 “Taigi sakau jums: jeigu jūsų teisumas nebus tikresnis 
už Rašto aiškintojų ir fariziejų teisumą, neįeisite į dangaus 
karalystę", Ps 118,19; Iz 26,2; Mt 6,1; 18,3; Jn 3,5. 


Rašto aiškintojai ir fariziejai mokė, Kad teisumą galima 
pasiekti, pildant įstatymą paraidžiui. Žmogaus su Dievu san- 
tykis yra toks: jei žmogus įvykdo įstatymą, jis gauna iš Dievo 
atpildą: turtą, sveikatą. Jei žmogus nusikalsta įstatymui, 
Dievas baudžia jį: atima turtą, siunčia ligą. Žmogui dar 
įmanoma savo nuopelną pas Dievą padidinti: pasninkaujant, 
duodant aukas, studijuojant įstatymą. Jėzus visa tai atmetė. 
Jėzaus mokinių teisumas yra tik Jėzaus dovana: atleidimas, 
atgimimas, jautimas savo neturto. Ir visa darius —: “Aš esu 
nevertas ir nenaudingas tarnas", Lk 17,10. Aiškiai ir-supran- 
tamai Jėzus parodė fariziejų klaidas sekančiais pavyzdžiais. 


RūŪSTYBĖ PRILYGSTA ŽUDYMUI, Mt 5, 21 - 26 

21 “Jūs girdėjote, kad protėviams buvo sakyta: 'Nežudyk!, 
o kas nužudo, turės atsakyti teisme, 2 M 20,13; 21,12; 3 M 
24,17; 5 M 17,8. 22 O Aš jums sakau: kas pyksta ant savo 
brolio, turi atsakyti teisme. Kas sako savo broliui: 'Pusgalvi", 
turės stoti prieš-aukščiausiojo teismo tarybą. O kas sako: 
"Kvaily', tas smerktinas į pragaro ugnį, 1 Jn 8,15; Jok 1,19-20. 
23 Jei aukoji dovaną ant aukuro ir ten prisimeni, jog tavo 
brolis turi ką prieš tave, Mk 11,25, 24 palik savo auką ten 
prie aukuro, eik pirmiau susitaikinti su broliu, ir tik tada, 
sugrįžęs, aukok savo dovaną, Ef 4,26; Mk 6,14-15; 18,35. 
25 Greitai nusileisk savo ieškovui, dar kelyje, kad ieškovas 
neįduotų tavęs teisėjui, o teisėjas — teismo vykdytojui, ir 
kad nepakliūtum į kalėjimą, Lk 12,58-59; 18,8. 26 Iš tiesų 
sakau tau: neišeisi iš ten, kol neatsilyginsi iki paskutinio 
kvadranto, Mt 18,84. 

Čia Jėzus duoda pavyzdžius. Jėzus nepaniekina įstatymo. 
Jis siekia pirminės padėties, priežasties, širdies. Iš širdies 
kyla piktos mintys. “Sakau jums", tai yra mokiniams. 
Pyksta: rūstinasi, neapkenčia, kaltina, neteisiai elgiasi. Toks 
elgesys jau reiškia “žudyti". Žmogus mato tik išorę, bet Die- 
vas įžiūri širdį. Jis yra minčių ir širdies teisėjas, Žyd 4,12. 
Kuris savo širdyje taip prieš brolį reiškiasi, tas jau yra ver- 
tas teismo. Tai buvo įstatymo ir Rašto aiškintojų silpnybė; 
jie matė ir pažino tik veiksmą — užmušimą, bet pačios pra- 
džios priežasties, jie nepasiekė, nepalietė. 

Kristus sakė, jei kuris susirūstinęs vadina savo brolį 
“raka" — pusgalviu, tas jau turi būti teisiamas aukščiausios 
tarybos. O kas supykęs šaukia, vadina savo brolį “kvailiu, 
bedieviu", kuriam vieta tik pragare, tas pats smerktinas į 
pragaro ugnį. Tuo Jėzus įspėjo surinkimo narius, kad sektų 
sąryšį savo tarpe, mintis ir žodžius vertintų Rašto šviesoje. 
Kaip žiūriu į savo brolį? Kaip jis atsineša į manė? Jei paste- 
bima širdyje kartelis, pavydas, neapykanta, bloga valia, 
nesiskaitymas su žodžiais, tai jau yra žudymas. Širdyje ne- 
šioti pyktį ir neapykantą prieš brolį, yra — žudyti. M. Liute- 
ris taip išsireiškia: “Nesvarbu kokiu būdu ir kokiu sąnariu 
žudai: ranka, liežuviu, širdimi, ar išraiška, piktų akių žvilgs- 
niu, nenoru jį išklausyti, visa tai reiškia — “žudyti". Nes visu 
tuo išreiški savo širdyje, manai ir linki, kad tavo brolis būtų 
miręs. Nors rankos ir nepakeli, liežuvis tyli, akimis ir ausimis 
neparodai, tačiau širdimi — žudai". 

Tokia laikysena yra ne tik brolio žudymas, bet ir pasityčio- 
jimas iš Dievo. Kol yra rūstybė prieš brolį, ryšys su Dievu 
yra nutrauktas. Tą kiekvienas jaučia, kai meldžiasi. Tarp 
brolio ir Jėzaus yra aiškus ryšys: kas nekenčia brolio, neken- 
čia ir Jėzaus, Apd 9,5-. Melstis ir giedoti liaupsės giesmes, 
turint rūstybę, yra Dievo išniekinimas. Po neigiamo įspėjimo, 
21-22, Jėzus rodė pozityvę reikšmę 23-26 skirsneliuose, kaip 
galima blogus reiškinius nugalėti ir pasiekti suderinimo. 

„23-26 Jėzus rodė, kaip elgtis, užsirūstinus prieš brolį. Kol 
nera atstatytas broliškas ryšys, malda, šR skaitymas, pa- 
maldos neteikia palaimos, bet nusikaltimą. Išsikalbėjimas ir 
pašalinimas kartelio su broliu, atstatymas draugystės Dievo 
akivaizdoje yra daug reikšmingesnis, negu pamaldos ir 
Šventa Vakarienė. Ne tik čia Jėzus, bet jau ir ST įspėja, kad 

meilė yra daugiau, negu auka, Oz 6,6. Krikščionio pareiga 
susitaikyti ne tik tada, kai kaltas esi, bet ir tada, kai kita pusė 
yra kalta. Jėzus čia nekalba apie nusikaltusį, bet tik apie 
broliškos draugystės suardymą. Užtenka, jei kitas rūstinasi, 
turi kartelį prieš tave, eik pirmas, paduok jam ranką, pasiū- 
lyk susitaikyti! Susitaikyk su broliu, kol dar kelyje, drauge 
esi. Jei visos galimybės panaudotos ir visgi nepasiektas susi- 
derinimas, tada reikėtų elgtis pagal Povilo patarimą: “Gy- 
venkite, kiek nuo jūsų priklauso, su visais žmonėmis taikin- 
gai", Rom 12,18. Jei, nežiūrint visų pastangų, nepasiekiamas 
susiderinimas, ir tada išsiskirkite ne su kerštu, kartumu ir 
neapykanta, bet paveskite visa Dievui. Laukite ir melskitės, 
kad Dievas pakeistų padėtį. Nekerštaukite patys, bet paves- 
kite visą kerštą Dievui. 


GEIDIMAS JAU YRA SVETIMAVIMAS, Mt 5, 27-28 

27 “Jūs girdėjote, jog protėviams buvo sakyta: 'Nesveti- 
mauk!' 2 M 20,14. 28 O Aš jums sakau: kiekvienas, kuris gei- 
dulingai pažvelgia į moterį, jau ve moterieuja savo šir- 
dimi", 2 Sam 11,2; Job 31,1; 2 Pt 2,14. 


Jėzaus laiku moterys neturėjo lygių su vyrais pilietinių 
teisių. Jėzaus evangelija davė moteriai labai daug, padarė ją 
lygią su vyru, Gal 3,28. 

Santuoka yra leista, paties Dievo įsteigta. Ją peržengti yra 
nusikaltimas. To nusikaltimo pačią pradžią pastebi Jėzus. 
Rašto aiškintojai sakė: “Nekalbėk daug su moteriške. Kiek- 
vienas, kuris daug kalba su moterimi, susilaukia nelaimės ir 
pagaliau atsiranda pragare. ' Nekalbėk daug su moteriške, 
nors ji būtų tavo žmona, duktė ar sesuo, nes ne visi žino tavo 
giminystę". Fariziejai draudė priimti moteriškės patarna- 
vimą ar atsakyti moteriai sveikinimu į sveikinimą. Su mote- 
rimi buvo draudžiama kalbėti todėl, kad kalbant žiūrima į ją. 
O žiūrėti į moteriškę buvo — nusikaltimas. 

Jėzus mokė visai kitaip. Jėzus nelaikė nusikaltimu žiūrėti į 
moteriškę, nes tai nėra joks nusikaltimas, bet Jis sakė, kad 

. geidulingai pažvelgti į moterį jau yra svetimoteriavimas. Čia 
yra pati pradžia nusikaltimo. Santuoka yra šventa. Ji turi 

būti šventai laikoma ir mintimis. Kuris taip elgiasi, kaip 
Jėzus sakė, tas neperžengia santuokos įstatymo. Priešingai, 
kuris akis nukreipia ir ranką atitraukia, moteriškės nesvei- 
kina ir su ja nekalba, tas ją užgauna ir paniekina, tuo jis nie- 
kina Dievo šventybę bei patį tvėrimą. Ką fariziejai draudė, tą 
Jėzus darė. Jis kalbėjosi su moteriškėmis.Pilnas Dievo tvėri- 
mas neduotas vyriškajai ar moteriškajai lyčiai, bet abiems 
drauge. Ši gyvybės savybė Dievo yra įdėta į pirminį tvėrimą. 
Ją atmesti ir niekinti yra niekinti patį Tvėrėją. Jėzaus pa- 
žiūra į moterį yra pasaulinio masto. Kai kur mahometonai 
dar ir mūsų laikais niekina moterį. Taip pat dar kai kuriose 
sinagogose moterys sėdi už tam tikrų užtvarų ir neturi teisės 
dalyvauti pamaldose drauge su vyrais. Kur laikomasi Jėzaus 
mokymo ir Švėntoji Dvasia šventina vyrų ir moterų santy- 
kius, ten išvengiama “geidimo": Kur šių ribų nesilaikoma, ten 
dažnai palaima tampa keikimu. 


ATMESK! Mt 5,29 - 30 
29 “Jeigu tavo dešinioji akis skatina tave nusidėti, išlupk ją 
ir mesk šalin, verčiau tau netekti vieno sąnario, negu kad 
visas kūnas būtų įmestas į pragarą. 30 Ir jeigu tavo dešinioji 
ranka gundo tave nusidėti, nukirsk ją ir mesk šalin. Verčiau 
tau netekti vieno sąnario, negu kad visas kūnas patektų į 
pragarą", Zak 11,17; Mt 18,8; Mk 9,43.47; Kol 3,5. 


Dauguma ŠR aiškintojų sutinka, kad čia yra palyginimas. 
Viešpats Jėzus tuo norėjo įspėti, kad visu rimtumu atmes- 
tume tai, kas skatina nusidėti. Tie išsireiškimai: “Išplėšk akį, 
nukirsk ranką", rodo Viešpaties įspėjimą ir pavojų, kurį su- 
daro mūsų kūno sąnariai ir artimieji draugai. 


SKYRYBOS, Mt 5, 31 -32 

31 “Taip pat buvo sakyta: “Kas atleidžia žmoną, tegul iš- 

duoda jai skyrybų raštą', Mt 19,3-9; Mk 10,4.12. 32 Aš jums 

sakau: kiekvienas, kuris atleidžia žmoną, išskyrus ištvirka- 

vimo atveju, skatina ją svetimauti, ir jeigu kas atleistąją 
veda — svetimauja", Lk 16,18; 1 Kor 7,10-11. 


Norint suprasti Jėzaus mokymą ir išsireiškimą apie san- 

tuoką, reikia nors kiek pažvelgti į ano laiko santuokos padėtį. 
Reikalavimas skyrybų rašto. apsaugojo žmoną nuo vyro 
pykčio, nuo išvijimo jos iš namų ir suteikė jai teisę su kitu 
susituokti. Fariziejai padarė atsiskyrimo priežastis labai 
lengvas, pasiremdami 5 M 24,1. Remiantis šia ŠR vieta, 
vyras galėjo išduoti žmonai skyrybų raštą, radęs joje ką nors 
"gėdingo". Remiantis pradiniu Dievo įstatymu, santuoka tu- 
rėjo būti nesuardoma. Santuoką suardyti leido ne Dievas, bet 
Mozė dėl žmonių kietaširdiškumo. Vyras neturėjo teisės 
santuoką suardyti dėl bet ko, tik dėl “ko nors gėdingo". Dėl 
"gėdingo" fariziejų nuomonės, Jėzaus laiku, buvo labai skir- 
tingos. Fariziejai, vadinamieji Šamo šalininkai, laikė “gėdin- 
gą" tik santuokos peržengimą, neištikimybę. Žiūrint į įsta- 
tymą plačiau ir remiantis 5 M 22,20 — aiškėja, kad tai nebuvo 
manyta neištikimybė santuokoje, nes toks prasižengėlis buvo 
akmenimis užmušamas ir jokio atleidimo, santuokos panaiki- 
nimo, rašto nereikėjo. 

Rašto aiškintojai, Hilelio pasekėjai suprato "gėdingas" 
visa, ką tik vyras norėjo; jis galėjo visa pritaikinti savo žmo- 
nai apkaltinti. “"Gėdingumą" įrodyti užteko, jei sriuba buvo 
prisvilinta, arba jam kita moteris geriau patiko negu esamoji 
žmona, taipgi jei iš jos nesusilaukė vaikų, jei žmona valgė ar 
gėrė gatvėje ir t.t. Šią fariziejų praktiką gerai aprašo Mal 
2,18-15. Tokia moters padėtis buvo pas žydus Jėzaus laikais. 
Taip mokė ir elgėsi tautos ir bažnyčios pažiba — fariziejai. 
Žinoma, gyvenime buvo išimčių, gerai sugyvenančių šeimų, 
kaip Jono Krikštytojo tėvai. Bet fariziejų mokymas ir. gyve- 
nimo praktika buvo moterį atvedusi beveik į vergės padėtį. 
Tikrybėje tai nebuvo santuoka, bet trumpalaikė sutartis, 
kurią vyras galėjo kiekvienu laiku panaikinti. Jėzus žiūrėjo į 
santuoką, kaip Dievo įsteigtą, šventą ir nesuardomą. Todėl 
Jėzus atmetė skyrybas. Jėzus pripažino skyrybas tik vienu 
atveju — peržengiant santuoką. Nes kas tą darė ar daro, 
savaime santuoką jau sulaužo, panaikina. 

Čia kalbama apie Jėzaus ir šR mokymą apie santuoką ir 
jos panaikinimą — skyrybas, o ne apie katalikų ir kitų bažny- 
čių nuostatus santuokos atžvilgiu. Daugelis bažnyčių nesi- 
laiko santuokos nuostatų ir kitų ŠR tiesų. Kiekviena bažnyčia 
ar valstybė gali išleisti savo nuostatus, bet niekas negali pa- 
keisti ŠR tiesų, jos privalomos visiems tikintiesiems. Apie 

santuoką ir kitas ŠR tiesas galima kalbėti ir psichologiniai 
įrodinėti, kad reikalingas ir būtinas pakeitimas mūsų dabar- 
ties gyvenimo santvarkos. Taip, patarti, mokyti ir nuostatus 
šiuo klausimu išleisti gali atrodyti naudinga ir reikalinga,*bet 
tas nėra Jėzaus mokymas. Kas Jėzų priima, kaip asmenišką 
Išganytoją ir tame tikėjime lieka, tam Jėzus duoda galios 
laikyti Jo įsakymus, ŠR nuostatus. 


PRIESAIKA, Mt 5,33 -37 

33 "Taipogi girdėjote, jog protėviams buvo sakyta: 'Nepri- 
siek kreivai, bet ištesėk Viešpačiui savo priesaikas', 2 M 20,7; 
3 M 19,12; 4 M 30,3; 5 M 23,22. 34 O Aš jums sakau: išvis ne- 
prisiekite nei dangumi, nes jiš Dievo sostas, Ps 50,14; Iz 66,1; 
Mt 23,16-22; Apd 7,49, 35 nei žeme, nes ji — Jo pakojis, nei 
Jeruzale, nes ji — didžiojo karaliaus miestas. 36 Neprisiek 
nei savo galva, nes tu negali nė vienintelio plauko padaryti 
balto ar juodo, Ps 48,2. 37 Jūsų kalba tebūnie: "Taip:, taip, 
"Ne", ne, o kas viršaus, tai yra iš piktojo". 


Jėzus reikalauja visai neprisiekti, jei nemanai priesaikos 
laikyti, tai yra kreivai, ST priesaikos buvo reikalaujama. 
Jėzus rėmėsi ST. Čia Jėzus kalba prieš fariziejų naudojamas 
priesaikas, kurios buvo tik apgaulė. Remiantis 4 M 80,83; 5 M 
23,21-22 priesaika buvo privaloma įgyvendinti. 

Jėzus sakė, kad kasdieniniame gyvenime nėra reikalo pa- 
žadus patvirtinti priesaika. Krikščionis privalo kalbėti ir 
daryti tik tiesą. Jokios — teisingos ar apgaulingos priesaikos 
nepadeda. - 

Fariziejų priesaikos buvo tikrybėje tik apgaulė. Jie mokė, 
kad jei prisieki Dievu, privalai laikytis priesaikos, bet jei pri- 
sieki dangumi, žeme, Jeruzale ar savo galva, neprivalai lai- 
kytis priesaikos. Viešpats pasakė aiškiai Mt 23,16-, kokios 
priesaikos privalomos ir kokios neprivalomos. Visa tai buvo 
tik apgaulė. Eilinis pilietis šiame reikale negalėjo susigau- 
dyti. Jėzus tai atmetė, kaip veidmainystę, apgaulę artimui ir 
rodė, kad taip elgiantis Dievas niekinamas. Prisiekti privalo- 
momis ir neprivalomomis priesaikomis yra apgaulė. Minė- 
dami dangų ir žemę Dievo neapgausime ir Jo rūstybei neiš- 
bėgsime. Dangus yra Dievo sostas i? žemė — Jo pakojis, 
Jeruzalė — didžio karaliaus miestas. Prisiekiant šiais daik- 

tais, tikrybėje paliečiamas pats Dievas. Prisiekiant savo 
paties galva, irgi paliečiamas Dievas, nes ir mūsų pačių galva 
daugiau priklauso Dievui, negu mums patiems, nes žmogus 
negali padaryti nė vieno plauko balto ar juodo. Jėzaus moki- 
niui, krikščioniui, užtenka sakyti taip, arba ne. Jis privalo 
savo žodžio laikytis. Kuris naudoja priesaiką arba žodžius 
apgaulei, tas yra iš velnio. Jėzus reikalauja iš savo sekėjų iš- 
tikimybės ir teisumo. 

Mūsų teismų reikalaujamų priesaikų, rodos, Jėzus visai 
neturėjo mintyje, nes teisme Jis pats reagavo į priesaiką, 
Mt 26,63. 


PERGALĖK MEILE, Mt 5, 38 - 48 

38 “Jūs girdėjote, jog buvo sakyta: "Akis už akį' ir "dantis 
už dantį, 3 M 24,19-20. 39 Aš jums sakau: nesipriešinkite 
piktam, bet, jei kas tave užgautų per dešinį skruostą, atsuk, 
tam ir kitą, 3 M 19,18; Jn 18,22-23; Rom 12,19-21; 1 Pt 2,23; 
3,9. 40 Jei kas nori su tavimi bylinėtis ir paimti tavo palai- 
dinę, atiduok tam ir apsiaustą, 1 Kor 6,7. 41 Jei kas verstų 
tave eiti mylią, eik su juo dvi. 42 Prašančiam duok ir nuo no- 
rinčio iš tavęs pasiskolinti nenusigręžk. 

43 Jūs girdėjote, jog buvo sakyta: "Mylėk savo artimą" ir 
nekęsk priešo, 3 M 19,10; Mt 22,39. 44 O Aš jums sakau: 
mylėkite savo priešus ir melskitės už savo persekiotojus, 2 M 
23,4; Lk 23,34; Rom 12,14.20; Apd 7,59; 1 Kor 4,12; 1 Tim 
2,1,45 kad būtumėte savo dangiškojo Tėvo vaikai; Jis juk 
leidžia savo saulei tekėti blogiems ir geriems, siunčia lietų 
ant teisių ir neteisių, Mt 22,10; Lk 6,35; Ef 5,1. 46 Jei mylite 
tik tuos, kurie jus myli, ką gi užsitarnaujate? Argi taip nesi- 
elgia ir muitininkai? 47 Ir jeigu sveikinate tik savo brolius, 
ką gi ypatingo darote? Argi to nedaro ir pagonys? 48 Taigi 
būkite tobuli, kaip jūsų dangiškasis Tėvas yra tobulas", 2 M 
19,2; Mt 19,21; 1 Kor 14,20; Jok 1,4. 


Visi žinome, kad Dievas myli visus, gerus ir blogus aprū- 
pina maistu; Jėzus atėjo ieškoti ir gelbėti žuvusių. Kaip turi 
elgtis Jo sekėjai? 

Čia yra klausimas apie atlyginimą, kaip laikytis skriaudą 
jaučiant? Žmogaus prigimtis yra bloga. Nuskriaustasis daž- 


57 Mt 5,38 


nai nori atlyginti dar didesne skriauda. Kad būtų išlaikyta 
* lygsvara, teisė, buvo įvesti valstybės nuostatai. ST buvo: 
*Akis už akį, 'dantis už dantį. Buvo atsižvelgta ir į aplinky- 
bes. Jei netyčiomis užmušė žmogų, bausmė buvo mažesnė, 
negu, kad tyčiomis nužudė. Teisės įstatymas buvo duotas 
todėl, kad nuskriaustasis dažnai norėjo dar žiauriau skriau- 
dėją nubausti. 

Čia Jėzus mokė savo mokinius, sekėjus, kaip jie privalo 
elgtis skriaudos atveju. Jėzus sakė: “Neatmokėkite pikto 
piktu". Jėzaus sekėjai privalo skriaudas pakęsti, piktam at- 
sakyti geru. “Skruostą". Suduoti per skruostą, Jėzaus laiku 
buvo kitą paniekinti, užgauti, įžeisti. Panašiai, kaip anksčiau 
būdavo mesti kitam pirštinę. Mūsų laikais tas nebeturi 
reikšmės, bet neperseniai — reiškė iššaukti dvikovon. Gal 
dabartiniais laikais spiauti kam viešai į veidą būtų didelis 
įžeidimas ir panieka. Jėzus įsakė tokiam paniekos elgesiui 
atsakyti geru, tokiu būdu priminti jam jo niekšiškumą, bet 
drauge ir atleisti. 

Kai kas sako, taip elgiantis bus skatinama netiesa, įsivieš- 
pataus smurtas, jei jam nebus priešinamasi. Tokį reikalą 
reikia gerai apgalvoti. Dažnai, atsakant į piktą geru, nesusi- 
pratėlį taip paveikia, kad jis tampa draugu, laimima Kristui. 
Žiūrint į praktišką gyvenimą, Jėzus kartais labai griežtai 
įspėjo neteisiai darančius. Kas liečia mušimą per skruostą, 
Jėzus klausė: “Kodėl mane muši?", Jn 18,23. Apaštalas 
Povilas daug kentėjo, bet kartais ir jis reikalavo teisės, Apd 
16,35-40, , 

Palaidinė ir apsiaustas. Jei izraelitas skolinosi pinigų, sko- 

lintojas turėjo teisę imti užstatą, skolintojo palaidinę arba 
apsiaustą. Jėzus įsakė savo mokiniams to nedaryti, savo 
teisės nereikalauti, bet savo artimui patikėti, meilę įrodyti, 
arba nepatikinčiam duoti dvigubai, 2 M 22,26-28; 5 M 
24,10-13. 
. Dvi mylios. Kelionės buvo pavojingos dėl įvairių užpuo- 
limų. Išsivystė paprotys keleivį palydėti vieną mylią ir tuo 
pašalinti pavojų. Apylinkė nešė atsakomybę dėl palydos. 
Vieną mylią lydėti keleivį buvo pareiga. Jėzus pataria ne tik 
atlikti pareigą, bet įrodyti meilę, daryti daugiau, negu pa- 
reiga, 

Apaštalai šiuos Jėzaus mokymus suprato, juos patys 
vykdė ir tai mokė surinkimuose, Rom 12,17; 1 Tes 5,15; 1 Kor 
13,7; 1 Pt 2,18-28. Jėzus įsakė blogą nugalėti geru. Audra ir 
šaltis ledo netirpdo, bet saulė ir šilima. Neapykanta, kerštas, 
pyktis, apkalbėjimai priešo nelaimi, — tik meilė. 

3 M 19 skyrius daug sako apie artimo meilę. Laikui bėgant 
fariziejai išaiškino, kad artimas yra savo tautietis ir mokė 
priešą nekęsti. Įstatyme niekur nėra pasakyta savo priešo 
nekęsti, tai yra tik fariziejų mokymas. Jėzus artimą suprato 
ir tautos priešą, samarietį. Fariziejai suprato artimą tik fari- 
ziejų. Jie ir į savo tautietį, muitininką žiūrėjo su panieka, Lk 
18,9. 

Fariziejai suprato, kad nekęsti kitų yra Dievų tarnavimas. 
Tą savo veiksmą jie rėmė Ps 139,21-22 ir kitomis ST panašio- 
mis vietomis: “Ar neturėčiau nekęsti tų, kurie nekenčia 
tavęs, Viešpatie...!" Fariziejai suprato, kad reikia nekęsti 
visų tų, kurie nevykdo Dievo įstatymų. Net žmones, kurie 
nežinojo įstatymo, jie laikė prakeiktais, Jn 7,49. Jėzus įsakė 
mylėti priešus, neturėti jiems neapykantos. Jėzaus „gyve- 
nimo tikslas buvo gelbėti nusikaltėlius. Jėzus įsakė ir savo 
mokiniams į priešiškumą ir neapykantą atsakyti meile, į per- 
sekiojimą — malda. Jėzus reikalavo iš savo sekėjų tokio 
dorovingumo, kas žmogaus prigimčiai neįmanoma įvykdyti: 
mylėti kiekvieną, net ir savo priešą! “Ką ypatingo darote, jei 
sveikinate tik savo brolius, ar to nedaro ir pagonys?" Jėzaus 
laiku sveikinimas nebuvo vien tik mandagumo ženklas; svei- 
kinimas reiškė linkėti palaimos. Fariziejai nesveikino nusi- 
dėjėlių. 

Jėzaus sekėjai privalo daryti “ypatišką", išskirtiną, kaip 
Tėvas, kuris leidžia saulei tekėti ir lietui lyti geriems ir 
piktiems. Kaip Tėvas, taip ir jūs atsakykite visiems meile. 
Tai yra mūsų Viešpaties žodžiai ne tik jais pasigrožėti, bet 
juos ir įgyvendinti. Ar tas žmogui įmanoma? Jėzaus mokiniai 
tą gyvenime vykdė, Jėzui padedant — ir daug pasiekė. 


IšMALDA,Mt6,1-4 
1 “Venkite daryti gerus darbus (maldingumą) žmonių 
akyse, kad būtumėte jų matomi, kitaip negausite užmokesčio 
iš savo Tėvo danguje, Mt 5,12.20; 28,5; Apd 10,30; Tit 2,12. 
2. Todėl duodamas išmaldą, netrimituok sinagogose ir gat- 

vėse, kaip daro veidmainiai, kad būtų žmonių giriami. Iš tiesų 
sakau jums: jie jau atsiėmė užmokestį, Job 84,11; Mk 12,41-; 
Lk 16,25. 3-Kai duodi išmaldą, tenežino tavo kairė, ką daro 
dešinė, Mt 25,37-40, 4 kad tavo išmalda liktų slaptoje, o tavo 
Tėvas, regintis slaptoje, tau atlygins“. 


Krikščionio pareiga yra: labdarybė (aukos), malda ir pas- 
ninkas. Šitą darė krikščionys ir fariziejai — veidmainiai. 
Minėti dalykai ir Jėzaus sekėjui reikia vykdyti. Svarbu yra 
kokiu tikslu tas daroma, Labdara — aukos buvo ir yra labai 
reikalinga; buvo ir yra daug vargstančių. Vargšus reikia 
šelpti ir misijos darbus vykdyti. 

Fariziejai aukodavo labai daug. Sinagogose viešai 
skelbdavo kiek kuris aukojo. Kuris aukodavo didesnę auką, 
tą viešai iššaukdavo ir jis būdavo'tuo pagerbiamas, kad jis 
atsisėsdavo šalia rabino, (kunigo). Bažnyčios — sinagogos 
tarnas pūsdavę dūdą ir pranešdavo kiek kuris aukojo. Juo 
didesnė buvo auka, tuo daugiau aukotojas buvo garsinamas 
sinagogoje ir gatvėse. Jėzus įsakė savo sekėjams aukoti, 
gera daryti, bet Jis atmetė viešą reklamą, — asmens išaukš- 
tinimą. Krikščionis privalo aukoti ne garbės siekdamas, bet 
norėdamas padėti vargšui ir skleisti evangeliją netikinčiųjų 
tarpe. Jėzus įsakė labdarą vykdyti nesiekiant asmeniškos 
naudos, garbės. Tikslas turi būti pati labdara, todėl tavo 
dešinė tenežino, ką daro kairė. Kas ieško savo garbės, tas 
gauna ją čia ir neturės atpildo pas Dievą. Tikras pagalbos 
tiesimas yra, kai pats nežinai, kad gelbsti. Jėzaus sekėjai 
klausė Viešpatį, kada tą darėme? Mt 25,37. 


MALDA, Mt 6,5-15 | 
5 “Kai meldžiatės, nebūkite, kaip veidmainiai, kurie mėgs- 
ta melstis, stovėdami sinagogose ir gatvių kampuose, kad 
būtų žmonių matomi. Iš tiesų sakau jums: jie jau atsiėmė 
užmokestį, Mt 23,6-7. 6 Kai meldies, eik į savo kambarėlį ir, 
užsirakinęs duris, melskis savo Tėvui, kuris yra slaptoje, o 
A, regintis slaptoje, tau atlygins, 2 Kar 4,33; Iz 


7 Melsdamiesi nedaugžodžiaukite, kaip pagonys; jie tariasi 

būsią išklausyti dėl žodžių gausumo, Iz 1,15; Mk 12,40; Lk 
20,47. 8 Nedarykite taip, kaip jie. Jums dar neprašius, jūsų 
Tėvas žino, ko jums reikia, Mt 6,32. 9 Todėl melskitės taip: 
“Tėve mūsų, kuris esi danguje, teesie šventas tavo vardas, 
2 M 20,7; 5 M 32,6; Iz 63,16; Ez 36,23; Lk 11,2; Jn 1,12; 17,6; 
20,17, - 10 teateinie tavo karalystė, teesie tavo valia, kaip 
danguje, taip ir žemėje, Mt 26,42; 7,21; Lk 11,2; Apd 21,14; 
Žyd 13,20-21; Apr 22,20. 11 Kasdienės mūsų duonos duok 
mums šiandien, Pat 30,8; Lk 11,3; Jn 6,13, 12 ir atleisk mums 
mūsų kaltes, kaip ir mes atleidžiame savo kaltininkams, Ps 
32,1.5; Mt 6,14-15; 18,21-35; Ef 4,32; 1 Jn.1,9. 13 Ir nevesk 
mūsų į pagundą, bet gelbėk mus nuo pikto'. (Nes tavo yra 
karalystė, galia ir garbė per amžius. Amen), Mt 13,19; 26,41; 
Lk 8,13; 11,4; Jn 17,11,15; 1 Kor 10,18; Ef 4,23; 2 Tes 3,3; 2 
Tim 4,18; 2 Pt 2,9; Jok 1,13-15; Apr 3,10. 14 Jeigu jūs atlei- 
site žmonėms jų nusižengimus, tai ir jūsų dangiškasis Tėvas 
atleis j jums, 15 o jeigu neatleisite žmonėms, tai nė jūsų Tėvas 
neatleis jūsų nusižengimų", Mt 18,21-35; Mk 11,25-26; Kol. 
3,13; 1 Pt 48. i 


I 

Izraelitai daug meldėsi, ypač fariziejai, bet Jėzus tame 
matė daug "pasirodymo", o ne tikro meldimo. Buvo norima 
savo maldomis pasirodyti žmonėms, o ne Dievo nuoširdžiai 
melsti. Paskirtos maldos buvo kartojamos rytais, vidudie- 
niais ir vakarais. Jėzus patarė savo mokiniams melstis slap- 
toje, kur tik vienas Tėvas mato ir girdi. Tuo nėra atmetamos 
viešos maldos pamaldose, sinagogose. Surinkimuose ben- 
dros, viešos maldos buvo savaime suprantamos. Jėzus pats 
lankė sinagogas ir dalyvavo pamaldose. 

“Kambarėlis" buvo maisto atsargoms sudėti, užrakinamas, 
be lango; panašus kaip seniau Lietuvoje buvo kamara. Jame 
buvo galima užsirakinti, nė vienas negalėjo matyti nei gir- 
dėti. Tai visai neiškilminga vieta. Čia nuoširdžias maldas 
girdi tik Tėvas. Jis žino kiekvieno reikalą ir išklauso maldas, 
atlygina. 

„ Kai tu meldies. Kiekvien as Jėzaus sekėjas meldžiasi. Vie- 
nas išsireiškė: “Greičiau galima rasti žmogų, kuris nekvė- 
puoja, negu krikščionį, kuris nesimeldžia". Kokia nauda yra 
iš maldos, jei žmonės mato ir pagiria? Tikra malda yra Die- 
vui, o ne žmonėms. Tikrybėje Jėzus nemano kamarą, kaip 

kambarį, bet širdies “kamarą", kur meldėjas kalba tik su 
Dievu. Tai rodo daug ŠR pavyzdžių. Izaokas ėjo, melstis į 
atvirą lauką, 1 M 24,63. Jėzus pats ėjo melstis ant kalno, 
apaštalas Petras ant stogo. Ką Jėzus atmeta, kaip netinka- 
mą, yra lūpų plepėjimas, kartojimas žodžių be jokio rimtumo, 
nuoširdumo ir pasitikėjimo. Visi maldų kartojimai nėra at- 
metami, bet tik niekingi. Jėzus pats Getsemanės sode maldos 
žodžius kartojo, Mt 26,44. Ne visos ilgos maldos yra atmeta- 
mos. Jėzus pats meldėsi per naktį, Lk 6,12. Krikščionims 
sakyta melstis be paliovos, visą laiką. Klydimas yra ne mal- 
doje, bet tik žodžių kartojime nieko nemąstant, tai ne malda, 
tik kalbėjimas, plepėjimas. 

“Tėve mūsų" yra užrašyta Mato ilgesnė forma ir Luko 
trumpesnė. Lukas.išleido 3 ir 7 meldimą. Daugelis mano, kad 
Mato “Tėve mūsų" yra senesnė už Luko. 

Vienas žydų seniausių Dievo vardų buvo Jave. Jie drovė- 
josi šį vardą ištarti dėl Jo šventumo ir vietoje Jave, saky- 
davo — Adonai — Viešpats. Jėzus Dievo vardą mini — Tėvas. 
Jis tą vardą naudojo pats ir mokė savo mokinius, kad Dievas 
yra jų Tėvas bendrai ir kiekvieno atskirai. Taip tą vardą 
naudojo apaštalai, surinkimai, bendruomenė. Jėzaus moki- 
niams vardas “Tėvas" turėjo didelės reikšmės. ST vardas 
“Tėvas" minimas tik 11 kartų, o NT 155. 

Danguje. Tėvas — Dievas yra visur. Jo dangų dangūs ne- 
talpina. Tas mums primena, kad Jis yra dangaus, visatos 
a Mums nedera jokių "tėvų" ant žemės turėti, Mt 

3,9.. : 

ST izraelitų tauta pažino Dievą, kaip Tėvą, tik bendrai 
tauta, bet neatskiras asmuo. Jėzus mokė kiekvieną, atskirą 
asmenį, pažinti Dievą, kaip Tėvą. Tai buvo visai nauja izrae- 
litams. Jėzus-mokė apie Dievo dangaus karalystę, mokiniai 
buvo mokomi melsti, kad ta karalystė ateitų ir pasireikštų 
juose, kaip Jo valia pasireiškia danguje. Čia nekalbama apie 
jų valią, bet tik apie Jo. Tuo meldimu nesiekiama savo norų ir 
tikslų. “Tėve mūsų" turi teisę melstis tik Jo vaikai, “atgimu- 
sieji". 

“Tėve" mintyse, dvasioje, yra jaučiamas kiekvienoje mal- 
doje. “Tėve", teesie šventas tavo vardas, tepasireiškia Jis 
Pas mus, pas mane, pilnai, visada. “Tėve", teateina tavo ka- 
ralystė; pasireišk, kaip karalius ir Viešpats pas mus ir ma- 

nyje. “Tėve", teesie tavo valia, kaip danguje, taip ir žemėje. 
Jo valia tevaldo mane, mano valią. Ne mano valia, bet tavo 
valia tebūnie! Kiekvieno Jėzaus sekėjo ir viso surinkimo kas- 
dieniška, nuoširdi malda turėtų būti: siekimas Jo šventumo, 
įgyvendinimas Jo karalystės ir pasidavimas Jo valiai. 

Po šito kreipimosi į į Dievą, seka paties mokinio reikalai. Čia 
kiekvienas atskirai, ir visas surinkimas bendrai kreipiasi į 
dangaus Tėvą, prašydami kasdieniško išlaikymo. Taip meldė 
ir meldžia tas, kuris tik tai dienai nupelno duonos, bet taip 
meldžia ir tas, kuris įstengia sudaryti atsargą ir ilgesniam 
laikui. Kiekvienas valgo maistą tik tos dienos. "Duonos" — 
maisto nemeldžiama smaguriavimui, bet kūno išlaikymui. 
Šiame meldime prašoma visų žemiškų reikmenų: gero oro, 
geros valdžios, tinkamų kaimynų... 

Po "duonos", seka atleidimas. Tuose dviejuose meldimuose 
yra suglausta Žmogaus kūniški ir dvasiniai reikalai. Jėzaus 
"mokinys visada yra “vargdienis". Jis visada jaučia trūkumą, 
jam, reikalinga Dievo pagalba. Jis gauna atleidimą su sąlyga, 
jei jis atleidžia savo artimui. Ar gali krikščionis laukti atlei- 
dimo iš Dievo, jei jis neatleidžia savo artimui? Ar tame nesu- 
prantama ' 'savieji" ir priešai? Jėzus tai pabrėžė 14 ir 15 eilu- 
tėje. Ar tai nėra dieviška paslaptis, kad tik tada gali nuošir- 
džiai melstis, kada atleidi kitam? Tada Dievo malonė pasi- 
reiškia, kada atstatomas ryšys su artimu. 

Ateities malda kad apsaugotų. Nevesk mūsų į pagundą. Šis 
meldimas liečia visus vargus, pagundas ir pasyris, visa ką 
pergyvena krikščionis. Tikrovė yra, kad “kūn geidžia 
prieš dvasią, Jok 1,12. Visos krikščionio pagundos yra išban- 
dymas: džiaugsmas, pasisekimas, pagyros, skausmas, vargai, 
kentėjimai, apmaūdas, nepasisekimas. Kentėjimai, nepasi- 
sekimai ir laimėjimai yra susiję su pavojais, pagundomis, 
puolimu. Dievo vaikai žino savo “neturtą", kiniškas silpny- 
bes, todėl jie kreipiasi į Tėvą, kaip vaikai, ir prašo apsaugos 
nuo pagundų. Dievas teikia pergalę, pagundos nugalimos, 
išvengiama puolimo, 1 Kor, 10,13. 

"Gelbėk mus nuo pikto" reiškia: padėk mums, kad liktume 
atskirti, apsaugoti nuo pikto. Piktas yra reali jėga, už kurios 
pasireiškia piktasis, šėtonas, velnias. Dieviška apsauga nuo 
pikto yra reikalinga krikščioniui kas dieną, visą laiką. Prieš 

“piktojo jėgą nė vienas žmogus negali išsilaikyti |pats savo 

galia, sugebėjimais, jei Dievas savo apsaugos neteikia. 

“Nes tavo karalystė, galia ir garbė per amžius, Amen". Šio 
sakinio nėra geriausiuose graikų kalbos tekstuose. "Amen" 
reiškia: tebūnie taip. 

Nė viena kita malda neprilygsta “Tėve mūsų! " maldai. J oje 
yra minčių gausybė ir jų gilybė, išreikšta paprastais, visiems 
suprantamais žodžiais. Tai yra neišsemiamas šaltinis, iš kurio 
galime ir turime mokytis, kaip reikia „melstis. 


PASNINKAS, Mt 6,16 -18 


16 “Kai pasninkaujate, nebūkite paniurę, kaip veidmainiai: 
jie perkreipia veidus, kad žmonės matytų juos pasninkau- 
jant. Iš tiesų sakau jums: jie jau atsiėmė užmokestį, Iz 58,3-9; 
Apd 13,2-3. 17 O tu pasninkaudamas pasitepk aliejumi galvą 
ir nusiprausk veidą, 18 kad ne žmonėms rodytumeis 
pasninkaująs, bet savo Tėvui, kuris yra slaptoje. Ir tavo 
Tėvas, regintis slaptoje, tau atlygins", 2 Sam 12,20; Pam 
12,14; Mt 6,4-5; Lk 18,12; 1 Kor 9,27; Kol 3, 23-24. 


Pasninkas yra susilaikymas nuo maisto, pramogų ir kitų 
dalykų, taipgi pasižeminimas. Žydų papročiai dėl pasninko 
keitėsi įvairiais laikais. Jėzaus laiku žydai bendrai pasnin- 
kaudavo suderinimo dienoje. Fariziejai pasninkaudavo du 
kartu (dvi dienas) savaitėje, pirmadieniais ir ketvirtadie- 
niais, Lk 18,12. 

Suderinimo dienoje pasninkas priminė šventovės sunaiki- 
nimą per Nebukadnezarą 586 m. prieš Kr. Izraelitai pasnin- 
kaudavo kad prašalintų įvairias nelaimes. Pav., nelyjant 
lietui, siaučiant ligoms, vykstant karui, užpuolus skėrams ir 
užėjus kitoms nelaimėms. Pasninkų metu, kartais būdavo 
laikomos pamaldos gatvėse ir aikštėse. Žydai dažniausiai 
nevalgė visą dieną, iki vakaro. Suderinimo dieną jie nesi- 
prausdavo ir nesitepdavo plaukų aliejumi, apsibarstydavo | 
galvą pelenais, eidavo basi, iškreipdavo veidą liūdesiu. Su- 
derinimo diena buvo švenčiama rugpiūčio mėnesį. 

Pasninku norėta įtikti Dievui ir išprašyti Dievo rūstybės 
pašalinimo. Pasninkas buvo atliekamas viešai, atkreipiant 

žmonių dėmėsį., Jėzus tokį pasninką laikė veidmainyste. Jis 
patarė pasninką, kaip i ir maldą, švęsti taip, kad tik Dievas 
matytų, o ne žmonės. Susilaikymas ir pasižeminimas teesie 
žinomas ir matomas tik Dievui. 

Pirmi krikščionys irgi laikydavo pasninką, Apd 13,2-, 
Apaštalai mažai rašė apie pasninkus. Krikščionys pasnin- 
kaudavo ir pasninkauja labai įvairiai, įvairiuose kraštuose ir 
bažnyčiose. Daugiausia pasninkas suprantamas — susilaikyti 
nuo valgio ir gėrimo visai ar dalinai. Vieni susilaiko nevalgy- 
dami pusryčių, kiti visą dieną. Daug kur pasninkaujama 
einant prie Šv. Vakarienės. Kai kur pasninkaujant susilai- 
koma nuo rūkymo, svaigalų gėrimo, pramogų, iškilmių. 


LOBIS, Mt 6,19 -21 

19 “Nekraukite sau lobių žemėje, kur kandys ir rūdys ėda, 
kur vagys įsilaužia ir vagia, Lk 12,16-21; 1 Tim 6,9-11; Jok 
5,2. 20 Verčiau kraukite sau lobį danguje, kur nei vagys, nei 
rūdys neėda, kur vagys neįsilaužia ir nevagia, Mt 19,21; Lk 
12,33-34: Kol 3,1-2; 1 Tim 6,19; Žyd 10,34; 1 Pt 1,3-5, 21 nes 
kur tavo;lobis, ten ir tavo širdis", Ps 62,10; 73,25; Mt 6,24.28; 
Lk 12,15-21. 


Nėrž pavojinga turėti turtų, bet labai pavojinga, jei turtai 
širdį pavergia. Juozapas ir pats Jėzus turėjo dirbtuvę ir 
įrankius. Mūsų laikais reikalingi fabrikai ir įmonės, be jų 
būtų neįmanomas dabartinis gyvenimas. Turtai turėtų nešti 
palaimos atskiram asmeniui ir bendrai visiems. Bet jei jie 
"užvaldo žmogaus širdį, tada žmogus trokšta jų vis daugiau. 
Toks turtų siekimas neša blogį turtuoliui ir beturčiui, jų 
„širdys geidžia tik turtų, o ne visų gerovės. Tada žmogus 
tampa turtų vergu ir iš to kyla daug blogybių. Turintysis 
daug turtų negali jais naudotis ir bijosi jų netekti. Nenaudo- 
jami drabužiai suėdami kandžių, ir baldai kirvarpų. Negen- 
dančias brangenybes gali pavogti vagys. Bendrai, mūsų lai- 
kais turtai yra labai nesaugus dalykas. Karai ir perversmai 
brangenybes, turtus paverčia niekais. Kaip žmogaus širdį 
užvaldo turtai ir jų siekimas, taip širdį gali užvaldyti norėji- 
mas kitam padėti, gera daryti. Tam priklauso misijos darbai, 
spauda ir visa, kas turi pasiliekančią, amžinybės vertę. Kurie 
sugeba per Dievo malonę sekti Kristų, kaip apaštalai, palikę 
< 

visa, sekė J i, tie neša didelę palaimą * savo tautai, visai žmoni- 
jai ir tuo pačiu yra turtingi čia ir amžinai. Prisiminkime dide- 
Tius ir mažus veikėjus, nors jie. gyveno labai kukliai ir net 
vargingai, bet kokia palaima jie buvo kitiems. Ar įmandma 
teisingiau pasakyti: “Ten, kur tavo turtas, ten yra ir tavo 
širdis?" 


KŪNO šVIESA, Mt 6, 22 -23 


22 “Kūno šviesa yra akis. Taigi, jei tavo akis sveika, visam 
tavo kūnui bus šviesu, Lk 11, 34-36; Jn 12,35-40; Ef 1,18. 23 
O jeigu tavo akis nesveika, visas tavo kūnas bus tamsoje. 
Taigi, jei tavyje esanti šviesa tamsi, tai kokia baisi bus 
tamsa!" Mk 7,22; Jn 11,10; 1 Tim 6,9-10. 


Šio pasaulio gyvenimas yra taip patrauklus, kad daug kas 
nepastebi savo gyvenimo tikslo, tai baisi liga. Akis nėra 
manyta fizinė akis, bet paties žmogaus sąvoka, esybė. Jei 
žmogus siekia doro, krikščioniško gyvenimo, jo kalbos ir 
veiksmai bus šviesūs, dori jam pačiam ir kitų atžvilgiu. Bet 
jei žmogus bus blogas, piktas, tada jo siekimai ir veiksmai 
bus blogi. Jame pasireikš blogi palinkimai, pavydas, godu- 
mas, kurie užviešpataus jo esybę. Jo veiksmai neš pražūtį 
jam pačiam ir vargus kitiems. Aklam žmogui nešviečia ge- 
riausia šviesa, net pati saulė. Jis yra visiškoje tamsoje ir 
dienos metu. Panašus yra dvasinis gyvenimas. Blogo žmo- 
gaus išsilavinimas, išsimokslinimas, gabumai, turtai tarnauja 
piktam. Jei žmoguje pasireiškia tamsa, piktybė, tai pati tam- 
sybė velniška, šėtoniška, yra dar baisesnė ir didesnė. 


DIEVAS IR TURTAS, Mt 6, 24 


24 “Niekas negali tarnauti dviem šeimininkams: arba jis 
vieno nekęs, o kitą mylės, arba prie vieno prisiriš, o kitą 
nieku vers. Negalite tarnauti Dievui ir mamonai", 1 Kar 
18,21; Lk -16,9.13; 2 Kor 6,14-15; Jok 4,4. 


Mamona yra svetimžodis, kurį Matas ir Lukas vartoja savo 

evangelijose. Jis reiškia daugiau, negu pinigai. Jis apima 
turtą, pelną, bendrai visą nuosavybę. Jėzus pasakė, kad nie- 
kas negali tarnauti Dievui ir mamonai. Daugelis žmonių 
mano, kad galima gyventi sau pačiam ir Dievui. Taip gali 
atrodyti kurį laiką, kad įmanoma tarnauti dviem šeiminin- 
kams. Tikrybėje kiekvienas pats žino, kur ir į ką jo širdis 
linksta, kas yra jo Dievas. 


RūŪPESTIS, Mt 6, 25 -34 

25 “Todėl sakau jums: nesirūpinkite savo gyvybe, ką val- 
gysite, nei savo kūnu, kuo vilkėsite. Argi gyvybė ne daugiau 
už maistą, ir kūnas už drabužį? Lk 12,22-31; Jn 12,25; Fil 4,6; 
1 Tim 6,6.8; 1 Pt 5,7; Žyd 18,5-. 26 Žiūrėkite į padangių 
paukščius: nei jie sėja, nei piauna, nei į kluonus krauna, o 
jūsų dangiškasis Tėvas juos maitina. Argi jūs ne daug ver- 
tesni už juos? Job 38,41; Ps 147,9; Mt 10,29-31. 27 O kas iš 
jūsų gali savo rūpesčiu bent per sprindį prailginti sau gyve- 
nimą!? 1 Kar 3,14; Mt 5,36; Lk 12,25-26. 28 Ir kam gi rūpina- 
tės drabužiu? Žiūrėkite, kaip auga lauko lelijos. Jos nesidar- 
buoja ir neverpia, 29 bet Aš sakau jums: nė Saliamonas vi- 
soje savo didybėje nebuvo taip pasipuošęs, kaip kiekviena jų, 
1 Kar 10,1-. 30 Jeigu Dievas taip aprengia laukų gėlę, kuri 
šiandien žydi, o rytoj metama į krosnį, argi Jis labiau nesirū- 
pins jumis, mažatikiai? Ps 90,5-6. 31 Todėl nesisielokite ir 
neklausinėkite: "Ką valgysime?', arba "Ką gersime?', arba: 
"Kuo vilkėsime?', Ps 127,2; Lk 12,30. 32 Visų tų dalykų vai- 
kosi pagonys. Jūsų dangiškasis Tėvas juk žino, kad to viso 
jums reikia, 1 Kar 17,16; Lk 10,41-42; Rom 14,17. 33 Jūs pir- 
miausia ieškokite dangaus karalystės ir jo teisybės, o visa tai 
bus jums pridėta, 1 Kar 3,13-14; Ps 37,4.25; 145,16; Mt 13,45; 
Lk 12,31; Apd 17,27; Rom 2,7; 14,17; 1 Tim 4,8. 34 Taigi 
 nesirūpinkite rytdiena, nes rytojus pasirūpins savimi, Kiek- 
vienai dienai užtenka savo vargo", 2 M 16,4; Job 7,1; 14,6. 


“Nesirūpinkite". Kas yra rūpestis, rūpinimasis? Ar sudė- 
jus rankas nieko nedirbti? Ne! Taip nėra manyta. ŠR daugy- 
bėje vietų įsako dirbti ir kalba apie darbo palaimą. “Kas ne- 
dirba, tas tenevalgo, 2 Tes 3,10. Tinginy, žiūrėk į skruzdėlę ir 
mokykis iš jos", Pat 6,6. Rūpestis ir darbas turi skirtingą 
prasmę. Rūpintis reiškia nerimauti, kankintis mintimis. Tikis 

turėtų žinoti, kad Dievui nėra per didelių dalykų, kurių Jis 
nesugebėtų nuveikti ir per mažų, kurių Jis nepastebėtų. Jis 
žino kiekvieną žvirblį pastogėje ir saugo mūsų gyvenimo 
eigą. Dangiškasis Tėvas valdo žvaigždynus ir Jo rankoje yra 
kiekviena mūsų gyvenimo valanda. Nepasitikėti Dievu — yra 
Jo Didenybės įžeidimas. Tą daro tik tas, kuris Jį netiki, pa- 
gonis. Priešingu atveju, mūsų rūpestis nieko nepakeičia. Rū- 
pestis tik pasunkina mūsų gyvenimą, daro nemalonų, atima 
ramybę. 

Padangių paukščiai nedirba. Ar ir mums nereikia tad sėti 
ir dagoti? Visai ne! Supraskime paukštelio padėtį. Jis, iš viso, 
negali arti ir sėti. Bet jis daro, ką jis gali. Jis ieško maisto ir 
dėl jo daug vargsta. Antis ir gervė nardo, gaudo žuveles, 
genys kala medį... Lelijos negali judėti, kaip paukščiai, bet ir 
jos priima lietaus ir rasos lašus ir atsidaro saulės spindu- 
liams. Jei jos to nedarytų, jos žūtų. Paukšteliai ir gėlelės 
nesirūpina savo padėtimi, Dievas juos aprūpina. Ar Dievo 
vaikas turėtų rūpintis dėl savo padėties? Ne. Jis privalo tik 
atlikti savo pareigą, dirbti. Bendrai, tikintieji yra darbštūs ir 
gerai atlieka jiems pavestas pareigas. 

Bet, jei ir stropiai dirbant, yra trūkumų, nesuduriami 
galai. Čia reikėtų žiūrėti į padangių paukštelius. Ką jie daro 
audros laiku? Jie pasislepia kur ir laukia iki audra praeis. 
Taip ir tikintis privalo elgtis. Dievas neuždeda sunkesnės 
naštos, negu galima ją panešti. “Lauk, dūšelė, savo Dievo 
tiktai, Jis rūpinasi tikrai!" Vargai ir trūkumai turėtų mus 
mokyti daugiau pasitikėti Juo. 

Tikintis yra brangiu Jėzaus krauju atpirktas; jo vieta dan- 
gūje, o ne krosnyje, kaip sudžiūvusios žolelės. Tikinčio 
paskirtis yra amžinas gyvenimas. Jis laukia jo. Netikintis 
varguose ieško išsigelbėjimo, daro neteisybes ir net atima 
sau gyvybę. Tikintis pasitiki Dievu ir Jo vedimu. 

Tikintis turi tik vieną rūpestį, kuris pateisinamas, tai dan- 
gaus karalystės rūpestis. Ieškokite pirmiausia dangaus 
karalystės ir jos teisybės. Visa kita jums bus pridėta. Dan- 
gaus karalystė, Dievo valdymas yra Jo artybė, kuri stiprina 
ir atgaivina tikintį. Šita karalystė pasireiškia čia ant žemės, 
nematomu būdu žmogaus viduje. Dievo aplankymai ir atgai- 
vinimai yra tik pradžia Jo palaimos. Pilnumoje ta palaima 
pasireikš savo didybėje danguje, naujoje žemėje. Ieškokite 

Dievo karalystės ir siekite jos. Skaniausi valgiai ir gražiausi 
. rūbai yra iš žemės, gyvybė ir dvasinė palaima ateina iš 
Dievo. 


NETEISKITE, Mi 7,1-5 

1 “Neteiskite (kitų), kad patys nebūtumėte teisiami, Rom 
2,1-3; 1 Kor 4,5. 2 Kokiu teismu teisiate (kitus), tokiu ir 
patys būsite teisiami, ir kokiu mastu matuojate, tokiu ir jums 
bus atmatuota, Mt 12,37; Mk 4,24; Lk 6,87; 1 Kor 4,5; 5,12; 
Gal 6,1; Jok 4,11; 5,9; Apr 18,6. 3 Kodėl gi matai krislą savo 
brolio akyje, o nepastebi rasto savojoje? 4 Arba kaip gali 
sakyti broliui: "Leisk, išimsiu krislą iš tavo akies', kai tavo 
akyje rąstas?! 5 Veidmainy, pirmiau išritink rąstą iš savo 
akies, o paskui pažiūrėsi, kaip pašalinti krislelį iš brolio 
akies", Mt 6,2; 1 Kor 2,15. 


Neteisimas nėra akių užmerkimas prieš neteisybę, jos ne- 
matyti. Krikščionio pareiga, bloga darantį įspėti asmeniškai. 
Krikštytojas ir pats Jėzus pradėjo evangelijos skelbimą ra- 
ginimu atsiversti. Jonas įspėjo Erodą dėl brolio žmonos pavi- 
liojimo. Jėzus aštriai kalbėjo prieš fariziejus. Jis atmetė ne- 
* teisingus kaltinimus ir apkalbėjimus, kurie dažniausiai da- 

romi kaltinamajam nesant. Kalbant kitą-niekinti ir save iš- 
. kelti yra teisimas. Taipgi ir savo atsivertimą, atgimimą, dva- 

sinius pergyvenimus laikyti aukščiau ir teisingesniais, negu 
. kitų, yra neteisinga. Kiekvienas turės stoti prieš teisingąji 
Teisėją, todėl vertink kitą lygiai, kaip ir pats save. Kaip daž- 
nai tikintys savo "silpnybes" matuoja vienu, mažesniu mastu, 
o kito, — didesniu. 

"Akis yra viena jautriausių kūno dalių. Ji jaučia mažiausią į 
ją patekusią dulkelę. Atgimęs krikščionis daro atgailą, prašo 
Jėzaus atleidimo dėl mažiausio nusikaltimo. Negyvas, miręs 
žmogus, nieko nejaučia. Jam gali akį išdurti, jis nepajudės. 
Toks yra neatgimęs žmogus. Jis, iš viso, nežino kas yra at- 
gaila ir malda. Bet jis pastebi atgimusio ir mažiausią prasi- 
kaltimą. 


ŠVENTENYBĖS, Mt 7, 6 
6 “Neduokite, kas šventa, šunims ir nebarstykite savo 

perlų kiaulėms, kad kartais kojomis jų nesutryptų ir atsigrę- 
žusios jūsų pačių nesudraskytų", Pat 9,8; Mt 10,11; 15,26; Fil 
3,2; 2 Pt 2,22. 


šR šunys ir kiaulės daugiausia minimi neigiama prasme. 
Šie gyvuliai buvo laikomi nešvariais ir pavojingais. Jie ne- 
buvo skiriami aukai, Dievui. Gyvulys nesupranta perlo bran- 
gumo. Jis mano, kad tai paprastas akmuo. Taip ir neatgimęs 
žmogus, nors jis būtų ir geriausias, kaip atėjęs Nikodemas 
nakties metu pas Jėzų. Jis neturėjo supratimo apie atgimi- 
mą. Jėzus pataria būti atsargiems su dvasinėmis vertybėmis. 
Jėzus pirmiau skelbė evangeliją ir ją priėmusius mokė krikš- 
čioniško gyvenimo. Nedvasiškas žmogus ir brangiausių 
perlų, Jėzaus aukos neišmano įvertinti. 


KLAUSK, IEšKOK, BELSK, Mt 7,7-11 

7 “Prašykite, ir gausite. Ieškokite, ir rasite. Belskite, ir 
jums atidarys, 5 M 4,29; 1 Ch 28,9; Iz 29,13-14; Mt 18,19; 
21,22; Mk 11,24; Lk 11,9-13; 13,25; 15,6; Apd 17,27; Jok 1,5. 
8 Kiekvienas, kas prašo, gauna, kas ieško, randa, ir beldžian- 
čiam atidaroma. 9 Argi atsiras jūsų tarpe žmogus, kuris savo 
vaikui, prašančiam duonos, duotų akmėnį?! 10 Arba jeigu jis 
prašytų žuvies, nejaugi duotų jam gyvatę? 11 Taigi, jeigu 
jūs, būdami nelabi, vis dėl to mokate savo vaikams duoti gerų 
daiktų, tai juo labiau jūsų dangiškasis Tėvas duos gera tiems, 
kurie Jį prašo", Mt 16,19; Jok 1,5-7. 


Klausk, ieškot, belsk! Galėtume sakyti: Melsk, melsk, 
melsk! Pranešk savo geidavimus, vargus ir sunkumus Die- 
vui! Klausk, kaip ieškodamas kelio. Ieškok, kaip pamesto 
vertingo daikto. Belsk, kaip norėdamas įeiti. Jis nepaskolins 
arba parduos, bet duos, dovanos. Kaip dažnai girdime apie 
neišklausytas maldas. Bet ar tikrai meldžiame? Ar ieškomę 
neatsakymo priežasties? Jokūbas sako: “Jūs negaunate, 
kadangi negerai prašote". 

Belsk, iki bus atvertos malonės durys. Jis yra Viešpats, 
belsk ir lauk! Jis atidarys. Kiekvienas, kuris prašo, gauna: 
žydas, graikas, garbingas, žemas, kuklus. Kiekvienam yra 
pažadas ateiti prie malonės sosto. Dievas nekreipia dėmesio į 
asmenį. Pas Jį gali ateiti kiekvienas. 


Mt 7.13 70 


Jėzus duoda pavyzdį iš tėvų. Ateik prie Dievo savo malda, 
kaip vaikas prie tėvo. Kaip paprastai vaikas bėga prie tėvo 
pasitikėdamas, visus savo reikalus ir skriaudas jam pasaky- 
damas! Jis žino visus tavo reikalus. Patikėk Jam, kaip Tėvui! 

Padrąsinti, kad maldos išklausomos, Jėzus primena, kad 
žemiškas tėvas, prašančiam vaikui duonos, neduos akmens. 
Nors kartais duona gali būti kieta, sudžiūvus, dantys sunkiai 
ją įkąs. Betgi įkąs, neišluš, kaip akmenį kandant, ir gaus 
maisto. Arba prašančiam žuvies, neduos gyvatės, kuri gali 
įgelti. Kaip tėvai privalo elgtis su savo vaikais, nereikalingi 
valstybės įstatymai. Jie yra jau įdiegti į tėvų širdis. Tėvai 
žino, kaip auginti vaikus. Dievas taip rūpinasi žmonėmis, 
kaip tėvas savo vaikais, Ps 103,13, dar daugiau, kaip motina, 
Iz 66,13. Jo meilė yra dar didesnė ir už motinos, Iz 49,14-15. 

Tėvai yra netobuli žmonės, klysta, daro klaidas, turi blogų 
palinkimų, ir visgi savo vaikus nuoširdžiai myli, rūpinasi jais. 
Kiek mumis rūpinasi tobulasis Dievas! 


PAVYZDINGA ELGSENA, Mt 7,12 
12 “Tad visa, ko norite, kad jums darytų žmonės, ir jūs 
jiems darykite; nes tai Įstatymas ir Pranašai", Mt 22,39-40; 
Rom 13,8-10; Gal 5,14. 


Kiekvieno žmogaus santykiai su kitais yra svarbūs ir daž- 
nai nėra lengva juos teisingai išlaikyti. Kaip dažnai laukiama 
iš kitų: gerumo, draugiškumo, meilės. Tikrybėje tai yra labai 
paprasta. Daryk kitam tai, ko nori, kad jis tau darytų. Tai 
gyvenimo kelias, kuriuo Jėzus įsako eiti. Jei įsijaučiame į kito 
padėtį, dažniausiai žinome, kaip elgtis. Viena motina, išleis- 
dama sūnų iš namų, vis kartodavo: “Vaikeli, jei nežinosi, kaip 
elgtis su savo draugu ar priešu, užmerk valandėlei akis ir 
įsijausk į jo padėtį". 


DIDYSIS PASIRINKIMAS, Mt 7,13-14 
13 “Įeikite pro ankštus vartus, nes erdvūs vartai ir platus 
kelias veda į pražūtį, daug yra juo einančių. 14 Ankšti vartai 
ir siauras kelias nuveda į gyvenimą! Tik nedaugelis jį randa", 
Ps 118,20; Mt 19,24; 22,14; Lk 18,24; Jn 10,7.9. 

Jėzus skelbė evangeliją i ir tuo pasiūlė pasirinkti tiesą, arba 
ją atmesti. Jėzus pažino žmones. Nei vienas negali prie Jo 
ateiti, jei Tėvas netraukia. Tėvas traukia visus, Dievas nori 
visiems padėti, 1 Tim 2,4. Žmogui yra duota laisva valia, 
pasirinkimas. Kas nori pasirinkti Jėzų, Tiesą, tas turi gali- 
mybės. Kas nori to? Daug patrauklesnis yra savo prigimties 
palinkimas: su dauguma, su minia, su srove. Toks pasirinki- 
mas veda į prapultį. Jėzų, gyvybės šaltinį, pasirenka tik 
mažuma, Jo kaimenė, kuri klauso ir seka Jo balsą. Čia reika- 
lingas apsisprendimas, savo valios pavedimas Jam. 
Neužtenka vienkartinio apsisprendimo, reikia visą gyvenimą 
Jį sekti, eiti siauruoju keliu. Jis nuveda į amžinąjį gyvenimą. 


TIKRYBĘ PARODO VAISIAI, Mt 7, 15 - 20 
15 “Sergėkitės netikrų pranašų, kurie ateina pas jus avių 
apdare, o viduje yra plėšrūs vilkai, Jer 14,14; Mt 10,16; 
25,4-5.11.24; Mk 18,6; Lk 10,3; Jn 10,8; Apd 20,29; Rom 
16,17; 2 Tim 3,5; 2 Pt 2,1-2; 1 Jn 4,1. 16 Pažinsite juos iš vai- 
sių. Argi kas skina vynuogių nuo erškėčių, ar figų nuo usnių?! 
Job 31,40; Lk 6,43-45; Jn 15,16; Gal 5,19-23; Ef 5,9; Fil 1,11; 
Jok 3,12. 17 Juk geras medis duoda gerus vaisius, o blogas 
medis — blogus. 18 Geras medis negali duoti blogų vaisių, o 
blogas gerų. 19 Kiekvienas medis, kuris neduoda gerų vai- 
sių, nukertaiūas ir į ugnį metamas. 20 Taigi pažinsite juos iš 
vaisių", Mt 3,10; 12,33; Lk 3,7; Jn 15,2-6. 


Visada buvo tikrų ir netikrų pranašų. Juos atskirti yra 
sunku. Netikri dažnai yra patrauklesni. Jie nesiskaito nei su 
žodžiais, nei su darbais. Jie gali veidmainiauti, gražiau kal- 
bėti už tą, kuris skaitosi su tiesa. Fariziejai, Jėzus juos va- 
dino veidmainiais, patraukė savo pusėn visą tautą. Krikščio-. 
nių tarpe irgi yra labai daug veidmainystės, ne tik veidmai- 
nystės, bet ir “plėšrių vilkų", kaip Povilas sako, Apd 20,29. 

NT "pažinti" reiškia turėti artimą ryšį, būti tos pačios pri- 
gimties. Tie, kurie turi dievišką, atgimusią prigimtį, sugebės 
pažinti ir atskirti. Negyvieji laikysis prie negyvųjų ir laikys 
juos tikraisiais pranašais. Medį ne visada įmanoma pažinti iš | 
jo išvaizdos, lapų, šakų, bet iš vaisių — visada. Kaip kiekvie- 
nas medis yra geras ar blogas, taip ir kiekvieno "krikščionio" 
prigimtis yra dieviška ar velniška. Gyvenimo vaisiai kai ką 

parodo jau šiame gyvenime, bet Jėzaus akivaizdoje viskas 
aiškiai pasirodys. Gerą valią turįs ir tikrai sekąs Kristų, iš- 
pažins ir atskirs juos iš jų vaisių. | 


JŪSŲ NIEKAD NEPAŽINAU, Mt 7,21 -23 

21 “Ne kiekvienas, kuris man šaukia: "Viešpatie, Vieš- 
patie', įeis į dangaus karalystę, tik tas, kuris vykdo mano 
dangiškojo Tėvo valią. 22 Daugelis man sakys, anoje die- 
noje: Viešpatie, Viešpatie, argi nepranašavome tavo vardu, 
argi neišvarinėjome demonų tavo vardu, argi nedarėme 
daugybės stebuklų tavo vardu!" 23 Tada Aš jiems atsiliepsiu: 
“Aš niekuomet jūsų nepažinojau. Šalin nuo manęs, jūs pikta- 
"dariai!" " Ps 6,9; Jer 27,15; Mt 12,50; 21,29; 24,24; 25,41; Lk 
10,20; 13,25-27; Jn 15,14; 10.14.27; Rom 2,13; 1 Kor 8,3; 2 Tim 
2.19; 1 Jn 2,17; Jok 1,22-25; 2,14. 

Gražu yra garbinti Viešpatį. Stebuklai veikia stiprinančiai 
tikėjimą. Jėzus sakė, kad ne visi, kurie tą daro, yra Jo sekė- 
jai. Kai kurie tą darantys yra piktadariai ir nejeis į dangaus 
karalystę. Kai kas klausia, ar įmanoma garbinti Viešpatį ir 
daryti stebuklus Jo vardu, o tačiau neturėti išganančio tikė- 
jimo. Taip. Judas buvo vienas geriausių Jėzaus mokinių, pa- 
tikėtinis, kasininkas. Juk jis buvo su kitais išsiųstas skelbti 
evangelijos ir gydyti ligonių. Kaip kiti, taip ir jis sugrįžęs 
sakė: “Mums yra ir velniai paduoti". Neturint gydymo 
dovanų, įmanoma patekti į dangaus karalystę, bet gydymo 
dovanos nėra užtikrinimas patekti į dangų. Didinga yra tu- 
rėti dovanas ir galėti daryti-stebuklus, gydyti ligonis, išva- 
ryti demonus. Svarbiau yra tapti išgelbėtu per Kristaus 
auką, per Jo kraują ir daryti Tėvo valią. Dievo valia yra pa- 
šventinimas, 1 Tes 4,3; 2 Kor 7,1; Žyd 12,14. Apaštalas Povi- 
las sako, kad įmanoma evangeliją skelbti ir būti atmestam, 1 
Kor 9,27; 1 Kor 13. Paskutiniame teisme bus daug atmestų. 
Jėzus sako, kad sėkmingas darbas, didinga veikla, susijus su 
ženklais ir stebuklais, be asmeniško atgimimo ir pašventi- 
nimo, nėra garantija dangaus karalystei. 


DU NAMŲ STATYTOJAI, Mt 7,24 -27 
24 “Kas klauso šių mano žodžių ir juos vykdo, panašus į iš- 

mintingą žmogų, pasistačiusį namą ant uolos. 25 Prapliupo 
liūtys, ištvino srovės, pakilo vėjai ir daužėsi į tą namą. Tačiau 
jis nesugriuvo, nes buvo pastatytas ant uolos. 26 Kas klauso 
šitų mano žodžių ir jų nevykdo, panašus į paiką žmogų, pasi- 
stačiusį namą ant smėlio. 27 Prapliupo liūtys, ištvino srovės, 
pakilo vėjai ir daužėsi į tą namą, ir jis sugriuvo, o jo griuvi- 
mas buvo didis“, Pat 1,27; 12,7; Ez 18,10-15; Mt 10,16; Lk 
6,47-49; 8,21; Jn 13,17; Rom 2,13; 1 Kor 3,11; 1 Jn 3,7; Jok 
1,22-25. 


Svarbiausia yra ne klausymasis, žinojimas, bet vykdymas. 
Tik tas yra išmintingas, kuris Viešpaties Žodį įgyvendina. 
Kuris tik klausosi, jaudinasi, bet nevykdo, tas yra piktas. 
Vien žinojimas be praktiško gyvenimo, Jėzaus sekimo, yra 
tik pasirodymas, kuris, užėjus bandymams, neišsilaiko. Kas 
girdėtą žodį vykdo, tas patiria žodžio jėgą ir palaimą. Jėzus 
žinojo, kad užeis vėjai ir tvanai — bandymai. Kas ant Uolos, 
Jėzaus stovės, tas išlaikys, kuris ant to pamato nestovės — 
sugrius. 


JĖZAUS GALIA, Mt 7,28-29 | 
28 Kai Jėzus baigė tas kalbas, minios stebėjosi Jo mokslu, 
29 nes Jis mokė ne kaip Rašto aiškintojai, bet kaip turintis 
galią, Mt 11,1; 183,53-54; 19,25; 21,23; 22,33; Mk 1,22.27; 
11,18; Lk 4,32; Jn 7,46; Apd 13,12. 


Jėzus baigė pamokslą ant kalno savo mokiniams. Jėzaus 
pamokslas taip paveikė ten esančią minią, kad ji buvo lyg ap- 
stulbus. Ji nebuvo nieko panašaus girdėjus. 

Fariziejai ir kiti vadai mokė "teisybę", kuri įmanoma žmo- 
gui pasiekti, užsitarnauti. Jie sakė, kad žmogus pats, savo 
jėgomis, stropumu, įstatymo išpildymu gali užsitarnauti 
Dievo malonės ir išganymo. Žmonės matė palaimą turte ir 
pasisekime. Pasitenkinimas buvo gyvenimo prasmė. Jėzus 
pamoksle ant kalno pasakė, kad palaima ne medžiaginiame 
turte, bet dvasios neturte, ne fiziniame pasitenkinime ir 
pilnume, bet tiesos siekime, ne garbėje, bet tarnavime. 
Dievo neištiriami turtai pasiekiami tik per Kristų. Tik dvasia 
vargstantys, alkstantys, liūdintys yra tūrtingi pas Dievą čia 
ir amžinybėje. Tik Kristus yra Išganytojas ir Išgelbėtojas. 

IšGYDYMAS RAUPSUOTO,Mt8,1-4 

1 Kai Jėzus leidosi nuo kalno, Jį sekė didelės minios, Mt 
5,1. 2 Štai prisiartino raupsuotas ir, parpuolęs prieš Jį ant 
žemės, maldavo: “Viešpatie, jei nori, gali mane apšvarinti". 
3 Jėzus ištiesė ranką, palietė jį ir tarė: “Noriu, būk švarus!" 
Ir tuojau raupsai išnyko, 3 M 13; Job 7,5; 2 Kar 5,7. 4 Jėzus 
pridūrė: "Žiūrėk, niekam nepasakok, bet eik pasirodyti kuni- 
gui ir aukok Mozės įsakytą auką jiems paliudyti", 3 M 
14,2-32; Mt 9,30; Mk 7,86; Lk 17,14. 


Jėzus apreiškė pamoksle ant kalno savo mokymo galią ir 
raupsuoto išgydymu — veiksmo galią. Jis turėjo galią mokyti 
ir veikti. Paveiktos minios sekė Jį. 

Raupsas. Tai viena iš baisiausių ligų, pasireiškianti dau- 
giau šiltuose kraštuose. Raupsuotųjų ligoninė — “mirusiųjų 

-kapai" buvo arti prie Klaipėdos, miške. Toje ligoninėje buvo 
ligonys iš Rytų Europos. Raupsas suėda raumenis, sąnarius 
ir kaulus. Ligonį kankina karštis, baisūs sapnai. Liga nepa- 

"gydoma, mirtina. Šia liga sergantys labai retai pasveikdavo. 
Jei kuris pasveikdavo, būdavo skaitomas lyg iš numirusių 
prisikėlęs. Liga labai limpama, todėl ligonis būdavo atskirtas 
nuo savo šeimos ir visų sveikų Ž žmonių. Jis galėjo žmogišką 
draugystę turėti tik su ta pačia liga sergančiais. Jiems pa- 
dėdavo maisto sutartoje vietoje. Jei raupsuotasis artėdavo 
kur prie žmonių, visi bėgdavo panikoje nuo jo. Raupsuotieji 
eidavo neapdengta galva, su įplėštais rūbais, prisidengę 
burną. Jei kas prie jų artėdavo, jie privalėjo šaukti: “Nešva- 
rus, nešvarus". Jei raupsuotas pasirodydavo kur nors žmonių 
gyvenamoje vietoje, jis būdavo be jokio pasigailėjimo akme- 
nimis užmušamas. Raupsuotas buvo skaitomas Dievo už- 
leista liga dėl didelių nusidėjimų „Raupsuotas buvo ne tik 
žmonių išstumtas, bet ir Dievo nubaustas, prakeiktas, pa- 
smerktas pražūčiai. 

Toks raupsuotas išdrįso ateiti į miestą ir artintis prie Jė- 
zaus. Galima įsivaizduoti, kaip minia panikoje bėgo, liko tik 
Jėzus ir ligonis. Jis iš ko nof's buvo girdėjęs apie Jėzų. Turėjo 
didelį tikėjimą į Jį į: “Viešpatie, jei nori, gali mane apšvarinti". 
Jis tikėjo ir prašė, bet nieko neįsakė. Jėzus atsakė: “Noriu". 
Jis atėjo ieškoti pražuvusių. Jėzus palietė ligonį. Graikų 
Ė ( 

žodis sako “apkabino". Žmonių gydymas vyksta pamažu, bet 
dieviškas — iš karto, staiga. Jis yra Viešpats visų ligų. Jėzus 
išgydė tūkstančius žmonių. Plačiau evangelijose minimi tik 
keliolika tokių įvykių. Jėzus atėjo įvykdyti įstatymo, todėl 
Jis įsakė pasveikusiam laikytis įstatymo ir aukoti auką, Mo- 
zės įstatymą. Nuostabu, Jėzus įsakė niekam nepasakoti apie 
išgydymą, bet pasirodyti kunigui paliudijimui. 


IšGYDYMAS KARININKO TARNO, Mt 8,5-18 

5 Jėzui sugrįžus į Kapernaumą, į Jį kreipėsi šimtininkas, 
maldaudamas; Lk 7,1-10; 6 “Viešpatie, mano tarnas guli 
namie paraližiuotas ir baisiai kankinasi". 7 Jėzus jam tarė: 
“Einu, pagydysiu jį". 8 Šimtininkas atsakė: “Viešpatie, nesu 
vertas, kad užeitumei po mano stogu, bet tik tark žodį, ir 
mano tarnas pasveiks.9 Aš nors ir būdamas valdinys, turiu 
sau pavaldžių kareivių. Taigi sakau vienam: "Eik", ir jis eina; 
sakau kitam: 'Ateik čionai", ir jis ateina; sakau tarnui: 'Da- 
ryk tai", ir jis daro, Mt 15,28; Mk 6,6. 10 Tai girdėdamas, 
Jėzus stebėjosi ir kalbėjo sekantiems: “Iš tiesų sakau jums: 
niekur Izraelyje neradau tokio tikėjimo; Iz 49,12; Lk 
13,28-29. 11 Todėl sakau jums: daugelis ateis iš rytų ir va- 
karų ir susės dangaus karalystėje (prie stalo) su Abraomu, 
Izaoku ir Jokūbu. 12 O karalystės vaikai bus išmesti laukan į 
tamsybes. Ten bus verksmas ir dantų griežimas", Ps 112,10; 
Mt 13,42.50; 22,13; 24,51; 25,30. 13 Šimtininkui Jėzus tarė: 
"Eik na. ir tebūnie tau, kaip įtikėjai!" Ir tą pačią valandą 
tarnas pi sijo, Mt 9,29; 15,28. 


Šimtininkas. Romėnų legione buvo 6000 vyrų. Legionas 
buvo suskirstytas į 10 kohortų. Gal mūsų papročiu kuopų? 
Kohorte buvo 6 centurijos: šimtas vyrų — centurija. 

Susės prie stalo. Graikų kalboje — “euguls". Jėzaus laiku 
Palestinoje žmonės valgydavo, paprastai, susėdę. Bet iškil- 
mingais atvejais, turint svečių, suguldavo prie stalo. Stalai 
būdavo padengiami panašiai, kaip pas mus. Stalai buvo žemi. 
Svečiai suguldavo ant kairio šono, .atsiremdavo kaire ranka. 
Dešinioji likdavo laisva valgyti. Svečiai guldavo ant minkštų 
patiesalų, kilimų. Dažnai prie patiesalų buvo ir priegalvėlės 
atsiremti, Juo turtingesnis buvo šeimininkas, tuo brangesni 

būdavo patiesalai. Jie kartais būdavo išpuošti sidabru ir 
auksu. 

Istorikai sako, kad Jėzaus laikais Palestinoje gyveno 
milijonas žydų ir trys milijonai Romos imperijoje, viso apie 
keturis milijonus. Tuo laiku Romos imperijoje buvo gyven- 
tojų apie 60 milijonų. Taigi žydų buvo apie 700. 

Romėnai buvo okupavę Palestiną. Suprantama, okupantai 
gyveno daug turtingiau negu žydai. Romėnai visur palaikė 
tvarką ir jie skaitėsi kultūros nešėjais. Jie ne tik spaudė 
žydus, bet ir jų rašytojai, ir šviesuomenė labai pašiepė ir 
pajuokė žydus, ypač dėl kiaulienos nevalgymo ir sabatos 
šventimo. Žydai buvo laikomi tamsuoliais, barbarais. Garsųjį 
žydų vadą, Mozę, vadindavo didžiausiu apgaviku. Žydai per- 
gyveno įvairių persekiojimų ir žudymų iš romėnų pusės. 
Romėnai laikė žydus nešvariais, žmonių kenkėjais, prietarin- 
gais, net žemesniais, negu vergai. 

Žydai laikė romėnus ir kitus pagonis šunimis, nusikaltė- 
liais, paleistuviais. Net rabinai mokė, kad pagonis leistina 
apgaudinėti, jiems du6tos priesaikos nesilaikyti. Pagonys esą 
Dievo priešai, o žydai — Jo draugai. Santykiai tarp žydų ir 
romėnų buvo labai blogi. 

Dievą bijantys (prozelitai, naujakrikštai) buvo dviejų 
laipsnių: įstatymo ir teisybės. Dievo įstatymo bijantys buvo 
tie pagonys, kurie laikėsi Toros (įstatymo). Jie nepiktžodžia- 
vo žydų Dievo, atmetė dievaičių garbinimą, atsisakė žmog- 
žudystės, plėšikavimo, nevalgė kraujo ir pastipusio. Dievo 
teisybės bijantys buvo tie, kurie priėmė žydų krikštą, api- 
piaustymą, įsijungė į žydų tautą. 

Šis romėnų karininkas žinojo vienos tautos neapykantą ir 
panieką antrai. Čia jis ėjo tarnybos pareigas. Jis matė 
žmonių nusikaltimus, panieką kitam žmogui. Jis pažino fari- 
ziejus ir Rašto aiškintojus. Jie savo išdidume niekino savo 
eilinius tautiečius, 0 į romėnus žiūrėjo su panieka. Jis pažino 
ir muitininkus, kurie savo tautiečius skriaudė, kiek įmanė. 
Lukas šį įvykį aprašo plačiau ir išsamiau. Matas pabrėžia tik 
romėno tikėjimą. Čia Jėzus pirmą kartą pasisako savo tau- 
tiečių atžvilgiu griežtu kaltinimu ir iškelia pagonies tikėjimą 
bei pažadą jiems. 

Nežiūrint visų blogybių, Romos valdininką veikė žydų 
tikėjimas — vieną gyvą, apsireiškiantį Dievą. Jis suprato 

savo tautos, romiečių dievų niekingumą, ilgėjos gyvojo Dievo 
ir rado pasitenkinimą Jame. Jis tapo Dievo įstatymo baimin- 
guoju. Galima suprasti jo kolegų pastabas bei pajuoką jam, 
kad jis priėmė paniekintųjų žydų tikėjimą. Jis darė dar dau- 
giau: pastatė žydams sinagogą. Žydų vyresnieji sakė apie ji: 
“Jis myli mūsų tautą". Šioje sinagogoje jie girdėjo apie Me- 
siją, pasaulio viltį. Jie vis daugiau suprato Dievo garbę, dan- 
gaus karalystės didingumą. 

Ši sinagoga pagarsėjo daugiau negu Jeruzalės šventovė. 
Čia buvo centras Jėzaus darbuotės. Šis karininkas mėgo 
lankytis sinagogoje ir klausytis apie Dievą, dar labiau jį 
traukė Jėzaus kalbos ir mokymai. Susirgo jo tarnas — ver- 
gas. Tuo laiku vergų nelaikė pilnateisiais žmonėmis„Jie buvo 
tik daiktai, kuriuos galima pirkti ir parduoti. Karininkas savo 
tarną, originalėje kalboje,vadina “sūnumi". Jis rūpinosi apie 
vergą, kaip apie sūnų. Ar čia neišspręstas socialinis klausi- 
mas tarp vergijos ir laisvės? Karininkas užmezgė su Jėzumi 
artimesnius, asmeniškus ryšius. 

Jėzus sutiko tuojau padėti. Išgirstame iš karininko nuo- 
stabų žodį: “Nesu vertas". Jei jis būtų sakęs: “Negaliu to 
priimti, susidarys nemalonumų", galėtume suprasti. Žydui 
buvo negarbė ir tikybinis susitepimas įeiti į pagonies namus. 
Iš antros pusės, Romos valdininkui, priimti žydą svečiu, buvo 
negarbė ir panieka iš savo kolegų. Jis laikė save nevertu, kad 
Jėzus jį lankytų. Štai jo išsireiškimai: “Aš esu žmogus, Tu 
Viešpats, aš privalau klausyti savo vyriausybės, Tu esi viso 
Viešpats. Aš tik žemo laipsnio karininkas ir mano įsakymai 
tuojau vykdomi, be jokio pasipriešinimo, Tau paklusta visos 
ligos ir negalės". Originalus, didingas tikėjimas yra susijęs su 
pasižeminimu. Jėzus sakė, kad Jis tokio tikėjimo nėrado 
Izraelyje. 

Žydai buvo "arti", o pagonys “toli", Izraelis — sandaros 
tauta, pagonys toli nuo įstatymų pažadų. Mesijo pranešimas: 
“Dangaus karalystė priartėjo". Jis reikalavo tikėjimo. Kara- 
lystės vaikai jo neturėjo, bet pagonis jį pareiškė. Izraelio ir 
pagonių laikai praėjo, pasireiškia tikėjimas ir netikėjimas. 

JĖZUS IšGYDO PETRO UOšVE IR KITUS 
LIGONIS, Mt 8, 14-17 


14 Atėjęs į Petro namus, Jėzus pamatė jo uošvę gulinčią ir 
karščiuojančią, Mk 1,29-34; Lk 4,38-41; 1 Kor 9,5. 15 Jis pa- 
lietė jos ranką, ir karštis praėjo. Toji atsikėlė ir tarnavo Jam 
(prie stalo). 

16 Vakarui atėjus, žmonės sugabeno pas Jėzų daug de- 
mono apsėstų. Jis išvarė dvasias žodžiu ir išgydė visus ser- 
gančius. 17 Kad įvyktų pranašo Izaijo žodžiai: “Jis pasiėmė 
mūsų negalias, sau užsikrovė mūsų ligas, Iz. 53,4. 


Matas pasakoja, kad Jėzus savo veiklos pradžioje išgydė 
raupsuotą. Ta liga buvo baisi; baisesnė už mirtį. Antras išgy- 
dymas buvo pagonies vergas, trečias — Petro uošvė. Po šių 
trijų gydymų pasakojama bendrai, apie daugybę išgydymų. 

Jėzus palietė Petro uošvės ranką, ir liga atstojo. Bendrai, 
pagiję žmonės, po sunkios ligos, didelio karščio yra silpni. Bet 
ši moteris tuojau buvo stipri ir galėjo patarnauti, dirbti. 
Kiekvienas Jėzaus “pagydytas" privalo Jam tarnauti, Jam 
gyventi. 

Čia yra pirmas pasakojimas, kad Petras buvo vedęs. Jis ir 
liko vedęs, 1 Kor 9,5. Klemensas iš Aleksandrijos mini, kad 
Petras turėjo vaikų. Achileus mini Petro dukterį vardu 
Petronila. Bendrai, šR laiko vedusiųjų gyvenimą šventu, 
paties Dievo palaimintu. Toks jis yra visiems, ir kunigams; 
ŠR kunigams nedaro jokių išimčių. 

Petro namuose įvyko nuostabus pergyvenimas, stebuklas. 
Ši žinia labai greitai pasklido visame mieste, Kapernaume. 
Lukas sako, kad tai buvo sabata. Todėl žmonės laukė vakaro, 
šventės užbaigos. Tada jie pradėjo gabenti savo ligonis prie 
Jėzaus. Koks vaizdas: pilnos gatvės einančių ir nešamų ligo- 
nių. Evangelistas pasakoja visai paprastai, kad Jėzus išgydė 
juos visus. Kiekvieno pagydymo atskirai neįmanoma apra- 
šyti. Jis gydė įvairiomis ligomis sergančius ir demonų apsės- 
tus. Kai kurie sako, kad demonų apsėdimo nėra ir Jėzus kal- 
bėjęs anų laikų kalba. Tai buvę psichiniai ligonys. Mūsų laikų 
kai kurie psichiatrai sako, pripažįsta, kad yra demonų, velnių 
apsėstų. Tokie ligonys nebeturi savo valios, jie yra paveikti 

demonų. Mūsų laikais demonų apsėstų yra daugiau, negu 
žmonės tiki. Velnias sugeba žmones įtikinti, kad velnio iš viso 
nėra, bet jis savo darbais labai pasireiškia. 

Jėzus yra ir šiandien tas pats Išganytojas, koks Jis buvo 
savo žemiško gyvenimo laiku. Jis gydo ligonis ir išlaisvina 
velnio apsėstus. Jis turi kiekvienam laiko. Jis neatsižvelgia į 
asmenį. Jis paliečia, gydo visų užmirštus, vargšus. Jo gy- 
dymo priemonė — žodis. Matas čia matė išsipildymą Iz 58,4. 
Kai kurie sako, kad pranašo Izaijo buvo kita mintis, negu čia 
Mato pareikšta. Tebūnie čia priminta garsaus reformatoriaus 
Liuterio pasisakymas šiuo klausimu: “Atrodo, kad Matas 
Izaijo žodžius kitokia prasme aiškina. Izaijas kalba apie Kris- 
taus kentėjimus, o ne apie ligonių gydymą. Bet reikia atsi- 
minti, kad Matas Izaijo žodžius supranta visą Mesijo gyve- 
nimo darbą, o ne vien tik trijų dienų kentėjimus. Visas Kris- ' 
taus gyvenimas buvo — imti ir nešti visas mūsų negalias. 
Taigi ir čia Jis pasigailėjo apsėstųjų ir sergančiųjų bei nešė jų 
negalias savo širdyje, kad juos išlaisvintų". 


. JĖZAUS ĮVAIRŪS SEKĖJAI, Mt 8, 18-22 

18 Matydamas aplinkui didžiulę minią, Jėzus įsakė irtis į 
kitą krantą, Lk 9,57-60:, Mk 4,35; Lk 8,22. 19 Priėjo vienas 
Rašto aiškintojas ir tarė Jam: “Mokytojau, seksiu tave, kur 
tik Tu eisi!" 20 Jėzus atsakė: “Lapės turi urvus, padangių 
paukščiai — lizdus, o Žmogaus Sūnus neturi kur galvos pri- 
glausti", 2 Kor 8,9. 

21 Kitas Jo mokinys prašė: “Viešpatie, leisk man pirmiau 
pareiti tėvo palaidoti". 22 Bet Jėzus atsakė: “Sek mane ir 
palik mirusiems laidoti mirusiuosius". 


Žmogaus Sūnus. Pirminė žodžio reikšmė yra (ben adam) 
žmogaus sūnus, reiškia — žmogus, Ps 8,5-. šiuo vardu ST iš- 
reiškia kartais Dievo Didybe Dan 7,13. NT šis žodis vartoja- 
mas evangelijose paties Jėzaus. Žmonės kartojo Jėzaus išsi- 
teiškimą, Jn 12,34. Steponas šiuo žodžiu kalba apie Mesiją, 
Jėzų, Apd 7,55. Apaštalai šio išsireiškimo nevartojo, ir šis 
terminas neįsigyveno surinkimuose. 

Jėzus, padarydamas tris aukščiau, plačiau aprašytus pa- 
gydymus, bendrai, jais Kapernaume apreiškė savo galią. 


Mt 8,18 80 


Šitie Jėzaus veiksmai atkreipė žmonių dėmesį. Jie tikėjo, kad 
Jis išlaisvins juos iš visų vargų ir gyvenimo trūkumų. Jis 
įrodė turįs galią stebuklus daryti. Gal, susižavėjęs ta Mesijo 
galia, Rašto aiškintojas kreipėsi į Jėzų: “Mokytojau, aš 
seksiu tave, kur tik Tu eisi". Tai vienintelis Rašto aiškinto- 
jas, kuris taip viešai ir atvirai pasisiūlė sekti Jį. Nuostabu, 
kad Jėzus šio teologo nepriėmė į savo sekėjų skaičių. Jis 
niekur neminimas. 

Žmogaus užsidegimas, geri norai siekti idealų, dvasinio 
pasitenkinimo, palaimos, pas Jėzų neturi vertės. Žmonės, 
kuriems Jėzų sekti ir Jam paklusti buvo daugiau, negu visas 
pasaulis su savo garbe ir patrauklumu, ką nors pešiekė: nu- 
veikė. 

Iš Jėzaus atsakymo Rašto aiškintojui Siioninbua) kad 
Jėzus pats sau nieko nereikalavo. Viešpats, Dievo Sūnus, 
galingas veiksmais ir žodžiais, yra paklusnūs Tarnas iki mir- 
ties ant kryžiaus. Jis nieko dėl savęs asmeniškai nereikalavo; 
be pastogės, be tėviškės, paniekintas, keliavo per kraštą 
skelbdamas evangeliją. 

Minimas Rašto aiškintojas matė Jėzaus sekime savo idealų 
įgyvendinimą. Bet pasirodė, kad Jėzų seks kentėjimai; Jis 
juos iki dugno ragaus. Jo veikla yra ten, kur žmonės neturi 
ramybės, kur. vargas viešpatauja. Suteikęs ramybę, pašali- 
nęs vargą, Jis eina toliau ašarų šluostyti. Rašto aiškintojas 
neturėjo supratimo, kokią reikšmę turi ši Jėzaus teologija ir 
veikla, kuri siekia gelbėti sielas, bet atsisako pripažinti 
asmeniškos gerovės. Jėzus savo veiklą pareiškė praktiškai 
tarnaudamas, o ne gražiais žodžiais kelti jausmus ir pasiten- 
kinimą. Šis teologas pasišalino nuo Jėzaus. Joks teologas 
nėra minimas Jėzaus pašauktųjų tarpe. Tiesa, Jėzus vėliau 
pašaukė vieną teologą, bet jis turėjo pradėti, kaip ir kiti Jė-: 
zaus pašauktieji, išsigandęs, parpuolęs ant žemės, šaukda-- 
mas: “Viešpatie, ko nori, kad daryčiau?" 

Kitas nori sekti Jėzų, bet jaučia pareigą savo tėvui. Tai yra 
natūralu. Taip privalėtų kiekvienas vaikas elgtis, padėti savo 
tėvams. Yra klausimas, ar jo tėvas buvo miręs? Rytų kraš. 
tuose mirusieji buvo laidojami tą pačią mirties dieną. Gali- 
mas dalykas, kad tėvas nebuvo miręs, o norintis sekti Jėzų 
prašė leidimo likti pas tėvą, iki jis mirs ir po to jis ateis ir 
seks Jėzų. Jėzus reikalavo tuojau apsispręsti ir Jį sekti. JėzŲ 

sekti, gyvenime yra akimirkų, kur tuojau reikia apsispręsti, 
nes tokie momentai yra vienkartiniai. Jei šiandien girdi Jo 
balsą, dvasios veikimą, apsispręsk. Kažin, ar kitą kartą pūs 
tas vėjas, veiks Šventoji Dvasia? | 

Jei tėvas tikrai buvo miręs, ir norintis sekti Jėzų turėjo 
skubėti palaidoti tėvą, ar tada Jėzaus reikalavimas nebuvo 
labai griežtas ir kietas? Pagal žydų papročius, nepatarnauti 
tėvui mirties atveju, buvo tėvo išniekinimas. Šiuo reikala- 
vimu Jėzus laikė didingesniu dalyku sekti Jį, negu pareigą 
mirusiam tėvui. Jėzui tarnavimas yra daugiau — negu šei- 
mos ryšiai. ST vyriausi kunigai ir nazariečiai buvo atpalai- 
duoti nuo pareigos tėvams ar'motinoms mirties atveju, 8 M 
21,11; 4 M 6,6-. Ar Jėzus nėra daugiau, negu ST kunigas? 
Jėzus yra daugiau, negu pamaldos šventovėje. Jis yra — pats 
GYVENIMAS! 

“Mirusieji". NT laiko mirusiais — neatgimusius, Kol 2,13. 
Jėzaus sekėjai, atgimusieji — yra "gyvieji", 1 Jn 8,14. 


AUDROS NUTILDYMAS, Mt 8,23-27 

23 Jėzus įlipo į valtį, ir mokiniai paskui Jį. 24 Ir štai jūroje 
pakilo tokia smarki audra, kad bangos sėmė valtį. Tuo tarpu 
Jis miegojo, Mk 4,36-41; Lk 8,23-25; Ps 4,9. 25 Mokiniai pri- 
puolę ėmė Jį žadinti, šaukdami: “Viešpatie, gelbėk, žūsta- 
me!" 26 Jėzus jiems tarė: “Ko gi jūs tokie bailūs, mažatikiai?" 
Po to Jis atsikėlė, sudraudė vėjus bei jūrą, ir pasidarė visiš- 
kai ramu, Ps 107,25-29; Mt 14,31;16,8. 27 Žmonės stebėjosi ir 
kalbėjo: “Kas Jis toks, kad net vėjai ir jūros Jo klauso?" 


Jėzaus galia reiškėsi ant ligų, demonų, gamtos reiškinių, 
net mirties. Pagal Morkaus evangeliją, Jėzus kalbėjo žmo- 
nėms iš valties. Jis tiek išvargo begydydamas ir bemokyda“ 
mas, kad Jis ta pačia valtimi, iš kurios kalbėjo, išplaukė į kitą 
krantą (dešimties miestų, Gadarenų kraštą). Ežeras buvo 
ramus. Jėzus tuojau užmigo. 

Genezareto ežeras yra tarp kalnų. Po kaitrios dienos, daž- 
nai kyla smarki audra, staigus viesulas. Dalis Jėzaus mokinių 
buvo žvejai. Jie daug kartų buvo pergyvenę panašias audras. 
Jie buvo savo srities žinovai, mokėjo valdyti valtis ir irkluoti. 

Šį kartą audra buvo galingesnė, negu mokiniai tikėjosi. Mo- 
kiniai dirbo įtempę visas jėgas, bet be pasisekimo. Jie pra- 
dėjo jaudintis. Jėzus miegojo, Jie pažadino Jį šaukdami, nes 
buvo pavojuje. Pažadintas Jėzus laikėsi ramiai. Jis perspėjo 
juos dėl jų baimės ir netikėjimo. 

Mokiniai-tikėjo Jėzų, Jį sekė, dėl Jo visa paliko, bet mirties 
pavojuje pradėjo nervintis, nustojo lygsvaros. Kartais mūsų 
planai, kas gerais norais buvo suplanuota, su pasišventimu 
siekta, aukų ir darbo nesigailėta, viskas lieka be pasisekimo. 
Kartais Jėzaus sekėjams reikia plaukti “audringa gyvenimo 
jūra“, patirti kalėjimų bausmes, bet lankyti ir didingus 
rūmus. į 

Jėzus išvargęs, pažadintas iš miego, liko ramus. Jis žinojo, 
Aukščiausias Valdovas ir likimo vairuotojas yra Tėvas. Jis 
gerai žinojo: — ne vėjai ir bangos mūsų gyvenimą lemia, bet 
Dievas. Jėzus matė gamtos pavojingą siautimą, bet tame Jis 
jautė Tėvo galingą ranką. Ir gamta yra lenkiama Jo rankos. 
Jo valiai paklūsta gamtos įstatymai ir visatos platybės. Jo 
įsakymus supranta gamta ir lenkiasi Jam. 


GYDYMAS APSĖSTŲJŲ GADARENŲ KRAšTE, 
Mt 8, 28-34 

28 Kai Jėzus priplaukė kitą krantą zadariečių krašte, Jam 
priešais atbėgo du demonų apsėsti, išlindę iš kapinių rūsių. 
Jiedu buvo tokie pavojingi, kad niekas negalėjo ramiai eiti 
tuo keliu. 29 Ir štai juodu šaukė: “Ko Tau iš mūsų reikia, 
Dievo Sūnau!? Atėjai pirm laiko mūsų kankinti?" Mk 5,1-17; 
Lk 8,26-37; Mt 4,24; Mk 1,24; Lk 4,41; 2 Pt 2,4; Apr 20,2,10. 
30 Truputį toliau ganėsi didelė kaimenė kiaulių. 31 Demonai 
prašė: “Jeigu mus išvarysi, tai siųsk kiaulių bandon". 32 Ir 
„ Jis sakė: “Nešdinkitės!" Tuomet demonai išėjo ir apniko 
kiaules. Ir štai visa banda metėsi nuo skardžio į jūrą ir pri- 
gėrė vandenvse. 33 Piemenys bėgo ir, pasiekę miestą, viską 
išpasakojo, taipgi ir apie apsėstuosius. 34 Tada visas miestas 
išėjo pasitikti Jėzų ir, vos Jį pamatę, prašė pasišalinti iš jų 
krašto. 

Šį įvyki aprašo evangelistai: Matas, Morkus ir Lukas. 


Kiekvieno aprašymas yra kiek skirtingas. Tai įvyko rytinėje 
pusėje Jordano. Čia gyveno žydai ir pagonys. Aukščiau buvo 

rašyta apie demonų apsėstųjų gydymą bendrai. Čia pasako- 
jama apie dviejų išgydymą. , 

Jie laikėsi kapinių rūsiuose: Patys vargo, kentėjo ir ki- 
tiems buvo taip pavojingi, kad tuo keliu niekas nedrįso ke- 
liauti. Tas kelias pro kapines buvo tuščias. Pasirodė Jėzus su 
savo mokiniais, ir du apsėstieji juos pasitiko. Tolumoje 
ganėsi kiaulių kaimenė. Apsėstieji pažino Jėzų daug geriau, 
negu kiti žmonės. Kiti laikė Jėzų paprastu žmogumi, o jie 
žinojo Jį esant Dievo Sūnų. Jėzus, kaip toks, juos apvaldė. 
Jie nenorėjo nieko bendro turėti su Jėzumi ir reiškė protes- 
tą, kad prieš paskirtą laiką jų nepasiųstų į mirusiųjų buveinę. 

Demonai yra puolusieji angelai. Angelų paskirtis buvo 
tarnauti žmonėms. Demonai kankina žmones ir kenkia jiems. 
Jie žino, kad Jėzus kaip teisėjas juos pasmerks. Nuostabu, jie 
prašė Jėzaus leisti jiems eiti į kiaules. Jėzus išklausė jų pra- 
šymą. Jie nebeturėdami teisės kankinti Žmonių, norėjo 
kenkti žmonėms naikindami jų turtą, kiaules. Demonai kan- 
kino Jobą ir jo turta naikino. 

Jėzus išgelbėjo apsėstuosius, bet krašto gyventojai nesi- 
džiaugė tuo. Jiems buvo brangesnės jų kiaulės. Jie žinojo 
savo kaltę ir nenorėjo, kad Jėzus liktų jų apylinkėje. Jie 
prašė Jo pasitraukti. Jėzus pasitraukė, bet paliko jų tarpe 
liudininkus. 

Kai kurie aiškintojai sako, kad vandenyje prigėrė ne kiau- 
lės, bet velniai. Jie remiasi tuo, kad graikų kalboje sakyta: 
“Visa kaimenė metėsi į jūrą, ir jie prigėrė vandenyse". Ne 
ji — kaimenė, bet jie — demonai prigėrė. Man atrodo, kad ši 
versija nereali, atmestina. 


JĖZUS PAGYDĖ PARALYŽIUOTĄ, Mt 9,1-8 

1 Ilipęs į valtį, Jėzus persikėlė per jūrą ir sugrįžo į savo 
miestą. Mk 2,1-12; Lk 5,17-26; Mt 4,13; 11,28. 2 Ir štai Jam 
atnešė paralyžiuotą žmogų, paguldytą ant neštuvų. Pamatęs 
ju tikėjimą, Jėzus tarė paralyžiuotam: “Pasitikėk, sūnau, tavo 
nuodėmės atleistos!" 3 Kai kurie Rašto aiškintojai pradėjo 
Nurnėti: “Tas piktžodžiauja!" 4 Suprasdamas jų mintis, Jė- 
Zus tarė: “Kam taip piktai mąstote savo širdyje? Mt 12,25; Jn 
2,25. 5 Kas gi lengviau — ar sakyti: "Tavo nuodėmės atleis- 

tos , ar liepti: "Kelkis ir vaikščiok!? 6 Ir todėl, kad žinotu- 
mėte Žmogaus Sūnų turint galią žemėje atleisti nuodėmes. — 
Jis kreipėsi į: paralyžiuotąji: - Kelkis, pasimk neštuvus ir eik 
namo!" Jn 5,8. 7 Šis atsikėlė ir nuėjo namo. 8 Visa tai pama- 
čiusios, minios išsigando ir šlovino Dievą, suteikusi 
tokią galią žmonėms. 


Lukas šį įvykį aprašo plačiau. Gedariečiai prašė Jėzaus 

pasitraukti. Jis išvyko. Jėzus tik ten laikosi, kur Jis mielai 
priimamas. Vieni Jo nenori, bet kiti laukia mielai. Jis sugrįžo 
į savo miestą. Pagal anų laikų žydų išsireiškimą — tai gyve- 
namoji vieta. 
„Paralyžiuotas vyras, — našta savo šeimai. Jis buvo kanki- 
namas ne tik ligos, bet ir kaltės. Draugai pasakojo jam apie 
Jėzų. Jis ir jo draugai tikėjo Jėzaus galia. Draugai atgabeno 
jį pas Jėzų. Jėzus matė ne tik jo veidą, bet ir pažino jo širdį ir 
mintis. Jėzus atėjo ieškoti pražuvusių. “Tavo nuodėmės at- 
leistos", Tik Dievas gali atleisti nuodėmes. Jėzus yra Jo vie- 
tininkas ant žemės. Jei Jėzus būtų Dievo vardu nuodėmes 
atleidęs, arba meldęs Dievo jas atleisti, tada Rašto aiškinto- 
jai nebūtų pasipiktinę. Bet dabar Jis, Jėzus, atleido nusikal- 
timus. Jie tai suprato, kaip Dievo piktžodžiavimą, kuris 
baustinas mirtimi, akmenimis užmušti. Jėzus pažino jų gera- 
sias ir blogąsias mintis. Jis klausė, kas yra lengviau sakyti: 
“Tau atleistos nuodėmės, ar — kelkis ir vaikščiok?". Tuščius 
žodžius daug kas vartoja, ir žmonės jiems tiki. Jėzus viską 
vykdė ne vien žodžiais, bet ir darbais. Kai Jis atleido nuodė- 
mes, niekas nematė, tą tik nusikaltėlis žinojo ir džiaugėsi. 
Bet kai Jis pasakė: “Kelkis ir vaikščiok", ligonis atsikėlė; 
tada visi tai pamatė ir apstulbo. Jie garbino Dievą, kad Jis 
siuntė tikrą žmogų ant žemės, kuris turi galią ant ligų ir at- 
leidžia nuodėmes. 


„ JĖZUSPAŠšAUKIA MATA, Mt, 9,9-13 
9 Keliaudamas iš ten, Jėzus pamatė muitinėje sėdintį žmo- 
gų, vardu Matą, ir tarė jam: “Sek mane!" šis atsikėlė ir sekė 
Jį. 10 Mato namuose Jis sėdosi Kprie stalo), ten susirinko 
daug muitininkų bei nusidėjėlių, kurie susėdo šalia Jėzaus ir 

Jo mokinių. 11 Fariziejai, tai išvydę, pradėjo priekaištauti Jo 
mokiniams: “Kodėl jūsų Mokytojas valgo su muitininkais ir 
nusidėjėliais?" Mk 2,13-17; Lk 5,27-32; 15,2; 19,7. 12 Tai gir- 
dėdamas, Jėzus atsiliepė: “Ne sveikiesiems reikia gydytojo, 
0 ligoniams. 13 Eikite ir pasimokykite, ką reiškia žodžiai: "Aš 
noriu pasigailėjimo, one aukos'. Aš atėjau kviesti ne teisiųjų, 

bet nusidėjėlių", 1 Sam 15,22; Oz' 6,6; Mt 12,7; 18,11; Tim 
1,15. 


Morkus ir Lukas Matą vadina Leviu. Matas reiškia — Die- 
vo dovana. Kai kas mano, kad Jėzus davė Beviui vardą — 
Matas, panašiai, kaip Simonui — Petras. 

Per Kapernaumą ėjo svarbus kelias iš Azijos į Viduržemių 
jūros pakraščius. Atgabenamos prekės iš kitur čia buvo ap- 
muituojamos. Rodos, muitinė buvo užmiestyje, netoli ežero. 
Todėl išsireiškimas: “Išeidamas iš ten". Šioje muitinėje dirbo 
Matas. Jėzus pavadino jį savo mokiniu ir pašaukė apaštalu. 
Matas buvo muitininkas, taigi savo tautos išdavikas, nusidė- 
jėlis. Tai žydams buvo nepaprasta, ypač fariziejams. Tas 
reiškė: Jėzus ne tik draugauja su padugnėmis, tautos išdavi- 
kais, tikėjimą praradusiais, bet juos net pavadina ir savo 
sekėjais, mokiniais. Kas tapo muitininku, turėjo išduoti tautą, 
ir viešai atsisakyti Dievo. Jo laukė tautos panieka ir pomir- 
tinė bausmė, pragaras. Toks žmogus buvo lygus apgavikui, 
plėšikui, žmogžudžiui, paleistuviui. Jėzus draugavo su tokiais 
žmonėmis ir vieną jų pavadino savo apaštalu! Ar begalėjo 
Jėzus blogiau pasielgti fariziejų atžvilgiu? Žvejai buvo dori 
žmonės, bet muitininkas — visai sugadino fariziejų santykius 
su Jėzumi. 

Jėzus darė, ką Tėvas Jam rodė, įsakė daryti. Šiuo atveju 
buvo aiškus Tėvo valios įrodymas. Jėzus staiga pašaukė 
Matą, ir šis, tuojau viską palikęs, sekė Jėzų. 

Sekti reiškia, eiti paskui. Toks paprotys vyravo garsių 
mokytojų i ir fariziejų tarpe. Mokytojas eidavo ar jodavo ant 
asilo, o jo mokiniai sekdavo paskui. Prisilaikydami šio papro- 
čio, taip elgėsi ir Jėzaus mokiniai. Skirtumas buvo tik tame: 
fariziejų mokiniai sekdavo savo mokytojus porą metų, iki 
kursą baigdavo, Jėzus savo sekėjus pavadino visam laikui. 
Jie privalo sekti Jį visą amžių. Tik tas nustoja Jį sekti, kuris 
nuo Jo atsitraukia, Jo užsigina. Jėzus reikalauja iš savo se- 

kėjų ir dabar to paties, — visiško Jo sekimo. 

Kur Jėzaus evangelija pasireiškia, čia vyksta visiškas, 
tobulas pasikeitimas. Tas buvo ir su Matu. Iki šiol jis apgau- 
dinėjo kitus, dabar jis suprato ir matė, kad jis pats buvo 
apgautas, aklas, prapuolęs nusidėjėlis. Jis atsikėlė, paliko 
tarnybą ir sekė Jėzų. Jis nesuskaitomai daug kartų atsikel 
davo ir vėl atsisėsdavo. Šį kartą jis pakilo visam laikui. Yra 
krikščionių, kurie sėdėdami seka Jėzų. Jėzus reikalauja dau- 
giau, bet Jis neprikaišioja praeities, senų nusidėjimų. Jis 
daro visa nauja. 

Matas surengė didelę puotą, atsisveikino su savo senais 
bendradarbiais. Nuostabu, jie jo kvietimą priėmė, atėjo. 
Jėzus čia buvo tarpe muitininkų, padugnės žmonių. Jis čia 
skelbė evangeliją. Reikia manyti, kad kai kurie iš jų tapo Jė- 
zaus sekėjais. Jėzus draugavo su muitininkais, nusidėjėliais, 
bet ne su nuodėme. 

Dalyvavimas puotoje, stalo draugystė, rytų kraštuose 
buvo ir dar dabar tebėra daug reikšmingesnė negu pas mus. 
Jei keleivį šeimininkas priima ir turi su juo “stalo drau- 
gystę", keleivis gali juo visai pasitikėti. Stalo draugystės nė 
vienas nesulaužys, jis dėl jos net savo gyvybę statys į pavojų. 
Lotas priėmė keleivius (angelus) po savo stogu ir juos gynė, 
aukodamas savo gyvybę ir dukterų garbę. 

Fariziejai klausė Jėzaus mokinių, kodėl jų Mokytojas 
draugauja su nusidėjėliais? Juk ir mes turime priežodį: “Pa- 
sakyk su kuo jis draugauja, ir aš tau pasakysiu, kas jis yra". 
Čia fariziejai klydo. Jėzus draugavo su šiais žmonėmis, kaip 
gydytojas draugauja su ligoniu, deda pastangas jam padėti, 
parodyti išsigelbėjimą, išganymo kelią. Fariziejai laikė save 
Dievo draugais, jiems pagalba nebuvo reikalinga. Jie pasi- 
tenkino dorove, tikybinėmis apeigomis. Jėzus nešė išgany- 
mą, sielos ramybę, nusidėjėlius darė Dievo vaikais, skelbė 
atsivertimą, ieškojo, gydė. 


PASNINKO KLAUSIMAS, Mt 9,14-17 
14 Tada priėjo Jono mokiniai ir klausė: “Kodėl mes ir fari- 
ziejai pasninkaujame, o tavo mokiniai nepasninkauja?" Mk 
2,18-22; Lk 5,33-39; Mt 6,16; 4,2; Lk 18,12. 15 Jėzus atsakė: 

“Argi gali vestuvininkai gedėti, kol jų tarpe yra jaunikis? 
Ateis dienos, kai jaunikis bus atimtas nuo jų, tada jie pasnin- 
kaus, Jn 3,29. 

16 Niekas palaikio drabužio nelopo naujo milo lopu, nes 
toks lopinys atplėšia drabužio gabalą ir pasidaro dar didesnė 
skylė. 17 Taipogi niekas nepila šviežio vyno į senus vynmai- 
šius, nes antraip — vynmaišiai suplyštų, vynas išsilietų ir 
vynmaišiai niekais nueitų. Bet šviežias vynas pilamas į nau- 
jus vynmaišius, ir abieji išsilaiko". 


Kartais pasitaiko, kad kai kurios grupės tam tikrais atve- 
jais susijungia prieš Kristų. Morkus ir Lukas pasakoja, kad 
Jono Krikštytojo mokiniai su fariziejais darė priekaištus 
Jėzui, kodėl Jo mokiniai nepasninkauja. 

Jonas buvo kalėjime. Jo mokiniai laukė, kad Jėzus ką nors 
darytų Joną išlaisvinti. Jėzus nieko nedarė; priešingai — dar 
puotavo. Jėzus jiems priminė paties Jono žodžius, kur Jonas 
laiko Jėzų jaunikiu ir džiaugiasi Juo, Jn 8,29. ST Dievas daž- 
nai vaizduojamas, kaip Izraelio tautos vyras. NT Jėzus mini- 
mas, kaip jaunikis, o surinkimas, — kaip sužadėtinė. Jėzus 
laiko save lygiu Dievui. Vieniems tas buvo Dievo įžeidimas, o 
kiti išpažino Jį, kaip Dievo Siųstąjį. Jėzus priminė Jono mo- 
kiniams, kad ateis laikas, kada Jis bus atimtas. Čia pirmą 
kartą Jėzus kalbėjo apie savo mirtį. 

Milas. Senesnieji žmonės dar prisimena milą. Tai audinys 
iš vilnų, arba pusiau vilnų, linų ir medvilnės. Toks audinys, 
gavęs drėgmės, traukėsi. Juo lopyti drabužį nieko nepadės, 
jis praplėš dar didesnę skylę. Vynmaišiai. Vandeniui, vynui, 
pienui ir kitiems skysčiams laikyti rytuose naudodavo ir dar 
mūsų dienomis naudoja odą, dažnai avių arba ožkų. Į pada- 
rytus iš odos maišus supila vyną. Jei odos senos, vynui pra- 
"dėjus rūgti, jos suplyšta. Bet jei jos naujos, jos pasitempia ir 
išlieka. Tuo Jėzus norėjo pasakyti, kad išviršinė reforma 
nieko gero neduos, reikia visa pagrindinai pakeisti. Jo evan- 
gelija atnaujina visą žmogų. Pakeisti seni papročiai naujomis 
apeigomis nepasiekia tikslo. Jėzaus skelbiama evangelija 
pakeitė ne tik išviršines formas, apeigas, bet visą žmogų. Tai 
buvo ne tik Jėzaus laikais, bet ir vėliau. Taip evangelija pasi- 
reiškia iki mūsų dienų. Kur vyksta atbudimai, ten randasi ir 
nauji papročiai. į 

VYRESNIOJO DUKRELĖ IR SERGANTI 
MOTERIS, Mt 9,18-26 

18 Jam taip bekalbant, prisiartino vienas vyresnysis, pa- 
garbino Jį ir tarė: “Ką tik mirė mano dukrelė. Bet ateik, už- 
dėk ant jos ranką, ir ji atgis", Mk 5,21-43; Lk 8,40-56. 19 Jė- 
zus tuoj atsikėlė ir sekė jį kartu su savo mokiniais. 

20 Ir štai moteris, dvylika metų serganti kraujoplūdžiu, 
prisiartino iš paskos ir palietė Jo apsiausto apvadą, 3 M 
15,25-. 21 Mat, ji pati sau kalbėjo: “Jei tik palytėsiu Jo dra- 
bužį — išgysiu", Mt 14,36; 23,5. 22 Jėzus, atsigręžęs ir ją 
pamatęs, tarė: “Pasitikėk, dukra, tavo tikėjimas išgydė 
tave“. Ir tą pačią valandą moteris pagijo. 

23 Atėjęs į vyresniojo namus ir pamatęs vamzdininkus bei 
raudančią minią, 24 Jėzus paliepė: “Išeikite, mergaitė nemi- 
rus, o miega". Jie juokėsi iš Jo, Jn 11,11. 25 Kai minia buvo 
išvaryta, Jis įžengė vidun, paėmė mergaitę už rankos, ir ji 
atsikėlė. 26 Garsas apie tai pasklido po visą aną kraštą, Lk 
7,17. 


Kiti evangelistai mini vyresniojo varda — Jairas (šviesos 
nešėjas). Sinagogos pradėtos steigti tremtyje, kai Jeruzalės 
šventovė buvo sunaikinta. Sinagogos įsteigimui buvo reika- 
linga 10 vyrų. Sinagogos reikšmė, Jėzaus laikais, buvo pa- 
naši, kaip mūsų dienomis. Joje meldėsi, skaitė įstatymą ir 
pranašus, dalinai vertė į aramėjų kalbą ir sakė pamokslą. 

Sinagogos vyresnysis ėjo prie Jėzaus pagalbos ieškoti. Jo 
dukrelė susirgo ir mirė. Gydytojai nepadėjo. Bet jis tikėjo, 
kad Jėzus gali padėti ir mirus jai. Tėvas ieškojo pagalbos. Jis 
nesidrovėjo minios, parpuolė prieš Jėzų ir meldė, prašė pa- 
galbos. Jėzus tuojau reagavo ir ėjo. Jėzaus mokiniai ir minia 
sekė Jį, norėjo pamatyti ką Jėzus darys. 

Vyresniojo namuose, vyko pagal mirusių laidojimo papro- 
čius, vamzdininkai griežė, raudotojos — raudojo, guodėjai — 
guodė. Jėzui mergaitė miegojo. Visi tikintys miega. Juos 
visus prikels Jėzus amžinam gyvenimui. Laidotuvių dalyviai 
juokėsi iš Jėzaus. Juos išvarė. Jėzus nenorėjo reklamos, 
pasirodymo. Su Juo liko trys mokiniai ir mergaitės tėvai. 
Jėzus įsakė. Mergaitė atsikėlė. Visa apylinkė sužinojo ir “ 
kalbėjo apie tą nuostabų įvykį. Palaiminti, kurie nemato, bet | 
tiki. 

Jėzui einant į vyresniojo namus, pakelėje, įvyko tam tikras 
trukdymas: Viena vargšė moteris sirgo 12 metų kraujaplū- 
džiu. Ji visą savo turtą išleido gydytojams. Jie nieko jai ne- 
padėjo. Ji sirgo. Tokia ligonė, pagal anų laikų paprotį, buvo 
kaip nešvari atskirta nuo šventovės, pamaldų ir kaltinta 
nusidėjimu. Liga buvo skaitoma Dievo bausme. Ji tikėjo, kad 
Jėzus gali jai padėti, bet nedrįso viešai eiti prie Jo. Ji, ligonė, 
buvo skaitoma nešvari, ką ji palietė, tą sutepė. Ji slaptai pa- 
lietė Jėzų ir norėjo pasišalinti. Palietimas jai padėjo, ji pa- 
sveiko. Bet Jėzus matė ir slaptoje. Jėzus viešai paskelbė jos 
tikėjimą. Apie jos tikėjimą kalbama iki mūsų dienų. Ji turėjo 
daugiau tikėjimo, negu ji pati manė. Ji tapo išgydyta kūnu ir 
dvasia. Jėzus yra Viešpats ligų ir mirties. 


JĖZUS IšGYDO DU AKLUS, Mt 9, 27-31 

27 Jėzui išeinant, du neregiai sekė ir šaukė: “Pasigailėk 
mūsų, Dovydo Sūnau“, Mt 1,1; 15,22; 20,29-34. 28 Kai Jis 
pasiekė namus, neregiai užėjo pas Jį. Jėzus paklausė: “Ar 
tikite, kad galiu jus pagydyti?" Šie atsakė: “Taip, Viešpatie!" 
29 Tada Jis palietė jų akis ir tarė: “Tebūnie jums, kaip ti- 
kite", Mt 8,13; 15,28. 30 Ir atsivėrė jiems akys. Jėzus griež- 
tai įsakė: "Žiūrėkite, kad niekas nesužinotų!" Mt 8,4; 12,16; 
Mk 1,44. 31 Tačiau jie išėję išgarsino Jį po visą tą kraštą. 


Apie šiuos neregius rašo tik Matas. Jėzus išgydė daugybę 
neregių. Šių dviejų išgydymas aprašytas plačiau. Jėzus išėjo 
iš Jairo namų ir ėjo į Petro namus. Ten Jis gyveno. Du nere- 
giai sekė Jį ir šaukė, maldavo. Jėzus nieko jiems neatsakė. 
Jie vadino Jį “Dovydo Sūnumi". Dovydas buvo karalius ir 
turėjo pažadą, kad.iš jo giminės kils Mesijas. Tas reiškė, kad 
Jis bus Izraelio karalius. Jėzus šiuo vardu savęs niekada 
nevadino. 

Neregiai sekė Jį į namus. Jėzus matė jų tikėjimą, išgydė 
juos paliesdamas jų akis. Matas labai įvairiai aprašo tikėjimą 
ir gydymo būdą. Jėzus gydė: žodžiu, palietimu, apkabinimu 
ir kitokiais būdais. Jis yra šviesos versmė, suteikė šviesą ir 
šiems neregiams. 

Jėzus, pirmiau ir šį kartą, uždraudė skelbti apie išgydymą. 
Jėzus nenorėjo savęs garsinti ir fariziejus piktinti. Išgydy- 
tieji buvo taip paveikti, kad jie negalėjo tylėti. Jie pasakojo 
visiems, ką Jėzus jiems padarė. 

NEBYLIO IšGYDYMAS, Mt 9,32 -34 | 
32 Jiems išėjus, štai atvedė demono apsėstą nebylį, Mt 
12,22; Lk 11,14-16. 33 Išvarius demoną, nebylys prakalbėjo. 
Minios stebėjosi ir sakė: “Dar niekad Izraelyje nebuvo tokių 
dalykų". 34 O fariziejai kalbėjo: “Jis išvaro velnius su jų ku- 
nigaikščio pagalba, Mt 12,24; Mk 3,22; Lk 11,14-. 


Neregiams išėjus, atvedė demonų apsėstą nebylį. Šitą 
įvykį Matas aprašo labai trumpai. Šio žmogaus nebylystė 
buvo apsėdimas. Demonų apsėsti nesimeldžia ir Dievo ne- 
garbina. Jėzus jį išgydė, ir jis išėjo sveikas. Žmonės stebė- 
josi, bet fariziejai piktinosi. Jie negalėjo įvykusio fakto už- 
ginti. Jie sakė, kad Jėzus velnių vyriausiojo kunigaikščio 
padedamas darė tuos stebuklus. Kur išgydymai mūsų dieno- 
"mis reiškiasi ir jų neįmanoma paneigti, kai kurie sako, kad tai 
vyksta velniui veikiant. Jėzus tada nieko neatsakė. Taip Jis 
daro ir dabar. Kurie Jo malonę patiria, tie garbina Dievą. 


JĖZUS GAILISI ŽMONIŲ, Mt 9, 85 - 38 

85 Jėzus ėjo per visus miestus ir kaimus, mokydamas sina- 
gogose, skelbdamas karalystės evangeliją ir gydydamas 
įvairias ligas bei negalias, Dan 2,44; Mt 4,23; 3,2. 36 Matyda- 
mas minias, Jis gailėjosi žmonių, nes jie buvo suvargę ir ap- 
leisti, lyg avys be piemenų, 4 M 27,17; 1 Kar 22,17; Ez 34,4-; 
Zak 10,2; Mt 14,14; Mk 6,34. 37 Tada Jis tarė mokiniams: 
“Piūtis didelė, o darbininkų maža, Lk 10,2; Jn 4,35; Rom 
15,16; 1 Kor 3,8; 2 Kor 3,4; Gal 1,154; Ef 2,10. 38 Melskite 
piūties Viešpatį, kad siųstų darbininkų į savo piūtį“. 


Matas kartoja beveik pažodžiui ką pirmiau rašė skyriuje 
4,23-25 apie Jėzaus veiklą. Jėzaus veikla apėmė: keliavimą, 
mokymą, evangelizavimą ir gydymą. Jėzus keliavo aplinkui 
per miestus, miestelius, kaimus. Jis nelaukė, kaip Jonas, ko! 
žmonės pas Jį ateis, bet Jis lankė juos visur, kur jie gyveno. 
Jis matė, kaip jie gyveno, vargo, kentėjo, ir gelbėjo jiems. Jis 
elgėsi priešingai negu fariziejai. Jam nebuvo prakeiktų, 
nieko neišmanančių apie įstatymą, Jn, 7,49.4 

Jis matė žmones ir gailėjosi jų. Kiek čia buvo vargo, įvai- 
riausių ligų ir kentėjimų! Didžiausias vargas nebuvo medžia- 

ginis ir svetimųjų priespauda. Didžiausias vargas buvo dva- 
sinis. Čia trūko vilties, pasitikėjimo, tikėjimo, meilės. Mažai 
"kas tą matė. Jėzus, Išganytojas, tą matė, atjautė, gailėjosi jų 
ir jiems padėjo. 

Taip buvo su žmonėmis, kaip Jėzus matė; jie buvo apleisti, 
išnaudojami, gudresnių, pačių vadų kerpami ir piaunami, 
kaip avys neturinčios ganytojo. 

Jėzus matė žmonių gyvenimą, jų širdies troškimus ir išsi- 
ilgimą tikros pagalbos. Buvo vilties, kad jie supras, ko jiems 
reikia. Jie buvo pribrendę priimti evangeliją, kaip piūčiai 
pribrendęs javų laukas. Piūtis reiškia apsisprendimą. Žmo- 
nės buvo skatinami priimti evangeliją ir Mesiją. Kiekvienas 
privalėjo priimti Mesiją arba atmesti Jį. Žmonių sielos išsi- 
ilgo Dievo, gyvojo Dievo, bet maža buvo darbininkų, kurie 
norėjo tikrai rodyti jiems kelią į laimę, išganymą. 

Žiūrint į žmonių padėtį yra skaudu. Todėl melskite Dievo 
pagalbos. Tik Jis gali padėti, siųsti tikrus, nuoširdžius darbi- 
ninkus, kurie padės, bus tikri guodėjai, ne kaip Jobo, Job 
16,2. Melskite. Kur vyko pabudimai, ten visada buvo daug 
meldžiama. Daugiau yra dvasiškos gyvybės kur besimel- 
džiant praplyšta drabužių keliai, o ne kur nuo sėdėjimo, stu- 
dijuojant, praplyšta kelnių sėdynės. 


APAŠTALŲ PAšAUKIMAS, Mt 10,1-4 

1 Pasišaukęs dvylika mokinių, Jėzus suteikė jiems galią 
netyrosioms dvasioms, kad išvarinėtų jas ir gydytų įvairias 
ligas bei negalias, Mk 3,14-19; Lk 6,13-16; Apd 1,13; Mt 17,19; 
Lk 10,17; Apd 19,15. 2 Dvylikos apaštalų vardai: pirmasis 
Simonas, vadinamas Petru, ir jo brolis Andriejus; Zebedie- 
jaus sūnus Jokūbas ir jo brolis Jonas; 3 Pilypas ir Baltramie- 
jus; Tomas ir muitininkas Matas; Alpiejaus sūnus Jokūbas ir 
Tadas (Lebejus — vadinamas Tadu); 4 Simonas Kananietis ir 
Judas Iskarijotas, kuris išdavė Jį. 


Jėzus pasišaukė dvylika mokinių pas save ir suteikė jiems 
galią. Jėzaus asmeniškas pašaukimas ir įgaliojimas yra labai 
svarbu. Mūsų laikais mažai kurios bažnyčios bekalba apie 
asmenišką Jėzaus pašaukimą, bet tik apie išsimokslinimą, 
laipsnių įsigyjimą. Mokslas yra reikalingas ir naudingas, bet 

be Jėzaus pašaukimo ir dvasinės galios žuleik:mos nepasi- 
reiškia stebuklai ir išgydymai. 

Jėzus pašaukė dvylika apaštalų. Ižiaelis susidėjo iš 12 
giminių, padermių. Jėzus pašaukė 12 apaštalų ir, danguje 
kalbama apie naujosios Jeruzalės 12 vartų. 

Visose minimose NT vietose apaštalų sąrašas yra tas pats. 
Kai kurių rašytojų yra kiek sukeista eilė, bet labai nežymiai. 
Šioje vietoje apaštalai minimi po du todėl, kad Jėzus siuntė 
juos po du. Apaštalas Petras visur minimas pirmas. Bet Jė- 
zus nepareiškė jam jokios pirmenybės, taipgi ir jis pats 
niekur jos nesisavina. 


APAŠTALŲ IšSIUNTIMAS, Mt 10,5 - 15 

5 Šituos dvylika Jėzus išsiuntė, duodamas jiems nuro- 
dymų: “Nenueikite pas pagonis ir neužsukite į samariečių 
miestus. 6 Verčiau lankykite pražuvusias-Izraelio namų avis, 
Mk 6,7-11; Lk 9,1-5; Mt 28,19; Lk 9,52; Jn 10,16; Apd 18,46; 
Mt 9,36; 15,24; 18,12; Jer 50,6. 7 Eikite ir skelbkite, jog pri-- 
artėjo dangaus karalystė, Mt 3,2. 8 Gydykite ligonius, pri- 
kelkite mirusius, apvalykite raupsuotus, išvarinėkite demo- 
nus. Dovanai gavote, dovanai ir duokite! Apd 9,34-40; Mk 
16,17. 9 Neapsirūpinkite nei auksu, nei sidabru, nei variokais 
savo juostose, 2 Kar 5,16; Apd 8,20; 20,33; 10 nei kelionmai- 
šiu, nei dvejais marškiniais, nei kurpėmis, nei lazda, nes dar- 
bininkas vertas savo valgio, Lk 10,4; 2 Tes 3,9; 1 Tim 5,18; 
4 M 18,31; Mt 24,45; Lk 10,7; Apd 28,10; Jok 5,4. 

11 Atėję į kokį nors miestą ar kaimą, susiieškokite patiki- 
mą (žmogų) ir apsistokite pas jį, kol išvyksite. 12 Įeidami į 
namus, sveikinkite juos, Lk 10,5-6. 13 Ir jeigu namai bus 
verti, teateinie jiems jūsų ramybė, o jeigu nebus verti — jūsų 
ramybė tesugrįžta jums, Lk 10,10-12; Apd 13,51; 18,6. 14 Jei 
kur jūsų nepriimtų ir jūsų žodžių neklausytų, tai, išėję iš 
tokių namų ar tokio miesto nusikratykite i ir dulkes nuo kojų. 
15 Iš tiesų sakau jums: Sodomos ir Gomoros žemei bus leng- 
viau teismo dieną, negu tokiam miestui", Mt 11,24; l M 19,4-; 
Rom 9,29; 2 Pt 2,6; Jud 7. 


Jėzus išsiuntė apaštalus ir įsakė jiems eiti pas izraelitus, 
pas Izraelio „namų prapuolusias avis. „Prapuolę buvo visi: 

aiškintojai — savo pačių teisybėje, kuri po Dievo akių netiko. 
Jėzus įsakmiai įsakė eiti į visas tautas, po prisikėlimo iš nu- 
mirusių, Mt 28,19-20. 

Jėzus siuntė mokinius skelbti karalystės priartėjimą, pa- 
našiai, kaip skelbė Jonas ir pats Jėzus. Tai yra bendra tema. 
Atsivertimas lieka krikščionijos bendra tema. Šalia šios te- 
mos Jėzus pats skelbė daug ką, taip ir mokiniai. 

Evangelija visada buvo skelbiama žodžiu ir darbu. Tas 
pasireiškė: gydymu, stebuklų darymu, demonų išvarymu, 
mirusių prikėlimu. Kur tikrai evangelija.skelbiama, ten seka 
šie ženklai. Taip Viešpats įsakė ir pažadėjo. Mirusiųjų pri- 
kėlimas yra dvejopas: dvasinis ir kūniškas. Jėzus prikėlė 
mirusius, tą darė ir apaštalai. 

Neapsirūpinkite juostose arba diržuose pinigais. Juostos 
buvo naudojamos ne tik susijuosti, bet ir pinigams susidėti. 
Jas kartais vadino pinigų maišais. Jėzus įsakė pasitikėti 
Dievo aprūpinimu ir ką dovanai gavo, tą dovanai ir toliau 
duoti. Nors Jėzus įsakė nereikalauti atlyginimo, bet Jėzus 
sakė, kad darbininkas yra savo valgio vertas. Tikinčiųjų 
pareiga yra savo vedėjus aprūpinti. Jie irgi yra žmonės ir 
jiems reikia gyventi, kaip ir kitiems. 

Jėzus žinojo, kad vieni gerąją žinią priims, o kiti atmes. 
Evangelijos atžvilgiu neutralių nėra; ji priimama arba atme- 
tama. Jėzus patarė rasti patikimą vietą (žmogų) ir joje laiky- 
tis. Taip darė apaštalai Jėzaus laikais ir po Jo. 

Dulkių nukratymas. Izraelitai grįždami iš užsienio, iš pa- 
goniško pasaulio, ant sienos nukratydavo dulkes, tuo išreikš- 
davo, kad jie nieko bendro neturi su pagoniais. Taip ir Jėzus 
įsakė nieko bendro neturėti su tais, kurie evangeliją atmeta, 
jos nepriima. Išeinant iš jų nukratyti ir dulkes, mažiausią kas 
gali būti. Taipgi tas reiškė atsisakyti jų kaltės, jų likimo, 
teismo, kuris juos ištiks. Kam daug duota, iš to bus ir daug 
reikalauta. Izraelis turėjo ST, Sodoma ir Gomora jo neturėjo. 
Evangelija yra daugiau negu ST. Dievas prašys iš mūsų 
atskaitos. 


BŪSIMIEJI PERSEKIOJIMAI, Mt 10, 16 - 25 
16 "Štai Aš siunčiu jus, kaip avis tarp vilkų. „Todėl būkite 
išmintingi kaip žalčiai ir neklastingi kaip balandžiai, Mt 

24,9-19; Mk 13,9-13; Lk 12,11-12; 21,12-19; 10,3; Apd 20,29; 
Rom 16,19; Fil 2,15; Ef 5,15; Mt 7,24; 1 M3,1. 17 Sergėkitės 
žmonių, nes jie įskųs jus teismams ir plaks sinagogose. 18 Jūs 
būsite dėl manęs vedžiojami pas valdovus ir karalius liudyti 
jiems ir pagonims. 19 Kai jie įskųs, nesirūpinkite, kaip arba 
ką kalbėsite, nes tą valandą jums bus duota, ką jūs turite 
sakyti. 20 Tada ne jūs kalbėsite, o jūsų Tėvo Dvasia kalbės 
per jus. 

21 Brolis išduos mirti brolį, ir-tėvas vaiką, o vaikai sukils 
prieš gimdytojus ir nužudys juos, Mik 7,6; Mt 10,85; 24,10; 
Mk 13,12-: 14,27. 22 Jūs būsite visų nekenčiami dėl mano 
vardo, bet kas ištvers iki galo, bus išgelbėtas Apd 5,40; 2 
Kor 11,24; Mt 24,9-14; Mk 13,9-13; Lk 21,12-17; Mt, 24,13; Jn 
15,18.21; 16,2; Apr 13,10. 

23 Kai jus persekios viename mieste, bėkite į kitą. Iš tiesų 
sakau jums: dar nebūsite išvaikščioję Izraelio miestų, kai 
ateis Žmogaus Sūnus, Mt 23,34; Apd 8,1; 14,6; Mt 16,28; 
24,30; 26,64. 

24 Mokinys nėra aukštesnis už savo mokytoją, nei tarnas 
„už šeimininką, Lk 6,40; Jn 13,16; 15,20. 25 Pakanka, jei mo- 
kinys prilygsta mokytojui ir tarnas šeimininkui. Tad jei šei- 
mininką jie praminė Belzebubu, tai ką bekalbėti apie namiš- 
kius!" Mt 9,34; 12,24-27. 


Jėzus siuntė savo mokinius kaip avis tarp vilkų. Jo sekėjai 
neturėjo gintis nuo savo priešų kumščiu, ginklu, diplomatija, 
apgaule, kompromisais, bet išmintimi ir nekaltumu. Toks 
siuntimas buvo pavojinga užduotis. Avis tarp vilkų. Čia nieko 
kito negalima laukti, kaip kentėjimų. Čia yra kantrumas ir 
tikėjimas šventųjų, Apr 13,10. 

Jėzus įsakė saugotis žmonių. Jis siuntė pas žmones, bet 
įsakė jų saugotis. Jie buvo ir yra pavojingi. Prieš Jo sekėjus 
buvo naudojamos įvairiausios priemonės iš žydų pusės: gra- 
sinimai, teismai, plakimai, žudymai, padavimai romėnų val- 
džiai. Sinagogose plakimas buvo daromas taip: plakamasis 
būdavo pririšamas prie tam tikros kaladės. Jis turėjo pasi- 
lenkti, jo rankas ir kojas pririšdavo. Plakamasis įrankis buvo 
padarytas iš keturių diržų. Visas jo plotis buvo plaštakos 
pločio. Viso buvo leidžiama kirsti 40 kirčių. Bet kad kartais 
neapsiskaičiuotų ir per daug neįkirstų, duodavo 39 smūgius. 

Vieną trečdalį įkirtus, patikrindavo ar išlaikys. Jei numaty- 
davo, kad neišlaikys, duodavo mažiau kirčių. Romėnų plaki- 
mas buvo dar žiauresnis. Jis aprašytas, Mt 27,26. 

Jei Jėzaus sekėjas, nežiūrint atsargaus ir išmintingo elge- 
sio, patraukiamas teismo atsakomybėn, tenesirūpina kaip 
gintis. Tėvas duos reikiamus žodžius, veikiant Šventajai 
Dvasiai. Dievas tikrai laiko savo pažadus. Tą daugelis patyrė 
ir aš pats. Betgi praktiškame gyvenime nėra taip lengva 
pasitikėti, dažnai norima savo išmintimi naudotis. 

Jėzaus sekėjų persekiojimas pasireiškė iš visuomenės, 
bažnyčios, valdžios pusės, bet ir iš savo šeimos. Ir šeimoje 
pasireiškia neapykanta ir eina Iki mirtino žudymo. Nekenti- 
mas ir persekiojimas vyksta ne dėl kokių nusikaltimų, bet dėl 
išganančio tikėjimo į Jėzų. Jėzaus sekėjo pareiga ištverti iki 
galo. Jis privalo tai daryti mylėdamas, duodamas liudijimą 
apie išganymą ne tik žodžiu, bet gyvenimo pavyzdžiu. Kas 
gali tą įvykdyti? Tas, kuriam Jėzus duoda galią. 

Kur vyksta dideli persekiojimai, Jėzus pataria bėgti į kitą 
miestą, ar šalį. Tai nėra netikėjimas ir bailumas, bet išmin- 
tingas pasitraukimas. Persekiojimo atvejais reikia išsipra- 
šyti iš Dievo aiškumo, kaip pasielgti. 

Nuostabu, kad šita neapykanta, dėl Jėzaus vardo ir perse- 
kiojimas iki mirties imtinai, pasireiškė iš žydų ir romėnų 
pusės, bet greitai pasireiškė ir iš vadinamų krikščionių prieš 
kitaip tikinčius, dažniausia dėl liudijimo, kad jie patiria Jė- 
zaus išganančią galią. Tas vyksta iki mūsų dienų, 20 amžiuje. 
2 pasireiškia komunistiniuose ir "krikščioniškuose" kraš- 
u05€, ' 

Jėzus įspėjo savo sekėjus, kad jiems neis geriau, kaip Jam. 
Jis buvo persekiotas, velnių vyriausiuoju vadintas, nužudy- 
tas. Kas Jį tikrybėje seka, tas susilaukia daug nemalonumų. 
Toks yra krikščionio kelias. Taip jį Viešpats apibūdino ir taip 
yra, L 


KO BIJOTIS? Mt 10, 26-31 
26 “Todėl nebijokite jų. Nieko nėra uždengta, kas nebus 
„atidengta, ir nieko paslėpta, kas nepasidarys žinoma, Lk 
12,2-9; Mk 4,22; Lk 8,17. 27 Ką jums kalbu tamsoje, sakykite 
šviesoje, ir ką šnibždu į ausį, garsiai skelbkite nuo stogų. 

28 Nebijokite tų, kurie žudo kūną, bet negali užmušti sielos. 
Verčiau bijokite to, kuris gali pražudyti ir sielą, ir kūną pra- 
gare, Ez 3,9; 1 Pt 3,14; Apr 2,10; Lk 28,40; Žyd 10,31; Jok 
4,12; Apr 14,7.10. 29 Argi ne du žvirbliai parduodami už 
asarją? Ir vis dėlto nė vienas iš jų nekrenta žemėn be jūsų 
Tėvo valios. 30 O jūsų netgi visi galvos plaukai suskaityti, 1 
Sam 14,45; 2 Sam 14,11; Lk 21,18; Apd 27,34. 31 Tad nebijo- 
kite! Jūs nepalyginti vertesni už aibes žvirblių, Mt 6,26; 
12,12. 


Tikinčiųjų vargai ir persekiojimai nėra amžini. Jie kartą 
pasibaigs. Ištverti įmanoma, Viešpats pažada savo pagalbą. 
Nors išviršinės ir vidujinės audros siaučia, gyvenimo kelias 
grubus, bet eina į tėviškę. Ten atilsis bus malonus. Priešai 
nori evangelijos skelbimą ir jos galios pasireiškimą trukdyti, 
bet jų galia irgi ribota. Jie nesutrukdys. Evangelija bus pa- 
skelbta, visi ją išgirs. Ji bus skelbiama lyg nuo stogų, viešai. 

Palestinoje stogai buvo plokšti. Nuo jų buvo gerai kalbėti į 
minias. O gal tas palyginimas primena paprotį, sabatai prasi- 
dedant, sinagogos tarnas pūsdavo dūdą tris kartus nuo aukš- 
čiausio stogo, kad laukuose dirbantys išgirstų ir eitų namo. 

Jėzus įsako savo sekėjams nebijoti ir skelbti evangeliją 
drąsiai. Nežiūrint visų vargų ir kentėjimų tiesa laimės. Kas 
tikrai Dievo bijo, tiki Jį, tas gauna drąsą ir žmonių nebijo. 
Kuris žmonių daugiau bijo negu Dievo, tam Dievas nėra 
tikrovė. Kuris yra evangelijos Dvasios paliestas, žino, kas 
yra nuodėmių atleidimas ir kiek nusikaltimai yra baisūs, kiek 
ji prikankino, tas nedarys nusikaltimo, bet geriau kentės 
vargus. Žmogus gina ir saugo tą, kas jam yra brangiausia. Jei 
žmogus supranta sielos vertę — jis gyvens dėl jos, o ne dėl 
šio pasaulio turtų ir garbės. Tikra meilė išvaro baimę. Ka 
tikrai myli, to sieki nebodamas vargų ir kentėjimų. Apaštalai 
ir visų laikų tikintys skelbė evangeliją nebijodami. Velnio ir 
netikinčiųjų jėgos yra didelės, jos gali sunaikinti kūną. Mili- 
jonai tikinčiųjų mirė kankinių mirtimi. Tai ir yra visa, ką 
piktybė gali padaryti. Ji sielos, tikrojo žmogaus, negali pa- 
liesti, daug mažiau sunaikinti. Dievas yra viso Viešpats. Gar- 
binkime Jį! 

Žvirbliai buvo tokie pigūs paukšteliai, kad už vieną asarija, 
smulkiausią pinigėlį (centą) davė du, o už du pinigėlius davė 

penkis paukštelius. Tačiau Dievas aprūpina ir juos. Be Jo 
žinios nė vienas nežūna. Dievas žino kiekvieną galvos plauką, 
daug daugiau Jis žino galvą. Be Jo žinios niekas negali įvykti 
ir Jo vaikui pakenkti. 


IšPAŽINIMAS, Mt 10, 32-33 
32 Kas išpažins mane žmonių akivaizdoje, ir Aš jį išpažin- 
siu savo dangiškojo Tėvo akivaizdoje, 1 Jn 4,2-8,15; 1 Sam 
2.30. 33 O kas išsigins manęs žmonių akivaizdoje, ir Aš jo 
išsiginsiu savo dangiškojo Tėvo akivaizdoje, kuris yra dan- 
guje", Mk 8,88; Lk 9,26; 2 Tim 2,12; 1 Jn 2,22; Jud 4. 


Kas pasitiki Dievu, Jo buvimu ir valdymu, tas drąsiai liu- 
dija apie išganymą. Tokį liudininką Jėzus žada pripažinti 
savo Tėvo akivaizdoje. Gali rastis fanatikų, kurie nieko ne- 
žino apie gyvą tikėjimą į Dievą ir gali aukoti dėl Jo savo gy- 
vybę. Tikintis nėra fanatikas. Jis yra patyręs-Dievo malonės 
veikimą, nusikaltimų atleidimą, Dievo veikiančią meilę, turi 
Dievo Dvasios liudijimą, kad jis yra Dievo vaikas. Todėl jis 
visu nuoširdumu sako: “Dievo reikia daugiau bijotis, klau- 
syti, negu jūsų". Taip sakė apaštalai, Apd 4,19. Taip kalbėjo 
valdiečiai, kai jiems grėsė mirties pavojus, taip elgiasi tas ir 
mūsų laike, kuris daugiau myli Dievą, negu šio pasaulio 
garbę. 


NE TAIKA, BET KARDAS, Mt 10, 34 -39 

34 “Nemanykite, jog Aš atėjęs nešti žemėn ramybės. Atė- 
jau nešti ne ramybės, o kalavijo, Lk 12,51-55. 35 Atėjau su- 
kiršinti sūnaus prieš tėvą, dukters prieš motiną ir marčios 
prieš anytą. 36 Žmogaus namiškiai taps jam priešais, Mik 7,6. 

87 Kas myli tėvą ar motiną labiau už mane — nevertas 
manęs. Kas myli sūnų ar dukterį labiau už mane, nevertas 
manęs. 38 Kas neima savo kryžiaus ir neseka manęs, tas ne- 
vertas manęs, Lk 4,26-27; 5 M 33,9; Mt 16,24. 39 Kas išsaugo 
savo gyvybę, praras ją, o kas praranda savo gyvybę dėl 
manęs — atras ją, Lk 9,24, 


ST kalba apie Mesiją, kaip taikos kunigaikštį. Jėzui gims- 
tant Betliejuje angelai giedojo apie taiką. Pamoksle ant kalno 
Jėzus sakė, apie taikos nešėjus. NT kalba apie taiką ir ramy- 

bę. Žmonės išsiilgsta taikos, taikos be sąlygų. Taika bus tik 
tada, kai taikos kunigaikštis viešpataus. Kur Jis viešpatauja, 
ten yra taika, kurios šis pasaulis nepažįsta ir nenori. Jis rei- 
kalauja išsiskirti už ar prieš Jį. Dėl to ir randasi kova — kala- 
vijas. Jėzus sako, kad tik toks tikėjimas turi vertę, kuris dėl 
Jo visa aukoja. Kurie žmonės dėl Jėzaus visa aukoja, tie pa- 
tiria Jėzaus palaimą, artybę ir yra kitiems palaima. Jėzaus 
evangelijos didybė ir reikalavimas išsiskirti, paliečia ir šei- 
mos santykius. Šėimos nariai privalo vienas antrą mylėti. Bet 
Jėzus yra daugiau, negu šeimos ryšiai. Kur šeimos nariai 
bendrai Jo neseka, ten randasi skirtumai tokie dideli, kad 
priešiškumas reiškiasi iki mirties: Kas išpažintos tiesos išsi- 
gina dėl šeimos santykių, tas Jo nevertas. 

Jėzus prašo laisvai pasirinkti evangeliją. Kur dėl Jo seki- 
mo, dėl Jo vardo kyla kentėjimai, tai yra kryžius dėl Jo. Daž- 
nai tenka girdėti, kad ligos, nelaimės, vargai yra kryžius. 
Taip, tai yra kryžius. Bet tai nėra Kristaus sekimo kryžius. 
Kristaus kryžius yra, kai jis kyla, dėl tikėjimo ir darbo Jam. 
Kas norėdamas išlaikyti savo gyvybę išsigina Jėzaus, tas 
sunaikina savyje žmoniškumo, tiesos jausmą ir yra nevertas 
Jo. Bet kuris neišsigina Jėzaus tiesos, nors dėl to ir mirti rei- 
kėtų, jis išlaiko savyje tiesą. Tam tikėjimas yra realybė, dėl 
jo verta gyventi ir mirti. 


PAŽADAI, Mt 10, 40 - 42 

40 "Kas jus priima, tas mane priima. O kas priima mane, 
priima Tą, kuris mane siuntė, Mt 18,5; Lk 9,48; 10,16; Jn 
13,20; 12,44; 2 Kor 2,10; Gal 4,14. 41 Kas priima pranašą dėl 
to, kad jis pranašas, gaus pranašo užmokėstį. Kas :priima 
teisųjį dėl to, kad jis teisus, gaus teisiojo užmokestį, Mt 
13,17; 3 Jn 8. 42 Ir kas paduos bent taurę šalto vandens atsi- 
gerti vienam iš šitų mažiausiųjų dėl to, kad jis yra moki- 
nys, — ištiesų sakau jums, — tas nenustos savo užmokesnio, 
Mt 6,2; 25,40; Mk 9,41. 


Kas priima Jėzaus pasiuntinį, tas priima Jį, o kas priima Jį, 
tas priima Dievą ir tuo gauna Dievo atpildą. 

Paduoti trokštančiam šalto vandens yra geras darbas. Už- 
mokesnis pažadamas tik tam, kas sąmoningai priima Jėzaus 

mokinį. Sąmoningai priimdamas, suriša savo likimą su juo. 
Panašiai kaip Rachaba, priimdama ir paslėpdama Izraelio 
paslus, susijo savo likimą su jų likimu ir gavo už tai atpildą, 
Joz 2,1; Jok 2,25. 


JONO KRIKŠTYTOJO PASIUNTINIAI, Mt 11, 1-15 

1 Baigęs nurodymus dvylikai mokinių, Jėzus iškeliavo to- 
liau mokyti ir skelbti evangelijos kituose miestuose, Mt 7,28; 
13,53; 19,1; 26,1. 

2 Jonas, išgirdęs kalėjime apie Jėzaus darbus, nusiuntė 
savo mokinius Jo paklausti, Lk 7,18-85; Mt 14,8; Jn 7,31: 
3 “Ar Tu esi tas, kuris turi ateiti, ar mums laukti kito?" Mt 
3,11; Mal 3,1; Abak 2,3. 4 Jėzus atsakė: “Eikite ir apsaky- 
kite Jonui, ką čia girdite ir matote: 5 aklieji praregi, raišieji 
vaikščioja, raupsuotieji apvalomi, kurtieji girdi, mirusieji 
prikeliami, vargdieniams skelbiama geroji naujiena, Mt 
15,31; Iz 35,5-6; 29,18; 61,1; Lk 7,22; 2 Kor 1,20. 6 Ir palai- 
mintas, kas nesipiktina manimi", Mt 13,57; 26,31; Lk 7,23; Jn 
6,61. 

Jiems nueinant, Jėzus kalbėjo minioms apie Joną: “Ko 
išėjote į dykumą pažiūrėti? Ar vėjo linguojamos nendrės? Mt 
3,1.5. 8 Ko išėjote pamatyti? Ar švelniais drabužiais vilkinčio 
žmogaus? Švelniais drabužiais vilkintys gyvena karalių rū- 
muose, Mt 3,4. 9 Tai-ko gi išėjote? Ar pamatyti pranašo? 
Taip, sakau jums, ir kur kas daugiau, negu pranašo! Lk 1,76; 
20,6. 10 Jis yra tas, apie kurį parašyta: 'Štai siunčiu pirm 
tavęs savo pasiuntinį, jis nuties tau kelią“, Mal 3,1; 2 M 
23,20; Mk 1,2; Jn 3,28. 11 Iš tiesų sakau jums: tarp gimusių 
iš moterų nebuvo didesnio už Joną Krikštytoją, bet ir ma- 
žiausias dangaus karalystėje didesnis už jį, Mt 13,17; 18,1; Lk 
1,15. 12 Nuo Jono Krikštytojo dienų iki dabar dangaus kara- 
lystė smurtu puolama, ir smūrtininkai ją sau grobia, Lk 
13,24; 16,16. 13 Visi pranašai ir įstatymas pranašavo iki 
Jono, 1 Pt 1,10, 14 ir, jeigu norite priimti, jis yra Elijas, kuris 
ateina, Mt 17, 10- 13; Lk 1,17; Jn 1,21; Mal 3,23. 15 Kas turi 
ausis, tesiklauso!" 


E — išsiuntęs mokinius ir pats ėjo skelbti evangelijos. 
Jam taip besidarbuojant, ii Jono Krikštytojo AGA 
pas Jį. 

Jėzus skelbė evangeliją ir gydė ligonius. Jonas vargo kalė- 
jime jau arti metų. Jėzus nė karto neaplankė jo, nieko nedarė 
dėl savo pirmtako išlaisvinimo. Pranašas Izaijas sako, kad Jis 
kalinius išlaisvins, Iz 42,7. Jono mokiniai galėjo lankyti savo 
mokytoją kalėjime. Jie pasakojo jam apie Jėzaus darbus. Jo- 
nas gerai žinojo ST ir tikėjo, kas jame parašyta apie Mesiją. 
Jonas buvo kantrus ir galėję laukti, bet jam kilo kai kurie 
neaiškumai. Jis norėjo juos išsiaiškinti. Jis visai pasitikėjo 
Jėzumi ir klausė Jo viešai. Žmogus mažai pasikeitė per tūks- 
tančius metų. Žmonės dar ir dabar klausia ar Jėzus yra Išga- 
nytojas? Kas abejonių neturėjo? Didieji tikėjimo milžinai 
kartais suabejojo. Mozė nekantravo, Jobas nusiminė, Jere- 
mijas nerimo. Jie savo didžiausiame varge kreipėsi į Dievą. 
Todėl jie nėra atpuolėliai ar netikintys. 

Kai kas mano, kad Jonas siuntė savo mokinius pas Jėzų, 
kad jie pažintų Mesiją ir liktų pas Jį. Jono sekėjų skaičius dar 
buvo didelis ir jie laikėsi prie savo mokytojo. Jonas visą laiką 
nurodė savo mokinius į Mesiją. Kai jie sakė Jonui: “Tas, 
kuris buvo atėjęs pas tave, krikštija, ir kiekvienas ateina pas 
Jį", Jn 3,26. Jonas atsakė: “Jis turi augti, o aš privalau ma- 
žėti", Jn 3,30. Jono mokinių būreliai veikė dar ir apaštalų 
laike, Apd 19,1-7. | 

Jėzus atsakė Jonui ST, kurį Jonas gerai žinojo. Tas buvo 
geriausias atsakymas. Jėzus nedarė jokių priekaištų Jonui, 
bet aiškiai atsakė ko jis klausė. 

Kai Jano mokiniai nuėjo, Jėzus sakė žmonėms, kas Jonas - 
yra. Rodos, Jonas suabejojo ir svyravo. Bet Jėzus, kuris 
pažįsta širdis, žinojo Jono tikėjimą ir viešai kalbėjo žmonėms 
apie Joną. Jis nėra svyruojantis lyg nendrė vėjo pučiama, bet 
tvirtas, gali savo gyvybę atiduoti už tą, ką jis skelbė ir tikėjo. 
Turėti Dievo ramybę širdyje, galėti tikėti Jo vedimu, yra 
didelė palaima. Dievo palaima pergyvenama giliausiai,, kai 
žmogus yra varge, kaip sakoma, nebeturi pamato po kojų. Ta 
yra palaima, kai visose abejonėse širdis sako: “Jei mano kū- 
nas ir siela apalpsta, tačiau Tu esi mano dalis", Ps 73,26. “Pa- 
laimintas, kuris manimi nesipiktina", buvo paskutinis Jėzaus 
žodis Jonui. Jėzus matė Joną jo abejonėse, bet ir žinojo ji 
tikint. Jėzus nesakė "vargas", bet “palaimintas". Jėzus sakė, 
kad Jonas yra didžiausias iš.visų žmonių. Bet kuris atgimęs iš 
Dvasios, Dievo vaiku tapęs, tas yra didesnis už Joną. 

Smurtas. Tie, kurie neturėjo pažadėjimų nei teisės į Dievo 
karalystę, veržėsi į ją, darė jai smurtą. Dangaus karalystės, 
išrinktosios tautos, vaikai išskirti, o pagonys iš rytų ir 
vakarų veržėsi į ją. Ar tai nebuvo smurtas? Muitininkai ir 
paleistuvės tikėjo ką Jonas mokė ir tapo karalystės dalyviais. 
Fariziejai atmetė Joną ir jo mokymą. Minia priėmė Jono nu- 
rodymus visu rimtumu, vykdė juos visomis pastangomis, 
veržėsi. Tie, kurie išsiilgsta dangaus karalystės, veržiasi į ją 
visomis galimybėmis. Jie sako kaip Jokūbas: “Palaimink 
mane, kitaip tavęs nepaleisiu, 1 M 32,26. 


JĖZAUS KARTA, Mt 11,16 - 19 

16 “Su kuo galėčiau palyginti šią kartą? Ji panaši į vaikus, 
kurie sėdi prekyvietyje ir šaukia savo draugams: 17 “Mes 
jums grojome, o jūs nešokote. Mes giedojome raudas, o jūs 
neverkėte', Pat. 29,9, š 

18 Atėjo Jonas, nevalgus ir negeriantis, tai jie kalbėjo: "Jis 
demono apsėstas', Mt 3,4. 19 Atėjo Žmogaus Sūnus, valgan- 
tis ir geriantis, tai jie sako: 'Štai rijūnas ir vyno gėrėjas, 
muitininkų ir nusidėjėlių bičiulis". Ir vis dėlto išmintis pasi- 
teisina savo darbais", Mt 9,11; 8,14-15; Jn 12,87. | 

Jėzus nuosekliai sprendė apie žmones. Jie buvo nepasto- 
vūs, kaip vaikai. Jiems evangelija buvo per daug reikalau- 
janti, tai vėl per paviršutiniška. Jie žaidė, kur buvo reikalin- 
gas rimtumas, ir liūdėjo, kur reikėjo džiaugtis. Minios netu- 
rėjo supratimo apie gerąją žinią. Ją suprato tik tikrieji vai- 
kai, Dievo pašauktieji. Pagaliau Dievo išmintis laimės. 

Jėzus kalbėjo ir gyrė Jono skelbimą, bet pastebėjo, kad 
minios nekreipė dėmesio nei į Jono skelbimą, nei į Jo, Jėzaus. 
Pradžioje minios buvo išjudintos gerosios žinios. Tautos ir 
bažnyčios vadai atmetė Joną ir Jėzų. Minios patikėjo vadams 
ir laikė Joną apsėstu demono, o Jėzų rijūnu ir girtuokliu. 

Nevisada kreipiamas dėmesys į evangelijos skelbėjų pa- 
vyzdingą gyvenimą ir mokymą. Ir aukščiausiomis dovanomis 
apdovanotieji kartais pajuokiami, niekinami ir jų pastangos 
atmetamos, kaip netinkamos, piktos. Tam tikrame laipsnyje 
tiesa, kad Jėzus buvo muitininkų ir riusidėjėlių draugas. Jis 
buvo tikras draugas, Gelbėtojas. Žmonės tą draugystę pa- 
naudojo pajuokai ir paniekai. Jie elgėsi kaip neišmanėliai 

„Vaikai, be supratimo. Jiems evangelija buvo tik žaidimui. Bet 
kurie priėmė išmintį iš aukšto, Jėzų, tiems evangelija tapo 
išganančia jėga, Rom 1,16. Tokia padėtis yra iki mūsų dienų. 


VARGAS NEATSIVERČIANTIEMS, Mt 11, 20 -24 

20 Tada Jėzus pradėjo barti miestus, kuriuose buvo pada- 
ryta daugumas Jo stebuklų, kad jie neatsivertė, Lk 10,12.15; 
Jn 12,37. 21 “Vargas tau, Chorazine! Vargas tau, Betsaida! 
Jeigu Tyrė ir Sinode būtų įvykę tokie stebuklai, kokie padą- 
ryti pas jus, jie seniai būtų apsirengę atgailos maišais ir apsi- 
barstę pelenais bei atsivertę, Jn 3,6; Dan 9,3-. 22 Todėl gi 
sakau jums: Tyrui ir Sidonui bus lengviau teismo dieną, negu 
jums! 23 Ir tu Kapernaume, iškeltasis iki dangaus? Tu nu- 
garmėsi iki pragaro! Jeigu Sodomoje būtų įvykę tokie ste- 
buklai, kokie įvyko tavyje, ji būtų išlikusi iki šios dienos, Mt 
4,13; 8,5; 9,1; Iz 14,13-15; Ez 26,20. 24 Todėl sakau jums: 
Sodomos žemei bus lengviau teismo dieną, negu tau", Mt 
10,15. 


Jonas, Jėzus ir apaštalai skelbė atsivertimą, pasiūlė Dievo 
malonę. Žmonės reagavo į tai labai paviršutiniškai. Tada 
"Jėzus pradėjo juos pabarti, kad malonės nepriėmus, seks 
teismas. Chorazine nėra minėta ST. Šis miestas buvo 3 kilo- 
metrai į šiaurę nuo Kapernaumo. Betsaida irgi buvo arti 
Kapernaumo miesto. Iš Betsaidos, kiek žinome, Jėzus pava- 
dino tris savo apaštalus, bet apie Jėzaus veiklą Chorazine 
nieko nėra užrašyta. Bet gi iš šio pasakymo matyti, kad Jėzus 
ten daug dirbo. Kapernaume buvo Jėzaus veiklos centras. 
Žmonėms patiko Jėzaus veikla, bet jie atsakė labai paviršu- 
tiniškai, žaisdami.:Jie nenešė atsivertimo vaisių. Todėl Jėzus 
pradėjo juos pabarti. Jėzus sakė, kad jei tokie stebuklai būtų 
įvykę Sodomoje, ji tebestovėtų. Taipgi Tyras ir Sidonas būtų 
atsivertę matydami tokius Jėzaus darbus. Kur pirmiau sto- 
vėjo Sodoma ir Gomora, ten buvo derlingiausia žemė ir gra- 
žiausias kraštas. Dabar ten yra likę tik tyrlaukiai. Panašiai . 
atsitiko ir su Chorazine, Betsaida ir išaukštintuoju Kaper- 
naumu. Iš jų yra išlikę tik griuvėsiai. Jėzaus įspėjimo žodžiai 
galioja ir mums. Mūsų dienomis pažvelgdami į pasaulį ma- 
tome, kad kur žmonės yra daugiau persiėmę evangelijos 

dvasia, čia klesti kultūra, civilizacija, ekonominė gerovė. 
Taip yra laikiname gyvenime, po to seks amžinybė ir pasku- 
tinysis teismas. Evangelijos skelbimas nėra žaidimui, bet 
įgyvendinimui. Nežaiskime, kaip Jėzaus karta! 


ATEIKITE PAS MANE IR ILSĖKITĖS, Mt 11, 25-30 

25 Anuo metu Jėzus bylojo: “Aš šlovinu tave, Tėve, dan- 
gaus ir žemės Viešpatie, kad paslėpei tai nuo išmintingųjų ir 
gudriųjų, o apreiškei mažutėliams, Lk 10,21-22; Apd 17,24; Iz 
29,14; Mat 21,16; 1 Kor 1,19-21. 26-29. 26 Taip, Tėve, nes tau 
taip patiko. 27 Viskas man yra mano Tėvo duota; ir niekas 
nepažįsta Sūnaus, tik Tėvas, nei Tėvo niekas nepažįsta, tik 
Sūnus ir kam Sūnus nori apreikšti, Mt 28,18; Jn 3,35; 17,2; 
Fil 2,9. 28 Ateikite pas mane visi, kurie vargstate ir esate 
prislėgti: Aš jus atgaivinsiu! Mat 12,20; 23,4; Jer 31,25. 
29 Imkite mano jungą ir mokykitės iš manęs, nes esu romus 
ir nuolankios širdies, ir jūs 'rasite savo sieloms atilsį, Mt 5,5; 
21,5;.2 Kor 10,1; Iz 28,12; Jer 6,16. 30 Mano jungas švelnus, 
ir. mano našta lengva", Apd 15,10; Jn 5,8. 


Anuo metu, kai Jėzus įspėjo neatsiverčiančius, buvo evan- 
geliją priimančių, nors ir mažas skaičius. Jėzus maldoje gar- 
bina Tėvą ir dėkoja Jam už “mažutėlius",; pažodžiui verčiant 
iš graikų kalbos — nepilnamečius. Tai yra vaikai, kurie dar 
nėra pilnamečiai. Dievo malonė, išganymas nėra pasiekiama 
išmintimi, protavimu. Čia reikalingi Dievo apsireiškimai, 
Dievo Dvasios veikimas. Tas padaro krikščionį. 

Jėzus kviečia pas save visus vargstančius ir prislėgtus. 
Kiti vertimai sako — dirbančius ir išvargusius. Kaip kiekvie- 
nas turi dirbti laikiną darbą pragyvenimui, taip panašiai 
dvasiniai, privalo laikyti įstatymą. Įstatymo laikymas išvar- . 
gina ir veda į mirtį. Nė vienas netampa išgelbėtas įstatymo 
darbais. Jėzus yra nuolankios širdies. Jis atėjo gelbėti, iš- 
laisvinti. Jo evangelija tikra atgaiva! 

Visi esame pajungti po įstatymo jungu ir prislėgti nusikal- 
timų našta. Jungas ir našta yra nemalonūs dalykai. Jėzaus . 
jungas yra švelnus ir našta lengva. Visai kitaip, negu įsta- 
tymo. Teko matyti dvaro darbininkus dirbančius, vargstan- 
čius visą dieną. Vakare jiems buvo leista dirbti dėl savęs. 

Kaip jie dirbo! Rodos visai neišvargę. Gal tą geriausiai su- 
pranta kolūkių darbininkai, ką reiškia dirbti kolūkyje i ir savo 
sklypelyje. Panašiai pasireiškia dvasiniame gyvenime įsta- 
tymas ir evangelija. 


SABATA, Mt 12,1-8 

*1 Anuo metu Jėzus ėjo šeštadienį per javų lauką. Jo moki- 
niai buvo išalkę, tad skynė varpas ir valgė, Mk 2,23-28; Lk 
6,1-5; 5 M 5,14; 23,26. 2 Tai pamatę fariziejai Jam sakė: 
“Žiūrėk, tavo mokiniai daro, Ras šeštadienį draudžiama", 
2 M 20,10. 3 Jis atsakė: “Ar neskaitėte, ką darė Dovydas i ir 
jo palydovai, būdami išalkę? 1 Sam 21,7. 4 Kaip jie įėjo į 
Dievo namus ir valgė padėtinės duonos, nors nevalia buvo jos 
valgyti nei jam, nei jo palydovams, o vien tik kunigams, 83 M 
24,5-9. 5 Arba, ar neskaitėte įstatyme, jog šeštadienį kunigai 
šventovėje pažeidžia šeštadienio poilsį i ir nenusikalsta? 4 M 
28,9; Jn 7,22. 6 Todėl sakau į jums: čia didesnis, negu šven- 
tovė! Mt 24,2; Jn 2,19.21. 7 Jeigu žinotumėte, ką reiškia 'Aš 
noriu pasigailėjimo, o ne aukos', nebūtumėte pasmerkę ne- 
kaltų. 8 Žmogaus Sūnus yra šeštadienio Viešpats", 1 Sam 
15,22; Oz 6,6; Mt 9,13; 23,23. 


Jėzus ėjo su savo mokiniais, sabatos dieną, per javų lauką; 
mokiniai skabė varpas ir jas delnais ištrynę valgė. Fariziejai 
tai skaitė darbu. Šeštadienį dirbti buvo baudžiama mirties 
bausme. Tikrybėje įstatymas varpas skabyti ir valgyti ne- 
draudė. Įstatyme buvo leidžiama valgį gamintis, 2 M 12,16. 
Taipgi įstatymas leido svetimame lauke skinti javus ar vai- 
sius ir juos valgyti, bet buvo nusikaltimas neštis namo. Šis 
fariziejų priekaištas buvo jų dogmomis paremtas. Ir mūsų 
laikais daug kas yra kitaip parašyta evangelijose, negu baž- 
nyčios moko. 

Jėzus nepriminė fariziejams įstatymo, bet rodė iš kitų ŠR 
vietų, kur įstatymas buvo peržengtas, bet nebuvo laikoma 
nusikaltimu. Dovydo atveju, kai jis valgė su savo palydovais 
tik kunigams skirtos duonos, ir kaip kunigai šeštadienį atlie- 
ka apeigas šventovėje, ir tai nelaikoma nusikaltimu, nes pa- 
tarnaujama šventovei. Taip, šventovė svarbesnė „už šešta- 
dienį.- O Jis, Jėzus, yra didesnis ir už šventovę. Tas, supran- 
tama, pykino fariziejus, bet tikrybėje Jėzus buvo didesnis už 

šventovę, tuo ir už šeštadienį. Jis savo prisikėlimu pakeitė 
šeštadienio šventimą į sekmadienį. 


ŽMOGUS NESVEIKA RANKA, Mt 12,9-14 

9 Iš ten išėjęs, Jis atėjo į jų sinagogą, Mk 3,1-6; Lk 6,6-11. 
10 Čia buvo žmogus padžiūvusia ranka. Jie paklausė Jėzų, 
kad galėtų apkaltinti: “Ar leistina šeštadienį gydyti?" Lk 
14,3. 11 Jis atsakė: “Kas iš jūsų, turėdamas avį, jeigu ji šeš- 
tadienį įkris į duobę, nestvers ir neištrauks?! Lk 13,15; 14,5. 
12 O kaip daug brangesnis už avį žmogus! Taigi leistina gera 
daryti šeštadienį". 13 Tada tarė žmogui: “Ištiesk ranką!" Tas 
ištiesė, ir ji tapo sveika, kaip ir antroji, Mt 10,81. 14 Išėję 
fariziejai susimokė Jėzų pražudyti, Jn 5,16.18. 


Šventės diena. Jėzus sinagogoje. Taip pridera elgtis žydui. 
Taip reikia ir krikščioniui švesti šventę. Sinagogoje stovėjo 
žmogus su paralyžiuota ranka. Jį matė žmonės ir gailėjosi 
vargšo ligonio. Bet jie džiaugėsi, nes čia buvo Jėzus. Jie ži- 
nojo, kad Jis gali padėti ligoniui. Fariziejai matė nelaimingą 
žmogų ir Jėzų. Jie nesigailėjo ligonio, bet galvojo, kaip pa- 
kaltinti Jėzų. Jie laikė gydyti leistina tik mirties pavojui 
esant, kitaip gydyti šeštadienį buvo nusikaltimas, baustinas 
mirtimi. | Š 

Jie klausė Jėzaus, ar leistina šeštadienį gydyti? Jėzus 
atsakė ne ŠR, bet gyvenimiška patirtimi. Jis galėjo atsakyti 
ŠR. Pav. apie iškeltąjį žaltį tyruose. Skirtumo nebuvo, ar kas 
pažiūrėjo į jį šventės ar darbo dieną, tas pagijo. Yra žmonių, 
kurie supranta ŠR tik taip, kaip jų dogmos aiškina. Jei jiems 
kas kiek kitaip primena Raštą, tą jie laiko paklydėliu. To- 
kiems gali padėti tik gyvenimiški pavyzdžiai. 

Jėzus žinojo, kad Jis gydydamas šeštadienį juos papiktins. 
Ar negeriau buvo tą žmogų išgydyti sekančią dieną? Papikti- 
nimų reikia vengti, kur yra dar kiek vilties. Bet kur vilties 
nebėra, ar yra išmintinga neteisingai elgtis? Tie žmonės ne 
tik piktinosi, bet jie buvo ir užkietėję. Jie nebeatskyrė kas 
gera ir kas pikta. Jie skaitė dideliu nusikaltimu šeštadienį 
gydyti, bet šeštadienį tartis, kaip Jėzų nužudyti nelaikė 
nusikaltimu. Tikrybėje tai buvo žmogžudystė, Mt 5,21-22. 

DIEVO IšRINKTASIS TARNAS, Mt 12, 15-21 

15 Tai žinodamas, Jėzus pasitraukė iš ten. Daugelis sekė 
Jį, ir Jis visus gydė, 16 bet griežtai įspėdavo, kad Jo negar- 
sintų, Mk 3,7-12; Lk 6,17-19. 17 Kad išsipildytų pranašo 
Izaijo žodžiai, Iz 42,14: 18 “Štai mano išrinktasis tarnas, 
mano mylimasis, kuriuo gėrisi mano siela. Aš suteiksiu Jam 
sąvo Dvasios, ir Jis skelbs tautose teisę. 19 Jis nesiginčys, 
nešūkaus, ir negirdės niekas gatvėje Jo balso. 20 Jis nenu- 
lauš palūžusios nendrės ir neužgesins gruzdančio dagčio, kol 
atneš teisei laimėjimą, Iz 41,9; Mt 3,17; Apd 3,13-26; 4,27.30, 
21 o Jo vardas teiks viltį tautose!" Apd 4,12. 


Jėzus sužinojo apie fariziejų pasitarimus Jį nužudyti. Jis 
pasitraukė į nuošalią ramią vietą ir tęsė savo darbą toliau. 
Žmonės susirado Jį. Jis gydė juos, bet įsakė jiems negarsinti 
Jo. Matas mato ir čia išsipildymą Rašto, Iz 42,1-4. 

Mylimasis. Hebrajų kalboje yra "vienintelis", lotynų kal- 
boje išversta "mylimasis". Taigi, Jis yra vienintelis Dievo 
Tarnas, kuris, viešai ar pasitraukęs į nuošalią vietą, vykdo 
Dievo valią ir priartina teisę. Jis yra tautų, visos žmonijos, 
viltis. 


JĖZUS IR BELZEBUBAS, Mt 12, 22 -30 

22 Kartą pas Jėzų atvedė apsėstą, kuris buvo aklas ir ne- 
bylys. Jėzus pagydė jį, tada šis kalbėjo ir regėjo. 23 Minios 
netvėrė iš nuostabos ir klausinėjo: “Ar šitas ne Dovydo Sū- 
nus?!" Mk 3,22-30; Lk 11,14-23; Jn 7,31; Mt 9,27. 24 Tai iš- 
girdę, fariziejai sakė: “Jis išvaro demonus, tik su demonų 
kunigaikščio Belzebubo pagalba", Mt 9,34; 2 Tes 2,9. 25 Ži- 
nodamas jų mintis, Jėzus tarė: “Kiekviena nesutarianti ka- 
ralystė bus sunaikinta, ir bet koks nesutariąs miestas ar 
namas neišsilaikys, Mt 9,4. 26 Jeigu tad šėtonas išvarinėtų 
šėtoną, irgi savyje nesutartų. Kaipgi tada galėtų išsilaikyti jo 
karalystė? 27 Jeigu Aš išvarau demonus su Belzebubo pa- 
galba, tai su kieno pagalba išvaro jūsų sūnūs?! Todėl jie bus 
jūsų teisėjai. 28 Bet jeigu Aš išvarau demonus Dievo Dvasios 
galia, tai tikrai pas jus atėjo Dievo Karalystė, Lk 17,20; 1 Jn 


29 Argi gali kas nors įsilaužti į galiūno namus ir pasiglemž- 

ti jo namų turtą, pirmiau nesurišęs galiūno?! Juk tik tada jis 
apiplėš jo namus, Iz 49,24; 1 Jn 4,4. 

30 Kas ne su manimi, tas prieš mane, ir kas su manimi 
nerenka, tas barsto", Mk 9,40; Jn 11,52. 


Pas Jėzų stovi demono apsėstas nebylys, aklas. Jis negali 
matyti, nei kitų pagalbos prašyti. Demonas sulaiko akis, kad 
Dievo garbės nematytų ir kalbą, kad nesimelstų. Jėzus iš- 
varė demoną. Apsėstasis matė ir garbino Dievą. Minios džiū- 
gavo ir klausė ar Jis ne Dovydo Sūnus, Mesijas? Fariziejai 
laikė save Dievo tarnais. Jie aiškino žmonėms, kad Jėzus yra 
su šėtonu sąryšyje, todėl Jis gali tą daryti. Per Jėzų pasi- 
reiškia ne Dievo galia, bet šėtono. Jėzus, Dievo Sūnus, fari- 
ziejams — velnio sąjungininkas! Jėzus rodė gyvenimo pavyz- 
džiu, kad taip negali būti. Kur nėra vienybės, sutarimo, ten 
viskas sunyksta. 

Jėzaus laikais buvo žydų burtininkų, kurie Dievo vardu 
demonus išvarinėdavo, Apd 19,13. Jėzus vadina juos “jų sū- 
numis", kadangi-jie buvo iš jų tautos. Jie bus teismo dieną jų 
teisėjais, kaltintojais. Dievo "pirštas" yra Dievo galia, 2 M 
8,19. 

Fariziejai laukė išviršinės dangaus karalystės. Jėzus sakė, 
kad ji yra čia. Fariziejai visai atmetė Jėzų. Ar tai teisinga, 
juk Jis tiek stebuklų darė! Fariziejai tą visa matė ir žinojo. 
Jie buvo laikomi Dievo, šventais, žmonėmis, bet tikrybėje jie 
buvo velnio tarnai. Ar mūsų laikais fariziejizmo dvasia yra 
visai išnykus? Jėzus nepripažįsta neutralumo. Kas su Juo 
nerenka, tas barsto. Tiesa yra tik viena, kas jai priešinasi, 
ten užviešpatauja netiesa. 


NUSIKALTIMAS PRIEš šVENTAJA DVASIA, 
Mt 12,31 -32 

31 “Sakau jums: kiekviena nuodėmė ir. piktžodžiavimas 
bus žmonėms atleisti, bet piktžodžiavimas Dvasiai nebus 
atleistas, Žyd 6,4-6; 10,26; 1 Jn 5,16. 32 Jei kas tartų žodį 
prieš Žmogaus Sūnų, tam bus atleista, o kas kalbėtų prieš 
Šventąją Dvasią, tam nebus atleista nei šiame, nei būsima- 
jame gyvenime, Mk 3,28-29; Lk 12,10; 1 Tim 1,13. 


Nusikaltimas prieš Šventąją Dvasią. Kas tai yra? Kiek- 

vienas tepasiskaito nurodytas ŠR vietas ir dar kitas tesusi- 
randa. Tada jis galės padaryti savo išvadas. Šis nusikaltimas 
tada įvyksta, kai žmogus pažįsta tiesą ir ją atmeta; žino 
Dievo išgelbstančią malonę per Jėzų, bet Jį piktžodžiauja ir 
niekina. Tas įvyksta tam tikrame laipsnyje. Laipsnio didumo 
nė vienas žmogus negali nustatyti, tą žino tik vienas Dievas. 

Šį nusikaltimą Jėzus sieja su fariziejų kaltinimais Jam. Jie 
gerai žinojo, kad Jis yra iš Dievo, Jn 3,2, bet jie sakė, kad Jis 
veikia sąjungoje su šėtonu. Jo darbai, šventas elgesys, galia 
kuri pasireiškė veikiant Šventajai Dvasiai, buvo visų ma- 
tomi. Fariziejai tyčiomis, pikta valia, priešinos ir priskyrė 
Jėzaus veiksmus Belzebubui. Fariziejai mokė, kad Mesijas 
bus didingas, išlaisvins Izraelį iš pagonių valdžios. Jėzus 
pasirodė kuklus, žemas, nuolankus. Tas galėjo daugelį su- 
klaidinti. Jie galėjo Jėzaus nepažinti ir Jį atmesti. Kai kas 
galėjo Jėzų atmesti ne iš piktos valios, bet iš nežinojimo, ne- 
supratimo; galėjo tikrai manyti, kad Jėzus yra tikrai šešta- 
dienio laužytojas ir įstatymo niekintojas. Toks buvo apašta- 
las Povilas prieš atsivertimą. Toks nusikaltimas prieš Jėzų ir 
Dievą atleidžiamas. Bet kuris žmogus žino, supranta, kad ta 
veikla yra teisinga, tie veiksmai vyksta Šventajai Dvasiai 
veikiant, bet pikta valia, priskiria tuos veiksmus šėtonui, 
tokiam nebus atleista. 

Istoriniai matome iš Izraelio tautos likimo. Ji atmetė Jėzų, 
dauguma nežinodama, „tikrybėje, visi tai darė nežinodami. 
1 Kor 2,8. Jei jie būtų pažinę Jį, nebūtų garbingiausiojo Vieš- 
paties nukryžiavę. Tauta nebuvo už tai nubausta. Apaštalai 
veikė, vyresnieji ir tauta turėjo galimybės pasitikrinti. Jie 

„atmetė Dvasios pasireiškimą ir veikimą, atmetė Jėzaus se-. 
kėjų skelbiamą evangeliją ir priešinosi Šventosios Dvasios 
veikimui, Apd 7,51. Tada sekė Jeruzalės sunaikinimas ir 
tautos tremtis per Romos karo vadą Titą. Nusikaltimas nėra 
nežinojime, bet piktame atmetime Dievo ir nekentime evan- 
gelijos tiesos. Kai kas sako, kad evangelijos pati kilmė yra 
apgaulė ir Šventosios Dvasios veikimas žmonių mulkinimas. 
Nusikaltimas prieš Šventąją Dvasią nėra atskiri veiksmai, 
bet nuolatinis vidujinis būvis, laikysena. 

Man dažnai kyla klausimas ar nėra panašiai su lietuvių 
tauta, kaip buvo su Izraeliu? Dvasiškiai ir eiliniai žmonės 
skaito evangeliją ir aiškiai mato, kad Jėzus kitaip mokė, bet : 


109 Mt 12,33 


laikosi savo dogmų ir nepriima evangelijos tiesos. Ar tai 
žmonės daro iš nežinojimo, ar nenorėdami paklusti evange- 
lijai? Tą laipsnį žino tik Dievas. Lietuvos istorija rodo, kad 
nesilaikymas evangelijos, bet bažnyčios nustatytų dogmų, 
atnešė Lietuvai tą, kad iš Europos didžiausios valstybės liko 
tas, ką šiandien matome. Jėzuitai, kurie turi tokį gražų vardą | 
(Jėzaus draugija), pakenkė Lietuvai daugiau, negu komunis- 

tai. Lietuviai apie tai labai mažai rašo, bet daug ką galima 

rasti kaimynų raštuose. Kiek lietuvių turėjo nuo jėzuitų 

pasitraukti į tremtį? Kai kurie istorikai mano, kad procenti- 

niai didesni skaičiai negu dabartinės tremties, lietuvių buvo 

priversti palikti kraštą. Kiek tada lietuvių tremtinių atsidūrė 

Olandijoje ir JAV! Lietuvos sunykime veikė daug veiksnių, ' 
bet prie to prisidėjo labai daug jėzuitai. Jie paveikė Lietuvos 

diduomenę taip, kad ji smuko žemiau eilinių tautiečių. Lietu- 

vybę išlaikė eiliniai gyyėntojai. Ir;šiandien eiliniai lietuviai 

yra sveiki, bet kam tarnauja dalis šviesuomenės ir dvasiš- 

kijos? | 


MEDIS IR J OVAISIAI, Mt 12, 33-37 

33 Arba sakykite medį esant gerą ir jo vaisių gerą, arba 
sakykite medį esant netikusį ir jo vaisių blogą, nes medis 
pažįstamas iš vaisių, Lk 6,43-45; Mt 7,17. 34 Angių išperos, 
kaip jūs galite kalbėti-gera, būdami blogi?! Juk burna kalba iš 
širdies pertekliaus. 35'Geras žmogus iš gero lobyno iškelia 
gera, o blogas iš blogo lobyno iškelia bloga, Mt 3,7; 15,11. 
86 Todėl sakau jums: teismo dieną žmonės turės duoti at- 
skaitą už kiekvieną pasakytą netikusį žodį. 37 Pagal savo 
žodžius būsi išteisintas ir pagal savo žodžius būsi pasmerk- 
tas", Jok 3,16. 


Širdis yra šaknis, žodžiai — vaisiai. Iš žodžių pasirodo, kas 
širdyje yra. Žinoma, galima veidmainiauti ir žmones apgauti. 
Taip darė fariziejai. Jiems sekėsi. Jie apgavo ne tik atskirus 
žmones, bet ir visą tautą. Tauta juos laikė šventais, bet 
Jėzus, kuris pažino širdis, vadino juos veidmainiais, angių 
išperomis. 

Žmogaus būdo pakeitimas įvyksta tik per evangeliją. Pa- 
našiai kaip medis per įskiepijimą tampa kitoks. Be įskiepi- 

jimo gali medį persodinti į geriausią žemę, tręšti ir lieti ge- 
riausiomis trašomis, jis neš vis tos pačios rūšies vaisius. 

Šis tekstas įsako mums rimtai vartoti žodžius. Savo žo- 
džiais galime daug gero ar blogo padaryti. Iš gero medžio 
laukiama gerų vaisių. Koks nusivylimas, jei mūsų “medis" 
neša blogus vaisius! Kaip dažnai nesilaikoma, kas pažadama, 
neatliekama, kas reikalinga atlikti. Jėzus sakė, kad paskuti- 
niame teisme už kiekvieną žodį turėsime atskaitą duoti. Jis 
sakė, kad būsime iš mūsų žodžių išteisinti, ar pasmerkti. 
Žodis ir žmogaus būdas, žodis ir tikėjimas yra labai tampriai 
susiėję. 


FARIZIEJAI PRAšO ŽENKLO, Mt 12, 38 - 42 

38 Tada kai kurie Rašto aiškintojai ir fariziejai sakė: “Mo- 
kytojau, norime, kad parodytum ženklą“, Lk 11,29-82; Mt 
16,1. 39 Jis atsakė: “Pikta ir neištikima karta reikalauja 
ženklo, bet nebus jai duota kito ženklo, tik pranašo Jonos 
ženklas. 40 Kaip 'Jona išbuvo tris dienas ir tris naktis jūrų 
pabaisos pilve", taip ir Žmogaus Sūnus išbus tris dienas ir tris 
naktis žemėje, Jon 2,1-2. 41 Nineviečiai teismo dieną prisi- 
kels drauge su šita karta ir ją pasmerks, nes jie atsivertė, 
išgirdę Jonos pamokslus, o štai čia daugiau, negu Jona, Jon 
3,5. 42 Pietų karalienė teismo dieną kelsis drauge su šia 
karta ir ją pasmerks, nes ji ėjo iš žemės pakraščių klausytis 
Saliamono išminties, o štai čia daugiau, negu Saliamonas", 
1 Kar 10,1-13. 


Jėzus darė daug stebuklų. Daugybė juos matė ir apie tai 
kalbėjo. Fariziejų prašymas buvo pridengti savo veidmai- 
nystę, pateisinti savo nenorą tikėti. Jėzus sakė, kad jie gaus 
ženklą. Jis bus kaip pranašo Jonos, kuris buvo išgelbėtas lyg 
iš mirties, iš jūros pabaisos pilvo. Taip Jis, Jėzus, bus prikel- | 
tas iš mirties. Kurie norės, tada tikės į Jį. Jona nedarė ste- 

* buklų, bet nineviečiai tikėjo jo siuntimu ir atsivertė. Taip pat 
Saliamonas nedarė jokių stebuklų, bet Arabijos karalienė 
norėjo pasimokyti iš jo išminties. Čia yra didesnis ir išmin- 
tingesnis už juos, Dievo Sūnus, Mesijas. Kas trokšta gali 
ateiti prie Jo ir semtis iš Jo pilnystės. To nedarančiuosius 
pasmerks nineviečiai ir Pietų karalienė. 

SUGRĮŽIMAS NEšVARIOS DVASIOS, Mt 12, 43-45 

43 “Netyrioji dvasia, išėjusi iš žmogaus, klaidžioja sausose 
vietose, ieškodama poilsio, ir neranda, Lk 11,24-26. 44 Tada 
ji sako: 'Grįšiu į savo namus, iš kur išėjau. Sugrįžusi randa 
juos tuščius, iššluotus ir išpuoštus. 45 Tada eina, pasiima 
kitas septynias dvasias, dar piktesnes už save, ir įėjusios jos 
ten apsigyvena. Ir paskui tam žmogui darosi blogiau, negu 
pirma. Taip atsitiks ir šitai piktai kartai", 2 Pt 2,20. 


Šis palyginimas sako apie vieną, iš kurio buvo išvaryta 
pikta, dvasia. Ji perkeliavo sausas, karštas vietas, kurios 
panašios į pragarą, bet nerado jose atilsio. Pikta dvasia grįž- 
ta į žmogų, iš kurio ji buvo išvaryta, su daugiau piktų pagel- 
bininkių. Žmogus yra žymiai pasitaisęs, kultūringas, švarus, 
bet tuščias. Su juo tampa blogiau. Jam yra atsiversti sun- 
kiau, nes jis geras, jo elgesys išlygintas. Jis geras savo paties 
ir kitų akyse, bet ne Dievo, Rom 3,10-12. 

Jonas ir Jėzus skelbė atsivertimą. Žmonės pasigerino. Bet 
jie rodė mažai tikro atsivertimo vaisių. Jie Dievo Sūnų laikė 
demono sąjungininku. Jie neatskyrė Dievo ir šėtono darbų ir 
veiksmų. Tai yra rimtas Viešpaties įspėjimas kiekvienam 
asmeniui, tautoms ir bažnyčioms. Reikia atskirti kultūrą, 
civilizaciją, reformuotas apeigas nuo tikro Dievo Dvasios 
veikimo ir atgimimo. 


JĖZAUS ARTIMIEJI, Mt 12, 46 -50 

46 Jėzui dar tebekalbant minioms, štai Jo motina ir broliai 
stovėjo lauke ir norėjo su Juo pasimatyti, Mk 3,31-35; Lk 
8,19-21. 47 Tada kažkas pranešė Jam: “Štai tavo motina ir 
broliai stovi lauke, ir nori su tavim pasikalbėti". 48 Jis atsakė 
pranešusiam: “Kas yra mano motina ir kas mano broliai?" Lk 
2,49. 49 Ir, ištiesęs ranką į mokinius, tarė: “Štai mano motina 
ir mano broliai! 50 Kiekvienas, kas vykdo mano dangiškojo 
Tėvo valią, yra mano brolis, sesuo. ir motina", Rom 8,29. 


Koks tikslas buvo Marijos ir Jėzaus brolių atsilankymo 
nėra aišku. Tą aiškiau pasako Morkus 3,21. Juos buvo pasie- 
kęs fariziejų leidžiamas gandas, kad Jėzus išprotėjo ir šėtono 
galia vykdo neleistinus veiksmus. Greičiausiai jie norėjo 

parsigabenti Jėzų į namus. Atrodo, kad Jėzus buvo su savo 
mokiniais kokiame tai name. Jis kalbėjo į žmones. Jam pra- 
nešė kas tai, kad Jo motina ir broliai nori pasimatyti su Juo. 
Jėzus tuojau suprato jų tikslą. Tai viena skaudžiausių Jėzaus 
gyvenimo akimirkų. Jis turėjo prieš savo motiną ir brolius 
iškelti savo dangiškąjį pašaukimą. Jis elgėsi labai taktiškai. 
Pažvelgė į savo mokinius, kurie aplinkui sėdėjo ir sakė, kad 
Jo motina, broliai ir seserys yra tie, kurie vykdo dangiškojo 
Tėvo valią. Tuo Jėzus išreiškė savo giliausius ryšius su savo 
mokiniais. Jie buvo Jam tikroji šeima. Jis laukė iš savo moti- 
nos ir brolių Tėvo valios vykdymo. Po Jėzaus prikėlimo iš 
mirties, jie tikrai suprato Jį. Jis tapo jiems ne tik broliu, bet 
ir Viešpačiu, Jok 1,1. Po prisikėlimo Marija ir Jo broliai buvo 
mokinių tarpe. Dvasiškas šeimos ryšys Jėzui buvo daugiau 
negu kraujo šeimos. Atgimusieji tą patiria ir mūsų laikais. 


PALYGINIMAI. PALYGINIMAS APIE SĖJĖJA, 
Mt13,1-9 

1 Vieną dieną, išėjęs iš namų, Jėzus sėdėjo ant jūros kran- 
to, Mk 4,1-20; Lk 8,4-15. 2 Prie Jo sūsirinko didžiulė minia; 
todėl Jis įlipo į valtį ir atsisėdo, o žmonės stovėjo pakrantėje, 
Mt 13,34; Mk 3,9. 3 Ir Jis daug jiems kalbėjo palyginimais. 
nukrito prie kelio, ir atskridę paukščiai juos sulesė. 5 Kiti 
nukrito ant uolų, kur buvo nedaug žemės. Jie netrukus su- 
dygo, nes neturėjo gilesnio žemės sluoksnio, 6 Saulei patekė- 
jus, daigai nuvyto ir, neturėdami šaknų, sudžiūvo, Jn 15,6; 
Jok 1,11; 1 Pt 1,24. 7 Kiti grūdai nukrito tarp erškėčių. Erš- 
kėčiai išaugo ir nusmelkė juos, Žyd 6,8. 8 Dar kiti nukrito į 
gerą žemę ir davė derlių: vieni šimteriopą grūdą, kiti šešias- 
dešimteriopą, dar kiti trisdešimteriopą. 9 Kas turi ausis, 
tesiklauso!" 


“ Graikų kalboje sakyta tą pačią dieną (ne vieną dieną). Tą 
pačią dieną, kurioje Jį aplankė Jo motina ir broliai. Gal tai 
buvo rytas? O po pietų Jis išėjo į paežerę ir iš laivo kalbėjo i 
minią. Kur yra Jėzus, čia ir bažnyčia. Jėzius katedros buvo 

„įvairios. Kartą Jis kalbėjo minioms ant kalno, čia paežerėje, 

paprastame name ir sinagogose. Jis daug kalbėjo. Ne viskas 
yra užrašyta, ką Jis kalbėjo. Jėzaus laikais, žydų pamoksli- 

Kiek nuostabu yra sėjimo būdas, kad sėkla krito įvairiose 
vietose; ant tako, erškėtyne, ant uolėtos žemės ir į gerą * 
žemę. Sakoma, kad anais laikais žydai sėdavo pirma ir tik po 
to ardavo. Tokiu būdu sėklą sėdavo ant suminto tako, tarp 
žolių, nepastebėdavo ir po negilia žeme uolėnos. Gera žemė 
irgi yra nevienodo derlingumo. Visi, kurie klausėsi Jėzaus 
pamokslo, turėjo ausis ir girdėjo ką Jėzus sakė. Ne viską 
galima suprasti girdint ausimis, reikia turėti ir "širdies" 
ausis, kad supratus evangelijos tiesas. 


PALYGINIMŲ PRASMĖ, Mt 13,10-17 

10 -Priėję mokiniai klausė: “Kodėl jiems kalbi palygini- 
mais?" 11 Jėzus atsakė: “Jums leista pažinti dangaus kara- 
lystės paslaptis, o jiems neleista, 1 Kor 2,10. 12 Mat, kas 
turi, tam bus duota, ir jis turės su pertekliumi, o iš neturinčio 
bus atimta ir tai, ką jis turi, Mt 25,29; Mk 4,25; Lk 8,18; 
19,26. 13 Jiems kalbu palyginimais todėl, kad jie žiūrėdami 
nemato, klausydami negirdi ir nesupranta, Mt 11,4; Mk 8,18; 
Jn 6,36; Jer 5,21; 5 M 29,8. 14 Jiems pildosi Izaijo pranašys- 
tės žodžiai: 'Girdėti girdėsite, bet nesuprasite, žiūrėti žiūrė- 
site, bet nematysite, Lk 19,42; Jn 9,40; Apd 28,26-27; Iz 
6,9-10. 15 Šitų žmonių širdis aptuko. Jie prastai girdėjo ausi- 
mis ir užmerkė akis, kad kartais nepamatytų akimis, neiš- 
girstų ausimis, nesuprastų širdimi ir neatsiverstų, ir Aš jų 
nepagydyčiau'. 16 Palaimintos jūsų akys, nes mato, ir jūsų 
ausys, nes girdi, Mt 16,17; Lk 10,23; Pat 20,12. 17 Iš tiesų 
sakau jums: daugelis pranašų ir teisiųjų troško išvysti, ką jūs 
matote, bet neišvydo, ir girdėti, ką jūs girdite, bet neiš- 
girdo", Lk 10,24; Jn 8,56; 1 Pt 1,10.12; 1 Jn 1,2-3. 


Jėzaus mokiniai klausė ne vien dėl savęs, bet ir dėl tautos. 
Tai yra labai rimtas klausimas ir mūsų laikais. Kokia prie- 
žastis, kad žmonės neatsiverčia į Kristų? Kame, kieno kaltė? 
Evangelijos, aiškinimo, pamokslininko, klausytojo? 

Bendrai Jėzaus palyginimai yra labai paprasti ir aiškūs, 
juos ir vaikai gali suprasti. Visgi jų esmė ne visada lengvai 
suprantama. 

Tai sukrečiantis dalykas, ką pranašas Izaijas pergyveno, Iz 
6,9-10. Jis skelbė savo tautai Dievo Žodį, ir tas malonės Žodis 
sukietino tautą! Taip yra, jei žmogus girdėdamas Žodį nepri- 
ima jam pasiūlomos malonės — jo širdis sukietėja, jis atsi- 
"tolina nuo Dievo. Jėzus viską darė dėl Izraelio tautos. Kokia 
širdgėla buvo Jam, matyti tautą atmetant jai siūlomą ma- 
lonę, ir artėjančią Dievo rūstybę. Dievo malonė nėra beribė! 
Iš nenorėjimo žinoti, seka negalėjimas tikėti! 

Dievo malonės pasireiškimas nėra, kaip negyva duona, bet 
kaip gyvas augimas. Žmogus auga ir įgyja perteklių, arba 
tampa tuščias. Dievo malonė tampa žmogui pasiūlyta, bet 
žmogus privalo ją priimti: ir pasisavinti, augti, ja džiaugtis. 
Yra panašiai, kaip su že lės nuosavybe, žemę reikia įdirbti, 
tik tada ji duoda tinkamą, derlių. Neįdirbta neduoda vaisių. 
Izraelio tautai Dievas davė daug, Jėzus atnešė evangelijos 
pilnybę, bet tauta jos nepriėmė ir duota malone nesivertė, 
nesinaudojo, Išsipildė baisus Jėzaus žodis: “Iš neturinčio bus 
ir tai atimta, ką jis turi". Tai yra teismas, kuris nesinaudoja 
Dievo Žodžiu, tam tampa tas Žodis neveiklus. Žūna ir tas, ką 
jis turi. 

Alkstantys buvo skatinami palyginimais suprasti geriau 
evangelijos esmę. Sotieji, pasiklausę palyginimų, pasišalino, 
jų esmės suprasti nesiekė, neturėjo noro. Taip jie sukietėjo ir 
jų laukė Dievo rūstybė. Palyginimai, ir bendrai evangelija, 
vedė prie apsisprendimo. Vieni priėmė ją, naudojosi ja — 
augo, o kiti atmetė ją ir sukietėjo. 

Dievas nenori žmonių užsikietinimo, Jis nori, Jo valia yra, 
visiems žmonėms pagelbėti, kad kiekvienas suprastų tiesą ir 
prie Jo ateitų, 1 Tim 2,4. 

Jėzus sakė savo mokiniams, kad palaimintos jų akys, kad 
mato, ir ausys, kad girdi. Dvasiniu požiūriu, šie žodžiai ne 
vien apaštalams skirti, bet visiems, kurie Jį priima. Jėzus 
mano ne vien matymą Jo daromų stebuklų ir girdėjimą Jo 
pamokymų, bet vidinį matymą ir girdėjimą. Senosios sando- 
ros pranašai ir teisieji troško matyti ir girdėti ką Jėzaus 
mokiniai pergyveno; palaimą dangaus karalystės. Tai nebuvo 
pačių mokinių nuopelnas, bet Dievo malonės dovana. Ta do- 
vana yra Jis, Kristus, ką mokiniai matė. Apaštalas Jonas 
daugelį kartų kartojo: “Mes matėme", Jn 1,14. “Mes matėme 
Jo garbę". Tūkstančiai matė Jėzų, Jo darbus ir girdėjo Jo 

PALYGINIMO AIšKINIMAS APIE SĖJĖJA, 
Mt 13, 18-23 

18 “Pasiklausykite palyginimo apie sėjėją. 19 Pas kiek- 
vieną, kuris girdi kalbant apie karalystę ir nesupranta, atei- 
na piktasis i ir išplėšia, kas buvo pasėta širdyje. Tai yra pasė- 
lys prie kelio. 20 Pasėlys ant uolų — tai tas, xurisS, girdėda- 
mas žodį, tuojau su džiaugsmu jį priima. 21 Tačiau jis be 
šaknų — nepastovus žmogus. Ištikus kokiai negandai ar per- 
sekiojimui dėl žodžio, jis lengvai atpuola. 22 Pasėlys tarp 
erškėčių — tai tas, kuris klauso žodžio, bet šio pasaulio rū- 
pesčiai ir turto apgaulė nustelbia žodį, ir jis lieka nevaisin- 
gas, Mt 6,19-34; Lk 14,18-20; Mk 4,19; 1 Tim 6,9; Tit 3,14; 
2 Pt 1,8. 23 Pasėlys geroje žemėje — tas, kuris girdi ir su- 
pranta žodį; tas duoda derlių: kas šimteriopą, kas šešiasde- 
šimteriopą, o kas trisdešimteriopą". 


Sėjėjas. Sėjėjas pirmiausia buvo Jėzus, toliau Jo apaštalai, 
visi evangelijos skelbėjai visais laikais. Ne tik kunigai, bet 
kiekvienas krikščionis yra sėjėjas savo šeimoje, giminių ir 
draugų, bendradarbių tarpe bei savo aplinkoje. Evangelijos 
skelbimas turėtų būti pirmoje vietoje ne žodžiu, bet darbu, 
kaip Jėzaus buvo, Apd 1,1. 

Keturi būdai, kaip evangelija priimama. Čia nemanyta 
tokie, kurie evangelijos iš viso nėra girdėję, bet kaip jie ją 
girdėdami vykdo gyvenime. Vieni yra kieti, kaip sumintas 
takas. Antri labai paviršutiniški, nori tik pasidžiaugti, bet 
yra be ištvermės, be šaknų. Trečiųjų tikėjimą nusmelkia 
rūpesčiai ir turtai. Ketvirti neša tikėjimo vaisius, bet nevie- 
nodus; vieni daugiau, kiti mažiau. Pirmoje vietoje nemanyta 
evangelijos išgirdimas, bet kaip su girdimąja evangelija 
elgiamasi, kaip ji įgyvendinama. Evangelija persiimti pir- 
moje vietoje nėra džiaugsmas ir užsidegimas, bet gilesnis iš- 
pažinimas savęs paties, savo prapuolimo, reikalingumo išga- 
nymo. Be gilesnio išpažinimo nėra pastovumo, dvasinio pa- 
mato. 

Kas evangelijos tiesą giliau pažįsta, sutinka daug gyve- 
nimo rūpesčių ir kasdieniškų vargų. Tas viskas veikia krikš- 
čionį, jis gali juose paskęsti. Todėl Jėzus sakė: “Meskite 


Mt 13,24 116 


visus rūpesčius ant manęs!" Dažnai krikščionis pasisekimą 
gyvenime ir turtus pervertina ir užmiršta evangelijos vertę. 
“Ką gelbėtų žmogui, jei jis ir visą pasaulį laimėtų, o turėtų 
nuostolį savo sielai?" Palaiminti, kurie Dievo Žodį girdi ir jį 
vykdo! Ne vien lapai ir žiedai reikalingi, bet ir vaisiai! 


| 
PIKTŽOLĖS KVIEČIUOSE, Mt 13, 24 -30 

24 Jis pateikė jiems kitą palyginimą: “Su dangaus kara- 
lyste yra kaip su žmogumi, kuris pasėjo dirvoje gerą sėklą, 
Mk 4,26-27. 25 Žmonėms bemiegant, atėjo jo priešas, pasėjo 
kviečiuose raugių ir nuėjo. 26 Kai želmuo paūgėjo ir išplaukė, 
pasirodė ir raugės. 27 Šeimininko tarnai atėjo ir klausė: 'Šei- 
mininke, argi ne gerą sėklą pasėjai savo lauke? Iš kurgi atsi- 
rado raugių?' 28 Jis atsakė: "Tai padarė priešas'. Tarnai pasi- 
siūlė: “Jei nori, eisime ir jas išrausime"'. 29 Jis atsakė: "Ne, 
kad kartais, rinkdami rauges, neišrautumėte kartu su jomis 
ir kviečių, Mt 15,13. 30 Palikite abejus augti iki piūčiai. Piū- 
ties metu įsakysiu piovėjams: “Pirmiau išrinkite rauges ir 
suriškite į pėdelius sudeginti, o kviečius sukraukite į mano 
kluoną' ", Mt 3,12. 


Šis palyginimas yra tik vieno Mato užrašytas. Jo aiškini- 
mas yra ne tuojau duodamas, bet po sekančių dviejų palygi- 
nimų. Palyginimas apie sėjėją yra vidujinio pobūdžio, kaip 
žmogus priima evangeliją. Šis palyginimas, apie rauges, yra 
išviršinis. Raugės pasėjamos, nereikalingas apsisprendimas, 
jos auga savaime. Galima sakyti, kad tai įvyko nebudint, 
visiems miegant. Velnias atliko savo darbą nejučiomis. Mūsų . 
laikais mažai kas tiki velnią, mano, kad iš viso tokio sutvė- - 
rimo nėra, bet velnio darbų yra pilnas pasaulis ir žmonių 
širdys! 

Piktžolės auga be jokio jų sėjimo. Čia sakoma, kad jos buvo 
pasėtos. Kaimynai kartais daro vienas kitam įvairiausių 
skriaudų, net ir piktžolėmis užsėdami dirvą. Romėnai turėjo 
baudžiamą įstatymą dėl piktžolėmis užsėjimo kito žmogaus 
lauko. Taigi, tokios piktybės buvo daromos pažodžiui. Kaip 
Lietuvoje nebuvo įmanoma atskirti dirsių nuo rugių iki iš- 
plaukimo, taip Palestinoje nebuvo galima atskirti raugių nuo ; 
kviečių. Dažnai veidmainio, netikro krikščionio, neįmanoma I 

atskirti nuo tikro Jėzaus sekėjo. Skirtumas pasirodys tik 
pabaigoje pasaulio, Jėzaus atėjimo laiku. Šis palyginimas 
primena Kristaus atėjimą. 


PALYGINIMAS APIE GARSTYČIA IR RAUGA, 
Mt 13,31-33 

31 Jėzus pateikė jiems dar vieną palyginimą: “Su dangaus 
karalyste yra kaip su garstyčios grūdeliu, kurį žmogus ėmė ir 
pasėjo savo dirvoje, Mk 4,30-32; Lk 13,18-19; Mt 17,20. 
32 Nors jis mažiausias iš visų sėklų, bet užaugęs yra didesnis 
už daržoves ir pavirsta medeliu, taip kad padangių paukščiai 
atskrenda ir susikrauna lizdus jo šakose“, Ez 17,28; Ps 
104,12. 

33 Jis pasakė dar kitą palyginimą: “Su dangaus karalyste 
yra kaip su raugu, kurį moteris įmaišė trijuose saikuose 
miltų, ir nuo jo viskas įrūgo", Mt 16,6; Lk 13,20-21; 1 Kor 5,6. 


Mažiausias iš visų sėklų nėra manyta pažodžiui, bet buvo 
tokia patarlė. Yra mažesnių sėklų už garstyčios sėklą, bet 
toks buvo įsigyvenęs priežodis, toks jis yra ir dabar. Sakoma: 
“Mažas, kaip garstyčių grūdas". Su dangaus karalyste nėra 
taip, kaip su žemiška karalyste. Žemiška karalystė gali pra- 
sidėti visai iš mažo ir augti; augdama gali pasiekti galios ir 
didybės. Dangaus karalystė pasireiškia tarnavimu, pasi- 
aukojimu. Ji sutinka daug vargų, bet ji yra gyva sėkla, auga 
ir neša vaisių. Jos pradžia yra pačiame Viešpatyje Jėzuje. 
Žinome koks Jėzaus gyvenimas buvo šioje žemėje. Jis taps 
viešpačių Viešpačiu. Jame yra visa pilnystė. Per Jį bus iš- 
gelbėtos, išganytos, visos tautos. 

Palyginimas apie raugą yra labai panašus į garstyčios pa- 
lyginimą. Kaip nežymi garstyčios sėkla auga ir išsivysto į 
medelį iki keturių metrų aukščio: raugas veikia tešlą iki visa 
perrūgsta. Taip ir evangelija paveikia žmogaus širdį, tautų 
gyvenimą ir visą žmoniją. Evangelija turi galią, kurios neturi 
žmonių sukurtos bendruomenės ir tikybos. 


JĖZAUS KALBA PER PALYGINIMUS, 
Mt 13, 34 -35 
34 Visa tai Jėzus kąĮbėjo minioms palyginimais, ir be paly- 

ginimų Jis joms nekalbėjo, Mk 4,33-34. 35 Išsipildė, kas pra- 
našo sakyta: “Atversiu savo burną palyginimais, išpasakosiu 
nuo pasaulio sukūrimo paslėptus dalykus", 1 Kor 2,7; Ps 78,2. 


Šie žodžiai yra imti iš psalmės 78. Asafas pasakojo apie 
Izraelio tautą, apie Dievo nuostabius darbus. Dievo darbai 
išpasakojami palyginimais. Čia muzikas Asafas vadinamas 
pranašu. Kiekvieną galima vadinti pranašu, per kurį kalba 
Dievo Dvasia. Jėzus visada rėmėsi Šventuoju Raštu, taip ir 
apie palyginimus. 


PALYGINIMO AIšKINIMAS APIE RAUGES, 
Mt 13,36-43 

36 Paleidęs minias, Jėzus parėjo namo. Prie Jo priėjo 
mokiniai ir prašė: “Išaiškink mums palyginimą apie rauges 
dirvoje", Mt 13,24-30. 37 Jis atsakė: “Sėjantysis gerą sėklą 
yra Žmogaus Sūnus. 38 Dirva — pasaulis. Gera sėkla — 
karalystės vaikai, o raugės — piktojo vaikai, Jn 8,44; 1 Kor 
3,9. 39 Jas pasėjęs priešas — velnias. Piūtis — pasaulio pa- 
baiga, o piovėjai — angelai, Mt 13,49; 24,3.31; Žyd 9,26. 
40 Taigi, kaip surenkamos ir sudeginamos raugės, taip bus ir 
pasaulio pabaigoje, Mt 3,10. 41 Žmogaus Sūnus išsiųs savo 
angelus, tie surankios iš Jo karalystės visus papiktintojus bei 
piktadarius, Mt 25,31-46; 1 Kor 6,9; Zak 1,8, 42 ir įmes juos į 
žioruojančią krosnį. Ten bus verksmas ir dantų griežimas, Mt 
8,12; Ps 112,10. 43 Tada teisieji spindės kaip saulė savo Tėvo 
karalystėje. Kas turi ausis, tesiklauso!" Teis 5,31; 2 Sam 
23,4; Dan 128. 


Nėra paaiškinta kas yra šeimininko tarnai, miegas, pokal- 
bis. Jėzus vadina save Žmogaus Sūnumi. Šiame palyginime 
kviečių sėkla nėra Žodis, bet tikintieji pasėti pasaulyje. 
Dirva nėra Jėzaus surinkimas, bet pasaulis. Jėzus kalba tik 
apie dvi žmonių grupes. Nors sakyta, kad palikti visus 
drauge augti, ir žmonės negali atskirti gerųjų nuo piktųjų, 
bet Jėzus aiškiai kalba apie karalystės ir piktojo vaikus. 
Taipgi kitose vietose suprantamai kalba apie atgimusiuosius 
ir neatgimusiuosius. Apie tikinčiuosius ir netikinčiuosius 
sakoma, kad jie pažįstami iš jų darbų. Mums žmonėms at- 
skirti nėra galima, bet Šventoji Dvasia duoda liudijimą žmo- 

gaus dvasiai, kas jis yra ir kas yra neatsivertęs. Žmonės ne- 
turi teisės vieni kitus išskirti, išrauti, ta prasme — žudyti. 
Tas teismas pridera tik Viešpačiui. Čia privalo gyventi 
drauge karalystės ir piktojo vaikai. Atskyrimas įvyks pasau- 
lio pabaigoje, per angelus. Jo angelai surinks abiejus, gerus 
ir piktus. Piktųjų paskirtis bus pragare (hegenoje) — pa- 
smerktųjų kančių vieta. Teisieji bus tėvo karalystėje. Jie 
spindės tokia skaistybe, kad ją galima palyginti tik.su saulės 
spindesiu. Dievo ir Jėzaus valia yra tą šlovę suteikti kiekvie- 
nam, 1 Kor 1,30. Jėzus primena, kad viskas priklauso nuo 
mūsų vidujinio girdėjimo, apsisprendimo, mūsų pačių pasi- 
rinkimo. 


LOBIS DIRVOJE IR PERLAS, Mt 13, 44 - 46 
44 “Su dangaus karalyste yra kaip su dirvoje paslėptu 
lobiu. Atradęs jį, žmogus paslepia; iš džiaugsmo eina, par- 
duoda visa, ką turi, ir perka tą dirvą, Mt 19,21; Lk 14,83; Apd 
12,14; Fil 3,7. 45 Vėl su dangaus karalyste yra kaip su pirk- 
liu, ieškančiu gražių perlų, Pat 2,4; 8,10-11. 46 Atradęs bran- 
gų perlą, jis eina, parduoda visa, ką turi, ir nusiperka jį". 


Šiuose palyginimuose dangaus karalystė rodoma dideliu 
turtu, lobiu. Jis yra paslėptas, bet kiekvienas gali jį rasti ir 
įsigyti. Ši vertybė, turtas, yra Jėzus. Jis yra visų vertybių 
vertybė. Jėzaus evangelija yra turtas. Jis yra paslėptas 
lauke, kur kiekvienas gali prieiti, be jokių trukdymų. Didinga 
yra rasti tą vertybę. Brangenybių, kaip aukso, perlų, kasyk- 
los dažniausiai yra nenaudojamuose smiltynuose. Šventasis 
Raštas yra paprasta knyga, bet joje randama brangenybių 
brangenybė, Jn 5,39. į 

Kuris pastebi šią vietą, tas nerimsta iki tą turtą pasisa- 
vina. Jis yra tokia didelė brangenybė, kad už ją viską ati- 
duoda. Kuris patiria išganančią malonės galią, tas visa laiko 
nuostoliu dėl apsto, ką rado Kristuje, Fil 3,8. 

Kai kas mato šiame palyginime tam tikrą apgaulę. Radęs 
turtą lauke, nesako savininkui apie radinį, nuperka lauką ir 
taip neteisingu būdu įsigyja paslėptą turtą. Palyginimai nėra 
skirti su visomis smulkmenomis sutikti, bet pabrėžia vieną 
tikslą. Taigi čia, dėl evangelijoje surasto turto viską palieka, 
visko atsisako. Jėzus sakė, kas dėl Jo ne visko atsisako, tas 

Jo nevertas. Čia turtas surandamas pripuolamai, neieškant. 
Taip buvo su apaštalu Povilu. Jis nelauktai, netikėtai, sutiko 
Jėzų. Bet radęs nesitarė su kūnu ir krauju, visa aukojo dėl 
tos brangenybės. i 
Palyginimas apie perlą, — perlas ieškomas. Kornelijus 
ilgai ieškojo, bet kai rado, laikė. Žmonės ieško vertybių, 
perlų. Vienas mano, kad didžiausia gyvenimo vertybė yra 
turtas, antras — garbė, trečias — mokslas ir t.t. Brangiausias 
perlas yra Jėzus. Jis yra gyvenimo prasmė. Jis daro lai- 
mingu. Kas patiria išganymą Kristuje, tas atsisako viso, ką 
turi. Kristui pridera širdis, ir tuo visi turtai, gabumai, viskas. 


PALYGINIMAS APIE TINKLA, Mt 13, 47 -50 

47 “Vėl su dangaus karalyste yra kaip su jūron metamu 
tinklu, užgriebiančiu įvairiausių žuvų, Mt 22,9-10; Lk 5,10; 
Abak 1,14-17. 48 Kai jis pilnas, jį išvelka į krantą, susėda ir 
surenka gerąsias į indus, o blogąsias išmeta. 49 Taip bus ir 
pasaulio pabaigoje: išeis angelai, išrankios bloguosius iš 
gerųjų tarpo, Mt 13,39; 25,32; Ps 1,5, 50 ir įmes juos į žioruo- 
jančią krosnį. Ten bus verkimas ir dantų griežimas, Mt 8,12; 
13,42. 


Šis palyginimas buvo kai kuriems Jėzaus mokiniams labai 
suprantamas. Mažiausiai keturi apaštalai buvo žvejai. Pa- 
saulis yra jūra. Evangelijos skelbimas yra tinklo metimas. 
Valksmu pagaunamos įvairiausių rūšių žuvys. Į tinklą pa- 
tenka ne tik žuvys, bet ir įvairios žolės, nešvarumai. Taip 
panašiai yra Jėzaus surinkime, gerų ir blogų. Kartais tinklas 
prisipildo greičiau, kartais lėčiau, bet pagaliau jis ištraukia- 
mas į krantą. Valksmui vykstant nė vienas nežino kas tinkle 
yra, bet ištraukus į krantą, viskas pasirodo. Gerosios žuvys 
dedamos į indus, o negyvosios, ir visa kita, išmetamos. Pa- 
baigoje palyginimo sakoma, kad taip bus pabaigoje pasaulio. 
Čia bus daromas skirtumas. Blogieji bus metami į žioruojan- 
čią krosnį — pražudymą. Tas yra skirta velniui ir jo ange- 
lams. Visi jo sekėjai pateks ten, Apr 19,20; 20,10. 14-15. | 


: PALYGINIMŲ PABAIGOS ŽODŽIAI, Mt 13, 51-52 
51 “Ar supratote visa tai?" Jie atsakė: "Taip". 52 Tada Jis 

tarė: “Kiekvienas Rašto aiškintojas, tapęs dangaus karalys- 
tės mokiniu, panašus į šeimininką, kuris iškelia iš savo lobyno 
naujų ir senų daiktų", Mt 12,35; Lk 12,42; 1 Kor 4,1. 


Kai Jėzaus mokiniai nesuprasdavo palyginimų ar ko kito, 
jie klausdavo, prašydavo paaiškinti. Čia Jėzus klausia juos, 
ar jie visa suprato. Jie atsakė, kad suprato. Jėzus juos vadina 
savo ir dangaus karalystės mokiniais. Jie tokie buvo. Jie 
suprato dangaus karalystės esmę. Jėzus įsakė jiems tą aiš- 
kinti kitiems. Jie tą darė skelbdami evangeliją apie kara- 
lystę. Iškelia iš savo lobyno seną ir naują — Senąjį ir Naująjį 
Testamentą, ką Jėzus juos mokė, ir ką jie žinojo apie Mesiją. 
Senasis Testamentas turi ryšį su Naujuoju Testamentu. Pav. 
ST aukos nurodė į tikrąją auką — Jėzų. Taipgi reikia mokyti, 
pasakoti senus ir naujus patyrimus. Krikščionis ne tik mo- 
kosi protu suprasti, bet ir širdimi patiria naujus pergyve- 
nimus Su savo Viešpačiu. Vien praeities, istorijos, neužtenka, 
reikia šiandien gyventi ir veikti, ir patirti vis iš Siūžujo Šven- 
tosios Dvasios veikimą. 


JĖZUS NAZARETE, Mt 13, 53 -58 

53 Baigęs sakyti tūos palyginimus, Jėzus iškeliavo iš ten. 
54 Jis parėjo į savo tėviškę ir mokė žmones sinagogoje, taip 
kad jie stebėjosi ir klausinėjo: “Iš kur šitam tokia išmintis ir 
stebuklinga galybė? Mk 6,1-6; Lk 4,16-20; Mt 7,28. 55 Argi 
Jis ne dailidės sūnus?! Argi Jo motina nesivadina Marija, o 
Jokūbas, Juozapas, Simonas ir Judas argi ne Jo broliai? Mt 
12,46; Lk 3,23; Jn 6,42; Apd 12,17. 56 Ir Jo seserys — argi 
jos ne visos gyvena pas mus? Iš kur visa Jam tai? Ir jie pikti- 
nosi Juo, Jn 7,15. 46.52. 57 O Jėzus jiems atsakė: “Niekur 
pranašas nebūna be pagarbos, nebent savo tėviškėje ir savo 
namuose", Mt 11,6; Jn 4,44. 58 Dėl jų netikėjimo Jis ten ne- 
darė daug stebuklų. 


Jėzus, baigęs tam tikrą darbą, grįžo į savo tėviškę. Mums 
žmonėms, kuriems tenka ilgesnį laiką gyventi toli nuo savo 
tėviškės, malonu yra atsilankyti savo krašte. Ar Jėzus ir tuos 
pačius jausmus turėjo? Jis atvyko į Nazaretą ir sabatos dieną 
skelbė evangeliją sinagogoje. Jėzus jau ilgesnį laiką veikė 
viešai. Nazariečiai girdėjo apie Jo pamokslus ir galingus 

darbus. Jie skubėjo išgirsti Jo pamokslo savo sinagogoje. Jo 
kalba nustebino juos, bet jie pasipiktino Juo. Jie girdėjo, 
matė, suprato, kad Jis yra daugiau negu jie. Jie tą pripažino. 
Bet tas ir piktino juos, kaip ir visus kitus, kad Jis sakėsi esąs 
Dievo Siųstasis. Tas jiems buvo perdaug. 

Čia pirmiau Jis pats dirbo kaip dailidė, Mk 6,8. Jo motina, 
Marija, buvo paprasta moteris. Jo brolius jie gerai pažino ir 
vardais vadino, taipgi ir Jo seseris. Nors Juozapas ir Marija 
buvo kilimo iš Dovydo giminės, bet tai buvo seniai. Dabar jie 
buvo paprasti žmonės. Tikrybėje jie turėjo džiaugtis ir di- 
džiuotis savo tautiečiu. 

Kai kurios bažnyčios būtinai nori iš Jėzaus brolių ir seserų 
padaryti tolimesnius giminaičius. Kodėl taip? Nori įrodyti, 
kad Marija neturėjo daugiau vaikų. Šventajame Rašte nėra 
aukščiau laikoma nepaliesta mergaitė už ištekėjusią moterį, 
turinčią vaikų. Marija buvo šventa moteris, bet Marijos ne- 
kaltybė, kaip dabar kai kas moko, yra pagoniškos kilmės. NT 
Jėzaus broliai ir seserys yra suprantama Marijos vaikai. 

Nazariečius piktino, kad Jėzus neturėjo jokių titulų, moks- 
lo pažymėjimų. Mokslas neduoda dvasinių dovanų, jis sutei- 
kia tik žinių, bet ne dieviškos galios. Jei žmogus negali tikėti, 
dažniausiai yra, kad jis nenori tikėti. Nazariečiai piktinosi, 
nenorėjo ir negalėjo tikėti. 

Su skaudančia širdimi Jėzus turėjo sakyti: “Niekur prana- 
šas nebus be pagarbos, tik savo tėviškėje ir savo namuose". 
Taip, ir savo namuose, Jn 7,5. Dėl jų netikėjimo, Jėzus čia 
nedarė daug stebuklų. Kas netiki, tas negauna. 


JONO KRIKšTYTOJO MIRTIS, Mt 14,1-12 

1 Anuo laiku garsas apie Jėzų pasiekė tetrarcho Erodo 
ausis, 2 ir jis savo tarnams pareiškė: "Tai Jonas Rrikš jos 
gos jėgos", Mk 6,14; Lk 9,7-9; 8,19-20; 16,14. 3 Mat, Erodas 
buvo įsakęs suimti Joną, sukaustyti jį ir įmesti į kalėjimą dėl 
"savo brolio Pilypo žmonos Erodiados, Mt 4,12; 11,2; 19,9. 
4 Nes Jonas jam sakė: “Tau nevalia ją turėti", 83 M 18,16; 
20,21. 5 Erodas norėjo nužudyti Joną, bet bijojo žmonių, 
kurie laikė ji pranašu, Mt 21,26. 

6 Erodo gimimo dieną Erodiados- duktė šoko svečiams ir 

taip patiko Erodui, 7 kad jis su priesaika pažadėjo jai duoti, 
ko tik ji prašysianti. 8 O ši, savo motinos primokyta, prašė: 
“Duok man čia dubenyje Jono Krikštytojo galvą". 9 Karalius 
nuliūdo, bet dėl priesaikos ir dėl svečių įsakė duoti, Mt 17,2. 
10 Jis pasiuntė ir nukirsdino kalėjime Jonui galvą. 11 Galvą 
atnešė dubenyje ir įteikė mergaitei, kuri ją nunešė motinai. 
12 Tada Jono mokiniai atėję paėmė kūną, palaidojo ir davė 
žinią Jėzui. 


Anuo metu. Reiškia kartą. Taip Matas dažnai išsireiškia. 
Tas nieko ypatingo nepasako. 

Istoriniai faktai. Erodas tetrarchas buvo Erodo didžiojo 
sūnus. Jis buvo valdovu tik dalies savo tėvo karalystės. Jis 
vadinosi Antipas Erodas. Jis buvo šiaurinės Galilėjos ir ryti- 
nės Perejos valdovu nuo 3 metų prieš Kr. — 39 metų po 
Kristaus. Jis, ikūrė Tiberijos miestą arti Genezareto ežero, 
garbei Romos ciesoriaus Tiberijo, ir daugiausia čia gyveno. 
Kartais jis gyveno Macharo pilyje, prie Mirties jūros. Ka- 
pernaumas priklausė jo valstybei, kuriame buvo Jėzaus 
veiklos centras. 

Erodas Antipas girdėjo apie Jėzaus darbus, bet rimtai 
nesidomėjo jais. Jis manė, kad Jėzus yra prisikėlęs Jonas 
Krikštytojas. Kiti jo rūmų pareigūnai galvojo įvairiai, Mk 
6,14-15; Lk 9,7-8. 

Erodiada buvo Aristobulo, didžiojo Erodo sūnaus, duktė. 
Erodas didysis nužudė savo sūnų Aristobulą. Erodiadai esant 
T metų ji buvo pažadėta Erodo didžiojo sūnui Pilypui I, ir ji 
vėliau ištekėjo už jo. Taigi, jos dėdė vedė ją. Matas ir Morkus 
vadina Erodą Pilypą I — Pilypu. Jis nebuvo valdovas, gyveno 
Jeruzalėje. Erodiada pagimdė dukterį Salomę, “kuri šoko 
Erodo ir jo svečių akivaizdoje. Tuo laiku Salomė galėjo būti 
apie 20 metų. Ji vėliau ištekėjo už Erodo Pilypo II, už savo 
motinos dėdės. Jis buvo rytinės Galilėjos valdovu. 

Erodas tetrarchas buvo vedęs karaliaus Areto dukterį. 
Istorikai žino papasakoti, kad kartą Erodas tetrarchas ap- 
lankęs savo brolį, gyvenantį Jeruzalėje, ir čia prasidėjo tarp 
jo ir Erodiados meilė. Tetrarchas pavarė savo žmoną, Areto 
dukterį, ir vedė Erodiadą. Jie visi buvo nelaimingi žmonės, 
paskendę nuodėmėje. Kadangi jie nenorėjo laikytis tiesos, 
atsiversti, jie patys vargo ir daug kentėjimų pridarė kitiems. 

Iš šios evangelijos vietos galime pasimokyti, kad evangeli- 
jos veikimas yra panašus į jūrą, jei vienoje vietoje ji pasi- 
traukia, tai kitoje užlieja. Joną nužudė, Kristų atmetė Naza- 
rete, bet evangelijos garsas pasiekė Erodo rūmus. Erodas 
tikėjo, kad Jonas Krikštytojas prisikėlė ir todėl jame veikia 
tokia galinga, nuostabi galia. Erodas žinojo, kad Jonas ne- 
darė jokių stebuklų, bet tikėjo, kad jis atsikėlęs iš mirties 
turėjo ypatingą galią daryti stebuklus. Erodas manė, jog jis 
atsikratė Jono, bet garsas pasiekė jį ir darė neramų. Evan- 
gelijos skelbėjus galima nutildyti, juos įmanoma ištremti, 
apkalti, nužudyti, bet evangelija vis iš naujo pasireiškia. 
Erodas tikėjo ir bijojo, bet negirdime jo atsiverčiant. Pikti 
žmonės, taip pat ir velnias tiki ir dreba, bet neatsiverčia. 
Erodas buvo vienas Jono klausytojų. Jonas drįso pasakyti 
jam tiesą, kad jis peržengia įstatymą ir tuo nusikalsta. Dievo 
įstatymai yra laikytini eiliniams piliečiams, taip pat ir kara- 
liams, valdovams. Dievas nedaro išimčių nė vienam. Evan- 
gelijos skelbėjams dažnai tenka nukentėti, jei sako tiesą. Kas 
evangelijos nepriima, tas priešinas jai. Erodas nekentė Jono 
dėl tiesos pasakymo jam. Šiaip jis mėgo Joną ir klausė jo 
patarimų. Jis pataikavo savo žmonai, kurią buvo vedęs ne- 
teisėtai, paviliojęs iš savo brolio. Jis suėmė Joną, apkalė, 
būtų ir nužudęs, bet bijojosi žmonių, Jn 5,5. Jis nesibijojo 
teisaus Jono ir Dievo, bet tik žmonių, kad nesukeltų prieš jį 
maišto. 

Jei kas pasimaišo piktam galiūnui kelyje, tada pasirodo jo 
būdas, jis tampa barbaru, žmogžudžiu. Tokiais pasirodė 
Erodas ir Erodiada. Ji prikalbėjo savo dukterį tapti žmogžu- 
dystės dalyve ir aukoti savo garbę. Pas žydus ir romėnus 
toks šokis buvo laikomas nepadoriu. 

Erodas buvo menkas valdovas. Išmintingi valdovai taip 
lengvabūdiškai nesišvaisto su priesaikomis. Jis nuliūdo, bet 
tas jo nuliūdimas nevedė prie tikro apsisprendimo. Jis išlaikė 
priesaiką papildydamas žmogžudystę. Jis nužudė Joną kalė- 
jime, nakties metu, slaptai. Daugelis tikinčiųjų nužudoma ne 
viešai ir remiantis melagingais parodymais. Teisiuosius 
verta pagerbti laidotuvėse ir atminimu. Taip darė Jono mo- 
kiniai. Šviečianti žvakė tapo užgesinta, NT Elijas nužudytas, 
bet jo mokiniai atėjo prie pasaulio tikrosios šviesos. 

JĖZUS VALGYDINA PENKIS TūKSTANČčIUS, 
Mt 14,13-21 

13 Tai išgirdęs, Jėzus laiveliu nuplaukė į dykavietę, į nuo- 
šalią vietą. Minios sužinojo ir iš miestų pėsčiomis nusekė 
paskui, Mk 6,31-44; Lk 9,10-17; Jn 6,1-13; Mt 4,12. 14 Kai iš- 
lipo į krantą ir pamatė daugybę žmonių, Jėzui pagailo jų, ir 
Jis gydė sergančiuosius, Mt 9,36; 15,32. 15 Atėjus vakarui, 
priėjo mokiniai ir tarė: “Vietovė tuščia, ir jau vėlus metas, 
atleisk žmones, kad, nuėję į kaimus, nusipirktų maisto". 
16 Jėzus atsakė: “Nėra reikalo jiems skirstytis. Jūs duokite 
jiems valgyti". 17 Jie atsiliepė: “Mes čia teturime penkis 
kepaliukus duonos ir dvi žuvis". 18 Jėzus tarė: “Atneškite 
man juos“. 19 Ir, liepęs miniai susėsti ant žolės, Jis paėmė | 
penkis duonos kepaliukus ir dvi žuvis, pažvelgė į dangų, pa- 
laimino, laužė ir davė mokiniams, o tie dalijo žmonėms, Jn 
11,41; 17,1. 20 Ir visi pavalgė iki soties. Ir surinko likusius 
gabalėlius, iš viso dvylika pilnų pintinių, 2 Kar 4,44. 21 O 
valgytojų buvo apie penkis tūkstančius vyrų, neskaitant 
moterų ir vaikų. 


Iš evangelijų pranešimų atrodo, kad Jėzų pasiekė žinia 
apie Jono nužudymą tuo pačiu metu, kada Jėzaus mokiniai 
grįžo iš evangelizacijos, kai Jėzus buvo juos pasiuntęs po du. 
Jėzaus pasitraukimas į tyrus buvo susietas su abiejais įvy- 
"kiais. Jis norėjo rasti ramią vietelę pabūti su savo mokiniais. 
Anais laikais žmonės neturėjo modernių susižinojimo prie- 
monių, bet jie sugebėjo vienas kitam pranešti žinias neblo- 
giau, kaip mūsų laikais. Jie ne tik sužinojo, bet ir žinojo į 
kurią vietą Jėzus mano vykti. Jie tą visa taip gerai patvarkė 
ir įvykdė, kad kai Jėzus su.savo mokiniais atplaukė laiveliu, 
Jį pasitiko didelė minia. Visi norėjo pamatyti Mesiją. Jie visa 
palikę skubėjo pasitikti Jį. Jėzaus tikslas buvo pabuvoti su 
savo mokiniais. O čia Jį pasitiko minia. Jis sutiko minią drau- 
giškai ir gailėjosi jos, nes jie buvo, kaip avys be piemenio. 
Nuostabu, čia nieko nesakoma apie Jėzaus pamokymus, bet 
tik apie gydymus. Jis išgydė jų ligonis. Garsas apie išgydymą 
ir piktų dvasių išvarymą buvo plačiai pasklidęs. Ligonių bus 
čia buvę sugabenta daugybė. Iš evangelistų išsireiškimų 
atrodo, kad tuo metu-buvo žydų Velykos, išvedimas iš 

Egipto — Pasa. Taigi tuo laiku keliavo daug žmonių į Jeru- 
zalę. Jų minios galėjo pasekti Jėzų, ir taip minia vis didėjo. 
Jėzui begydant ligonis, saulė slinko vakarop. Mokiniai susi- 
rūpino žmonių likimu. Jie kreipėsi į Jėzų, prašė paleisti mi- 
nią, kad žmonės kol dar diena nueitų į kaimus ir apsirūpintų 
maistu. Jėzus liepė jiems aprūpinti minią maistu. Mokiniai 
buvo pasiėmę maisto tik sau, penkis kepalėlius duonos ir dvi 
žuvis. Dėl tokios minios tai buvo visai niekai. Jėzus įsakė 
jiems atnešti tą maistą. Jis dėkojo Tėvui, laimino maistą ir 
davė mokiniams patiekti žmonėms. Jėzus krūvų nesukrovė, 
dalinant maistas daugėjo. Taip ir dvasiniu būdu yra, tik duo- 
dant, dalinantis, dirbant randasi ištekliai. Kokiais įstatymais 
Jėzus padaugino maistą nežinome. Bet žinome, kad žemė kas 
metais padaugina maistą. Sėjama mažai, dagojama daug. 

Jonas mini, kad arti buvo Velykos, Jn 6,4. Jėzus šventė 
Pasą. Tai buvo vieni metai prieš Jo mirtį. Šis įvykis labai 
paveikė apaštalus. Visi keturi evangelistai užrašė šį įvykį. 
Visi pasivalgė sočiai ir dar liko kiekvienam apaštalui po pin- 
tinę maisto. Sakyta, kad vyrų buvo 5000, neskaitant moterų 
ir vaikų. Pagal anų laikų Palestinos papročius moterys ir 
vaikai laikėsi atskirai nuo vyrų. Pagal rytiečių papročius, 
valgant laikomasi ramiai, nekalbama. Tas davė žmonėms 
progos visa gerai apmąstyti, įsigilinti. 


SUGRĮŽIMAS VALTIMI, Mt 14, 22 -38 

22 Tada Jėzus privertė mokinius sėsti į valtį ir plaukti 
pirma Jo kitapus jūros, kol Jis atleisiąs minią, Mk 6,45-56; 
Jn 6,15-21. 28 Atleidęs minią, Jis užkopė nuošaliai į kalną 
melstis. Ir atėjus vakarui, Jis buvo ten vienas, Lk 6,12; 
9,18. 

24 Tuo tarpu valtis jau toli nuplaukė nuo kranto, blaškoma 
bangų, nes pūtė priešingas vėjas, Mt 8,24. 25 Ketvirtos nak- 
ties sargybos metu Jėzus atėjo pas juos, eidamas jūros pa- 
viršiumi, Ps 77,20; Job 9,8; Iz 43,16. 26 Pamatę Jį einantį 
virš vandens, mokiniai nusigando ir, manydami, jog tai 
šmėkla, iš baimės šaukė, Lk 24,37; Apd 12,15. 27 Jėzus tuo- 
jau juos prakalbino: “Nusiraminkite, tai Aš, nebijokite!“ 
28 Petras atsiliepė: “Viešpatie, jei čia Tu, liepk man eiti pas 

tave vandeniu", Lk 22,33. 29 Jis atsakė: "Eik". Petras, išli- 
pęs iš valties, ėjo vandens paviršiumi ir nuėjo prie Jėzaus. 
30 Bet, pamatęs vėjo smarkumą, jis išsigando ir, pradėjęs 
skęsti, sušuko: “Viešpatie, gelbėk mane!" 31 Tuojau ištiesęs 
ranką, Jėzus sugriebė jį ir tarė: “Silpnatiki, ko suabejojai!" 
Mt 6,30; 8,26; 28,17. 32 Jiems įlipus į valtį, vėjas nurimo, Mt 
14,14. 33 Tie, kurie buvo valtyje, pagarbino Jį, sakydami: 
“Tikrai Tu esi Dievo Sūnus!" Mt 16,16. 
i A 
Jėzus norėjo pabūti su mokiniais. Susirinkusi didelė minia 
tai sutrugdė. Atrodo, kad po valgymo mokiniai norėjo likti |. 
vietoje, bet Jėzus juos privertė eiti į valtį ir plaukti į kitą 
ežero krantą. Privertimo priežastis, gal buvo todėl, ką Jonas 
sako 6,14. Minia buvo taip paveikta, kad norėjo prievarta 
paskelbti Jį karaliumi. Gal buvo pavojus, kad ir mokiniai gali 
panašiai elgtis? Jis privertė mokinius irtis į kitą krantą, at- 
leido minią ir liko vienas. Ne, ne vienas, Tėvas buvo su Juo 
nakties glūdumoje ant kalno. Tėvas išsprendė visus klausi- 
mus. Kai niekas kitas nesupranta mūsų, Tėvas supranta ir 
atgaivina. | 

Mokiniai, priversti Jėzaus, vykdė Jo paliepimą. Jie pateko 
į audrą, didelį vargą. Jie kovojo vieni, be Jėzaus. Jie manė 
esą savo likimui palikti. Ir mums yra Jėzus nematomas. Kaip 
malonu būtų kovose ir varguose turėti ką matomą. Kartais 
manome, kad daug padėtų brolis, sesuo, draugas. Kristaus 
sekėjai gyvena nematomu tikėjimu. Kaip dažnai krikščionys, 
kurie priima Jėzų į savo širdis, patenka į vargą, baimę, nera- 
mybę. Krikščionis turėtų žinoti, kad Jėzus visur yra su juo, 
nelaimėje ir mirties baimėje. Dievas gali išlaikyti nuostabiai, 
išgelbėti, pervesti per vandenį ir ugnį, bet Jėzaus sekėjas 
neturi teisės to reikalauti. Krikščioniui nėra pažadėtas geras 
ir laimingas gyvenimas čia, bet pilnas persekiojimų ir vargų. 
Krikščionys nėra išskirti iš bendrų gyvenimo vargų ir kentė- 
jimų, — karo, bado. i 

Buvo padavimas, kad nakties viduryje pasirodanti šmėkla 
ir nutraukianti laivus į gelmę, paskandinanti. Žinoma, tą 
pasakojimą žinojo mokiniai. Gal tas paveikė juos, ir jie labai 
išsigando, taip jog šaukė? 

Morkus ir Jonas pasakoja apie Jėzaus vaikščiojimą ant 
vandens ir staigų priplaukimą prie kranto. Matas aprašo 

Petro ėjimą virš vandens prie Jėzaus ir jo išgelbėjimą. 

Ketvirta nakties sargyba. Apie nakties įdalinimą ŠR pasa- 
koja labai įvairiai. Babiloniečiai įdalindavo naktį į 6 dalis, vis 
po dvi valandas. Žydai naktį dalindavo į tris dalis, romėnai, 
babiloniečių pavyzdžiu, dalindavo į 6 ir į 4 dalis. Ketvirta 
dalis prasidėdavo 3-čią valandą ryto. Taigi, Jėzaus mokiniai 
vargo visą naktį. 

Kristaus sekėjai dažnai patiria išgelbėjimą iš didžių su- 
spaudimų. Ir priežodis sako: “Kada vargas didžiausias, Die- 
vas arčiausias“. Mokiniai išsigandę šaukė. Jėzus atsakė: 
“Nebijokite, Aš esu!" Kaip dažnai tenka keliauti per gyve- 
nimo bangas ir vargus. Keliaujant per gyvenimo audras ir 
vilnis, pražūtinguose pavojuose, pasirodo Tas, kuriam visos 
galios paklusta. Vargstantys mokiniai matė tik pavojų, bet 
Jis sakė: “Aš esu". Jis išgelbėjo. Ne tik Petras vienas, bet 
visi valtyje esantys išreiškė Jėzui pagarbą, sakydami: 
“Tikrai Tu esi Dievo Sūnus!" 


JĖZUS GENEZARETE, Mt 14, 34-36 
34 Perplaukę jie išlipo į krantą Genezarete. 35 Pažinę Jėzų, 
"tos vietos gyventojai išgarsino Jį visoje apylinkėje. Žmonės 
sugabeno pas Jį visus sergančiuosius. 36 Jie prašė Jį leisti 
palytėti nors drabužio apvadą. Ir kas tik palietė — pasveiko, 
Mt 9,21; 4 M 15,38; Mk 6,56; Lk 6,19. 


Jėzus atvyko į naują vietą — Genezaretą. Kai kurie vietos 
gyventojai buvo girdėję apie Jį, o gal ir matę? Jie žinojo ką 
Jėzus gali daryti. Jie išnaudojo progą. Dažnai neišnaudotos 
progos nebegrįžta. Jie pranešė ligonims, kad Jėzus yra čia. 
Kur nėra ligonių ir kenčiančių žmonių? 

Žmonės, kurie pažino Jėzų, žinojo, kad Jis turi galią. Jie 
nepavydėjo kitiems, nenorėjo palaimos pasilaikyti tik sau. 
Jie pranešė visiems, kuriuos tik sutiko. Tai pavyzdys, kaip 
turime elgtis. Ligonys laikė save nevertais, kad Jėzus į juos 
kalbėtų, ar juos paliestų. Jie prašė Jį leisti jiems paliesti tik 
Jo drabužio apvadą. Kurie palietė Jo drabužį — visai pa- 
sveiko. Jėzus išgydė pilnai. Mūsų laikais Jėzus yra danguje, 
Tėvo dešinėje, bet tikėjimu įmanoma paliesti Jo kutą. Kartą 
vienas buvo taip sumuštas, kad jam buvo ausies gabalas iš- 

plėštas, bet Jėzus jį išgydė taip, kad jokio rando neliko. Jis 
yra tikras Išganytojas ir tikras Gydytojas. 


J ĖZUS IR PROSENIŲ PAPROČIAI, Mt 15, 1-9 
Jeruzalės ir klausė, Mk 7,1-23: 2 “Kodėl tavo mokiniai laužo 
prosenių paprotį? Jie prieš valgį nesimazgoja rankų“, 5 M 
4,2; Lk 11,38; Kol 2,8. 3 Jis atsakė: “O kodėl jūs laužote 
Dievo įsakymą dėl savo papročio! 4 Dievas įsakė: 'Gerbk savo 
tėvą ir motiną", ir: 'Kas keiktų tėvą ar motiną, miršte te- 
miršta! 2 M 20,12; 21,17; 5 M 5,16; 3 M 20,9; Pat 28,24; 1 Tim 
5,8. 5 O jūs sakote: 'Kas pasakė tėvui ar motinai: — Tebūnie 
dovana šventovei, kuo turėčiau tave sušelpti, — 6 tas gali 
negerbti tėvo ir motinos". Taip jūs niekais verčiate Dievo 
paliepimą dėl savo papročio. 7 Veidmainiai! Gerai apie jus 
pranašavo Izaijas: 8 'Ši tauta šlovina mane lūpomis, bet jos 
širdis toli nuo manęs, Iz 29,13; Ps 78,36-37; Jn 5,42; 16,3. 9 
Veltui jie mane garbina, mokydami žmonių išgalvotų prie- 
sakų", Joel 2,22; Tit 1,14. 


Galilėjoje, kur Jėzus veikė, buvo Rašto aiškintojų ir fari- 
ziejų. Jie turėjo ryšį su Jeruzalėje esančiais vienminčiais. 
Jeruzalėje gyvenantys buvo žymesni. Čia buvo jų centras. Iš 
čia jie vadovavo visiems. Tie, kurie turi pirmenybę, pripran- 
ta ja naudotis ir nebesiskaito su kitais, reikalauja visų jiems 

„paklusti. Ta liga pasireiškia visur. Tas yra žmoniška. Betgi 
krikščionys turėtų vadovautis ne savo užimamomis vietomis, 
o Dievo žodžiu, Jo įsakymais. 

Jeruzalės fariziejai girdėjo apie Jėzaus veiklą ir tarėsi ką 
daryti. Jie siuntė delegaciją pas Jėzų norėdami Jį suniekinti. 
Tą darė vyriausioji bažnyčios taryba. Jie prikaišiojo Jėzui, 
kad Jo mokiniai nesilaiko prosenių nuostatų. 

Šalia Šventojo Rašto (Toros) buvo Rašto aiškinimai (Tal- 
mudas). Tie aiškinimai buvo vadinami prosenių padavimais. 
Laikui bėgant, šie padavimai buvo daugiau vertinami negu 
pats Raštas, nes jie smulkmeniškai nusakė, kaip ką vykdyti. 
8 M 15 įsakyta neplautomis rankomis nevalgyti aukų. Pada- . 
vimai tą praplėtė visiems valgiams. Jie reikalavo plauti ran- 
kas iki sulenkimo sąnario (gal iki riešo?) du kartus. Jei ant 
rankos liko-kur nors koks nešvarumas, medžio krislelis, skai- 

tėsi nešvarios, neplautos rankos. Praktiškame gyvenime 
daug kur tokių apeigų nebuvo įmanoma įvykdyti. Rankų plo- 
vimas yra higienos reikalas. Jis yra naudingas ir jo reikia 
laikytis kur įmanoma. Fariziejai padarė iš jo tikybines apei- 
gas. 

Delegacija prikaišiojo Jėzui, kad Jo mokiniai laužo prose- 
nių padavimus. Jėzus klausė juos, kodėl jie savo padavimais 
laužo Raštą? Laužyti Raštą yra bloga, bet mokyti laužyti 
Raštą yra blogiau. Jėzus laikė svarbesniu Raštą už padavi- 
mus, kurie laužė Raštą. Jėzus davė pavyzdį kaip laužomas 
Raštas. Vaikai privalėjo gerbti tėvus ir juos pasenusius iš- 
laikyti, 2 M 20,12; 21,17. Padavimai mokė: jei vaikai aukoja 
bažnyčiai, jie atleidžiami nuo pašalpos tėvams, turi teisę jų 
nešelpti ir tuo jų negerbti. Atitraukiant tėvams pašalpą, 
dažnai kildavo su tėvais nesutarimai ir ginčai, tuo pačiu tėvų 
negerbimas. Tai buvo Rašto laužymas. Jėzus priminė, kad 
pranašas Izaijas jau pastebėjo, jog jie garbina Dievą tik lū- 
pomis, o jų širdis yra toli, jie moko žmonių išgalvotus pada- 
vimus, priesakus. Jų Dievo garbinimas ėjo tik iki dantų, 
lūpomis, širdies nepasiekė. Dievas prašo viso žmogaus, šir- 
„dies. Tą Jėzus pasakė Jeruzalės delegacijai. Jie to nelaukė ir 
niekad nebuvo girdėję tokio akiplėšiškumo. Jie jautėsi labai 
įžeisti. 

Suprantama, mes pritariame Jėzui ir Raštui. Jei sugebė- 
tume įžvelgti į Rašto tiesas, tada ir mes pastebėtume mūsų 
laikų ydas ir matytume, kad pas mus yra labai, labai daug 
Raštui (evangelijai) priešingų prosenių padavimų, žmonių iš- 
galvotų dogmų. 

Kartą daug galvojau apie tai ir viename susirinkime išdrį- 
sau pasakyti visai nekaltą dogmą, žmonių pažiūrą, kad ange- 
lai turi sparnus. Gi Šventasis Raštas sako, kad jie neturi 
sparnų. Sakiau, jei kuris įrodys Šventuoju Raštu, kad angelai 
turi sparnus, tam duosiu $100.00. Nė vienas nebandė įrodyti, 
bet labai daug kalbų buvo, kad niekinu angelus ir panašiai. 
Kas būtų, jei kas išdrįstų paliesti kunigų rūbus, jų galią nuo- 
dėmes atleisti, skaistyklą ir daugybę prasimanymų pinigus 
vilioti iš nesuprantančių ir nuoširdžiai tikinčių kunigų apgau- 
lėmis? Tikrai reikia sakyti, kas turi ausis tesiklauso, ką Dva- 
sia sako! 

SUTEPIMAS, Mt 15, 10 - 20 

10 Sušaukęs minią, Jis kalbėjo: “Klausykite ir supraskite! 
11 Ne kas patenka į burną, suteršia žmogų, bet kas išeina iš 
burnos, tai suteršia žmogų", Mt 12,34; Apd 10,15; 11,8; 1 Tim 
44; Tit 1,15; Ei 4,29; Jok 3,6. 

12 Tada priėję mokiniai pranešė: “Ar žinai, kad fariziejai 
pasipiktino, išgirdę tuos žodžius?" 18 Jis atsakė: “Kiekvienas 
augalas, kurio nesodino mano dangiškasis Tėvas, bus išrau- 
tas, Mt 13,29; Apd 5,58. 14 Palikite juos ramybėje! Jie akli 
aklųjų vadai. O jeigu aklas aklą ves, abu į duobę įkris“, Mt 
18,14; 23,16.24; Lk 6,39; Jn 9,40; Rom 2,19. 

15 Petras paprašė: “Išaiškink mums palyginimą". 16 Jėzus 
atsakė: “Ar jūs dar nesuvokiate! 17 Argi nesuprantate, kad 
visa, kas patenka į burną, eina į pilvą ir išmetama laukan? 
18 O kas išeina iš burnos, tai eina iš širdies, ir tai suteršia 
žmogų, Jok 3,6. 19 Iš širdies išeina pikti sumanymai, žmog- 
žudystės, svetimavimas, vagystės, melagingi liudijimai, 
piktžodžiavimai, 1 M 8,21; Rom 1,28. 20 Šitie dalykai suter- 
šia žmogų, o valgymas nemazgotomis rankomis žmogaus ne- 
suteršia". 


Jeruzalės delegacijai pasitraukus, Jėzus sušaukė minią ir 
sakė: “Klausykitės ir supraskite". Klausytis neužtenka, rei- 
kia ir suprasti kas sakoma. Jėzus aiškino, kad ne maistas, ką 
valgome, sutepa žmogų, bet kas yra mūsų viduje, blogi po- 
linkiai. Kai jie prasiveržia žodžiais ir darbais, tada jie sutepa 
mus. 

Jėzaus mokiniai girdėjo Jėzaus pastabas aukščiausios 
tarybos delegacijai. Jiems atrodė, kad tai buvo per daug 
grubiai atsakyta. Jie gerai žinojo, kaip švelniai Jėzus elgėsi 
su nusidėjėliais, o čia buvo aukščiausieji autoritetai! Mokiniai 
pasakė Jėzui, kad delegacijos nariai labai užsigavo. Su neiš- 
manančiais ir nuoširdžiais žmonėmis Jėzus tikrai labai švel- 
niai elgėsi, bet veidmainiams Jis pasakė tiesą. 

Į mokinių klausimą Jėzus atsakė palyginimu, kad fariziejai 
su savo padavimais nėra Tėvo sodinti. Jie nesiremia Dievo 
Žodžiu, bet savo išgalvojimais. Jie mano esą išminčiai, bet 
tikrybėje, jie yra atsitraukę nuo Tėvo tiesos. Jie yra akli ir 
aklųjų vadai. Jų ir jų sekėjų galas bus pražūtingas. Žmonijos 

istorijoje daugelį kartų pasikartojo, kad aukščiausieji vadai 
tikrai buvo akli ir atnešė pražūtį sekėjams. 

Dvasiniai akli vadai yra pavojingesni už pasauliškius. Pa- 
sauliniame gyvenime greičiau pastebimos klaidos. Dvasi- 
niams vadams žmonės daugiau tiki negu tiesai. Žmonės 
mano, kad jų vadai sako ir daro tiesą. 

Kartą kalbėjosi du jaunuoliai apie tikėjimą. Vienas sakė, 
kad Šventas Raštas yra tikėjimo pagrindas ir, kaip jis moko, 
taip reikia gyventi. Antrasis atsakė, kad kunigai atsakys, jei 
jie klaidingai moko. Pirmasis jam paaiškino sekančiai: “Jei 
paklausi kelio. Paklaustasis tau nurodys klaidingą kelią ir tu 
juo nueisi, pagaliau pastebėsi, kad eini klaidingu keliu. Kas 
atsakys už klaidą? 

Mokiniai manė, kad Jėzaus kalba yra palyginimas. Petras 
prašė paaiškinti tą palyginimą. Jėzus atsakė, kad taip yra, 
kaip Jis sakė. Piktas neglūdi maiste, bet pačiame žmoguje. 


KANANIETĖS TIKĖJIMAS, Mt 15,21 - 28 

21 Iš ten išėjęs, Jėzus pasitraukė į Tyro ir Sidono sritį, Mk 
7,24-30. 22 Ir štai iš ano krašto atėjo moteris kananietė ir 
šaukė: “Pasigailėk manęs, Viešpatie, Dovydo Sūnau! Mano 
dukterį baisiai kankina demonas!" 23 Bet Jėzus neatsiliepė. 
Tada priėjo mokiniai ir Jį prašė: “Išklausyk ją, ji sekioja iš 
paskos rėkdama!" 24 Jėzus tarė: “Aš esu siųstas tik pas pra- 
puolusias Izraelio avis", Mt 10,6; Rom 15,8. 25 Tada moteris 
pribėgusi puolė ant žemės, maldaudama: “Viešpatie, padėk 
man!" 26 Jis atsakė: “Nedera imti vaikų duoną ir mesti šuny- 
čiams", Mt 7,6. 27 O ji atsakė: “Taip, Viešpatie, bet ir šu- 
nyčiai ėda trupinius, nukritusius nuo šeimininko stalo“. 
28 Tada Jėzus tarė jai: “O moterie, didis tavo tikėjimas! Te- 
būnie tau, kaip prašai". Ir tą pačią valandą jos duktė pa- 
sveiko. 


Jėzus su savo mokiniais pasitraukė toli į Tyro ir Sidono 
sritį, pagonių kraštą. Morkus sako, kad Jėzus norėjo pasi- 
traukti į ramią vietelę, kurioje nė vienas Jo nepastebėtų. 
Viena moteris išgirdo, kad Jėzus čia atsilankė. Matas sako, 
»kad ši moteriškė buvo kananietė, o Morkus ją vadina graike. 
Ji buvo pagonė. Ji ne tik girdėjo apie Jėzaus didžius darbus, 
bet ir žinojo apie Izraeliui pažadėtą — Dovydo Sūnų. Jos 

duktė buvo apsėsta demono. Ji buvo jos duktė. Ji mylėjo 
savo dukterį ir rūpinosi ja. Kokia daugybė jaunuolių yra 
apsėsti demonų! Moteriškė prašė malonės savo dukrai. Ma- 
Jonė yra dovana, pasigailėjimas. Kai išrodoma malonė vai- 
kams, ja džiaugiasi ir tėvai. Jėzus pažino širdis, Jis žinojo ir 
šios moteriškės tikėjimą. Jis elgėsi lyg negirdįs jos šauksmo. 
Jis visada girdi ir atsako, bet dažnai kitaip negu mes lau- 
kiame. | 

Jėzaus mokinius erzino jos šauksmas. Jie prašė už ją Jė- 
zaus, kad Jis jos prašymą patenkintų. Tuo jai buvo teikiama 
kiek vielties, kad Jėzus jai padės dėl mokinių prašymo. Jų 
prašymas nebuvo nuoširdus. Jie norėjo ne jai padėti, bet 
patys sau turėti ramybę. Jėzus atsakė mokiniams: “Est 
siųstas tik pas prapuolusias Izraelio namų avis". Ir moteriš- 
kei Jis atsakė: “Nedera imti vaikų duoną ir mesti ją šuny- 
čiams". Mokinių prašymas nepadėjo. Jėzaus atsakymas jai, 
visai ją atstūmė. Čia duona nėra manyta, kurią Tėvas duoda 
visiems; geriems ir piktiems, bet išrinktosios Dievo tautos 
vedimas, stebuklai. Žydai laikė pagonis šunimis. Jėzus išsi- 
reiškė gražiau — šunyčiai. šunys yra lauke — šunyčiai kam- 
bariuose. Jėzus buvo saistomas savo siuntimo. Jo pareiga 
buvo gelbėti Izraelio namų avis, o ne „pagonis. Moteriškė ži- 
nojo, kad ji neturi teisės į Izraelio “duoną". Bet ji žinojo 
taipgi, kad trupiniai priklauso ir pagonims. Jis yra ir pagonių 
Gelbėtojas. Ji sutiko, kad ji tik šunytis. Kiekvienas neatsi- 
vertęs, ateinantis prie Kristaus, jaučiasi visai nevertas. Jei 
visa, kas parašyta, yra ne tik istorija, bet parašyta dėl mūsų, 
tai čia tikrai yra dėl mūsų. Mokiniai, kurie prašė už ją — nu- 
tilo. Jėzus sakė, kad jai duona (stebuklai) nepridera. Ji nesi- 
piktino Dovydo Sūnaus kietumu, neužsigavo paniekinimu, 
bet tikėdama, parpuolus, prie Jėzaus dar nuoširdžiau meldė, 
prašė pagalbos. Tai tikėjimas ir malda! Moteriškė sutiko, kad 
ji yra tik šuo. Bet Jis yra ir jos Viešpats. Jis išlaiko ir maitina 
savo šunis. Ji patenkinta gulėti prie durų slenksčio. 

Ne pradžia, bet galas vainikuoja. Ji ištvėrė. Jėzus tapo jai 
Gelbėtoju. “Moteriške, didis yra tavo tikėjimas!" Ji neturėjo 
savyje gerų savybių, bet iš tikėjimo radosi: pasižeminimas, 
kuklumas, nuolankumas, ištvermė, meilė, pasitikėjimas. 
Viešpats kartais užsrunką, bet tikinčiam duoda, Jis sako žodį 
ir įvyksta!, 

JĖZUS GYDO, Mt 15, 29 -31 

29 Iš ten išėjęs, Jėzus atvyko prie Galilėjos jūros. Jis už- 
kopė ant vieno kalno ir atsisėdo, Mk 7,31-37; Mt 5,1. 30 Prie 
Jo susirinko didžiulė minia, kuri atsigabeno su savimi raišų, 
luošų, aklų, nebylių ir daugel kitokių. Žmonės suguldė juos 
prie Jėzaus kojų, o Jis gydė juos, Mt 19,2; Mk 3,10. 31 Minia 
stebėjosi, matydama nebylius kalbančius, raišus tiesiai 
vaikščiojančius ir akluosius reginčius. Ir žmonės garbino 
Izraelio Dievą. | 


Jėzus sugrįžo prie Galilėjos jūros (ežero), užkopė ant 
kalno. Ant kalno vienuma, aukščiau pasikeliama nuo kasdie- 
nybės. Prie Jo tuojau susirinko minia. Jie atsigabeno daug 
ligonių, juos suguldė prie Jėzaus kojų. Pasaulio vargas ir 
kentėjimas numetamas prieš Jį. Jis tą visa matė, gailėjos, 
gydė. Ligonys pasveiko, minia buvo paveikta. Visi garbino 
Izraelio Dievą. Jėzus prie Tyroi ir Sidono padėjo moteriškei ir 
jos dukrai. Čia Jis padėjo minioms. 


JĖZUS VALGYDINA KETURIS TŪKSTANČIUS, 
Mt 15,32 -39 

32 Pasišaukęs mokinius, Jėzus tarė: “Gaila man minios, 
nes jau tris dienas žmonės pasilieka su manimi ir neturi ko 
valgyti. Nenoriu paleisti jų alkanų, kad nenusilptų kelyje“, 
Mk 8,1-10; Mt 9,36; 14,14. 38 Mokiniai Jam atsakė: “Iš kur 
mums imti tiek duonos dykumoje, kad galėtume pasotinti ši- 
tokią minią?" 34 Jėzus paklausė: “Kiek turite duonos?" Jie 
atsakė: “Septynis kepaliukus ir kelias žuveles". 35 Jėzus 
liepė žmonėms susėsti ant žemės. 36 Tada paėmė septynis 
duonos kepaliukus ir žuvis, padėkojo, laužė ir davė moki- 
niams, o mokiniai žmonėms. 37 Ir visi pavalgė, pasisotino. Ir 
surinko likusius gabalėlius, iš viso septynias pilnas pintines. 
38 0 valgytojų buvo apie keturis tūkstančius vyrų, neskai- 
tant moterų ir vaikų. 39 Paleidęs minią, Jis sėdo į valtį ir 
nuplaukė į Magadano sritį. 


Čia Matas pasakoja apie antrąjį valgydinimą. Daug smulk- 
menų sutinka su pirmuoju minios valgydinimu, bet yra ir 
skirtumų. Skirtumai: laikas, vieta, žmonių skaičius, duonos ir 


135 Mt 16,12 


pintinių skaičius. Tas pats pakartojimas: Jėzus mato trūku- 
mus ir gailisi žmonių. Jis žino kaip pagalbą suteikti, Jis dė- 
koja, visi prisivalgo sočiai, lieka trupinių, atleidžia žmones. 


FARIZIEJAI IR SADUKIEJAI PRAšO ŽENKLO, 
Mt16,1-4 

1 Vieną dieną atėjo pas Jį fariziejų ir sadukiejų Jo bandyti. 
Jie prašė parodyti jiems ženklą iš dangaus, Mk 8,11-21; Mt 
12,38;15,32. 2 Jis atsakė: “Atėjus vakarui, jūs sakote: 'Bus 
giedra, nes dangus raudonas', Lk 12,54-56, 3 ir rytmetį: 
"Šiandien bus lietaus, nes rausta apsiniaukęs dangus'. Taigi 
jūs mokate aiškinti dangaus veidą, o laiko ženklų — ne. 
4 Pikta ir neištikima karta reikalauja ženklo, tačiau jai nebus 
duota kitokio ženklo, kaip tik Jonos ženklas. Ir, palikęs juos, 
nuėjo šalin, Mt 12,39-40; 17,17; Jn 2,1. 


Fariziejai ir sadukiejai atėjo ne ženklo prašyti iš Jėzaus, 
bet Jo gundyti. Tai buvo abi tautai vadovaujančios grupės. 
Jos savo tarpe nesutarė, bet prieš Jėzų veikti susitarė vie- 
ningai. Jie prašė ženklo. Jėzus darė daug ženklų. Tie jiems 
buvo netinkami. Jie norėjo gauti ženklą iš dangaus taip, kaip 
jiems patinka. Ne tik fariziejai taip elgėsi, daug žmonių yra, 
kurie nori suprasti ir panaudoti Jėzaus evangeliją taip, kaip 
jiems patinka. Jėzus vadino juos veidmainiais, nes jie neieš- 
kojo tiesos, bet gundė, norėjo suvedžioti, atkreipti patį Jėzų 
nuo Dievo sekimo taip, kaip velnias pradžioje darė. Jėzus 
atsakė, kad jiems bus tik vienas ženklas duotas; Jo nukryžia- 
vimas ir prisikėlimas. Taip, kaip Jona tris dienas išbuvo 
žuvies viduriuose ir po to vėl išėjo, taip su Juo bus. Jėzus čia 
nebeaiškino smulkiau, kaip 12,38-, bet paliko juos ir nuėjo. 


FARIZIEJŲ IR SADUKIEJŲ RAUGAS, Mt 16, 5-12 

5 Keldamiesi kitapus jūros, mokiniai užmiršo pasiimti duo- 
nos. 6 Jėzus jiems tarė: “Žiūrėkite, saugokitės fariziejų ir 
sadukiejų raugo", Lk 12,1; 1 Kor 5,6; Gal 5,9. 7 O jie manė: 
“Tai todėl, kad nepasiėmėme duonos". 8 Tai išgirdęs, Jėzus 
tarė: “Mažatikiai! Ko nerimaujate, kad nepasiėmėte duonos? 
Mt 6,31. 9 Argi dar neišmanote? Ar neprisimenate penkių 
duonos kepalėlių penkiems tūkstančiams vyrų ir kiek pinti- 
nių surinkote likučių?! Mt 14,17-21; Mk 6,52. 10 Arba septy- 

nių duonos kepaliukų keturiems tūkstančiams ir kiek pintinių 
surinkote likučių?! Mt 15,34-38. 11 Tad kaipgi nesuvokiate, 
jog kalbėjau jums ne apie duoną. Fariziejų ir sadukiejų raugo 
saugokitės!" 12 Tada jie suprato, kad Jis liepė saugotis ne 
duonos raugo, bet farizięjų ir sadukiejų mokslo, Jn 6,37. 


Jėzus staiga -paliko fariziejus ir sadukiejus. Mokiniai sku- 
bėdami pamiršo nusipirkti ir drauge pasiimti duonos. Jėzus 
mąstė apie fariziejų ir sadukiejų veidmainystę, jų įstatymiš- 
ką mokslą ir visą jų galvoseną. Jėzus įspėjo savo mokinius 
saugotis jų raugo. Mokiniai iš pat kūdikystės buvo auginami 
ir mokomi fariziejų įtakoje. Jie nepastebėjo ir nesuprato jų 
pavojaus. Jėzus tai permatė ir juos įspėjo. Kalbantis paaiš- 
kėjo, kad mokiniai nesuprato Jo. Jie manė, kad Jėzus sako 
jiems dėl duonos neparūpinimo. Jėzus juos subarė dėl jų ne- 
tikėjimo. Jie neseniai pergyveno keturių ir penkių tūkstančių 
pavalgydinimo stebuklą. Jei kiltų reikalas, Jis galėtų tą vėl 
pakartoti. Matas rašo, kad mokiniai suprato Jėzų. Dėl fari- 
ziejų klaidingo mokslo žiūrėk Mt 5,20. Žmonėms buvo visada 
ir yra suprantamiau ir lengviau ką nors daryti, laikyti įsta- 
tymą, o ne priimti Jėzaus malonę ir turėti Jo draugystę, 
Šventosios Dvasios veikimą. 


TIKRASIS PAMATAS, Mt 16, 13 - 20 

13 Atėjęs į Pilypo Cezarėjos apylinkes, Jėzus paklausė 
mokinius: *Kuo žmonės laiko Žmogaus Sūnų? Mk 8,27-30; Lk 
9,19-21; Jn 18,34. 14 Jie atsakė: “Vieni Jonu Krikštytoju, kiti 
Eliju, kiti Jeremiju ar vienu pranašų", Mt 14,2; 17,10; 21,11. 
15 Jis vėl klausė: “O kuo jūs mane laikote?" Mt 14,33; 26,63; 
27,54. 16 Tada Petras prabilo: “Tu esi Mesijas, gyvojo Dievo 
Sūnus", Jn 4,9; 6,69. 17 Jėzus jam atsakė: “Palaimintas 
Simonai, Jonos sūnau, nes kūnas ir kraujas tai tau neapreiš- 
kė, bet mano Tėvas, kuris yra danguje, Gal 1,15-16. 18 Ir Aš 
tau sakau: tu esi Petras — uola; ant tos uolos statysiu savo 
surinkimą, ir pragaro vartai jo nenugalės, Jn 1,42; Ef 2,20; 
Job 38,17; Iz 38,10; Ps 9,14. 19 Tau duosiu dangaus karalys- 
tės raktus; ką tu suriši žemėje, bus surišta ir danguje, ir ką 
tuatriši žemėje, bus atrišta ir danguje", Mt 18,18; 23,13; Mk 
13,34; Lk 11,52; Jn 20,23; Apr 1,18; 3,7; Iz 22,22; Job 12,14. 

20 Tada Jis griežtai įsakė savo mokiniams niekam neskelbti, 
kad Jis yra Mesijas, Mt 17,9. 


Jėzus užbaigė savo veiklą Galilėjoje. Jis parengė savo mo- 
kinius Jeruzalės įvykiams. Buvo reikalinga vienuma išsikal- 
bėti su mokiniais. Jėzus bandė rasti tokią vietą prie Tyro ir 
Dekapolyje. Nepavyko. Dabar Jėzus pasitraukė su savo 
mokiniais prie Hermono kalno, kur išteka Jordanas, Cezarė- 
jos apylinkėje. Čia jie rado ramią vietelę. Jėzus klausė moki- 
nius, kuo žmonės laiko Jį, Žmogaus Sūnų. Žiūrėk Mt 8,20. 

Mokiniai atsakė, kad žmonės kalba įvairiai. Dažniausia 
sako, kad Jis yra Jonas Krikštytojas prisikėlęs iš numirusių, 
pranašas Elijas ar pranašų vienas. Mokiniai pasakė ką žmo- 
nės kalba iš gerosios pusės. Neigiamų kalbų jie visai nemi- 
laikė Jėzų visų blogybių skleidėju, net pačiu velniu. Geriausi 
žmonių atsiliepimai buvo — Jėzus yra pranašas. Nė vienas 
neišpažino Jo Mesiju. Mūsų laikais, 20 šimtmetyje, dauguma 
žmonių ir mokslininkų pripažįsta Jėzų geniju, krikščionybės 
steigėju, didžiausiu mokytoju. Tuo manoma Jėzui pripažįs- 
tama didžiausia garbė. Su vardais nesivaržoma, Jis vadina- 
mas Išganytoju ir Gelbėtoju. Kas išpažįsta Jį Tėvo siųstuoju į 
pasaulį, paskutiniu ir vieninteliu, pačiu Dievu? 

Jėzus nepasitenkino ką žmonės apie Jį kalba. Jis klausė 
juos, kuo jie Jį laiko. Petro atsakymas, visų mokinių vardu, 
buvo visai kitas negu minėti žmonių atsakymai. “Tu esi Kris- 
tus, Sūnus gyvojo Dievo". Tas reiškė: “Tu esi Kristus — 
Mesijas — Dievo Pateptasis karalius, Pranašas, Kunigas". 
Mokiniai išpažino Jėzų Viešpačiu, o save ir visus kitus tik 
tarnais. Tuo užsibaigė ST sandora ir prasidėjo Kristaus su- 
rinkimo laikas. Šis Petro išpažinimas yra didžiausias posūkis 
Jėzaus gyvenime, Izraelio istorijoje ir žmonijos likime. 

+ Šiuo išpažinimu gimė NT surinkimas. Žmonijoje prasidėjo 
naujas gyvenimas, kurio ir pragaras nenugalės. Mokiniai tą 
ne tik manė, bet tikėjo ir savo širdyse jautė, — Jis yra Vieš- 
pats, o jie Jo sekėjai. 

Jėzus pabrėžė, kad tą išpažinimą mokiniams davė dangiš- 
kasis Tėvas. Tą Jėzaus didybę mokiniai suprato ne iš savęs, 
bet iš Dievo malonės. Izraelio tauta to-nesuprato. Tik vieni 
Jėzaus mokiniai žinojo Jį tokiu esant. 


Mt 16,20 138 


Petras galėjo būti surinkimo uola tik savo tikėjimu į Jėzų. 
Pastatas, kuris ant uolos, Jėzaus Kristaus, stovi yra Jėzaus 
surinkimas arba bažnyčia. “Pastatyti ant apaštalų ir pranašų 
pamato, kur pats kertinis akmuo yra Jėzus Kristus", Ef 2,20. 
Pirmiausia yra Kristus, po to Petras su apaštalais ir toliau 
surinkimas. Kristus yra ne tik kampinis akmuo, bet ir staty- 
tojas savo surinkimo, jo savininkas, savo krauju jį išpirkęs. 
Petras pats rašo: “Ženkite prie Jo, gyvojo akmens, tiesa, 
žmonių atmesto, bet Dievo išrinkto, brangaus. Ir jūs patys, 
kaip gyvi akmenys, statydinkitės į dvasinius namus, kad 
būtumėte šventa kunigystė ir aukotumėte dvasines aukas, 
priimtinas Dievui per Jėzų Kristų, 1 Pt 2,48. 

Petras buvo pirmasis žmogus, kuriam Tėvas davė šį išpa- 
žinimą ir tikėjimą. Kristaus surinkimas yra tik ten, kur ši 
uola, šis tikėjimas yra. Niekur nėra mokoma, kad Jėzus būtų 
davęs Petrui vyriausią galią surinkime, padaręs Petrą Jė- 
zaus ar Dievo vietininku žemėje ir suteikęs kitas savybes, 
kurias savinasi popiežius, Mt 16,18; Lk 22,32; Jn 21,15-17. 
Šventojo. Rašto mokymas yra, kad Kristus yra surinkimo 
arba bažnyčios galva ir toks Jis lieka visais laikais. Įvairūs 
žodžių išsireiškimai NT rodo, kad surinkimo nariai yra tik tie, 
kurie asmeniškai "susitiko", pergyveno Jėzų, atgimė naujam 
gyvenimui". 

ŠR išsireiškimas apie "raktus" yra suprantamas palygi- 
nant surinkimą su pastatu. Kas turi pastato raktą, tas turi ir 
tarnybą atrakinti ir užrakinti pastatą. Petro ir kitų apaštalų 
skelbiamas Žodis vieniems buvo gyvybės kvapu, o kitiems — 
mirties. Kaip apaštalų laikais, taip ir mūsų dienomis skelbia- 
mas Žodis pasireiškia malone tiems, kurie Jį priima, o pa- 
smerkimu tiems, kurie Jį atmeta. Tuo būdu vieniems atida- 
roma dangaus karalystė, o kitiems uždaroma. Panašiai yra ir 
su atrišimu ir surišimu. Tą vaizdžiai matome, kas Sekminių 
dieną įvyko Jeruzalėje. Kurie įtikėjo skelbiamam žodžiui, 
tiems buvo atidaryta dangaus karalystė ir suteiktas išriši- 
mas, o kurie tos siūlomos malonės nepriėmė, tie veikiančios 
Dievo malonės nepatyrė ir liko už surinkimo ribų. Jėzaus 
surinkime vyksta tas ir dabar. Per skelbiamą Žodį, Evange- 
liją, žmonės apsisprendžia už ar prieš Jėzų. 

Jėzus uždraudė šitą išpažinimą skelbti. Pirma buvo reika- 
linga visa atlikti, Jėzui kentėti, mirti ir prisikelti, tik po t0 

buvo visiems skelbiama, kad Jėzus yra Kristus. 

Tebūnie priminta kelių garsių surinkimo mokytojų posa- 
kiai apie šią ŠR vietą. Garsusis Augustinas rašė savo “Pa- 
mokslai apie Viešpaties žodžius“: “Mūsų Viešpats Jėzus 
Kristus tarė Petrui: "Tu esi Petras, ir ant šitos uolos, kurią tu 
išpažinai, ant šitos uolos, kurią tu pripažinai, kai tu sakei: 
“Tu esi Kristus, gyvojo Dievo Sūnus" — Aš statysiu savo 
surinkimą — bažnyčią' " Augustinas perdėm sutartinai su 
apaštalu Povilu mokė, kad vienas Kristus yra pamatas ir 
uola, ant kurios surinkimas pastatytas. Tokiam sąryšyje 
apaštalas Petras sako: “Priženkite prie Jo, gyvojo akmens, 
žmonių, tiesa, atmesto, bet Dievo “išrinkto ir brangaus", ir 
patys, kaip gyvi akmenys, statydinkitės į dvasinius namus 
šventai kunigystei, aukoti dvasinėms aukoms, kurios pri- 
imtinos Dievui per Jėzų Kristų", 1 Pt 2,4-5. 

Vyskupas Remigijus, iš Auxerre, kuris gyveno pabaigoje 9 
ir pradžioje 10 šimtmečio, sako: “Apaštalų, pranašų ir visų 
tikinčiųjų pamatas yra Kristus, nes jie yra nutvirtinti ir savo 
pamatu atsirėmę į Jį. Nes kiekvienas, kas tiki Kristų, yra į Jį 
nutvirtintas, būtent, Kristų Jėzų, kuris yra kertinis pamato 
akmuo. Kaip gi yra Kristus ir pats pamatas ir pats kertinis 
akmuo? Tai tuo būdu, kad pats tikėjimas yra pradedamas su 
Juo ir užbaigiamas Jame ir per Jį". 

Kristus, vaizdine kalba kalbant, yra pats pamatas, nes pa- 
ties surinkimo statyba prasideda nuo Jo ir užbaigiama Jame 

"ir per Jį. Jis yra pradžia ir galas — alfa ir omega. 


PIRMASIS PRANEŠIMAS APIE MIRTĮ IR 
PRISIKĖLIMA, Mt 16, 21 -23 

21 Nuo to meto Jėzus pradėjo aiškinti savo mokiniams, kad 
Jam reikės eiti į Jeruzalę ir daug iškentėti nuo tautos vyres- 
niųjų, aukštųjų kunigų ir Rašto aiškintojų, būti nužudytam ir 
trečią dieną prisikelti, Mk 8,31-9,1; Lk 9,22-27;, Mt 12,40; 
17,22; 20,18; 26,2; Lk 12,33; Jn 2,19; 12,24; 1 Kor-15,4; Oz 6,2. 
22 Tada Petras, pasivadinęs Jį į šalį, ėmė drausti: “Nieku 
būdu, Viešpatie, tau neturi tai atsitikti!" Apd 21, 12. 23 O 
Jėzus atsisukęs subarė Petrą: “Eik iš mano akių, šėtone! Tu 
man papiktinimas, nes mąstai ne Dievo, o žmonių mintimis", 
„Mi. 4,10; 2 Sam 19,23. 

Po apaštalų išpažinimo, kad Jėzus yra gyvojo Dievo Sūnus, 
Jis pradėjo jiems aiškinti apie savo mirtį Jeruzalėje, kaip Jis 
bus atmestas ir nužudytas, bet trečią dieną prisikels. Tas 
buvo apaštalams visai svetimas, nesuprantamas dalykas. Ir 
tas turėjo įvykti sostinėje! Tą padarys ne kokie žmogžudžiai 
ar pagonys, bet tautos vyresnieji, aukštieji kunigai ir Rašto 
aiškintojai! Ar tai įmanomas dalykas? Apaštalai galvojo, kad 
taip negali atsitikti Dievo Sūnui. Taip ir mes galvojame. Bet 
dažnai buvo ir yra: bažnyčios vadovybė yra išdavikiška ir 
Dievo reikalų priešininkė. Šėtonas supranta taip suvedžioti 
vadovaujančiuosius, kad jie nemąsto kas Dievo, bet tik kas 
žmonių. Labai dažnai eiliniai tikintys yra nuoširdūs Jėzaus 
garbintojai ir sekėjai, bet vadovybė yra išdavikiška ir suve- 
džiojanti. Apaštalams buvo ir tikintiesiems yra tokie dalykai 
nesuprantami. Jėzus tai gerai žinojo, suprato ir visai nesi- 
jaudino. 

Petras ėmė Jė ėzų į šalį, kad kiti apaštalai negirdėtų, ir pra- 
dėjo Jėzų mokyti ir net barti. Jis sakė, kad Jam jokiu būdu 
tai negali nusiduoti. Žinoma, Petras galvojo visai žmogiškai 
ir jam atrodė, kad kitaip būti negali, turi įvykti, kaip jis 
mąsto. Jėzus tame matė šėtono gundymą ir liepė Petrui eiti 
iš akių, iš priekio į užpakalį, nemokyti Jo, bet mokytis iš Jo, 
ne Jį vesti, bet sekti. Kas yra žmogus? Petras išpažino Jėzų 
gyvojo Dievo Sūnumi, o čia bandė atitraukti Jėzų nuo Dievo 
valios vykdymo. Kur surinkimas nueitų, jei jis būtų statomas 
ant žmogaus, ant Petro, o ne ant kertinio akmens, to vienin- 
telio pamato — Jėzaus, gyvojo Dievo Sūnaus? Petras išpa- 
žino per Dievo malonę, Dievo apreiškimą, Jėzų — Mesiją, bet 
per šėtono gundymą tiek buvo suvedžiotas, kad vadovavosi 
žmogiškomis, o ne dieviškomis mintimis. 


JĖZAUS SEKIMAS, Mt 16, 24 -28 

24 Jėzus kalbėjo savo mokiniams: “Jei kas nori sekti mane, 
teišsižada pats savęs, teima savo kryžių ir teseka mane, Mt 
10,38-39; 1 Pt 2,21. 25 Kas nori išgelbėti savo gyvybę, tas ją 
praras; o kas pražudo gyvybę dėl manęs, tas ją atras, Jn 
12,25. 26 Kokia gi žmogui nauda, jeigu jis laimėtų visą pa- 
saulį,o pakenktų savo gyvybei? Arba kuo žmogus galėtų išsi- 
pirkti savo gyvybę? Lk 12,20; Ps 49,8-9. 

27 Žmogaus Sūnus ateis Tėvo garbėje su savo angelais, ir 
tada Jis atlygins kiekvienam pagal jo darbus, Jn 5,29; Rom 
2.6; 1 Pt 1,17; Apr 2,23; Ps 62,13; Pat 24,12. 28 Iš tiesų sakau 
jums: kai kurie iš čia stovinčių neragaus mirties, kol pamatys 
Žmogaus Sūnų, ateinantį savo karalystėje" „Mt 10,23; Lk 
28,42; Jn 8,52; Žyd 2,9. 


Jėzus visur padėjo visiems įvairiausiu būdu. Žmonės tą 
mielai priėmė ir galvojo, tikinčiam šiame pasaulyje turi vis- 
kas gerai sektis. Jėzus reikalauja sekti Jį. Jis pats žiūri kas 
yra Tėvo valia. Jis išpažino Tėvo valią kentėti ir mirti. Jis 
galėjo išvengti mirties, bet Jis ją priėmė. Jis sakė, kad Dievo 
išpažintu gyvenimo keliu reikia eiti, nors gręstų kentėjimai ir 
mirtis. Nes tikras gyvenimas yra vykdyti Tėvo valią. Kas to 
nesilaiko, tas prapuldo, pražudo savo tikrąjį “aš" 

Kai kas laiko gyvenime sutinkamus vargus Ie mbtais kry- 
žiumi. Vargai, nelaimės, ligos, nėra Jėzaus sekimo kryžius. 
Jie yra bendri žmonių kentėjimai. Jie gyvenime yra neišven- 
giami. Jėzus kalba apie laisvą kryžiaus pasirinkimą dėl Jo 
sekimo. Žmogus gali išvengti to kryžiaus išsigindamas Jė- 
zaus. Milijonai tikinčiųjų kentėjo ir mirė dėl Jėzaus. Jiems . 
dažnai buvo duodama galimybė atsisakyti Jėzaus ir tuo iš- 
vengti nemalonumų. Jie to nedarė, jie kentėjo ir mirė, pasi- 
rinko laisvai sekti Jėzų. Tuo jie ėmė Jėzaus kryžių ir sekė Jį L. 
Yra vienintelis išsigelbėjimo kelias, tai laisvai apsispręsti už 

„Jėzų ir Jį gyvenime sekti. Apaštalai sakė: “Spręskite patys, 
ko daugiau reikia klausyti jūsų ar Dievo? Apd 4,19. 

Kas savo gyvenimą dėl Jėzaus atiduoda, paaukoja, tas 
randa Jį, o kas nori išlaikyti savo gyvenimą, išsigindamas 
Jėzaus, tas sunaikina savo tikrąjį gyvenimą. Nuo mūsų pačių 
priklauso, ar mes apsisprendžiame už Tiesą — Jėzų, ar tiesos 
išsiginame ir gelbime šį savo vargingą gyvenimą. Kiekvienas 
turi savo skirtingą kryžių, pareigas dėl Jėzaus. Jis gali jas 
vykdyti, arba jų atsisakyti. Laimėti pasaulį, nors ir visą jo 
garbę, ir tuo prarasti gyvybę, kokia nauda i iš to? Mūsų gyve- 
nimas yra trumpas. Laimėti kai ką pasaulyje ir naudotis tuo 
kelis ar keliolika metų ką tai reiškia prieš amžinybę? 

Jėzus kalbėjo apie savo prisikėlimą iš mirties ir antrąjį 
atėjimą, kada Jis laikys teismą. Tada Jis atlygins ne pagal 
laimėjimą, pasisekimą, bet pagal darbus, ar neišsiginta tie- 

sos, Jo. 

Išsireiškimas “kai kurie čia stovinčiųjų neragaus mirties" 
Jėzus patvirtina, sakydamas “iš tiesų" — amen. Kaip tai su- 
prasti? Kai kas mano, kad tai buvo Jėzaus peršvietimas — 
pasikeitimas, ant kalno, kai pasirodė Mozė ir Elijas, Mt 17,3. 
Kiti sako, kad čia galėjo būti manyta tiktai Jėzaus antrasis 
atėjimas, kurio apaštalai laukė, bet nesulaukė. Kai kas mato 
tame Jeruzalės sunaikinimą 70 metais. Kiti vėl galvoja apie 
pagonių evangelijos priėmimą ir Šventosios Dvasios išliejimą 
Sekminių dieną. 


JĖZAUS ATSIMAINYMAS, Mt 17,1-2 
1 Po šešių dienų Jėzus pasiėmė su savimi Petrą, Jokūbą ir 
jo brolį Joną ir užsivedė juos nuošaliai į aukštą kalną, Mk 
9,2-8; Lk 9,28-36; Mt 26,37; Mk 5,37; 13,3; 14,33; Lk 8,51. 
2 Ten Jis atsimainė jų akivaizdoje. Jo veidas sužibo kaip 
saulė, o drabužiai tapo balti kaip šviesa, Mt 28,3; 2 Pt 1,16-18; 
Apr 1,16; 2 M 34,29. 


Praėjus savaitei (6 ar 8 dienoms), po apaštalų išpažinimo ir 
Jėzaus pranešimo apie savo mirtį, sekė Jėzaus peršvietimas, 
persimainymas. Ką Jėzus su savo mokiniais tas dienas veikė 
nėra pasakyta. Galimas dalykas, kad mokiniai buvo labai 
nusiminę. Kur Viešpaties persimainymas įvyko nepasakyta. 
Vieni sako, kad tai buvo arti Cezarėjos Pilypo ant vieno iš 
Hermono kalnų. Tradicija sako, kad tai buvo ant Taboro 
kalno prie Nazareto. Evangelistai nemini kalno vardo. Lukas 
sako, kad Jėzus ėjo su savo 3 mokiniais melstis. Tai buvo 
vienumoje ieškojimas Tėvo draugystės. Vienumoje, ant 
kalno ji buvo suteikta. Dievo ypatingi palietimai ir apsireiš- 
kimai dažnai įvyksta nelauktai ir netikėtai. Jų pačiam pasi- 
imti negalima. Tai yra Viešpaties Dievo ypatinga dovana. 
Jiems besimeldžiant pasaulis "pranyko", dangaus šviesa 
pasirodė. Jėzaus persimainymo niekas neišaiškins. Tai buvo 
Dievo ypatingas apreiškimas, panašiai, kaip Mozei ant kalno, | 
arba Steponui jį žudant akmenimis. Tas Jėzaus persimainy- “ 
mas, peršvietimas, buvo toks stiprus, kad ne tik Jo veidas 
spindėjo kaip saulė, bet ir Jo drabužiai tapo balti kaip šviesa. | 

MOZĖ IR ELIJAS PASIRODO, Mt 17,3-4 
3 Ir štai jiems pasirodė Mozė ir Elijas, kurie kalbėjosi su 
Juo, Mt 17,10. 4 Tada Petras kreipėsi į Jėzų: “Viešpatie, 
gera mums čia būti! Jei nori, padarysiu čia tris palapines: 
vieną Tau, kitą Mozei, trečią Elijui". 3 


Pasirodė Mozė, įstatymo davėjas, ir Elijas, vienas svar- 
biausių pranašų. Jie abu buvo ST atstovai — Jėzus turėjo 
ryšį su ST. Lukas sako, kad jie kalbėjosį apie Jeruzalės įvy- 
kius, kas turėjo įvykti, apie Jėzaus kentėjimus, mirtį ir prisi- 
kėlimą, Lk 9,31. Tie įvykiai yra centrinis žmonijos išgelbėji- 
mas. Mozė ir Elijas buvo seniai “mirę", atsiskyrę nuo šio 
pasaulio. Jie stebėjo šio pasaulio eigą ir kalbėjosi su Jėzumi. 
Apaštalai juos pažino. Šis įvykis rodo, kad žmogaus dvasia 
nemari. 

Petras norėjo pastatyti Jėzui, Mozei ir Elijui po palapinę. 
Evangelistas Lukas sako, kad jis nežinojo ką kalba, Lk 9,33. 
To pergyvenimo apaštalai buvo taip paveikti, kad šaltai, są- 
moningai nebegalėjo mąstyti. Jiems atrodė, kad čia labai 
gera būti. Tikrovė buvo ta, kad jiems jokios palapinės 
nebuvo reikalingos. Jie čia susitiko pasikalbėti tik apie Jeru- 
zalės įvykius. Jėzus sakė, kad Jis turi laisvą pasirinkimą 
kentėti ar nekentėti, Jn 10,18. Čia Mozė atstovavo įstatymą 
ir rodė, jog įstatymas nėra pakankamas, Rom 3,20, išgelbėti 
žmonijai. Elijas taipgi rodė, kad vien pranašiško skelbimo 
neužtenka. Reikia ne tik klausymo, bet ir įvykdymo, Švento- 
sios Dvasios dovanos, kurią suteikė tik Jėzaus nuėjimas, Jn 
14,17. į 


DIEVO BALSAS, Mt 17,5-8 

5 Dar jam tebekalbant, štai šviesus debesis apsiautė juos, 
ir balsas iš debesies prabilo: “Šitas yra mano mylimasis 
Sūnus, kuriuo labai gėriuosi; Jo klausykite!" Mt 3,17; 16,16; 
Ps 2,7; Iz 42,1; 5 M 18,15.19. 6 Tai išgirdę, mokiniai parpuolė 
kniūpsti, labai išsigandę. 7 Bet Jėzus priėjo, palietė juos ir 
tarė: “Kelkitės, nebijokite!" Apr 1,17. 8 Pakėlę akis, jie nieko 
daugiau nematė, tik vieną Jėzų. 

Po pasirodymo dangaus svečių, juos apdengė šviesus 
debesis. Tai nebuvo lietaus debesis, bet Dievą dengiantis 
apsiaustas. ST Dievas pasirodydavo tamsiame debesyje, NT 
šviesiame. Iš debesies pasigirdo Dievo balsas, panašiai, kaip 
prie Jėzaus krikšto. Dievas sakė, kad Jėzus yra Jo mylimasis 
Sūnus ir liepė Jo klausyti. Visi kiti, įskaitant ir Mozę su Eliju, 
buvo tik tarnai. Čia mylimasis Sūnus, per kurį Dievas kalba 
galiausiai. Jis yra tas, kuris atvėrė kelią į Tėvą. 

Mokiniai išsigando ir kniūpsti parpuolę garbino Dievą. Jė- 
zus priėjo prie jų, palietė savo gydančia ir laiminančia ranka, 
ir švelniai prabilo į juos. Visas didingas pasirodymas buvo 
praėjęs. Prieš juos stovėjo tik Jėzus. Jis lieka visada. Taip ir 
žmogaus gyvenime praeina apsireiškimai ir palaimos, bet 
Jėzus lieka pastoviai. Jis pažadėjo būti iki pasaulio galo. Jis 
tęsi savo žodį. 

Tai buvo didingas apaštalų pergyvenimas, bet Jėzus už- 
draudė tai pasakoti iki Jis prisikels iš mirties. 


ELIJO SUGRĮŽIMAS, Mt 17,9-13 

Besileidžiant nuo kalno, Jėzus jiems įsakė: “Niekam nepa- 
sakokite apie regėjimą kol Žmogaus Sūnus prisikels iš numi- 
rusių", Mk 9,9-13; Mt 16,20. 10 Tada Jo mokiniai klausė: 
“Kodėl Rašto aiškintojai sako, jog pirmiau turįs ateiti 
Elijas?" Mt 11,14; 16,14. 11 Jis atsakė: “Tiesa, Elijas turi 
ateiti ir viską atstatyti, Apd 1,6; Mal 3,23. 12 Bet Aš jums 
sakau, kad Elijas jau buvo atėjęs, ir jie jo nepažino, bet pa- 
darė su juo, ką norėjo. Taip nuo jų turės kentėti ir Žmogaus 
Sūnus", Mt 14,9-10; Lk 23,25. 13 Tada mokiniai suprato Jį 
kalbėjus apie Joną Krikštytoją, Mt 11,13; Lk 1,17. 


Ant kalno mokiniai pergyveno amžinybės palaimą. Laikas 
atėjo leistis žemyn į kasdienybę. Praeina visos palaimos 
valandos ir vietos su žmonėmis ir Dievo apreiškimais. Kol čia 
gyvename, turime reikalo su kasdienybe. Mokiniai klausė 
Jėzaus, kaip reikia suprasti Rašto aiškinimus, kad pirma turi 
ateiti Elijas? Rašto aiškintojai tvirtino, kad Jėzus nėra Mesi- 
jas, nes pirma turi ateiti Elijas. Jėzus atsakė jog Elijas jau 
buvo atėjęs, bet Rašto aiškintojai jo nepastebėjo. Jėzus ne- 
sakė, kad jis buvo Jonas Krikštytojas, bet mokiniai suprato, 
kad Jonas atėjo Elijo dvasioje ir atsizrertimo skelbimu viską 

atstatė. Jėzus sakė, kad jie nepažino Elijo, taip jie nepažįsta 
ir Mesijo. Jis turės daug nuo jų kentėti. Įstatymo ir pranašų. 
atstatymas eis per kentėjimus ir kryžiaus mirtį. 


JĖZUS IšGYDO, DEMONO APSĖSTĄ, BERNIUKA, 
Mt 17,14-21 

14 Jiems atėjus prie minios, priėjo vienas vyras, puolė 
prieš Jėzų ant kelių, Mk 9,14-29; Lk 9,37-42 15 ir maldavo: 
“Viešpatie, pasigailėk mano sūnaus! Jis yra lunatikas ir labai 
kankinasi. Dažnai įpuola į ugnį ir vandenį, Mt 4,24; Ps 12,6. 
16-Aš atvedžiau jį pas tavo mokinius, bet jie nesugebėjo iš- 
gydyti". 17 Tada Jėzus atsakė: “Oi, netikinti ir sugedusi 
karta! Iki kol man reikės su jumis būti! Kaip ilgai man reikės | 
jus kęsti? Atveskite jį pas mane", Mt 16,4; 5 M 32,5; Lk 2,15. 
18 Jėzus sudraudė demorą, jis išėjo, ir tą pačią akimirką 
berniukas pasveiko. 

19 Likę vieni, mokiniai priėjo prie Jėzaus ir klausė: “Dėl ko 
mes negalėjome jo išvaryti?" Mt 10,1; Lk 10,17. 20 Jis at- 
sakė: “Dėl silpno tikėjimo. Iš tiesų sakau jums: jei turėtu- 
mėte tikėjimą, kaip garstyčios grūdelį, jūs tartumėte šitam 
kalnui: “Persikelk iš čia į ten', ir jis persikeltų. Jums nebūtų 
nieko negalimo",-Mt 6,30; 21,21; Lk 17,6; Mk 11,23; 1 Kor 
18,2. 21 (“O šita veišlė kitaip neišeina, kaip tik malda ir 
pasninku", Mk 9,29). 


Šį įvykį aprašo visi trys pirmieji evangelistai. Kiekvienas 
atpasakoja kiek skirtingai. Jėzus, su trimis apaštalais, buvo 
ant kalno. Jis tarėsi su Senojo Testamento atstovais apie 
Jeruzalės įvykius, kurie turėjo greitai prasidėti. Jie buvo 
pasitraukę nuo kasdienybės, turėjo draugystę su dangiško- 
mis esybėmis. Pakalnėje buvo likę 9 mokiniai. Jie buvo pri- 
slėgti Jėzaus pranešimo apie kentėjimus Jeruzalėje. Be to, 
atvyko Rašto aiškintojų delegacija, neradusi Jėzaus, kalbė- 
josi su mokiniais ir pradėjo ginčytis. Tuo laiku atvyko tėvas 

su sergančiu berniuku, ir prašė išgydyti jį. Mokiniai vykdė 
prašymą. Bet jiems nesisekė, berniukas nepasveiko. Moki- 
niai ir minia pradėjo jaudintis. 

Tuo laiku Jėzus nusileido nuo kalno ir sutiko kasdienybę, 
vargus. Minia, pamačius Jėzų, paliko mokinius su fariziejais 
ir pasitiko Jėzų sveikindama. Berniuko tėvas atskubėjo prie 
Jėzaus ir maldavo pagydyti sūnų. Jis pasakojo, kad berniu- 
kas serga nuomaru, labai kenčia, priepuoliai taip staigūs ir 
pavojingi, kad jis dažnai įkrenta į ugnį ir vandenį. Jėzus darė 
priekaištus, vadindamas tėvą, minią ir fariziejus netikusia ir 
netikinčia karta. Jis klausė, kaip ilgai Jis turės juos kęsti-ir 
pas juos būti? Jėzus išgydė berniuką. Jis staiga visai pa- 
sveiko. 

Mokiniai likę vieni klausė Jėzų, kodėl jie negalėjo išgydyti 
berniuko? Jie pirmiau daug tokių ligonių išgydė. Jėzus atsa- 
kė jiems, kad dėl jų silpno tikėjimo. Čia nemanyta išganantis 
tikėjimas, bet stebuklų daromas, 1 Kor 12,9-13. Kalnus per- 
keliantis tikėjimas. Dievas sutvėrė žemę ir Jis gali perkelti 
kalnus. Jis gali tą galią suteikti ir mokiniams. Kalnai perke- 
liami žemės drebėjimais. Jėzaus laikais buvo Palestinoje toks 
priežodis. “Kalnus perkelti" reiškė įvykdyti neįvykdomą 
dalyką. Šiuo atveju — išvaryti demoną ir išgydyti berniuką. 
Tą Jėzus padarė, tą daug kartų padarė ir mokiniai, Lk 10,17. 
21 skirsnelis yra ne visuose graikų rankraščiuose. Jis ati- 
tinka kitoms Naujojo Testamento vietoms, Mk 9,29. 


ANTRASIS PRANEŠIMAS APIE KENTĖJIMUS, 
Mt 17,22-23 
22 Būdamas su mokiniais Galilėjoje, Jėzus jiems sakė: 
“Žmogaus Sūnus bus atiduotas į žmonių rankas, Mk 9,30-32; 
Lk 9,43-45; Mt 16,21; 2 Sam 24,14, 23 ir jie nužudys Jį, o tre- 
čią dieną Jis prisikels". Tada jie labai nuliūdo, Jn 16,6. 


Mokiniams neužteko vieno pasakymo apie Jėzaus kentėji- 
mus, mirtį ir prisikėlimą. Jėzus tą pakartojo. Žmonės sieks 
Jo nužudymo. Tik Jo mirtis juos patenkins. Toks buvo žmo- 
nių sprendimas. O Dievo sprendimas buvo: Jo kraujas ir 
mirtis bus suderinimo auka. Mokiniai girdėjo apie Jėzaus 
mirtį. Jei jie taip pat būtų girdėję ir apie Jo prisikėlimą, kad 
Jis tik tris dienas bus atskirtas nuo jų, ir po to garbingai 

kelsis, jie nebūtų nuliūdę. Tik gerai klausantis, tikrai su- 
prantama. 


ŠVENTOVĖS MOKESTIS, Mt 17,24-27 

24 Atėjus jiems į Kapernaumą, prie Petro priėjo didrach- 
mų rinkėjai ir klausė: “Ar jūsų mokytojas moka didrachmą? 
Mt 22,19; 2 M 30,13. Jis atsakė: “Taip". Kai parėjo į namus, 
Jėzus pirmas jį prakalbino: “Kaip manai, Simonai? Iš ko že- 
mės karaliai ima muitą ar mokestį: iš savo vaikų ar iš sveti- 
mųjų?" 26 Jis atsakė: “Iš svetimųjų". Jėzus jam tarė: “Taigi 
vaikai laisvi. 27 Tačiau, kad jų nepiktintume, nueik prie 
jūros, išmesk meškerę, paimk pirmą užkibusią žuvį; ją pra- 
žiodęs, rasi staterą. Paimk ją ir atiduok jiems už mane ir už 
save“, Rom 14,13; 1 Kor 8,13. 


Kiekvienas žydas vyriškis, virš 20 metų, privalėjo mokėti 
šventovei didrachmą. Dvi c drachmos sudarė didrachmą, o dvi 
galima nupirkti avį. Jėzus "mokėjo šventovės mokesčius. Ku- 
nigai buvo atleisti nuo šio mokesčio. Jėzus nesirėmė kuni- 
gystės įstatymu, bet Jis klausė Petro, iš ko karaliai ima 
mokestį, iš savo vaikų ar iš svetimųjų? Jėzus žinojo. €esąS 
Dievo Sūnus, daugiau negu karaliaus vaikas. Taip pat ir 
Petras buvo tapęs Dievo vaiku. Tuo remiantis jie galėjo atsi- 
sakyti šventovės mokesčio. Jie savo teisių nesiekė, kad ne- 
piktintų j jų, mokesčio rinkėjų. Jėzus liepė Petrui sumokėti už 
Jį ir už save. Staterą įsigijo nuostabiu būdu. 


KAS DIDŽIAUSIAS? Mt 18,1-5 

1 Aną valandą prie Jėzaus priėjo mokiniai ir klausė: “Kas 
yra didžiausias dangaus karalystėje? Mk 9,33-37; Lk 9,46-48. 
2 Pasišaukęs vaikutį, Jėzus pastatė tarp jų 3 ir tarė: “Iš tiesų 
sakau jums: jeigu neatsiversite ir nepasidarysite kaip vaikai, 
neįeisite į dangaus karalystę, Mt. 19,14; 5,20; 1 Pt 2,2; Jn 
8,35. 4 Taigi, kas pasižemina, kaip šis vaikelis, tas bus di- 
džiausias dangaus karalystėje, Lk 18 17.25. 5 Kas priima tokį 
vaikelį mano vardu, tas mane priima“, Mt 10,40. 


Jėzaus mokiniai skelbė dangaus karalystę. Dabar jie klau- 

sė kas yra didžiausias dangaus karalystėje? Žemės galiūnai 
siekia galios ir puošmenų. Tą žinojo Jėzaus mokiniai, tą ir 
mes žinome. Jėzus į klausimą atsakė: “Atsiverskite ir tapkite 
kaip vaikai". Atsivertimas, visiškas pasikeitimas, viso žmo- 
gaus, buvo ir yra pirmojė vietoje. Be atsivertimo nėra gali- 
mybės pasiekti dangaus karalystę. Po atsivertimo seka gy- 
venimas. Atsivertusio gyvenimas yra panašus į vaiko. Pana- 
šiai yra kaip Jėzus mokė apie dvasios varginguosius. Vaikas 
priklauso nuo kitų, jam reikalingas išlaikymas ir priežiūra, 
meilė. Jis tą mielai priima, neatstumia, kaip suaugusieji, 
kurie gali patys savimi rūpintis. Vaikai nesididžiuoja, jie 
nedaro skirtumo tarp varguolio ir turtuolio. Vaikai tiki kas 
jiems sakoma. Trumpai: didžiausias dangaus karalystėje yra 
atsivertęs ir leidžiąs savyje veikti Dievo malonei. 


PAPIKTINIMAI, Mt 18,6-11 

6 “O kas papiktintų vieną iš šitų mažutėlių, kurie mane 
tiki, tam būtų geriau, kad asilo sukamų girnų akmuo būtų 
užkabintas jam ant kaklo ir jis būtų paskandintas jūros gel- 
mėje, Mk 9,42-47; Lk 17,1-2. 7 Vargas pasauliui dėl papikti- 
nimų! Papiktinimai neišvengiami, bet vargas tam žmogui, 
per kurį papiktinimas ateina, Mt 26,24; Lk 17,1. 

8 Jei tavo ranka ar koja gundo tave nusidėti, nukirsk ją ir 
mesk šalin. Geriau tau sužalotam ar raišam įeiti į gyvenimą, 
negu, turint abi rankas ir abi kojas, būti įmestam į amžiną 
ugnį, Mt 5,29-30; Rom 6,19; 8,13; Kol 3,5. 9 Ir jeigu tavo akis 
gundo tave nusidėti, išlupk ir mesk ją šalin. Tau geriau 
vienakiui įeiti į gyvenimą, negu, turint abi akis, būti įmestam 
į pragaro ugnį. 

10 Žiūrėkite, kad nepaniekintumėte nė vieno iš šitų mažu- 
tėlių, nes, sakau jums, jų angelai danguje visuomet mato 
dangiškojo Tėvo veidą, Lk 2,13; 16,22; Apd 5,19; 12,7.15; Žyd 
1,14. (11 Žmogaus Sūnus atėjo gelbėti, kas pražuvę"), Mt 
16,18-19. 


Šis 11 skirsnelis yra nevisuose graikų kalbos rankraščiuo- 
se. Kas piktina, atitraukia nuo tikėjimo, pakenkia vienam 
tikinčiųjų — mažutėlių, tam geriau būtų, kad jis būtų pa- 
skandintas jūros gelmėje, tada pražūtų tik jo kūnas. Papik- 
tindamas jis pražudo kitą ir pats save. Žydai nežudydavo 

nusikaltėlių paskandinimu. Jiems tas atrodė priešinga žmo- 
niškumui, labai barbariška. Paskandinti ką nors asilo suka- 
momis girnomis, kurios buvo didesnės ir sunkesnės už ran- 
komis sukamas girnas, toks skenduolis niekada nebeiškils, 
buvo baisu. Papiktinimai vyko ir vyksta. Todėl budėk, kad 
neduotumei papiktinimo! Geriau sužalok kūną, nukentėk, bet 
nepiktink kito. 

Angelai tarnauja mažutėliams. Jie žiūri į Dievo veidą ir 
laukia iš Jo įsakymo. Jėzus pats atėjo gelbėti pražuvusiųjų. 
Kiekvieno krikščionio pareiga yra padėti ir gelbėti, bet jokiu 
būdu ne piktinti, 


PAKLYDUSI AVIS, Mt 18, 12-14 

12 “Kaip jums atrodo: jeigu kas turėtų šimtą avių ir viena 
nuklystų, argi jis nepaliktų devyniasdešimt devynių kal- 
nuose ir neitų ieškoti nuklydusios? Lk 14,4-7; 1 Pt 2,25. 18 Ir 
jei surastų, — iš tiesų sakau jums, — jis džiaugtųsi dėl jos 
labiau, negu dėl devyniasdešimt devynių, kurios nebuvo nu- 
klydusios. 14 Taip ir jūsų darigiškasis Tėvas nenori, kad pra- 
žūtų bent vienas iš šitų mažutėlių". 


Jėzus davė pavyzdį iš gyvenimo, ne tik papiktinimų veng- 
ti, bet ir ieškoti paklydusių, kaip piemuo ieško nuklydusios 
avies. Tuo Jėzus rodė, kad Dievui yra brangus kiekvienas. 
"Ta dvasia turėtų reikštis surinkime (bažnyčioje). Šis palygi- 
nimas rodo, kad kiekvienas žmogus yra paklydęs. Jėzus, 
gerasis Ganytojas, ieško kiekvieno. Dėl surasto ne tik Jis 
džiaugiasi, bet ir visas dangus, Lk 15,7. 


NUSIKALTES BROLIS, Mt 18, 15 - 18 

15 “Jei tavo brolis (tau) nusikalstų, eik ir graudenk jį prie 
keturių akių. Jeigu jis paklausys, „laimėjai savo brolį, 3 M 
19,17; Lk 17,3; Gal 6,1; 2 Tim 4,2; Tit 3,10. 16 O jei nepaklau- 
sytų, pasiimk su savimi dar vieną ar du, kad visa byla rem- 
tųsi dviejų ar trijų liudytojų parodymais, 5 M 19,15; Jn 8,17; 
2 Kor 13,1; 1 Tim 5,19; Žyd 10,28. 17 Jeigu jis jų nepaklau- 
sytų, pranešk bendruomenei. O jei A nė bendruome- 
nei, tebūnie jis tau kaip pagonis ir muitininkas, 1 Kor 5,13; 
2 Tesl 3,15. 18 Iš tiesų sakau jums: ką jūs surišite žemėje, 

bus surišta ir danguje, ir ką atrišite žemėje, bus atrišta ir 
danguje", Mt 16,19; Lk 6,37; 13,16; Jn 20,23. 


Tikintieji yra žmonės, jie yra gundomi ir nusikalsta. 
Krikščionio pareiga yra skelbti evangeliją ir įtikėjusius išlai- 
kyti. Kas pastebi nusikalstant krikščionį, jo pareiga yra 
nusikaltėlį įspėti asmeniškai. „Jei įspėtasis neprisipažįsta 
kaltės, tada įsakyta pasiimti vieną ar du liudininkus ir 
bendrai įrodyti nusikaltėliui jo kaltę. Kalbėti už nugaros, jį 
apkalbėti, yra nusikaltimas. Tas labai dažnai daroma, bet tas 
nėra evangeliška. Jei nusikaltęs nepriima meilingo ir rimto 
įspėjimo ir įrodymo, tada reikia jo bylą pranešti surinkimui. 
Jei ir surinkimo neklauso, įsakyta pašalinti jį iš surinkimo. 
Jis tada tebūnie surinkimo laikomas kaip pagonis ir muiti- 
ninkas — svetimas. Jėzus ieškojo ir muitininkų bei nusikal- 
tėlių. Atgailaujančiam visada turi būti atdaros durys. Povilas 
panašiai mokė, 1 Kor 5,5. 

Visą atsakomybę neša ne vienas asmuo, bet surinkimas, 
1 Kor 5,6; 2 Kor 2,5-11. Surišimas ir atrišimas patikėtas ne 
vien apaštalams, bet kiekvienam surinkimo nariui. | 


BENDRA MALDA, Mt 18, 19 - 20 
19 “Ir dar sakau jums: jeigu kas iš jūsų susitars žemėje 
dviese melsti bet kokio dalyko, jiems mano dangiškasis Tė- 
vas jį suteiks, Mk 11,24; Jn 16,24. 20 Kur du ar trys susi- 
renka mano vardu, ten ir Aš esu jų tarpe", Mt 28,20; Lk 
24,15; Jn 14,23. 


Juo didesnis skaičius, tuo sunkiau yra susitarti. Kur reikia 
tartis, ne vienas esi, mažiausias vienetas yra du. Jei jie nuo- 
širdžiai susitaria ko melsti, kas pagal Tėvo valią, yra pažadas 
duotas, ir Dievas savo pažadus laiko. Jis išklausė daugybė 
maldų, tą Jis darys ir toliau. Jei susieina tik du ar trys, ar 
tikinčiųjų toje vietoje iš viso tik tiek tėra, arba dėl vyriausy- 
bės draudimo ir pavojų daugiau neįmanoma susirinkti, Jėzus 
yra jų tarpe ir duoda savo palaimą dažnai daugiau, negu kur 
tūkstančiai susirenka. 

KIEK KARTŲ ATLEISTI? Mt 18, 21 - 22 
21 Tuomet priėjo Petras ir klausė: “Viešpatie, kiek kartų 
turiu atleisti savo broliui, kai jis man nusikalsta? Ar iki sep- 
tynių kartų?" 22 Jėzus jam atsakė: “Nesakau iki septynių, 
bet iki septyniasdešimt septynių kartų", Lk 17,4; 1 M 18,22. 


Surinkime turi būti susiklausymas ir malda. Petras manė,' 
čia turėtų pasireikšti ir atleidimas. Bendrai žmonės visai ne- 
atleidžia. Jei kas nusikalto — šalin su juo! Jei kas atleidžia 
vieną kartą, yra labai daug. Petras turi labai atleidžiančią 
širdį. Bet riba turi būti. Septyni kartai yra labai daug. Jėzus 
atsakė į klausimą: “Septyniasdešimt septynis kartus!" At- 
leisk be skaičiaus! 


NEATLAIDUS SKOLININKAS, Mt 18, 23 - 35 

23 “Todėl dangaus karalystė prilygsta karaliui, kuris su- 
manė atsiskaityti su savo tarnais, Mt 6,14; 25,19; Ef 4,32; Kol 
3,13. 24 Jam pradėjus apyskaitą, atvedė pas jį vieną, kuris 
buvo jam skolingas dešimt tūkstančių talentų. 25 Kadangi šis 
neturėjo iš ko grąžinti, valdovas įsakė parduoti jį, žmoną ir 
vaikus bei visą nuosavybę, kad būtų sumokėta. 26 Tada, 
puolęs jam po kojų, tarnas maldavo: "Turėk man kantrybės! 
Aš visa atiduosiu'. 27 Pasigailėjęs ano tarno, valdovas pa- 
leido jį ir dovanojo skolą, Lk 7,42. 28 Vos išėjęs, tas tarnas 
susitiko vieną savo draugų, kuris buvo jam skolingas šimtą 
denarų, ir nutvėręs smaugė jį, sakydamas: 'Atiduok skolą! 
29 Puolęs ant kelių, draugas maldavo: 'Turėk man kantrybės! 
Aš tau viską atiduosiu'. 30 Bet tas nesutiko, ėmė ir įmesdino 
ji į kalėjimą, iki atiduos skolą. 31 Matydami, kas nutiko, kiti 
tarnai labai nuliūdo. Jie nuėjo ir papasakojo valdovui, kas 
įvyko. 32 Tada, pasišaukęs jį, valdovas tarė: "Piktasis tarne, 
visą aną skolą tau dovanojau, nes mane maldavai, Mt 7,2; 
Lk 6,36-38. 33 Argi nereikėjo ir tau pasigailėti savo draugo, 
kaip aš pasigailėjau tavęs?!" Mt 5,7; 6,12; 1 Jn 4,11. 34 Užsi- 
rūstinęs valdovas pavedė jį budeliams, iki atiduos visą skolą, 
Mt 22,7; 5,26; Jok 2,13. 35 Taip ir mano dangiškasis Tėvas 
darys jums, jeigu kiekvienas nuoširdžiai neatleisite savo 
broliui", Mt 6, 14-15. 

Jėzaus laikais, už skolos negrąžinimą, mesdavo į kalėjimą. 
Vienas talentas buvo apie 34 kilogramai aukso arba sidabro. 
Vienas denaras — darbininko dienos uždarbis. Palyginimas 
rodo, kad žmogus Dievui yra prasikaltęs begaliniai ir niekada 
negali atsiteisti. Mūsų kaltes gali pašalinti tik Kristaus krau- 
jas, Jo malonė. Žmonės nusikalsta mums mažai ir jie gali 
mums atsilyginti. Čia parodyta, kas “Tėve mūsų" maldoje 
prašoma. Jei mes neatleidžiame savo kaltininkams, nė mums 
Dievas neatleidžia. Teisė reikalauja atlyginti. Teisę paten- 
kinti gali malonė. Tik dvasiniai pabudintas ir atsiverčiantis 
nusidėjėlis išpažįsta savo kaltę. Nepabudęs žmogus mano 
esąs teisus arba jis pats galįs atsiteisti. Dievas atleidžia 
kaltes, bet reikalauja Jam tarnauti, neatleidžia iš pareigų. 


SANTUOKOS KLAUSIMAS, Mt 19, 1-9 

1 Pabaigęs šias kalbas, Jėzus pasitraukė iš Galilėjos ir 
atėjo į Judėjos sritį, anapus Jordano, Mk 10,1-12; Mt 7,28; 
11,1; 13,53; 26,1. 2 Jį sekė didelės minios žmonių. Jis ten juos 
gydė, Mt 15,30. 

3 Tada pas Jį atėjo fariziejai. Spęsdami pinkles, jie klausė: 
“Ar galima vyrui dėl bet kokios priežasties atleisti žmoną?" 
Mt 5,31-32. 4 Jis atsakė: "Argi neskaitėte, jog Kūrėjas iš 
pradžių 'sutvėrė vyrą ir moterį, 1 M 1,27 5 ir pasakė: Todėl 
vyras paliks tėvą ir motiną ir glausis prie žmonos, ir du taps 
vienu kūnu'. 1 M 2,24; Ef 5,31. 6 Vadinasi, yra jau nebe du, o 
vienas kūnas. Ką Dievas sujungė, žmogus teneperskiria", 
1 Kor 6,16: 7,10. 7 Tada jie klausė: “Kodėl Mozė liepė duoti 
skyrybų raštą ir atleisti ją?" 5 M 24,1. 8 Jis atsakė: “Mozė 
leido jums atleisti savo žmonas dėl jūsų širdies kietumo, bet 
pradžioje taip nebuvo. 9 O Aš jums sakau: kas atleidžia žmo- 
ną, jei ne ištvirkavimo atveju, ir veda kitą, svetimauja", Mt 
14,4; Lk 16,18. 


Jėzus užbaigė savo kalbas, veiklą, Galilėjoje ir atėjo i 
Judėją. Tuo Jis pradėjo savo kentėjimų kelią. Jis daugiau 
„nebegrįžo į Galilėją iki savo prisikėlimo. 

Jį sekė didelės minios. Jėzus augo ir veikė Galilėjoje, tame 
atsilikusiame krašte, iš kurio nieko gero“ nekilo. 

Jėzus atėjo į Judėją ir darė gera, gydė ligonis. Jis skelbė 
evangeliją ir padėjo žmonėms. Fariziejai atėjo prie Jo truk- 

dyti darbą ir spęsti Jam pinkles. Jie pasirinko klausimą apie 
skyrybas. Jie nenorėjo klausyti Jo pamokymų, bet norėjo 
gundyti Jį. Dėl skyrybų klausimo nebuvo vienos nuomonės 
Rašto aiškintojų tarpe. Todėl buvo nesvarbu, kaip Jėzus 
atsakys, jie turės galimybę dalį žmonių nuteikti prieš Jį. 

Jėzus priminė jiems, kad pradžioje Dievas sutvėrė tik 
vieną vyrą ir moterį. Skyrybos iš viso nebuvo galimos. Tvė- 
rime buvo įdiegta toks sąryšys tarp vyro ir žmonos, kokio 
nėra tarp tėvų ir vaikų. O visgi tėvai turi pareigą vaikams ir 
vaikai tėvams, juo labiau vedusieji turi pareigą vienas kitam. 
Jei žmogus tvėrime duotą eigą ardo, jis nusikalsta Dievui, Jo 
įstatymui ir pats sau. Tada fariziejai klausė, jei taip yra, tad 
kodė) Mozė davė atsiskyrimo įstatymą? Jėzus atsakė, kad tai 
buvo daroma dėl jų širdies kietumo. Evangelija širdis atnau- 
jina, todėl tikintys neturėtų skirtis. Jėzus pasakė, kad sky- 
rybos yra leidžiamos tik ištvirkavimo atveju. Kas tą daro, 
ten santuoka jau yra suardyta. 


JĖZUS ATSAKO Į MOKINIŲ KLAUSIMĄ, 
Mt 19, 10-12 
10 Tada mokiniai sakė: “Jei toks vyro ir žmonos santykis, 
tai neverta vesti". 11 Jis atsakė: “Ne visi išmano tuos žo- 
džius, o tik.:tie, kuriems duota išmanyti, 1 Kor 7,7.17. 12 Nes 
yra eunuchų, kurie gimė tokie. Yra eunuchų, kuriuos tokius 
padarė žmonės. Ir yra eunuchų, kurie patys save tokiais pa- 
darė dėl Dievo karalystės. Kas pajėgia išmanyti, teišmano". 


Ne tik fariziejai, bet ir Jėzaus mokiniai nesuprato santuo- 
kos taip, kaip Jėzus mokė. Mokiniams atrodė, jei taip yra su 
santuoka, jei ji nesuardoma, tada geriau visai nevesti. Žydai 
mokė iš 1 M 1,27, kad vyras ir moteris pilnu žmogumi tampa 
per santuoką. Apaštalas Povilas sakė, kad gerai nevesti, 
1 Kor 7,78. 

Jėzus į mokinių pastabas neatsakė taip, arba ne. Jis sakė: 
“Kas pajėgia išmanyti, teišmano". Jėzus sakė, kad yra žmo- 
nių iš prigimties nelinkusių ir netinkamų vedyboms. Kai 
kurie tokiais tampa gyvendami (susižeidžia) arba tokiais 
žmonių padaromi. Kiti tokiais tampa dėl dangaus karalystės, 
dėl pareigų dvasiniame darbe. Tokiais buvo Jonas Krikšty- 
tojas,-apaštalas PovBas. Čia nėra manyta draudimas kuni- 
8ams vesti. 

JĖZUS IR VAIKAI, Mt 19, 13-15 
13 Anuomet atvedė pas Jį vaikučių, kad uždėtų rankas ant 
jų ir pasimelstų, o mokiniai draudė, Mk 10,13-16; Lk 18,15-17; 
Mt 9,18. 14 Bet Jėzus tarė: “Leiskite mažutėlius ir nedraus- 
kite jiems ateiti pas mane, nes tokių yra dangaus karalystė", 
Mt 18,2-3. 15 Ir, uždėjęs ant jų rankas, Jis ėjo toliau. 


Jėzaus laikais buvo paprotys atnešti kūdikius prie įsta- 
tymo mokytojų palaiminti. Gal todėl ir šie tėvai nešė vaiku- 
čius prie Jėzaus? Mokiniai galvojo kitaip, negu Jėzus. Apaš- 
talams atrodė, kad tai yra tik laiko gaišinimas ir Jėzaus var- 
ginimas. Jėzus sutiko vaikučius priimti ir juos laiminti. Gal 
Jėzaus laiminimas turėjo reikšmės? Jis uždėdamas rankas 
gydė, laimino. 

Šie vaikučiai buvo kaip ir visi kiti. Gerai yra kūdikius at- 
nešti prie Jėzaus ir patiems prie Jo ateiti. “Tokių yra dan- 
gaus karalystė", dėl jų kūdikiško tikėjimo ir pasitikėjimo. 
Žiūrėk Mt 18, 2-4. 


TURTINGAS JAUNUOLIS, Mt 19, 16-22 

16 Štai vienas jaunuolis atėjo prie Jėzaus ir klausė: “Mo- 
kytojau, ką gero turiu daryti, kad įgyčiau amžinąjį gyve- 
nimą?" Mk 10,17-31; Lk 18,18-30; Rom 2,7. 17 Jis atsakė: 
“Kam manęs klausi kas geras? Tik vienas yra tikrai geras. O 
jei nori įeiti į gyvenimą, laikykis įsakymų“, Lk 10,26-28. 
18 Tas paklausė: “Kokių?" Jėzus atsakė: “Nežudyk, nesveti- 
mauk, nevok, melagingai neliudyk, 2 M 20,12-16; 3 M 19,18; 
19 gerbk savo tėvą ir motiną; mylėk savo artimą kaip pats 
save". 20 Jaunuolis tarė: “Viso šito laikausi. Ko dar man 
trūksta?" 21 Jėzus atsakė: “Jei nori būti tobulas, eik parduok 
nuosavybę, išdalink vargšams, tai turėsi lobį danguje. Tada 
ateik ir sek mane", Mt 6,20; 5,48; Lk 12,33; 16,9. 22 Išgirdęs 
tuos žodžius, jaunuolis nuliūdęs pasišalino, nes turėjo daug 
turto, Ps 62,11. 


Prie Jėzaus atėjo turtingas ir doras jaunuolis. Jis norėjo 
daryti ką nors daugiau negu įstatymas reikalavo. Kaip fari- 
ziejai, taip ir jis manė, kad įstatymą galima pilnai įvykdyti. 
Kaip Jėzus įstatymą suprato, žiūrėk pamokslą ant kalno. Šis 
jaunuolis nesuprato, nepastebėjo, kad jo turtas yra jo dievas. 

Jis klausė gerą klausimą ir Jėzų vadino geru mokytoju. Jis 
nespendė pinklių, kaip fariziejai, bet tikrai norėjo mokytis iš 
Jėzaus. Jėzus davė garbę Dievui ir sakė, kad tik vienas yra 
geras — Dievas. Jaunuolis norėjo įsigyti amžiną gyvenimą. 
Jėzus rodė jam kelią į gyvenimą. Jį įmanoma pasiekti per 
įstatymų laikymą, 1 Jn 3,23. Jėzus yra kelias ir gyvenimas. 
Jėzus sakė jaunuoliui laikyti įsakymus, kurie kalba apie žmo- 
nes, artimą. Išviršiniai jaunuolis laikė juos iš jaunystės ir 
nepastebėjo, kad jis juos visus peržengė. Visa parduoti ir iš- 
dalinti vargšams, buvo praktiškai mylėti savo artimą, kaip 
pats save. Jaunuolis mylėjo daugiau savo turtą negu artimą. 
Jaunuolis pareiškė, kad jis norėjo mokytis iš Jėzaus, bet 
sekti Jį atsisakė. Turtų žavinti apgaulė daugelį sulaiko nuo 
Jėzaus sekimo. Jaunuolis buvo nuosaikus žmogus. Jis atsi- 
traukė nuo Jėzaus nuliūdęs. Daugybė žmonių visai neliūdi 


dėl Jėzaus reikalavimų. 


TURTŲ PAVOJUS, Mt 19, 23 - 26 

23 Tada Jėzus tarė savo mokiniams: “Iš tiesų sakau jums: 
turtuoliui nelengva patekti į dangaus karalystę. 24 Ir dar 
kartą jums sakau: lengviau kupranugariui išlįsti per adatos 
ausį, negu turtuoliui patekti į dangaus karalystę", Mt 7,14; 
Lk 6,24. 25 Tai išgirdę, mokiniai labai nustebo ir klausė: 
“Kas tad gali būti išgelbėtas?" Mt 7,28. 26 Pažvelgęs į juos, 
Jėzus tarė: “Žmonėms tai negalimas daiktas, o Dievui viskas 
galima", 1 M 18,14; Job 42,2; Zak 8,6; Lk 1,87. 


mokė, kad turtas yra Dievo palaima, bet jis gali tapti kliūtimi 
patekti į dangaus karalystę. Negalima tarnauti Dievui ir 
mamonai. Turtas privalo tarnauti Dievo garbei, o ne būti sau 
tikslu. Palaiminti beturčiai dvasioje. Pasitikint turtu, dažnai 
atsitraukiama nuo Dievo. To mokiniai nesuprato ir todėl 
klausė: “Kas begali būti išgelbėtas?" 

Bendrai apie įėjimą į dangaus karalystę sakyta, kad reikia 
įeiti per ankštus vartus ir eiti siauru keliu. Daug sunkiau yra 
turtuoliams. Mažai yra žmonių, kurie turi didelius turtus, ir 
yra visai laisvi nuo jų. Kas vidujiniai nėra laisvas nuo turtų, 


negali pralįsti pro adatos ausį. Kai kas šį Jėzaus išsireiškimą 


Mt 19,30 156 


skaito tik palyginimu. Jėzus sakė, kad tai žmogui neįma- 
noma, ir apaštalai taip suprato. Tas galima tik Dievui, Šven- 
tajai Dvasiai veikiant. Žmogui neįmanoma savo pastangomis 
atgimti — Dievas atgimdo. Žmogui neįmanoma atsikelti iš 
mirusių — Dievas prikels visus. 


ATLYGINIMAS, Mt 19, 27 - 30 

27 Tada Petras Jį paklausė: “Štai mes viską palikome ir 
sekame tave. Kas mums bus už tai?" 28 O Jėzus jiems atsakė: 
“Iš tiesų sakau jums: kurie pasekėte mane atgimime, kai 
Žmogaus Sūnus sėdės savo šlovės soste, jūs, mano sekėjai, 
taipgi sėdėsite dvylikoje sostų, teisdami dvylika Izraelio 
giminių, Mt 20,21; 25,31; Lk 22,30; Jn 3,5; Apr 3,21; 20,4; 
Dan 7,9. 29 Ir kiekvienas, kas paliko namus, brolius, seseris, 
tėvą, motiną, vaikus, dirvas dėl manęs, gaus šimteriopai ir 
paveldės amžinąjį gyvenimą, Mt 13,44; Žyd 10,34. 30 Tačiau 
daugelis pirmųjų bus paskutiniai, ir daugelis paskutiniųjų — 
pirmi, Mt 20,16; Lk 13,30. 


Turtingas jaunuolis nenorėjo skirtis su savo turtu. Jis 
pasitraukė nuo Jėzaus. Petras manė, kad jis ir visi mokiniai 
paliko visa ir seka Jėzų. Teisiniai jie nebuvo viso palikę. 
„Petras tebeturėjo namus, kuriuose ir Jėzus gyveno. Jie 
tebeturėjo ir šeimas. Tikrybėje jie buvo visa palikę, viso 
atsisakę, nes jie mylėjo Jėzų daugiau negu visa, kas jiems 
teisiniai priklausė. Žmonėms gali atrodyti, kad milijonierius, 
jei jis visus savo turtus paaukoja Jėzui, daro daugiau, negu 
elgeta, kuri paaukoja Jėzui visa, ką turi (savo krepšius). 
Svarbu ne daugumas, bet vidujinis laisvumas, Mk 12,42. 

Jėzus sakė, kad jie, kurie dėl Jo visa paliko, Jo karalystėje 
valdys (teis) Izraelį. Asmeniškai jie paveldės amžiną gyvė- 
nimą ir, už čia paliktus turtus ir asmenis, jei tai daroma dėl 
Jo, Jėzaus sekimo, jau čia ant žemės atgaus šimteriopai. 
Dažnai žmonės palieka savuosius ne dėl Jėzaus, bet dė] kitų 
priežasčių. Bet jei Jėzaus sekėjas tikrai dėl Jėzaus turi pa- 
likti savuosius, tada j jam yra pažadas jau čia visa atgauti šim- 
teriopai. Taip ir yra, jei kuris dėl Jėzaus išstumiamas savųjų, 
jis randa Kristaus sekėjų tarpe daugiau "savųjų" Kristuje, 
negu jis turėjo kraujo EiainaEis Jie ir yra nuoširdesni už 
kūniškus giminaičius. 2 

DARBININKAI VYNUOGYNE, Mt 20,1-16 

1 “Su dangaus karalyste yra panašiai, kaip su šeimininku, 
kuris anksti rytą išėjo samdytis darbininkų savo vynuogynui, 
Lk 7,40-47; Mt 21,33; Iz 5,1-7. 2 Susiderėjęs su darbininkais 
po denarą dienai, jis nusamdė juos į savo vynuogyną, Mt 
20,13. 3 Išėjęs apie trečią valandą, jis pamatė kitus, stovin- 
čius turgavietėje be darbo. 4 Jis tarė jiems: "Eikite ir jūs į 
mano vynuogyną, ir, kas bus teisinga, jūms užmokėsiu!" Kol 
4,1. Jie nuėjo. Ir vėl išėjęs apie šeštą ir devintą valandą, jis 
taip pat padarė. 6 Išėjęs apie vienuoliktą, jis rado dar kitus 
bestovinčius ir sakė jiems: 'Ko čia stovite visą dieną be 
darbo?' 7 Jie atsakė: 'Kad niekas mūsų nepasamdė'. Jis tarė 
jiems: "Eikite ir jūs į vynuogyną'. 8 Atėjus vakarui, vynuo- 
gyno šeimininkas liepė ūkvedžiui: 'Pašauk darbininkus ir iš- 
mokėk jiems atlyginimą, pradėdamas nuo paskutinių ir baig- 
damas pirmaisiais! 3 M 19,18. 9 Atėję pasamdytieji apie 
vienuoliktą valandą, kiekvienas gavo po denarą, 5 M 24,14. 
10 Atėję pirmieji manė daugiau gausią, bet irgi gavo po 
denarą. 11 Imdami jie murmėjo prieš šeimininką 12 ir sakė: 
"Šitie paskutinieji tedirbo vieną valandą, o tu sulyginai juos 
su mumis, kurie nešėme dienos naštą kaitroje'. 13 Bet jis vie- 
nam atsakė: "Bičiuli, aš tavęs neskriaudžiu! Argi ne už denarą 
susiderėjai su manimi? 14 Imk, kas tavo, ir eik. Aš noriu ir 
šitam paskutiniam duoti tiek, kiek tau. 15 Nejaugi man ne- 
valia daryti su savais (pinigais), kaip noriu? Ar todėl šnai- 
ruoji, kad aš geras?" Mt 6,23; Mk 7,22. 16 Taip paskutinieji 
bus pirmi, o pirmieji — paskutiniai". (Daug yra pavadintų, 
bet maža išrinktų), Mt 19,30. 


Palestinoje, Jėzaus laiku, laiką skaitė nuo saulės užtekė- 
jimo pradėdami pirma valanda. Saulei leidžiantis buvo 12 
valanda. . 

Šis palyginimas sako apie Dievo malonę, o ne apie žmogaus 
užsitarnavimą. Žydai manė, kad jie, turėdami įstatymą, turi 
„r pirmenybę pas Dievą. Jėzus sakė, kad Dievas nė vienam 
neskolingas ir neįpareigotas. Viskas yra Dievo malonė. Pirmi 
gali būti paskutiniais ir atbulai. Šeimininkas yra Dievas. Jis 
samdo kiekvieną dienai — visam amžiui. Jis siunčia į savo 
vynuogyną — gyventi dėl Jo. Dievas pavadina žmones atgi- 

mimui ir Jo tarnybai labai nevienodai; vienus vaikystėje, 
' kitus jaunystėje,viduramžiuje ir senystėje. Nė vienas tene- 
mano, kad jis gali pasirinkti laiką. Kada Jis vadina — eik! 

Murmėjimas nereiškia, kad danguje bus nepasitenkinimas. 
Nepasitenkinimas yra šiame amžiuje. Mums kartais atrodo, 
kad kitam yra lengviau negu man, iš manęs daugiau reika- 
laujama, negu iš kito. Nepatenkintasis vadinamas bičiulis. 
Dievas kiekvieną vadina maloniai, Lk 15,80-32. 


TRETYSIS PRANEŠIMAS APIE MIRTĮ, 
Mt 20,17-19 

17 Išvykdamas į Jeruzalę, Jėzus ėmė skyrium dvylika mo- 
kinių ir kelyje kalbėjo jiems, Mk 10,32-34; Lk 18,81-33; 9,51: 
18 “Štai keliaujame į Jeruzalę, ir Žmogaus Sūnus bus atiduo- 
tas į aukštųjų kunigų bei Rašto aiškintojų rankas. Jie pa- 
smerks Jį mirti, Mt 16,21; 17,22-23, 19 atiduos pagonims 
tyčiotis, nuplakti ir nukryžiuoti, bet trečią dieną Jis prisikels 
iš numirusių", Mt 27,29; Jn 18,36; 19,1. 


Sunkią pamoką reikia daug kartų kartoti. Jėzus kalbėjo 
mokiniams apie kentėjimus jau trečią kartą. Jis nusakė tą vis 
plačiau ir aiškiau. Tautos ir bažnyčios vyresnieji pasmerks Jį 
ir išduos pagonims. Tie tyčiosis iš Jo ir Jį nukryžiuos. Jis 
kentės ir mirs. Bet tas tęsis neilgai. Trečią dieną Jis kelsis! 


ZEBEDIEJAUS SONŲ MOTINOS PRAšYMAS, 
Mt 20,20 -23 

20 Tada prie Jėzaus priėjo Zebediejaus sūnų motina kartu 
su savo sūnumis ir, parpuolusi prie Jo, norėjo kažko prašyti, 
Mk 10,35-45; Mt 4,21; 10,2; 27,56. 21 Jėzus paklausė: “Ko 
nori?" Toji atsakė: “Pažadėk, kad šiuodu mano sūnūs tavo 
karalystėje sėdėtų vienas tavo dešinėje, o kitas kairėje", Mt 
19,28; Lk 23,42. 22 Jėzus atsakė: “Nežinote ko prašote. Ar 
galite gerti taurę, kurią Aš gersiu (ir būti krikštijami krikš- 
tu, kuriuo Aš būsiu krikštijamas?) Jie atsakė: “Galime", Mt 
26,39. 23 Tada Jis tarė: “Mano taurę, tiesa, gersite, (ir 
, krikštu būsite krikštijami), bet sėdėti mano dešinėje ar kai- 
' “rėje — ne mano reikalas jums duoti; tai bus tiems, kuriems 
mano Tėvo paskirta", Apd 12,2; 1 Pt 5,1; Apr 1,9. 

Ji buvo vardu Salomė, Mt 27,56, Jėzaus motinos sesuo, Jn 
19,15. 

Jėzus pažadėjo savo mokiniams, kad jie Jo karalystėje 
valdys Izraelio gimines. Čia Zebediejaus sūnų motina, drauge 
su apaštalais, skubinosi užsitikrinti garbės vietas Jo karalys- 
"tėje. Morkus sako, kad jie patys prašė Jėzaus, Mk 10,35-45. 
Atrodo, jie vis dar mąstė apie žemišką karalystę. 

Nežinote ko prašote. Jie tikrai nežinojo, kas yra Jo deši- 
nėje ir kairėje sėdėti. Tos garbės nei viena akis neregėjo, nei 
ausis negirdėjo. Dar daug pavojų seks. Jie manė, kad jau 
galas artėja, o čia buvo tik pradžia. Jie manė, viską galį dėl 
Jo, bet gyvenime buvo daug kas kitaip. 

Gerti taurę ir būti krikštijami, reiškė kentėjimus. Vieni 
geria nedaug — kiti iki dugno. Vieni krikštijami tik pašlaks- 
tant — kiti visai panardinant. Jie atsakė: “Galime". Jiė ne- 
žinojo, ko jie prašė; dabar jie nežinojo, ką atsakė. Jie nesu- 
prato, kokie bandymai jų laukia. Jėzus atsakė, kad jie gers — 
kentės dėl Jo, bet kokia garbė jų laukia, ir kas jiems bus su- 
teikta, tą paskirs tik Tėvas. Mažiausia dangaus karalystės 
garbė bus didesnė, negu kas įsivaizduoja, 1 Kor 2,9. 


DEšIMTIES REAGAVIMAS, Mt 20, 24 - 28 

24 Tai išgirdę, kiti dešimt mokinių supyko ant tų dviejų, 
Lk 22,24-26. 25 O Jėzus, pasivadinęs juos pas save, tarė: 
“Jūs žinote, kad pagonių valdovai viešpatauja tautoms, ir 
didikai jas valdo, 1 Kor 2,6; 1 Sam 8,5. 26 Jūsų tarpe neturi 
taip būti, jei kas iš jūsų nori būti didesnis, tebūnie jūsų tar- 
nas, Mt 23,11; 1 Kor 9,19, 27 ir kas nori būti pirmasis, tebū- 
nie jūsų vergas, Mk 9,35; 3, Jn 9. 28 Žmogaus Sūnus irgi 
atėjo, ne kad. Jam tarnautų, bet pats tarnauti ir savo gyvybę 
atiduoti užmokesčiu už daugelį", Lk 22,27; Fil 2,7; 1 Tim 2,6; 
Ps 49,8; Iz 53,10. 


Žmogiškai galvojant, mokiniai pamatė, kad tie du Zebedie- 
jaus sūnūs nori sau užsitikrinti pirmenybę prieš juos, dėl to 
jie supyko. Draugystė buvo suardyta. „Abi pusės nusikalto, 
nors nevienodu būdu. Jėzus nebarė jų, bet ėjo gelbėti. Jis 
sakė, kad jie žino, kaip pasaulyje yra. Jėzus nė vieno nekal- 
tino ir neteisino. Bet Jis sakė, kad jų tarpe, surinkime, pri- 
valo veikti kitos pažiūros — tarnavimas. Surinkimo pareiga 

yra ne politikuoti, bet tarnauti. Tik tarnavimu pasiekiama 
didybė Kristaus surinkime. Kur siekiama užimamų vietų ir 
titulų, ar ten yra Kristaus surinkimo dvasia? Jėzus savo gy- 
venimu ir mirtimi davė tarnavimo pavyzdį. To Jis reikalūuja 
ir iš savo sekėjų. Už daugelį — už kiekvieną, už visus! 


JĖZUS IšGYDO DU NEREGIUS, Mt-20, 29 - 34 

29 Jiems išeinant iš Jericho, Jėzų sekė didelė minia, Mk 
10,46-52; Lk 18,35-43. 30 Pakelėje sėdėjo du neregiai. Išgirdę 
praeinant Jėzų, jie šaukė: “Viešpatie, Dovydo Sūnau, pasi- 
gailėk mūsų", Mt 9,27. 31 Minia draudė juos, kad tylėtų. Bet 
anie dar garsiau šaukė: “Viešpatie, Dovydo Sūnau, pasigai- 
lėk mūsų!" 32 Jėzus sustojo, pašaukė juos ir klausė: “Ko no- 
rite, kad jums daryčiau?" 33 Neregiai atsakė Jam: “Vieš- 
patie, kad atsivertų mūsų akys". 34 Pasigailėjęs Jėzus pa- 
lietė jų akis; jie tučtuojau praregėjo ir, sekė Jį. 


Jėzus išgydė tūkstančius. Evangelistai aprašo tik kelių 
asmenų išgydymus. Čia Matas pasakoja apie du neregius, kiti 
rašo apie vieną. Į smulkmenas nekreipė dėmesio nei rašyto- 
jai, nei surinkimas. Svarbu yra Jis, Viešpats, Gelbėtojas. Čia 
parodomas neregių tikėjimas, minios neišmintingas draudi- 
mas, neregių dar nuoširdesnis meldimas ir garsesnis šauki- 
mas, Jėzaus sustojimas ir klausimas, ligonių atsakymas, Jė- 
zaus pasigailėjimas, kūniškas ir dvasinis išgydymas. 


JĖZUS ĮJOJA Į JERUZALĘ, Mt 21,1-11 

1 Kai jie prisiartino prie Jeruzalės ir atėjo į Betfagę prie 
Alyvų kalno, Jėzus pasiuntė du mokinius, Mk 11,1-10; Lk 
19,29-38; Jn 12,12-16, 2 liepdamas: “Eikite į priešais esanti 
kaimą ir tuojau rasite pririštą asilę su asilaičiu. Atriškite ir 
atveskite juos man. 3 O jeigu kas imtų dėl to teirautis, atsa- 
kykite: 'Jų reikia Viešpačiui", ir iš karto juos leis", Mt 26,18; 
Jn 13,13. 4 Taip turėjo išsipildyti pranašo žodžiai: 5 “Saky- 
kite Siono dukrai: štai atkeliauja tavo karalius. Jis romus, 
joja ant asilės, ir asilaičio, darbinio gyvulio jauniklio", IZ 
62,11; Zak, 9,9. 6 Mokiniai nuėjo ir padarė, kaip Jėzus įsakė. 
T Jie atvedė asilę su asilaičiu, apdengė juos savo drabužiais, 0 
Jėzus užsėdo ant jų. 8 Didelės minios tiesė drabužius Jam ant 

kelio. Kiti kirto ir klojo ant kelio medžių šakas, 2 Kar 9,13. 
9 Iš priekio ir iš paskos einančios minios šaukė: “Osana Do- 
vydo Sūnui! Garbė tam, kuris ateina Viešpaties vardu! Osana 
dangaus aukštybėse!" Ps 118,25; 1 Kar 1,38. 10 Jam įžengus į 
Jeruzalę, sujudo visas miestas ir klausinėjo: “Kas Jis 
toksai?" 11 O minios sakė: “Tai pranašas Jėzus iš Galilėjos 
Nazareto", Mt 21,46; 16,14; Mk 6,15; Lk 7,16; 24,19. 


Šį įvykį aprašo visi keturi evangelistai. Jėzus įjojo į Jeru- 
zalę, kaip pranašas Zakarijas sakė, 14,4. Viskas vyko taip, 
kaip Izaijas išpranašavo, 62,11. Jėzus viską žinojo ir darė, 
kad Raštas išsipildytų, Mt 26,54; Jn 18,8. Jėzaus mokymas ir 
gyvenimas buvo kitoks negu ano laiko Rašto aiškintojų. Jo ir 
įjojimas į sostinę buvo kitoks. Mesijas jojo ant pasiskolinto 
asilo, karalius be vainiko, be kardo; kelias nuklotas ne bran- 
giais kilimais, bet žmonių prakaituotais, nešvariais rūbais ir 
skubiai nukirstų medžių šakomis., 

Osana pirmykštė reikšmė buvo — gelbėk, 2 Sam 14,4. Lai- 
kui bėgant, šis žodis pasikeitė į garbinimo išsireiškimą. Visas 
miestas sujudo: Apie Jėzaus gyvenimą, ir apie Jį buvo daug 
įvairiausių nuomonių, bet negirdime, kad žmonės būtų išpa- 
žinę Jį Mesiju. Jis buvo jiems tik garsus pranašas iš Naza- 
reto. 


ŠVENTOVĖS VALYMAS, Mt 21, 12-17 

12 Įėjęs į šventovę, Jėzus išvarė visus prekiautojus iš 
šventovės; išvartė pinigų keitėjų stalus bei karvelių parda- 
vėjų suolus, Mk 11,15-19; Lk 19,45-48; Jn 2,14-16 13 ir sakė: 
“Parašyta: "Mano namai vadinsis maldos namai", o jūs paver- 
tėte juos plėšikų lindyne!" Iz 56,7; Jer 7,11. 14 Šventovėje 
susirinko prie Jo aklų ir raišų, ir Jis gydė juos, Mt 11,5. 
15 Aukštieji kunigai ir Rašto aiškintojai, matydami stebuk- 
lus, kuriuos Jis darė, ir vaikus, šaukiančius šventovėje: 
“Osana Dovydo Sūnui“, Mt 21,9; Lk 19,39; Jn 12,19; Ps 
118,26, 16 įpyko ir sakė: “Ar girdi, ką jie sako?" Jėzus atsi- 
liepė: “Girdžiu. Ar niekad neskaitėte: 'Iš vaikų ir žindomųjų 
kūdikių burnos pasidarei tobulą gyrių? " Mt 11,25; Ps 8,3. 
17 Ir palikęs juos, Jis išėjo iš miesto į Betaniją ir ten nakvojo. 

Matas sako, kad Jėzus, ijojęs į Jeruzalę, ėjo į šventovę. 
Kiti evangelistai sako, kad Jis vėliau, kitą dieną, aplankė 
šventovę. Ta visa prekyba vyko šventovės šventoriuje. Dau- 
geliui buvo patogiau atsinešti pinigus ir čia nusipirkti aukai 
gyvulį. Atvykusiems iš užsienio buvo patogu išsikeisti pini- 
gus. Visa tai buvo gera ir patogu. Bet tai prekybai netiko 
šventorius. Tą buvo galima atlikti kitur. Čia buvo Dievo gar- 
binimo ir maldos vieta. 

Čia matome Jėzų tvirtos valios. Jam nedrįso pasipriešinti 
nei prekybininkai, nei šventovės vadovybė. Jėzus rodė iš 
Rašto, Iz 56,7, ką jie padarė iš šventovės — plėšikų lindynę. 
Prekyboje visur yra daug apgaulės, bet tą daryti šventovėje, 
yra visai ne vieta. 

Jėzus visur padėjo žmonėms, taip, ir šventovėje Jis gydė 
juos. Šventovės vadovybei labai nepatiko vaikų osanos Jėzui. 
Jie manė, kad tokia garbė Jėzui 'nepridera. Vaikai labai pa- 
stebi, ką daro suaugusieji, ir pamėgdžioja juos. Jei jie girdi 

"suaugusius meldžiantis ir giedant, tą ir jie mielai daro. 


PADŽIOVĘS FIGMEDIS, Mt 21, 18 - 22 

18 Anksti rytą, grįždamas į miestą, Jėzus buvo alkanas, 
Mk 11,12-14; Mt 21,12. 19 Pamatęs pakelėje figmedį, priėjo 
prie jo, bet nieko nerado, vien tik lapus. Ir tarė: “Tegu per 
amžius ant tavęs neaugs vaisiai!" Ir figmedis bematant pa- 
džiūvo, Lk 13,6; Abak 3,17. 20 Tai pamatę, mokiniai nustebo 
ir sakė: “Kaip galėjo tas figmedis taip ūmai nudžiūti?" 21 Jė- 
zus atsakė: “Iš tiesų sakau jums: jeigu turėtumėte tikėjimo ir 
nesvyruotumėte, ne tik galėtumėte taip padaryti su tigme- 
džiu, bet sakytumėte šitam kalnui: “Pasikelk ir griūk į jūrą", 
ir taip atsitiktų, Mt 17,20; Mk 11,19-; Rom 4,20; Jok 1,6. 
22 Visa, ko tikėdami melsite, — gausite", Mt, 7,7; 17,20. 


Daugelis žiūri į šį įvykį, kaip į palyginimą. Jėzus ieškojo 
tikėjimo vaisių Izraelio tautoje, bet rado šventovėje tik 1a- 
pus. Taip Jėzus kalbėjo apie Izraelį, Lk 13,6-9. Apie kalno 
perkėlimą žiūrėk Mt 17,20. 


ĮGALIOJIMAS, Mt 21, 23 "27 
23 Kai Jėzus atėjo į šventovę ir pradėjo mokyti, priėjo prie 

Jo aukštųjų kunigų ir tautos vyresniųjų, kurie klausė: “Ko- 
kia galia tai darai? Kas tau davė šitą galią?" Mk 11,27-33; Lk 
20,1-8; Jn 2,18; Apd 4,7. 24 Jėzus atsakė: “Ir Aš noriu pa- 
klausti jus vieno dalyko. Jei man atsakysite, ir Aš atsakysiu, 
kieno įgaliotas tai darau. 25 Iš kur buvo Jono krikštas? Iš 
dangaus ar iš žmonių?" Jie samprotavo: “Jei sakysime — iš 
dangaus, Jis mums prikiš: "Tai kodėl juo netikėjote?' Mt 
21,32; Jn 1,25.33. 26 O jei sakysime — iš žmonių, reikia bijo- 
tis minios, nes visi laiko Joną pranašu", Mt 14,5; 21,46; Mk 
11,28; 12,12; Lk 20,19; 22,2. 27 Todėl jie atsakė Jėzui: “Ne- 
žinome". Tada ir Jis atsakė: “Tai nė Aš nesakysiu, kokia galia 
tai darau". į 


Jėzus mokė šventovėje. Delegacija aukštųjų kunigų ir 
tautos vyresniųjų priėjo prie Jo ir klausė: "Kieno įgaliotas tai 
darai?" Šį klausimą jie buvo iš anksto gerai apsvarstę. Kiek- 
vienas, kuris mokė, privalėjo turėti įgaliojimą, leidimą, ordi- 
naciją. Ordinuoti — išduoti įgaliojimą turėjo teisę vyriausioji 
taryba: bažnyčios ir tautos vyriausybė. Jie atėjo prie Jėzaus 
„ kaip teisinė delegacija. Šis jų veiksmas buvo rimtesnis, kaip 
kiti pirmiau klausimai, Mt 16,1; 19,8. 

Jei Jėzus būtų rėnięsis Dievo įgaliojimu, tada būtų iškilęs 
klausimas ne tik.mokymo, bet ir Dievo siuntimo — Mesijo. 
Jėzus atsakė panašiai, kaip į mokesčio klausimą, Mt 22, 15-, 
"klausimu. Delegacijai nepavyko "sugauti" Jėzaus. Jis ją “su- 
„gavo". Ir teisme niekas nepajėgė Jėzaus apkaltinti. Jis ėjo 

mirti ne dėl apkaltinimo, bet kad tai buvo Tėvo valia, Jis 
vykdė ją. Jėzus siejo save jau anksčiau su Jonu Krikštytoju, 
Mt 11,10. Jėzus reikalavo pasisakyti tarybos, ar jie tiki į 
Dievo siuntimą? Taigi, klausimas buvo ne apie teisę, bet iš 
viso apie tikėjimą, ar taryba ir Izraelio vyriausybė tiki 
Dievą? Ir mūsų laike, iš visų tikėjimo klausimų, vis iškyla 
klausimas: “Kas tau yra Jėzus?" Tauta tikėjo į Jono skelbimą 
ir darė atgailą. Bažnyčios ir tautos vyriausybė (taryba) pasi- 
sakė, kad jie netiki. Jie turėjo teisinę teisę, bet neturėjo 
dvasiško siuntimo ir Jo palaiminimo. 


PALYGINIMAS APIE SKIRTINGUS SONUS, 
Mt 21, 28 -32 
28 “Kaip jūs manote? Vienas žmogus turėjo du sūnus. 

Kartą jis kreipėsi į pirmąjį, sakydamas: 'Vaike, eik ir padir- 
bėk šiandien vynuogyne", Lk 15,11. 29 Šis atsakė: "Nenoriu", 
bet vėliau apsigalvojo ir nuėjo dirbti. 30 Paskui tėvas krei- 
pėsi į antrąjį sūnų tais pačiais žodžiais. Šis jam atsakė: "Einu, 
viešpatie', bet nenuėjo, Mt 7,21; 23,3; Lk 6, 46. 31 Katras iš 
jų įvykdė tėvo valią?" Jie atsiliepė: "Pirmasis". Tada Jėzus 
tarė jiems: “Iš tiesų sakau jums: muitininkai ir ištvirkėlės 
greičiau už jus pateks į Dievo karalystę, Lk 3,12; 18,14; 
7,36-50.. 32 Jonas atėjo pas jus teisybės keliu, bet jūs neti- 
kėjote juo. O muitininkai ir ištvirkėlės tikėjo. Betgi jūs, nors 
tai ir matėte, nė vėliau neapsigalvojote ir nėtikėjote juo", Mt 
9,9; 21,25; Lk 7,29; 23,13; Jn 7,48; 2 Pt 2,21. 


Palyginime tėvas kreipėsi į sūnų. Šis buvo nemandagus. 
Atsakė stačiokiškai: "Nenoriu". Tai buvo nusidėjėliai, kurie 
nieko nenorėjo žinoti apie Dievą, dar mažiau vykdyti Jo 
valią. Bet vėliau apsigalvojo, atsivertė. Antrasis sūnus buvo 
mandagus, prižadėjo, bet nevykdė. Kunigai ir fariziejai pri- 
tarė įstatymui, bet gyvenime jo nevykdė. Pumpurai ir žiedai 
dar nėra vaisiai. Jonas atėjo teisybės keliu, atsivertimo ir 
gyvenimo. Nusidėjėliai atsivertė ir pakeitė savo gyvenimą. 
Bet veidmainiai liko veidmainiais. Geriau yra apsimąstyti ir 
daryti, negu pritarti ir nedaryti. Kas buvo Jono laikais, ga- 
lioja ir mums. 


PALYGINIMAS: ŽMOGŽUDIšKI VYNUOGYNO 
NUOMININKAI, Mt 21, 33 - 46 

33 Pasiklausykite kito palyginimo. Buvo šeimininkas, kuris 
įveisė vynuogyną, aptvėrė jį, įrengė spaustuvą, pastatė 
bokštą, išnuomojo vynininkams, Mt 20,1; 25,14; Iz 5,1-; 27,2 
34 ir iškeliavo į svetimą šalį. Atėjus vaisių metui, jis siuntė 
tarnus 'pas vynininkus atsiimti savosios vaisių dalies. 35 Bet 
vynininkai, nutvėrę jo tarnus, vieną primušė, kitą nužudė, 0 
trečią užmušė akmenimis, Mt 22,6. 36 Jis vėl siuntė tarnų, 
daugiau negu pirmųjų. Bet vynininkai ir su šitais pasielgė, 
kaip su anais, 2 Ch 24,21; 36,15; Mt 22,4. 37 Pagaliau jis iš- 
siuntė pas juos savo sūnų, manydamas: 'Jie drovėsis, mano 
sūnaus'. 38 Tačiau vynininkai, išvydę sūnų, kalbėjosi: “Tai 
įpėdinis! Eime, užmuškime jį ir turėsime palikimą, Mt 27,18; 

Lk 19,14; Jn 1,11. 39 Nutvėrę jie išmetė jį iš vynuogyno ir 
užmušė. 40 Tad ką gi atvykęs vynuogyno šeimininkas darys 
su tais vynininkais?" 41 Jie atsakė: “Jis žiauriai nužudys 
piktadarius ir išnuomos vynuogyną kitiems vynininkams, 
kurie atėjus metui, duos vaisių". 42 Tada Jėzus tarė: “Ar 
neskaitėte, kas parašyta Raštuose: Akmuo, kurį statybinin- 
kai atmetė, tapo kertiniu akmeniu. Tai Viešpaties padaryta, 
ir nuostabu mūsų akyse', Lk 9,22; Apd 4,11; Rom 9,33; 1 Pt 
2.6-8; Ef 2,20; Iz 28,16; Ps 118,22-23. 43 Todėl sakau jums: 
Dievo karalystė bus iš jūsų atimta ir duota tautai, kuri duos 
vaisių, Gal 5,22. 44 Jei kas kris ant to akmens, tas suduš, o 
ant ko tas akmuo užgrius, tą sutriuškins", Dan 2,34-35. 
44-45. 

45/Išgirdę palyginimus, vyriausieji kunigai ir fariziejai 
suprato, kad Jėzus kalbėjo apie juos. 46 Jie stengėsi Jį su- 
imti, tačiau bijojo minių, nes jos laikė Jį pranašu. 


Palyginimas apie vynuogyną buvo gerai žinomas visiems 
izraelitams iš Iz 5,1-. Vynuogynas — Izraėlis. Tarnai — pra- 
našai. Sūnus — pats Jėzus. Vaisių metas — teismas. Vynuo- 
gynas bus išnuomotas kitiems — Izraelis bus atmestas ir jo 
vietoje iššauktas surinkimas (bažnyčia). Šiuo palyginimu 
Jėzus iššaukė juos apsispręsti. Kaltę išpažinti liudininkų 
nereikia, kiekvienam pasako jo sąžinė. Jie suprato. Jėzus 
priminė jiems rimtas pasekmes, Ps 118,22-23. Jie atmetė 
Jėzaus pasiūlytą ir sąžinės paliudytą kvietimą. Dievas at- 
metė juos. Jėzaus kvietimas apsispręsti galioja visais laikais: 
bažnyčioms, bendruomenėms ir kiekvienam asmeniui. 


PALYGINIMAS APIE KARALIAUS SŪNAUS 
VESTUVĖS, Mt 22,1-14 
1 Jėzus vėl kalbėjo palyginimais, Lk 14,16-24; Mt 21,45: 
2 "Su dangaus karalyste yra panašiai, kaip su karaliumi, 
kuris kėlė savo sūnui vestuves, Mt 9,15; 18,23; Jn 3,29; Apr 
19, 7.9. 3 Jis išsiuntė tarnus šaukti pakviestųjų į vestuvių 
pokylį, bet tie nenorėjo ateiti. 4 Tada jis vėl siuntė kitus 
tarnus, liepdamas: "Sakykite pakviestiesiems: štai surengiau 
pokylį, mano jaučiai ir penėtini veršiai papiauti, ir viskas 
surengta. Ateikite į vestuves! .Mt 21,36. 5 Tačiau kviečia- 
„mieji to nepaisė ir-nuėjo kas sau: vienas į ūkį, kitas į prekybą, 

Žyd 2,3, 6 o kiti tarnus nutvėrę išniekino ir užmušė, Mt 
21,35; 23,37. 7 Tai išgirdęs karalius užsirūstino, ir išsiuntęs 
kariuomenę, sunaikino anuos žmogžudžius ir padegė jų mies- 
tą, Mt 18,34; 24,2. 8 Pagaliau jis tarė tarnams: 'Vestuvės, 
tiesa, surengtos, bet pakviestieji nebuvo verti, Apd 13,46. 
9 Todėl eikite į kryžkeles ir, ką tik rasite, kvieskite į vestu- 
ves", Mt 13,47; 21,43. 10 Tie tarnai išėjo į kelius ir surinko 
visus, ką tik sutiko, blogus ir gerus. Vestuvės prisipildė 
svečių. 11 Karalius atėjo pasižiūrėti svečių ir pamatė žmogų, 
neapsirengusį vestuviniu drabužiu, Par 19,8. 12 Jis tarė jam: 
"Bičiuli, kaip čia įėjai, neturėdamas vestuvių drabužio? Tas 
tylėjo. 13 Tada karalius paliepė tarnams: 'Suriškite jam ran- 
kas ir kojas ir išmeskite jį laukan į tamsybes. Ten bus verks- 
mas ir dantų griežimas', Mt 8,12; Ps 112,10. 14 Nes daug 
pašauktųjų, bet maža išrinktųjų", Mt 20,16. 


Palestinoje dar ir dabar svečius pakviečia iš anksto, ir 
puotai prasidedant praneša, kad yra laikas atvykti. Izraelis 
buvo Dieyo pakviestas seniai, dabar prasidėjo tikrasis po- 
kylis — Mesijo laikas. Palyginimą galima taip paaiškinti: 
karalius — Dievas, pokylis — Dievo karalystė, tarnai — 
Dievo pasiuntiniai, pranašai ir apaštalai. Svečiai iš patvorių 
ir nuo kelių — pagonys. Vestuvių drabužis — Jėzaus atpirki- 
mas. Svečias be vestuvinio drabužio — neatgimęs krikščio- 
nis. Kristus yra jaunasis, surinkimas — nuotaka, jaunoji. 
Viskas yra priruošta per Jį. Kiekvienas yra kviečiamas 
ateiti. Tik tas negali ateiti, kuris nenori. Atmetantiems Jo 
pasiūlytą malonę — gręsia bausmė. 


MOKESTIS CIESORIUI, Mt 22, 15 - 22 

15 Tada fariziejai pasitraukė ir tarėsi, kaip Jį sugauti kal- 
boje, Jn 8,6. 16 Jie nusiuntė pas Jį mokinių su Erodo šalinin- 
kais, klausdami: “Mokytojau, mes žinome, kad esi tiesakal- 
bis, mokai tikrai Dievo kelio ir niekam nepataikauji, neatsi- 
žvelgi į asmenis, Mk 3,6; Jn 3,2. 17 Tad pasakyk, kaip manai: 
valia mokėti ciesoriui mokesčius ar ne?" 18 Suprasdamas jų 
klastą, Jėzus tarė: “Kam spendžiate man pinkles, veidmai- 
niai? 19 Parodykite man mokesčių pinigą!". Jie padavė Jam 
denarą, Mt 17,24. 20 Jis paklausė: “Kieno čia paveikslas ir 

įrašas?" 21 Jie atsakė: “Ciesoriaus". Tada Jėzus tarė: “Ati- 
duokite tad, kas ciesoriaus, ciesoriui, o kas Dievo — Dievui", 
Rom 13,7; 1 Pt 2,17. 22 Tai girdėdami, jie stebėjosi ir palikę 
Jį, pasišalino, Jn 8,9. 


Fariziejai ir vyresnieji matė, kad jie negali atsilaikyti prieš 
Jėzų kalboje. Jie nusistatė prieš Jį ir susiėjo pasitarti, kaip Jį 
sugauti Jo paties kalboje? Pasitarime jie neieškojo tiesos, bet 
kaip įvykdyti savo piktus planus. Tarp kitų klausimų jie 
svarstė mokestį ciesoriui. Izraelio nacionalistai buvo už tai — 
nemokėti ciesoriui asmens mokesčio. Erodo šalininkai vertė 
visus mokėti mokesčius ciesoriui. Pagaliau taryba nutarė 
pasiųsti savo mokinius, drauge su Erodo šalininkais pas Jėzų, 
ir prašyti Jį pasisakyti mokesčio klausimu. Jei Jis pasisakys 
už mokestį, bus įmanoma sukiršinti minią prieš Jį. Jei Jis 
pasisakys prieš mokestį, bus įmanoma kaltinti Jį, kaip cieso- 
riaus priešą. Abiejų partijų pažiūros buvo visai priešingos, 
bet abi sutarė kenkti Jėzui. Buvo panašiai, kaip Simsono su- 
rištos lapės žiūrėjo į priešingas puses, bet abiejų uodegose 
degė ugnis, Teis 15,4. 

Jie, atėję prie Jėzaus, kalbėjo labai gražiai. Kreipėsi į Jį: 
“Tikro Dievo kelio mokytojau, tiesakalbi". Bet širdyje manė 
su Juo pasielgti, kaip su nusikaltėliu. Jis suprato jų veidmai- 
nystę. Pavadino juos tikru vardu, ir pirmiau negu jie susi- 
vokė, suniekino jų kėslus. Jėzus paprašė parodyti Jam mo- 
kesčio pinigą. Jie jį turėjo. Jie naudojosi ciesoriaus pinigais ir 
tuo pripažino jo valdžią. Jėzus klausė, kieno tas paveikslas ir 
įrašas. Jie atsakė: “Ciesoriaus". Jis liepė atiduoti ciesoriui, 
kas ciesoriaus, ir pridėjo, ko jie visai nelaukė: “Atiduokite 
Dievui — kas Dievo". Tai girdėdami jie stebėjosi, bet nesekė 
Jo, nuėjo šalin. Daug kas stebisi Kristumi. Jis yra tik tų 
Viešpats, kurie Jį seka. Tiems Jis suteikia galią tapti Dievo 
vaikais, Jn 1,12. 


PRIKĖLIMAS MIRUSIŲJŲ, Mt 22, 23 -33 
23 Aną dieną atėjo pas Jį sadukiejai, kurie nepripažįsta 
mirusiųjų prisikėlimo, ir klausė, Apd 4,2; 23,6.8; 1 Kor 15,12: 
24 “Mokytojau, Mozė yra pasakęs: "Jei kas mirtų bevaikis, 
tegul jo brolis veda jo žmoną ir pažadina savo broliui pali- 
kuonių', 5 M 25,5-6; 1 M 38,8. 25 Štai pas mus buvo septyni 

broliai. Pirmasis vedęs mirė ir, neturėdamas vaikų, paliko 
savo žmoną broliui. 26 Taip atsitiko antrajam ir trečiajam iki 
septintojo. 27 Visų paskiausiai mirė ir ta moteris. 28 Tad, kai 
mirusieji prisikels, kuriam iš septynių ji bus žmona? Juk visi 
yra ją turėję". 29 Jėzus jiems atsakė: “Jūs klystate, nepažin- 
dami nei Raštų, nei Dievo galybės, 1 Kor 15,34; 2 Tim 3,7. 
30 Prisikėlę nei ves, nei tekės, bet bus kaip Dievo angelai 
danguje. 31 O apie mirusiųjų prisikėlimą ar nesate skaitę, 
kas jums Dievo pasakyta, Lk 20,34-35: 'Aš Abraomo Dievas, 
Izaoko Dievas ir Jokūbo Dievas'. Jis ne mirusiųjų, bet 

gyvujų Dievas!" 2 M 3,6; Mt 8,11; 17,8. 33 Tai girdėdamos, 
minios stebėjosi Jo mokslu. 


Sadukiejai rėmėsi Mozės įstatymu, pirmomis penkiomis 
Biblijos knygomis. Jie mažai vertino pranašus, kurie daugiau 
kalba apie prisikėlimą. Mozės knygose nedaug apie prisikė- 
limą mirusiųjų sakoma. Tad sadukiejai visai netikėjo į prisi- 
kėlimą iš numirusių nei pomirtinį gyvenimą. Jie iš to viso 
juokėsi. Jie išgalvojo pasakaitę apie septynis brolius, kurie 
buvo vedę vienas po kito tą pačią moterį, kad įvykdytų įsta- 
tymą 5 M 25,5-6. Jie atėjo prie Jėzaus ir norėjo pasijuokti i iš 
mirusiųjų prisikėlimo. Jėzus atsakė jiems, kad jie nepažįsta 
Rašto nei Dievo galybės. Jei jie turėtų tikėjimą, kokį turėjo 
Abraomas, Izaokas ir Jokūbas, kuriems Dievas apsireiškė 
gyvai ir suprantamai, tada jie visai kitaip galvotų. Jėzus 
jiems atsakė Mozės Raštais, nes jie į kitus, Senojo Testa- 
mento daug aiškesnius Raštus, netikėjo. Gal mūsų proto žin- 
geidumą Jėzaus atsakymas nevisai patenkina, nes mes daug 
daugiau Ž žinome, negu ano laiko žmonės žinojo. Sadukiejus ir 
minią Jėzaus paaiškinimas visai patenkino. Sadukiejai nutilo, 
o minia stebėjosi Jėzaus giliu Rašto supratimu ir aiškinimu. 
To jie niekad nebuvo girdėję. Jėzus pats yra gyvybė ir gyve- 
nimas. 


| „DIDYSIS ĮSAKYMAS, Mt 22,34-40 
rinko draugėn, Mk 12,28-34; LK 10,25-28, 35 ir vienas iš jų, 
įstatymo mokytojas, mėgindamas Jį, paklausė: 36 “Mokyto- 
jau, koks įsakymas yra didžiausias įstatyme?" 37 Jėzus jam 

atsakė: "Mylėk Viešpatį, savo Dievą, visa širdimi, visa siela ir 
visu protu', 5 M 6,5. 38 Tai didžiausias ir pirmasis įsakymas. 
39 Antrasis — lygus jam: 'Mylėk savo artimą, kaip save patį, 
3 M 19,18; Jok 2,8; Mt 5,43. 40 Šitais dviem įsakymais re- 
miasi visas įstatymas ir prareSo „Mt, 12; Rom 13,9-10; Gal 
5,14. 


Visi trys pirmieji evangelistai rašo skirtingai apie šį po- 
kalbį. Kiekvienas turėjo savo tikslą. Matas rodo Jėzų tokį, 
kuris į visus klausimus atsakė, nutildydamas savo priešus. 

Fariziejai ir sadukiejai dėl daug klausimų nesutiko. Fari- 
ziejai išgirdę, kad Jėzus nutildė sadukiejus, nėjo už tai Jam 
padėkoti. Jų tikslas buvo Jėzų mėginti ir Jį sukompromi- 
tuoti. Ne visi įsakymai turi vienodįreikšmę. Fariziejai labai 
rėmėsi 3 M 18,5, laikyti įstatymą ir taip išpildyti Dievo valią, 
pasiekti gyvenimą. Jėzus visą įstatymą ir pranašus suglaudė | 
įvieną žodį — meilė. Meilė į Dievą ir į artimą. Tą visą farizie- 
jai žinojo. Jėzus suprato meilę ir mokė apie ją kitaip, negu 
fariziejai. Ir mes krikščionys, gal daugiau suprantame meilę, 
kaip suprato fariziejai, o ne kaip Jėzus? Jėzus mokė, kad mes 
tik tada galime mylėti, kai Dievas savo meilę, kaip dovaną, 
išlieja mumyse, mūsų širdyse. Apaštalas Povilas rašė apie 
meilę 1 Kor 13 labai vaizdžiai. 


MESIJAS, Mt 22, 41-46 

41 Kol fariziejai buvo susirinkę, Jėzus juos paklausė, Mk 
12,35-37; Lk 20,41-44: 42 “Ką jūs manote apie Mesiją? Kieno 
Jis sūnus?" Jie atsakė: "Dovydo", Jn 7,42. 43 Jis tarė jiems: 
“O kodėl gi Dovydas, Dvasios įkvėptas, vadina Jį Viešpačiu, 
sakydamas, 2 Sam 23,2: 44 'Viešpats tarė mano Viešpačiui: 
sėskis mano dešinėje, kol patiesiu tavo priešus tarsi pakojį po 
tavo kojų" Mt 26,64; Apd 2,34-35; 1 Kor 15,25; Žyd 1,13; 2,8; 
10,13; Ps 110,1. 45 Jei tad Dovydas vadina Jį Viešpačiu, 
kaipgi tada gali Jis būti jo sūnus!?" 46 Ir nė vienas negalėjo 
Jam atsakyti nė žodžio, nei kas nors drįso nuo tos dienos Jį 
beklausti, Lk 20,40. 


Klausimams išsisėmus, Jėzus klausė fariziejus: “Kieno 
sūnus yra Mesijas?" Šis klausimas buvo visiems žinomas ir 
lengvai atšakomas — Dovydo. Į sekantį klausimą fariziejai 

negalėjo atsakyti. Jie buvo sukompromituoti. Jėzus klausimo 
nepaaiškino. Savo prisikėlimu Jis įrodė, kad Jis yra ne tik 
Dovydo sūnus, bet ir jo Viešpats. Jis yra Dievas ir žmogus. Į 
šį klausimą dar ir dabar daugybė krikščionių nežino atsa- 
kymo. Kuriam Jis tampa Viešpačiu, tas atsako su Tomu: 
“Mano Viešpatie ir mano Dieve", Jn 20,28. 


FARIZIEJAI, Mt 23, 1-12 

1 Tada Jėzus kalbėjo į minias ir savo mokinius, Mk 
12,38-40; Lk 11,37-54; 20,45-47; 5 M 17,9-.: 2 “Į Mozės krasę 
atsisėdo Rašto aiškintojai ir fariziejai. 3 Todėl visa, ką jie 
liepia, darykite ir laikykite, tačiau nesielkite, kaip jie elgiasi, 
nes jie kalba, bet nedaro, Mal 2,7-8; Rom 1,21-22. 4 Jie riša 
sunkias, nepakeliamas naštas ir krauna žmonėms ant pečių, o 
patys nenori jų nė pirštu pajudinti, Mt 11,29-30; Lk 11,46; 
Apd 15,10.28. 5 Jie visa daro, kad būtų žmonių matomi. Jie 
pasiplatina maldos diržus ir pasididina' apsiaustų spurgus, 
Mt 6,1-;2 M 13,9; 5 M 11,18; 4 M 15,38; 5 M 6,8. 6 Jie mėgsta 
pirmąsias vietas pokyliuose bei pirmąsias kėdes sinagogose, 
Lk 14,7; Mt 6,5, 7 mėgsta sveikinimus turgaus aikštėse ir, 
kad žmonės juos vadintų rabi. 

8 Ojūs nesivadinkite rabi, nes turite vienintelį Mokytoją, o 
jūs visi esate broliai; Jn 13,13; Jer 31,34. 9 Ir nė vieno savo 
tarpe, nevadinkite tėvu, nes turite vienintelį Tėvą danguje. 
10 Taip pat nesivadinkite vadovais, nes jūsų vienintelis Va- 
dovas yra Kristus. 11 Kas iš jūsų didesnis, tebūnie jums tar- 
nas, Mt 20,26-27. 12 Nes kas save aukština, bus pažemintas, 
o kas save žemina, bus išaukštintas", Pat 29,23; Job 22,29; Ez 
21,31; Lk 18,14; 1 Pt 5,5; Lk 14,11; Jok 4,6.10. 


Jėzus perspėjo, 23 skyriuje, savo sekėjus, saugotis fari- 
ziejų raugo. Skyriaus pradžioje, Jėzus pripažįsta jų mokymo 
reikšmę, bet atmeta jų charakterio būdą. Kartais ir blogas 
gali gero pamokyti. Gera reikia priimti. Pranašui Elijui 
atnešė maisto angelas, bet taipgi ir varnai. Jėzus įsakė savo 
mokiniams ir miniai daryti, ką jie mokė. Jėzus pripažino gerą 
mokymą, bet atmetė netinkamą jų elgesį. Jų mokymas ir 
darymas buvo du skirtingi dalykai. Jie buvo veidmainiai. Ar 
gali būti didesnė veidmainystė, kitus mokyti tiesos, o pačiam 
jos nevykdyti? Panašiai, kaip apaštalas Povilas rašė 1 Kor 

13: varis, varpas skamba, kviečia žmones į bažnyčią, bet pats 
neturi jokios gyvybės. Fariziejai buvo dideli kalbėtojai, bet 
ne darytojai. Jie mokė kitus daryti, bet patys ir pirštu neno- 
rėjo prisidėti. Kristus įsakė daryti gerus darbus, kad tie, 
kurie juos mato, garbintų Tėvą danguje. Fariziejai visa darė 
tik savo pasirodymui, o ne Dievo garbei. Geri darbai reika- 
lingi Dievo garbei iškelti, o ne save. 

Dievas įsakė izraelitams atsiminti didingus įvykius, juos 
nešioti ant savo kaktos (mintyse) ir ant širdies (širdyje). Jie 
tą suprato visai išviršiniai. Jie užrašė žodžius iš 2 M 13,2-16, 
5 M 6,9 ir 11,13-21 ant pergamento, juos įdėjo į mažutę dė- 
žutę ir ją pritvirtino ant diržo, kad ji stovėtų ant kaktos, ir 
ant kairės rankos taip, kad kabėtų visai prie širdies. Tas yra 
gražu, bet jei iš to lieka tik amuletas, pasirodymas, kokia 
tada nauda? 4 M 15,38, įsakyta izraelitams nešioti ant ap- 
siaustų apvadas prisiminti, kad jie yra išrinktoji tauta. Iš 
kuklaus prisiminimo jie pradėjo daryti plačius diržūs ir 
apvadus, kad išsiskirtų iš kitų. Jie tuo didžiavosi. Taipgi jie 
mėgo melstis turgavietėse, kad žmonės matytų, ir mėgo pir- 
mąsias vietas pokyliuose ir sinagogose. Malda yra reikalinga, 
ir kas nors turi sėdėti pirmoje vietoje, bet to siekti ir taip 
mokyti kitus to siekti yra nuoboda Dievui. Tą Jėzus atmetė ir 
įsakė savo sekėjams saugotis tos dvasios (raugo). 

Naujajame Testamente yra minimi vardai, bet tai buvo 
vardai atliekamo darbo arba užimamos vietos, bet ne garbės 
titulų. Jėzus mokė, kad visi esame broliai, ir kaip tokie turė- 
tume jaustis savo tarpe. Mokytojas ir Viešpats yra tik vie- 
nas — Mesijas, Dievo siųstasis. Ir vienas tik yra Tėvas dan- 
guje. Jis yra gyvybės šaltinis. Jėzaus sekėjų tarpe tik tas yra 
didis, kuris tarnauja, o ne tas, kuris siekia ir turi titulus. 


VARGAS.VEIDMAINIAMS, Mt 23, 13 -33 

13 “Vargas jums, veidmainiai Rašto aiškintojai ir fariziejai! 
Jūs užrakinate žmonėms dangaus karalystę ir nei patys 
neinate, nei norinčių į ją patekti neleidžiate, Mt 16,19; Lk 
11,52; 3 Jn 10. 14 (Vargas jums veidmajniai Rašto aiškintojai 
ir fariziejai! Jūs suryjate našlių namus, ir dedatės kalbą ilgas 
maldas; todėl būsite itin rūsčiai teisiami!) Ez 22,25; Mk 12,40; 
Lk 20,47. 

15 Vargas jums, veidmainiai Rašto aiškintojai ir fariziejai! 
Jūs perkeliaujate jūrą ir sausumą, kad laimėtumėte vieną 
naujątikį, o kai toks atsiranda, jūs padarote iš jo pragaro 
vaiką, dvigubai blogesnį už jus pačius. 

16 Vargas jums, aklieji vadai, kurie mokote: "Jei kas pri- 
siektų šventove, tai nieko, o jei kas prisiektų šventovės 
auksu, tai jis įsipareigoja", Mt 15,14. 17 Kvaili jūs ir akli! Kas 
gi didesnis — auksas ar šventovė, kuri pašvenčia auksą? 
18 Arba, anot jūsų: "Jei kas prisiektų aukuru, tai nieko, o jei 
kas prisiektų auka ant aukuro, tai jis įpareigotas'. 19 Akli! 
Kas gi didesnis — auka ar aukuras, kuris pašvenčia auką? 
2 M 29,37. 20 Todėl, kas prisiekia aukuru, tas prisiekia ir-tuo, 
kas ant jo padėta, 21 o kas prisiekia šventove, prisiekia ir 
Tuo, kuris joje gyvena, 1 Kar 8,13; 2 Ch 6,2. 22 Taipogi kas 
prisiekia dangumi, prisiekia Dievo sostu ir Tuo, kuris jame 
sėdi, Mt 5,34. 

23 Vargas jums, veidmainiai Rašto aiškintojai ir fariziejai! 
Jūs duodate dešimtinę nuo mėtų, krapų ir kmynų, o pamirš- 
tate, kas svarbiausia įstatyme, — teisingumą, gailestingumą 
ir ištikimybę. Reikia tai daryti ir ano nepalikti! 3 M 27,30; Lk 
18,12; Jn 7,24; Lk 12,57; Mt 12,7; Mik 6,8; 1 Tim 1,5. 24 Akli 
vadai, jūs iškošiate uodą, o praryjate kupranugarį, Mt 15,14; 
23,16. 

25 Vargas jums, veidmainiai Rašto aiškintojai ir fariziejai! 
Jūs valote taurės bei dubenio išorę, o viduje esate pilni 
gobšumo ir nesivaldymo, Mk 7,4. 26 Aklasai fariziejau! Pir- 
miau išvalyk taurės ir dubens vidų, kad būtų švari ne tik 
išorė! Jn 9,40; Tit 1,15. 

27 Vargas jums, veidmainiai Rašto aiškintojai ir fariziejai! 
Jūs panašūs į pabaltintus antkapius, kurie iš paviršiaus gra- 
žiai atrodo, o viduje pilni mirusiųjų kaulų ir visokių nešva- 
rumų, Apd 23,3; Lk 11,44.47. 28 Taip ir jūs iš paviršiaus 
atrodote žmonėms teisūs, o viduje esate pilni veidmainystės 
ir nedorumo, Lk 6,15. 

29 Vargas jums, veidmainiai Rašto aiškintojai ir fariziejai! 
Jūs statote pranašams antkapius, puošiate teisiųjų pamink- 
lus 30 ir sakote: Jei būtume gyvenę savo protėvių dienomis, 
nebūtume kartu su jais susitepę pranašų krauju'. 31 Taigi jūs 
patys prieš save liudijate, jog esate pranašų žudytojų vaikai, 
Apd 7,52; Apr 6,11; Jer 26,15. 

32 Pripildykite gi savo tėvų saiką!" 1 Tes 2,16. 
33 “Gyvatės! Angių išperos! Kaip jūs ištrūksite nuo pa: 
smerkimo į pragarą!?" Mt 3,7. 


Mt 5,3 Jėzus iššaukė palaiminimus. Čia Jis iššaukia vargą! 
Tarp Jėzaus mokymo ir fariziejų buvo skirtumas. Jėzus 
mokė, kad išganymas įgyjamas tik iš Dievo malonės. Žmogui, 
kuris pamato, supranta, savo beviltišką padėtį, Dievas dova- 
nai suteikia išgelbėjimą. Žmogus tikėjimu turi tai priimti. 
Fariziejai mokė, kad žmogus gali įgyti išganymą, išpildyda- 
mas Dievo duotą įstatymą. Tikrybėje — nė vienas žmogus 
negali išpildyti įstatymo. Ką fariziejai darė ir mokė buvo tik 
vaidinimas, tikra veidmainystė. Jėzus tą aiškiai pasakė ir iš- 
šaukė jiems: “Vargas!" Jau į Jono skelbimą, atsiversti, Rašto 
aiškintojai ir fariziejai atsakė veidmainyste. Jie patys nėjo į 
dangaus karalystę ir kitus sulaikė savo mokymu ir elgesiu. 

14 skirsnelis ne visuose rankraščiuose yra. Kitose evange- 
lijose jis yra. Jis tinka ir čia. Jėzus neatmetė ilgų maldų. Jos 
kartais yra reikalingos. Jėzus pats kartais meldėsi visą naktį. 
Yra daug dalykų už kuriuos reikia Dievui dėkoti ir daug ko 
prašyti. Jėzus atmetė parodines, nenuoširdžias maldas. Kai 
kurie fariziejai tikrai ilgai meldėsi. Sakoma, kad kai kurie 
meldėsi kas dieną po tris kartus ir kiekvieną kartą po tris 
valandas. Daugelis žmonių, ypač senos našlės, tokiems šven- 
tiems žmonėms viską patikėjo. Bet fariziejų maldos dažnai 
buvo, kaip aro skraidymas padangėse. Jis aukštai pakyla, bet 
jis žiūri žemyn, ieško grobio. Ar nėra daug fariziejiškumo ir 
krikščionijoje?. Ar mišios nesuryja daug našlių namų? Kar- 
tais našlės dėl savo mirusiųjų atiduoda paskutinį duonos 
kąsnį. , 

Misijos darbas, evangelijos skelbimas, yra labai reikalin- 
gas ir naudingas darbas. Evangelija yra išgananti jėga žy- 
dams ir pagonims. Bet ieškojimas atversti žmones prie savo 
bendruomenės ar bažnyčios, o ne prie Kristaus, yra tik vardo 
pakeitimas. Mažai mąstančius žmones patraukia apeigos, 
blizgučiai. Kur nepasireiškia atgimdanti evangelijos galia, 
ten pakeitimas vardo, perėjimas iš vienos bažnyčios į kitą, 
yra nenaudingas, pražūtingas. Jokia bažnyčia neturi išgelbs- 
tančios galios. Ją turi tik Jėzus — Mesijas. 

Priesaika visose tautose laikoma šventa ir įpareigojanti. 

Visi priesaiką taip supranta. O jie, Rašto aiškintojai ir fari- 
ziejai, priesaiką suskirstė į daug skyrių taip, kad eilinis žmo- 
gus nebegalėjo susigaudyti. Priesaikos buvo: į šventovę, 
auksą šventovėje, aukurą, auką ant aukuro ir t.t. Ar tai ne- 
buvo aklumas ir veidmainystė apgaudinėti žmones ir Dievą? 

Įstatymas reikalavo mokėti dešimtinę (10 dalį pajamų) 
bažnyčiai. Į smulkmenas nebuvo kreipiamas dėmesys. Mėtos, 
krapai, kmynai nebuvo laikoma daržovėmis ir už jas nerei- 
kėjo duoti dešimtinės. Fariziejai reikalavo ir už jas duoti 
dešimtinę. Jėzus sakė, kad tai reikalinga daryti, bet įstaty- 
mas reikalavo vykdyti dar svarbesnius dalykus: teisingumą, 
gailestingumą, ištikimybę. Tas yra svarbiau, negu pinigai ir 
daiktai. Jėzus tai palygina su uodų košimais ir kupranugarių 
prarijimais. 

Išoriniai Rašto aiškintojai ir fariziejai atrodė labai šventi ir 
dori. Jėzus matė jų vidų, širdį, kad čia buvo apgaulė. Jis juos 
palygino su iš viršaus nuvalytomis taurėmis, dubeniais ir 
kapais. 

Jie, Rašto aiškintojai ir fariziejai, gerbė nužudytus prana- 
šus, statė jiems paminklus, puošė jų kapus. Jie sakė, kad jie 
nebūtų pasielgę, kaip jų tėvai, jei būtų tais laikais gyvenę. 
Bet jie nepastebėjo, kad jie patį Mesiją ir Jo apaštalus žudo. 
Ar begalėjo būti didesnis aklumas ir veidmainystė? Jie savo 
elgesiu parodė, kad jie nebuvo iš Dievo, bet gyvačių išperos, 
to pirmojo gundytojo sekėjai. Jų laukia bausmė už jų darbus. 


ĮSPĖJIMO ŽODIS RAšTO AIšKINTOJAMS, 

FARIZIEJAMS IR JERUZALEI, Mt 23, 34 -39 
34 “Todėl štai siunčiu pas jus pranašų, išminčių ir Rašto 
aiškintojų. Vienus iš jų užmušite ir nukryžiuosite, kitus plak- 
site sinagogose ir persekiosite nuo miesto iki miesto, Lk 
20,45-47; 13,34-; Mt 10,23; 1 Tes 2,15; Apd 5,40; 7,58; 12,2. 
35 kad ant jūsų kristų visas nekaltas kraujas, išlietas žemėje, 
pradedant teisiojo Abelio krauju ir baigiant krauju Barachijo 
sūnaus Zacharijo, kurį nužudėte tarp šventovės ir aukuro, 
"Mt 27,25; Žyd 11,4; 12,24; Apr 18,24; 1 M 4,8-10; 2 Ch 
24,20-21. 36 Iš tiesų sakau jums: visa tai ištiks šitą kartą", Lk 

13,34-35. 

37 “Jeruzale, Jeruzale! Tu žudai pranašus ir užmuši akme- 

nimis tuos, kurie pas tave siųsti. Kiek kartų norėjau surinkti 
tavo vaikus, kaip višta surenka savo viščiukus po sparnais, o 
tu nenorėjai! Mt 22,6; Jn 8,59; Apd 7,58-59; 1 Tes 2,15; Žyd 
11,37; Apr 11,8. 38 štai jūsų namai jums palikti tušti, 1 Kar 
9,7-8; Jer 22,5; 12,7; Apd 1,20; 6,14. 39 Taigi sakdu jums: nuo 
dabar jūs manęs nebematysite, kol tarsite: "Palaimintas tas, 
kuris ateina Viešpaties vardu"? " Mt 21,9; Ps 118,26; Jn 8,58; 
14,19. 


Jėzus pasakė, kokie yra Rašto aiškintojai ir fariziejai, 
Dievo, ne žmonių, akivaizdoje. Betgi Jis prižadėjo'dar siųsti 
pas juos savo tarnus, nors Jis iš anksto žinojo, kad Izraelio 
vadai jų nepriims, bet juos persekios ir žudys. 

Dievo malonės laikas užsibaigs greitai. Ši karta, kuri 
gyveno Jėzaus laikais, pergyvens bausmę. Žmonės, dėl tikė- 
jimo kentėjo ir, buvo žudomi pradedant Abeliu. Jis buvo už- 
muštas už tai, kad jis garbino Dievą geriau, negu Kainas. Ir 
baigiant Barachiju. Tais laikais chronikos knygos buvo 
paskutinės Senojo Testamento padalinime. Todėl Barachijas, 
skaitomas paskutiniu. Bet persekiojimas ir žudynės ėjo to- 
liau. Naujojo Testamento darbuotojai buvo persekiojami. Kai 
krikščioniškoje bažnyčioje pradėjo pasireikšti pagoniškas 
mokymas ir pagoniška dvasia, tada krikščionys pradėjo per- 
sekioti ir labai žiauriai žudyti tikinčius krikščionis pagal 
Naujojo Testamento Dvasią. Persekiojimai ir žudymai eina ir 
mūsų dienomis, ir jie tęsis iki Kristaus atėjimo, taip sako 
Šventasis Raštas. 

Jeruzalė buvo šventas miestas, bet kadangi bažnyčios ir 
tautos vadovybė nesilaikė Šventojo Rašto Dvasios tiesų, bet 
tik raidės, ji tapo Dievo siųstųjų žmonių žudytoja. Jėzus 
pats, kaip Jonas rašo evangelijoje, daug kartų lankėsi Jeru- 
talėje ir norėjo juos gelbėti, bet jie nenorėjo. 

Jie atsisakė priimti Jėzų. Jis pasitraukė. Jis nė vieno prie- 
varta neverčia. Jis gerbia žmogaus valią, laisvą pasirinkimą. 
"Jis paliko jiems šventovę. Jie galėjo daryti, ką norėjo. Šven- 
tovė be šventojo, Jėzaus, tapo tikrai tuščia, tik plėšikų ir 
žmogžudžių lindynė. Kur Jėzaus Dvasia nepriimama, ten ir 
švenčiausia vieta yra tuščia. Kur Jėzus yra, ten yra dangus, 
nors ten būtų lūšna, miško tankynė, tyrai ar tvartas. 

Jėzus pasitraukė iš šventovės. Jis paliko juos ramybėje. 

Greitai sekė Jeruzalės baisusis sunaikinimas ir tautos iš- 
sklaidymas po visą pasaulį. Betgi Jėzaus meilė nepasibaigė. 
„Jis sakė, kad ateis laikas, kada Izraelis sakys: “Palaimintas, 
kuris ateina Viešpaties vardu". 


ATEINA NELAIMĖS, Mt 24,1-3 

1 Išėjęs iš šventovės, Jėzus ėjo tolyn. Čia priėjo mokiniai, 
rodydami Jam šventovės pastatus, Mk 13,1-37; Lk 21,5-36; 
Jn 2,20. 2 O Jis sakė: “Ar matote visa tai? Iš tiesų sakau 
jums: čia neliks akmens ant akmens!" Mt 12,6; 22,7; Lk 19,44; 
Apd 6,16; Jer 7,14. 3 Jam atsisėdus Alyvų kalne, priėjo vieni 
mokiniai ir klausė: “Pasakyk mums, kada tai įvyks? Ir koks 
tavo atėjimo ir pasaulio pabaigos ženklas?" Mt 5,1; 24,27; 
23,39. 


Jėzus paliko šventovę ir daugiau nebegrįžo į ją. Įvyko tas, 
ką Ezakielis matė vizijoje. Dievo šlovė pasitraukė iš švento- 
vės. Jėzus ėjo šalin. Mokiniai sekė Jį. Gerai yra pasitraukti 
su Jėzumi ir Jį sekti. Mokiniai suvokė, kad šventovė tampa 
tuščia. Jie kopė į Alyvų kalną. šventovės pastatas buvo gerai 
matomas. Mokiniai negalėjo išsilaisvinti minčių, kad ši miela, 
brangi, šventovė tampa tuščia. Jų laimei, Jėzus sustojo ir 
atsisėdo Alyvų kalne. Jie išnaudojo progą, priėjo prie Jo ir 
sakė Jam: “Žiūrėk, koks šventovės pastatas“. Jėzui buvo 
šventovė brangi, kaip ir mokiniams. Jis jau buvo laisvas ir 
atsakė, kad ji bus visai sugriauta. Mokiniai norėjo žinoti, 
kada tai įvyks. Jie buvo tikri, kad su šventovės sunaikinimu, 
bus ir pasaulio pabaiga. Tad kada bus pasaulio pabaiga, ir 
koks bus Jo atėjimo ženklas? 


VARGAI IR PERSEKIOJIMAI, Mt 24,4-14 

4 Jėzus jiems atsakė: “Dabokitės, kad jūsų kas nesuklai- 
dintų. 5 Daug kas ateis mano vardu ir sakys: 'Aš esu mesi- 
jas", ir jie daugelį suklaidins, Mt 24,24; Jn 5,43; Apd 5,36; 
1Jn 2,18; 4,1; 2 Pt 2,1. 6 Girdėsite apie karus ir karų gandus. 
Dabokitės, nes tai turi įvykti, bet tai dar ne galas, Ch 15,6. 
7 Tauta sukiis prieš tautą ir karalystė prieš karalystę. Šen ir 
ten bus badmečiai, marai ir žemės drebėjimai. 8 Tačiau visa 
tai — tik kentėjimų pradžia. . 

9 Tada jus atiduos priespaudai. Jūs būsite dėl manęs visu | 

tautų nekenčiami, Mt 10,17-22; Jn 16,2. 10 Daugelis nupuls, 
vieni kitus išdavinės ir nekęs. 11 Kils daug netikrų pranašų, 
kurie daugelį suvedžios, Mt 7,15; 1 Jn 4,1. 12 Kadangi įsiga- 
lės neteisybė, daugelio meilė atšals, 2 Tęs 2,10; 2 Tim 3,15. 
13 O kas ištvers iki galo, bus išgelbėtas, Mt 10,22; Apr 13,10. 
14 Ši geroji naujiena apie karalystę bus paskelbta visame 
pasaulyje, visoms tautoms. Ir tada ateis galas", Mt 28,19; 
10,18; Rom 10,18. 


Mokiniai klausė, kada tas viskas įvyks ir, kokie ženklai-bus 
Jo atėjimo? Į pirmą klausimą Jėzus neatsakė, bet apie ženk- 
lus daug pasakė. Jėzaus gimimo laiku buvo taika pasaulyje, 
bet po Jo mirties prasidėjo labai dideli neramumai. Jėzus 
įsakė savo mokiniams saugotis. Jėzus perspėjo, kad kils ne- 
tikri pranašai. Kad tokių buvo, žinome iš apaštalų darbų. Kilo 
daug politinių neramumų. Trumpu laiku Romoje pasikeitė 
net penki imperatoriai. Palestinoje; ypač Sirijoje, vyko dide- 
lės kovos ir sukilimai. Vien tik Cezarėjoje krito 20,000 žydų, o 
kiek Jeruzalės sunaikinime? Iš to kilo ligos, badai, marai. 
Taipgi vyko žemės drebėjimai. Prisiminkime Pompėjos 
miesto sunaikinimą. Tai tik pradžia vargų. 

Jėzus sakė, kad mokiniams vargai kils dėl Jo vardo, tikė- 
jimo į Jį. Jie bus visų nekenčiami ir persekiojami. Tada dau- 
gelis atpuls nuo tikėjimo ir atpuolusieji išduos tikinčiuosius. 
Daug kuriuos suvedžios netikri pranašai. Surinkimo žmonės 
nustos meilės ir pasitikėjimo vieni kitiems. Toks laikas nebus 
amžinai, jis praeis. Tikinčiųjų būreliai išsilaikys, evangelija 
bus apsakoma. Tokie laikai buvo prieš Izraelio sunaikinimą. 
Tokie įvykiai kartojasi. Jie ypatingai stipriai pasireikš prieš 
Kristaus atėjimą. 


JERUZALĖS LIKIMAS, Mt 24, 15-22 

15 “Kai pamatysite pranašo Danieliaus paskelbtą sunaiki- 
nimo pabaisą, stovinčią šventoje vietoje, — kas: skaito, teiš- 
mano, Dan 9,26-27; 11,31; 12,11, 16 tada, kas bus Judėjoje, 
tebėga į kalnus, Ez 7,16, 17 kas ant stogo, tenelipa žemėn 
pasiimti iš namų savo daiktų, Lk 17,31, 18 o kas laukuose, 
tenegrįžta pasiimti apsiausto. 19 O vargas laukiančioms ir 
maitinančioms anomis dienomis! Lk 23,29. 20 Melskitės, kad 
Jums netektų bėgti žiemą ar šeštadienį. 21 Tada bus didelis 

suspaudimas, kokio nėra buvę nuo pasaulio pradžios iki 
dabar, ir kokio daugiau nebebus, Dan 12,1; Apr 7,14. 22 Ir 
jeigu tos dienos nebūtų sutrumpintos, neišsigelbėtų nė vie- 
nas žmogus. Bet dėl išrinktųjų tos dienos bus sutrumpintos, 
2 Tim 2,10. 


Sunaikinimo pabaisa. Dėl šio išsireiškimo yra daug skir- 
tingų nuomonių. Vieni mano, kad tai buvo Romos ciesoriaus 
Augusto paveikslo pastatymas šventovėje. Kiti — Romos 
kariuomenės Jeruzalės miesto apgulimas. Vėl kiti — kiaulės 
aukojimas ant aukuro. Greičiausiai tai buvo kovos pačioje 
šventovėje žydų partijų. Kovos savo tarpe buvo tokios bai- 
sios, kad jie sunaikino savo pačių maisto sandėlius ir visi 
turėjo kentėti badą. Kunigas Elezaras buvo įsitvirtinęs 
šventovėje. Jo priešas, nacionalistas Gisala, apgaulingu būdu 
įsiveržė į šventovę. Žmonių kraujas plūdo šventovėje ir ant 
aukuro. 

Kai romėnai buvo apgulę Jeruzalę, kovoms vadovavo Ves- 
pasianas. Tuo laiku jį išrinko imperijos ciesoriumi. Jis per- 
davė Jeruzalės apgulimo vadovybę savo sūnui Titui. Tuo 
metu susilpnėjo apgulimas. Krikščionys prisiminė Kristaus 
žodžius, ir vadovaujant vyskupui Simeonui, visi pasitraukė iš 
Jeruzalės į antrą pusę Jordano, į miestą Pelą. 

Jėzus priminė laukiančias ir maitinančias motinas, žiemą ir 
sabatą. Jis liepė melstis dėl šitų dalykų. Daugeliui iš mūsų 
teko karo laiku bėgti žiemos metu, ir motinoms su mažais 
vaikais. Kiek jų žuvo? Sabata žydams buvo šventa, ir jiems 
įstatymas leido eiti tik apie vieną kilometrą, bet neleido 
nieko neštis. 

Žydų istorijoje šis sunaikinimas buvo pats baisiausias, kokį 
pergyveno valstybė ir tauta. Tai buvo baisūs ir šiurpūs per- 
gyvenimai, kokius tik žmogus gali pergyventi. Mieste siautė 
badas ir vyko tarpusavės kovos. Kas bėgo iš miesto, tuos 
gaudė romėnai ir kryžiavo. Miestą visai sudegino. Žmones 
žiauriai išžudė arba pardavė vergais. Tokių baisių žudynių 
gali būti platesniu mastu, bet ne žiaurumu. 


TOLESNĖS ATEITIES ŽENKLAI, Mt 24,23 -31 
23 Jei tada kas nors jums sakytų: 'Štai čia mesijas", arba: 
"Jis tenai", — netikėkite, Lk 17,21.23. 24 Atsiras netikrų 

mesijų ir netikrų pranašų, ir jie darys didelių ženklų bei ste- 
buklų, bandydami suklaidinti, kiek tai įmanoma, net išrink- 
tuosius, 2 Tes 2,8-9; 2 Pt 2,1; 1 Jn 2,18; 4,1; Apr 2,2. 25 Štai 
Aš jums tai iš anksto pasakiau!" Jn 13,19; 16,1-4. 

26 “Tada jeigu jums sakytų: 'Štai jis tyruose!, neikite. 
'Štai jis namuose!", netikėkite. 27 Kaip žaibas tvystelėja iš 
rytų ir nušvinta iki vakarų, taip bus ir su Žmogaus Sūnaus 
atėjimu, Lk 17,23-24. 28 Kur maita, ten sulekia ir ereliai. 

29 Netrukus po tų priespaudų aptems saulė, mėnulis pra- 
ras spindėjimą, žvaigždės kris iš dangaus, ir dangaus galybės 
bus sukrėstos, Žyd 12,26; Apr 6,12; Iz 13,10; 34,4; 2 Pt 3,10. 
80 Tada danguje pasirodys Žmogaus Sūnaus ženklas, o visos 
tautos raudos ir pamatys Žmogaus Sūnų, ateinantį dangaus 
debesyse su didžia galybe ir šlove, Mt 26,64; Apr '1,7; 19,11; 
Dan 7,13-14. 31 Jis pasjųs savo angelus, kurie skardžiais 
trimitų garsais surinks Jo išrinktuosius iš visų keturių vėjų, 
nuo vieno dangaus pakraščio iki kito", 1 Kor 15,52; 1 Tes 
4,16; Apr 8,12; Iz 27,13; 5 M 30,4. 


Jėzaus kalbėti žodžiai išsipildė Jeruzalės sunaikinime. To- 
lesni Jo žodžiai liečiė Jo atėjimą, pasaulio pabaigą. Jėzus 
sakė, kad kelsis daug netikrų pranašų. Visų netikrų pranašų 
tikslas yra klaidinti, kenkti, žudyti. Jie siekia savo tikslų ir 
nesiskaito su tikrove. Jie darys ženklus, kurie stebins žmo- 
nes ir nurodys vietas, kur mesijas yra. 

Jėzaus atėjimas bus staigus, visiems matomas ir supran- 
tamas. Kaip saulės šviesa pasirodo rytuose, taip ir Jo atėji- 
mas sušvis iš rytų. Yra žinoma, kad gyvuliui kritus, suskren- 
da arai. Taip tikrai ateis visos nelaimės, klaidinimai, var- 
gai, — tas, ką Jėzus pasakė. 

Kai kas mano, kad saulė reiškia evangeliją, mėnulis — 
įstatymą, žvaigždės — tikinčiuosius. Taip galima aiškinti. Bet 
Jėzus aiškiai kalbėjo apie saulės, kitų planetų ir žvaigždžių 
pakitimą. Kaip visa tai įvyks, neįmanoma pasakyti, bet kad 
pakitimai gali įvykti, yra suprantama ir mokslininkai tą sako. 
Kai kurie žmonės laiko saulės ir žemės pakitimą neįmanomu. 
Bet kas turėjo pradžią — turės ir pabaigą. Mums yra žinoma, 
kad ašigaliuose yra buvę šilta ir atbulai. Daug kam atrodo, jei 
saulė nebešvies, visas gyvenimas ant žemės pasibaigs. Taip 
būtų, dabar mums žinomais gamtos dėsniams veikiant. Jėzus 

sakė, kad Jis ateis su didele galia ir jėga. Jo jėgos bus dides- 
nės už saulės sistemos jėgas. Jėzus įvykdys tą, ką Jis pasakė, 
apie ką neįmanoma nė svajoti. 

Tokie ženklai daugybę žmonių išgasdins. Jėzaus sekėjai, 
matydami tuos ženklus, džiaugsis, nes jų išgelbėjimas artės. 
Jėzaus žodžiams jie tiki ir; ką Jis sakė, tas įvyks. Koks Žmo- 
gaus Sūnaus ženklas bus, nesakyta. Jis pasirodys su didele 
galia ir šlove. To užtenka! Angelai surinks visus tikinčiuosius 
iš visų keturių vėjų, iš visų pasaulio kraštų, visų tautų ir 
rasių. Tada tikinčiųjų išsklaidymas (Jn 11,52) pasibaigs ir bus 
vienas Ganytojas ir viėna kaimenė. 


FIGMEDŽIO IR NOJAUS LAIKO ŽENKLAS, 
Mt 24,32 -44 

32 Iš figmedžio išmokite suprasti palyginimą: kai jo šaka 
suminkštėja ir sprogsta lapai, žinote, jog artėja vasara, Jer 
1,11. 33 Taip pat, visa tai išvydę, žinokite, jog Jis arti, prie 
durų. 34 Iš tiesų sakau jums, jog nepraeis ši karta, iki visa tai 
įvyks, 35 dangus ir žemė praeis, bet mano žodžiai nepraeis, 
Mt 5,18: 2 Pt 3,7; Iz 40,8; Jn 12,50. 36 Tačiau tos dienos ir 
valandos niekas nežino, nei dangaus angelai, nei Sūnus, 0 
vien tik Tėvas", Mk 13,32; Apd 1,7; 1 Tes 5,1-2. 

37 “Kaip buvo Nojaus dienomis, taip bus ir Žmogaus Sūnui 
ateinant, Lk 17,26-27; 1 M 6,11-13. 38 Kaip dienomis prieš 
tvaną žmonės, nieko nemanydami, valgė, gėrė, tuokėsi ir 
tuokė iki tos dienos, kurią Nojus įžengė i laivą, 2 Pt 2,5; 3,5:6; 
1 M 7,7; Iz 54,9, 39 kai užėjo tvanas, visus nunešė; taip bus ir 
Žmogaus Sūnaus atėjimo metu. 40 Tada iš dviejų, kartu 
esančių laukuose, vienas bus paimtas, o kitas paliktas. 41 Dvi 
mals girnomis, viena bus paimta, o kita palikta, Lk 17 „35-36. 
42 Todėl budėkite, nes nežinote, kurią dieną ateis jūsų Vieš- 
pats, Mt 25,13; Lk 21,36; Mk 13,33-35. 43 Supraskite tai: 
jeigu šeimininkas žinotų, kurią nakties sargybą ateis vagis, 
jis budėtų ir neleistų jam įsilaužti į namus, Lk 12,39-46; 1 Tes 
5,2, 44 todėl ir jūs būkite pasirengę, nes Žmogaus Sūnus 
ateis valandą, kurią nemanote", Apr 16,15; 3,3. 


Vasara neateina pagal kalendoriuje parašytą datą, bet 
kada pasireiškia pavasaris. Vienalietinga, šilta diena, jį laba! 

priartina. Kai kur figmedis palyginamas Izraelio tautai, o kiti 
medžiai kitoms tautoms, Lk 21,29. Kai figmedis sprogsta, 
žinomas vasaros priartėjimas. Taip, kai Izraelio valstybė, 
tauta, atsisteigs, bus ženklas Jo artaus atėjimo. Jėzus sakė, 
kad Jo laiku gyvenanti karta pergyvens Jeruzalės sunaiki- 
nimą ir tautos išsklaidymą. Panašiai ir čia, Izraelio valstybės 
atsteigimo laike gyvenanti karta sulauks Jo atėjimo. Taip 
daug kas aiškina ir tiki. 

Nojaus laiku gyvenantys žmonės nedarė ypatingų blogy- 
bių. Jie tik atmetė Dievo Dvasios pamokymus, gyveno be 
Dievo, 1 M 6,3. Panašiai ir Jėzaus atėjimo laiku, gyvenimas 
eis įprasta vaga. Žmonės gers ir valgys, tuoksis. Bet viskas 
vyks labai paviršutiniškai, be gyvo, išganančio tikėjimo. 

Per Žodį, per Jėzų yra leista visa visata. Jo žodis yra svar- 
besnis ir galingesnis negu žemė ir dangus. Kada Jo atėjimas 
bus, nė vienas nežino, bet tikintys nujaus, 1 Tes 5,4-5. Povilas 
rašė apie tikinčiųjų paėmimą (pagavimą), 1 Tes 4,17. Tas 
įvyks staiga, nelauktai. Šis išskyrimas nepaisys šeimos ryšių, 
darbo, pareigų. Jis bus radikalus, kaip mirtis. Budėkite! 


IšTIKIMAS IR NEIšTIKIMAS TARNAS, 
Mt 24,45-51 

45 “Kas yra ištikimas bei protingas tarnas, kurį šeiminin- 
kas paskyrė savo metu maitinti šeimynos? 46 Laimingas 
toksai tarnas, kurį sugrįžęs šeimininkas ras gerai besidar- 
buojantį, 2 Tim 4,5. 47 Iš tiesų sakau jums: jį paskirs valdyti 
visų savo turtų, Mt 25,21.23. 48 O jei anas tarnas būtų blogas 
ir tartų pats sau: 'Mano šeimininkas užtruks', 2 Pt 3,4, 49 ir 
pradėtų mušti savo draugus, valgyti, ūžti su girtuokliais, Lk 
21,34, — 50 to tarno šeimininkas sugrįš dieną, kai jis nelauks, 
ir tokią valandą, kurią jis nesitiki, Mt 25,42. 51 Jis žiauriai 
nubaus jį ir paskirs jam dalį su veidmainiais. Ten bus verks- 
mas ir dantų griežimas", Mt 8,12; 13,42; 22,13; 25,30; Ps 
112,10. 


Kiekvienas yra, tam tikra prasme, Jėzaus tarnas, Jo iš- 
pirktas vergas. Jis yra atsakingas pats už save ir už kitus. 
Pagrindinė krikščionio pareiga yra ištikimybė. Jei krikščio- 
nis turi aukštas pareigas surinkime ir garbingus titulus, tie 
jam nieko nepadės, jei jis nebus ištikimas savo Viešpačiui. 

DEšIMT MERGAIčČIŲ, Mt 25,1-13 

1 Su dangaus karalyste bus panašiai, „kaip su dešimtimi 
mergaičių, kurios, pasiėmusios žibintus, i išėjo pasitikti j jauni- 
kio, Lk 12,35; Apr 19,7. 2 Penkios iš jų buvo paikos ir pen- 
kios protingos. 3 Paikosios pasiėmė žibintus, o nepasiėmė 
alyvos. 4 Protingosios kartu su žibintais pasiėmė induose ir 
alyvos. 5 Jaunikiui vėluojant, visos pradėjo snausti ir už- 
migo, Mt 26,40; Mk 13,36. 6 Vidurnaktį pasigirdo balsai: 
"Štai jaunikis! Išeikite pasitikti" 7 Tada visos mergaitės atsi- 
kėlė ir taisė žibintus. 8 Paikosios sakė protingosioms: 'Duo- 
kite mums alyvos, nes mūsų žibintai gęsta'. 9 Protingosios 
atsakė: "Kad kartais nepristigtų ir mums, ir jums, verčiau 
eikite pas prekiautojus ir nusipirkite'. 10 Joms beeinant 
pirkti, atėjo jaunikis. Kurios buvo pasiruošusios, įėjo kartu 
su juo į vestuvių puotą, ir duris užrakino, Apr 19,7. 11 Vėliau 
atėjo ir anos mergaitės ir prašė: Viešpatie, viešpatie, atida- 
ryk i ir mums!" Lk 13,25.27. 12 O jis atsakė: Iš tiesų sakau 
jums: aš j jūsų nepažįstu! Mt 7,23. 13 Taigi budėkite, nes ne- 
žinote nei dienos, nei valandos, (kurią Žmogaus Sūnus 
ateis)", Mt 24,42.50; Mk 13,35. 


Šis palyginimas yra užrašytas tik vieno Mato. Panašus aiš- 
kinimas yra Mt 7,21-23. Jaunasis yra Jėzus. Mergaitės — su- 
rinkimas. Alyva — Šventoji Dvasia. Visos laukė. Visos už- 
snūdo ir sumigo. Visos buvo atgimusios, turėjo Šventąją 
Dvasią, bet paikosios kasdieniame gyvenime nesiekė p2- 
šventinimo, Žyd 12,14. 


PALYGINIMAS APIE TALENTUS, Mt 25, 14 - 30 

14 “Bus taip, kaip žmogui iškeliaujant į svetimą šalį, jis 
pasišaukė tarnus ir pavedė jiems savo turtą, Lk 19,12-27; Mt 
13,34; 21,33. 15 Vienam jis davė penkis talentus, kitam du, 
trečiam vieną — kiekvienam pagal jo gabumus — ir iškeliavo, 
Mt 18,24; Rom 12,3-6; 1 Kor 12,4. 16 Tas, kuris gavo penkis 
talentus, tuojau nuėjęs vertėsi ir pelnė kitus penkis. 17 Taip 
pat kuris gavo du talentus, pelnė kitus du. 18 O kuris gavo 
vieną, nuėjo, iškasė žemėje euobę ir paslėpė šeimininko 
pinigus. 

19 Praslinkus ilgam laikui, anų tarnų šeimininkas grįžo ir + 

darė su jais apyskaitą, Mt 18,23. 20 Atėjo tas, kuris buvo 
gavęs penkis talentus; jis atnešė kitus penkis ir tarė: 'Šei- 
mininke, davei man penkis talentus, štai pelniau kitus penkis' 
21 Šeimininkas atsakė: 'Gerai, šaunusis ir ištikimasis tarne! 
Kadangi buvai ištikimas mažuose dalykuose, pavesiu tau 
didelius. Eikš į savo šeimininko džiaugsmą! Mt 25,23; 
24,45-47; Lk 16,10; 12,44; 2 Tim 2,12; 1 Pt 1,8. 22 Taipogi tas, 
kuris buvo gavęs du talentus, atėjęs sakė: "Šeimininke, davei 
man du talentus, štai pelniau kitus du'. 23 Šeimininkas tarė: 
"Gerai, šaunusis ir ištikimasis tarne! Kadangi buvai ištikimas 
mažuose dalykuose, pavesiu tau didelius. Eikš į savo šeimi- 
ninko džiaugsmą!" Mt 25,21. 24 Priėjęs tas, kuris buvo gavęs 
vieną talentą, sakė: 'Šeimininke, žinojau, kad tu — žmogus 
kietas: piauni, kur nesėjai, ir renki, kur nebarstei. 25 Pabi- 
jojęs nuėjau ir paslėpiau tavo talentą žemėje. Še, imk, kas 
tavo'. 26 Šeimininkas jam atsakė: "Blogas tarne, tinginy! Tu 
žinojai, kad piaunu, kur nesėjau, ir renku, kur nebarsčiau. 
27 Taigi, turėjai pavesti mano pinigus pinigmainiams, 0 su- 
grįžęs būčiau atsiėmęs kas mano su palūkanomis. 28 Todėl 
atimkite iš jo talentą ir duokite tam, kuris turi dešimt ta- 
lentų. 29 Kiekvienam, kas turi, bus duota, ir jis turės su 
perteklium, o iš neturinčio bus atimta ir tai, ką jis turi, Mt 
13,12. 30 Šitą netikusį tarną išmeskite į tamsybes. Ten bus 
verksmas ir dantų griežimas'", Lk 17,10; Mt 8,12; 24,51; Ps 
112,10. 


Viešpats duoda kiekvienam dovanas pagal jo gabumą. Do- 
vanos yra įgimtos ir dvasinės, gautos po atgimimo. Kiek- 
vieno pareiga yra jas naudoti, jomis verstis. Jėzus panašiai 
kalbėjo, Mt 13,12. Ten buvo kalbama apie Izraelį, čia apie 
kiekvieną krikščionį. 

Šis palyginimas daugiau tinka miesto gyventojams. Paly- 
ginimas yra iš ano laiko gyvenimo aplinkybių ir papročių. 


PASKUTINYSIS TEISMAS, Mt 25,31 - 46 
81 “Kai ateis Žmogaus Sūnus savo šlovėje ir kartu sų Juo 
visi angelai, tada Jis sėsis savo garbės soste, Mt 13,41; 16,27; 
19,28; 24,30; Jud 14; Apr 20,11-18; 1 Tes 4,16; 2 Tes 1,7. 
82 Jo akivaizdoje bus surinktos visos tautos, ir Jis atskirs 

juos, kaip piemuo atskiria avis nuo ožių, Ez 84,17; Rom 14,10. 
33 Avis Jis pastatys dešinėje, o ožius — kairėje, Mt 13, 48-49. 
34 Ir tars karalius stovintiems dešinėje: 'Ateikite, mano 
Tėvo palaimintieji, paveldėkite nuo pasaulio sukūrimo jums 
paruoštą karalystę! 35 Aš buvau išalkęs, ir jūs mane paval- 
gydinote, buvau ištroškęs, ir mane pagirdėte, buvau keleivis, 
ir mane priglaudėte, Iz 58,7; Teis 19,18; Jok 1,27; 2,15-16. 
36 buvau nuogas — mane aprengėte, ligonis — mane aplan- 
kėte, kalinys — atėjote pas mane", Žyd 13,23. 37 Tada teisieji 
klaus: "Viešpatie, kada gi matėme tave alkaną ir pavalgydi- 
nome, ištroškusį ir pagirdėme? Mt 6,8. 38 Kada gi matėme 
tave keliaujantį ir priglaudėme, ar nuogą ir aprengėme? 
39 Kada gi matėme tave sergantį ar kalinį ir aplankėme?' Pat 
19,17; Mt 10,42; Jok 2,13; Žyd 2,11. 40 Ir atsakys jiems kara- 
lius: 'Iš tiesų sakau jums, kiek tai padarėte vienam iš ma- 
žiausiųjų mano brolių, man padarėte'. 41 Tada Jis tars į sto- 
vinčius kairėje: "Eikite šalin nuo manęs, prakeiktieji į amži- 
nąją ugnį, kuri prirengta velniui ir jo angelams! Mt 7,23; Apr 
12,7-9; 14,10; 20,10,15; 22,15. 42 Aš buvau išalkęs, ir jūs 
manęs nepavalgydinote, buvau ištroškęs, ir nepagirdėte, 
43 buvau keleivis, ir manęs nepriglaudėte, nuogas — neap- 
rengėte, ligonis ir kalinys — ir manęs neaplankėte“. 

44 Tada jie atsakys: "Viešpatie, kada gi matėme tave alka- 
ną, ar ištroškusį, ar keleivį, ar nuogą, ar ligonį, ar kalinį ir tau 
nepatarnavome? 45 Tada Jis atsakys jiems: 'Iš tiesų sakau 
jums: kiek kartų taip nepadarėte vienam šitų mažiausiųjų, nė 
man nepadarėte". 46 Ir eis šitie į amžinąjį kentėjimą, o teisieji 
į amžiną gyvenimą“, Jn 5,29; 6,40; Rom 2,7-; Dan 12,2. 


Jėzus užbaigė savo kalbas. Ši Jo vieša kalba buvo pasku- 
tinė. Jis užbaigė savo kalbas ir viešą veiklą. Prasidėjo Jo 
pasmerkimas, kentėjimai, mirtis. Jis kalbėjo apie paskutinįjį 
teismą, kurio teisėju Jis bus. Jėzus savo veiklą užbaigė. 
Kartą bus užbaigtas i ir šios žemės gyvenimas. Evangelija bus 
paskelbta visoms tautoms. Kiekvienam duota galimybė 
evangeliją priimti. Po to viso seks teismas. Žmonės bus 5u- 
rinkti tautomis. Jėzus — Karalius. Jo šlovė — angelai, sostas. 
Jėzus kreipsis į į evangeliją priėmusius ir jos darbus kasdie- 
niame gyvenime vykdžiusius: “Paveldėkite karalystę, kuri 
dėl jūsų priruošta prieš pasaulio įkūrimą". Jėzus viską darė 

pagal planą. Gyvas krikščionis ne tik nesigiria savo gerais 
darbais, bet dažnai ir pats jų nepastebi. Jie klausia, kada jie 
tą darė? į 

Pasmerkimas evangelijos nepriėmusiems ir jos reikala- 
vimų nevykdžiusiems: “Eikite šalin, į amžiną ugnį". Amžina 
ugnis — prapuolimas buvo skirta tik velniui ir jo angelams. 
Kurie žmonės apsisprendė atmesti tiesą — evangeliją, ir 
gyvenime darė velniškus darbus — sekė velnią, jie bus pagal 
jų pačių apsisprendimą pasmerkti. 


VYRIAUSIOS TARYBOS NUTARIMAS, Mt 26,1-5 

1 Baigęs visas kalbas, Jėzus tarė savo mokiniams, Mt 7,28; 
11,1; 13,53; 19,1. 2 “Jūs žinote, kad po dviejų dienų bus Ve- 
lykos, ir Žmogaus Sūnus bus atiduotas nukryžiuoti", Mk 
14,1-2; Lk 22,1-2; Mt 20,18. 

3 Tada aukštieji kunigai bei tautos vyresnieji susirinko į 
rūmus vyriausiojo kunigo, kuris vadinosi Kaifas, 4 ir nu- 
sprendė suimti Jėzų klasta ir nužudyti, Mt 16,21; 26,57; Jn 
11,49.53. 5 Bet jie sakė: “Tik ne per šventes, kad liaudyje 
nekiltų maištas". 


Visi evangelistai išsamiai, beveik kiekvieną valandą, ap- 
rašė Jėzaus kentėjimus. Jėzus užbaigė viešą mokymą. Sekė 
žmonijos suderinimo auka, per Jėzaus kentėjimus ir mirtį ant 
kryžiaus. Jėzus žinojo, kad Jis bus nukryžiuotas Didįjį Penk- 
tadienį, Pasa šventės metu. Jis pasakė apie tai savo moki- 
niams. 

Velykos — Pasa — Praėjimas. Šios šventės vardas kilo iš 
angelo praėjimo, aplenkimo Izraelitų, kai Egipto pirmagimiai 
mirė. Pasa vadino Velykų avinėlio valgymo šventę. Vėliau 
visa ta šventė įgavo Pasos vardą. 

Taryba susirinko ir nusprendė Jėzų suimti ir nužudyti 
klasta. Jie nebūtų drovėjęsi tą įvykdyti šventės metu, su- 
drumsčiant šventės rimtį. Jie bijojo tik žmonių, kad nekiltų 
maištas. Todėl jie nusprendė savo nutarimą įvykdyti po 
šventės. Dievo planas buvo, kad Jėzus mirtų šventės metu, 
viešai. Įvyko, kaip Dievas patvarkė, o ne ką žmonės nutarė. 

JĖZAUS PATEPIMAS BETANIJOJE, Mt 26, 6-13 

6 Kai Jėzus viešėjo Betanijoje, Simono raupsuotojo na- 
muose, Mk 14,3-9; Lk 7,36-50; Jn 12,1-8, 7 atėjo moteris, 
alebastriniu brangaus aromatinio aliejaus indu nešina, ir, 
Jam sėdint prie stalo, išpylė ant Jo galvos. 8 Tai pamatę, 
mokiniai pasipiktino ir kalbėjo: “Kam toks eikvojimas? 9 Juk 
buvo galima aliejų brangiai parduoti ir išdalyti pinigus varg- 
šams". 10 Tai išgirdęs, Jėzus tarė: “Kam skraudinate moterį? 
Ji man padarė gerą darbą! 11 Vargšų jūs visada turėsite savo 
tarpe, o mane — ne visada, Mt 9,15; 5 M 15,11. 12 Išpildama 
aliejų ant mano kūno, ji tai padarė mano laidotuvėms. 13 Iš 
tiesų sakau jums: visame pasaulyje, kur tik bus skelbiama ši 
evangelija, jos atminimui bus pasakojama, ką ji padarė". 


Kokia nuostabi puota. Šeimininkas buvęs raupsuotas, 
greičiausiai Jėzaus išgydytas. Kaimynas Lozarius, Jėzaus 
prikeltas iš mirusių. Lozariaus sesuo Marija patepė Jėzų 
mirčiai. Lk 7,36-50 yra aprašytas visai kitas nuotykis. Tas 
įvyko Galilėjoje. Ten minimas šeimininkas Simonas yra kitas 
asmuo, taipgi ir moteris yra kitas asmuo. Anas įvykis buvo 
Galilėjoje, o šitas Betanijoje, arti Jeruzalės. 

Jn 12,1-8 šis svečiavimasis aprašytas kiek skirtingai negu 
Mato. Jonas mini kojų patepimą, Matas galvos. Bendrai bū- 
davo pirma patepama galva ir paskui kojos. Tai buvo bran- 
gus tepalas. Rašytojai sako, kad jis kainavo apie 300 sidabri- 
nių, apie darbininko metinę algą. Mokiniai pasipiktino, grei- 
čiausiai įtaigoti Judo? Jis sugebėjo įsigyti sau mokinių pri- 
tarimą, bet ir slapta sugebėjo vogti pinigus. 

Jėzus užstojo Mariją. Gera daryti visada buvo ir bus pro- 
gų. Yra ypatingų progų, kurios nesikartoja. Tokios progos 
gali atrodyti nevertos dėmesio. Jėzus priėmė Jo pagerbimą. 


JUDO IšDAVYSTĖ, Mt 26, 14-16 
14 Tada vienas iš dvylikos, vardu Judas Iskarijotas, nuėjo 
pas aukščiausius kunigus ir tarė, Mk 14,10-11; Lk 22,3-6: 
15 “Ką man duosite, jeigu Jį jums išduosiu?" Tie pasiūlė tris- 
dešimt sidabrinių, Jn 11,57; Zak 11,12. 16 Ir nuo to meto jis 
ieškojo progos išduoti Jį, 1 Tim 6,9-10. 2 

Lukas, 22,3, sako, kad velnias įėjo (apsėdo) į Judą. Matas 
to nemini. Jis sako, kad Judas išdavė Jėzų. Piktasis visada 
gundo, bet žmogus turi laisvą valią ir privalo budėti. Iš evan- 
gelistų aprašymo atrodo, kad Judas visą laiką nebuvo nuo- 
širdus Jėzaus sekėjas. Minima, kad jis buvo neištikimas, 
vagis, išdavikas, savižudys. Kai Judas suprato, kad Jėzus 
eina mirti, Jo siekimas yra kitoks negu Judas laukė, tada jis 
norėjo pagerinti santykius su, kunigais ir kiek pasipelnyti. 
. Kunigams radosi gera proga suimti Jėzų. Jie ją tuojau išnau- 
dojo, dar prieš šventę. 


PASKUTINĖ VAKARIENĖ, Mt 26, 17-25 

17 Pirmąją Neraugintos Duonos dieną mokiniai priėjo prie 
Jėzaus ir klausė: “Sakyk, kur paruošti tau Velykų avinėlį?“ 
Mk 14,12-16; Lk 22,7-13; 2 M 12,14-20; 1 Kor 5,7. 18 Jis at- 
sakė: “Eikite į miestą pas tokį žmogų ir sakykite jam: 'Moky- 
tojas sako: mano metas jau atėjo. Pas tave valgysiu Velykų 
vakarienę sū'savo mokiniais' ", Mt 21,3. 19 Mokiniai padarė, 
kaip Jėzus įsakė, ir paruošė Velykų vakarienę. 

20 Atėjus vakarui, Jėzus su dvylika sėdosi, Mk 14,17-21; 
Lk 22,14.21-23; Jn 13,21-30. 21 Jėzus bevalgant tarė: “Iš 
tiesų sakau jums: vienas iš jūsų mane išduos". 22 Jie labai 
nuliūdo ir klausė kiekvienas Jo: “Nejaugi aš, Viešpatie?" 
23 Jis atsakė: “Mane išduos dažantis su manim duoną dube- 
nyje, 2 M 12,8; Ps 41,10. 24 Žmogaus Sūnus, tiesa, nueina 
(miršta), kaip apie Jį parašyta, bet vargas tam žmogui, kuris 
išduos Žmogaus Sūnų. Geriau būtų buvę tam žmogui ne- 
gimti". 25 Jo išdavikas, Judas, paklausė: “Nejaugi aš, rabi!" 
Jis atsakė: “Tu tai pasakei". 


Mokiniams buvo visai suprantama, kad Jėzus.švęs Pasą. 
Jie klausė Jo, kur paruošti vakarienę? Jėzus neminėjo aėi 
mininko vardo. Bet suprantama, kad šeimininkas buvo Jėz 
artimas žmogus, Jo sekėjas ar vienas išgydytųjų, kaip Si ž 
nas Betanijoje. 

Paruošus vakarienę, Jėzus atėjo su mokiniais. Bevakarį 
niaujant Jis sakė, kad vienas iš jų išduos Jį. Mokiniai labai 
nustebo ir nuliūdo. Jie buvo taip sukrėsti, kad kiekvienas 
klausė, ar jis bus tas? Jėzus tiek paaiškino, kad vienas iš čia 
esančių ir drauge valgančių. Judas tiek veidmainiavo, kad 

kiti mokiniai nesuprato, jį esant išdaviku. Kaip visi, taip ir 
Judas klausė, ar jis bus tas? Jėzus jam atsakė taip, kad jis 
suprato. Jėzus žinojo, kad sprendimas ateina iš Tėvo. Todėl 
Jis viešai neprikaišiojo Judui, bet labai sielojosi išdaviku, 
sakė, kad jam būtų geriau visai negimus. Tas buvo Judui 
įspėjimas susimąstyti ir atsiversti. Žmogus gali veidmai- 
niauti žmonėms, bet ne Dievui. 


ŠVENTA VAKARIENĖ, Mt 26, 26 -30 
26 Vakarieniaujant Jėzus ėmė duoną, laimino ją, laužė ir 
davė mokiniams, sakydamas: “Imkite ir valgykite: tai yra 
mano kūnas", Mk 14,22-25; Lk 22,15-21; 1 Kor 11,23-25; 10,16. 
27 Paskui ėmęs taurę, padėkojęs, davė jiems, tardamas: 
“Gerkite iš jos visi, 28 tai yra mano kraujas — naujosios san- 
doros, kuris už daugelį išliejamas nuodėmių atleidimui, 2 M 
24,8; Iz 53,12; Jer 31,31; Zak 9,11; Žyd 7,22. 29 Ir sakau 
jums: nuo šiol nebegersiu šito vynmedžio vaisiaus iki tos 
dienos, kada su jumis gersiu jį naują savo Tėvo karalystėje", 
Apd 10,41. 30 Pagiedoję liaupsės giesmę, jie išėjo į Alyvų 

kalną, Mk 14,26; Lk 22,39; Jn 18,1; Ps 113-118. 


Vakarieniaujant Jėzus įsteigė šventą Vakarienę naujosios 
'sandoros ir įsakė ją dažnai vartoti. Nuodėmių atleidimas ri- 
šamas ne su Šventa Vakariene, bet su Jėzaus krauju, su Jo 
auka. Dėl Šventos Vakarienės labai daug ginčų buvo, yra ir 
gal bus? Gal teisingiausiai apie šventą Vakarienę yra išsi- 
reiškęs Gosneris: “Išganytojas įsteigė Šventą Vakarienę, 
savo kūno ir kraujo sakramentu. Ji skirta ne pamokymui, 
svajonėms, abejonėms, bet naudojimui: valgyti ir gerti, 
meilę į į Ji". Viešpats sakė: “Imkite, valgykite, gerkite". Pri- 
imkite taip, kaip Jis mums pasiūlė suderinimą. Žiūrėti į gra- 
žiausiai papuoštus stalus ir skaniausiai prirengtą valgį nieko 
mums nepadės, reikia imti, valgyti bei gerti. Tikėti į į Kristų, 
reiškia priimti Jį, Jn 1,12. 

Nebegersiu šito vynmedžio vaisiaus iki... Vieni supranta 
Jėzaus draugystę po prisikėlimo sų savo mokiniais, kiti 
amžinojo gyvenimo džiaugsmą. Pasos vakarienė būdavo bai- 
giama psalmėmis 115-118. 

JĖZAUS ĮSPĖJIMAS PETRUI, Mt 26, 31 -35 

31 Tada Jėzus jiems kalbėjo: “Šitą naktį jūs visi manimi 
pasipiktinsite, nes parašyta: 'Smogsiu piemenį, ir avių. kai- 
menė išsisklaidys'“, Mk 14,17-31; Lk 22,31-34; Zak 13,7; Mt 
9,36; Jn 16,32. 32 O kai būsiu prisikėlęs, nueisiu pirma jūsų į 
Galilėja", Mt 28,7. 33 Petras atsiliepė: “Jei net visi tavimi 
pasipiktintų, aš niekuomet nepasipiktinsiu!"“ Mt 26,69-75; Jn 
18, 36-38. 34 Jėzus jam tarė: “Iš tiesų sakau tau: šią naktį, 
dar gaidžiui nepragydus, tris kartus manęs išsiginsi", Mt 
26,75. 35 Bet Petras tvirtino: “Jei man net reikėtų mirti su 
tavimi, vis tiek tavęs neišsiginsiu!“ Taip kalbėjo ir visi mo- 
kiniai. 


Vakarienė pasibaigė. Jėzus įsteigė naujos sandoros vaka- 
rienę. Jie pagiedojo užbaigos psalmę. Po to jie visi ėjo į 
Alyvų sodą. Einant Jėzus pasakė jiems, kas šią naktį įvyks. 
Jie visi pasipiktins Juo ir išsisklaidys, kaip avys be piemens. 
Jėzus matė dar toliau ir sakė: Jis po prisikėlimo nueis pirma 
jų į Galilėją ir ten juos surinks! 

Petras buvo labai paveiktas vakarienės metu. Jis buvo 
tikras, kad jis nuoširdžiai myli savo Viešpatį. Jis Jo niekad 
neišduos ir nesipiktins Juo, nors reikėtų ir gyvybę atiduoti 
dėl Jo, kartu su Juo mirti. Petras žinojo, kad yra išdavikas, 
gali rastis ir tokių, kurie pasipiktins ir paliks Jėzų. Net visi 
gali tai padaryti. Bet jis niekada to nepadarys. Bet Tas, kuris 
„geriau jį pažino, negu jis pats save, sakė visiems girdint, kad 
tai labai greitai įvyks. Dar šiąnakt, gaidžiui nepragydus, jis 
išsigins Jo tris kartus: Kas yra žmogus, ir jo geriausi pasiry- 
žimai, jei Dievo galia jo nesulaiko!? 


KOVA ALYVŲ SODE, Mt 26, 36 - 46 

36 Jėzus su jais atėjo į vietą, vadinama Getsemane, ir tarė 
mokiniams: “Pasėdėkite čia, kol Aš ten nuėjęs melsiuos", Mk 
14,32-42: Lk 22,39-46; Jn 18,1. 37 Paėmęs Petrą ir abu Zebe- 
diejaus sūnus, pradėjo liūdėti ir sielvartauti, Mt 4,21; 17,1; 
Žyd 5,7. 38 Tada tarė jiems: *Mano siela mirtinai nuliūdusi. 
Likite čia ir budėkite su manimi", Ps 42,6; 53,5; Lk 12,50; Jn 
12,27. 39 Truputį toliau paėjęs, Jėzus parpuolė kniūpsčias ir 

meldėsi: “Mano Tėve, jeigu įmanoma, teaplenkia mane ši 
taurė. Tačiau ne kaip Aš noriu, bet kaip Tu!" Mt 20,22; Jn 
6,38; 18,11; Žyd 5,8; 10,9-10. 40 Jis sugrįžo pas mokinius ir, 
radęs juos miegančius, tarė Petrui: “Negalite nė vienos 
valandos pabudėti su manimi? Mt 25,5. 41 Budėkite ir mels- 
kitės, kad nepatektumėte į pagundą. Dvasia ryžtinga, bet 
kūnas silpnas", Žyd 2,18; 2,14; 4,15; Ef 6,18; 1 Pt 5,8; Apr 3,2; 
16,15. 42 Ir vėl nuėjo antrą kartą ir meldėsi: “Mano Tėve, jei 
ši taurė negali praeiti mano negerta, tebūnie tavo valia:!", Mt 
6,10; 18,11; Jn 6,38; Ps 40,9. 43 Sugrįžęs vėl rado juos mie- 
gančius, — jų akys buvo mieguistos. 44 Tada, palikęs juos, 
Jėzus nuėjo ir trečią kartą meldėsi tais pačiais žodžiais, Lk 
9,32; 2 Kor 12,8. 45 Jis sugrįžo pas mokinius ir tarė: “Jūs vis 
dar miegate ir ilsitės... Štai atėjo valanda, kai Žmogaus 
Sūnus atiduodamas į nusidėjėlių rankas, Rom 13,11; 2 Sam 
24,14. 46 Kelkitės, eime! Štai mano išdavikas čia pat", Jn 
14,31. 


Tai didžiausia kova, kokia kada nors buvo kovota ant šios 
žemės. Išoriniai Žmogaus Sūnus ieškojo pagalbos pas žmo- 
nes, savo mokinius. Jis klaupėsi, krito ant žemės savo veidu. 
Jis kovojo su mirtimi, tiršti kraujo lašai vietoj prakaito ver- 
žėsi. Aplinka buvo visai rami, mokiniai miegojo, naktis. Bet 
Jėzus kovojo baisią kovą. | 

Jėzus buvo visai ramus. Jis kalbėjo ramiai apie savo mirtį, 
ir ramus ėjo į Jeruzalę mirti ant kryžiaus. Bet čia Jis buvo 
sukrėstas!!! 

Skaitant šią Viešpaties kovą, visada jaučiu, kad nesupran- 
tu kas čia dėjosi. Čia tik primenu ką kiti žmonės galvoja apie 
šią kovą. Vieni mano labai žmogiškai, kad Jėzus baiminosi dėl 
mirties ant kryžiaus ir visų kančių susijusių- su ta mirtimi. 
Teip galvojant, Viešpats yra artus mūsų žmogiškumui, mums 
suprantamas. Kiti žmonės mano, kad Viešpats čia kariavo su 
mirtimi ir buvo visai arti jos. Bet Jo paskirtis buvo ne čia 
mirti sode, bet ant kryžiaus atnešti suderinimo auką. Jis 
meldė Tėvo, kad leistų praeiti šiai taurei, mirčiai, ir Jam būtų 
suteikta galimybė mirti ant kryžiaus. Šiuo atveju Jo malda 
buvo išklausyta, Žyd 5,7. Ar žmogui įmanoma suprasti Vieš- 
paties didybę, kovą, laimėjimą!? Iz 55,9. Dievo mintys ir 
keliai yra aukštesni negu mūsų. 

JĖZAUS SUĖMIMAS, Mt 26, 47 - 50 

- 41 Dar Jam tebekalbant, štai pasirodė Judas, vienas iš 
dvylikos, o su juo didelis būrys, ginkluotas kalavijais i ir vėz- 
dais, atsiųstas aukštųjų kunigų ir tautos vyresniųjų, Mk 
14,43-50; Lk 22,47-53; Jn 18,3-11. 48 Jo išdavikas buvo nu- 
rodęs jiems ženklą, sakydamas: “Kurį pabučiuosiu, tai tas! 
Suimkite Jį!" 49 Ir tuojau priėjęs prie Jėzaus, tarė: “Sveikas 
rabi!", ir pabučiavo Jį. 50 O Jėzus jam tarė: “Bičiuli, ko 
atėjai?" Tada jie pripuolę nutvėrė Jėzų ir suėmė Jį. 


Jėzus kovą laimėjo. Tėvas maldą išklausė. Jėzus ramus 
sutiko suėmimą. Judas draugystės ir meilės ženklu — pabu- 
čiavimu išdavė Jėzų. Nuo to laiko, iki mūsų dienų, Judo pa- 
bučiavimas yra tapęs šlykščiausiu išdavimo priežodžiu. Jėzus 
vadino Judą bičiuliu. Jėzus draugišku žodžiu priminė jam jo 
išdavimą. 

Matas sako, kad atėjęs būrys suimti Jėzaus, buvo siųstas 
vyriausios tarybos; vyriausių kunigų ir tautos vyresniųjų. 
Jie buvo ginkluoti kalavijais ir vėzdais. Bet Jonas sako, kad 
jų tarpe buvo ir Romos kareivių. Judas žinojo Jėzaus galią. 
Jis tikriausiai papasakojo tai kunigams. Taryba galėjo pra- 
šyti kareivių, ir tuo romėnams sukelti įspūdį, kad čia turima 
reikalo su labai pavojingu politiku. 


JĖZAUS GYNIMAS, Mt 26, 51-54 

51 Ir štai vienas iš Jėzaus „palydovų ištiesė ranką, išsi- 
traukė kalaviją, puolė vyriausiojo kunigo tarną ir nukirto 
jam ausį. 52 Bet "Tzus jam tarė: “Kišk kalaviją atgal į jo 
vietą, nes visi, kurie griebiasi kalavijo, žus nuo kalavijo, 1 M 
9,6; Rom 13,2-4; Apr 13,10. 53 Gal manai, jog negaliu prašyti 
savo Tėvą ir Jis bematant atsiųstų man daugiau kaip dvylika 
legionų angelų? Mt 4,11; Lk 2,13; Jn 1,51; 18,36; Apr 13,10; 
1 M9,6; Zak 4,6. 54 Bet kaipgi išsipildytų 4 kad šitaip 
turi įvykti?!" 


Pirmieji trys evangelistai nesako kas buvo Jėzaus gynėjas 
kardu. Priežastis ta, kai jie rašė evangelijas, Petras buvo 
gyvas, ir jam galėjo kilti pavojus.-Tuo laiku Jeruzalė nebuvo 

sunaikinta ir taryba turėjo galią. Jonas rašė, kad Jėzaus 
gynėjas kardu buvo Petras. Kai Jonas rašė evangeliją, 
Petras šau buvo miręs ir Jeruzalė sugriauta. 

Petras tikrai norėjo ginti Jėzų kardu. Jėzus neleido jam to 
daryti. Buvo pavojus nuo kardo žūti. Atrodo, kad Jėzaus 
mokiniai turėjo du kardus, o ginkluotas būrys buvo didelis. 
Jei būtų reikalinga buvę, Jėzus žinojo, kad Jis turi teisę pra- 
šyti Tėvą apgynimo. Tėvas atsiųstų angelų. Jėzus nenorėjo 
ginklų apsaugos, bet norėjo kad Raštas būtų įvykdytas. Jė- 
zaus karalystė nebuvo ir nėra šio pasaulio. Kartais Jėzaus 
sekėjai daro klaidas, norėdami remti evangelijos skelbimą 
pasauline galia. Taipgi jie daro klaidas nukapodami ausis, 
duodami papiktinimą. Dėl to žmonės nenori ir negali girdėti 
evangelijos. 


JĖZUS KREIPĖSI Į BŪRĮ, Mt 26, 55 - 56 
55 Tą valandą Jėzus tarė būriui: “Atėjote manęs suimti su 
kalavijais ir vėzdais, tarsi plėšiko. Aš kasdien sėdėjau šven- 
tovėje mokydamas, ir manęs nesuėmėte, Jn 7,26; 18,20; Lk 
19,47; 2,46. 56 Bet viskas šitaip dedasi, nes turi išsipildyti 
pranašų Raštai". Tada visi mokiniai, palikę Jį, pabėgo, Mt 
26,31; Lk 24,26-27; Jn 16,32; Iz 53. 


Jėzus priminė būriui, kad Jis viešai mokė šventovėje. Jei 
buvo reikalas, jie galėjo suimti Jį ten. Dabar jie atėjo prie Jo 
nakties metu, tai nėra teisė, bet smurtas. Smurtininkas, žu- 
dikas, tamsoje gali žymų asmenį užpulti ir nužudyti. Jėzus 
matė ir čia Rašto išsipildymą dėl savęs ir dėl mokinių, Zak 
13,7. Mokiniai padarė nusikaltimą pabėgdami ir palikdami | 
Jėzų vieną. 


TARYBA APKLAUSINĖJA JĖZŲ, Mt 26, 57-68 

"57 Tie, kurie suėmė Jėzų, nuvedė Jį pas vyriausiąjį kunigą 
Kaifą, kur buvo susirinkę Rašto aiškintojai ir tautos vyres- 
nieji, Mk 14,53-72; Lk 22,54-71; Jn 18,12-27; Mt 26,3. 58 Pet- 
ras sekė Jį iš tolo iki vyriausiojo kunigo rūmų ir, įėjęs i 
kiemą, atsisėdo su tarnais pasižiūrėti kuo viskas baigsis. 

59 Tuo tarpu aukštieji kunigai, vyresnieji ir visa teismo 
taryba ieškojo neteisingo parodymo prieš Jėzų, kad galėtų 
nuteisti Jį mirti, Mt 21,23, 60 tačiau NEEA0OL T nors daug išėjo 

priekin neteisingų liudininkų. Pagaliau išėjo priekin du ir 
tarė, 5 M 29,15; Jn 9,10: 61 “Šitas sakė: "Aš galiu sugriauti 
Dievo šventovę ir per tris dienas ją vėl atstatyti ", Mt 27,40; 
Jn 2,19-21; Apd 6,14. 62 Tada atsistojęs vyriausiasis kunigas 
klausė Jėzų: “Nieko neatsakai į šiuos kaltinimus?!" 63 Bet 
Jėzus tylėjo. Tada vyriausiasis kunigas Jam tarė: “Prisaik- 
dinu tave gyvuoju Dievu, kad mums pasakytumei, ar esi 
Mesijas, Dievo Sūnus?!" Mt 16,16; 27,12; Jn 10,24; 1 Kar 
22,16. 64 Jėzus atsakė: “Taip tu sakai. Bet Aš jums sakau: 
jūs pamatysite Žmogaus Sūnų, sėdintį Visagalio dešinėje ir 
ateinantį dangaus debesyse!" Mk 16,19; Mt 10,23; 16,27; 
24,30; Lk 21,27; 2 Kor 13,4; Ps 110,1; Dan 7,18. 65 Tada vy- 
riausiasis kunigas perplėšė savo drabužius ir sušuko: “Jis 
piktžodžiauja! Kam dar mums liudytojai?! Štai girdėjote 
piktžodžiavimą, Mt 9,3; Apd 14,14; 22,23; Jn 10,33. 66 Kaip 
jums regisi?" Jie atsakė: “Jis vertas mirties!" Jn 19,7; 3 M 
24,16. 

67 Tada jie spiaudė Jėzui į veidą i ir daužė Jį delnais. Kiti 
mušė Jį per veidą ir tyčiojosi, Mt 27,30; 4 M 12,14; 5 M 25,9; 
Iz 50,6; 1 Pt 2,20: 68 “Pranašauk mums, Mesijau, kas tave 
mušė!" Mk 14,65. 


Pirmiausia nuvedė Jėzų į vyriausiojo kunigo Kaifo rūmus. 
Atrodo, kad čia jau buvo susirinkusi taryba ir laukė atvedant 
Jėzų. Įstatymas reikalavo, kad teismas vyktų dienos metu. 
Tikrybėje taryba susirinko ne į teismą, bet tik sprendimą 
patvirtinti, kurį pirmiau buvo priėmus. Įstatymas reikalavo 
mažiausia dviejų liudininkų. Taryba ieškojo netikrų liudinin- 
kų, nes ji buvo tikra, kad tikrų neras. Pagaliau surado du liu- 
dininkus, bet ir jie liudijo neteisingai ir netvarkingai. Jie 
sakė, kad Jėzus sakęs: “Galiu sugriauti Dievo šventovę ir į 
tris dienas ją vėl atstatyti". Jėzus nesakė, kad Jis gali su- 
"griauti šventovę. „Jis sakė, kad Izraelis šventovę išniekino, 
padarė ją plėšikų lindyne. 

Jėzus visą laiką tylėjo. Tas labai erzino tarybą. Jei Jis būtų 
kalbėjęs, būtų dar daugiau ją erzinęs. Jis būtų galėjęs save 
apginti, išsiteisinti. Jis to nedarė. Jis žinojo, kad Tėvo valia 
yra Jam mirti. 

Vyriausias kunigas (vyskupas) priesaika reikalavo Jėzų 
pasisakyti, ar Jis yra Mesijas. Į tai Jėzus atsakė: “Tu taip 

sakai". Tas reiškė: “Taip yra, kaip tu sakai". Jis dar pridėjo, 
kad jie matys Jį (Žmogaus Sūnų) sėdintį Visagalio dešinėje ir 
ateinantį dangaus debesyse. Vyskupas tai laikė Dievo pikt- 
žodžiavimu. Taryba jam pritarė. Jie pasmerkė Jėzų mirti. 
Teisėjų pareiga buvo nusikaltėlį nuteisti, bet neišniekinti, 
Dažnai aukšti pareigūnai elgėsi kaip plėšikai ir niekšai. Taip 
ir čia, tarybos nariai neparodė orumo. Jie niekino Jėzų, 
spiaudė į Jį, mušė; uždengę akis, liepė atspėti, kas Jį mušė ir 
kuria ranka. Jie visaip tyčiojosi iš Jo. 


PETRO IšSIGYNIMAS, Mt 26, 69 - 75 

69 Tuo tarpu Petras sėdėjo kieme. Viena tarnaitė priėjo 
prie jo ir tarė: "Ir tu buvai su Jėzumi galilėjiečiu". 70 Bet jis 
išsigynė visų akivaizdoje: “Aš nežinau ką sakai". 71 Einantį 
link vartų, jį pastebėjo kita tarnaitė ir kalbėjo aplinkiniams: 
“Šitas buvo su Jėzumi nazariečiu". 72 Jis ir vėl išsigynė, 
priesaika: “Aš nepažįstu to žmogaus!" Jn 8,55. 73 Po valan- 
dėlės priėjo ten stovėjusieji ir sakė Petrui: “Tikrai tu vienas 
iš jų, nes ir tavo tarmė tave išduoda", Mt 26,69; Mk 14,70. 
74 Tada jis ėmė keiktis ir prisiekinėti: “Aš nepažįstu to žmo- 
gaus!" Ir tuojau pragydo gaidys. 75 Tada Petras prisiminė 
Jėzaus žodžius: “Dar gaidžiui nepragydus, tris kartus manęs 
išsiginsi". Jis išėjo laukan ir graudžiai verkė. 


Jėzų suėmus, visi mokiniai pabėgo. Petras greitai susivo- 
kė, ką daro. Jis sustojo, susitiko su Jonu. Juodu iš tolo sekė 
paskui būrį, kuris nusivedė Jėzų. Jonas turėjo pažintį vy- 
riausiojo kunigo rūmuose. Jis ja pasinaudodamas įėjo į rū- 
mus. Petro neįleido į vidų. Čia rinkosi tik žinomi ir patikimi 
žmonės. Jonas pastebėjo, kad Petro nėra. Jis jį rado lauke už 
vartų. Jonas pakalbėjo su vartininke, ir ji įleido Petrą. 

Vienai mergaitei atrodė, kad Petras yra Jėzaus mokinys. 
Petras atsakė, kad jis nežino ką ji kalba. Antrą kartą Petras 
atsakė priesaika nepažįstąs Jėzaus. Trečią kartą jis pradėjo | 
keiktis. Juo toliau, tuo jis puolė giliau. Jėzaus žvilgsnis, ir 
gaidžio giedojimas, priminė Petrui Jėzaus žodžius: “Gaidžiui 
nepragydus, išsiginsi manęs tris kartus". Ne visada žodis pa- 
žadina sąžinę; dažnai užtenka žvilgsnio, gyvulėlio ar daikto 
priminimo. Po to Petras išėjo laukan ir graudžiai verkė. 
Atgailos ašaros visada yra graudkios. 

JĖZUS ATIDUOTAS PASAULINIAM TEISMUI, 
Mt 27,1-2 
1 Rytui išaušus, visi aukštieji kunigai ir tautos vyresnieji 
padarė sprendimą, kad Jėzus turįs būti nužudytas, Mk 15,1; 
Lk 22,66; 23,1; Jn 18,28.31-32. 2 Surišę nuvedė ir atidavė Jį 
valdytojui Pilotui, Jn 18,12. 


Naktis praėjo, kurioje Viešpatį suėmė ir pasmerkė mirti. 
Ryto metą susirinko visas tarybos sąstatas. Pagal įstatymą 
dienos metu teismas buvo teisėtas. Jis patvirtino nakties 
sprendimą. Žydai neturėjo teisės bausti mirtimi. Tą daryti 
turėjo teisę Romos vietininkas Pilotas. Taryba nutarė ati- 
duoti Jėzų romėnams. 

Kokia naktis ir diena!? Kol žmonės gyvens ant šios že- 
mės — minės Viešpaties trigubą pasmerkimą. Įvyko ką Jėzus 
sakė: “Jie atiduos Žmogaus Sūnų pagonims". Tuo atidavimu 
Jėzus tapo visų Išganytoju;. izraelitų ir pagonių. Jis yra pa- 
saulio suderintojas su Dievu. Jėzų surištą, kaip nusikaltėlį, 
vedė Jeruzalės gatvėmis į romėnų pilį. Jis yra tas, kuris pa- 
daro kiekvieną laisvą, kuris tiki Jį. 


JUDO GALAS, Mt 27,3-10 

3 Kai išdavikas Judas pamatė, jog Jėzus pasmerktas, gai- 
lesčio pagautas, nunešė atgal aukštiesiems kunigams ir vy- 
resniesiems trisdešimt sidabrinių ir tarė, Apd 1,18-19; Mt 
26,15: 4 “Nusidėjau, išduodamas nekaltą kraują". Tie atsakė: 
“Kas mums darbo? Tu žinokis!" 5 Nusviedęs šventovėje pini- 
gus, jis išbėgo ir pasikorė, Apd 1,18; 2 Sam 17,28. 6 Aukštieji 
kunigai paėmė sidabrinius ir kalbėjo: “Jų negalima dėti į 
šventovės iždą, nes tai užmokestis ųž kraują", Mk 13,41; 5 M | 
23,19. 7 Jie pasitarė ir už tuos nupirko puodžiaus dirvą atei- 
viams laidoti. 8 Todėl ta dirva iki šios dienos vadinasi Kraujo 
dirva, Apd 1,19. 9 Taip išsipildė pranašo Jeremijo žodžiai: 
“Ir paėmė trisdešimt sidabrinių, — įkainotojo kainą, už kurią 
buvo Jį suderėję iš Izraelio vaikų, Zak 11,13-, 10 — ir atidavė 
juos už puodžiaus dirvą; taip man Viešpats paskyrė“, 2 M 
9,12. ' 

Judo galas įtrauktas į tarpą Jėzaus teismo eigos. Judo 
nusikaltimas primena ir Petro nusikaltimą. Petras staiga 
nusikalto. Tas gali įvykti kiekvienam. Petras viešai neišpa- 
žino nusikaltimo. Bet jis ėjo tikru keliu. Jis ne vien tik gailė- 
josi, bet ieškojo ir rado atleidimą, išsigelbėjimą pas Dievą. 

Judo nusikaltimas buvo iš anksto, šaltai apgalvotas ir 
įvykdytas. Gal jis buvo ir savo išvadas pasidaręs: Jėzus išsi- 
laisvins, taryba nieko nelaimės, jis pats pasipelnys. Kai jis 
pamatė, kad jo išvados neišsipildė, Jėzus atiduotas romė- 
nams, jie Jį nužudys. Judas gailėjosi. Jo gailestis buvo tikras. 
Jis ėjo viešai pas tuos, pas kuriuos nusikaltimą padarė, išsi- 
pažino savo kaltę, paliudijo Jėzaus nekaltybę. Judo klaida 
buvo tame, kad jis manė panašiai, kaip Kainas; jo kaltė-yra 
per didelė, neatleidžiama: Judas visą laiką darė sprendimus 
vienas pats. Vogė. Jis ir dabar neieškojo atleidimo pas Dievą. 
Jis ėjo savo pasirinktu keliu į pražūtį. 

Taryba buvo Judą nusamdžius nusikaltimui. Judas išpa- 
žino savo kaltę. Taryba nieko nenorėjo žinoti apie Judą. “Tu 
pats žinokis!" Dažnai nusikaltimai padaromi susitarus, bet 
vienam išpažinus kaltę, kitas nieko nepadeda. Taryba nepri- 
ėmė nusikaltimo pinigų. Judas juos numetė. Vėliau ji juos 
paėmė. Tarybos nariai žinojo, kad tie pinigai yra nekalto 
kraujo, todėl netinka juos dėti ki šventovės iždą. Tie pinigai 
buvo panaudoti geram dalykui. Jais nupirko kapines atei- 
viams laidoti. Ar taip elgiantis tarybos sąžinė buvo rami? 

Matas matė ir čia Rašto išsipildymą, Zak 11,12-. Sakyta 
Jeremijo. Ar čia vardai buvo sukeisti: ar Matas citavo iš kito 
šaltinio, kito vertimo? 


PILOTO KLAUSIMAI, Mt 27, 11-14 

11 Jėzus stovėjo valdytojo akivaizdoje. Valdytojas Jį klau- 
sė: “Ar esi žydų karalius?" Jėzus atsakė: “Tu tai sakai", Mk 
15,2-5; Lk 23,2-3; Jn 18,29-38; Mt 26,64; 1 Tim 6,13.. 12 Aukš- 
tujų kunigų ir vyresniųjų skundžiamas, Jis visai neatsiliepė, 
Mt 26,63; Iz 53,7. 13 Tada Pilotas klausė: “Ar negirdi, kaip 
baisiai tave kaltina?". 14 Bet Jis neatsakė nė į vieną kalti- 
nimą ir tuo labai nustebino valdytoją, Jn 19,8-9. 


Jonas aprašo plačiau Jėzaus teismą Piloto akivaizdoje. 

Matas pasako visa labai suglaustai. Matas nemini tarybos 
politinio kaltinimo Jėzui. Taryba gerai žinojo, kad romėnams 
neužtenka tikybinio kaltinimo, ką nors pasmerkti mirti. Nors 
Matas nieko neužrašė apie tarybos politinį kaltinimą, bet iš 
Piloto klausimo: “Ar esi žydų karalius?", matyti, kad taryba 
kaltino Jėzų politika. Žydai labai nekentė romėnų okupantų. 
Nuostatu, taryba dėjosi daugiau atjaučianti Romos ciesorių, 
ištikimesnė jam, negu valdytojas Pilotas. Pilotas nematė 
„jokio pavojaus Romai iš Jėzaus pusės. Taryba grąsino jam, 
jei jis Jėzų paleis, jis nėra ciesoriaus draugas. 

Čia susitiko dvi galybės: Roma, galingiausia pasaulio vals- 
tybė, ir Jėzus, kuris pakeitė pasaulio istorijos eigą. Pilotas 
neklausė Jėzų, ar esi Mesijas? Bet ar Jis karalius? Romė- 
nams nebuvo svarbus Mesijo klausimas, bet tik karaliaus. 

Žydai sunkiai kaltino Jėzų. Pilotas davė Jėzui progą pasi- 
teisinti, atremti kaltinimus. Jėzus būtų galėjęs tą lengvai 
padaryti. Bet Jis nieko neatsakė į kaltinimus. Pilotas gerai 
suprato, kad Jėzus gali atremti kaltinimus. Bet Jėzus tylėjo. 
Pilotas dėl to labai stebėjosi. Dėl mūsų išgelbėjimo Jėzus 
atėjo į į pasaulį, dėl mūsų Jis neatsakė į kaltinimus ir nekaltas 
mirė už mus kaltus. 


JĖZUS AR BARABAS? Mt 27, 15-26 

15 Šventės proga valdytojas buvo pratęs paleisti miniai 
vieną kalinį, kurio ji norėjo, Mk 15,6-15; Lk 23,17-25; Jn 
18,39-19,1. 16 Tada jis turėjo pagarsėjusį kalinį, vardu Ba- 
rabą. 17 Taigi, žmonėms susirinkus, Pilotas klausė: “Katrą 
norite, kad jums paleisčiau: Barabą ar Jėzų, vadinamą Me- 
siju?" 18 Jis žinojo, kad Jėzų jie buvo išdavę iš pavydo, Mt 
21,38; Jn 11,47-48; 12,19; Apd 5,17; 7,9. 19 Pilotui sėdint 
teismo krasėje, jo žmona atsiuntė įspėjimą: “Nieko nedaryk 

"šitam teisiajam! Šiąnakt sapne labai dėl Jo kentėjau", Lk 
23,47; Apd 3,14; 7,52. 

20 Aukštieji kunigai ir vyresnieji perkalbėjo žmones, kad 
prašytų paleisti Barabą, o Jėzų praž žudytų. 21 Tada valdyto- 
jas jiems tarė: “Katrą norite, kad jums paleisčiau?" Jie 
šaukė: “Barabą!" 22 Pilotas klausė: “Ką gi man daryti su Jė- 
zumi, kuris vadinamas Mesiju?" Jie visi rėkė: “Ant kryžiaus 
Jį!" Apd 3,18-14. 23 Jis klausė: “Ką gi pikta Jis padarė?" Bet 
jie dar garsiau šaukė: “Ant kryžiaus Jį!" 


Mt 27,26 198 


24 Pilotas pamatęs, kad nieko nepasiekia ir kad sąmyšis tik 
didėja, ėmė vandens, nusiplovė rankas minios akivaizdoje, ir 
tarė: “Aš nekaltas dėl šio teisiojo kraujo. Jūs žinokitės!" Mt 
21,4-5; Ps 26,6; 78,13; 5 M 21,6. 25 O visi žmonės šaukė: “Jo 
kraujas tekrinta ant mūsų ir mūsų vaikų!" Mt 23,32-36; Apd 
5,28: 18,6; 1 Tes 2,15; Ps 109,17. 26 Tada jis paleido jiems 
Barabą, o Jėzų nuplakdinęs atidavė nukryžiuoti. 


Visi evangelistai aprašo šį įvykį kiek skirtingai. Žydai 
šventė išlaisvinimo šventę, — Nepriklausomybę. Romėnai 
atsižvelgė į tautinius jausmus ir šia proga dovanodavo baus- 
mę vienam kaliniui, kurio minia prašydavo. Buvo pagarsėjęs 
maištininkas, vardu Barabas. Viename susidūrime jis papildė 
žmogžudystę. Taigi, jis buvo toks, dėl ko žydų vadovybė 
skundė Jėzų. 

Pilotas sėdėjo teismo krasėj<. Jis žinojo, kad Jėzus nekal- 
tas, bet nedrįso pavartoti teisės ir paleisti nekaltą Jėzų. Jis 
žinojo, kad eiliniai žmonės džiaugsmingai sutiko Jėzų įjojantį 
į Jeruzalę prieš kelias dienas. Pilotas sugalvojo išnaudoti tą 
Jėzui paleisti. Susirinko minia. Ji prašė paleisti vieną kalinį 
šventės proga. Pilotas klausė, kurio jie norėtų, Jėzaus ar 
Barabo? Kaip tik tuo metu priėjo prie Piloto sargybinis ir 
padavė jam jo žmonos raštelį. Žmona rašė, kad ji sapne labai 
kentėjo dėl to Teisiojo ir prašė vyrą Jo nekaltinti. Nuostabus 
ženklas. Pagonė, kai ką girdėjusi apie Jėzų, žinojo, kad Jis 
yra teisus. Žydų kunigai ir Rašto aiškintojai kaltino Jėzų ir 
siekė Jį nužudyti! Jie turėjo Raštą ir daug ką žinojo apie 
Jėzų. Jie labai vykusiai išnaudojo progą, kai Pilotąs skaitė 
žmonos raštelį. Jie perkalbėjo žmones prašyti paleisti Ba- 
rabą. Žmonės visada klausė ir klauso kunigų patarimų. Dievo 
akyse kiekvienas yra atsakingas už savo veiksmus. 

Pilotas norėjo savo pareigų neatlikimą pateisinti prieta- 
ringu rankų nusiplovimu. Minia šaukė: “Jo kraujas tekrinta 
ant mūsų ir mūsų vaikų!“ Kokia nepastovi minia! Ji prieš 
porą dienų džiaugsmingai sutiko Jėzų. Dabar ji šaukia: “Ant 
kryžiaus Jį!“ Pilotas pripažino Jėzaus nekaltybę, bet pa- 
smerkė Jį mirti. Minia šaukė. Teisėjas atidavė Jėzų minios 
valiai. Ar tai panašu į teismą? Ar nebaisu prisiimti nekaltojo 
kraują ant savęs'ir savo vaikų? Po 40 metų tas įvyko, Jeru- 
zalė buvo sunaikinta. 

Romėnai labai žiauriai plakdavo nusikaltėlius prieš kryžia- 
vimą. Pilotas leido ypatingai tyčiotis iš Jėzaus ir Jį žiauriai 
nuplakti. Jis manė, kad žmonės tokiu Jėzaus nuplakimu pasi- 
tenkins ir prašys Jį paleisti. Piloto planas nepavyko. Jis pa- 
smerkė Jėzų mirti. 


TYČIOJIMASIS — VAINIKAVIMAS, Mt 27, 27 -30 

27 Valdytojo kareiviai nusivedė Jėzų į igulos būstinę ir 
surinko apie Jį būrį, Mk 15,16-20; Jn 19,2-3. 28 Jie išrengė Jį 
ir apsiautė raudona skraiste. 29 Nupynė vainiką iš erškėčių, . 
uždėjo Jam ant galvos, o į dešinę įspraudė nendrę. Po to ty- 
čiodamiesi klūpčiojo prieš Jį ir sakė: “Sveikas žydų karaliau!" 
Mt 20,18. 30 Spiaudydami Jį, stvėrė nendrę ir mušė per 
galvą, Mt 26,67; Iz 50,6. 


Sprendimas padarytas. Barabas paleistas. Jėzus pasmerk- 
tas, atiduotas kariams tyčiotis ir plakti. 


NUŽUDYMAS, Mt 27,31 -50 

31 Pasityčioję iš Jėzaus, kareiviai nusiautė skraistę, ap- 
vilko Jo paties drabužiais ir išsivedė nukryžiuoti. 

32 Eidami jie sutiko vieną žmogų iš Kirėnės, vardu Si- 
moną. Tą privertė nešti Jo kryžių, Mk 15,21-41; Lk 
23,26.33-49; Jn 19,16-30. 33 Atėję į vietą, vadinamą Golgotą, 
tai yra: “Kaukuolės vieta", 34 davė Jam gerti vyno, sumai- 
šyto su tulžimi, bet Jėzus tik paragavo ir negėrė, Ps 69,22. 
35 Prikalę prie kryžiaus, pasidalijo Jo drabužius, mesdami 
burtą; kad išsipildytų kas pranašo sakyta: 'Jie dalinosi mano 
rūbus ir dėl mano apsiausto metė burtą', Ps 22,19; Jn 19,23. 
36 Ir ten pat susėdę sergėjo Jį. 

37 Viršum Jo galvos jie prisegė užrašytą Jo kaltinimą: "Ši- 
tas yra Jėzus, žydų karalius". 38 Kartu su Juo buvo nukry- 
šiuoti du plėšikai, vienas iš dešinės, kitas iš kairės, Iz 53,12. 

39 Einantys pro šalį užgauliojo Jėzų, kraipydami galvas ir 
sakydami, Žyd 12,8; Ps 22,8; 109,25; Iz 87,22: 40 “Še tau, 
kuris sugriauni šventovę ir per tris dienas atstatai; gelbėkis 
pats! Jei esi Dievo Sūnus, nuženk nuo kryžiaus!“ Mt 4,3; 
26,61; Jn 2,19. 41 Taip pat tyčiojosi aukštieji kunigai su 
Rašto aiškintojais ir vyresniaisiais, 42 kalbėdami: “Kitus iš- 
gelbėdavo, o pats negali išsigelbėti. Jeigu Jis Izraelio kara- 


"Mt 27,50 200 


lius, tenužengia dabar nuo kryžiaus, ir mes Juo tikėsime, Lk 
4,23. 43 Jis pasitikėjo Dievu, tad teišvaduoja Jį dabar, jeigu 
Juo rūpinasi, nes Jis sakė: 'Aš Dievo Sūnus' ", Ps 22,9. 
44 Taip pat Jį užgauliojo ir kartu nukryžiuotieji plėšikai. 

45 Nuo šeštos iki devintos valandos apgaubė tamsa visą 
kraštą, Am 8,9. 46 O apie devintą valandą Jėzus garsiai su- 
šuko: “Eli, Eli, lama sabachtani!“, tai reiškia: “Mano Dieve, 
mano Dieve, kodėl mane apleidai?!" Ps 22,2; Jn 8,29. 47 Kai 
kurie iš ten stovinčių, tai išgirdę, sakė, jog Jis šaukiąsis Elijo. 
48 Ir tuoj pat vienas iš jų pribėgęs paėmė kempinę, primirkė 
ją rūgštaus vyno, užmovė ant nendrės ir padavė Jam gerti, 
Ps 69,22; 19,28. 49 Kiti kalbėjo: “Liaukis! Pažiūrėsime, ar 
ateis Elijas Jo gelbėti". 50 Tada Jėzus, dar kartą sušukęs 
garsiu balsu, atidavė dvasią. 


Jie tyčiojosi iš Jėzaus ir kankino Jį taip ilgai, kol jiems 
patiko. Po to jie nuvilko skraistę ir aprengė Jo paties drabu- 
žiais. Apie erškėčių vainiką čia nieko tikslaus nepasakyta. 
Kai kurie mano, kad Jėzų su erškėčių vainiku nukryžiavo. 

Jėzų vedė į nukryžiavimo vietą. Didelė minia ėjo paskui Jį. 
Jis nešė savo kryžių iki miesto vartų. Kareiviai pastebėjo, 
kad Jėzus silpnas ir nepajėgia nešti kryžiaus toliau. Pa- 
smerktasis pats privalėjo nunešti kryžių į žudymo vietą. 
Jėzus buvo perdaug iškankintas ir nusilpęs. Išėjus už miesto 
vartų, minia ėjo į Golgotos kalną. Vienas žmogus ėjo priešais. 
Buvo keista, vienas ėjo priešinga kryptimi. Kariai privertė ji 
nešti Jėzaus kryžių. Tai buvo Simonas iš Kirėnės, Rom 16,13 
minima, kad jo žmona ir du sūnūs laikėsi prie surinkimo. 

Nukryžiavimo vieta buvo arti miesto. Ji buvo vadinama 
Kaukuolės vieta, greičiausiai dėl panašios išvaizdos į kau- 
kuolę? Prieš kryžiuojant, žudomiesiems duodavo gerti vyno 
su priemaišomis. Tas gėrimas apmarindavo kiek skausmus ir 
žudomasis nejausdavo taip labai kančių. Jėzus paragavo ir 
negėrė. Dauguma mano, kad Jėzus norėjo mirti be jokio 
apmarinimo. Tą baisųjį įvykį, nukryžiavimą, Matas aprašo 
tik vienu sakiniu. Nukryžiuotojo drabužius pasidalindavo 
kareiviai už darbą. Nukryžiavimą vykdydavo keturi kariai. 

Žodžiu ir raštu pranešdavo kryžiuojamojo kaltę. Jėzaus 
kaltinimas nebuvo joks nušikaltimas. Jėzų nukryžiavo tarp 
dviejų plėšikų, lyg Jis būtų didžiausias nusikaltėlis. 

Iš Jėzaus tyčiojosi daugybė įvairiausiu būdu. Vieni eidami 
pro šalį kraipė ir kratė galvas, sakydami: “Tai Tu, kuris su- 
griauni šventovę ir ją atstatai per tris dienas". Kiti kartojo 
velnio žodžius, gundymo metu: “Jei esi Dievo Sūnus". Net ir 
aukštieji kunigai su tautos vyresniaisiais tyčiojosi iš Jo. Jie 
sakė: jei Jis nužengtų nuo kryžiaus, jie tikėtų į Jį. Kam, jau 
kam, bet kunigams šiuo laiku buvo vieta šventovėje. Juk 
buvo didžiosios šventės pirmoji diena. Ir drauge nukryžiuo- 
tieji plėšikai, paveikti kitų piktžodžiavimais, tyčiojosi iš 
Jėzaus. 

Nuo šeštos iki devintos valandos, mūsų laiku nuo 12 iki 15 
valandos apgaubė tamsa visą kraštą. Tai nebuvo saulės ap- 
tėmimas, bet Dievo siųsta tamsa. 15 valandą Jėzus garsiai 
šaukė: “Mano Dieve, mano Dieve, kodėl mane apleidai". Jį 
paliko visi: mokiniai, Tėvas. Jėzus šaukė šiuos žodžius 
aramėjų kalba. Romėnų kariai galėjo nesuprasti žodžių 
reikšmės ir manyti, kad Jis šaukiasi Elijo pagalbos. Vienas 
matė Jėzaus troškulį ir davė Jam gerti. Jėzus, garsiai šauk- 
damas, atidavė savo dvasią į Tėvo rankas. 


ĮVYKIAI PO MIRTIES, Mt 27,51-53 
51 Ir štai šventovės uždanga perplyšo pusiau nuo viršaus 
iki apačios, žemė drebėjo, ir uolos skeldėjo, 2 M 26,31; Žyd 
6,19; 9,3; 10,19-20; 12,26. 52 Atsidarė kapai, ir daug užmigu- 
sių šventųjų kūnų prisikėlė, Dan 12,2. 58 Išėję iš kapų po Jė- 
zaus prisikėlimo, jie atėjo į šventąjį miestą ir daug kam pasi- 
rodė, Apd 26,23. 


Jėzus mirė. Dievas prakalbėjo. Ketvirtadienio vakare žy- 
dai valgė Velykų avinėlį. Penktadienis baigėsi. 15 valandą 
buvo aukojamos žymios aukos. Tuo laiku mirė Jėzus ant kry- 
žiaus, tikrasis Velykų avinėlis. Senoji sandora pasibaigė. 
Šventovėje kabėjo užkaba tarp šventosios ir švenčiausiosios. 
Į švenčiausiąją įeidavo vyriausias kunigas kartą į metus su 
didžiausiomis apeigomis (ceremonijomis). Užkaba buvo apie 
15 metrų ilgio ir plaštakos storio. Jėzui mirštant ji perplyšo 
taip, kad visai atidengė švenčiausiąją. Nuostabu, kad vėliau, 
sunaikinus Jeruzalę ir aukos pasibaigė, jos nebeaukojamos | 
iki šiai dienai. Jėzaus aukos užtenka visiems laikams. Įvyko 
smarkus žemės drebėjimas, taip kad uolos skeldėjo. Tai buvo 

nepaprastas žemės drebėjimas, bet Dievo atsakymas į Jė- 
zaus mirtį. Matas pasakoja apie kapų rūsių atsivėrimą ir 
daugelio mirusiųjų prisikėlimą, ėjimą į Jeruzalę ir pasiro- 
dymą žmonėms. Apie tai nėra plačiau aprašyta ir nieko išsa- 
miau nežinome. Tiek yra aišku; Jėzus mirė, mirtį nugalėjo ir 
visiems davė prisikėlimo viltį. 


ROMĖNŲ KARIŲ LIUDIJIMAS, Mt 27, 54 
54 Šimtininkas ir kiti su juo sergentys Jėzų, pamatę žemės 
drebėjimą ir visa, kas dėjosi, labai išsigando ir sakė: “Tikrai 
šitas buvo Dievo Sūnus!“ 


Žydai atmetė Jėzų, jie laikė Jį Dievo piktžodžiautoju. Mo- 
kiniai išsigandę, pasislėpę, tylėjo. Romėnų kariai, pripratę 
prie žiaurumų, jei ne karo lauke, tai prie kryžiavimų, išpažino 
Jėzų Dievo Sūnų buvus. Nežinome kiek jie apie Jėzų žinojo. 
Jėzaus laikysena nukryžiavimo metu įtikino juos, kad Jis yra 
visai: kitoks, negu kiti žmonės. Jie sakė: “Jis tikrai Dievo 
Sūnus!" * 


MOTERYS PRIE KRYŽIAUS, Mt 27, 55 -56 
55 Tenai buvo daug moterų, kurios žiūrėjo iš tolo. Jos buvo 
pasekusios Jėzų iš Galilėjos, Jam patarnaudamos, Lk 8,2-3. 
56 Tarp jų buvo Marija Magdalietė, ir Marija Jokūbo ir Juo- 
zapo motina, ir Zebediejaus sūnų motina, Mt 27,61; 28,1. 


Kai kurios moterys sekė Jėzų visur, iš Galilėjos į Judėją ir 
Jeruzalę. Jos patarnavo Jėzui įvairiausiu būdu. Kai Jėzaus 
mokiniai pabėgo, ir kiti Jo sekėjai nedrįso pasirodyti, šios 
moterys buvo prie Jėzaus nukryžiavimo. Jos stovėjo iš tolo. 
Trys iš jų minimos vardais. Jn 19,26 minimas ir Jonas prie 
kryžiaus. 


VIEšPATIES LAIDOTUVĖS, Mt 27,57-61 
57 Vakarui atėjus, atvyko vienas turtingas žmogus iš 
Arimatėjos, vardu Juozapas, kuris irgi buvo Jėzaus mokinys, 
"Mk 15,42-47; Lk 23,50-55; Jn 19,38-42; Mk 15,43; 2 M 34,25; 
5 M 21,22-23. 58 Jis nuėjo pas Pilotą ir prašė Jėzaus kūno. 
Pilotas įsakė Jį atiduoti. 59 Juozapas paėmė kūną, įvyniojo i 

tyrą drobulę 60 ir paguldė savo naujame kape, kurį buvo 
išsikaldinęs uoloje; ir užritęs didelį akmenį ant kapo angos, 
nuėjo, Iz 53,9; Jn 11,38. 61 Ten buvo Marija Magdalietė ir 
kita Marija, kurios sėdėjo priešais kapą, Mt 28,1. 


Jėzus mirė apie 15 valandą. Jėzaus mokiniai nedrįso artin- 
tis prie kryžiaus. Dievas paragino Juozapą iš Arimatėjos 
palaidoti Jėzų. Jis buvo tam tinkamas žmogus, greičiausiai 
jis turėjo pažintį su Pilotu. Arimatėja neminima Senajame 
Testamente. Greičiausiai tai buvo Rama, Samuelio tėviškė. 

"Juozapas buvo turtingas ir įtakingas tarybos narys. Jis buvo 
slaptas Jėzaus gerbėjas, kaip ir Nikodemas. Juozapas, suži- 
nojęs apie Jėzaus mirtį, kreipėsi į Pilotą prašydamas Jo 
kūno. Nukryžiuoti nusikaltėliai buvo laikomi prakeiktais. 
Tokio nusikaltėlio kūną laidoti buvo skaitoma protestu prieš 
jo pasmerkimą. Juozapas nebojo to. Juozapas turėjo sodą, 
arti Golgotos kalno ir jame uolojė iškaltą kapą. Čia jis. su Ni- 
kodemu ir keliomis moterimis palaidojo Jėzaus kūną. 


SARGYBA PRIE KAPO, Mt 27, 62-66 

62 Kitą dieną, kuri yra po Prisirengimo dienos, susirinko 
pas Pilotą aukštieji kunigai bei fariziejai 63 ir kalbėjo: “Val- 
dove, mes prisimename, jog: tasai suvedžiotojas, dar gyvas 
būdamas sakė: 'Po trijų dienų prisikelsiu, Mt 12,40; Lk 
23,5.14; Jn 7,12,47; 2 Kor 6,8. 64 Įsakyk tad saugoti kapą iki 
trečios dienos, kad Kartais atėję mokiniai neišvogtų Jo ir ne: 
apgavystė balų Diopešnė už pirmąją", Mt 28, 13. 65 Pilotas 
jiems atsakė: “Štai jums sargyba — eikite ir saugokite, kaip 
išmanote". 66 Jie nuėję paženklino antspaudu akmenį ir pa- 
statė sargybą, Dan 9,18. 


Pilotui galėjo atrodyti keistai Juozapo prašymas Jėzaus 
kūno. Kai vyriausieji kunigai išgirdo, ką garbingieji tarybos 
nariai, Juozapas ir Nikodemas, padarė, jie labai nerimo. Jie 
net sabatos nebešventė. Jie posėdžiavo ir ėjo pas Pilotą pra- 
šyti sargybos. Pas Pilotą lankėsi Jėzaus draugai ir priešai. 
Ar Pilotas pastebėjo pas Jėzaus draugus nors kiek vilties? 
Pas priešus jis tikrai pastebėjo baimę. Pilotas norėjo paten- 
kinti abi puses. Bet jis nenorėjo pasidaryti juokingu — sta- 

tyti sargybą prie mirusio kapo. Jis davė jiems sargybą ir 
liepė daryti, kaip jiems tinka. 

Jėzaus mokiniai, nusiminę bailiai, ar jie galėjo galvoti apie 
Jėzaus kūno išvogimą? Sargyba ir antspaudas buvo įrodymu 
Jėzaus prisikėlimo. 


VIEšPATIES PRISIKĖLIMAS, Mt 28, 1-10 

1 O šeštadieniui praėjus, auštant savaitės pirmajai dienai, 
Marija Magdalietė ir kita Marija ėjo aplankyti kapo, Mk 
16,1-10; Lk 24,1-12; Jn 20,1-18; Mt 27,61. 2 Staiga kilo smar- 
kus žemės drebėjimas: Viešpaties angelas nužengė iš dan- 
gaus, nurito šalin akmenį ir atsisėdo ant jo. 3 Jo išvaizda 
buvo tarsi žaibo, o drabužiai balti kaip sniegas. Mt 17,2; Lk 
11,36; Apd 1,10; Dan 7,9. 4 Išsigandę jo, sargybiniai drebėjo 
ir pastiro lyg negyvi, Mt 27,66. 5 O angelas tarė moterims: 
“Nebijokite! Aš žinau, kad ieškote Jėzaus, nukryžiuotojo. 
6 Jo čia nėra. Jis prisikėlė, kaip sakė. Įeikite, apžiūrėkite 
vietą, kur jis gulėjo, Mt 12,40; 16,21; 17,23; 20,19. 7 Ir sku- 
"biai duokite žinią Jo mokiniams: 'Jis prisikėlė iš numirusių ir 
eina pirma jūsų į Galilėją; tenai Jį matysite". Štai aš jums tai 
paskelbiau". Mt 26,32; Jn 16,16,22. 8 Jos skukša? paliko kapą, 
apimtos išgąsčio bei didelio džiaugsmo, ir bėgo pranešti 
mokiniams. 

9 Štai priešais pasirodė Jėzus ir tarė: "Sveikos!" Jos priši- 
artino ir, puolusios žemėn, apkabino Jo kojas, Mt 28,17; Lk 
24,52. 10 Jėzus joms sakė: “Nebijokite! Eikite ir pasakykite 
mano broliams, kad keliauju į Galilėją; ten jie mane matys“, 
Mt 28,7.16; Jn 20,17; Žyd 2,11. 


Didžiųjų ir garsiųjų, kaip ir visų žmonių, gyvenimas pasi- 
baigia jų mirtimi. Su! Jėzumi buvo kitaip. Jis kėlės, ir tuo 
duoda mums viltį — mirtis nugalėta! 

Sargybiniai niekada neturėjo tokių lengvų pareigų — ser- 
gėti mirusį kape! Mirtis užtenkamai gerai saugo mirusius. 
Bet pasirodžius dangiškam pasiuntiniui; kariams neužteko 
drąsos. Jis pastiro lyg mirę ir pareigos neatliko. 

Visi evangelistai aprašo prisikėlimą skirtingai. Tas skirtu- 
mas ir rodo tikrą įvykio aprašymą. Vienas evangelistas rašo, 

kad moterys ėjo pažiūrėti Kristaus kapo. Kitas sako, kad jos 
ėjo nešinos tepalu patepti Jėzaus kūno. Žodžiai yra skirtingi, 
bet esmė yra ta pati. Jos ėjo prie Jėzaus kapo. 

Jėzus prisikėlė pirmąją dieną po subatos. Tai mūsų skai- 
čiavimas — sekmadienį. Pirmi krikščionys vadino tą dieną: 
Viešpaties prisikėlimo diena. Jie Viešpaties dieną rinkosi 
pamaldoms. Krikščionys švenčia ne žydų sabatą ir, ne pago- 
nių saulės dieną, bet Viešpaties dieną — Jėzaus prisikėlimo 
dieną. 

Jėzaus prisikėlimo nė vienas žmogus nematė, ir pats prisi- 
kėlimas nėra aprašytas. Yra surašyti tik įvykiai: žemės dre- 
bėjimas, angelo akmens nuritimas nuo kapo angos, sargybi- 
nių išsigandimas, drebėjimas, moterų pasikalbėjimas su 
angelu. Viešpaties pasirodymas. 

Angelo pasirodymas labai išgąsdino karius, taipgi ir mo- 
teris. Angelo kalba pakeitė moterų baimę į džiaugsmą. Jė- 
zaus staigus pasirodymas išgąsdino jas. Bet Jo žodžiai ir kojų 
palietimas papildė jas dideliu džiaugsmu. Jėzus vadina savo 
bailius mokinius — broliais. 


JĖZAUS PRIEŠAI, Mt 28,11 -15 
11 Joms beeinant, keli sargybiniai atėjo į miestą ir pranešė 
aukštiesiems kunigams, kad įvyko. 12 Tie susitiko su vyres- 
niaisiais, pasitarę davė kareiviams geroaki pinigų ir primokė: 
13 “Sakykite, kad jums bemiegant, Jo mokiniai atėję naktį Jį 
išvogė, Mt 27,64. 14 O jeigu apie tai išgirstų valdytojas, mes 
ji perkalbėsime ir apsaugosime jus nuo nemalonumų". 15 Šie, 
paėmę pinigus, taip ir padarė, kaip buvo pamokyti. Tas gan- 

das yra pasklidęs žydų tarpe iki šios dienos. 


Sargybiniai atėjo pas tuos, kuriems jie buvo atsakingi už 
sargybą, ir raportavo, kad žemė drebėjo, angelas nusileido, 
nurito akmenį. Jėzus išėjo iš kapo; jie buvo taip sukrėsti, kad 
negalėjo pajudėti. Kunigai girdėjo sargybinių raportą ir 
matė jų pergyvenimą (išgąstį). Kunigai buvo taip įtikinti, kad 
jie nėjo prie kapo pasitikrinti. jie tuojau sušaukė tarybos 
posėdį. Taryba buvo taip pat įtikinta Jėzaus prisikėlimu. 
Nuostabu, taryba nesilenkė po gyvojo Dievo galinga ranka, 
bet nutarė papirkti sargybinius. Tarybai buvo reikalingi 
pinigai. Jie mėgo pinigus, kaip ir kiekvienas žmogus. Bet 

papirkimui jie negailėjo pinigų. Žmonės dažnai nesigaili 
pinigų dėl nuodėmių. Tarybos nutarimas buvo, sakykite: 
“Mums miegant atėjo Jėzaus mokiniai ir išvogė lavoną". Ro- 
mėnų kariuomenės nuostatai buvo griežti. Sarbybiniai buvo 
baudžiami mirtimi už netvarkingą budėjimą. Kariams buvo 
pavojus meluoti. Todėl jiems davė daug pinigų ir prižadėjo 
Pilotą nutildyti, jei tas sužinotų tiesą ir patrauktų karius 
atsakomybėn. Taryba statė sargybą prie kapo, norėdama iš- 
vengti tokio gando: Jo mokiniai išvogė kūną ir sako — Jis 
prisikėlė. Dabar taryba pati šį gandą platina. Antra: “Mums 
miegant išvogė..." Kaip miegodami galėjo matyti? Žydai tiki 
tam iki šiai dienai. Skleidžiant melus nė vienas nežino, kiek 
toli jis eis, ir kokias pasekmes turės. 


JĖZAUS GALIA IR ARTYBĖ, Mt 28, 16 - 20 

16 Vienuolika mokinių nuvyko į Galilėją, ant kalno, kurį 
jiems buvo nurodęs Jėzus, Lk 24,9.33; Apd 1,26; 1 Kor 15.5. 
17 Jį pamatę, mokiniai parpuolė ant žemės, tačiau kai kurie 
dar abejojo. 18 Tuomet priėjęs Jėzus kalbėjo jiems: “Man 
duota visa galia danguje ir žemėje, Mt 11,27; Lk 5,24; Jn 
3,27; 13,3; 17,2; Dan 7,14; Ef 1,20-22; Fil 2,9; Apr 12.10. 
19 Tad eikite ir padarykite mano mokiniais visų tautų žmo- 
nes, krikštydami juos vardan Tėvo, ir Sūnaus, ir Šventosios 
Dvasios, Mt 24,14; Mk 16,15; Apd 18,12; 14,21 20 mokydami 
laikytis viso, ką jums įsakiau. Ir štai Aš esu su jumis per 
visas dienas iki pasaulio pabaigos", Mt 5,19; 18,20; Apd 
18,10; Ag 1,13. 


Jėzus sakė savo mokiniams, kad jie Ji matys Galilėjoje. Čia 
Jėzus pradėjo ir tęsė evangelijos skelbimo darbą. Jis ken- 
tėjo, mirė ir prisikėlė Jeruzalėje. Jis sutiko mokinius Galilė- 
joje ant kalno. Kalno vardas neminimas. Mokiniai pamatę Ji 1 
vieni tikėjo, kiti abejojo. Jis priėjo prie jų. Visos abejonės iš- 
nyko. Jėzus sakė: “Man duota visa galia danguje ir žemėje“. 
Žmonės supranta galią, visa nugalėti ir bloga (priešus) sunai- 
kinti. Tai yra žmogiškas galvojimas. Jėzaus galia yra nesu- 
naikinti, bet išgelbėti. Jis yra vienintelis Suderintojas. Tar- 
pininkas. Išganytojas. Kito vardo nėra, kuriame būtų išgel- 
bėjimas, nei žemėje, nei danguje. Jis tą galią paliko moki- | 
niams. Žmonės mano, kad ta galia duota kunigams ir evangė- : 

listams. Kas nuodugniau skaito apaštalų darbus ir seka atbu- 
dimų istoriją, mato, kad evangeliją pirmoje vietoje išplatino 
ne profesionalai — kunigai, bet eiliniai tikintieji. 

Pirmoje vietoje Jėzus įsakė skelbti evangeliją, gerąją 
žinią, kaip Jis pats darė, atsivertimą. Jėzus įsakė eiti į visas 
tautas ir jų žmonėms skelbti evangeliją. Krikštyti vardan 
Tėvo, ir Sūnaus -Štentosios Dvasios; tai yra neatlikti tik 
apeigas, bet leisti pasireikšti dangiškai galiai. Mokyti ne baž- 
nyčių dogmas ir žmonių papročius, bet visa, ką Jėzus mokė ir 
įsakė. Esu su jumis, kaip prisikėlęs Viešpats, savo Dvasios 
liudijimu ir toks liksiu visą laiką, gyvai ir asmenišai pasi- 
reikšdamas. 

EVANGELIJA PAGAL MORKŲ 


Morkus turėjo du vardus: Joną ir Morkų. Jonas yra žydų 
kilmės. Morkus — romėnų. Jis daugiau žinomas Morkaus 
vardu, negu Jono. Panašiai kaip apaštalas Povilas — Saulius. 
Morkus augo ir jaunystės dienas praleido Jeruzalėje. Jo 
tėvų name rinkdavosi krikštionys. Apd 12,12. Greičiausiai ir 
Jėzus su mokiniais čia šventė paskutinę vakarienę. 

Morkus lydėjo apaštalą Povilą ir Barnabą jų pirmoje misi- 
jos kelionėje. Apd 13,5.13; 15,37.39. Antroje misijos kelio- 
nėje, Povilas nesutiko imti jo drauge. Vėliau Povilo ir Mor- 
kaus santykiai buvo geri, Kol 4,10; Fm 24. 

Kiek žinoma iš Šventojo Rašto ir sentėvių raštų, Morkus 
buvo apaštalo Petro palydovas. Atrodo, kad Morkus turėjo 
progų pažinti Jėzų, bet jis nebuvo apaštalas. Jis daugiausia 
sužinojo iš Petro pasakojimų apie Jėzaus darbus ir kalbas. 
Jis užrašė, ką Petras.pasakojo, ir jam mirus, parašė evan- 
geliją, kuri iki mūsų dienu vadinama jo vardu. 

Evangelijos parašymo laikas gali būti 65 — 70 metai. 
Evangelija yra skirta pagonims. Morkus vartojo daug ara- 
mėjiškų žodžių, kaip: talita, kumi, karbon, abba ir kitų. Tie 
žodžiai žydams buvo žinomi. Morkus juos paaiškino, kad 
skaitytojai suprastų, Žydams nereikėjo jokio jų paaiškinimo. 

Morkus skelbė evangeliją Palestinoje, Mažojoje Azijoje, 
Europoje ir Afrikoje. Daugelis mano, kad jis evangeliją pa- 
rašė Romoje. Jis lankė Afriką ir dirbo Aleksandrijoje. Po 
Petro mirties jis apsigyveno Aleksandrijoje ir čia darbavosi. 
Manoma, kad jis čia ir mirė. 

Evangelija pagal Morkų yra trumpiausia iš visų evange- 
lijų. Kai kas mano, kad ji buvo pirmoji parašyta Betgi joje 
yra keli pasakojimai, kurių nėra kitose evangelijose, 4,26-29; 
13-34-36. | 

Tie patys aprašymai, kurie yra Mato ir Morkaus evangeli- 
jose, nors jie ir kiek skirtingi, bet neesminiai, čia neaiški- 
nami. Viską plačiai aprašyti ir aiškinti, užimtų per daug laiko: 
ir vietos. Šio rašymo tikslas nėra, kaip pamokslų, kuriuose 
viskas išsamiai aprašoma. | 4 

JONO KRIKŠTYTOJO VEIKLA, Mk1,1-8 

1 Jėzaus Kristaus, (Dievo Sūnaus), gerosios naujienos 
pradžia, 2 kaip pranašo Izaijo parašyta: “Štai Aš siunčiu 
pirma tavęs savo pasiuntinį, kuris nuties Tau kelią, Mt 3,1-6; 
Lk 3,3-6; Jn 1,19-23; 2 M 23,20; Mal 3,1; Mt 11,10; Lk 1,76; 
7,27; Jn 3,28. 3 Dykumoje šaukiančiojo balsas: taisykite 
Viešpačiui kelią! Ištiesinkite Jam takus!" Iz 40,3. 

4 Jonas pasirodė dykumoje. Jis krikštijo ir skelbė atsiver- 
timo krikštą nuodėmėms atleisti.Apd 13,24; 19,4; Lk 3,8. 
5 Pas jį traukė visa Judėjos šalis ir visi Jeruzalės gyventojai. 
Jie išpažindavo nuodėmes ir buvo jo krikštijami Jordano 
upėje. 

6 Jonas vilkėjo kupranugario vilnų apdaru, o strėnas buvo 
susijuosęs odiniu diržu. Jis valgė žiogus ir laukinį medų, 
2 Kar 1,8; Mt 11,8. 7 Jis skelbė: “Po manęs ateina galinges- 
nis už mane, aš nevertas pasilenkęs atrišti Jo kurpių dirželio, 
8 Aš jus krikštiju vandeniu, o Jis krikštys jus Šventąja Dva- 
sia". Mt 3,11; Lk 3,15-17; Jn 1,20-28; Apd 1,5; 13,25. 


Jėzaus Kristaus, Dievo Sūnaus, gerosios naujienos, arba 
evangelijos pradžia, yra evangelija pagal Morkų. Ši tema yra 
viso Naujojo Testamento. 

Jėzus — reiškia Dievo pagalba. Kristus yra Pateptinis. 
Dievas norėjo ir nori visiems žmonėms padėti, pagelbėti, 1 
Tim 2,4. Tai yra viltis kiekvieno nusidėjėlio. 

Morkus pradėjo rašyti evangeliją Senojo Testamento ci- 
tata, Mal 3,1 ir Iz 40,8. Senasis Testamentas yra pagrindas 
Naujojo Testamento. Morkus rodė, kad Senojo Testamento 
pranašavimai išsipildė. Jis rašė labai suglaustai, pradėjo 
pranašu Malakiju ir baigė Izaiju. Pasiuntinio pareiga buvo 
paruošti kelią Mesijui į Izraelio tautą ir žmonių širdis. Kurią 
dykumą, tyrus Morkus turėjo mintyje, rašydamas šią evan- 
geliją, nepasakė. 

Jonas vilkėjo panašiai, kaip Senojo Testamento pranašai, 2 
Kar 1,78. Jis maitinosi tik tyruose randamu maistu. Dėl 
gilaus Mesijo išpažinimo jam buvo beverčiai visi turtai ir 
malonumai, ko pasaulio žmonės visuomet siekia. Jis skelbė 
atgailą, nuodėmių atleidimą ir Mesijo didybę. Jis sakė apie 
save: jei jis pats palygina savo su Juo, jis nėra vertas būti JO 

nereikšmingiausiu vergu. Jono nepaveikė didelis pasiseki- 
mas. Nors visa Judėja ir Jeruzalė ėjo klausytis jo, jis nurodė 
juos į Mesiją. Tik Mesijas yra Viešpats ir Išgelbėtojas. Pla- 
čiau žiūrėk Mt 3, 1 - 11. 


JĖZAUS KRIKŠTAS, Mk 19-11 

9 Tomis dienomis atėjo Jėzus iš Galilėjos Nazareto, ir Jo- 
nas pakrikštijo Jį Jordane, Mt 3,13-17; Lk 3,21-22; Jn 1,32-84;. 
Lk 2,51. 10 Vos tik išbridęs iš vandens, Jis pamatė prasive- 
riant dangų ir Dvasią, tarsi balandį, nusileidžiantį ant Jo, Ez 
1,1; Mt 3,16; Apt 10,11. 11 Ir iš dangaus pasigirdo balsas: 
“Tu esi mano mylimasis Sūnus, tavimi gėriuosi", Mk 9,7; 1 M 
22,2; Ps 2,7; Iz 42,1. 


Matas aprašo šį įvykį plačiau. Jis pasakoja, kaip Jonas ne- 
norėjo Jėzaus krikštyti ir, Jėzui reikalaujant, nusileido. 
Morkus daug ką išleidžia. Jam yra svarbu pats asmuo — Jė- 
zus. Jėzus buvo be nuodėmės. Jam nereikėjo nei atsivertimo, 
nei krikšto. Bet Jis ėjo pasižeminimo keliu, už mus, prisiėmė 
mūsų kaltes. Jam atsivėrė dangus. Dvasia nusileido ant Jo, ir 
Tėvas išreiškė savo pasitenkinimą Juo. 

Žiūrėk Mt 3, 13-17. 


JĖZAUS GUNDYMAS, Mk 1, 12-18 


12 Tuojau Dvasia Jį išvarė į dykumą, Mt 4,1-11; Lk 4,1-13; 
13 Jis praleido dykumoje keturiasdešimt dienų ir buvo šė- 
tono gundomas, buvojo kartu su žvėrimis, ir angelai tarnavo 
Jam, Job 5,22-23; Ps 91,11-13: | 


Morkus aprašo labai trumpai Jėzaus gundymą. Matas tai 
aprašo daug plačiau, Mt 4,1-11). Morkus sako, kad po Jėzaus 
krikšto ir didingo apreiškimo, Jis buvo Dvasios nuvestas į 
tyrus. Minimi angelai, žvėrys, keturios dešimtys parų, šė- 
tonas. Atrodo, tyruose pasireiškė tvėrimo pradžios drau- 
gystė: žvėrys draugavo, angelai tarnavo Žmogaus Sūnui. Bet 
šėtonas irgi buvo čia, ardė draugystę, gundė. Gundymas nėra 
nusidėjimas. Gundymui pritarimas veda prie puolimo ir nu- 
sikaltimo. 

JĖZAUS VEIKLOS PRADŽIA, Mk 1, 14-15 

14 Kai Jonas buvo suimtas, Jėzus atėjo į Galilėją ir skelbė 
gerąją Dievo naujieną, Mt 4,12.17; Lk 4,14-15: 15 "Atėjo 
metas, priartėjo Dievo karalystė. Atsiverskite ir tikėkite 
evangelijai!" Gal 44. | 

Joną suėmė. Jo. veiklos laikas pasibaigė. Jėzaus laikas pra- 
sidėjo. Apaštalas Jonas Ipasakoja, 3,24, apie Jėzaus veiklą 
šalia krikštytojo veiklos. Jėzaus plati veikla prasidėjo Joną 
suėmus. Laikai ir pasikeitimai įvyksta Dievo paskyrimu. 

Jėzus skelbė: “Atėjo metas, priartėjo Dievo karalystė". 
Tai buvo Dievo malonės metas. Jėzaus skelbimo tema buvo: 
“Atsiverskite ir tikėkite evangelijai!" Žmonės laukė Mesijo ir 
Dievo karalystės. Jie laukė didingo ir garbingo Mesijo. Jie 
būtų mielai kariavę už laukiamą Mesiją. Jėzus nebuvo toks, 
kokio jie laukė. Jėzus skelbė atsivertimą ir tikėjimą. Atsi- 
vertimas nėra gyvenimo pagerinimas, ar blogybių atmeti- 
mas. Jis yra žmogaus širdies pakeitimas, žmogaus vidujinis 
atnaujinimas. Po atnaujinimo seka tikėjimas ir tikėjimo dar- 
bai. Tie du terminai eina drauge. Atnaujinti žmonės patiria 
tikėjimo galią. Kur tikėjimo galia pasireiškia, ten vyksta at- 
leidimas nusikaltimų ir įvairūs ženklai, stebuklai. Kur atsi- 
vertimas ir tikėjimas pasireiškia plačiau, ten vyksta pasikei- 
timai ir tautoje teigiama prasme; atbudimai, teisingesnis 
gyvenimas, evangeliška veikla. 


JĖZUS PAŠAUKIA PIRMUS MOKINIUS, 
Mk 1,16 -20 

16 Eidamas palei Galilėjos jūrą, Jėzus pamatė Simoną ir 
Simono brolį Andriejų, metančius tinklus į jūrą; jie, mat, 
buvo žvejai, Mt 4,18-22; Lk 5,1-11. 17 Jėzus tarė: “Sekite 
mane! Aš jus padarysiu ž žmonių žvejais", Mt 13,17. 18 Ir tuo- 
jau, palikę tinklus, jie sekė Jį. 

19 Paėjėjęs truputį toliau, Jis: paniatė.Žebediejaus sūnų 
Jokūbą ir jo brolį Joną valtyje betaisant tinklus. Tuoj pat Jis 
pašaukė ir juos, Mt 4,21; 20,20; 10,35; Lk 5,10; 9,54; Jn 21,2. 
20 Palikę savo tėvą Zebediejų su samdiniais, jie sekė Ji 


Jėzus pažino juos jau iš anksčiau, Lk 5,15; Jn 1,35-. Jėzus 

nesikreipė į aukščiausią žydų tarybą ir neieškojo jos pripaži- 
nimo. Jis pašaukė žmones naujam gyvenimui ir darbui Dievo 
galia. Jie visi keturi buvo paprasti žmonės, žvejai. Bet Jėzus 
pašaukė juos evangelijai skelbti. Taryba galėjo išduoti leidi- 
mus, pažymėjimus. Tai buvo viskas, ką ji galėjo daryti. Jėzus 
teikė dievišką galią. Jau seniai sentėvis Orentas rašė, kad 
kunigai yra gerai išmokslinti, bet maža jų yra pašauktų, Gar- 
siajam evangelistui Moody kai kas prikišo, kad jis nėra gerai 
išsimokslinęs, jis nemoka gerai anglų kalbos. Moody patarė 
tiems mokslininkams skelbti evangeliją, tada jis tylėsiąs. 
Evangelistas Veslys sakydavo: “Duokite man šimtą vyrų, 
kurie bijo Dievo ir nuodėmės, nesvarbu ar jie yra mokyti, ar 
nemokyti, ir aš sujudinsiu (paveiksiu) pasaulį!" Jėzus pakei- 
čia žmones, padaro juos naujais. Jis pavadino savo mokinius 
būti žmonių žvejais. Jie patyrė dievišką galią savo širdyse, 
viską palikę, sekė Jėzų, nes Jis tapo jiems Išganytoju ir 
Viešpačiu. Įdomu, kad pirmųjų krikščionių “ ženklas 
(emblema) buvo žuvis. Galilėjos jūra. Tikrai tai yra ežeras. 
Graikų kalboje parašyta — jūra. 


JĖZAUS PIRMASIS ŽODIS SINAGOGOJ E, 
Mk1,21-22 | 
21 Jie atvyko į Kapernaumą, ir netrukūs,- šeštadienį, nuėjo 
įsinagogą, Jėzus mokė, Mt 4,13. 22 Žmionės-stebėjosi Jo mo- 
kymu, nes Jis mokė kaip turintis galią, o ne kaip Rašto aiš- 
kintojai, Mk 11,18; Mt 7,28-29. 


Morkus, 1,21-34, aprašo vieną praleistą sabatą Kaper- 
naume: Jėzus sakė pamokslą sinagogoje. Ką Jis skelbė, ne: 
parašyta. Iš 1,15 žinome, kad Jėzus skelbė atsivertimą ir ti- 
kėjimą. Rašto aiškintojų tarpe buvo labai gerų kalbėtojų. Jie 
stebindavo žmones savo iškalba, bet Jėzus paveikė žmones 
taip, kad juos apėmė siaubas. Jie išsigando. Jie pajuto visai 
naują Dievo Žodžio veikimą. Kur evangelija skelbiama Dievo 
galia, ten pasireiškia Dievo Dvasios veikimas. Pirma randasi 
apkaltinimas, įtikinimas dėl kalčių, Jn 8,16. Jėzaus pamokslai 
nebuvo tik gražios kalbos, bet Dievo galios pasireiškimas. 

JĖZAUS PIRMA VEIKLA SINAGOGOJE, 
Mk 1,23-28 
23 Sinagogoje buvo netyrosios dvasios apsėstas žmogus. 
Jis sušuko, Mk 5,6-7; Mt 8,29: 24 “Ko tau iš mūsų reikia, 
Jėzau Nazarieti? Gal atėjai mūsų sunaikinti? Aš žinau, kas 
Tuesi: Dievo šventasis!" Mt 27,19; Lk 4,34; Mk 5,7; Lk 8,28; 
1 Kar 17,18; Jn 6,69. 25 Jėzus sudraudė jį: “Nutilk ir išeik iš 
jo!" Mk 3,27. 26 Tada netyroji dvasia pradėjo jį tąsyti ir, 
baisiai šaukdama, išėjo iš jo, Mk 9,20.26; Lk 9,29. 27 Visi 
labai nustebo ir klausinėjo vienas kitą: “Kas gi čia? Naujas 
mokslas su galia?! Jis netgi netyriosioms dvasioms įsakinėja, 
ir tos Jo klauso!" Mk 4,41; Mt 7,29. 28 Garsas apie Jį greitai 
pasklido po visą Galilėjos šalį. ; 


Sinagogoje buvo vienas žmogus demono apsėstas. Jis 
lankė pamaldas, kaip ir kiti. Jie visi pasiklausydavo gražių 
pamokslų, pagiedodavo, dalyvaudavo įprastoje liturgijoje. 
Taip viskas vyko be jokio pasikeitimo. Bet sakant pamokslą 
Jėzui, apsėstajame demonas nerimo. Jis pradėjo šaukti, Jėzų 
vadino Dievo šventuoju. Jis pažino Jėzų geriau, negu visi 
kiti. Jėzus jį sudraudė ir išvarė. Žmonės labai nustebo ir 
klausinėjosi, kas tai per mokslas, kuris pasireiškia su, galia? 
Visame mieste ir apylinkėje buvo kalbama apie tai. 

Ką galime iš to pasimokyti? Dabar mažai kas betiki velnio 
buvimu, dar mažiau — demonų apsėdimu. Net ir Dievas, 
daug kam, yra tik filosofijos ir etikos sąvoka. Žmonės lanko 
bažnyčias, pamaldas, bet “kokie įeina, tokie ir išeina. Visa 
gražu ir gera. Kiek kas tiki į gyvą Dievą ir Jo pasireiškimą? 
Pažiūrėkime į gyvenimą atvirai, realiai. Visi žino, kad alko- 
holis nieko gero žmogui neduoda, bet dažnai labai daug blogo. 
Ir visgi jį vartoja ne tik liaudis, bet ir turintieji daktarų ir 
kunigų titulus. Kiek subuvimų ir parengimų yra be alkoho- 
lio? Panašiai būtų galima kalbėti apie narkotikus, rūkymą, 
studentų riaušes, namų ir universitetų deginimą, net teolo- 
gijos profesorių siūlymą tuoktis ne pavieniams asmenims, 
bet grupėmis, nuogų studentų vaikščiojimą ir daug ką pana- 
"šaus. Juk tokius veiksmus daro ne kvailiai, bet studentai, 
tautos pažiba. Tai ne kvailybė, bet tikras apsėdimas. Tokių 
apsėstų neatveda į protą mokslas. Mažai jiems padeda ir me- 

dicina. Betgi yra tikra: kas išgirsta apie gyvąjį Išganytoją, 
prisikėlusį Jėzų iš Nazareto, tas tampa sukrėstas ir išgelbė- 
tas. Narkotikai gydomi ilgą laiką, ir tik labai mažas nuošimtis 
jų pasveiksta. Bet kurie įtiki evangelijai, tie vienoj akimirkoj 
pasveiksta, tampa laisvi. Tokių ir JAV yra tūkstančiai, anuo 
laiku, kai Jėzus išlaisvino aną apsėstąjį, garsas apie tai pa- 
sklido plačiai. Mūsų dienomis toks baisus apsėdimas yra, kad 
nė garsas plačiau nebepasklinda. Kiek spauda apie tokius 
-dalykus berašo? 


JĖZAUS VEIKLA NAMUOSE, Mk 1, 29-31 
29 Išėjęs iš sinagogos, Jėzus kartu su Jokūbu ir Jonu nuėjo 
į Simono ir Andriejaus namus, Mt 8,14-16; Lk 4,38-41, Mt 
4,21. 30 Simono uošvė gulėjo karščiuodama, ir jie tuojau apie 
tai Jam pasakė, Apd 28,8. 31 Jis“priėjęs pakėlė ją ištiesda- 
mas ranką; karštis paliovė, ir ji galėjo jiems patarnauti. 


Po pamaldų Petras pasikvietė Jėzų ir Jo mokiniuš į savo 
namus pietums. Petro uošvė karščiavo. Jėzus ištiesė jai savo 
gelbstančią ir gydančią ranką. Ji tuojau visai pasveiko ir 
galėjo patarnauti. Jėzus yra tas pats bažnyčioje ir namuose, 
viešumoje ir privačiai. 


JĖZUS PADEDA VISIEMS, Mk 1, 32-34 
32 Atėjus vakarui, kai saulė nusileido, pas Jėzų sugabeno 
visus ligonius ir demonų apsėstuosius; 33 visas miestas buvo 
susirinkęs prie durų. 34 Jis pagydė daugelį sergančių įvairio- 
mis ligomis, išvarė daug demonų. Ir neleido demonams kal- 
bėti, nes jie žinojo Jį, Apd 16,17-18; Lk 4,41. 


Kai sabata pasibaigė, saulė nusileido, buvo nebe šventė, 
pas J ėzų sugabeno viso miesto ligonius, i ir visi žmonės susi- 
rinko prie Petro namų. Dienos metu žmonės kalbėjo apie Jė- 
zaus veiksmą sinagogoje. Vakare jie veikė: ėjo, gabeno ligo- 
nius! Jėzus gydė visas ligas. Nepagydomų ligų Jam nebuvo. 
Demonai, puolę angelai, daugiau žinojo apie Jėzų, negu žmo- 
nės. Jėzus demonus sudraudė ir neleido jiems kalbėti. Jis 
norėjo likti paslėptas Mesijas iki mirties ant kryžiaus, kol 
visai nugalėjo tamsybės jėgas. 

Šiais laikais Jėzus yra tas pats, koks Jis buvo Kaper- 

naume. Jis gydo ir dabar. Šiame laisyame krašte, JAV, kas 
nori, gali klausytis išgydytųjų liudijimų radijo bangomis ir 
matyti televizijos programose. 
JĖZUS MELDŽIASI ANKSTI RYTA, Mk 1, 85:39 

35 Labai anksti, dar neišaušus, J ėzus atsikėlęs nuėjo į nuo- 
šalią vietą ir tenai meldėsi, Lk 4,42-44; 8,15, „86 Simorias ir jo 
draugai nusekė iš paskos 37 ir, suradę Jį, Sakė: “Visi tavęs 
ieško", Lk 8,40; Jn 6,24. 38 Jis atsakė: |"Eikime ky greti- 
mus miestelius, kad ir ten skelbčiau (žodį), nes ta hz tėjau". 
39 Ir keliavo po visą Galilėją, skelbdamas žodį jų sin4gogose 
ir išvarinėdamas demonus. 


Pats kartą daug mąsčiau ir kalbėjausi su žmonėmis, kuriuo 
laiku daugiausia pavieniai meldžiamasi. Iš pasikalbėjimų pa- 
tyriau, kad dauguma pavieniai meldžiasi nakties metu, kai 
kiti miega. Daugelis meldžiasi lovose gulėdami. Kai kurie 
meldžiasi taip nuoširdžiai, kad pagalvės visai sušlampa nuo 
ašarų. 

Jėzus turėjo labai darbingą ir daug jėgų pareikalavusį šeš- 
tadienį. Visgi Jis atsikėlė labai anksti, dar tamsoje, ir netu- 
rėdamas ramaus kampelių išėjo laukan, susirado nuošalią 
vietą ir-čia mėldėsi. Jis maldoje bendravo su Tėvu, išsiprašė 
Jo vedimo. 

Jėzus patarė eiti į kamarėlę ir užsirakinus ten melstis. Iš 
Jėzaus maldos pavyzdžių matome, kad “kamarėlė" — nuošali 
vieta. Iš šio pavyzdžio matome, kad Jis ėjo melstis labai | 
anksti rytą nuošalioje vietoje. Mt 14,23 Jis atleido žmones, 
įkopė į kalną, liko vienas melstis vėlai vakarė. Lk 6,12 Jis 
meldėsi ant kalno visą naktį. | 

Jėzus išėjo anksti rytą mėlstis. Petras ir kiti dar miegojo ir 
nepastebėjo Jo išeinant. Jie ieškojo Jo ir rado Jį nuošalioje 
" vietoje besimeldžiantį. Ne tik Petras su savo draugais, bet ir 
kiti, ieškojo Jo. Viši norėjo turėti Jį savo tarpe, kad Jis pa- 
dėtų jiems. Jėzus žinojo esąs-siųstas visiems skęlbtį evange- 
liją. Todėl Jis vaikščiojo po visą Galilėją, skelbė gerąją žinią 
ir gydė. : 


RAUPSUOTO IšGYDYMAS, Mk 1, 40 - 45 
„40 Pas Jį atėjo vienas raupsuotas ir (atsiklaupęs) maldavo: 

“Jeigu nori, gali mane apšvarinti", Mt 8,2-4; Lk 5,12-16; Mt 
8,2. 41 Jėzus, pasigailėjęs jo, ištiesė ranką, palietė jį ir tarė: 
“Noriu, būk švarus!" 42 Tuojau pat raupsai pranyko, ir jis 
tapo švarus. 43 Jėzus liepė jam tuojau pasišalinti ir griežtai 
įspėjo, Mt 9,30; Mk 3,12; 8,26: 44 “Žiūrėk, kad niekam nieko 
nesakytumei! Eik pasirodyk kunigui ir už apšvarinimą aukok 
Mozės įsakytą auką jiems paliudyti", 3 M 18,49; 14,2-32. 
45 O šis išėjęs pradėjo taip plačiai skelbti ir skleisti įvykį, jog 
Jėzus nebegalėjo viešai pasirodyti mieste. Jis laikėsi už 
miesto, negyvenamose vietose, bet žmonės iš visur rinkosi 
pas Jį. 


Raupsuotasis atėjo pas Jėzų pasižemindamas ir tikėdamas. 
Jėzus mielai sutiko jį apšvarinti. Įstatymas draudė paliesti 
raupsuotą. Jėzus paliesdamas apšvarino jį ir tuo įstatymo 
neperžengė, bet įvykdė. Nuostabu, išgydytasis gerbė Jėzų ir 
patyrė Jo galią, bet Jo įsakymo nevykdė. Jėzus įsakė niekam 
nepašakoti apie apšvarinimą. Priešingai Jėzaus įsakymui, 
anas kalbėjo apie tai labai plačiai. Nors jis manė gerai, bet 
visgi nepakluso Jėzaus paliepimui. Jėzus gerbė įstatymą, 
todėl įsakė pasirodyti kunigui ir aukoti paskirtą auką. Jau 
pačioje Jėzaus veiklos pradžioje, žmonės taip vargino Jį, kad 
Jis turėjo ieškoti nuošalios vietos ne tik maldai, bet ir po- 
ilsiui. Žiūrėk Mt 8,2-4. 


PARALYŽIUOTO IšGYDYMAS, Mk2,1-12 

1 Po kelių dienų, kai Jėzus vėl atėjo į Kapernaumą, žmonės 
išgirdo.Jį esant namuose, Mt 9,1-8; Lk 5,17.26, 2 ir taip daug 
susirinko, jog prie durų nebeliko vietos. O Jis skelbė jiems 
žodį, Mk 2,15; 3,20; 6,31. 3 Tada keturi vyrai atnešė paraly- 
žiuotą žmogų. 4 Negalėdami dėl minios prinešti jo. prie Jė- 
zaus, jie praplėšė namo stogą, kur Jis buvo, padarę skylę, 
nuleido žemyn patalą, ant kurio gulėjo paralyžiuotasis. 5 Iš-. 
vydęs jų tikėjimą, Jėzus kreipėsi į paralyžiuotąjį: “Sūnau, 
tau atleidžiamos nuodėmės!" 6 Tenai sėdėjo keletas Rašto 
aiškintojų, kurie svarstė savo širdyse: T “Kaip Jis drįsta taip 
kalbėti? Juk Jis piktžodžiauja! Kas gi gali atleisti nuodėmes, 
jei ne vienas Dievas?!" Iz 43,25. 8 Jėzus, iš karto savo dvasia 
supratęs jų mintis, tarė: “Kam taip manote savo širdyse? Jn 

2,25. 9 Kas lengviau — ar sakyti paralyžiuotam: "Tau atlei- 
džiamos nuodėmės", ar liepti: "Kelkis, imk patalą ir vaikš- 
čiok'? 10 Bet, kad žinotumėte Žmogaus Sūnų turint galią at- 
leisti žemėje nuodėmes, — Jis tarė paralyžiuotajam, 11 — 5a- 
kau tau: kelkis, imk savo patalą i ir eik namo!", Jn 5,8. 12 Šis 
atsikėlė, tuojau. ėmė patalą ir visų akyse nuėjo. Visi labai 
stebėjosi ir šlovino Dievą, sakydami: “Tokių dalykų niekad 
nesame matę“, Mt 9,33. 


Šį įvykį labai panašiai, tik su mažais pakeitimais, aprašo 
Matas 9,18. 


MUITININKO LEVIO PAšAUKIMAS, Mk 2, 13-17 

13 Jėzus vėl nuėjo į pajūrį. Ištisa minia susirinko prie Jo, o 
Jis mokė juos, Mt 9,9-13; Lk 5,27-32. 14 Praeidamas Jis pa- 
matė Levį, Alfiejaus sūnų, sėdintį muitinėje, ir tarė jam: 
“Sek mane!“ Šis atsikėlė ir sekė Jį, Jn 1,43. 

15 Jėzus jo namuose sėdėjo (prie stalo), ir muitininkai bei 
nusidėjėliai kartu su Jėzumi ir Jo mokiniais, nes daug buvo 
tų, kurie sekė Jį, Mk 2, 2. 16 Rašto aiškintojai iš fariziejų 
tarpo, išvydę Jį valgantį su nusidėjėliais ir muitininkais, sakė 
Jo mokiniams: “Kodėl Jis valgo su muitininkais ir nusidėjė- 
liais?" Mk 2,24. 17 Tai išgirdęs, Jėzus atsiliepė: “Ne sveikie- 
siems reikia gydytojo, bet ligonims! Aš atėjau ne teisiųjų 
šaukti, o nusidėjėlių", 2 M '15,26; Jn 3,17; 12,47. 


žiūrėk Mato 9, 9-13. 


PASNINKAS, Mk 2, 18-22 

18 Jono mokiniai ir fariziejai pasninkavo. Jie atėję klausė 
Jėzų: “Kodėl Jono ir fariziejų mokiniai pasninkauja, o tavieji 
ne?" Mt 9,14-17; Lk 5,38-38. 19 Jėzus atsakė: “Argi gali ves- 
tuvių svečiai pasninkauti, kol su jais yra jaunikis? Kol jie turi 
savo tarpe 'jaunikį, jie negali pasninkauti, Jn 3,29. 20 Bet 
ateis dienos, kai T3Unikis bus iš jų atimtas, tomis dienomis, jie 
pasninkaus, Mk 14,7; Lk 17,22; Jn 16,19-20. 

21 Niekas nesiuva lopo naujo milo ant išdėvėto drabužio; 
kitaip lopas atplėštų nuo jo gabalą, ir pasidarytų didesnė 
skylė. 22 Taipogi niekas nepila šviežio vyno į senas odines. 

„Antraip, vynas suplėšytų odines, ir nueitų niekais vynas ir 


219 Mk 3,6 


odinės. Šviežiam vynui — naujos odinės!" Job 32,19. 


Žiūrėk Mato 9, 14-17 


ŠEŠTADIENIS, Mk 2, 23 - 28 

23 Vieną šeštadienį Jėzus ėjo per javų lauką, ir Jo mokiniai 
eidami skabė varpas, Mt 12,1-8; Lk 6,1-5; 5 M 23,26. 24 Fari- 
ziejai priekaištavo: “Žiūrėk, jie daro šeštadienį tai, kas drau- 
džiama“, Mk 2,16. 25 Jėzus atsakė: “Nejau neskaitėte, ką 
prireikus darė Dovydas, kai jis ir jo palydovai neturėjo mais- 
to ir buvo išalkę, 1 Sam 21,7; 26 prie vyriausiojo kunigo 
Abiataro jis įėjo į Dievo namus ir valgė padėtinės duonos ir 
davė jos valgyti savo palydovams, nors jos niekam nevalia 
valgyti, tik kunigams", 3 M 24,5-9. 27 Ir pridūrė: “Šeštadie- 
nis padarytas žmogui, o ne žmogus šeštadieniui, 5 M 5,14; 
28 taigi Žmogaus Sūnus yra ir šeštadienio Viešpats". 


Žiūrėk Mato 12,1-8. 


šEšTADIENIO KLAUSIMAS, Mk3,1-6 

1 Jis vėl įėjo į sinagogą, o ten buvo žmogus su padžiūvusia 
ranka, Mt 12,9-14, Lk 6,6-11; 14,1-6. 2 Jie stebėjo Jį, ar Jis ' 
gydys šeštadienį, kad galėtų Jį apkaltinti. 3 Ir Jėzus tarė 
žmogui su padžiūvusia ranka: “Stok į vidurį!" 4 Ir Jis sakė 
jiems: “Ar šeštadienį leistina gera daryti, ar bloga? Gelbėti 
gyvybę ar žudyti?" Bet anie tylėjo. 5 Tada, rūsčiai į juos pa- 
žvelgęs ir nuliūdęs dėl jų užsispyrimo, tarė tam žmogui: “Iš- 
tiesk ranką!" Šis ištiesė, ir ranka pagijo, Mk 10,23; Jn 11,33; 
Rom 11,25; Ef 4,18. 6 Išėję fariziejai tuojau pradėjo tartis su 
erodininkais, kaip Jėzų pražudyti, Mk 12,13; Mt 22,16; Jn 
5,18. 


Šis įvykis yra aprašytas Mato 12,9-14. Abu evangelistai 
aprašo panašiai šeštadienio klausimą ir Jėzaus apkaltinimą. 
Skirtumai yra neesminiai. Matas sako, kad fariziejai klausė 
Jėzų, o Jis atsakė jiems palyginimu apie avį. Fariziejai susi- 
mokė nužudyti Jėzų. Morkus sako, kad fariziejai sekė, ką 
Jėzus darys. Jėzus klausė fariziejų, ar šeštadienį leistina 
gera daryti? Fariziejai tarėsi su Erodo šalininkais, kaip Jėzų 
nužudyti. 

ŽMONIŲ MINIOS PRIE JĖZAUS PAEŽERĖJ E, 
Mk3,7-12 

T Jėzus su mokiniais pasitraukė prie jūros. Įkandin sekė 
didelė minia iš Galilėjos. Taip pat iš Judėjos, Mt 12,15-16; Lk 
6,17-19; Mt 4,23-25, 8 Jeruzalės ir Idumėjos, iš anapus Jor- 
dano bei Tyro ir Sidono šalies atvyko daugybė žmonių, kurie 
buvo girdėję apie Jo darbus, Mk 7,24. 9 Ir Jėzus liepė moki- 
niams laikyti Jam paruoštą valtį, kad minia nespaustų, Mk 
5,24; Mt 13,2. 10 Mat, Jis buvo daugelį išgydęs, ir visi, ką tik 
vargino ligos, veržėsi, norėdami prisiliesti, Mt 15, 30; Mk 
6,56. 11 Ir netyrosios dvasios, vos tik, Jį išvydusios, parpul- 
davo priešais ir šaukdavo: “Tu Dievo Sūnus!" Lk 4,41. 12 Bet 
Jėzus griežtai jas drausdavo, kad Jo negarsintų, Mk 1,43-44, 


Fariziejai nusprendė nužudyti Jėzų. Jis pasitraukė iš jų 
tarpo į paežerę Ir ten toliau darė gera: mokė ir gydė. Žmonės, 
išgirdę apie Jėzaus darbus, skubėjo iš viso krašto pas Jį. 
Vieni norėjo įsitikinti, ar Jėzus tikrai daro tokius nuostabius 
darbus, kiti ieškojo pagalbos pas. Jį. Žmonės veržte veržėsi 
prie Jo. Jėzus liepė mokiniams laikyti paruoštą valtį. Jis ne- 
galėjo dėl minios laisvai judėti, ir buvo pavojus, kad žmonės 
gali suspausti Jį. 

Demonai pažino Jėzų. Jėzus neleido kalbėti jiems, sudrau- 
dė ir išvarė juos. Magija ir okultizmas nėra tik juokai, tai yra 
tamsybės galių pasireiškimas. Mūsų laikais tos tamsybės 

galios pasireiškia labai gyvai. Panašiai, kaip jos reiškėsi Jė- 

zaus laikais, taip jos veikia ir prieš Jo atėjimą. Biblinis apsi- 
reiškimas i irgi nėra tik filosofinė sąvoka. Tai yra apsireiški- 
mas gyvojo Dievo ir Jėzaus Kristaus, veikiant Šventajai 
Dvasiai. Neatgimę, kartais ir atgimę, žmonės neskiria bibli- 
nio nuo okultinio pasireiškimo, Biblinis apsireiškimas, jei jam 
paklausoma, duoda palaimą. Okultinis — veda į chaosą ir su- 
naikinimą. Galima duoti toks palyginimas dieviško ir demo- 
niško pasireiškimo: 

Biblinis 

Dieviškas apsireiškimas, Lk 1,26 


Senojo ir Naujojo Testamento pranašystės 
Pranašavimas, Lk 1,76 

Dvasių ištyrimas, 1 Jn 4,1- 

Tikėjimo malda, Jok 5,14- 

Tikėjimo gydymas (dieviškas), Mk 16,17 
Šventosios Dvasios išliejimas, Apd 2 
Kristaus sekimas, Lk 5,28 
Pasitikėjimas Dievo apsauga, Mt 28,20 
Dieviška būtybė, Apd 12,7 


Okultinis 


demonų — spiritizmas 
aiškiaregystė 

burtininkystė 

medijos gabumai 

magija 

apkalbėjimai 

ekstazė 

krauju pasižadėjimas velniui 
prietarai 

šmėkla, vaiduoklis. 


DVYLIKOS APAšTALŲ PAšAUKIMAS, 
Mk3,13-19 

13 Jėzus užkopė ant kalno ir pasišaukė, kuriuos norėjo, ir 
jie atėjo pas Jį, Lk 6,12-16; Mt 10,2-4., 14 Ir Jis paskyrė dvy- 
lika, kad jie būtų kartu su Juo ir, kad galėtų siųsti juos 
skelbti (žodžio) 15 ir jie turėtų galią išvarinėti demonus. 
16 Paskyrė dvylika: Simoną, pavadinęs jį Petru, Jn 1,42; 
17 Zebediejaus sūnų Jokūbą ir Jokūbo brolį Joną, juos pava- 
dinęs "Boanergės, tai yra "griaustinio vaikai", Mt 4,21; Lk 
9,54; 18 Andriejų, Pilypą, Baltramiejų, Matą, Tomą, Alpie- 
jaus sūnų Jokūbą, Tadą, kananietį Simoną, Mt 9, 9; Jn 11,16 
19 ir Judą Iskarijotą, kuris Jį išdavė. 


Žiūrėk Mato 10, 1-4. Jėzus pasišaukė 12 mokinių ir su jais 
užkopė ant kalno. Jis juos parinko ne pagal jų tinkamumą, 
bet pagal Tėvo valią, kaip Jam Tėvas nurodė. Tuo pašaukimu 
buvo sudarytas vienetas iš 12 vyrų, pagal Izraelio giminių 
skaičių. 

Tikslas: 1. Kad jie būtų visada su Juo. 2. Kad Jis galėtų 
pasiųsti juos visada ten, kur reikalinga. 3. Kad jie skelbtų 
žodį. 4. Kad demonus išvarinėtų. Jėzus suteikė jiems galią. 

Šis apaštalų sąrašas skiriasi kiek savo eile nuo Mato 10,1-4 
ir kitų sąrašų Šventajame Rašte. Bet asmenys yra visi tie 
patys. Apaštalas reiškia — pasiuntinys. Pirminė reikšmė yra 
dvylika apaštalų. Platesne reikšme apaštalais vadinami ir 
kiti Jėzaus mokiniai ir sekėjai, Gal 1,19; Kor 9,5; Fil 2,25; 
2 Kor 8,23; Apd 14,4.14. 


JĖZUS IR JO ARTIMIEJI, Mk 3, 20-21 
20 Jėzui sugrįžus namo, susirinko tiek žmonių, kad jie 
nebegalėjo nė pavalgyti, Mk 2,2; 2,15; 3,20; 6,81. 21 Saviš- 
kiai, apie tai išgirdę, ėjo sulaikyti Jo, sakydami, kad Jis išėjęs 
iš proto, Jn 10,20. 


Jėzus buvo taip užsiėmęs mokymu ir gydymu, kad netu- 
rėjo laiko nei tinkamai pailsėti, nei pavalgyti. Jo valgis 
buvo — daryti Tėvo valią, Jn 4,34. Jėzaus darbai i? ginčai su 
fariziejais, kunigais ir vyresniaisiais pasiekė Jo motiną Ma- 
riją ir. Jo brolius, ir juos nuteikė taip, kad jiems atrodė, jog 
Jis taip elgdamasis išprotėjo. Jie norėjo sulaikyti Jį ir parsi- 
vesti į namus prievarta. Ką Jėzus sakė apie nesutikimus šei- 
mose, tą čia Jis pats pergyveno, Mt 10,84. 


JĖZUS IR JERUZALĖS RAšTO AIšKINTOJAI, 
Mk 3,22 -30 
22 Atvykę iš Jeruzalės Rašto aiškintojai sakė: “Jis turi 
Belzebubą", ir: “Su demonų kunigaikščio pagalba išvaro de- 
monus", Mt 12,24-29; 12,31-32; Lk 11,15-22; Mk 12,10; Mt 
9,34. 23 O Jėzus, pasivadinęs juos, kalbėjo palyginimais: 
“Kaip gali šėtonas išvaryti šėtoną? 24 Jei karalystė susiskal- 
džiusi, tokia karalystė neišsilaiko. 25 Ir jei namai suskilę, tie 
namai neišlieka. 26 Ir jei šėtonas sukyla pats prieš save ir 
tampa susiskaldęs, jis neišsilaikys, jam ateis galas. 27 Niekas 
neįsiveržia į galiūno namus ir nepasiglemžia jo turto, pirmiau 
nesurišęs galiūno. Tik tada apiplėšia jo namus", Mt 12,29. 
28 “Iš tiesų sakau jums: bus atleista žmonėms visi nusikal- 

timai ir piktžodžiavimai, kiek jie bepiktžodžiautų, 1 Jn 5,16; 
29 bet jei kas piktžodžiautų Šventajai Dvasiai, tam amžiais 
nebus atleista, ir jis bus kaltas amžina nuodėme". 30 Nes jie 
sakė: “Jis turi netyrią dvasią". 


Belzebulas ar Belzebubas? Vieni rankraščiai rašo Belzebu- 
las, kiti — Belzebubas. Kadangi tarimas lietuvių kalba yra 
lengvesnis Belzebubas — lieku prie jo. Šis vardas turi keturis 
aiškinimus. 1. Musių dievas (ponas), 2 Kar 1,2-. Musės darė 
daug žalos, užkrėsdavo ligomis. Joms buvo skirtas dievas. 
2. Buto (gyvenimo) dievas, kuris apsigyvendavo žmoguje, 
apsėsdavo jį, Mt 10,25. 3. Mėšlo dievas. Taip žydai pajuok- 
davo šį pagonių dievą. 4. Priešas — skundėjas, velnias. 

Rašto aiškintojų delegacija iš Jeruzalės. Gal ji buvo at- 
siųsta tarybos? Ši delegacija matė Jėzų gydant ligonius ir iš- 
varant demonus. Ji negalėjo to išsiginti. Tada ji pareiškė: 
“Jėzus velnio apsėstas, ir su vyriausiojo velnio pagalba daro 
tuos stebuklus". Jėzus jiems atsakė, kad jie patys mato 
ardant velnio darbus, demonus išvarant, velnio karalystę 
naikinant. Tą įmanoma daryti, tik tamsybės kunigaikštį nu- 
galėjus. Jėzus jiems priminė, kad reikia laikytis logikos. Jei 
jie, matydami Dievo darbus, užsispyrusiai laikysis prieš 
Dievą, jie priešinsis Šventosios Dvasios veikimui, padarys 
neatleistiną nuodėmę. Apie neatleistiną nusikaltimą Šven- 
tasis Raštas kalba, 1 Jn 5,16; Žyd 6,4-8; 10,26-29. Surinkime 
žmonės daug kalba apie tai. Kai kam sudaro tas daug kančių, 
sąžinės neramumo. Kada padaromas nebeatleidžiamas nusi- 
kaltimas, žino tik vienas Dievas. Tik Jis tikrai žino, kas yra 
žmogaus širdyje. Jei žmogus siekia ir ieško atleidimo, tikė- 
damas Jėzaus kraujo auka, jis gali būti tikras, kad jis nepa- 
darė nusikaltimo prieš Šventąją Dvasią. Nusikaltęs prieš 
Šventąją Dvasią, nebenori ir nebeieško atleidimo. 


TIKROJI JĖZAUS GIMINYSTĖ, Mk 3, 31-35 
31 Atėjo Jėzaus motina ir broliai ir, lauke sustoję, prašė Jį 
iškviesti, Mt 12,46-50; Lk 8,19-21. 32 Aplink Jį sėdėjo minia, 
kai Jam pranešė: “Štai tavo motina ir' broliai bei seserys 
lauke stovi ir ieško tavęs, Mk 6,3. 33 O Jis atsakė: “Kas yra 

mano motina ir broliai?" 34 Ir, apžvelgęs aplinkui sėdinčius, 
sakė: “Štai mano motina ir broliai! Jn 20,17. 35 Kas vykdo 
Dievo valią, tas man brolis, sesuo ir motina“. 


Šitą įvykį labai panašiai aprašo Matas 12,46-50. Žiūrėk ten. 
Jėzui buvo svarbesni tikėjimo ryšiai, negu kraujo giminystė. 
Jėzus vertino daugiau Tėvo valios vykdymą, negu įstatymo 
pildymą. Jėzui buvo lygūs vyrai ir moterys; broliai, seserys 
ir motina. Pagonys ir žydai laikė didelį skirtumą tarp vyrų ir 
moterų; moterų nenaudai. 


KETVERIOPA ŽEMĖ, Mk4,1-9 

1 Jis vėl pradėjo mokyti pajūryje. Prie Jo susirinko di- 
džiausia minia, taip kad Jis įlipo į valtį jūroje ir sėdėjo ant 
vandens, o visa minia liko sausumoje palei jūrą, Mt 18,1-25; 
Lk 8,4-15. 2 Jis mokė juos daugelio dalykų palyginimais. Mo- 
kydamas bylojo: 3 Paklausykite! Antai sėjėjas išėjo sėti. 
4 Jam besėjant, dalis grūdų nukrito ant kelio, ir atskridę 
paukščiai juos sulesė. 5 Kiti grūdai nukrito į uolėtą dirvą, 
kur buvo mažai žemių, ir greit išleido daigus, nes nebuvo 
gilesnio žemės sluoksnio. 6 Saulei užtekėjus, daigai išdegė ir, 
neturėdami šaknų, sudžiūvo, Jok 1,11; 1 Pt 1,24. 7 Kiti krito 
tarp erškėčių; erškėčiai užaugo ir nusmelkė juos, ir jie ne- 
davė derliaus. 8 Dar kiti nukrito į gerą žemę, sudygo, užaugo 
ir davė derlių: vieni trisdešimteriopą grūdą, kiti šešiasde- 
šimteriopą, treti šimteriopą". 9 Jis dar pridėjo: “Kas turi 
ausis, tesiklauso!" 


Matas šį palyginimą atpasakoja-su visai mažais pakeiti- 
mais. Žiūrėk Mato 13,1-9. Dvasiški, abstrakti, daiktai yra 
sunkiai suprantami. Palyginimai, konkretūs pavyzdžiai, 
padeda suprasti. Kas deda pastangas suprasti, tas turi ausis 
ir pradeda klausytis. 


PALYGINIMO IšAIšKINIMAS, Mk 4, 10 - 20 
10 Kai Jėzus pasilike-vienas, Jo palydovai kartu su dvylika 
klausinėjo apie palyginimus. 11 Jis atsakė: “Jums duota 
Dievo karalystės“ paslaptis, o pašaliniams viskas sakoma 
palyginimais, Mk 3;34; 1 Kor 14,21-22; 5,12-13; Kol 4,5; 1 Tes 
1,4; 1 Tim 3,7, 12 kad jie regėti regėtų, bet nematytų, gir- 

dėti girdėtų, bet nesuprastų, kad neatsiverstų ir nebūtų 
jiems atleista" ", Iz 6,9-10; Jn 12,40; Apd 28,26. 13 Ir Jis pa- 
klausė: “Nejau nesuprantate šito palyginimo?! Tai kaipgi 
suprasite visus kitus palyginimus? 14 Sėjėjas — tai sėjantis 
žodį. 15 Ant kelio sėjamas žodis — žmonės, kuriems vos iš- 
girdus žodį, ateina šėtonas ir išplėšia juose pasėtąjį žodį. 
16 Panašiai su tais, kurie pasėti uolynėje. Išgirdę žodį, jie 
tuojau su džiaugsmu jį priima. 17 Bet jie neturi savyje šaknų 
ir yra nepastovūs. Ištikus kokiai negandai ar persekiojimui 
dėl žodžio, jie bematant pasipiktina, 2 Tes 1,4. 18 Ir kiti — 
sėjami tarp erškėčių. Jie išgirsta žodį, 19 bet pasaulio rūpes- 
čiai, turtų apgaulė ir įvairios sukilusios aistros nusmelkia 
žodį, ir jis tampa nevaisingas, Mk 10,23-24; Lk 21,34; 2 Tes 
2,10; Žyd 3,13; 2 Pt 2,13; Tit 3,14; 2 Pt 1,8. 20 Geroje žemėje 
pasėta sėkla — tai tie, kurie išgirsta žodį, priima jį ir duoda 
vaisių: trisdešimteriopą, šešiasdešimteriopą ir šimteriopą". 


Bendrai, apie palyginimų reikšmę ir šio palyginimo aiški- 
nimą, Matas aprašo kiek plačiau. Žiūrėk Mato 13, 10-23. 


PALYGINIMAS APIE ŽIBINTA IR SAIKA, 
Mk 4,21-25 

21 Ir Jis sakė jiems: “Argi žibintas atnešamas pakišti po 
ryku ar po lova? Argi ne įstatyti į žibintuvą?! Lk 8,16-18; Mt 
5,15. 22 Juk nėra nieko slapta, kas nebūtų atidengta, ir nieko 
paslėpta, kas neišeitų aikštėn, Mt 10,26. 23 Kas turi ausis, 
tesiklauso!" 

24 Jis sakė jiems: "Įsidėmėkite, ką girdite, kokiu saiku sei- 
kėjate, tokiu ir jums bus atseikėta ir dar pridėta, Mt 7,2. 
25 Kas turi, tam bus duota, o iš neturinčio bus atimta ir tai, 
ką turi“, Mt 13,12. 


Apie tai rašo Matas, 5,15-16; 7,1-2 ir 13,12. Mato aprašymai 
turi kiek kitokią reikšmę. bet esmė yra ta pati. 


SEKLA AUGA SAVAIME, Mk 4, 26 - 29 
26 Ir Jis kalbėjo: “Su Dievo karalyste yra kaip su žmo- 
gumi, kuris beria dirvon sėklą. 27 Ar jis miega ar keliasi, ar 
naktį ar dieną, sėkla dygsta ir auga, jam visiškai nežinant 

kaip, Jok 5,7; Mt 13,24-25. 28 Žemė savaime duoda vaisių: 
pradžioje želmenį, paskui varpą, pagaliau pribrendusį grūdą 
varpoje. 29 Derliui prinokus, žmogus tuojau ima piautuvą, 
nes piūtis atėjo". 


Šis palyginimas yra užrašytas tik vieno Morkaus. Pasėta 
sėkla dygsta, auga ir vaisių duoda pati savaime. Tai gamtos 
(Dievo įstatymo) paslaptis, kaip tas vyksta. Panašiai yra su 
įsėtu evangelijos žodžiu žmonių širdyse. Neįmanoma išaiš- 
kinti, kaip tas vyksta. Žodis turi galią. Jis atnaujina žmogų. 


GARSTYČIOS GRŪDELIS, Mk 4, 30 -34 

30 Jis sakė: “Su kuo galima palyginti Dievo karalystę? 
Arba kokiu palyginimu ją pavaizduosime? Mt 13,31-32.34; Lk 
13,18-19. 31 Ji yra tarytum garstyčios grūdelis, kuris, sėja- 
mas dirvon. Jis yra mažiausias iš visų sėklų žemėje, Mt 17,20, 
32 bet pasėtas užauga ir tampa didesnis už visas daržoves, 
išleidžia plačias šakas, taip kad jo pavėsyje gali susikrauti 
lizdą padangių paukščiai", Dan 4,9.18; Ez 17,23; 31,6; Ps 
104,12. 33 Daugeliu tokių palyginimų Jėzus skelbė žmonėms 
žodį, kiek jie sugebėjo suprasti. 34 Be palyginimų Jis jiems 
nekalbėdavo, o savo mokiniams skyrium viską išaiškindavo, 
Mt 13,34; 1 Kor 3,1; Jn 6,20; 16,12; Mk 4,11; 2 Pt 1, 20. 


Šis palyginimas yra pas Matą, 13,31-34. 


AUDROS NUTILDYMAS, Mk 4, 35 -41 

35 Tą pačią dieną, atėjus vakarui, Jis tarė mokiniams: 
“Irkimės į aną pusę!" Mt 8,18; Lk 8,22-25. 36 Atleidę žmones, 
jie taip Jį ir paėmė, kaip Jis valtyje sėdėjo. Drauge plaukė 
kelios kitos valtys. 37 Pakilo didžiulė vėtra, ir bangos pradėjo 
lietis-į valtį, taip kad valtį jau sėmė, Jon 1,3-. 38 Jėzus buvo 
valties gale ir miegojo ant pagalvės. Mokiniai pažadino Ji, 
šaukdami: “Mokytojau, Tau nerūpi, kad mes žūvame?" 
39 Atbudęs Jis sudraudė vėtrą ir įsakė jūrai: “Nutilk, nusi- 
ramink!" Tuoj pat vėjas nutilo, ir pasidarė visiškai ramu, Ps 
89,10; 107,23-32; Mk 6,51. 40 O Jis tarė: “Kodėl esate tokie 
bailūs? Argi neturite dar tikėjimo?" Jn 14,1.27. 41 Juos p2- 
gavo didelė baimė, ir jie kalbėjo vienas kitam: “Kas gi Jis 
toksai? Net vėjas ir jūra klauso Jo!" Mk 1,27. 

Šį palyginimą aprašo Matas 8,23-27. Pas Matą nėra eilučių 
35-36. Morkus šiuose skirsneliuose pasako, kad Jėzus sakė 
pamokslą iš valties. Atėjus vakarui, Jis liepė mokiniams irtis 
į kitą ežero krantą. Jėzus buvo labai išvargęs. Mokiniai at- 
leido žmones. Jėzus liko valtyje ir tuojau užmigo. 


JĖZUS GADAROJE, Mk 5,1-20 

1 Taip priplaukė jūros krantą geraziečių krašte, Mt 
8,28-34; Lk 8,26-39. 2 Jam išlipus iš valties, tuojau priešais iš 
kapinių atbėgo netyrosios dvasios apsėstas vyras. 3 Jis gy- 
veno kapų rūsiuose, ir niekas negalėjo nė grandinėmis jo 
surakinti. 4 Nors jis jau daug kartų buvo pančiojamas ir 
grandinėmis rakinamas, bet sudaužydavo grandines, nusi- 
traukydavo pančius, ir niekas negalėdavo jo suvaldyti. 5 Per 
kiauras naktis ir dienas jis bastydavosi po kapines ir kalnus, 
klykdamas ir daužydamas save akmenimis. 6 Iš tolo pamatęs 
Jėzų, atbėgo, parpuolė prieš Jį 7 ir garsiai šaukė: “Ko Tau 
reikia iš manės, Jėzau, aukščiausiojo Dievo Sūnau? Dėl Die- 
vo, maldauju, nekankink manęs!" Mk 1,24; 1 Kar 17,18; Jok 
2,19. 8 Jis, mat, buvo paliepęs: “Išeik, netyroji dvasia, iš 
žmogaus!" 9 Jis dar paklausė: “O kaip tu vadiniesi?" Ji at- 
sakė: “Mano vardas — Legionas, nes mūsų daug“. 10 Ir pra- 
dėjo labai prašytis nevaryti jų iš krašto. 11 Ten pat, antkal- 
nyje, ganėsi didžiulė kiaulių banda. 12 Dvasios maldavo: 
“Pasiųsk mus į tas kiaules, kad į jas sueitume!" 13 Jėzus 
leido. Išėjusios netyrosios dvasios apniko kiaules, ir visa 
banda, apie du tūkstančius kiaulių, ūmai metėsi nuo skardžio 
į jūrą ir prigėrė jūroje. 14 Tie, kurie jas ganė, išbėgiojo ir 
davė žinią apie įvykį mieste ir kaimuose. Žmonės išėjo pažiū- 
rėti, kas atsitiko. 15 Jie atėjo prie Jėzaus, matė sėdintį de- 
monų apsėstąjį, — tą, kuris buvo turėjęs Legioną, — apsi- 
rengusį ir sveiko proto, ir juos apėmė baimė. 16 Mačiusieji 
papasakojo jiems, kas nutiko su apsėstuoju, ir apie kiaules. 
17 Tada žmonės prašė Jėzų pasišalinti iš jų krašto. 18 Jėzui 
lipant į valtį, buvęs apsėstasis prašė leisti pasilikti su Juo, 
19 bet Jėzus nesutiko ir sakė: “Eik namo pas saviškius ir 
papasakok, kokių nuostabių dalykų Viešpats tau padarė ir 
kaip tavęs pasigailėjo". 20 Tada jis nuėjo (savo keliu) ir De- 
kapolyje skelbė, kokių didžių dalykų Jėzus jam padarė; ir visi 
stebėjosi, Mk 7,31; Mt 4,25. | 

Matas aprašo šį įvykį 8,28-34. Matas kalba apie du apsės- 
tuosius, Morkus apie vieną. Matas nepasakoja apie pagydy- 
tojo prašymą leisti pasilikti prie Jėzaus. 

Išgydytasis žinojo, ką Jėzus jam padarė! Jis norėjo likti 
prie Jėzaus visą laiką. Jis rado per Jėzų sielos ir kūno išgy- 
dymą, ramybę ir pasitenkinimą. Jėzus nepatenkino jo pra- 
šymo, Viena, greičiausiai jis buvo pagonis ir, iki Jėzaus prisi- 
kėlimo, Jo veikla ribojosi tik izraelitų tarpe. Antra, vietos 
gyventojai prašė Jėzų pasitraukti iš jų krašto. Jėzus, palik- 
damas kraštą, paliko j jiems jų tautietį liudininku. Pagydytasis 
buvo uolus evangelijos ' skelbėjas. Jis labai mažai žinojo 
teoretiniai, bet labai daug gyvenimiškai. Jis buvo visai nau: 
jas žmogus savo elgesiu, kalba, gyvenimu. 


PAGYDYMAS MOTERS IR PRIKĖLIMAS MIRUSIOS 
MERGAITĖS, Mk 5,21 - 43 

21 Jėzui vėl persikėlus valtimi į kitą pusę, prie Jo susirinko 
didžiulė minia pajūryje, Mt 9,18-26; Lk 8,40-56. 22 Štai atėjo 
vienas iš sinagogos vyresniųjų, vardu Jairas, ir, pamatęs Jį, 
puolė Jam po kojų ir labai maldavo: 23 “Mano dukrelė miršta! 
Atkik ir uždėk ant jos rankas, kad pagytų ir gyventų", Mt 
9,18. 24 Jis ėjo su juo. Jį sekė didžiulė minia ir spauste 
spaudė, Mk 3,9; 5,31. 

25 Ten buvo viena moteris, dvylika metų serganti krauja- 
plūdžiu. 26 Daug iškentėjusi nuo daugelio gydytojų ir išlei- 
dusi visa, ką turėjo, ji nė kiek nepasitaisė, bet dar ėjo blogyn. 
27 Išgirdusi apie Jėzų, ji prasiskverbė pro minią ir iš užpa- 
kalio palietė Jo apsiaustą. 28 Ji galvojo: “Jeigu paliesiu bent 
Jo drabužį — išgysiu!" Mk 6,56; Mt 14,36. 29 Tuojau kraujas 
nustojo jai plūdęs, ir ji pajuto kūnu, kad yra pasveikusi iš 
savo negalios. 30 O Jėzus iš karto pajuto, kad iš Jo išėjo jėga, 
ir, atsigręžęs į minią, paklausė: “Kas palietė mano drabužį?“ 
Lk 5,17. 31 Mokiniai Jam atsakė: “Matai, kaip 'minia tave 
spaudžia, o klausi: "Kas mane palietė? " 32 Ir Jis dairėsi tos, 
kuri taip buvo padariusi. 33 Moteris išėjo ipriekį išsigandusi 
ir virpėdama, nes žinojo, kas jai atsitiko, ir, puolusi prieš Ji, 
papasakojo visą teisybę. 34 O Jis tarė jai: “Dukra, tavo tikė- 
jimas išgydė tave, eik rami ir būk išgijusi iš savo ligos“, 
1 Sam 1,17; Lk 7,50; 8,48; 2 Sam 15,9; Apd 16,36; Mt 9,22. 

85 Jam dar tebekalbant, atėjo sinagogos vyresniojo žmo- 
nės ir pranešė: “Tavo duktė mirė, kam bevargini Mokyto- 
ją? 36 Išgirdęs tuos žodžius, Jėzus sakė sinagogos vyres- 
niajam: “Nenusigąsk, tik tikėk!" 37 Ir Jis niekam neleido eiti 
kartu, išskyrus Petrą, Jokūbą ir Jokūbo brolį Joną, Mt 17,1. 
38 Jie atėjo į sinagogos vyresniojo namus, ir Jis matė suju- 
dimą — verkiančius ir raudančius (žmones). 39 Įžengęs 
vidun, Jis tarė: “Kam tas triukšmas ir verksmas?! Vaikas 
nėra miręs, 0 miega", Jn 11,4.11. 40 Žmonės juokėsi iš Jo. 
Tada, išvaręs visus, Jis paėmė vaiko tėvą ir motiną, taip pat 
savo palydovus ir įėjo ten, kur vaikas gulėjo. 41 Paėmęs 
vaiką už rankos, sakė jai: “Talita kumi"; ; išvertus reiškia: 
“Mergaite, sakau tau, kelkis!" Apd 9,27; Mt 8,15; Lk 7,14. 
42 Mergaitė tuojau atsikėlė ir vaikščiojo. Jai buvo dvylika 
metų. Jie apstulbo iš nuostabos. 48 Jis griežtai įsakė, kad 
niekas to nesužinotų, ir liepė duoti mergaitei valgyti, Mk 
1,43-44; Mt 9,30; Mk 3,12; 5,48; 7,37; 8,26. 


Matas rašo apie moters pagydymą panašiai kaip Morkus. 
Bet apie mergaitę-abu evangelistai rašo kiek skirtingai. Žiū- 
rėk Mato 9,18-26. Morkus rašo apie mergaitę plačiau negu 
Matas. Morkus sako, kad mergaitė dar nebuvo mirus, kai jos 
tėvas atėjo pas Jėzų pagalbos prašyti. Kol dar mergaitė ne- 
buvo mirus, buvo vilties, kad ji gali pagyti. Mirtis atėmė viltį 
ir visiems namiškiams. Bet Jėzus sakė: “Tik tikėk". Jis yra ir 
mirties nugalėtojas. Verkiantieji juokėsi iš Jėzaus! Nors 

„mirtis yra labai galinga, bet Jėzus vadina ją — miegu, Taip ją 
vadina ir apaštalai, 1 Tes 4,13. 

Kurie netikėjo, tiems Jėzus neleido būti prisikėlimo liudi- 
ninkais. Jėzus prikėlė mergaitę iš mirties ir ją pagydė. Ji 
norėjo ir galėjo valgyti. Dvasiniu atveju, krikščioniui reika- 
lingas ne tik atgimimas, bet ir dvasinis maistas. 


NAZARETO ŽMONĖS ATMETA JĖZŲ, Mk6,1-6 
1 Jis, išvykęs iš ten, mokinių lydimas, parkeliavo į savo 
tėviškę, Mt 13,53-58; Lk 4,16-30. 2 Atėjus šeštadieniui, Jis 
mokė sinagogoje. Daugelis girdėdami stebėjosi ir sakė: “Iš 
kur Jam tai? Kas per išmintis Jam suteikta, ir kas per ste- 
buklai daromi Jo rankomis? Mk 11,18; Jn: 7,14; Lk 10,13. 
3 Argi Jis ne dailidė, ne Marijos sūnus, Jokūbo, Jozės, Judo, 
1 

ir Simono brolis?! Argi Jo seserys negyvena čia, pas mus?!" 
Ir jie piktinosi Juo, Jn 6,42; Apd 13,17; Jud 1; Mk 3,32. 40 
Jėzus jiems tarė: “Tik savo tėviškėje, tarp savo giminių ir 
savo namuose, negerbiamas pranašas", Jn 7,5. 5 Ir Jis ten 
negalėjo padaryti jokio stebuklo, tik keliems ligoniams už- 
dėjo rankas ir juos išgydė. 6 Jis stebėjosi jų netikėjimu; ėjo 
per apylinkės kaimus ir mokė, Mt 8,10. 


Apie Jėzaus su mokiniais buvimą Nazarete, Matas rašo 
labai panašiai, kaip Morkus. Žiūrėk Mt 13,55-58. 


JĖZUS IšSIUNČIA SAVO PASIUNTINIUS PO DU, 
Mk6,7-13 

7 Jis pasišaukė pas save dvylika ir pradėjo juos siuntinėti 
po du. Jis davė jiems valdžią netyrosioms dvasioms, Mt 
10,1.9-14; Lk 10,1. 8 Liepė, be lazdos, nieko neimti į kelio- 
nę — nei duonos, hei krepšio, nei pinigų dirže, — 9 tik apsi- 
auti kurpėmis, bet nesusivilkti dviejų tunikų. 10 Ir sakė 
jiems: “Į kuriuos namus užeisite, ten ir pasilikite, kolei iš- 
vyksite. 11 Jei kurioje vietoje jūsų nepriimtų ir nesiklausytų, 
išeikite iš ten ir netgi dulkes nuo kojų nukratykite, kaip lių- 
dijimą prieš juos". 12 Jie išėję skelbė atsivertimą, 13 išvarė 
daug demonų, daugelį ligonių tepė aliejumi ir išgydė, Mk 
16,17-18; Lk 10,34; Jok 5,14-15. 


Čia yra kiek skirtumų tarp Mato, Luko ir Morkaus. Matas 
su Luku sako neimti lazdos ir kurpių. Morkus mini šiuos 
daiktus, kaip įsakytus imti kelionėn. Kai kas sako, kad lazdos 
buvę dvejopos, pasiremti ir apsiginti. Jėzus liepęs neimti 
apsiginti lazdos, bet leidęs imti pasiremti. Taip pat buvę su 
kurpėmis ir sandalais. Buvę pavelyta imti sandalus, bet ne 
kurpes. Ar yra manyta taip skrupulingai laikytis raidės? Gal 
tik manyta: neapsirūpinkite viskuo, bet pasitikėkite Dievo 
aprūpinimu? Neimkite daug daiktų kelionėn, jie tik trukdys 
jums! Visų svarbiausią dalyką, ką privalėjo imti kelionėn, tai 
Viešpaties įgaliojimą, galią prieš demonus ir ligas! 

Jie buvo siunčiami po du. Jau Senajame Testamente už- 
teko dviejų liudininkų bylą spręsti, 5 M 17,6; 19,15. Nauja- 
jame Testamente pažadėjimas duotas dviem ar trim, Mt 

18,16-20. Du, eidami drauge, galėjo pagelbėti vienas antram 
ir nesekmėje pasiguosti. Taipgi galėjo išlaikyti tikresnį skel- 
bimą, ką vienas pamiršo, kitas papildė. 

Jėzus liepė, atsilankius į naują vietą ir radus prieglaudą, 
ten likti, geresnės neieškoti. Jėzus įsakė skelbti žodį, o ne 
vesti pokalbius ir ginčus. Skelbimas privalėjo būti panašus į 
Jono Krikštytojo ir Jėzaus — atsivertimas. Jėzus liepė tą 
imti labai rimtai: kas jo nepriimtų, su tuo visai nutraukti 
draugystę, net dulkes nukratyti, kaip pasmerkimo liudijimą. 
Pirmoje vietoje privalėjo būti Žodis, skelbimas: toliau de- 
monų išvarymas ir ligų gydymas. Kiek randame užrašyta 
Naujajame Testamente, Jėzus gydė žodžiu, paliesdamas, už- 
dėdamas rankas, patepdamas seilėmis, kai ką įsakydamas 
daryti. Niekur nėra sakyta, kad Jėzus arba apaštalai būtų 
naudoję aliejų. Žydai dažnai naudojo aliejų, kaip gydomąją 
priemonę, vaistus. Iš Mk 6,13 ir Jokūbo 5,14 atrodo, kad Jė- 
zaus mokiniai naudojosi šia priemone. Gal tai buvo daugiau 
simbolinė priemonė? Galią turi tikėjimo žodis! 


ERODAS NEPAŽĮSTA JĖZAUS, Mk 6, 14-16 
14 Karalius Erodas išgirdo apie Jėzų, nes garsas apie Jį 
plačiai sklido, ir žmonės kalbėjo: “Jonas Krikštytojas prisi- 
kėlė iš mirusių, ir todėl Jame reiškiasi stebuklingos jėgos, Mt 
14,1-12; Lk 9,7-9; 3,19-20. 15 Kiti tvirtino: “Jis — Elijas!" Dar 
kiti sakė: “Jis pranašas, kaip buvę pranašai", Mk 8,28; Mt 
21,11. 16 Tai išgirdęs, Erodas sakė: “Jonas, kuriam aš nu- 

kirsdinau galvą, — jis prisikėlė! 


Tarp Mato ir Morkaus yra kiek skirtumų, bet jie yra ne- 
esminiai. Žiūrėk Mato 14,1-2. 


KRIKŠTYTOJO NUŽUDYMAS, Mk 6, 17-29 

17 Erodas buvo įsakęs suimti Joną ir laikė jį sukaustytą 
kalėjime dėl savo brolio Pilypo žmonos Erodiados, kūrią buvo 
vedęs. 18 Jonas, mat, sakė Erodui: “Nevalia tau-gyventi su 
brolio žmona", Mk 10,11; 3 M 18,16. 19 Erodiada neapkentė 
Jono ir troško jį nužudyti, tačiau negalėjo. 20 Erodas bijojo 
Jono, nes žinojo jį esant teisų ir šventą vyrą, ir todėl jį sau- 
gojo. Girdėdamas Joną kalbant, jis blaškėsi, tačiau mielai jo 

klausydavosi, Apd 24,24. 

21 Proga pasitaikė, kai Erodas, švęsdamas savo gimimo 
dieną, iškėlė pokylį savo didžiūnams, kariuomenės aukštie- 
siems karininkams ir Galilėjos kilmingiesiems. 22 Erodiados 
duktė įėjusi šoko ir patiko Erodui bei jo svečiams. Karalius 
tarė mergaitei: “Prašyk iš manęs, ko tik nori, ir aš tau duo- 
siu". 23 Ir jis prisiekė: “Ko tik prašysi, duosiu tau, kad ir 
pusę savo karalystės!" Est 5,3.6; 7,2. 24 Tada ji įėjusi pa- 
klausė savo motiną: “Ko prašyti?" O ši tarė: “Jono Krikšty- 
tojo galvos!" 25 Toji, skubiai atbėgusi pas karalių, prašė: 
“Noriu, kad man tuojau duotumei dubenyje Jono Krikštytojo 
galvą". 

26 Karalius labai nuliūdo, tačiau dėl priesaikos ir svečių 
nesiryžo atšaukti jai duoto pažado. 27 Karalius tuoj pasiuntė 
budelį ir įsakė jam atnešti Jono galvą. Šis nuėjęs nukirto 
Jonui galvą kalėjime 28 ir, atnešęs ją dubenyje, padavė mer- 
gaitei, o mergaitė atidavė ją motinai. 29 Tai išgirdę, Jono 
mokiniai atėjo, paėmė jo kūną ir palaidojo kape. 


Tarp aprašymo Mato ir Morkaus yra kiek skirtumų, bet jie 
„nežymūs, Mt 14,3-12. 


MOKINIAI SUGRĮŽTA, JĖZUS VALGYDINA 
MINIA, Mk 6, 30 - 44 

Apaštalai susirinko pas Jėzų ir apsakė Jam viską, ką buvo 
nuveikę ir mokę, Lk 9,10; 10,17. 31 O Jis tarė jiems: “Eikite į 
nuošalią vietą ir truputį pailsėkite“. Mat, daugybė žmonių 
„ateidavo ir išeidavo, ir jiems nebūdavo kada nė pavalgyti, Mk 
2,2; 3,20. 32 Jie išplaukė valtimi į negyvenamą, nuošalią 
vietą, Mt 14,13-21; Lk 9,10-17; Jn 6,1-13. 33 Žmonės paste- 
bėjo juos išplaukiant, ir daugelis tai sužinojo. Iš visų miestų 
A subėgo ten pėsti ir netgi pralenkė mokinius, Mk 


34 Išlipęs į krantą, Jėzus pamatė didžiulę minią, ir Jam 
pagailo žmonių, nes jie buvo tarsi avys be piemens. Ir Jis 
mokė juos daug dalykų, Mt 9,36; 4 M 27,17; Ez 34,5. 35 Die- 
nai baigiantis, priėjo, prie Jo mokiniai ir sakė: “Ši vieta tuš- 
čia, ir jau vėlyvas laikas, Mk 8,1-9.. 36 Paleisk juos, kad, p2- 
sklidę po aplinkinius vienkiemius bei kaimus, nusipirktų ; 

jj 

valgyti". 87 Bet Jėzus tarė: “Jūs duokite jiems valgyti". Mo- 
kiniai tada teiravosi: “Mums eiti nupirkti duonos už du šim- 
tus denarų ir duoti jiems valgyti?" Jn 4,8. 38 Jis klausė: 
“Kiek turite duonos? Eikite ir pažiūrėkite". Patikrinę jie 
atsakė: “Penkis kepaliukus ir dvi žuvis". 39 Jis įsakė suso- 
dinti žmones būriais ant žalios vėjos. 40 Ir jie susėdo būrys 
prie būrio, po šimtą ir po penkiasdešimt (žmonių). 41 Jėzus 
paėmė penkis kepaliukus duonos ir dvi žuvis, pažvelgė į 
dangų, palaimino, laužė duoną ir davė mokiniams, kad pada- 
lintų žmonėms. Jis taip pat liepė visiems padalyti tas dvi 
žuvis, Mk 7,34; Jn 11,41; 17,1; 8,7. 42 Ir visi privalgė iki 
soties. 43 Jie pririnko dvylika pilnų pintinių duonos gaba- 
liukų ir žuvies likučių, 5 M 28,5. 44 O valgiusiųjų buvo penki 
tūkstančiai vyrų. 


Matas rašo, kad Jėzus išgirdo apie Jono nužudymą. Mor- 
kus sako, kad mokiniai, sugrįžę iš misijos darbo, papasakojo 
Jėzui; ką jie nuveikė. Taigi abu įvykiai sujungiami. Jėzus 
norėjo rasti ramią vietelę susirinkti, pailsėti, atsigaivinti 
drauge su mokiniais. Tai nepavyko. Pasirinktoje vietoje juos 
pasitiko minia! Žiūrėk Mato 14,13-21. 


JĖZUS VAIKŠČIOJA VANDENS PAVIRšIUMI, 
Mk 6, 45 -52 

45 Jis privertė savo mokinius sėsti į valtį ir pirma Jo irtis į 
kitą krantą prie Betsaidos, kol Jis atleisiąs žmones, Mt 
14,22-83; Jn 6,15-21. 46 Juos atleidęs, Jis nuėjo į kalną mels- 
bis. 47 Kai sutemo, valtis buvo jūros viduryje, o Jis vienas 
ant kranto. 48 Matydamas, kad mokiniai vargsta besiir- 
dami, — nes vėjas buvo jiems priešingas, — apie ketvirtą 
nakties sargybą Jis atėjo pas įuos, eidamas jūros paviršiumi, 
ir buvo bepraeinąs pro šalį, Ps 77,20; Iz 43,16; Job 9,8. 49 Šie, 
pamatę Jį einantį jūros paviršiumi, pamanė, jog tai šmėkla, ir 
pradėjo šaukti. 50 Visi Jį regėjo ir išsigando. Bet Jis tuojau 
juos prakalbino: “Drąsos! Tai Aš. Nebijokite!“ Jn 16,33. 
51 Tada Jis įlipo pas juos į valtį, ir vėjas liovėsi (pūtęs). 
Mokiniai dar labiau stebėjosi, Mk 4,39, 52 nes nebuvo su- 
pratę duonos stebuklo ir jų širdis tebebuvo nenuovoki, Mk 
8,17; Mt 16,9. 

Žiūrėk Matą 14,22-33. Matas rašo apie įvykį labai panašiai 
ir prideda Petro ėjimą vandens paviršiumi. 


. GENEZARETO KRAŠTE, Mk 6, 53 - 56 

58 Persiirę (per jūrą), jie pasiekė Genezareto krantą. 
54 Jiems išlipus iš valties, žmonės tuojau pažino Jį, Mk 6,33, 
55 apibėgiojo visą apylinkę ir pradėjo gabenti neštuvais ligo- 
nius ten, kur girdėjo Jį esant. 56 Ir kur Jėzus užeidavo į kai- 
mus, miestus ir vienkiemius, jie aikštėse guldydavo ligonius 
ir maldaudavo Jį, kad leistų jiems palytėti bent savo drabu- 
žio apvadą. Ir kas tik Jį paliesdavo, išgydavo, Mk 3,10; 
5,27-29; 8,22; Mt 9,21; Apd 5,15; 19,11-12; 4 M 15,38. 


Žiūrėk Mato 14, 34-36. 


PLOVIMAI, Mk7,1-13 

1 Pas Jį susirinko fariziejai ir keli Rašto aiškintojai, atvykę 
"iš Jeruzalės, Mt 15,1-20. 2 Jie pamatė kai kuriuos Jo moki- 
nius valgant nešvariomis, tai yra nemazgotomis rankomis, 
padavimu, valgo tik nors rieškute nusiplovę rankas. 4 Taip 
pat sugrįžę iš turgaus, jie nevalgo neapsiplovę. Be to, yra 
daug nuostatų, kurių jie laikosi, sekdami padavimu, pavyz- 
džiui, taurių, puodelių bei varinių indų plovimo, Mt 23,25. 
5 Taigi fariziejai ir Rašto aiškintojai Jį klausė: “Kodėl tavo 
mokiniai nesilaiko prosenių padavimų ir valgo nešvariomis 
rankomis?" 6 Jis atsakė jiems: “Gerai apie jus, veidmainius, 
pranašavo Izaijas, kaip parašyta: 'Ši tauta šlovina mane lū- 
pomis, bet jos širdis toli nuo manęs, Iz 29,13. 7 Veltui jie 
mane garbina, mokydami žmonių išgalvotų priesakų“, Kol 
2,22. 8 Atmesdami Dievo įsakymą, jūs įsikibę laikotės žmo- 
nių padavimo" 9 Ir Jis pridūrė: “Puikiai jūs apeinate Dievo 
įsakymą, norėdami išsaugoti savo padavimą! 10 Antai Mozė 
įsakė: 'Gerbk savo tėvą ir motiną", ir: "Kas keiktų tėvą ar 
motiną, mirte temiršta',2 M 20,12; 5 M 16,2; 2 M21,17. 110 
jūs sakote: 'Jei žmogus pasako savo tėvui ar motinai: "Te- 
būnie Korban (tai yra: auka Dievui), kuo turėčiau tave sU- 
šelpti', 12 — tada jūs nebeleidžiate jam padėti tėvui ar moti- 
nai, 13 niekais paversdami Dievo žodį vardan savojo pada- 
vimo, kurį esate perėmę. Ir daug panašių dalykų darote“. 

Rankų ir kiti plovimai buvo daromi ne higienos atžvilgiu, 
bet tikybiniu. Pradžioje tie plovimai buvo Mozės įsakyti 
kunigams, kai jie aukodavo aukas. Laikui bėgant, Rašto aiš- 
kintojai tai įvedė prieš kiekvieną valgį. Prieš valgant būdavo 
sukalbama maldelė. Tas buvo laikoma pamaldomis. Todėl 
reikalauta plautis rankas prieš valgį, kaip prie aukų. Jėzus 
suprato "švarą", neišviršinį plovimą, bet vidujinį sielos jaus- 
mą, moralę. Jėzus matė, kaip fariziejai didžiavosi plovimais, 
. kaip išpildą Dievo įstatymą. Jie tikrai manė atsiekią dievišką 
nuteisinimą. Jėzus pažino Dievo vidujinį apšvarinimą ir nu- 
teisinimą. Jis nebuvo priešingas plovimams. Bet kai žmonės 
viršutiniais -plovimais pakeitė tikėjimo esmę, tada Jis pasi- 
priešino. Plovimais ir tikybinėmis apeigomis nuodėmė nepa- 
šalinama. Ji pašalinama tik veikiant Dievo Dvasiai, atnauji- 
nant žmogų vidujiniai. 

Žiūrėk Mat 15,1-9. 

Turguje pirktą maistą būtinai privalėjo gerai vandeniu 
perpilti ne dėl švarumo, bet kad to reikalavo tikybinės 
apeigos. 


KAS SUTERšŠIA ŽMOGŲ? Mk 7, 14-23 

14 Ir sušaukęs minią, Jis kalbėjo: “Paklausykite visi manęs 
ir supraskite: 15 nėra nieko, kas, iš lauko įėjęs į žmogų, ga- 
lėtų jį sutepti. Žmogų sutepa vien tai, kas iš žmogaus išeina. 
16 (Kas turi ausis, tesiklauso), Apd 10,14-15, 

17 Kai sugrįžo nuo minios į namus, Jo mokiniai klausė apie 
palyginimą. 18 Jis sakė: “Nejaugi ir jūs nesuprantate? Argi 
neaišku jums, kad visa, kas įeina į žmogų iš lauko, negali jo 
suteršti, 19 nes nepatenka į jo širdį, bet į vidurius ir išeina 
laukan?" Taip Jis paskelbė visus valgius esant švariais. 
20 Jis sakė: “Žmogų suteršia tai, kas iš jo išeina. 21 Iš vidaus, 
iš žmonių širdies, išeina pikti sumanymai, paleistuvystė, 
vagystės, žmogžudystės, 22 svetimavimai, godumas, sukty- 
bės, klasta, begėdystės, pavydas, šmeižtai, puikybė, neiš- 
manymas. 23 Visos tos blogybės išeina iš vidaus ir suteršia 
žmogų". 


Žiūrėk Mato 15,10-20. 

FINIKIETĖS DUKTERS IšGYDYMAS, Mk 7, 24-30 

24 Išvykęs iš ten, Jis nukeliavo į Tyro (ir Sidono) sritį. 
Užėjęs į vienus namus, Jis norėjo, kad niekas apie tai neži- 
notų, bet Jam nepavyko to nuslėpti, Mt 15,21:28; 1 Kar 
17,8-24; Mk 3,8. 25 Išgirdo apie Jį moteris, kurios duktė buvo 
apsėsta netyrosios dvasios, atėjo ir puolė Jam po kojų. 
26 Moteris buvo graikė, kilimo sirofinikietė. Ji maldavo iš- 
varyti iš jos dukrelės demoną. 27 Jėzus tarė jai: “Leisk pir- 
miau pasisotinti vaikams. Juk nepadoru imti vaikų duoną ir 
mesti šunyčiams". 28 Moteris sakė: “Taip, Viešpatie! Bet ir 
šunyčiai po stalu ėda vaikų trupinius". 29 Tada Jis tarė: “Dėl 
šitų žodžių eik namo, — demonas išėjo iš tavo dukters". 
30 Parėjusi namo, ji rado dukrelę gulinčią patale ir demoną 
išėjusį, Jn 4,51. 


Žiūrėk Mato 15,21-28. Nuostabus aprašymas. Jėzus pago- 
nių žemėje, panašiai kaip Elijas 1 Kar 17,8-24. Kodėl Jėzus 
ten nuvyko, galime tik spėlioti. 1. Jis buvo Tėvo siųsta-. kaip 
Elijas. 2. Šėtono gundytas: “Izraelis tavęs nepriimo, eik į 
pagonių kraštą, jie Tau tikės". 3. Santykiai labai paaštrėjo su 
žydų vadovybe, o Jo laikas dar nebuvo atėjęs, todėl Jis pasi- 
traukė į pagonių kraštą. 4. Jis ieškojo ramios vietelės, išsi- 
kalbėti su mokiniais. Greičiausiai ši buvo svarbiausia prie- 
žastimi. 

Iš evangelijos pagal Matą atrodo, kad finikietė sekė Jėzų 
su mokiniais. Morkus sako, kad tas viskas vyko viename 
name. Kadangi evangelija pagal Morkų yra skirta pagonims, 
Morkus duoda suprasti, kad evangelija bus skelbiama ir pa- 
gonims, 27 skirsnelis. 


NEBYLIO IR KURČIO IšGYDYMAS, Mk 7, 31-37 

31 Ir palikęs Tyro sritį, Jis per Sidoną atėjo prie Galilėjos 
jūros, į Dekapolio krašto vidurį, Mt 15,29-31; Mk 5,20. 32 Ten 
atvedė Jam kurčią nebylį ir prašė uždėti ant jo ranką. 33 Jis 
„pasivedė jį nuošaliau nuo minios, įdėjo savo pirštus į jo ausis, 
palietė seilėmis jo liežuvį, Mt 9,18; Mk 5,23; 8,23, 34 pažvel- 
gė į dangų, atsiduso ir tarė: “Efata!", tai yra: “Atsiverk!" Mk 
6,41; Jn 11,41. 35 Ir tuojau atsivėrė jo klausa, atsirišo liežu- 
vio ryšys, ir jis kalbėjo, kaip reikia. 36 Jis jiems įsakė niekam 

šito nepasakoti. Bet kuo labiau Jis draudė, tuo jie plačiau .Jį 
škelbė, Mk 1,43-45; Mt 8,4; 12,16; Lk 8,56; Mk 5,43; 8,3:. 
37 Žmonės labai stebėjosi ir kalbėjo: “Jis visa gerai padarė! 
Jis daro, kad kurtieji girdi ir nebyliai kalba", Mt 7,28; Mk 
11,18; 1,22; 6,2; Iz 35,5. 


Jėzaus išvykimas iš Tyro srities ir atvykimas į Dekapolį, 
Mato 15,29-31 aprašytas labai bendrai. Morkus visa tai ap- 
rašo kaip vieną atskirą įvykį; nebylio - kurčio pagydymą. Šį 
įvykį tik Morkus vienas mini. | 

Atrodo, kad Jėzus iš Tyro srities nekeliavo per Galilėją, 
bet pasuko kiek į rytus, aplenkė Galilėją ir atvyko į Dekapolį 
(dešimties miestų sritį), į rytus nuo Jordano. Šioje vietoje 
gyveno pagonys ir žydai. Jėzus buvo lankęs šį kraštą pir- 
miau. Vietos gyventojai pažino Jį. Jie atvedė pas Jį nebylį - 
kurčią. Nesakyta ar jis buvo žydas, ar pagonis. Jėzus gydė jį 
skirtingai. Jis pasivedė ligonį nuošaliai. Graikų kalboje sa- 
kyta: “Tvirtai pirštais paspaudė ausis", seilėmis palietė ligo- 
nio liežuvį, pažiūrėjo į dangų, atsiduso ir tarė: “Atsiverk!" Tą 
visa Jėzus darė, atkreipti ligonio dėmesį. Ligonis negalėjo 
nei girdėti, nei kalbėti. Jėzus išgydė ligonį kūniškai ir dva- 
siškai, Jis galėjo ne tik girdėti ir kalbėti, bet ir klausytis ge- 
rosios žinios ir garbinti Dievą. Tas pagydymas paveikė 
minią. Minia gyrė Jėzaus darbus. Jėzus įsakė niekam nepa- 
sakoti apie tai. Žmonėms tas buvo labai didinga ir nuostabu, 
todėl jie plačiai kalbėjo apie tai. O reikėtų Jėzaus klausyti 
visuose dalykuose, vykdyti ką. Jis įsako. 


JĖZUS VALGYDINA MINIA, Mk 8,1-10 

1 Anomis dienomis, susirinkus gausiai miniai ir žmonėms 
neturint ko valgyti, Jėzus, pasišaukęs mokinius, tarė: Mt 
15,82-39; Jn 6,5.13: 2 "Gaila man minios! Jau trys dienos 
žmonės pasilieka su manimi ir neturi ko valgyti, Mk 6,34-44; 
Mt 9,36; 14,14; 15,32. 3 Jei paleisiu juos namo alkanus, jie 
nusilps kelyje, nes kai kurie yra atėję iš toli". 4 Mokiniai Jam 
atsakė: “Iš kur dykumoje gauti duonos jiems pavalgydinti?" 
5 Jis paklausė: “Kiek duonos kepalėlių turite?" Jie atsakė: 
“Septynis". 6 Tada Jis liepė žmonėms susėsti ant žemės. 
Paėmęs septynis kepalėlius, palaimino, laužė ir davė moki- 
niams dalyti, ir tie padalijo miniai. 7 Jie -dar turėjo kelias 

žuveles. Jis palaimino jas ir taip pat liepė dalyti, Mk 6,41. 
8 Ir žmonės pavalgė iki soties, ir jie dar surinko septynias 
pintines likučių, Mk 6,43; 5 M 28,5. 9 O buvo apie keturis 
tūkstančius žmonių. Jis atleido juos 10 ir tuojau, įsėdęs su 
mokiniais į valtį, nuplaukė į Dalmanutos sritį. 


Dalmanuta, gal Magdala? Žiūrėk Mato 15, 32 - 39. 


FARIZIEJAI PRAšO ŽENKLO Iš DANGAUS, 
Mk8,11-13 

11 Čia priėjo fariziejai ir pradėjo su Juo ginčytis. Spęsdami 
Jam pinkles, jie reikalavo ženklo iš dangaus, Mt 16,1-12; Lk 
11,16; Jn 6,30. 12 Atsidusęs iš širdies gilumos, Jis pasakė: 
“Ir kam gi šita giminė reikalauja ženklo? Iš tiesų sakau jums: 
ženklo šiai giminei nebus duota!" 13 Ir, palikęs juos, Jis vėl 
sėdo į valtį ir nuplaukė į kitą krantą.“ 


Žiūrėk Mato 16,1-4. 

Naujas Jėzaus stebuklas, minios pavalgydinimas, plačiai 
tapo žinomas. Jis jaudino ir fariziejus. Jie žinojo daug Jėzaus 
stebuklų. Jie atėjo pas Jėzų ne prašyti naujo stebuklo iš dan- 
gaus, bet spęsti Jam pinkles. Jų nutarimas jau buvo pada- 
rytas: “Mirtis Jam!" Žydų vadovybė norėjo politinio, išoriniai 
didingo Mesijo. Tokio, kuris nustebintų visus, ir romėnus, ir 
atstatytų Dovydo ir Saliamono valstybę. Jėzus buvo viduji- 
nis Išlaisvintojas — "širdžių" Mesijas. 

Jėzus pasakė fariziejams aiškiai, kad jiems ženklas nebus 
duotas. Jis paliko juos. Fariziejai galėjo girtis savo pergale. 
Tą jie tikrai darė. Jėzus irgi buvo tikras — kryžiaus ženklu. 
Jis pasakė, kad Šiai giminei bus duotas Jonos ženklas, Mt 
16,4. 


FARIZIEJŲ IR ERODO RAUGAS, Mk 8,14-21 
14 Mokiniai buvo pamiršę pasiimti duonos. Jie teturėjo su 
savim valtyje vieną kepalėlį, Mk 8,5. 15 Ir Jis juos įspėjo: 
“Žiūrėkite, saugokitės fariziejų ir Erodo raugo", Mk 3,6; Mt 
16,6; Lk 12,1. 16 Jie kalbėjosi, kad neturi duonos, Jn 4,38. 
17 Tai patyręs, Jėzus tarė: “Kam jūs tariatės neturį duonos? 
Argi vis dar neišmanote ir nesuprantate, ir vis dar nesuvo- 

kiate? Mk 6,52. 18 Turite akis, ir nematote; turite ausis, ir 
negirdite?! Argi neatsimenate, Mt 13,18.16; Ez 12,2; Iz 
6,9-10; Jer 5,21, 19 jog penkis kepalėlius sulaužiau penkiems 
tūkstančiams? O kiek pilnų pintinių likučių pririnkote?" Jie 
atsakė: "Dvylika", Mk 6,41-44. 20 “O kai septynis kepaliukus 
sulaužiau keturiems tūkstančiams, kiek pririnkote pintinių 
likučių?" Jie atsakė: "Septynis", Mk 8,6-9. 21 Tada Jis tarė: 
“Tai kaipgi vis dar nesuprantate?!" 


Žiūrėk Mato 16,5-12. Matas kalba apie fariziejų ir sadu- 
kiejų raugą, Morkus apie — fariziejų ir Erodo. Kaip raugas 
arba mielės nejučiomis perima tešlą, taip fariziejų, sadukiejų 
ir Erodo mokslas paveikia juos ir jų sekėjus, kad jie taip 
mąsto ir jaučia. Fariziejai tikrai manė, kad jie yra Dievo 
draugai, įvykdo visą įstatymą ir Dievas yra įpareigotas vyk- . 
dyti jų valią ir siekimus. Taip jie buvo tikri ir apie Mesiją, 
kad Jis bus toks, kokio jie laukė. Bet Dievo siųstąjį jie at- 
metė, kaip piktžodžiautoją prieš Dievą. Erodui buvo gyve- 
nimo tikslas valdžia ir pramogos. Dėl tų savo siekimų jis 
nesidrovėjo ir Joną Krikštytoją nužudyti. Toks jų užkietėji- 
mas, jų pačių mąstymu — tvirtas nusistatymas, liūdino Jėzų. 
Jis liepė savo mokiniams saugotis jų įsitikinimų. Ar nepana- 
šiai veikia ir mus, mūsų įsitikinimai ir papročiai iš pat vai- 
kystės? Ar sugebame įsigilinti į Jėzaus evangeliją? 


NEREGIO IšGYDYMAS BETSAIDOJE, Mk 8, 22 - 26 

22Jie atėjo į Betsaidą. Ten atvedė pas Jį vieną neregį ir 
prašė jį palytėti, Mk 6, 56. 23 Jis paėmė neregį už tankos ir 
nusivedė už kaimo. Ten patepė seilėmis jo akis, uždėjo ant jo 
rankas ir paklausė: “Ar ką nors matai?" Mk 7,32-33; Jn 9,6. 
24 Šis apsižvalgęs tarė: “Regiu Žmones, lyg kokius medžius 
matau juos vaikščiojančius". 25 Jis vėl rankomis palietė jo 
akis, ir jis visiškai praregėjo -—— tapo sveikas ir viską ryškiai 
matė, Mk 8,23. 26 Jis išsiuntė ji namo, sakydamas: “Neužeik 
į kaimą!" 


Jėzus ėjo su savo mokiniais į Pilypo Cezarėją. Jie užsuko į 
Betsaidą, į Petro, Andriejaus ir Pilypo tėviškę, Jn 1,44. 
Betsaida buvo rytiniame Genezareto ežero krante. Čia at- 
vedė pas Jėzų neregį. Jėzus išsivedė jį iš kaimo, palietė jo 

akis seilėmis, uždėjo ant jo rankas ir klausė, ar jis mato? Li- 
gonis nematė gerai. Jėzus palietė jo akis antrą kartą. Tada jis 
praregėjo pilnai. Kas nepaprasto šiame gydyme? Jėzus-išsi- 
vedė ligonį iš kaimo, palietė jo akis seilėmis ir rankomis. Pa- 
gydymas įvyko palaipsniui. Kiek žinome, Jėzus daugiausia 
gydė žodžiu, be palietimo. Jis yra Viešpats, apsako ir gydo 
įvairiai. 


KAS YRA JĖZUS? Mk 8, 27-30 

27 Jėzus su mokiniais keliavo į Pilypo Cezarėjos kaimus. 
Kelyje klausė mokinius: “Sakykitė, kuo mane žmonės laiko?" 
Mt 16,13-28; Lk 9,18-27. 28 Jie atsakė: “Vieni — Jonu Krikš- 
tytoju, kiti — Eliju, treti — vienu iš pranašų", Mk 6,14-15. 
29 Tade Jis paklausė: “O jūs kuo mane laikote?" Petras Jam 
atsakė: “Tu esi Kristus", Jn 6,67-69. 30 Tada Jėzus griežtai 
įsakė apie Jį nekalbėti. Ė ' 


Morkus rašo apie šį įvykį žymiai trumpiau, negu Matas. 
Bet esmė yra ta pati. Žiūrėk Mato 16,13-20. 


PIRMASIS PRANEŠIMAS APIE MIRTĮ IR 
PRISIKĖLIMA, Mk 8, 31 -33 

31 Ir Jis pradėjo jiems aiškinti: “Žmogaus Sūnui reikės 
daug iškentėti, būti vyresniųjų, aukštųjų kunigų bei Rašto 
aiškintojų atmestam, nužudytam ir po trijų dienų prisikelti iš 
numirusių", Mk 9,31; 10,32-34; Lk 9,22. 32 Jis tai kalbėjo 
visiškai atvirai. Tada Petras, pasivadinęs Jį į šalį, pradėjo. 
drausti, Mk 8,30; Mt 16,22. 33 Jėzus atsigręžęs pažiūrėjo į 
mokinius ir subarė Petrą: “Eik šalin, šėtone, nes tu galvoji ne 
apie tai, kas Dievo, o kas žmonių!" Žyd 10,9-10. 


Žiūrėk Mato 16,21-23. 


JĖZAUS SEKĖJAI, Mk 8, 34 -9,1 
34 Pasišaukęs minią ir savo mokinius, Jėzus prabilo: “Jei 
kas nori sekti mane, teišsižada pats savęs, teima savo kryžių 
ir teseka mane. 35 Kas nori išgelbėti savo gyvybę, tas ją pra- 
ras; o kas pražudo savo gyvybę dėl-manęs ir evangelijos, tas 
ją išgelbės, Mt 10,39. 36 O kokia gi žmogui nauda laimėti visą 

pasaulį, bet netekti savo gyvybės? 37 Arba kuo žmogus ga- 
lėtų išsipirkti savo gyvybę!? Ps 49,8-9. 38 Jei kas gėdisi 
manęs ir mano žodžių šios svetimaujančios ir nuodėmingos 
kartos akivaizdoje, to gėdysis ir Žmogaus Sūnus, atėjęs su 
savo Tėvo šlove, šventųjų angelų lydimas", Mt 10,33; 12,39; 
Žyd 2,11; Lk 9,26. 9,1 Jis jiems kalbėjo: “Iš tiesų sakau jums: 
tarp čia stovinčių yra tokių, kurie neragaus mirties, kol išvys 
su galia ateinančią Dievo karalystę". 


Žiūrėk Mato 16,24-28. 


ANT PERšVIETIMO KALNO, Mk 9,2-8 

2 Po šešių dienų Jėzus ėmė Petrą, Jokūbą ir Joną ir užsi- 
vedė juos vienus į aukštą kalną. Ten Jis atsimainė jų akivaiz- 
doje, Mt 17,1-8; Lk 9,28-36; Mk 5,37; Lk 8,51. 3 Jo drabužiai 
pradėjo taip baltai spindėti, kaip' jų išbaltinti negali joks 
skalbėjas žemėje. 4 Jiems pasirodė Elijas ir Mozė, juodu 
kalbėjosi su Jėzumi, 1 Pt 1,10-12; Mk 12,27. 5 Petras sakė 
Jėzui: “Rabi, gera mums čia būti. Pastatykime tris palapines: 
vieną Tau, kitą Mozei, trečią Elijui". 6 Jis nežinojo, ką sakąs, 
nes jie buvo persigandę, Mk 14,40. 7 Užėjo debesis ir už-, 
dengė juos, o iš debesies nuskambėjo balsas: “Šitas mano 
mylimasis Sūnus. Klausykite Jo!" Mk 1,11; 2 Pt 1,17; Ps 2,7; 
5 M 18,15; Jn 6,14. 8 Ir tuojau, apsižvalgę, jie nieko prie 
savęs nebematė, tik vieną Jėzų. 


Tarp Morkaus ir Mato yra maži skirtumai. Žiūrėk Matą 
17,18. 


PIRMTAKAS — ELIJAS, Mk 9,9 -13 

9 Besileidžiant nuo kalno, Jėzus liepė niekam nepasakoti, 
ką jie matė, kol Žmogaus Sūnus prisikels iš numirusių, Mt 
17,9-13; Mk 8,30. 10 Jie įsidėmėjo šį pasakymą ir svarstė, ką 
reiškia “prisikelti iš numirusių". 11 Taigi jie klausė Jį: “Kodėl 
Rašto aiškintojai sako, jog pirmiau turįs ateiti Elijas?" 12 Jis 
atsakė: “Tikrai, Elijas ateis ir viską pataisys. Bet kaipgi pa- 
rašyta apie Žmogaus Sūnų, jog Jis daug iškentėsiąs is būsiųs 
paniekintas? Mal 3,23; Iz 53,3. 13 Todėl sakau jums: Elijas 

buvo atėjęs, i ir jie padarė jam, ką norėjo, — taip, Kaip apie jį 
parašyta", Mt 11,14; 1 Kar 19,2.10. 


Morkus atpasakoja peršvietimą ant kalno kiek plačiau 
negu Matas. Mokiniai girdėjo Jėzaus pranešimą apie Jo ken- 
tėjimus ir mirtį. Ant kalno jie matė Jo didybę. Jiems pasi- 
darė visai neaišku, ką tai reiškia “prisikelti iš numirusių"? Ar 
tas įmanoma, kad Viešpats mirtų? Jėzus įsakė niekam nepa- 
sakoti to regėjimo iki Jo prisikėlimo. Vizijos ir apreiškimai 
kartais yra tokie didingi, kad juos turintys nepasakoja apie 
juos, nes kiti jų nesuprastų ir palaikytų pakvaišusiais. 


i 
PAKALNĖJ L Mk 9, 14-29 
14 Sugrįžę pas mokinius, jie pamatė apie juos susirinkusią 

didelę minią ir besiginčijančius su jais Rašto aiškintojus, Mt 
17,14-21; Lk 9,37-42. 15 Vos pastebėjus Jį, minia labai nu- 
stebo, ir visi bėgo Ji pasveikinti. 16 Jis paklausė: “Ko ginči- 
jatės su,jais?" 17 Vienas iš minios Jam atsakė: “Mokytojau, 
aš atvedžiau pas tave sūnų, kuris yra nebylės dvasios apsės- 
tas. 18 Kur tik sugriebusi, dvasia jį tąso, jis putoja, griežia 
dantimis ir stingsta. Aš prašiau tavo mokinius išvaryti dva- 
sią, bet jie negalėjo". 19 Tada Jis tarė: “O netikinti gimine! 
Kiek dar man reikės su jumis būti? Kaip ilgai jus kęsti? At- 
veskite ji pas mane!" 20 Jie atvedė. Vos pamačiusi Jį, dvasia 
pradėjo tąsyti berniuką, šis parpuolė ant žemės, putojo ir 
blaškėsi, Mk 1,26; 9,20; Lk 9,39. 21 Jis paklausė tėvą: "Ar 
nuo seniai jam taip darosi?" Šis atsakė: “Nuo pat kūdikystės. 
22 Ir ji dažnai įmesdavo jį į vandenį ir į ugnį, norėdama nu- 
žudyti. Tad, jei ką gali, pasigailėk mūsų ir padėk mums!" 
23 Jėzus jam atsakė: “ "Jei gali tikėti!?" Tikinčiam viskas ga- 
li£mas!" Mk 11,28. 24 Vaiko tėvas sušuko: “Tikiu! Padėk mano 
netikėjimui!" Lk 17,5. 25 Matydamas susibėgančią minią, 
Jėzus sudraudė netyrąją dvasią: “Nebyle ir kurti dvasia, 
įsakau tau, išeik iš jo ir daugiau nebesugrįžk!" 26 Ji, klyk- 
dama ir smarkiai jį purtydama, išėjo. O jis liko tarsi lavonas, ' 
taip kad daugelis sakė: “Jis mirė", Mk 1,26; 9,26. 27 Bet Jė- 
zus paėmė jį už rankos, pakėlė, ir jis atsistojo, Mk 5,41; 8,15. 
28 Kai Jis sugrįžo namo, mokiniai, pasilikę su Juo vieni, 
klausė: “Kodėl mes negalėjome jos išvaryti?" 29 0 Jis at- 

sakė: “Ta veislė neišvaroma nieku kitu, tik malda (ir pas- 
ninku)“. 


Šį įvykį aprašant Matas nieko nemini apie mokinių ginčą su 
Rašto aiškintojais. Mato aprašymas daugiau yra atpasakoji- 
mas, o Morkaus — liudininko, tą įvykį mačiusio pasakojimas. 
Matas sako, kad vaikas įpuldavo į vandenį ir ugnį, o Morkus, 
kad dvasia jį įmesdavo norėdama nužudyti. Žiūrėk Mato 17, 
14-21. 


ANTRASIS PRANEŠIMAS APIE KENTĖJIMUS, 
Mk 9,30 -32 

30 Iš ten išėję, jie keliavo per Galilėją. Jis nenorėjo, kad 
kas apie tai žinotų, Mt 17,22-23; Lk 9,43-45; 17,11; Jn 7,1. 
31 Mokydamas savo mokinius, Jis tvirtino: “Žmogaus Sūnus 
bus atiduotas į žmonių rankas, ir jie nužudys Jį, bet nužudy- 
tas Jis po trijų dienų prisikels", Mk 8,31; 10,32-34; Lk 9,22. 
32 Mokiniai nesuprato tų žodžių, bet nedrįso Jį klausti, Lk 
9,45; 18,34. 


Graikų kalboje "keliavo" reiškia — jie ėjo pro šalį, pro na- 
mus. Lietuvių kalboje tą reikšmę kiek paaiškina: “Jis neno- 
rėjo, kad kas apie tai žinotų". Jėzus norėjo būti tik su moki- 
niais. Mokiniai, nors ir ne visi, pergyveno peršvietimą ant 
kalno, ir visi pakalnėje matė išgydant berniuką. Mokiniai 
galėjo galvoti, koks didingas yra jų Viešpats; ar Jam reikia 
kentėti ir mirti? Jėzus priminė jiems, kad Jo laukia kentėji- 
mai, mirtis, bet ir prisikėlimas. Matas sako, kad mokiniai liū- 
dėjo ir nesuprato, ką visa tai reiškia. Betgi jie neklausė pa- 
aiškinimo. Gal jie ir nenorėjo tikro paaiškinimo? Jie laukė ko 
didingo, puikaus, o ne baisaus ir vargingo. Žiūrėk Mato 17, 
22-23. 


KAS DIDŽIAUSIAS? Mk 9, 33-37 
33 Jie atėjo į Kapernaumą. Namie Jis klausė juos: “Apie ką 
kalbėjote kelyje?" Mt 18,1-5; Lk 9,46-48. 34 Jie tylėjo. Mat, 
kelyje jie ginčijosi, kuris iš jų didžiausias, Mk 9,50. 35 Atsi- 
sėdęs Jis pasišaukė dvylika ir tarė: “Jei kas trokšta būti pir- 
mas, tebūnie paskutinis ir visų tarnas!" Mk 10,43-44; Mt 

20,27. 36 Paėmęs mažą vaiką, pastatė jų tarpe ir, apsikabi- 
nęs jį, tarė jiems, Mk 10,16: 37 “Kas vardan manęs priima 
tokį vaikelį, tas priima mane, o kas priima mane, tas ne mane 
priima, bet Tą, kuris mane siuntė“, Mt 10,40; Jn 12,44; Mt 
13,40; Gal 4,14. 


Mokiniai eidami kalbėjo, ginčijosi, kas iš jų yra didžiau- 
sias? Jų pasikalbėjimas buvo labai žmogiškas. Jie ginčijosi, 
kuris iš jų bus didžiausias Mesijo karalystėje. Trys Jėzaus 
patikėtiniai buvo žinomi, suprantama, vienas iš jų bus pir- 
mas! Bet, matyt, nenusileido ir kiti. Vis gi jie visi jautė ne 
pagal Viešpaties būdą bemeną. Todėl jie tylėjo, nieko neat- 
sakė į Jėzaus klausimą. Jie gėdijosi. Jėzus žinojo jų mintis. 
Jis žinojo ir kas tikrai didžiu padaro Dievo karalystėje. 

Bendrai žmogus iš prigimties yra linkęs ieškoti ryšių su 
galiūnais, ir kada nors tikisi turėti iš to sau naudos. Dievo 
karalystėje yra visai priešingai. Jėzaus sekėjai ieško pažinčių 
su vargingaisiais ir padeda jiems. Jėzus norėjo šį reikalą iš- 
aiškinti mokiniams. Jis pasišaukė juos atskirai, pastatė vai- 
kutį pavyzdžiu ir pamokė juos, kas yra didybė Dievo kara- 
lystėje. Mūsų laikais, vaikas turi didesnę reikšmę, negu jis 
turėjo anuo laiku. Mes skiriame vaikui daug dėmesio. Anuo 
laiku vaikas buvo laikomas bereikšmiu. Gal tik motina jį 
tikrai mylėjo ir vertino? 

Jėzus norėjo tuo pasakyti, kad kreiptume dėmesį į vargin- 
giausius ir nežymiausius, padėtume jiems. Jėzaus akyse yra 
tas didelis, kuriam Dievas tampa toks didis, kad jis turi Jam 
laiko ir Jam gyvena; myli Jį iš visų jėgų ir savo artimą kaip 
pats save. Pasaulyje ieškoma asmeniškos naudos, Dievo ka- 
ralystėje — patarnauti, padėti. Čia neieškoma garbės ir 
turtų, bet tarnaujama taip, kad kairė nežino, ką daro dešinė. 

žiūrėk Mato 18,1-5. Matas pasakoja apie šį dalyką labai 
bendrai. Kad mokiniai suprato ir vėliau vykdė Jėzaus pa- 
mokymą, rodo jų gyvenimas. Šiuo pasakojimu“ parodoma, 
kiek mokiniai buvo toli nuo Jėzaus reikalavimo! | 


PLATESNĖ PAŽIŪRA JĖZAUS DARBE, 
Mk 9,38-41 
38 Jonas Jam tarė: “Mokytojau, mes matėme vieną, kuris 
nevaikščioja su mumis, bet tavo vardu išvarinėja demonus. 

Mes jam draudėme, nes jis nenorėjo eiti su mumis“, Lk 
9,49-50; 4 M 11,27-29. 39 Jėzus atsakė: “Nedrauskite jam! 
Nėra tokio, kuris mano vardu darytų stebuklus ir galėtų čia 
pat bloga apie mane kalbėti, 1 Kor 12,3. 40 Kas ne prieš mus, 
tas už mus! Mt 12,30. 41 Kas duos jums atsigerti taurę van- 
dens dėl to, kad priklausote Mesijui, iš tiesų sakau jums, tas 
nepraras savo užmokesčio", Mt 10,42; 25,40; 1 Kor 3,28;-2 
Kor 10,7; Rom 8,9. 


Mokiniai sutiko vieną, kuris Jėzaus vardu išvarinėjo de- 
monus. Jis buvo mokiniams nepažįstamas. Jie pasikalbėjo su 
juo ir pasiūlė jam įstoti į jų būrelį. Tas nesutiko. Tada moki- 
niai draudė jam veikti Jėzaus vardu, ir Jonas pranešė Jėzui 
apie tai. Jėzus liepė nedrausti. Nes, kas daroma Jo vardu, 
nors ir skirtingai, daroma gerai. Kas daroma Mesijo vardu ir 
dėl Jo, tam bus atlyginta. 

4 M 11,27-29 sakyta, kad vienas jaunuolis atskubėjo prie 
Mozės ir pranešė, jog du pranašauja stovykloje. Jozuvas, 
Mozės padėjėjas, tuojau pasiūlė uždrausti. Mozė atsakė:. 
“Norėčiau, kad visa tauta pranašautų ir Viešpaties Dvasia 
ant visų pasireikštų!" Dievo Dvasia veikia ne kaip žmonės 
nori, bet kaip Dievas leidžia, Jn 3,8. Žmonės dažnai galvoja, 
kad tik jų būrelis (bažnyčia) yra geriausia, teisingiausia ir 
Dievui mieliausia. Jie deda pastangas kitiems kliudyti ir 
drausti veikti. Dievo ir Jėzaus pažiūros yra platėsnės. Istori- 
jos bėgyje Dievo Dvasia pasireiškė įvairiai. Kur Dievo Dva- 
sia veikia, Jėzui duodama vieta širdyje, ten yra Jo šven- 
tovė — surinkimas. 


RYŽTINGAI ATMESK NUODEMĘ, Mk 9, 42 -50 

42 “Kas pastūmėtų į nuodėmę vieną iš šitų tikinčių mažu- 
tėlių, tam būtų geriau, jeigu jam užkabintų ant kaklo didelį 
girnų akmenį ir įmestų į jūrą, Mt 18,69; Lk 17,1-2; Apr 18,21. 
43 Jei tavo ranka traukia tave nusidėti, — nukirsk ją! Tau 
verčiau sužalotam įeiti į gyvenimą, negu, turint abi rankas, 
patekti į pragarą, į negęstančią ugnį, Mt 5,30. 44 Kur kirmi- 
nas nemiršta ir ugnis negęsta. 45 Ir jei tavo koja veda tave į 
nuodėmę, nukirsk ją, nes tau geriau luošam įžengti į gyve- 
nimą, negu, turint abi kojas, būti įmestam į pragarą. 46 Kur 

kirminas nemiršta ir ugnis negęsta. 47 O jei tave gundo nusi- 
dėti tavo akis, išlupk ją, nes verčiau tau vienakiui įeiti į Dievo 
karalystę, negu, turint abi akis, būti įmestam į pragarą, Mt 
5,29, 48 kur kirminas nemiršta ir ugnis negęsta, Iz 66,24; Mk 
9,44-46. 49 Nes kiekvienas bus pasūdytas ugnimi. (Kiekviena 
auka druska pasūdoma), 3 M 2,13. 50 Druska — geras daik- 
tas, bet jeigu ji nustotų sūrumo, kuo ją pasūdyti? Turėkite 
savyje druskos ir taikiai sugyvenkite tarp savęs“, Mt 5,13; 
Lk 14,34-35; Kol 16. Mk 9,34; Žžyd 12,14. 


Žiūrėk Mato 18,6-9. 

Pragaras. Mirusiųjų valstybė hebrajų kalboje vadinama 
šeol, o graikiškai — hades. Tikrasis pragaras, kančių vieta 
vadinama gehena. Šis žodis Šventajame Rašte minimas 13 
kartų: Mt 5,22.29.30; 10,28; 18,9; 23,15.33; Mk 9,483.45.47; Lk 
12,5; 2 Pt 2,4; Jok 3,6. Visose kitose vietose, ypač Senajame 
Testamente, kur lietuvių kalboje išversta "pragaras" manyta 
mirusiųjų valstybė, joje yra ir tikintieji, 1 Sam 28,19; Ps 
88,11-13. Žodis gehena pirminę reikšmę įgavo, iš prie Jeru- 
zalės esančio slėnio Hinomo. Ten aukodavo žmonių aukas, 
ypač vaikų, dievaičiui Molochui, Jer 7,31. Tą daryti izraeli- 
tams buvo griežtai draudžiama. Atpuolimo laikais izraelitai 
aukodavo tokias aukas. Vėliau toje vietoje degino žmonių 
kaulus ir visokias atmatas, tuo sutepė tą vietą, 2 Kar 23,10. 
Ta vieta buvo laikoma visų puvėsių, nešvarumų, sunykimo ir 
velnio vieta. 

44 ir 46 skirsneliai: “Kur kirminas nemiršta ir ugnis ne- 
gęsta" nėra geriausiuose rankraščiuose. 

Druska. Visos aukos buvo sūdomos druska, kad nesugestų. 
Vėliau jas aukodavo — sudegindavo. Kaip pasūdytos aukos 
būdavo sudeginamos, taip druska įpilta į atvirą žaizdą de-- 
gina, lyg ugnis. Panašiai žmogus per kentėjimus švarinamas. 
Žydai naudodavo gaunamą druską iš Mirties jūros. Joje bū- 
davo daug priemaišų ir nuo jų druska nustodavo sūrumo. 
Gryna druska nenustoja sūrumo. Kol 4,6 primena druską 
vartojant skoniui. Kaip druska duoda valgiui ;skonį, taip 
teesie jūsų kalba, lyg druska pasūdyta, maloni, naudinga. 


SKYRYBOS, Mk 10, 1-12 
1 Jėzus, iškeliavęs iš ten, atvyko į Judėją ir Užjordanę. Ir 

žmonių būriai susirinko pas Jį, o Jis vėl mokė, kaip buvo pra- 
tes, Mt 19,1-9; Lk 4,15. 2 Tada atėjo fariziejų, kurie, spęs- 
dami Jam pinklės, klausė Jį, ar galima atleisti žmoną. 3 Jis 
atsakė jiems: “O ką jums įsakė Mozė?" 4 Jie tarė: “Mozė leido 
parašyti raštą ir atleisti", 5 M 24,1; Mt 5,31-32; 19,3-9. 5 Tada 
Jėzus tarė: “Dėl jūsų širdies kietumo parašė jums Mozė tokį 
nuostatą. 6 O sutvėrimo pradžioje "Dievas sukūrė vyrą ir 
moterį, 1 M 1,27. 7 Štai kodėl vyras paliks savo tėvą ir mo- 
tiną ir glausis prie žmonos, ir du taps vienu kūnu', 1 M 2,24; 
Ef 5,31; 1 Kor 6,16. 8 Taigi jie bus jau: nebe du, o vienas kū- 
nas. 9 Todėl, ką Dievas sujungė, žmogus teneišskiria!“ 

10 Namie mokiniai vėl klausė Jį apie tą dalyką, Mk 9,28. 
11 Jis atsakė: "Kas atleidžia savo žmoną ir veda kitą, tas 
nusikalsta jai svetimavimu, Mk 6,18; Lk 16,18; 1 Kor 7,10-11. 
12 Ir jei moteris palieka savo vyrą ir išteka už kito, ji sveti- 
mauja“, 1 Kor 118. 


Kai kurie Mato atpašakojimai yra kiek skirtingi nuo Mor- 
kaus. 

Vienas kūnas. Žydai sakydavo "kūnas ir kraujas". Tai yra 
žmogus. Pilnas žmogus yra pora. Kad vyras į moterį, moteris 
į vyrą turi patraukimą, tokį prigimties įstatymą Dievas 
įdiegė į savo tvarinių būdą ir toks jis yra iki mūsų dienų. 
Nuodėmė viską ardo. Ji ardo ir žmonių sugyvenimą santuo- 
kos peržengimu ir kitokiu būdu. Tas įdiegtas Dievo (gamtos) 
įstatymas yra ne tik priešingas santuoką ardant, bet jis prie- 
šingas ir visokiai poligamijai (daugpatystei), Žiūrėk Mato 
19,1-9. 


JĖZUS IR VAIKUČIAI, Mk 10, 13-16 

13 Jam atnešė vaikučius, kad juos palytėtų, bet mokiniai 
jiems draudė, Mt 19,13-15; Lk 18,15-17. 14.Tai pamatęs, Jė- 
zus pyktelėjo ir tarė jiems: “Leiskite mažutėliams ateiti pas 
mane ir netrukdykite, nes tokių yra Dievo karalystė. 15 Iš 
tiesų sakau jums: kas nepriima Dievo karalystės kaip vaikas, 
nejeis į ją", Mt 18,3. 16 Ir Jis laimino juos, apkabindamas ir 
dėdamas ant jų rankas. 


Šis Morkaus atpasakojimas yra labai tinkamas. Po šantuo- 

kos klausimo seka vaikai. Kokio amžiaus vaikai buvo — ne- 
žinome. Matas sako, kad juos atvedė. Atrodo, kad išsireiški- 
mas "atnešė" yra vėlesniuose rankraščiuose, o senesniuose — 
atvedė. Mokiniai kliudė ateiti vaikams prie Jėzaus. Jėzus 
juos priėmė. Atsivertimų istorija rodo, kad vaikai atsiverčia 
jau trijų metų amžiaus. Aš pats pažįstu atsivertusių vaikų 
nuo 4 metų, kurie liko Jėzaus sekėjais visą amžių. Pakeitimas 
širdies, pavedimas savo gyvenimo Jėzui, nėra pirmenybė 
gudriųjų, išmintingųjų, gabiųjų, bet Jėzų priimančiųjų. Žmo- 
giška išmintis dažnai kliudo atsiversti, įeiti į Dievo karalystę, 
1 Kor 1,26-27. žiūrėk Mato 19, 13-15. 


TURTINGAS JAUNUOLIS, Mk 10, 17-22 

17 Jėzui beišeinant, vienas (žmogus) pribėgęs puolė prieš 
Ji ant kelių ir klausė: “Gėrasis Mokytojau, ką turiu daryti, 
kad laimėčiau amžinąjį gyvenimą?" Mt 19,16-30; Lk 18,18-30. 
18 Jėzus tarė: “Kam vadini mane geru? Niekas nėra geras, 
tik vienas Dievas. 19 Žinai įsakymus: 'Nežudyk, nesveti- 
mauk, nevok, neteisingai neliudyk, laiku sumokėk algą, 
gerbk sąvo tėvą ir motiną'", 2 M 20,12-16; 5 M 5,16-20; 24,14; 
1 Kor 6,8. 20 Tas atsakė: “Mokytojau, aš to viso laikausi nuo 
pat jaunystės". 21 Jėzus mielai pažvelgė į jį ir tarė: “Vieno 
dalyko tau trūksta: eik parduok visa, ką turi, ir išdalyk varg- 
šams; taip įgysi lobį danguje. Tada ateik ir sek mane", Jn 
11,5; Mk 8,34; Mt-10,38. 22 Po šitų žodžių jis nuliūdo ir nusi- 
minęs pasitraukė, nes turėjo daug turto. 


Po vaikystės seka jaunystė. Turtingas jaunuolis atskubėjo 
prie Jėzaus, krito prieš Jį ant kelių, prašė patarimo. Bet jis 
jau buvo taip perimtas fariziejišku raugu, kad manė pildąs 
Dievo įsakymus iš pat jaunystės. Jis nepastebėjo, kad turtas 
ji sulaikė nuo Dievo karalystės. Jis verčiau pasišalino nuo 
Jėzaus ir tuo pačiu nuo Dievo karalystės, negu nuo turto, 
nors ir nuliūdęs. Kur nuvedė rimtą, nuoširdų, jaunuolį fari- 
ziejų raugas? Jėzus gerbė Dievo įsakymus. Jie yra geri. Bet 
fariziejiškas įsakymų aiškinimas ir jų vykdymas yra pragaiš- 
tingas. Turtas yra Dievo palaima, Jok 1,17. Bet pasitikėti 
turtu, arba neturtu, apvilia žmogų taip, kad jis užmiršta 
Dievą... 1 Kor 4,7. Žiūrėk Mato 19, 16-22. 

TURTAS, Mk 10, 23-27 

23 Jėzus apsidairė ir prabilo į mokinius: “Kaip sunku tur- 
tingiems įeiti į Dievo karalystę!" 24 Mokiniai buvo priblokšti 
Jo žodžių. Tada Jėzus vėl jiems tarė: “Vaikeliai, kaip sunku 
patekti į Dievo karalystę (tiems, kurių viltis yra turtai!) Mk 
4,19. 25 Lengviau kupranugariui išlįsti pro adatos ausį, negu 
turtuoliui įeiti į Dievo karalystę“, Ps 62,11; 1 Tim 6,17. 
26 Mokiniai dar labiau nustebo ir kalbėjosi: “Kas tad bus iš- 
ganytas?" 27 Jėzus pažvelgė į juos ir tarė: “Tai neįmanoma 
žmonėms, bet ne Dievui: Dievui viskas įmanoma", 1 M 18,14: 
Job 42,2; Zak 8,6. 


Turtingas, nuliūdęs jaunuolis nuėjo. Jėzus ir mokiniai sekė 
jį akimis. Jėzus pasakė aiškiai: kas neatsisako viso, negali 
įeiti į Dievo karalystę. Mokiniai suprato tą gerai. Jie buvo 
priblokšti. Žiūrėk Mato 19,23-26, 


JĖZAUS SEKĖJŲ AUKA IR ATLYGINIMAS, 
Mk 10,28-31 

28 Tada Petras sakė Jam: “Štai mes viską palikome ir se- 
kame tave!" 29 Jėzus tarė: “Iš tiesų sakau jums: nėra nė 
vieno, kuris dėl manęs ir dėl evangelijos paliktų namus, ar 
brolius, ar seseris, ar motiną, ar tėvą, ar vaikus, ar laukus 
80ir, ku. jau dabar, šiuo metu, negautų šimteriopai namų, 
brolių, seserų, motinų, vaikų ir laukų su persekiojimais ir 
ateinančiu laiku — amžinojo gyvenimo. 31 Visgi- daug pir- 
mųjų bus paskutiniai ir daug paskutinių — pirmieji". 


Žiūrėk Mato 19,27-30. 


TRETYSIS PRANEŠIMAS APIE KENTĖJIMUS 
IR MIRTĮ, Mk 10,32 -34 
32 Jiems bekeliaujant į Jeruzalę, Jėzus ėjo priekyje, taip 
kad mokiniai stebėjosi. Einantys iš paskos nerimavo. Vėl 
susišaukęs dvylika, pradėjo jiems sakyti, kas Jo laukia, Mt 
20,17-19; Lk 18,31-33; Jn 11,16.55; Mk 8,31; 9,31: 33 “Štai 
einame į Jeruzalę, ir Žmogaus Sūnus bus išduotas aukštie- 
siems kunigams ir Rašto aiškintojams; jie nuteis Jį mirti ir 
perduos pagonims, 34 o tie išjuoks Jį, apspiaudys, nuplaks ir 


Mk 10,52 250 


nužudys, bet po trijų dienų Jis prisikels". 
Žiūrėk Mato 20, 17-19. 


ZEBEDIEJAUS SONŲ PRAšYMAS, Mk 10, 35 - 45 

35 Čia prie Jėzaus priėjo Zebediejaus sūnūs Jokūbas ir 
Jonas ir kreipėsi: “Mokytojau, mes norime, kad padarytum, 
ko prašysime", Mt 20,20-28; 4,21; 10,2; 26,27; Mk 1,19.29; 
3,17; 10,35; Lk 5,10; 9,54; Jn 21,2. 36 Jis atsakė: “Ko norite, 
kad jums padaryčiau?" 37 Jie tarė: "Leisk mums sėdėti vie- 
nam tavo šlovės dešinėje, kitam — kairėje!" 38 Jėzus atsakė: 
“Nežinote, ko prašote. Ar galite gerti taurę, kurią Aš gersiu, 
ir būti krikštyti krikštu, kuriuo Aš būsiu krikštijamas?" Mk 
14,36; Lk 12,50; Rom 6,3. 39 Jie sakė: "Galime". Bet Jėzus 
jiems tarė: “Beje, taurę, kurią Aš gersiu, jūs gersite, ir 
krikštu, kuriuo Aš būsiu krikštijamas, jūs taipogi būsite 
krikštyti, Apd 12,2; Apr 1,9. 40 Tačiau ne mano reikalas 
duoti vietą savo dešinėje ar kairėje, — tai bus tiems, kuriems 
paskirta". 41 Tai išgirdę, dešimtis supyko ant Jokūbo ir Jono. 

42 Pasišaukęs mokinius, Jėzus prabilo: “Jūs žinote, kad 
tie, kurie laikomi tautų valdovais, engia jas, ir jų didžiūnai 
rodo joms savo galią, Lk 22,25-27; 1 Pt 5,3. 43 Ne taip bus su 
jumis! Kas iš jūsų panorės būti didžiausias, bus jūsų tarnas, 
Mk 9,35, 44 ir kas panorės tarp jūsų būti pirmas, bus visų 
vergas. 45 Juk ir Žmogaus Sūnus atėjo, ne kad Jam būtų tar- 
naujama, bet kad pats tarnautų ir savo gyvybės kaina dau- 
gybę išpirktų“, Iz 53,10-. 


Žiūrėk Mato 20,20-28. 


JERICHE NEREGIO IšGYDYMAS, Mk 10, 46 -52 

46 Ir j jie atėjo į į Jerichą. O iškeliaujant Jam su mokiniais ir 
gausia minia iš Jericho, neregys Bartimiejus, Timiejaus 
sūnus, sėdėjo šalikelėje elgetaudamas, Mt 20,29-34; Lk 
18,85-43. 47 Išgirdęs, jog čia Jėzus iš Nazareto, jis pradėjo 
garsiai šaukti: “Jėzau, Dovydo Sūnau, pasigailėk manęs!" 
48 Daugelis jį draudė, kad nutiltų, bet jis dar garsiau šaukė: 
“Dovydo Sūnau, pasigailėk manęs!" 49 Jėzus sustojo ir tarė: 
“Pašaukite jį". Žmonės pašaukė neregį, sakydami: “Nenusi- 

mink! Kelkis, Jis tave šaukia". 50 Tasai, nusimetęs apsiaustą, 
pašoko ir atėjo prie Jėzaus. 51 Jėzus prabilo į įjį: “Ko nori, 
kad tau padaryčiau?" Neregys atsakė: “Rabuni, kad prare- 
gėčiau!" Jn 20,16; 1,38. 52 Tada Jėzus jam tarė: “Eik, tavo 
tikėjimas išgelbėjo tave". Jis tuoj pat praregėjo ir sekė Jėzų 
keliu, Mt 9,22; Mk 10,52; 5,34; Lk 7,50; 8,48; 17,19; 18,42. 


Žiūrėk Mato 20,29-34. Matas rašo apie du neregius. 


JĖZUS ĮJOJA Į JERUZALĘ, Mk 11,1-11 

1 Prisiartinus prie Jeruzalės pro Betfagę ir Betaniją, ties 
Alyvų kalnu, Jėzus pasiuntė du mokinius, Mt 21,1-9; Lk 
19,29-38; Jn 12,12-16, 2 tardamas: “Eikite į kaimą, kurį ma- 
tote, ir, vos įžengę į ji, rasite pririštą asilaitį, kuriuo dar 
niekas iš žmonių nėra jojęs. Atriškite jį ir atveskite. 8 Jeigu 
kas nors paklaustų: "Ką čia darote?', atsakykite: 'Jo reikia 
Viešpačiui'; jis tuojau leis jį, Jn 13,13; 14,14. 4 Nuėję juodu 
rado pakelėje asilaitį, pririštą prie vartų, ir atrišo jį. 5 Kai 
kurie iš ten stovinčių klausė: “Ką darote, kam tą asilaitį atri- 
šate?" 6 O jie atsakė, kaip Jėzus buvo jiems liepęs, ir tie leido 
ji vestis. 7 Jie atvedė asilaitį pas Jėzų, apdengė jį savo 
apsiaustais, ir Jėzus užsėdo ant jo. 8 Daugybė žmonių tiesė 
ant kelio savo drabužius, kiti klojo žalias šakeles, nukirstas 
laukuose, 2 Kar 9,13. 9 Priekyje ir iš paskos einantys šaukė: 
“Osana! Ps 118,25-26; Mt 23,39. 10 Šlovė Tam, kuris ateina 
Viešpaties vardu! Šlovė besiartinančiai mūsų tėvo Dovydo 
karalystei! Osana aukštybėse!" Lk 1,32. 

11 Taip Jėzus įžengė į Jeruzalę ir į šventovę. Viską apžiū- 
rėjęs, kadangi buvo j Jau vėlu, Jis su dvylika išėjo į Betaniją, 
"Mt 21,12-22; Lk 19,45-48. 


Žiūrėk Mato 21-1-11, Matas aprašo šį įvykį kiek skirtingai. 
Jis rašo apie asilaitį ir asilę, primena pranašų žodžių išsipil- 
dymą, mini jeruzaliečių nustebimą. 


NEVAISINGAS FIGMEDIS, Mk 11, 12-14 
12 Rytojaus dieną, jiems keliaujant iš Betanijos, Jėzus 
buvo alkanas. 13 Pamatęs iš tolo sulapojusi figmedį, Jis pri- 

ėjo pažiūrėti, gal ką ant jo ras. Tačiau, atėjęs prie jo, Jis ne- 
rado nieko, tiktai lapus, nes dar nebuvo figų metas, Lk 
13,6-9; Mt 3,10. 14 Tada Jis tarė medžiui: “Tegul per amžius 
niekas nebevalgys tavo vaisiaus!" Jo mokiniai tai girdėjo, Mk 
11,20. 


Žiūrėk Mato 21,18-19. Iš Mato aprašymo suprantama, kad 
Jėzus, įjojęs į Jeruzalę, ėjo į šventovę ir apvalė ją. Morkus 
rašo, kad tą dieną jau buvo vėlu, Jėzus apžiūrėjo šventovę ir 
ėjo nakvoti į Betaniją. Rytą, Jis su mokiniais grįžo į Jeruzalę. 
Pakelėje jie ėjo pro vieną figmedį. Jėzus nerado jame jokių 
vaisių ir sakė, teneneša jis daugiau vaisių. Figmedis nudžiū- 
vo. Nors vaisių metas dar nebuvęs, bet vaisiai turėjo būti 
užmegzti. Sakoma, kad figmedžių vaisiai buvo valgomi dar 
neprinokę panašiai, kaip Lietuvoje valgydavo neprinokusius 
žirnius. 


ŠVENTOVĖS APVALYMAS, Mk 11, 15-19 

15 Jie atėjo į šventovę. Įėjęs į šventovę, Jėzus pradėjo 
varyti laukan parduodančius ir perkančius šventovėje. Jis 
išvartė pinigų keitėjų stalus bei karvelių pardavėjų suolus, 
Jn 2,14-16, 16 ir neleido nešti rakandų per šventovę. 17 Jis 
mokė ir skelbė: “Argi neparašyta: 'Mano namai vadinsis 
maldos namai visoms tautoms'!? O jūs pavertėte juos plėšikų 
lindyne", Iz 56,7; Jer 7,11. 18 Tai išgirdę, aukštieji kunigai ir 
Rašto aiškintojai tarėsi, kaip Jį pražudyti. Jie, mat, bijojo Jo, 
nes visi žmonės stebėjosi Jo mokslu, Mk 1,22.27; 6,2; 7,27; 
10,26, Mt 7,28-29; 13,54; 19,25; 22,83; Lk 4,32; Jn 7,46. 
19 Atėjus vakarui, Jėzus su mokiniais išėjo iš miesto. 


Žiūrėk Mato 21,12-17. Matas rašo, kad Jėzus šventovėje 
gydė ligonius, ir vaikai giedojo osanas. Morkus mini pranašų 
žodžius, kad šventovė privalo būti maldos namai visoms 
tautoms. 


KAS NEABEJOJA — VISA GALI, Mk 11, 20 - 26 
20 Rytą eidami pro šalį, jie pamatė, kad medis nudžiūvęs iš 
pat šaknų, Mk 11,14. 21 Prisiminęs Petras tarė Jėzui: "Rabi, 
štai figmedis, kurį prakeikei, nudžiūvo". 22 Jėzus jiems 

atsakė: “Turėkite tikėjimą Dievu! Jn 14,1. 23 Iš tiesų sakau 
jums: kas pasakytų šitam kalnui: 'Pasikelk ir meskis į jūrą", 
ir savo širdyje nesvyruotų, bet tikėtų, ką sako, tai jam įvyk- 
tų, Mt 17,20; 21,21; Jok 1,6; Lk 17,6. 24 Todėl sakau jums: ko 
tik melsdamiesi prašote, tikėkite gausią, ir tikrai taip bus, Mt 
7,1; 18,19; Jok 1,5-6; Jn 14,13; 15,7; 16,23. 25 Eidami melstis, 
atleiskite, jei turite ką nors prieš kitus, kad ir jūsų Tėvas 
danguje jums atleistų jūsų nusižengimus", Mt 5,23. 26 (“O jei 
jūs neatleisite, nė jūsų Tėvas danguje neatleis jūsų nusižen- 
gimų"). Mt 6,14-15, 


žiūrėk Mato 21,20-22; 6,14-15. 


JĖZAUS ĮGALIOJIMAS, Mk 11,27 -33 

27 Jie vėl sugrįžo į Jeruzalę. Jam vaikščiojant po šventovę, 
prie Jo priėjo aukštųjų kunigų, Rašto aiškintojų ir vyres- 
niųjų ir klausė, Mt 21,23-27; Lk 20,1-8; 28 “Kokią teise turi 
taip daryti? Kas Tau davė galią tai daryti?" 29 Jėzus jiems 
atsakė: “Aš taipogi noriu paklausti jus vieno dalyko, o jūs 
atsakysite man, tada ir Aš jums pasakysiu, kokia galia tai 
darau. 30 Jono krikštas buvo iš dangaus ar iš žmonių? Atsa- 
kykite man!" 31 Tie tarėsi: “Jei sakysime — iš dangaus, tai 
Jis mus klaus: "Kodėl juo netikėjote?'-32 Jei sakytume — iš 
žmonių". — Jie bijojo minios, nes visi buvo įsitikinę, kad 
Jonas tikrai buvo pranašas, Mt 21,26; 14,5. 33 Todėl jie 
atsakė Jėzui: “Nežinome". Tada Jėzus tarė: “Tai ir Aš jums 
nesakysiu, kokia galia tai darau". 


Žiūrėk Mato 21, 23-27. 


PALYGINIMAS APIE VYNININKUS, Mk 12, 1-12 

1 Jis pradėjo kalbėti jiems palyginimais: “Vienas žmogus 
sodino vynuogyną, apmūrijo jį tvora, įrengė spaustuvą ir, 
pastatė bokštą. Po to išnuomojo jį vynininkams ir iškeliavo į 
svetimą šalį, Mt 21,33-46; Lk 20,9-19; Iz 5,1-2. 2 Atėjus 
metui, jis nusiuntė pas vynininkus tarną atsiimti iš vynininkų 
savosios vaisių dalies. 3 Tie pačiupo jį, sumušė ir paleido tuš- 
čiomis. 4 Tada jis vėl nusiuntė pas juos kitą tarną, o tie jį, 
sužeidė į galvą ir iškoneveikė. 5 Jis pasiuntė dar vieną, bet tą 
jie nužudė; taipogi daugelį kitų tarnų, kurių vienus jie pri- 


Mk 12,27 254 


mušė, kitus nužudė. 6 Dar vieną turėjo — mylimąjį sūnų. Jį 
nusiuntė pas juos paskutinį, sakydamas sau: 'Jie drovėsis 
mano sūnaus", Žyd 1,1-2. 7 Bet vynininkai tarėsi: "Tai įpėdi- 
nis. Eikime, užmuškime jį, ir mums atiteks jo palikimas". 8 Ir 
nutvėrę nužudė jį ir išmetė laukan iš vynuogyno, Žyd 13,13. 
9 Ką darys vynuogyno savininkas? Jis ateis, išžudys vyni- 
ninkus ir atiduos vynuogyną kitiems. 10 Ar neskaitėte, kas 
parašyta Raštuose: “Akmuo, kurį statytojai atmetė, tapo 
kertiniu akmeniu, Ps 118,22-23; Apd 4,11; Rom 9,33; 1 Pt 
2,68. 11 Tai Viešpaties padaryta ir nuostabu mūsų akyse'?" 

12 Anie suko galvą, kaip Jį suimti, tačiau bijojo minios. 
Mat, suprato, kad palyginimas buvo jiems taikomas. Tad, 
palikę Jį, pasitraukė, Mk 14,1; Mt 21,26.46; Lk 20,19; 22,2. 


Žiūrėk Mato 21, 33-46. 


MOKESTIS CIESORIUI, Mk 12, 13-17 

13 Tada jie atsiuntė pas Jėzų fariziejų ir erodininkų su- 
gauti Jį kalboje, Mt 22,15-22; Lk 20,20-26; Mk 3,6. 14 Šitie 
atėję sakė Jam: “Mokytojau, žinome, jog esi tiesakalbis ir 
niekam nepataikauji. Tu neatsižvelgi į asmenis, bet mokai 
Dievo kelio, kaip reikalauja teisybė. Valia mokėti ciesoriui 
mokesčius ar ne? Mokėti ar nemokėti?" 2 Kor 11,15. 15 Nu- 
vokdamas jų veidmainystę, Jis tarė: “Kam spendžiate man 
pinkles? Atneškite ir parodykite man denarą". 16 Jie padavė. 
Jis ir klausė: “Kieno čia atvaizdas ir įrašas?" Jie atsakė: 
“Ciesoriaus". 17 Tada Jėzus jiems tarė: “Kas ciesoriaus, 
atiduokite ciesoriui, o kas Dievo — Dievui". Ir jie labai ste- 
bėjosi Juo, Rom 18,7. 


Žiūrėk Mato 22,15-22. 


MIRUSIŲJŲ PRIKĖLIMAS, Mk 12, 18 -27 

18 Pas Jėzų atėjo sadukiejų, kurie neigia mirusiųjų prisi- 
kėlimą, ir klausė, Mt 22,23-35; Lk 20,27-38; Apd 23,8: 
19 “Mokytojau, Mozė mums parašė: "Jei kieno brolis mirtų ir 
paliktų žmoną, o nepaliktų vaikų, tada jo brolis teveda našlę 
ir tepažadina jam palikuonių", 5 M 25,5-6; 1 M 38,8. 20 Ir štai 
buvo septyni broliai. Pirmasis vedė žmoną ir mirdamas ne- 
paliko vaikų. 21 Vedė ją antrasis, bet ir šis mirė bevaikis. 

Taip pat atsitiko ir su trečiuoju, 22 ir visi septyni nepaliko 
vaikų. Paskiausiai iš visų mirė moteris. 23 Mirusiems kelian- 
tis, kai ir jie prisikels, kurio iš jų žmona ji bus? Juk ji buvo 
visų septynių žmona?" 24 Jėzus jiems atsakė: “Argi ne todėl 
klystate, kad neišmanote nei Raštų, nei Dievo galybės? 
25 Kai prisikels iš mirusių, jie nei ves, nei tekės, bet bus kaip 
angelai danguje. 26 O kad mirusieji keliasi, ar neskaitėte 
Mozės knygoje apie krūmą, kai Mozei Dievas pasakė: “Aš 
esu Abraomo Dievas, Izaoko Dievas ir Jokūbo Dievas?! 2 M 
3,2-6; Mt 8,11. 27 Jis gi ne mirusiųjų, bet gyvųjų Dievas. Jū ūs 
labai klystate", Mk 9,4. 


Žiūrėk Mato 22, 23-35. 


DIDYSIS ĮSAKYMAS, Mk 12, 28-34 . 

28 Vienas iš Rašto aiškintojų, girdėjęs Jį besiginčijant ir 
matęs, kaip puikiai Jėzus atsakinėjo jiems, paklausė Jį: 
“Koks yra visų pirmasis įsakymas?" Mt 22,35-40; Lk 10,25-28. 
29 Jėzus jam atsakė: “Pirmasis yra šis: "Klausyk, Izraeli, — 
Viešpats, mūsų Dievas, yra vienintelis Viešpats, 5 M 6,4-5; 
Rom 3,30; 30 tad mylėk savo Viešpatį Dievą visa širdimi, 
visa siela, visu protu ir visomis jėgomis'. 31 Antrasis: "Mylėk 
savo artimą, kaip save patį. Nėra įsakymo, didesnio už 
šiuodu", 3 M 19,18; Jn 15,12; Rom 13,9. 32 Tada Rašto aiš- 
kintojas Jam atsakė: “Gerai, Mokytojau, teisybę pasakei: 
"Dievas yra vienintelis ir nėra kito šalia Jo, Lk 20,29; 5 M 
4,85; 6,4-5; 32,39; Iz 45,6; 33 o mylėti Jį visa širdimi, visu 
protu ir visomis jėgomis, bei mylėti savo artimą, kaip save 
patį svarbiau už visas deginamąsias ir kitokias aukas", 
1 Sam 15,22. 834 Matydamas, kaip išmintingai jis atsakė, 
Jėzus jam tarė: “Tu netoli nuo Dievo karalystės!" Ir niekas 
daugiau nebedrįso Jo klausti, Apd 13,7; 26,27-29; Mt 22,46; 
Lk 20,40. 


Žiūrėk Mato 22,34-40. Morkus rašo, kad šis Rašto aiškinto- 
jas klausė Jėzaus, kuris yra pirmasis įsakymas. Jėzaus atsa- 
kymu jis buvo visai patenkintas. Jis išpažino, kad meilė yra 
daugiau negu aukos ir apeigos. Jėzus sakė jį esant rietoli. 
Dievo karalystės. Jis teisingai suprato Dievo karalystę, Jė- 
zaus skelbimą. Jam reikėjo, ką išpažįsta, pergyventi; įeiti į 

Dievo karalystę. Suprasti Dievo meilę yra gražu, bet ją 
turėti savo širdyje, kaip Povilas sako Rom 5,5, yra pergy 
venti Šventosios Dvasios veikimą. 


MESIJAS — DOVYDO SONUS, Mk 12, 35-37 

35 Mokydamas šventovėje, Jėzus bylojo: “Kodėl Rašto 
aiškintojai sako Mesiją esant Dovydo sūnų? Mt 22,41-45; Lk 
20,41-44. 36 Juk pats Dovydas, šventosios Dvasios įkvėptas, 
pasakė: “Viešpats tarė mano Viešpačiui: sėskis mano deši- 
nėje, kol patiesiu tavo priešus tarsi pakojį po tavo kojų", Jn 
7,42: 2 Sam 23,2; Ps 110,1. 37 Pats Dovydas vadina jį Vieš- 
pačiu, tai kaip Jis gali būti jo sūnus?" Didelė minia noriai 
klausėsi Jo, Lk 19,48; 21,38. žiūrėk Mato 22,41-46. 


JĖZUS SMERKIA RAšTO AIšKINTOJUS, 
Mk 12,38 - 40) 

38 Mokydamas Jis kalbėjo: “Saugokitės Rašto aiškintojų, 
kurie mėgsta vaikščioti ilgais drabužiais apsivilkę, būti svei- 
kinami turgavietėse, Mt 23,1-36; Lk 20,45-47, 39 užimti pir- 
mąsias kėdes sinagogose ir pirmąsias vietas vaišėse, Lk 14,7; 
Jn 5,44. 40 Jie suryja našlių namus, dangstydamiesi ilga 
malda. Jų laukia itin griežtas teismas", Jok 1,27; 1 Tes 2,5. 


Morkus mini tik porą sakinių, iš Mato ilgos kalbos, prieš 
fariziejus ir Rašto aiškintojus Mato 28. Žiūrėk Mato 23, 
6-7.14. 

NAŠLĖS PINIGĖLIS, Mk 12,41 -44 

41 Atsisėdęs ties aukų skrynia, Jėzus stebėjo, kaip žmonės 
metė į skrynią pinigus. Daugelis turtingųjų aukojo gausiai, 
2 Kar 12,10; Lk 21,1-4; Jn 8,20. 42 Atėjo viena suvargusi 
našlė ir įmetė du pinigėlius, tai yra kodrantą. 43 Pasišaukęs 
savo mokinius, Jėzus sakė jiems: “Iš tiesų sakau jums: ši 
vargšė našlė įmetė daugiausia iš visų, kurie dėjo į aukų skry- 
nią; 2 Ch 29,9.17. 44 Visi aukojo iš to, kas jiems atlieka, o ji iš 
savo neturto įmetė visa, ką turėjo, visus savo išteklius", Lk 
12,15; 2 Kor 8,12. | 

Šventovėje buvo padėta dėžė, 2 Kar 12,10, į kurią žmonės 
metė aukas. Kartą Jėzus sėdėjo ir žiūrėjo kai žmonės aukojo. 
Turtuoliai aukojo daug. Tas yra gerai. Aukos visada buvo ir 
yra reikalingos. Daug turint, įmanoma daug aukoti. Tarp tų 
aukotojų buvo viena našlė. Ji teturėjo du pinigėlius. Ji galėjo 

mylėjo Dievą ir šventovę, kad ji paaukojo tam tikslui visa, ką 
turėjo. Jėzus tą pastebėjo ir atkreipė mokinių dėmesį. Tokių, 
kokia buvo ta našlė, ir mūsų laikais yra daug. Eiliniai, vargšai 
žmonės, yra labai nuoširdūs. Jų dėka atliekami dideli darbai. 
Dėkui Dievui už tai. Ar Jėzus nenorėjo šitą našlę pastatyti 
priešingybe fariziejams? Mk 12,40? 

Kodrantas yra viena ketvirtoji asarijo, mažiausias romėnų 
pinigų vienetas. 


ŠVENTOVĖ BUS SUNAIKINTA, Mk 13,1-4 

1 Jam išeinant iš šventovės, vienas iš mokinių kreipėsi: 
“Mokytojau, tik pažvelk, kokie akmenys ir kokie pastatai!" 
Mt 24,1-36; Lk 21,5-36. 2 Jėzus jam atsakė: “Matai šituos 
didžiulius pastatus? Čia neliks akmens ant akmens!" Jer 7,14. 

3 Kai Jis sėdėjo Alyvų kalne, priešais šventovę, Petras, 
Jokūbas, Jonas ir Andriejus atskirai nuo kitų klausė Jį: 
4 "Pasakyk mums, kada tai atsitiks, ir koks bus ženklas, kai 
visa tai pradės pildytis?" 


Žiūrėk Mato 24,1-3. Matas ir Morkus rašo kiek skirtingai, 
bet esmė yra ta pati. Jėzus palieka šventovę, ji bus sunai- 
kinta. Mokiniai nori žinoti, kada tas įvyks. 


SAUGOKITĖS SUVEDŽIOTOJŲ, NEIšSIGASKITE 
KARŲ IR GAMTOS NELAIMIŲ, Mk 13,5-8 

5 Jėzus pradėjo jiems aiškinti: “Dabokitės, kad kas jūsų 
nesuvedžiotų! 6 Daug kas ateis mano vardu ir sakys: "Tai Aš", 
ir daugelį suklaidins, Jn 5,43. 7 Išgirdę apie karus ir karo 
gandus, nenusigąskite. Tai turės įvykti, bet dar ne galas, 
Dan 2,28. 8 Tada sukils tauta prieš tautą ir karalystė prieš 
karalystę. Vietomis bus žemės drebėjimų ir badmečių. Tai 
bus nelaimių pradžia, Iz 19,2; 2 Ch 15,6. 


Žiūrėk Mato 24, 4-8. 


DABOKITĖS, NESIROPINKITE! Mk 13, 9-13 
9 Jūs sergėkitės: atidavinės jus teismams, plaks sinago- 
gose, ir turėsite dėl manęs stoti prieš valdytojus ir karalius, 
kad jiems liudytumėte, Mt 10,17-22; Lk 21,12-17. 10 Bet 
pirmiau turės būti visoms tautoms paskelbta evangelija, Mt 

16,15; 24,14. 11 Kai suėmę jus ves, nesirūpinkite iš anksto, 
ką kalbėsite. Kalbėkite, kas tą valandą bus jums duota, nes 
kalbėsite ne jūs, o Šventoji Dvasia, Lk 12,11. 12 Brolis išduos 
nužudyti brolį, o tėvas — savo vaiką. Vaikai pakels ranką 
prieš savo gimdytojus ir juos žudys, Mik 7,6. 13 Jūs būsite 
visų nekenčiami dėl mano vardo. Bet kas ištvers iki galo, tas 
bus išgelbėtas", Mt 10,22; 24,9.13; Jn 15,18.21; 1 Jn 3,13. 


jimas galioja visiems laikams, iki Jo atėjimo. Tikrąjį Mesiją 
tauta atmetė, Ateis netikri mesijai. Dabokitės! Karai ir gam- 
tos nelaimės — yra baisu Tai bendros nelaimės visiems. Kiek 
įmanoma, jų turėtų vengti Jėzaus sekėjai. 

Jėzus įspėjo, kas palies Jo mokinius. Jie mylėjo Mesiją ir 
Jo mokslą — evangeliją. Skelbti buvo jų pareiga, Apd 4,20. 
Jie dirbo visu nuoširdumu. Bet, koks nesusipratimas! Baž- 
nyčios vyriausybė, kuri privalėjo Mesijo skelbėjus su 
džiaugsmu sutikti ir juos apginti, pati pradėjo juos perse- 
kioti, plakti, žudyti, Apd 4. Nuostabu, kaip pildosi šis Jėzaus 
įspėjimas iki mūsų dienų! Kur yra atsivertimai, atgimimai — 
čia ir pasipriešinimas! Nežiūrint visų sunkumų, tas skelbi- 
mas, liudijimas, plėsis. Jis pasieks valdovus ir visas tautas. 
Bet jam pasipriešinimas nemažės. Valdovai ir karaliai skel- 
bėjus teis. Jie ir teisiami liudys. Jėzus pažadėjo tardymuose 
ir teismuose Šventosios Dvasios padėjimą. Šį pažadą Jis 
vykdė įskaitant ir mūsų laikus. Persekiojimus vykdo valdo- 
vai ir bažnyčios vyresnieji ne iš blogos valios, bet iš nežino- 
jimo, 1 Kor 2,8. Persekiojimai paliečia net šeimos narius! 
Matas rašo apie šiuos Jėzaus įspėjimus kiek kitaip, negu 
Morkus. Žiūrėk Mato 24,1-14; 10,17-22. 


Jėzus įspėjo savo Gaida saugotis suvedžiojimų. Jo įspė- 


VARGAS IR SUVEDŽIOJIMAI, Mk 13, 14 -23 

14 “Kai pamatysite sunaikinimo pabaisą stovinčią ten, kur 
ji neturėtų būti, skaitytojas teįsidėmi! Tada, kas bus Judė- 
joję, tebėga į kalnus, Dan 12,11; 9,27; 12,4; Ez 7,16; Mt 
24,15-25; Lk 21,21; 17,31; 15 kas bus ant stogo, tenelipa 
žemyn ir teneina ko nors pasiimti iš namų; 16 o kas laukuose, 
tenegrįžta atgal pasiimti apsiausto. 17 Vargas laukiančioms 
ir maitinančioms tomis dienomis! Lk 23,29. 18 Melskite, kad 

tai neatsitiktų žiemą! 19 Anomis dienomis užguls toks su- 
spaudimas, kokio nėra buvę nuo pradžios pasaulio, kurį Die- 
vas sutvėrė, iki šiolei, ir daugiau nebebus, Dan 12,1; Joel 
2,2-4. 20 Jeigu Viešpats nebūtų sutrumpinęs tų dienų, ne- 
išsigelbėtų nė vienas žmogus. Tačiau dėl išrinktųjų, kuriuos 
išsirinko, Jis sutrumpino tas dienas. 21 Jei kas nors jums 
tada sakytų: 'Štai čia Mesijas, štai ten', — netikėkite, Lk 
17,23, 22 nes atsiras netikrų mesijų ir netikrų pranašų. Jie 
darys stebuklingų ženklų, bandydami suvedžioti, jei būtų 
įmanoma, net išrinktuosius, 5 M 13,2; Apr 13,13; Mt 24,24, 
2 Tes 2,8-9. 23 Todėl būkite apdairūs; Aš jus iš anksto dėl to 
viso įspėjau", Jn 16,1,4. 


Kadangi Morkaus evangelija buvo skirta daugiau pago- 
nims skaitytojams, jis nemini pranašo Danieliaus, bet rašo 
apie pabaisą. Taipgi jis nemini sabatos, nes ji buvo ne svarbi 
pagonims. Žiūrėk Mato 24, 15-25. 


GAMTOS SUKRĖTIMAS IR VIEšPATIES 
ATĖJIMAS, Mk 13,24 -27 

24 “Tomis dienomis, po ano suspaudimo, saulė užtems, 
mėnulis nebeduos šviesos, Iz 13,10, 25 žvaigždės kris nuo 
dangaus, ir dangaus galybės bus sukrėstos, Iz 34,4; Žyd 
12,26-27. 26 Tada žmonės pamatys Žmogaus Sūnų, ateinantį 
debesyse su didžia galia ir šlove, Dan 7,13; 1 Tes 4,16. 27 Jis 
pasiųs angelus, ir tie surinks Jo išrinktuosius iš visų keturių 
vėjų (šalių), nuo žemės pakraščių iki dangaus tolybių, Zak- 
2,10; 5 M 30,4. 


Žiūrėk Mato 24, 29-31. 


BUDĖKITE, Mk 13, 28 -37 

28 Iš figos medžio mokykitės palyginimo: kai jo šaka su- 
minkštėja ir ima skleisti lapus, jūs suprantate arti esant va- 
sarą. 29 Taipogi, pamatę visa tai dedantis, supraskite, jog 
Žmogaus Sūnus visai arti, prie durų, Jok 5,9. 30 Iš tiesų 
sakau jums: dar nepasibaigs ši karta, ir visa tai išsipildys. 
31 Dangus ir žemė praeis, o mano žodžiai nepraeis. 

32 Tos dienos ir valandos niekas nežino, Aei angelai dan- 

guje, nei Sūnus, vien Tėvas", Apd 1,7; 1 Tes 5,1; Mt 24,36. 
33 “Dabokitės, budėkite (ir melskitės), nes nežinote, kada 
ateis tas laikas! Ef 6,18; Mt 26,41. 34 Bus kaip su žmogumi, 
kuris iškeliavo svetur, paliko namus ir davė tarnams įgalio- 
jimus, kiekvienam paskyrė darbą, o durininkui įsakė budėti, 
Mt 25,14; Lk 19,12. 35 Taigi budėkite, nes nežinote, kada 
griš namų šeimininkas: ar vakare, ar vidurnaktyje, ar gaid- 
gystėje, ar rytmetyj, Mt 24,42.50; Apd 20,31; Apr 3,20; Lk 
12,38, 36 kad, netikėtai| sugrįžęs, nerastų jūsų miegant, Mt 
25,5. 37 Ką sakau jums, sakau ir visiems: budėkite!“ 


Izraelio tauta yra prilyginta figmedžiui. Kada bus Viešpa- 
ties atėjimas nė vienas nežino. Bet kiekvienas gali ir privalo 
budėtk Žiūrėk Mt 24,32-36; 25,13-15. 


JĖZAUS PRIEšŲ PLANAS, Mk 14,1-2 
1 Iki Velykų ir Neraugintos Duonos šventės tebuvo likę 
dvi dienos. Aukštieji kunigai ir Rašto aiškintojai ieškojo būdo 
klasta suimti Jėzų ir nužudyti, Mt 26,1-5; Lk 22,1-2; Mk 
12,12. 2 Bet jie sakė: “Tik ne per šventes, kad liaudyje ne- 
kiltų sąmyšio", Mt 8,2, 


Nuostabu, Mesijo priešai — aukštieji kunigai ir Rašto aiš- 
kintojai! Jų tikslas buvo nužudyti Jėzų klasta. Jie gerai ži- 
nojo, kad teisėtai to negalės padaryti. Žiūrėk Mato 26,2-5. 


PATEPIMAS BETANIJOJE, Mk 14,3-9 

3 Jėzui esant Betanijoje, Simono raupsuotojo namuose, ir 
sėdint už (vaišių) stalo, atėjo moteris su alebastriniu, pilnu 
brangaus grynojo nardo tepalo. Pradaužusi indelį, ji išpylė 
tepalą Jam ant galvos, Mt 26,6-13; Jn 12,1-8; Lk 7,86-88.. 
4 Kai kurie ten esantys susierzino ir kalbėjo vienas kitam: 
“Kam tas tepalo eikvojimas? 5 Juk jį buvo galima parduoti 
daugiau negu už tris šimtus denarų ir pinigus išdalyti varg- 
šams!" Taip jie murmėjo prieš tą moterį. 6 Bet Jėzus atsi- 
Aiepė: “Palikite ją ramybėje! Kam ją skaudinate? Ji man pa- 
darė gerą darbą. 7 Vargšų jūs visuomet turėsite savo tarpe 
ir, kada tik panorėsite, galėsite jiems gera daryti, o mane ne 
visuomet turėsite, 5 M 15,11; Mk 2,20. 8 Ji padarė, ką galėjo. 

Ji iš anksto patepė mano kūną laidotuvėms, Mk 16,1. 9 Iš 
tiesų sakau jums: visame pasaulyje, kur tik bus skelbiama 
evangelija, bus ir jos atminimui pasakojama, ką ji man pa- 
darė". 


Žiūrėk Mato 26,6-13. 


JUDO IšDAVYSTĖ, Mk 14,10-11 
10 Judas Iskarijotas, vienas iš dvylikos, nuėjo pas aukš- 
tuosius kunigus, pasiryžęs išduoti Jėzų, Mt 26,14-16; Lk 
22,16. 11 Tai išgirdę, jie apsidžiaugė ir pažadėjo jam pinigų. 
Jis ieškojo palankaus meto Jėzui išduoti. 


Atrodo, tas vystėsi labai žmogiškai. Žmonių pasitarimas. 
Judo pasiūlymas. Kunigams galėjo atrodyti, kad pats Dievas 
siuntė jiems Judą. Dėl to pasiūlymo, jie net savo nutarimą 
pakeitė: tuojau veikė. Veikė žmonės, šėtonas, bet ir Dievas. 
Dievo valia buvo, kad Mesijas mirtų viešai, šventės proga! 
Jėzus žinojo, kad tame visame yra Jo Tėvo ranka. Evange- 
listai kai ką aprašo kiek skirtingai. Matas nemini kunigų 
džiaugsmo ir sako, kad pinigų prašė pats Judas, Mt 26,14-16. 


VAKARIENĖS PARUOŠIMAS, Mk 14, 12-16 

12 Pirmąją Neraugintos Duonos dieną, kada piaunamas 
Velykų avinėlis, mokiniai sakė Jėzui: “Kur paruošti Tau Ve- 
lykų avinėlį?" Mt 26,17-19; Lk 22,7-13; 2 M 12,14-20; 1 Kor 
5,7. 13 Jis pasiuntė du mokinius, tardamas: “Eikite į miestą. ' 
Ten jus sutiks žmogus, vandens ąsočiu nešinas. Sekite jį ir, 
14 kur jis įeis, sakykite namų šeimininkui: "Mokytojas liepė 
paklausti: kur man skirtoji menė, kurioje galėčiau su moki- 
niais valgyti Velykų vakarienę? Mk 11,3. 15 Jis parodys 
jums didelį aukštutinį paruoštą kambarį. Ten ir paruoškite 
mums". 16 Mokiniai išėjo ir nuvyko į miestą. Jie rado visa, 
kaip Jis sakė, ir paruošė Velykų vakarienę. | 


Matas rašo kiek trumpiau. Žiūrėk Mato 26,17-19, 
PRANEŠIMAS VAKARIENIAUJANT, Mk 14,17-21 


17 Vakare Jis atėjo su dvylika, Mt 26,20-25; Lk 22,14.21-23; 
Jn 13,21-26. 18 Bevalgant (prie stalo) vakarienę, Jėzus pra- 

bilo: “Iš tiesų sakau jums: vienas iš jūsų, valgančiųjų su 
manimi, išduos mane", Ps 41,10. 19 Jie labai nuliūdo ir klau- 
sinėjo vienas po kito: “Nejaugi aš?" 20 O Jis tarė: “Vienas iš 
dvylikos, kuris dažo su manimi viename dubenyje, Jn 6,70. 
21 Tiesa, Žmogaus Sūnus nueina, kaip apie Jį parašyta, bet 
vargas žmogui, per kurį Žmogaus Sūnus išduodamas. Geriau 
jam būtų buvę negimus". 


Vakarieniaujant visi apaštalai buvo geros nuotaikos. Jėzus 
pranešė, kad vienas iš jų išduos Jį. Tas buvo taip nelaukta, 
kad kiekvienas klausė: “Ar aš?". Atrodo, jie tikėjo daugiau 
Jėzaus žodžiams negu patys sau! Jėzus jau daug kartų sakė 
apie Jo išdavimą, ir tik apaštalams buvo visai naujas šis pra- 
nešimas. 

Judas galėjo manyti: “Jei toks Dievo sprendimas yra, kad 
vienas iš dvylikos turi išduoti Jį, tai mano išdavystė nėra 
nusikaltimas". Taip daugelis žmonių mano ir šią vietą aiški- 
na. Dievo matymas, jau pranašautas prieš šimtmečius, kad 
taip įvyks, nėra Dievo paskyrimas. Judas turėjo laisvą pasi- 
rinkimą. Jis turėjo dar progos ir po išdavimo kreiptis į Dievą, 
daryti atgailą. Jėzus įspėjo Judą, kad yra jo nusikaltimas! 
Geriau būtų jam visai negimus. Matas rašo kiek trumpiau. 
Žiūrėk Mato 26,20-25, 


ĮSTEIGIMAS šVENTOS VAKARIENĖS, 
Mk 14,22 -25 

22 Bevakarieniaujant Jėzus paėmė duonos, palaimino, 
laužė ją ir davė mokiniams, tardamas: “Imkite, tai mano 
kūnas!" Mt 26,26-29; Lk 22,15-20; 1 Kor 11,23-25. 23 Paėmęs 
taurę, padėkojo, davė jiems, ir visi gėrė iš jos. 24 O Jis jiems 
sakė: “Tai mano (naujosios) sandoros kraujas, kuris išlieja- 
mas už daugelį, 2 M 24,8; Jer 31,31; Zak 9,11; Iz 53,11; Žyd 
7,22. 25 Iš tiesų sakau jums: Aš jau nebegersiu. vynmedžio 
vaisiaus iki tos dienos, kada gersiu jį naują Dievo karalys- 
tėje". 


Jėzus pertraukė antrą kartą vakarienės rimtį. Jis ėmė 
duoną, dėkojo, laužė ir davė mokiniams, sakydamas: “Tai 
mano kūnas". Jis ėmė taurę, dėkojo ir davė visiems iš jos 

gerti, sakydamas, kad tai Jo kraujas naujosios sandoros, 
praliejamas už daugelį. Žiūrėk Mato 26, 26-29. 


KELIONĖ Į GETSEMANE, Mk 14, 26-31 

26 Pagiedoję liaupsės giesmę, jie išėjo į Alyvų kalną, Mt 
26,30-35; Lk 22,31-34.39; Ps 113-118; Jn 18,1. 27 Jėzus jiems 
tarė: “Jūs visi pasipiktinsite šiąnakt, nes parašyta: 'Aš 
smoksiu piemenį, ir avys išsisklaidys', Zak 13,7; Jn 16,32; Mt 
9,36; 26,31; Jn 16,1; Mt 14,27. 28 O prisikėlęs Aš pirma jūsų 
nueisiu į Galilėją", Mk 16,7. 29 Petras atsiliepė: “Jei ir visi 
pasipiktintų, tai tik ne aš!" Jn 13,36-38. 30 Jėzus jam atsakė: 
“Iš tiesų sakau tau: dar šiandien, ir netgi šią naktį, gaidžiui 
nė dukart nepragydus, tu manęs tris kartus išsiginsi", Mk 
14,72. 31 Petras dar atkakliau tvirtino savo: “Jeigu net rei- 
kėtų man su tavimi mirti, aš vis tiek tavęs neišsižadėčiau". 
Tą patį kalbėjo ir visi kiti, Jn 11,16. 


Kelionėje Jėzus priminė mokiniams, kad juos ištiks staig- 
mena, jie visi pasipiktins Juo. Nes taip parašyta pranašo ir 
taip tas įvyks. Petras pirmas atsiliepė, jis jokiu būdu nepasi- 
piktinsiąs. Nuo pirmo sukrėtimo, vakarienės metu, jie jau 
buvo atsigavę, pasitikėjo savimi, mylėjo savo Mokytoją ir 
niekad Jo ne tik neišduos, bet ir neišsigins. Jie tikrai taip 
manė. Ak, kas yra žmogus! Kas mano stovįs, tesidaboja, kad 
nepultų! Žiūrėk Mato 26, 30-35. 


MALDA GETSEMANĖS SODE, Mk 14, 32 - 42 

32 Jie atėjo į vietą, vadinama Getsemane. Jėzus sakė mo- 
kiniams: “Pasėdėkite čia, kol Aš pasimelsiu", Mt. 26,36-46; Lk 
22,40-46; Jn 18,1. 33 Pasiėmęs su savimi Petrą, Jokūbą ir 
Joną, Jis pradėjo nuogąstauti ir sielotis. 34 Jis jiems sakė: 
“Mano siela mirtinai nuliūdusi. Pasilikite čia ir budėkite!" Jn 
12,27; Ps 42,6.12; 43,5; Jn 4,9. 35 Paėjęs truputį toliau, su- 
kniubo ant žemės ir meldėsi, kad, jei galima, Jį aplenktų toji 
valanda. 36 Jis sakė: “Aba, Tėve, Tau viskas įmanoma. Ati- 
tolink nuo manęs šitą taurę! Rom 8,15; Gal 4,6; Mk 10,38. 
37 Tačiau tebūnie ne tai, ko Aš noriu, bet ko Tu". Po to grį- 
žęs, rado juos miegančius ir tarė Petrui: "Simonai, tu miegi? 
Neįstengi nė vienos valandos pabudėti? 38 Budėkite ir mels- 
kitės, kad neįpultumėte į pagundą, nes dvasia noringa, bet 

kūnas silpnas". 39 Jis vėl nuėjo ir meldėsi tais pačiais žo- 
džiais. 40 Ir vėl sugrįžęs, rado juos miegančius; jų akys buvo 
mieguistos, ir jie nežinojo, ką atsakyti, Mk 9,6. 41 Jis atėjo 
trečią kartą ir tarė jiems: “Vis dar tebemiegate, tebesiilsite? 
Gana! Atėjo valanda: štai Žmogaus Sūnus išduodamas į nusi- 
dėjėlių rankas, 2 Sam 24,14. 42 Kelkitės, einame! Štai mano 
išdavikas čia pat“, Jn 14,31. 


Žiūrėk Mato 26,36-46. 


JĖZAUS SUĖMIMAS, Mk 14, 43 -52 

48 Ir tuojau, dar Jam tebekalbant, pasirodė vienas iš dvy- 
likos — Judas, o kartu su juo būrys ginkluotų kalavijais ir 
vėzdais, pasiųstas aukštųjų kunigų, Rašto aiškintojų ir vy- 
resniųjų, Mt 26,47-56; Lk 22,47-53; Jn 18,2.11. 44 Išdavikas 
buvo jiems nurodęs ženklą: “Kurį pabučiuosiu, Tas ir bus. 
Suimkite Jį ir veskite atsargiai!" 45 Atėjęs jis tuojau prisi- 
artino prie Jėzaus ir tarė: "Rabi!" Ir pabučiavo Jį. 46 O jie 
stvėrė Jėzų ir suėmė. 47 Vienas iš ten stovinčių, išsitraukęs 
kalaviją, smogė vyriausiojo kunigo tarnui ir nukirto jam ausį. 
48 O Jėzus kalbėjo jiems: “Tartum plėšiko išėjote sugauti 
manęs su kalavijais ir vėzdais. 49 Kasdien buvau pas jus, 
mokiau šventovėje, ir jūs manęs nesuėmėte. Tačiau išsipildo 
Raštai". 50 Tada, palikę Jį, visi (mokiniai) išbėgiojo, Jn 16,32. 
51 Ir vienas jaunuolis sekė iš paskos, susisupęs vien į dro- 
bulę. Jie čiupo jį, 52 bet jis išsinėrė iš drobulės ir nuogas pa- 
bėgo. 


Kunigai ir vyresnieji atsiuntė ginkluotą būrį. Mokinys 
(Judas) išdavė Jį pabučiavimu. Jėzus leidosi suimamas.. Vie- 
nas mokinys (Petras) bandė Jį ginti. Jėzus sudraudė jį. Mo- 
kiniai pabėgo. Panašiai ėjosi ir apaštalui Povilui, 2 Tim 4,16. 

Morkus rašo, kad mokiniams pabėgus, pas Jėzų liko vienas 
jaunuolis. Būrio dalyviai čiupo jį. Jaunuolis buvo įsisiautęs 
tik į drobulę. Jis išsinėrė, paliko drobulę, ir pabėgo. Apie ši 
jaunuolį rašo tik vienas Morkus. Atrodo aprašytas nereikš- 
mingas įvykis. Iš to daroma išvada, kad jaunuolis buvo pats 
Morkus, Jei „taip yra, pačiam Morkui buvo ypatingas pergy- 
venimas ir jis jį užrašė. 

Žiūrėk Mato 26,47-56. 

JĖZUS BAŽNYTINIAME TEISME, Mk 14, 53 -65 

53 Jėzų nuvedė pas vyriausiąjį kunigą, kur susirinko visi 
aukštieji kunigai, vyresnieji ir Rašto aiškintojai, Mt 26,57-58; 
Lk 22,54-55. 54 Petras iš tolo sekė Jį iki vyriausiojo kunigo 
rūmų vidaus kiemo. Ten jis atsisėdo su sargybiniais ir šildėsi 
prie ugnies. 55 Aukštieji kunigai ir visa teismo taryba ieškojo 
prieš Jėzų liudijimo, kad galėtų pasmerkti Jį mirti, bet ne- 
rado, Mt 26,59-68; Lk 22,67-71; 22,63-65; Jn 18,19-24. 56 Nors 
daugelis melagingai liudijo prieš Jį, tačiau jų liudijimai nesu- 
tarė. 57 Kai kurie melagingai kaltino Jį, teigdami: 58 “Mes 
girdėjome Jį sakant: 'Aš sugriausiu šitą rankomis pastatytą 
šventovę ir per tris dienas pastatysiu kitą, ne rankų darbo'" 
Jn 2,19-21; 4,21-23; Mk 15,29; 2 Kor 5,1. 59 Bet ir šie kaltini: 
mai nesutapo. 60 Tada vyriausiasis kunigas, atsistojęs vidu- 
ryje, klausė Jėzų: “Ar nieko neatsakai į šitų, kaltinimus?" 
61 Tačiau Jis tylėjo ir nieko neatsakė. Tada vyriausiasis ku- 
nigas vėl Jį klausė: “Ar esi Mesijas, Šlovingojo Sūnus?" Mk 
15,5; Iz 53,7. 62 Jėzus jam atsakė: “Taip, Aš esu. Ir jūs išvy- 
site Žmogaus Sūnų, sėdintį Visagalio dešinėje ir ateinantį 
dangaus debesyse", Ps 110,1; Dan 7,13. 63 Tada vyriausiasis 
kunigas perplėšė savo drabužius, šaukdamas: “Kam dar 
mums liudytojai? 64 Girdėjote piktžodžiavimą. Kaip jums 
atrodo?" Ir jie visi nusprendė Jį esant vertą mirties, 83 M 
24,16; Jn 19,7. 65 Kai kurie pradėjo į Jį spiaudyti, dangstė 
Jam veidą, mušė kumščiais ir reikalavo: “Pranašauk!" O tar- 
nai daužė Jį per veidą. 


Jie suėmę Jėzų atvedė į vyriausiojo kunigo rūmus. Čia jau 
laukė, ar tuojau susirinko, taryba. Ji buvo savo nutarimą 
padarius jau seniai: “Mirtis Jam!" Ji dabar ieškojo liudininkų 
nutarimą patvirtinti. Liudininkų nerado. Tada vyriausiasis 
kunigas priesaika klausė Jėzų, ar Jis yra Šlovingojo Sūnus, 
Mesijas? Jėzus atsakė: “Taip". Dievo vardą minėti vengė 
vyskupas ir Jėzus. Vyriausiasis kunigas, lyg išsigandęs, per- 
plėšė savo rūbus. To užteko apkaltinti Jėzų prieš Dievą 
piktžodžiavimu. Tada jie elgėsi visai nepadoriai, mušė ir iš- 
niekino Jėzų. Žiūrėk Mato 26, 57-68. 

PETRO IšSIGYNIMAS, Mk 14, 66 - 72 

66 Petras buvo žemai, kieme. Atėjo viena vyriausiojo ku- 
nigo tarnaitė, Mt 26,69-75; Lk 22,56-62; Jn 18,17-27, 67 ir, 
pamačiusi besišildantį Petrą, įsižiūrėjo į jį ir tarė: “Ir tu 
buvai su šituo Nazaretiečiu Jėzumi". 68 Petras išsigynė, sa- 
kydamas: “Nei aš žinau, nei suprantu, ką tu sakai". Jis išėjo į 
prieškiemį ir gaidys pragydo. 69 Pamačiusi J tarnaitė vėl 
pradėjo sakyti aplinkiniams: “Šitas yra iš jų!" 70 Jis vėl išsi- 
gynė. Kiek vėliau aplinkiniai sakė Petrui: “Tu tikrai vienas iš 
jų: juk tu irgi galilėjietis". 71 Tada jis pradėjo keiktis ir pri- 
siekinėti: “Aš nepažįstu to žmogaus, apie kurį jūs kalbate". 
72 Ir netrukus gaidys pragydo antrą kartą. Petras atsiminė, 
ką jam sakė Jėzus: “Gaidžiui nė dukart nepragydus, tu tris 
kartus manęs išsiginsi". Ir jis pravirko, Mk 14;30. 


Žiūrėk Mato 26,69-75. 


JĖZŲ PERDUODA ROMĖNAMS, Mk 15,1-5 

1 Anksti rytą aukštieji kunigai su vyresniaisiais ir Rašto 
aiškintojais bei visa teismo taryba padarė sprendimą: sura- 
kintą Jėzų jie nuvedė ir perdavė Pilotui, Mt 27,1-2; Lk 22,66; 
23,1; Jn 18,24.28. 2 O Pilotas klausė Jį: “Ar Tu esi žydų ka- 
ralius?" Jis atsakė: “Taip yra, kaip sakai", Mt 27,11-14; Lk 
23,3; Jn 18,29-38. 3 Tuo tarpu aukštieji kunigai visaip Jį 
skundė. 4 Tad Pilotas vėl klausė Jį: “Ar nieko neatsakai? 
Žiūrėk, kokiais dideliais nusidėjimais jie tave kaltina". 5 Bet 
Jėzus daugiau nebeatsakinėjo, ir Pilotas labai stebėjosi, Mk 
14,61; Iz 53,7. 


Anksti rytą taryba surašė protokolą, sukaustė Jėzų ir dar 
tuščiomis Jeruzalės gatvėmis nuvedė į romėnų pilį ir perdavė 
Jį Pilotui. Jie gerai painformavo Pilotą apie Jėzų. Pilotas 
pažino žmones ir aiškiai matė Jėzaus nekaltybę. Jis klausė 
pirmą klausimą: “Ar esi žydų karalius?" Aišku, jis laukė 
atsakymo: “Nesu". Bet atsakymas buvo priešingas, visai 
nelauktas. Kunigai, pamatę savo pavojingą padėtį, puolė 
kaltinti Jėzų teisėjo akivaizdoje. Pilotas davė Jėzui progą 
pasiteisinti. Pilotas suprato, kad Jėzus lengvai gali atremti 
Jam daromus kaltinimus. Bet Jėzus tylėjo. Pilotas labai ste- 
bėjosi. Žiūrėk Mato 27, 1-2. 11-14. 

JĖZAUS PASMERKIMAS, Mk 15, 6-15 

6 Per šventes jis paleisdavo vieną kalinį, kurio žmonės 
prašydavo, Mt 27,15-26; Lk 23,17-25; Jn 18,39-; 19,1. 7 Tada 
buvo vienas kalinys, vardu Barabas, suimtas kartu su maiš- 
tininkais, kurie sąmyšio metu nužudė žmogų. 8 Taigi susirin- 
kusi minia pradėjo prašyti to, ką visuomet Pilotas darydavo. 
9 Pilotas kalbėjo: “Ar norite, kad jums paleisčiau žydų kara- 
lių?" 10 Mat, jis suprato, kad aukštieji kunigai Jį įskundė iš 
pavydo, Mt 21,38; Jn 14,28; 12,19. 11 Tačiau aukštieji kuni- 
gai sukurstė minią reikalauti, kad verčiau paleistų jiems Ba- 
rabą. 12 Tada Pilotas vėl kreipėsi į juos: “O ką man daryti su 
žydų karaliumi?" 13 Tie šaukė: “Ant kryžiaus Jį!" 14 Pilotas 
dar klausė: “O ką gi Jis bloga padarė?" Tada jie pradėjo dar 
garsiau rėkti: “Ant kryžiaus Jį!" Apd 3,13. 15 Norėdamas 
įsiteikti miniai, Pilotas paleido Barabą, o Jėzų nuplakdino ir 
atidavė nukryžiuoti. 


Pilotas suprato Jėzaus nekaltybę ir kunigų klastą, pa- 
smerkti Jį mirti. Pilotas girdėjo apie Jėzaus darbus ir žmonių 
prielankumą Jam. Pilotas norėjo įtikti žmonėms, kiek pa- 
erzinti kunigus ir fariziejus, ir sukelti šiokį tokį priešiškumą 
tarp tautos ir žydų vadovybės. Jis manė daug ko tuo laimėti. 
Jis apsiskaičiavo. Vadovybė turėjo didelės įtakos tautai ir“ 
palenkė ją savo naudai. Pilotas pralaimėjo viską. Jis pasmer- 
kė nekaltą Jėzų. Geriau: Dievas patvarkė Jėzui kentėti ir 
mirti, kad mane ir tave išgelbėtų! Morkus aprašo esminiai 
Jėzaus pasmerkimą, bet žymiai trumpiau už Matą. Žiūrėk 
Mato 27, 14-26. i 


ROMĖNŲ PATYČIOS, Mk 15, 16-20 

16 Kareiviai nusivedė Jį į rūmų kiemą, tai yra pretorijų, ir 
ten sušaukė visą būrį, Mt 27,27-31; Jn 19,2-3. 17 Jie apvilko 
Jį purpuriniu apsiaustu, nupynę uždėjo Jam erškėčių vainiką 
18 ir pradėjo Jį sveikinti: “Sveikas, žydų karaliau!" 19 Jie 
daužė Jam galvą nendrine lazda, spiaudė ir priklaupdami 
neva garbino Jį. 20 Pasityčioję nuvilko Jam purpurinį 
apsiaustą ir apvilko Jo paties drakužiais. 


Žydų vadovybė tyčiojosi iš Jėzaus, kaip iš netikro Me- 

sijo — romėnai, kaip iš netikro karaliaus. Karaliai dėvi bran- 
gius rūbus, jie apvilko Jį raudonu karališku apsiaustu. Kara- 
liai vainikuojami brangiais vainikais, jie uždėjo Jam erškėčių 
vainiką. Karaliams šaukiama — tegyvuoja karalius! Jie šau- 
kė — sveikas žydų karaliau. Karaliai turi skeptrus, jie 
įspraudė Jam į ranką nendrę. Seniau pavaldiniai, prisiekdami 
karaliui ištikimybę, bučiuodavo kojas, jie spiaudė Jam į 
veidą. Seniau pavaldiniai puldavo ant kelių prieš karalių, jie 
klūpčiojo prieš Jį ir tyčiojosi iš Jo. Jie žiauriai nuplakė Jį. 
Žiūrėk Mato 27, 27-31. 


NUKRYŽIAVIMAS, Mk 15, 20b - 28 
20b Tada kareiviai išvedė Jėzų nukryžiuoti. 21 Jie privertė 
vieną grįžtantį iš lauko praeivį — Simoną Kirenietį, Alek- 
sandro ir Rufo tėvą, nešti Jo kryžių, Mt 27,32-56; Lk 
23,33-49; Jn 19,16-30; Rom 16,13. 22 Taip jie nuvedė Jį į Gol- 
gotos vietą; išvertus tai reiškia: “Kaukolės vieta". 23 Ten 
davė Jam mira atmiešto vyno, bet Jis negėrė, Ps 69,22. 
24 Tada prikalė Jį prie kryžiaus ir pasidalijo Jo drabužius, 
mesdami burtą, kas kuriam turi tekti, Ps 22,19. 25 Buvo tre- 
čia valanda, kai Jį nukryžiavo. 26 Ir buvo užrašytas Jo kalti- 
nimas: “Žydų karalius". 27 Kartu sų Juo nukryžiavo du plė- 
šikus: vieną iš dešinės, kitą iš kairės. 28 (“Taip išsipildė Raš- 

tas: “Jis buvo priskaitytas prie piktadarių' "). 


Nukryžiavimo vieta buvo už miesto. Tokia žiauri mirtis 
mieste nebuvo vykdoma. Išvedimas iš miesto, reiškė išsky- 
rimą iš žmonių bendruomenės. Kur yra nukryžiavimo vieta, 
tikrų Žinių nėra išlikę. Pirmais šimtmečiais netikinčiųjų buvo 
viskas daroma, kad Jėzaus lankytas ir kentėjimo vietas iš 
atmintiės išdildytų. Morkus mini Jėzaus kryžiaus nešėją Si- 
moną iš Kirėnės, tėvą Rufo ir Aleksandro, Rom 16,13. Mat, 
anksčiau Simonas gyveno Kirėnėje, Egipte. Morkus juos 
pažino, nes Morkus irgi gyveno Romoje ir Kirėnėje. Jėzus 
buvo nukryžiuotas drauge su piktadariais, kad Raštas išsi- 
pildytų. Jėzus gimė ir gyveno ant šios žemės, kad Raštas 
išsipildytų ir mes būtume išgelbėti. Jėzaus nukryžiavimas 
aprašytas be jokių sentimentų, jausmų sukėlimo. Žmonės 
nesijaudino dėl Viešpaties nukryžiavimo, bet gamta ir dan- 
gus jaudinosi. Žiūrėk Mt 27,32-38. 

PATYČIOS Iš NUKRYŽIUOTOJO, Mk 15, 29 -32 

29 Praeiviai piktžodžiavo Jam, kraipydami galvas ir saky- 
dami: “Še tau, kuris sugriauni šventovę ir per tris dienas ją 
atstatai, Ps 22,8; 109,25; Mk 14,58. 30 Gelbėkis pats, nuženk 
nuo kryžiaus!“ 31 Panašiai tyčiojosi aukštieji kunigai su Raš- 
to aiškintojais, kalbėdami tarp savęs: “Kitus gelbėdavo, o 
savęs negali išgelbėti. 32 Mesijas, Izraelio karalius, tegul 
dabar nužengia nuo kryžiaus, kad matytume ir įtikėtume“. 
Taip pat ir kartu nukryžiuotieji tyčiojosi iš Jo, Mt 16,1-44. 


Karo laiku, tame mieste, kuriame gyvenau, viešai sušaudė 
ūkio savininką, berną ir piemenėlį. Jų kaltė buvo: piemenėlis 
pasidarė botagą iš nutiestos telefono vielos. Viela gulėjo ant 
žemės. Piemenėlis neturėjo supratimo, kodėl čia ta viela guli. 
Jis, pasidarydamas botagą, nutraukė susižinojimo priemonę. 
Ūkininkas su bernu buvo pakaltinti, kad nepridabojo pieme- 
nėlio. Maniau, kad nė vienas žmogus neturėtų eiti žiūrėti 
tokių žudynių. Keli tūkstančiai susirinko žiūrėti tų egzeku- 
cijų. Taip ir Jėzaus nukryžiavimo ėjo žiūrėti daugybė žmo- 
nių, ir dar tyčiojosi iš Jo. Tą net darė kunigai ir Rašto aiškin- 
tojai. Toks žmogus buvo ir yra. Ar tai nėra šėtono apsėdi- 
mas? 

Žiūrėk Mato 27,39-44. 


JĖZAUS MIRTIS, Mk 15, 33 - 37 

33 Šeštai valandai atėjus, visą šalį apgaubė tamsa iki de- 
vintos valandos, Am 8,9. 34 Devintą valandą Jėzus garsiai 
šaukė: “Eloi, eloi, lama sabachtani!" Tai reiškia: Mano Dieve, 
mano Dieve, kodėl mane apleidai?!" Ps 22,2. 35 Kai kurie ten 
stovintys išgirdę sakė: “Matai, Jis šaukiasi Elijo". 86 Tada 
vienas nubėgęs primirkė kempinę rūgštaus vyno, užmovė ją 
ant nendrinės lazdos ir davė Jam gerti, tardamas: “Palau- 
kite, pažiūrėsime, ar ateis Elijas Jo nuimti", Ps 69,22. 37 Bet 
Jėzus, garsiai sušukęs, atidavė dvasią. 


Kai Jėzus gimė, naktis nušvito. Kai Jis mirė, diena ap- 
temo. Tai nebuvo saulės užtemimas. Saulės užtemimas yra 
tik jauno mėnesio metu, o ne pilnaties. Pasa šventė visada 
yra pilnaties metu. Jis mirė garsiai šaukdamas, lyg pergalės 

šauksmu šaukdamas. Jis pavedė savo Dvasią į Tėvo rankas. 
Žiūrėk Mato 27, 45-50. 


KARININKO LIUDIJIMAS, Mk 15, 38 - 39 
38 Tuo metu šventovės uždanga perplyšo į dvi dalis nuo 
viršaus iki apačios. 39 Šimtininkas, stovėjęs priešais ir ma- 
tęs, kaip Jis šaukdamas mirė, tarė: “Iš tikro šitas žmogus 
buvo Dievo Sūnus!" 


Jėzus mirė. Naujos sandoros laikas prasidėjo. Uždanga 
šventovėje perplyšo. Pažvelgimas į sandoros skrynią, kuri 
buvo švenčiausiojoje, tapo visiems atdaras per Jėzaus mirtį 
ir Jo kraujo auką, Žyd 10,19. Jėzaus galia pasireiškė. Tą ro- 
mėnas išpažino ir liudijo: “Iš tikro, šitas žmogus buvo Dievo 
Sūnus!" Žiūrėk Mato 27,51-54. 


JĖZAUS LAIDOTUVĖS, Mk 15, 40-47 

40 Ten buvo moterų, kurios žiūrėjo iš tolo; jų tarpe Marija 
Magdalietė, Marija — Jokūbo Jaunesniojo ir Jozės motina — 
ir Salomė, Lk 8,2-3. 41 Kai Jis dar buvo Galilėjoje, jos Jį ly- 
dėjo ir Jam tarnavo. Taip pat ten buvo daug kitų, kartu su 
Juo atvykusių į Jeruzalę. 

42 Jau vakarui atėjus, kadangi buvo prisirengimas, arba 
šeštadienio išvakarės, Mt 27,57-61; Lk 23,50-55; Jn 19,38-42; 
5 M 21,22-28; 2 M 34,25, 48 atvyko Juozapas iš Arimatėjos, 
garbingas teismo tarybos narys, kuris irgi laukė Dievo kara- 
lystės. Jis išdrįsęs nuėjo pas Pilotą ir prašė Jėzaus kūno. 
44 Pilotas nustebo, argi jau būtų miręs. Jis pasišaukė šimti- 
ninką ir paklausė, ar Jėzus jau miręs. 45 Patyręs tai iš šim- 
tininko, jis atidavė Juozapui kūną. 46 Šis nupirko drobulę, 
nuėmė Jėzų nuo kryžiaus, įvyniojo į drobulę, paguldė Jį kapo 
rūsyje, kuris buvo iškaltas uoloje, ir užritino angą akmeniu. 
47 Marija Magdalietė ir Marija, Jozės motina, matė, kur Jis 
buvo palaidotas. 


Sekusios Jėzų ir Jam patarnavusios moterys stovėjo iš 
tolo. Gal joms perdaug šiurpu buvo arčiau prieiti? O gal sar- 
gyba neleido arčiau eiti? 

Juozapas iš Arimatėjos, turtingas tarybos narys, kuris 
laukė Dievo karalystės, išdrįso eiti pas Pilotą ir prašyti Jė- 

zaus kūno. Toks buvo Dievo paraginimas jam, tinkamai pa- 
laidoti Jėzų. Piloto nustebimą, dėl taip greitos Jėzaus mir- 
ties, mini tik Morkus. Žiūrėk Mt 27, 55-61. 


MOTERŲ RūŪPESTIS IR DŽIAUGSMAS, Mk 16,1-8 

1 šeštadieniui praėjus, Marija Magdalietė, Marija, Jokūbo 
motina, ir Salomė nupirko kvepalų, kad nuėjusios galėtų 
Jėzų patepti, Mt 28,1-8; Lk 24,1-12; Jn 20,1-10; Mk 14,8-9. 
2 Labai anksti, pirmąją savaitės dieną, jos atėjo saulei tekant 
prie kapo, 1 Kor 16,2; Mt 28,1; Apd 20,7. 3 Jos kalbėjosi tarp 
savęs: “Kas mums nuritins akmenį nuo kapo angos?" 4 Bet, 
pažvelgusios pamatė, kad akmuo nuristas. O jis buvo labai 
didelis. 5 Įėjusios į kapo rūsį, išvydo dešinėje sėdintį jaunuolį 
baltais drabužiais ir nustebo, Apd 1,10; 10,30. 6 Bet jis joms 
tarė: “Nenusigąskite! Jūs ieškote nukryžiuotojo Jėzaus Na- 
zaretiečio. Jis prisikėlė, Jo čia nebėra. Štai vieta, kur Jį buvo 
paguldę. 7 Eikite, pasakykite Jo mokiniams ir Petrui: Jis 
eina pirma jūsų į Galilėja. Ten Jį matysite, kaip Jis jums 
sakė", Mk 14,28. 8 Jos išėjo ir skubiai nubėgo nuo kapo, nes 
jas buvo apėmęs drebulys ir siaubas. Persigandusios jos nie- 
kam nieko nesakė. 


Matas aprašo šį įvykį plačiau. Jis sako apie angelo nužen- 
gimą, akmens nuritinimą, sargybinių išsigandimą, žemės 
drebėjimą. Morkus rašo apie moterų rūpestį, kas nuris di- 
džiulį akmenį: nuo kapo angos. Apie tai nė vienas kitas evan- 
gęlistas nerašo. 

Moterys yra tos pačios, kurios minėtos Jė ėzų laidojant. Jos 
atėjo anksti prie kapo, norėdamos patepti Jėzaus kūną. Jos 
rado nuristą akmenį, įėjo į kapo rūsį, pamatė sėdintį jaunuolį. 
Jos nežinojo, kas jis toks yra. Jis buvo angelas ir sakė joms, 
kad Jėzus iš Nazareto yra prikeltas, Jo čia nebėra. Moterys 
negalėjo tam tikėti, bet Jo čia nebuvo. Daug ko žmogus ne- 
gali tikėti, rodos, tai neįmanoma, bet faktas rodo, kad įvykis 
yra įvykęs. Tai Velykų įvykis! Prisikėlimas! Jos buvo siaubo 
ir drebulio apimtos. Jos bėgo, skubėjo, džiaugėsi, niekam 
nieko nesakė! Prisikėlimo galia pasireiškė! Tai Velykos! 
Žiūrėk Mato 28,1-8. 

VIEšPATS PRISIKĖLES, Mk 16,9-14 

9 Prisikėlęs anksti rytą, pirmąją savaitės dieną, Jėzus pir- 
miausia pasirodė Marijai Magdalietei, iš kurios buvo išvaręs 
septynis demonus, Jn 20,11-18. 10 Ji nuėjusi pranešė tiems, 
kurie buvo buvę su Juo ir dabar liūdėjo ir verkė, Jn 20,18; Lk 
24,10-11; Jn 16,20. 11 Tie, išgirdę, kad Jis gyvas ir, kad ji 
pati Jį mačiusi, netikėjo. 12 Po to Jis pasirodė dviem iš jų 
kelyje į kaimą, tačiau kitokiu pavidalu. 13 Ir šitie sugrįžę 
pranešė visiems kitiems, bet ir jais anie netikėjo, Lk 
24,13-35. 14 Galop pasirodė visiems vienuolikai, kai jie sė- 
dėjo už stalo; priekaištavo jiems už netikėjimą ir širdies kie- 
tumą, kad netikėjo tais, kurie buvo matę Jį prisikėlusį, Lk 
24,36:49; Jn 20,19-25; 1 Kor 15,5; Lk 24,25; Jn 20,26-29. 


Nuo 9 skirsnelio iki 20, Morkaus evangelijos stilius yra 
skirtingas ir seniausiuose rankraščiuose šitų eilučių nėra. 
Daugelis mano, kad Morkaus evangelijos pabaiga dingo ir 
šitos eilutės yra prirašytos vėliau. Čia yra atpasakota labai 
glaustai apie Jėzaus-pasirodymą Marijai Magdalietei, Emaus 
mokiniams ir vienuolikai apaštalų. Kitų „pasakojimai, apie 
Jėzaus prisikėlimą, apaštalų neįtikino. Juos įtikino tik pats 
Viešpats savo pasirodymu. Panašiai yra ir dvasiniame žmo- 
gaus gyvenime. Daug kas atsivertimus, atgimimus, išgy- 
dymus ir kitus krikščionių pergyvenimus laiko pasakėlėmis. 
Bet kai Viešpats, Šventajai Dvasiai veikiant, kuriam apsi- 
reiškia, tada jis žino, kad Jėzus Nazaritietis yra gyvas! 


JĖZAUS ĮSAKYMAS IR DANGUN ŽENGIMAS, 
Mk 16, 15-20 

15 Ir Jis tarė jiems: “Eikite į visą pasaulį ir skelbkite 
evangeliją visiems žmonėms, Mk 13,10; Mt 28,18-20; Kol 1,1. 
16 Kas įtikės ir bus pakrikštytas, bus išgelbėtas, o kas neti- 
kės, bus pasmerktas, Jn 3,18; Apd 2,28; 16,31. 17 Kurie 
įtikės, tuos lydės ženklai: mano vardu jie išvarinės demonus, 
kalbės naujais liežuviais, Mk 6,7.18; Mt 10,1.8; Lk 9,1; 10,17; 
Apd 8,7; 2,4.11; 10,46; 16,18; 19,6; 1 Kor 14,2-; Mk 6,13, 
18 ins (nuogomis rankomis) gyvates ir, jei gertų mirštamų 
nuodų, jiems nepakenks. Jie dės rankas ant ligonių, ir tie 
pasveiks", Lk 10,19; Apd 28,3-6; Jok 5,14-15; Apą 28,8. 

19 Baigęs jiems kalbėti, Viešpats buvo paimtas į dangų ir 
atsisėdo Dievo dešinėje, Lk 24,50-53; Apd 1,4-11; 2 Kor 2,11; 
1 Tim 3,16; Ps 110,1; Apd 7,55. 20 O jie išėję visur skelbė 
žodį, Viešpačiui drauge veikiant, ir žodžius patvirtinant 
ženklais, kurie juos lydėjo, Apd 14,3; Žyd 2,4. 


Jėzus įsakė mokiniams eiti į visą pasaulį, į visas tautas, ir 
skelbti evangeliją. Tai milžiniškas darbas! Jis pažadėjo savo 
pagalbą, patvirtinti jų skelbiamą žodį ženklais ir stebuklais. 
Kas įtikės, tuos įsakė krikštyti. Krikštas neišgelbės, kur 
tikėjimo nebus. Taigi — pagrindas yra tikėjimas. 

Minimi ženklai: 

1. Demonų išvarymas. Apie jų išvarymą sako Šventasis 
Raštas labai daug — evangelijose ir apaštalų darbuose. 

2. Naujais liežuviais kalbėjimas. Tai yra Dvasios pagavimo 
kalba. Tai gali būti lyg pranašų ar evangelistų Dievo Dvasios 
patvirtinta kalba, arba liežuviais kalbėjimas, kaip jis apra- 
šytas, 1 Kor 12 ir 14 skyriuje, Apd 10,46; 19,6. Dabartinė 
praktika rodo, kad liežuviais kalbantysis kalba kalba, kurios 
jis nemoka ir nesupranta. Ji yra viena iš dabartinių kalbų, 
arba dangiška kalba, kurios nė vienas nesupranta. 

3. Gyvates pravarys. Tai primena Apd 28,3-6; Lk 10,19. 

.4. Jei ką mirtino gers, jam nekenks. Šventajame Rašte tuo 
klausimu pavyzdžių nėra. Bet bažnyčios istorijoje tokių įvy- 
kių pasakojama — būta, 

5. Ligonių gydymas. Šių pavyzdžių Šventajame Rašte yra 
labai daug. 

Šios dovanos surinkime pasireiškė visą laiką. Buvo laikų, 
kada šios dovanos pasireiškė labai mažai. Mūsų laikais jos:vėl 
daugiau pasireiškia. Daugiausia pasireiškia gydymai, de- 
- monų išvarymai ir liežuviais kalbėjimai. Kai skaitome apaš- 
talų darbus ir jų laiškus, matome, kad pirmi krikščioniški 
surinkimai neįsivaizduojami be dvasinių dovanų. Kur dvasi- 
nių dovanų nėra, ten nėra ir krikščioniško surinkimo. Taip 
mokė apaštalas Povilas, Rom 8,9. Kristus yra ne tik istorinis 
asmuo, Jis pasireiškia visais laikais surinkime, Mt 28,20; 


- 5A9: 1820; Apd/ 18,10. 

Pakalnėje, Mk 9, 14-29 

Antrasis pranešimas apie kentėjimus, Mk 9, 30-32 

Kas didžiausias? Mk 9, 33-37 

Platesnė pažiūra Jėzaus darbe, Mk 9, 38-41 

Ryžtingai atmesk nuodėmę, Mk 9, 42-50 

Skyrybos, Mk 10, 1-12 

Jėzus ir vaikučiai, Mk 10, 13-16 

Turtingas jaunuolis, Mk 10, 17-22 

Turtas, Mk 10, 28-27 

Jėzaus sekėjų auka ir atlyginimas, Mk 10, 28-81 

Tretysis pranešimas apie kentėjimus ir mirtį, 
Mk 10, 32-34 

Zebediejaus sūnų prašymas, Mk 10, 35-45 

Jeriche neregio išgydymas, Mk 10, 46-52 

Jėzus įjoja į Jeruzalę, Mk 11, 1-11 

Nevaisingas figmedis, Mk 11, 12-14 

Šventovės apvalymas, Mk 11, 15-19 

Kas neabejoja — visa gali, Mk 11, 20-26 

Jėzaus įgaliojimas, Mk 11, 27-33 

Palyginimas apie vynininkus, Mk 12, 1-12 

Mokestis ciesoriui, Mk 12, 13-17 

Mirusiųjų prikėlimas, Mk 12, 18-27 

Didysis įsakymas, Mk 12, 28-34 

Mesijas — Dovydo sūnus, Mk 12, 35-37 

Jėzus smerkia Rašto aiškintojus, Mk 12, 38-40 

Našlės pinigėlis, Mk 12, 41-44 

Šventovė hus sunaikinta, Mk 13, 1-4 

Saugokitės suvedžiotojų, neišsigąskite karų ir 
gamtos nelaimių, Mk 13, 5-8 

Dabokitės, nesirūpinkite, Mk 13, 9-18 

Vargas ir suvedžiojimai, Mk 13, 14-23 

Gamtos sukrėtimas ir Viešpaties atėjimas, 
Mk 13, 24-27 

Budėkite, Mk 13, 28-37 

Jėzaus priešų planas, Mk 14, 1-2 

Patepimas Betanijoje, Mk 14, 3-9 

Judo išdavystė, Mk 14, 10-11 

Vakarienės paruošimas, Mk 14, 12-16 

Pranešimas vakarieniaujant, Mk 14, 17-21 

Įsteigimas Šventos Vakarienės, Mk 14, 22-25 

Kelionė į Getsemanę, Mk 14, 26-31 

Malda Getsemanės sode, Mk 14, 3242 

Jėzaus suėmimas, Mk 14, 43-52 

Jėzus bažnytiniame teisme, Mk 14, 53-65 

Petro išsigynimas, Mk 14, 66-72 

Jėzų perduoda romėnams, Mk 15, 1-5 

Jėzaus pasmerkimas, Mk 15, 6-15 

Romėnų patyčios, Mk 15, 16-20a 

Nukryžiavimas, Mk 15, 20b - 28 

Patyčios iš nukryžiuotojo, Mk 15, 29-32 

Jėzaus mirtis, Mk 15, 38-37 

Karininko paliudijimas, Mk 15, 38-39 

Jėzaus laidotuvės, Mk 15, 40-47 

Moterų rūpestis ir džiaugsmas, Mk 16, 1-8 
Viešpats prisikėlęs, Mk 16, 9-14 

Jėzaus įsakymas ir dangun žengimas, Mk 16, 15-20 

